
PERSONERNE. 


Dbonning  Mabgaeeta. 
Kirsten,       I  .      ^      t     * 
Ingeboeg,     (  ^^""^^^  Jomfruer. 
Anders  Mogensen,  Abbed  i  Sorø. 
'  Ivar  Lykke,  Marsk. 

Albrecht  af  Mecklenrorg,  afsat  Sveakonge. 
Ragnhild  Jonsdatter,  en  norsk  Bondekone. 
Oluf,  hendes  Søn. 
Rudolf,  forhen  Biskop  i  Skara. 
Grev  Otto  af  Rupin. 
Grev  Geert  af  Holsteen. 
Viggo  Moltke, 

Breide  Limbek,  ,      ,     ^.,, 

Hans  Abildgaard,     danske  Kiddere. 

Steen  Bengtsen, 

En  Drost. 

Hans,    I  ^    ^     ^ 
Erik,    [drabanter. 

Henning  Podebusk. 

FiKKE   NORBY. 

Algot  Magnussen. 
Dronningens  Hofnar. 
Almue,  Hoffolk,  Drabanter. 

Handlingen  foregaaer  i  Sorø,  Aar  1388. 

EN  LIDEN  HAL  I  DRONNINGENS  GAARD. 

Jomfru  Kibstin.    Jomfru  Ingebor«. 

Kirsten. 
hisi  du  nu  ikke  glad,  min  Ingeborg! 
At  du  est  bleven  Frøken  hos  Margreta, 
Vor  store  Dronning? 

Ingeborg. 
Kiære  Jomfru  Kirsten! 
I  æsker  min  Fortrolighed,  og  I 
Fortiener  den;  saa  vil  jeg  skrifte  frit, 
At  jeg  var  gladere  tilforn  i  Norge. 

KiRSTKN. 

Men  det  begriber  jeg  aldeles  ikke. 
Din  kiære  Fader  fulgte  dig  herned 
Til  Danmark;  her  er  alle  dine  Frænder. 

Ingeborg. 
Men  ikke  mine  Fieide,  mine  Vandfald, 
Min  Graneskov. 

Kirsten. 
Er  Bøgeskoven  ei, 

Som  krandser  Søens  Bredder  ved  det  skiønne, 
Det  muntre  Sorø,  meget  smukkere? 

Ingeborg. 
V%1  smuk!     Her  er  særdeles  vakkert  her, 
Det  kan  ei  negtes;  men  det  er  saa  smaat, 
Saa  fladt,  eensformigt,  uden  Dristighed. 
Min  Graneskov  var  meer  høitidelig. 
Kirsten 

smilende. 

Og  Biørn  og  Ulv  var  dig  vel  mere  kiær, 
End  Køer  og  Lam? 

Ingeborg. 

Ja,  det  er  da  naturligt! 

KmSTEN. 

Naturligt?     Dyr,  som  b{inge  Skræk  og  Fare 
Til  ingen  Nytte? 

Ingeborg. 
Skrækken  kildrer;  Faren 
Fremkalder  Modet,  som  betvinger  den. 

Kirsten 
Ja,  ja!  saaledes  høres  altid  Normænd 
Og  norske  Gienter;  men  de  foretrække 
Tilsidst  dog  Siælland  for  den  golde  Khppe. 

Ingeborg. 
Det  vil  jeg  aldrig.  —  Og  nu  eders  Bønder, 
De  stakkels  Trælle:  vil  I  ligne  dem 
Med  Norges  Odelsbønder:  Adelsmænd 
I  Vadmelskofter  og  med  lange  Skiæg? 
Og  vore  Fiskere  — 

Kirsten. 

Nei,  Barn!  nu  bliver 
Du  for  nærgaaende.     Jeg  skulde  troe. 

At  Danerkysten  havde  Fiskerleier, 

Der  kunde  kappes  med  den  norske  Strands. 

Ingeborg. 
Ja,  her  er  raske  Fiskere,  det  negter 
Jeg  ikke;  men  de  er  saa  stygge. 
Kirsten 

leer. 

Stygge? 
Ei  alle;  her  er  mange  smukke  Folk. 

Ingeborg. 
Du  skulde   seet  en  ung  og  deilig  Fisker, 
Jeg  kiendte,  før  jeg  drog  til  Danerhof! 
Kun  sielden  saae  jeg  ham.     Men  han  fortalte, 
Han  stammed  ned  fra  Landets  gamle  Jarler; 
Dog  var  han  Fisker,  slet  og  ret.     Han  gav  mig 
En  Angelsnor  at  mede  med;  den  har  jeg 
Endnu. 

Kirsten. 
Han  har  dog  dermed  ikke  medet 
Dit  Hierte? 

Ingeborg. 
Ak,  det  var  en  vakker  Gut! 

Kirsten. 
Nu  maa  du  ogsaa  vide  lidt  Besked 
Om  Landets  Tilstand  her,  mit  smukke  Barn! 
Saa  hør:  du  kommer  i  en  saare  vigtig 
Og  farlig  Stund.     Vi  er  i  Krig  med  Sverrig. 
*  Ingeborg 

adspredt. 
Med  Sverrig?  er  vi  det? 

Kirsten. 

Ja!  med  Kong  Albrecht, 

Der  har  fornærmet  Dronningen  paa  fleer 

Afskyelige  Maader.     Han  har  sendt 
En  Slibesteen  herned,  hvorpaa  han  vilde 
Hun  skulde  slibe  sine  Naale;  han 
Har  kaldt  vor  Frue,  vor  Formynderske 
Kong  Brogløs,  og  —  den  Uforskammede!  — 
Fordi  hun  ynder  Anders  Mogensen, 
Abbeden  her  i  Sorø,  som  du  kiender. 
Og  gierne  taler  med  den  vise  Mand  — 
Den  Niding  skielder  hende  Munkedeie. 
Ingeborg 

bestandig  adspredt,  i  sine  egne  Tanker. 
Det  maa  hun  hevne. 

Kirsten. 
Ja,  det  skal  hun  hevne. 
Men  Lykken  —  Lykken  er  bedrageHg. 
Ingeborg 

sukker. 
Ja,  ja,   det  veed  jeg. 

Kirsten. 
Og  den  skiller  os 
Tidt  pludselig  ved  vore  største  Goder. 

Ingeborg. 
Det  har  jeg  i  min  Ungdom  selv  erfaret. 

Kirsten. 

1  Vestergotland  møder  disse  Dage 

Den  svenske  Marsk,  Herr  Erik  Kieldsen  Vasa, 

Samt  Ivar  Lykke,  Margaretas  Marsk, 

Den  tydske  Albrecht.     Tydsk  jeg  kalder  ham, 

Svensk  kan  han  ikke  kaldes,  thi  han  hader 

De  Svenske;  sine  Tydskere  forærer 

Han  Rigets  Marv  og  Velstand,  og  udsuger 

Med  Skatter  Landet,  for  at  lønne  dem. 

Og  naar  saa  Landets  Børn  beklage  sig, 
Saa  svarer  han  dem  haanlig  koldt  paa  Tydsk: 
»Ik  kan  es  bettem  nieht,  min  leve  Knecht!« 
—  Men  hører  du,  hvad  jeg  fortæller,  Barn? 
Mig  tykkes  du  est  adspredt. 

Ingeborg. 

Nei,  slet  ikke. 
Du  sagde:  Lykken  er  bedragelig. 

Kirsten. 
Jeg  haaber,  denne  Gang  den  svigter  ei. 
En  Fisker  bragte  gode  Tidender, 
En  anden  bragte  slette;  men  hvor  kan 
Man  troe  en  Fisker? 

Ingeborg 

pladselig  opmærksom. 

Hvorfor  ikke  det? 
Kirsten. 
Han  er  ei  bedre  vel,  end  Skipperen, 
Og  vidt  berømt  er  jo  en  Skipperløgn. 
Ingeborg 

ivrig. 
Det  er  Bagvaskelse!     En  Fisker  kan, 
Saagodt  som  nogen  Anden,  tale  Sandhed. 

Kirsten. 
Man  venter  Flaaden  hiem  endnu  i  Dag. 
Snart  vide  vi,  hvad  end  os  Mørket  skiuler: 
Om  Margareta  Dronning  vorde  skal 
For  alle  Nordens  Riger,  eller  tabe 
Med  Sverrige  maaskee  tillige  Norge. 

Ingeborg 

igien  i  Tanker. 
Det  er  naturligt,  at  hun  elsker  Norge. 

Kirsten. 
Men,  Barn !  du  staaer  jo  som  en  Drøniraerske. 

iNaEBORG. 

Nei,  jeg  forsikkrer  dig,  jeg  hørte  Alt. 

Kirsten. 
Hvad  hørte  du? 

Ingeborg. 
At  her  en  Fisker  var, 
Som  tahe  ærligt;  at  man  venter  Baaden 
Tilbage  med  ham. 

Kirsten 

forundret. 
Hvem? 
Ingeborg. 

Med  Fiskeren. 
Kirsten. 
Og  det  var  Alt? 

Ingeborg. 
Har  Andet  du  fortalt? 
Kirsten. 
Slet  Intet  hørte  du  om  Krigen? 
Ingeborg. 

Krigen  ? 
Ja,  det  er  sandt,  du  vilde  jo  fortælle 
Mig  ogsaa  lidt  om  den. 

Kirsten. 

For  hvem  har  jeg 
Nu  staaet  her  og  talt? 

Ingeborg. 

Jeg  er  ei  vant  til 
At  høre  efter,  naar  om  Krig  der  tales. 
Det  er  ei  unge  Pigers  Sag;  Statssager 

Forstaae  vi  os  ei  paa.     Men  du  er  ældre, 
Langt  klogere. 

Kirsten. 
Gid  I  blev  klogere, 
Før  det  for  silde  var! 

Hun  gaaer  hen  til  et  Skab,  og  tager  en  Sølvskaal  ud  de 
Tag  denne  Skaal! 
Som  yngste  Jomfru  ved  vor  Frues  Hof 
Er  det  din  Pligt  at  bringe  den  til  Davre. 
Vor  Dronning  drikker  sødt  og  varmet  01 
Af  den  med  sine  Møer,  naar  hun  dem  hilser 
I  Morgenstunden.     Ikke  just  for  Tørst  — 
Den  er  kun  liden;  det  er  saa  en  Skik, 
Som  tyder  Huuslighed,  Samdrægtighed. 
See!  den  er  buet  til  hver  Jomfrues  Mund, 
Og  Vaabenet  er  gravet  under  Randen 
I  Sølvet  der.     Du  finder  ogsaa  dit. 

Ingeborg 

sukker. 
Ak,  gid  for  Ingen  af  os  Livets  Drik 
Maa  være  brygget  med  for  bitter  Malurt! 

De  gaae. 


KLOSTERHAL. 

Rudolf  af  Szara  kommer  med  Viggo  Moltke. 

Rudolf. 
Jeg  hader  hende.     Hun  har  røvet  mig 
Min  Bispestol.     Jeg  er  min  Konge  tro, 
Albrecht  af  Mecklenborg,  nu  Sveakonge. 

Moltke. 
Hvad  vil  du,  sledske  Munk,  som  Albrecht  satte 
Til  Skaras  Bisp,  men  som  Margreta  kaldte 
Til  Danmark?    See,  jeg  elsker  Margareta 
Høit,  som  min  Fader  elskte  Valdemar. 

Rudolf. 
Det  Gud  tilgive  dig!    Men,  kiære  Herre! 
Jeg  vil  bevise  dig,  at  Margareta 
Fortiener  ei  din  Kiærlighed,  din  Tillid; 
Og  derfor  har  jeg  bedet  dig  at  følge 
Mig  hid  i  Klosterhallen. 

Moltke. 

Og  hvad  skal  jeg? 

Rudolf. 
Tilgiv  en  List,  som  har  en  ærlig  Hensigt! 
Her  boer  Abbeden  Anders  Mogensen. 
Her  seer  du  hans  Studerekammer,  Herre! 
Men  der  —  der  er  et  lidet  Værelse, 
Hvor  ubemærkt  man  kan  opdage  Ræven. 

Moltke. 
Om  Ræven  taler  du,  i  Øieblikket 
Da  selv  du  øver  Rævestreger,  Munk! 
Hvad  skal  jeg  her  hos  Anders  Mogensen? 

Rudolf. 
Han  kommer  strax  herhid  med  Danmarks  Frue, 
Med  Margareta,  vor  Formynderske. 
Hun  taer  Lection  af  ham  —  selv  i  Latin, 
Saavidt  som  Rygtet  gaaer.     Nu  vilde  jeg 
Saa  gierne,  du  et  Vidne  skulde  være 
Fra  dette  lille  mørke  Sidekammer 

Til  hendes  Fremskridt  og  Lærvillighed. 
Og  gierne  selv  jeg  vilde  være  Vidne. 

Moltke. 
Fordømt,  Herr  Bisp!    I  vil  forføre  mig 
Til  Lurendreieri  ? 

Rudolf. 
Sæt  nu:  hun  leved 
I  skamnaelig  Forstaaelse  med  Munken, 
Tror  I  da  end,  den  Hæder  hun  fortiener, 
At  være  Dronning  for  tre  stolte  Riger? 

Moltke. 
Nei,  ved  mit  gode  Sværd! 

Rudolf. 

Saa  er  Forsøget 
Erfaringen  vel  værd.     Hun  kommer  strax 
Med  sin  Abbed.     Skal  hun  os  finde  her 
Til  ingen  Nytte,  Ridder?    Vil  I  tilstaae. 
At  I  blev  lokket  af  mig?    Vil  I  vække 
Mistanken  mod  jer?    Skal*  jeg  gaae  til  Grunde, 
Saa  seer  I  selv,  jeg  maa  forsvare  mig. 
Mit  Nei  er  da  saa  godt,  som  eders  Ja. 
Følg  mig  i  Kamret!    Hvis  hun  er  uskyldig, 
Blier  dette  Skridt  en  Hemmelighed  evig 
Imellem  os.     Skynd  jer  —  for  Himlens  Skyld  — 
Der  kommer  Nogen. 

Moltke. 

Ha,  fordømt!  Hvad  hielper 

Det  Elephanten,  den  er  stærk  og  ærlig, 

Naar  Listen  dækker  Gruben  til  med  Riis, 

Og  ned  den  styrter  af  Fremfusenhed? 

Han  gaaer  ind  i  Sidekammeret  med  Bispen. 


d  by  Google 


12 


DRONNING  MARGARETA. 


Abbeden 

kommer. 

Du  stille  Klosterhal,  saa  sommersval, 

Saa  vinterluun  i  kiære  Herthadal! 

Modtag  et  fromt  Godmorgen  af  din  Søn. 

I  Kirken  lød  til  Gud  alt  Munkens  Bøn, 

Da  Solen  steg  bag  Sø  med  Rosenkind. 

Nu  smiler  Formiddagen  venligt  ind 

Ad  broget  Rude  til  min  Bogreol, 

Der  giemmer  mangt  et  Glimt  af  Aandens  Sol. 

Du  gamle  Kloster!  bryd  chaotisk  Dunst; 

Ei  Troen  blot,  men  Videnskab  og  Kunst 

Udbrede  sig  fra  din  høirøde  Muur, 

Og  blande  sig  med  Danemarks  Natur. 

Jeg  vandrer  paa  den  Sti,  du  gik,  Ansgar, 

Der  hist  nu  straaler  som  en  Helgen  klar; 

Hvor  Rimbert  gik,  der  talte  Sandheds  Ord, 

Saa  at  for  Korset  styrted  Asa-Thor. 

Men  Bispen,  paa  de  gamle  Guders  Grav, 

Ei  nøiedes  meer  med  sin  Bispestav; 

Han  rusted  sig  til  Kampens  vilde  Færd, 

Og  Hyrdestaven  vexled  med  et  Sværd. 

Ja,  Held  den  Aand,  som  stor  i  Kamp  og  Ro, 

1  Fred,  i  Krig,  kan  styre  begge  to; 

Men  det  er  sieldent  —  baade  Fred  og  Strid! 

Og  een  Gang  fødes  kun  en  Axel  Hvid. 

Nei,  Absalon!  du  kommer  ei  igien. 

Et  Glimt  af  dig  var  Anders  Sunesen ; 

Men,  Jacob  Erlandsøn  i  Lund!  du  blev 

En  Munkedrot,  som  Ghristus  dig  fraskrev, 

Og  ofte  Tvedragt  siden  kun  gik  ud 

Fra  dem,  der  ivrigst  skulde  tiene  Gud. 

Heél  vel,  at  sidst,  da  Oluf  nævntes  Drot, 

Den  Lov  blev  indført  —  mig  den  huer  godt  — 

At  ingen  Geistlig  meer  sig  blande  maa 

I  verdslige  Forretning.     Jeg  giør  saa; 

Jeg  lever  kun  for  Tro,  for  Kiærlighed 

Til  Gud  og  Næsten.     Det  min  Dronning  veed; 

Derfor  hun  hædrer  med  sin  Tillid  mig. 

Og  til  sin  Tidsfordriv  hun  morer  sig 

Med  Videnskab  hos  mig,  med  Digte,  Sprog. 

Thi,  sandelig,  hun  er  en  Qvinde  klog. 

Og  Valdemar  fik  Ret:  hun  har  Forstand, 

Som  fordres  tidt  og  savnes  hos  en  Mand. 

Men  Uret  har  han,   »at  Natur  greb  feil«; 

Thi,  sandelig,  hun  er  et  Qvindespeil, 

Og  hun  forener  Mandens  Kraft,  jeg  veed, 

Med  qvindlig  Dyd  og  med  Elskværdighed. 

Og  derfor  Gud  forlade  Hver,  som  slet 

Besudler  hende  med  den  mindste  Plet 

Af  egen  Ondskab,  selv  i  syndigt  Liv; 

Som  Venskab  ikke  mellem  Mand  og  Viv 

Kan  tænke  muligt,  uden  anden  Fryd, 

End  den,  der  kiøbes  med  den  tabte  Dyd. 

Han  gaaer  hen  i  Baggrunden,  og  nuøder  DRONNiNa  Margareta, 
som  kommer  med  en  Bog  under  Armen. 

Margaeeta. 
God  Morgen,  fromme  Broder  Anders! 
Abbeden. 

Hil  dig. 
Min  naadige  Dronning! 

Margareta. 

Du  forundrer  dig 
Oehlenschlåger.    VIII.  2 

Dog  ikke  ved  at  see  din  Lærling  her 
Til  sin  latinske  Time,  som  sædvanlig? 

Abbeden. 
Min  Dronning  ynder  Aabenhiertighed, 
Og  derfor  maa  jeg  tilstaae:  jo,  i  Dag 
Det  undrer  mig,  at  see  min  høie  Lærling 
Saa  rolig  komme  med  sin  Læsebog, 
Som  om  slet  intet  Vigtigt  foregik; 
Da  denne  Dag  bestemmer  dog,  om  vor 
Margreta  herske  skal  i  trende  Riger. 
Dog,  det  beviser  —  som  saameget  Andet  — 
Din  ualmindelige  Siælestyrke. 

Margareta. 
Ja,  fromme  Broder!  det  er  saa  min  Vils; 
Jeg  handler  med  den  Kraft,  som  jeg  formaaer. 
Og  siden  lader  jeg  vor  Herre  raade 
For  Alting,  thi  han  raader  Alting  bedst. 
Fortiener  det  Beundring?     Giør  ei  Bonden 
Det  Samme?     See,  han  pløier,  saaer,  han  harver, 
Saa  venter  han  paa  Regn.     Selv  raader  han 
For  Regnen  ei  og  ei  for  Lykkens  Sol. 
Han  graver  daglig  ei,  som  Barnet,  atter 
Af  Jorden  Spiren,  for  at  see,  hvor  vidt 
Den  kommen  er;  han  lader  Herren  raade. 

Abbeden. 
Vel  har  du  saaet.     Den  raske  Ivar  Lykke  — 
Det  aner  mig,  han  bærer  ei  sit  Navn 
For  Intet,  han  vil  bringe  Lykken  med. 

Margareta. 
Det  ønsker  jeg.     Men,  fromme  Broder  Anders! 
Veed  du,  hvorfor  jeg  ikke  haaber  det? 

Abbeden. 
Nei,  høie  Frue! 

Margareta. 
Haabet  kunde  svigte; 
Men  hvad  jeg  haaber  ei,  det  svigter  ei. 
Jeg  forestiller  altid  mig  det  Værste, 
Naar  noget  Stort  skal  skee,  som  ikke  selv 
Jeg  raader  for;  jeg  giør  fortrolig  mig 
Med  hvert  et  muligt  Vanheld,  at  det  siden 
Skal  ikke  smaaligt  sønderknuse  mig. 
Saaledes  har  i  Dag  jeg  ikke  tænkt 
Paa  Andet,  Anders!  end  den  Mulighed, 
Maaskee  at  skilles  ved  de  trende  Riger. 
Men  skulde  derfor  usselt  jeg  forsage? 
Nu  er  jeg  Dronning  —  vel!  men  jeg  er  meer. 
Min  Krone  gav  mig  andre  Mennesker, 
Min  Menneskelighed  fik  jeg  fra  Gud. 
Og  derfor  vil  jeg  dyrke  kiæk  min  Aand 
I  selve  Farens  Øieblik,  og  vænne 
Mit  Mod  til  ei  at  bugne  feigt  i  Vanheld. 
Og  derfor  vil  jeg  læse  Tacitus 
Med  dig,  min  Broder!  om  Germanerne, 
Og  glæde  mig  ved  denne  Romers  Roes, 
Naar  vore  Fædres  Haardførhed  og  Dyd 
Han  sammenligner  med  sit  eget  Lands 
Fordærv,  Forfald  og  purpurklædte  Trældom. 

Abbeden 

giver  hende  et  Brev. 

Her  er  et  Brev  fra  Roskilds  Borgere. 
Min  Ven,  Borgmester  Peder  Mikkelsen, 
Har  sendt  mig  det  til  dig,  min  høie  Frue! 

Jeg  troer  nok,  det  er  en  Taksigelse 
For  den  Tilladelse,  de  fik,  at  fylde 
Med  Stene  Fiorden  mod  Sørøverne. 

Margareta  læser  Brevet. 

Abbeden. 
Det  var  nødvendigt;  men  jeg  negter  ei. 
Det  smerter  mig.     Nu  lukkedes  for  evigt 
Den  skiønne  Isefiord,  hvor  Oldtids  Helt 
Indseiled  dristigt  med  sin  stolte  Snekke. 
Margareta, 

som  har  læst  Brevet. 

Det  giør  mig  ogsaa  ondt,  men  det  kan  dog 

Ei  være  anderledes.     Hanseaten 

Ei  glemme  kan  det  Svar,  min  bistre  Fader 

Ham  gav.     Syv  og  halvfierdsindstyve  Høns 

Blev  skieldt:  syv  og  halvfierdsindstyve  Gæs. 

Den  fangne  Borgemester  satte  han 

I  Vordingborg  i  Taarnet,  kaldet  Gaasen. 

Der  dreier  sig  endnu  saa  let  om  Spiret 

Veirhanen  som  en  Gaas  i  gyldne  Pragt; 

Det  ærgrer  dem.     Dog,  meer  end  Spot  og  Haan, 

Var  det  Erobringen  af  Gulland,  Visby, 

Forstyrrelsen  af  deres  Varelager, 

Som  har  forbittret  dem.     Thi  Pengefordeel  •— 

Det  er  det  ømme  Sted  paa  Kræmmeren, 

Og  gierne  vilde  disse  Pebersvende 

Beherske  Nordens  Handel,  høste  Frugt 

Af  den  alene.     Men  det  skal  ei  skee. 

Det  giør  mig  ondt,  at  jeg  maa  spærre  Havnen 

For  disse  frække  Victualiebrødre, 

Der  ængste  Staden  med  Sørøveri. 

Dog  —  Tiden  føder  ei  blot  andre  Slægter, 

Den  reiser  ogsaa  andre  Stæder,  Anders! 

Nu  Axelstad  er  kun  en  ringe  By, 

Men,  tro  naig!  den  vil  reise  sig  engang. 

Dens  Havn  til  Handel  er  langt  meer  beqvem, 

End  Isefiord;  jeg  forudseer  i  Aanden: 

Den  vorder  Fremtids  Leire,  Fremtids  Roskild. 

Abbeden. 
Skal  vi  nu  læse? 

Margareta. 

Ja!     Men  det  er  sandt, 
Hvor  har  du  Visen  om  Svend  Vonved,  Anders! 
Som  du  har  lovet  mig,  som  Absalon 
Afskrevet  har  med  egen  Haand? 
Abbeden. 

Min  Dronning 
Jeg  ei  begriber,  hvor  jeg  har  forlagt  den. 
Jeg  giemmer  tidt  saa  godt,  at  ei  jeg  finder, 
Hvad  jeg  har  giemt,  fordi  jeg  glemte,  hvor 
Jeg  giemte  det.     Dog  skal  endnu  i  Dag 
Jeg  stige  ned  i  Kielderhvælvingen 
Ved  Kirken,  som  til  Beenhuus  tiente  før. 
Men  nu  til  Giemmested  for  gamle  Skrifter. 
Der  ligger  Eet  og  Andet  i  et  Skriin, 
Som  ei  er  uden  Værd  for  Oldtids  Grandsker, 
Og  meget  muligt,  at  den  gamle  Vise 
Har  skiult  sig  der. 

Margareta. 
Hvad  fattes  dig,  min  Ven! 
Du  er  forstemt.     Er  det  Forventningen    • 
Om  Slagets  Udfald,  som  betynger  dig? 

Abbeden. 
Min  Dronning!  Ærligheden  varer  længst; 
Jeg  vil  tilstaae  di^,  det  er  ikke  Slaget 
Alene,  skiøndt  det  vel  bidrager  Sit. 

Margareta. 
Hvad  er  det  da? 

Abbeden. 
Befaler  selv  du  mig, 
At  jeg  skal  sige  det? 

Margareta. 

Hvorfor  befale? 
Tilsidst  man  bliver  kied  af  at  befale, 
Og  takker  Gud,  at  der  er  Venskab  til, 
Hvor  man  kan  bede.     Ven!  jeg  beder,  siig. 
Hvad  fattes  dig? 

Abbeden. 
Ak!  det  bedrøver  mig. 
At  jeg  maaskee  om  føie  Tid  skal  miste 
Det  Kiæreste,  jeg  har,  mig  Gud  har  skienket, 
For  Klaffertale. 

Margareta. 
Hvad  skal  du  da  miste? 

Abbeden. 
Dit  Venskab,  veed  jeg,  vil  jeg  aldrig  misfe. 
Men  muligt  Frugten  dog  deraf:  din  Omgang. 

Margareta. 
Den  kan  kun  Døden  røve  dig. 

Abbeden. 

Du  veed  — 
Bagvaskelsen  — 

Margareta. 

Dens  Røst  var  ikke  svag, 
Thi  Fama  laante  Løgnen  sin  Trompet; 
Og  selv  den  Fyrste,  som  jeg  nu  bekæmper, 
Har  mættet  tidt  sit  Nag  med  Ondskabsord. 
Men,  Anders!  see,  saa  vist  Margreta  hader 
Alt  det  Uværdige,  saa  dybt  foragter 
Hun  ogsaa  det  Elendige,  og  aldrig 
Jeg  lader  mig  af  Avindsord  forkue 
Til  Slip  at  give  paa  en  ærlig  Ven. 
Du  er  mig  mere  værd,  end  Daarens  Agt. 

Abbeden. 
Men  —    Qvinden  trænger  til  sit  gode  Rygte. 

Margareta. 
Ja,  Qvinden.     Det  vil  sige:  Hustruen, 
Samt  Bruden,  Datteren  og  Søsteren; 
Hun  er  afhængig,  som  den  svage  Vedbend, 
Og  trænger  til  at  slynge  sig  om  Egen. 
Men  en  regierende  Fyrstinde  selv 
Er  Eeg,  min  Broder!     Lod  hun  sig  forkue 
Af  Klaffertale,  blev  hun  snart  en  Terne. 
Nævn  mig  en  Dronning,  herskende  som  Drot, 
Paa  hvem  Bagtalelsen  ei  Steen  har  kastet! 
Den  Usselhed  opirrer  kun  til  Trods. 

Abbeden. 
Ja,  trodse  kan  din  Uskyld  Nidingsværk. 

Makgareta. 
At  Margareta  Hoved  har,  det  kan 
Man  ikke  negte ;  gierne  bildte  man 
Nu  Folket  ind,  at  hun  var  uden  Sæder 
Og  Hierte.     Selv  jo  ved  min  Olufs  Død, 

Der  siges,  at  jeg  var  saa  kold,  som  lis. 
Om  jeg  var  sorgfuld,  Anders!  veed  du  bedst. 
Jeg  slutted  ind  mig  med  min  stille  Kummer; 
Thi  klynke  skal  en  Dronning  ei  paa  Thronen. 
At  ei  jeg  vilde  see  min  Søn  som  Liig, 
Da  balsam eert  han  bragtes  mig  i  Kislen 
Fra  Skaane  —  see,  det  misforstod  man  atter, 
Og  dog  var  det  blot  Kiærlighed  til  Oluf, 
Som  mig  forbød  at  aabne  Kistens  Laag. 

Abbeden. 
Og  det  gav  atter  dine  bittre  Fiender 
Anledning  til  den  taabelige  Løgn: 
At  Oluf  ei  er  jordet,  ei  er  død, 
Men  at  han  skiules  i  Landflygtighed, 
Af  Frygt  fordi  du  staaer  ham  efter  Livet. 

Margareta. 
Kom,  Anders!  lad  os  læse  Tacitus. 
Frøken  Kirsten 

kommer  hurtigt. 
Min  høie  Frue!  tilgiv,  jeg  forstyrrer. 
Men  I  har  selv  befalet  mig  at  kalde, 
Hvis  Nogen  kom,  og  her  Herolden  er   — 
Margareta 

springer  op  fra  Bordet. 
Fra  Sverrige? 

Kirsten. 

Med  skiønne  Tidender: 
Vor  tappre  Landsmand,  eders  gode  Marsk 
Herr  Ivar  Lykke  bringer  Konning  Albrecht 
I  Lænker  fangen  med  til  Danemark. 
De  Danske  vandt  en  Seir,  som  ender  Krigen, 
Og  sikkrer  eder  Svearigets  Krone. 

Margareta 

henrykt  med  foldede  Hænder. 

Herre!  jeg  takker  dig. 
Du  har  beskyttet  mig, 
Endt  er  min  Sorg. 
Stolt  i  lyksalig  Stund 
Fryder  sig  Øresund 
Og  Vordingborg. 


Sorø!  din  Bøgeskov 
Qviddre  til  Herrens  Lov 
Høit  under  Sky. 
Glæd  dig,  o  Isefiord! 
Hæv  dig  ved  Seirens  Ord, 
Absalons  By! 


Skagen!  dit  Flyvesand 
Hvirvle  mod  blaalig  Strand, 
Bland  dig  med  Lyn. 
Dvæl  ei  med  Bølgen  mat. 
Brusende  Kattegat! 
Sprudl  imod  Fyen. 

Sverrige!  fryd  dig  med. 
Ei  ved  dit  Arnested 
Tydskes  Foragt 
Spotter  et  ædelt  Blod; 
Svenskens  og  Danskens  Mod 
Brød  deres  Magt. 

Norge!  vær  glad  med  os. 
Sarp!  lad  din  stolte  Fos 
Buldre   med  Lyst. 
Nu  trykker  Dølen  snart 
Dansken  med  Broderart 
Fast  til  sit  Bryst. 

Herre!  jeg  priser  dig. 
Du  har  beskyttet  mig 
Danemarks  Flag! 
Hvad  ei  en  Kongerad 
Mægted  —  det  mægter  glad 
Q  vin  den  i  Dag. 
Hun  gaaer  hurtig  bort,  fulgt  af  Abbeden  og  Hoflfrøkenen. 

Rudolf  af  Skara  kommer  ud  af  Sideværelset  med  Viggo  Moltke. 

Moltke. 
Nu,  Bisp!  hvad  siger  du  da  vel  til  det? 
Ei  sandt,  nu  har  du  fuldelig  beviist, 
At  Margareta  var  en  Munkedeie? 

Drager  sit  Sværd,  og  truer  ham  med  det  over  Panden. 
Du  har  forført  mig  til  at  lure,  Munk! 
Og  egentlig  fortiente  du,  at  jeg 
Dig  skulde  slaae  ihiel. 

Rudolf. 

Tilgiv,  min  Herre! 
Det  var,  ved  Sanct  Birgitte,  ærligt  meent. 
Det  glæder  mig,  at  jeg  har  taget  feil. 
Nu  seer  jeg,  at  vor  Dronning  er  et  Mønster 
For  alle  Qvinder,  og  nu  har  i  mig 

Hun  til  sin  Død  og  min  en  trofast  Tiener. 
Forraad  mig  ei! 

Moltke 

støder  Svæi-det  i  Balgen. 
Munk!  jeg  forraader  Ingen. 
Fordi  du  selv  er  slig  en  Judas,  troer  du, 
At  jeg  er  een?     Dog  havde  du  fortient, 
At  jeg  afhugged  Øret  dig,  som  Petrus 
I  ærlig  Vrede  hugged  det  af  Malchus, 
Til  Straf  for  dette  usle  Lureri. 
Dog,  Intet  er  saa  slemt  i  denne  Verden, 
At  det  jo  følges  tidt  af  noget  Godt. 
Nu  kiender  jeg  tilfulde  Margareta, 
Og  havde  før  hun  en  hengiven  Tiener 
Og  Ven  i  mig,  saa  har  hun  nu  en  dobbelt. 

Gaaer. 

Rudolf. 
Og  nu  har  hun  i  mig  en  dobbelt  Fiende. 

Gaaer. 

EN    STOR    KONGELIG   SAL    MED    EN   THRONE   I 
FORGRUNDEN  TIL  DEN  ENE  SIDE. 

Hoffolkene  ere  allerede  tilstede,  endeel  Almue  1  Baggrunden.    En 

Marsch  spilles.   Margareta  kommer  med  Krone,  i  Purpurkaabe, 

fulgjt  af  sine  Frøkener,  og  sætter  sig  paa  Thronen. 

Dkosten 

træder  frem  for  Thronen. 
Tillader  du,  vor  Dronning!  Ivar  Lykke, 
Din  Marsk,  at  træde  frem  for  Thronens  Fod? 

Margaketa. 
Indbringer  ham,  den  ædle  Danerhelt! 

Marschen  spilles  Igien. 

Ivar  Lykke 

kommer,  fulgt;af  flere  Høvdinger,  med  Dannebrogsfanen  i  sin  Haand. 
Naar  han  staaer  for  Thronen,  svinger  han  Fanen,  og  raaber: 

Hil,  Margareta!  længe  leve  Danmarks        * 
Og  Norriges  og  Sverrigs  ædle  Frue, 
Formynderske ! 

Folket. 

Vor  Margareta  leve! 

Pauker  og  Trompeter. 

Ivar  Lykke. 
Og  nu,  vor  Dronning!  før  jeg  meer  beretter. 
Tillader  du,  at  efter  vante  Viis 
Vi  hilse  Dannebrog,  som  faldt  fra  Himlen 
Til  Valdemar  i  Estland?     Den  er  her. 
Nær  var  den  gaaet  tabt:  en  Skare  Tydske 
Henstævned  mod  det  Sted,  hvor  Fanen  vaied. 
Og  vilde  røve  den;  men  hundred  Danske 
Tilsatte  deres  unge  Helteliv, 
Og  vandt  os  den  tilbage,  og  med  Fanen 
Fik  Danerhæren  en  fordoblet  Kraft. 
Vi  vandt  afgiørende  den  bedste  Seir        .. 
Paa  Vestergotlands  Marker  ved  Falkiøping, 
Og  bringe  dig  i  Lænker  Konning  Albrecht, 
Grev  Otto  af  Rupin,  Grev  Geert  af  Holsteen, 
Samt  fieer  Hærførere.     Vor  Kamp  er  endt, 
Tak  være  Dannebrog  og  Heltemodet! 

Margareta. 
Saa  lader  os  nu  ved  Basuners  Lyd 
I  fromme  Ghor  med  gudelige  Tanker 
Det  hellige  Banner  hilse,  som  sædvanlig! 

Hun  stiger  ned  af  Thronen,  og  knæler  med  Folket ;  kun  Ivar  Lykke 
bliver  staaende,  og  strækker  Fanen  høit  i  Velret. 

Ghoret. 
Gud  signe  Dannebrog  i  Heltevrimlen, 
Og  høit  paa  Bølgen  hvid! 
I  Farens  Stund  faldt  den  til  os  fra  Himlen, 
Og  skienkte  Seir  i  Strid. 
Dens  røde  Dug  betyder  Kamp  og  Styrke; 
Flyd,  Blod!  paa  Ærens  Bud. 
I  hviden  Kors  vi  dyrke 
Den  sande  Fredens  Gud. 

Bevar,  o  Dannebrog!  vort  elskte  Rige, 

Stærk,  ved  Kartovers  Lyd; 

I  Fredens  Dage  dine  lette  Flige 

Kun  være  Snekkens  Pryd. 

Vai  lystig  til  hver  Fest  paa  Kongeborgen, 

Du  korsbetegnte  Flag! 

Og  bortvift  altid  Sorgen 

Saa  kraftig,  som  i  Dag. 

Pauker  og  Trompeter.    En  Kriger  modtager  Fanen,  og  bærer  den 
bort.    Folket  staaer  op.    Margareta  sætter  sig  iglen  paa  Thronen. 

Ivar  Lykke. 
Vor  Dronning!  nu  du  veed  det  Vigtigste. 
Kong  Albrecht  har  uværdig  selv  forspildt 
Sin  Throne,  før  vi  kom,  og  Svensken  selv 
Har  afsat  ham.     Hans  latterlige  Hovmod, 
Hans  Vildskab,  Praleri,  Udsuelser, 
Forkiærlighed  for  hvad  der  kun  var  fremmed, 
Hans  Had  til  Norden  —  Alt  har  skadet  ham; 
Og  Erik  Kietilsen,  den  svenske  Marsk, 

Har  hiulpet  som  en  ærlig  Mand  dit  Banner. 
Men,  høie  Frue!  det  maa  jeg  dog  sige: 
Een  Dyd  'har  Albrecht,  han  er  ganske  tapper. 
Hans  Tydskere  slog  med  fortvivlet  Mod; 
Og  hvis  en  sumpig  Eng  ei  havde  hiulpet. 
Var  Seiren  ikke  vorden  just  saa  let. 
Thi  anbefaler  jeg  den  fangne  Drot 
Til  din  Høimodighed. 

Margareta. 

Vel.     Lad  ham  komme! 

Kong  Albrecht  indbringes  i  Lænker. 

Ivar  Lykke 

sagte  til  ham,  foran  paa  Skuepladsen,  fiernest  fra  Thronen. 

For  Alt,  hvad  helligt  er,  betving  jer  nu. 
Husk,  at  I  er  i  Margaretas  Vold, 
Glem  ei  de  blodige  Fornærmelser, 
I  har  tilføiet  Dronningen!     Hvis  ei 
I  tale  kan  med  Sindighed,  saa  ti. 
Ti  heller  stille;  det  er  mindre  farligt. 
Nu  agtes  I,  som  den  Ulykkelige, 
Egg  Hevnen  ei  mod  den  Dumdristige! 

Albrecht. 
Lær  du  mig  ei,  du  blinde  Høne,  du. 
Som  endelig  tilsidst  dog  fandt  et  Korn! 
Hvorledes  her  jeg  tale  skal  og  tie. 

Margareta 

med  rolig  Værdighed. 

Velkommen,  Frænde!  her  for  første  Gang 

I  Danmark.     Sidst  vi  saaes,  var  det  i  Holsteen 

Ved  mindeligt  Forlig. 

Albrecht 

haanligt  og  forbittret. 

Jeg  seer,  I  sidder 
Paa  Thronen,  Moster!     Det  var  ret  af  jer. 
Hvo  skulde  troet,  at  I  var  kommen  derV 
Dog  —  den  stod  ledig  —  og  I  krøb  derop. 
Margareta 

fortørnet. 

I  Fald  I  taler  saa,  forvovne  Fange! 
Er  alt  Samtalen  endt.     Bortbringer  ham 
Til  Fængselet! 

Albrecht 

som  før. 

Hvorfor  var  I  ei  med 
1  Slaget,  Moster!  da  I  dog  er  Mandfolk? 

Dronningen  staaer  op,  og  gaaer  bort. 

Dronningens  Nar 

trænger  sig,  med  ringlende  Biælder  og  Æselsøren  paa  Huen  gienneni 

Mængden,  med  en  Sllbesteen  og  et  Par  Buxer  under  Armen.    Hau 

tager  Albrecht  meget  fortrolig  i  Haanden,  og  siger: 

God  Dag,  min  Broer!  min  gamle  Dreng! 

Albrecht 

vred. 

Hvad  vil  du? 
Hvem  er  du? 

Narren. 
Albrecht!  kiender  du  mig  ei? 
Umuligt!     Taler  ikke  Blodets  Røst? 
En  Nar,  som  du,  dog  ikke  nær  saa  stor? 
Jeg  strøer  ei  Peber  i  mit  eget  Saar, 
Jeg  fletter  Tamp  ei  til  min  egen  Ryg. 
Dog  —  du  har  mistet  Alt,  kun  ei  dit  Mundlæ'r; 
Det  har  du  Lov  at  bruge,  som  du  vil. 
Det  Kiærlingvaaben  skienker  Dronningen 
Dig  gierne.     Vær  du  Qvinde  kun  i  Brog, 
Mens  hun  er  Konge  med  din  Krone  paa! 

Albrecht. 
Du  understaaer  dig  at  tilsidesætte 
Den  Agtelse,  du  skylder  mig,  en  Konge, 
Forvovne  Giek? 

Narren. 
Forvovne  Giek!  og  glemmer 
Du  ikke,  hvad  du  skylder  Dronningen? 
Men,  om  alt  Andet  ogsaa  reent  var  glemt, 
Eet  maae  vi  ikke  glemme:  man  maa  bringe 
Smukt  Eieren  igien,  hvad  man  har  laant. 
Jeg  hilse  skal  saa  flittig  fra  vor  Frue: 
Nu  bruger  hun  ei  meer  den  Slibesteen, 
Som  du  har  hende  sendt  til  hendes  Naale; 
Nu  kan  derpaa  du  slibe  dine  Sværd. 
Og  disse  Hoser,  du  Mandhaftige! 
Tilkommer  det  alene  dig  at  bære. 
Jeg  dem  har  laset  lidt,  og  det  betyder: 
At  nu  er  Mecklenborgeren  en  Prakker. 
Men  endnu  Eet:  Du  svoret  har,  at  ikke 
Du  vilde  sætte  din  Nathue  paa. 
Før  du  ydmyget  havde  Margareta. 
Nu  troer  du  vel,  du  har  ydmyget  hende 
Med  Skieldsord?     Men  ved  Sanct  Grispin,  vor  Helgen, 
Saa  sandt  jeg  er  en  ærlig  Mand,  nu  skal 
Du  ogsaa  have  Narrehætten  paa, 
Og  gak  med  den  til  Hættebrødrene! 

Han  vil  sætte  ham  Huen  paa  Hovedet. 

Albrecht 

støder  til  ham,  saa  han  falder. 
Træl!  hvis  det  ei  beskæmmed  mig,  saa  skulde 
Du  aldrig  aande  mere  Livets  Luft. 

Narren 

paa  Gulvet. 
See,  det  var  ret!     See,  nu  er  Krigen  udbrudt 
Imellem  Albrecht  og  Margretes  Nar. 
Saa  bør  det  være;  Lige  søger  Lige. 

Albrecht 

slaaer  sig  fortvivlet  for  Fanden. 
O,  Albrecht!  gyseligt  mishandles  du. 

Til  Margareta,  som  kommer  tilbage. 
Er  dette  Høimod  mod  en  Drot  i  Lænker? 
Margareta 

rolig. 

Selv  har  I  givet  Tonen  an,  Herr  Fætter! 
Som  man  i  Skoven  raaber,  faaer  man  Svar. 

Hun  giver  Narren  et  Vink,  han  gaaer. 
Hvad  end  jeg  har  at  sige  jer,  Kong  Albrecht! 
Er,  kort  og  godt:  I  skilte  Magnus  Smek 
Ved  Riget,  og  hans  største  Synd  var  dog, 
At  han  med  mig  trolovede  sin  Søn. 
Derfor  I  feided  mod  ham  mangt  et  Aar 
Til  hele  Nordens  Meen;  og  stakkels  Magnus 
Syv  Aar  tilsidst  i  Fængslet  maatte  smægte. 
Det  kan  I  ogsaa  prøve.     Muligt  lærer 
I  Ghristendom,  Retfærdighed  herefter, 
Fra  Verden  skilt  og  dens  Forfænglighed. 
Det  er  ei  Drotten,  ei  den  fangne  Fiende, 
Jeg  her  behandler  haardt;  nei,  jeg  har  lært 
At  agte  den  Ulykkeliges  Nød. 
Men  I  er  ei  ulykkelig,  nei,  Albrecht! 
I  er  Ulykken  selv.     Var  I  kun  Daare, 
Blot  Praler,  blot  Hovmodig  —  o,  hvor  gierne 
Tilgav  jeg  eder!     Selv  Bagtalelsen, 
Skiøndt  lumpnere,  naar  den  ueftertænksom 

Fløi  af  en  optragt  Mund,  tilgav  jeg  med. 
Men  I  er  grum;  om  ikke  just  blodtørstig, 
Koldhiertet  dog  og  følesløs  mod  Folket, 
Hvis  Nød  I  spotter.     Hættebrødrene, 
En  Røverflok  fra  Tydsklands  Landeveie  — 
Jeg  veed  det  —  udgiør  eders  bedste  Livvagt. 
Jeg  kiender  ogsaa  godt  Fortegnelsen 
Paa  hundred  og  halvfierdsindstyve  gode 
Stockholmske  Borgere,  der  skulde  skilles 
Ved  Livet  med  det  første.     Derfor  løses 
I  ei  fra  Lænkerne,  men  gaaer  i  Fængsel. 
Afsindighed  blot  kunde  falde  paa 
At  løse  Ulven,  naar  den  bragtes  bunden. 

Hun  gaaer.    Albrecht  bringes  bort. 

Folket. 
Hil  Margareta!     Hil  vor  ædle  Dronning! 

Pauker  og  Trompeter. 

Mængden  fordeler  sig,  og  gaaer;  i  Sværmen  ere  Rudolf  a.v  Skaba 

og  Ragnhild  Jonsbn,  der  have  været  tilstede  i  Baggrunden,  komne 

flrem,  og  møde  hinanden  foran  paa  Skuepladsen. 

Rudolf. 

Hvordan?  bedrager  ei  mit  Øie  mig? 

I  her.  Veninde? 

Ragnhild. 

Rudolf! 

Rudolf. 

Ragnhild,  ha! 
Ragnhild. 
Herr  Biskop!  vil  I  hevne  Konning  Albrecht, 
Og  snart  befrie  ham  af  hans  Fangelænke? 

Rudolf. 
For  Himlens  Skyld,  tal  ei  saa  høit!     Hvad  vil  I? 
Hvad  har  I  for? 

Ragnhild 

stikker  ham  en  Seddel  i  Haanden. 

Besøg  mig,  hvor  jeg  boer! 
I  finder  mig  selv  Anden  der,  Herr  Bisp! 
I  et  afsides  lille  skummelt  Kammer; 
Men  denne  Anden,  som  I  finder  der  — 

Hvisker  ham  i  Øret. 
Margreta  skiller  han  ved  hendes  Krone! 

De  gaae. 

ET  LILLE  VÆRELSE  MED  VINDVET  HØIT  OPPE. 

Ragnhild.    Oluf  sidder  og  læser  i  en  Bog,  som  han  lægger  flra  sig 
paa  et  Bord,  i  det  han  staaer  op. 

Oluf. 
IN u  er  vi  da  i  Danmark,  Moder  Ragnhild! 
Hvor  du  har  lovet  mig  min  Ingeborg. 
Men  jeg  begriber  ei  din  Adfærd,  Moder! 
Og  skiøndt  jeg  vant  er,  blindt  at  lyde  dig 
Tilforn  som  Dreng,  er  jeg  dog  nu  en  Gut, 
Hvem  vel  du  kunde  sige  dine  Forsæt, 
Især  naar  de  angaae  mig  selv. 
Ragnhild. 

Det  skal  jeg. 
Min  Oluf!  og  det  er  den  høie  Tid. 

Oluf. 
Skiult  i  en  gammel  Kofte,  med  en  Hue 
Nedtrykt  i  Øinene,  ja  med  et  Skiæg 
Om  Hagen,  maatte  jeg  nedfølge  dig 
Fra  Miøsen,  fra  vor  kiære  Fædrehytte, 
Som  jeg  i  nitten  Somre  blot  forlod 

For  Jagten  efter  Biørnene  paa  Fieldel, 
For  Fiskeriet  paa  vor  skiønne  Sø. 

Ragnhild. 
Det  maatte  du,  min  Søn! 

Oluf. 

Om  Natten  kom  vi 
Til  Danmark,  og  om  Natten  kiørte  vi 
Til  Sorø.     Dette  Kammer  har  et  Vindve, 
?>om  Fængsel,  høit  paa  Væggen.     Intet  kan 
Man  see,  hvad  ude  foregaaer. 
Ragnhild. 

Og  Ingen 
Kan  kige  giennem  Vindvet  ind  til  os. 
Undskyld  mig,  Oluf!  jeg  fik  Øiensvaghed 
Paa  Veien,  jeg  kan  godt  ei  taale  Sol. 

Oluf. 
Du  spøger,  troer  jeg;  du  har  Falkeøine. 

Ragnhild. 
Ja,  ja!  jeg  seer,  som  Uglen,  godt  i  Mørke, 
Men  Lyset  blænder  mig. 

Oluf. 
•  Men  siig  mig  nu, 

Om  Ingeborg  er  her,  den  væne  Mø, 
Hvem  jeg  paa  Miøsen  lærte  først  at  kiende. 
Da  vore  Baade  mødtes;  som  mig  elsker! 
Hun  selv  har  sagt  mig  det;  men  hun  blev  tvunget 
Af  en  hovmodig  Fader  til  at  reise 
Til  Danmark,  for  at  vorde  Frøken  hos 
Margreta. 

Ragnhild. 
Hun  er  her.     Og  hendes  Fader 

Hvem  hun  besøger  daglig,  naar  hun  har 
Fra  Hoffet  fri  en  ledig  Formiddag, 
Boer  strax  i  Nærheden  af  dette  Huus. 

Oluf. 
O,  Himmel!  lad  mig  flux  da  komme  did. 

Ragnhild. 
Det  tænkte  jeg,  du  unge,  vilde  Biørn! 
At  brat  du  vilde  sprænge  Muur  og  Væg; 
Derfor  jeg  maatte  sætte  dig  i  Mundkurv. 
Her  gielder  det  Forsigtighed,  min  Oluf! 
I  Fald  din  Kiærlighed  skal  vinde  Seir; 
Men  seire  vil  den,  hvis  du  lyder  mig. 

Oluf. 
Ja,  naar  du  skaffer  mig  min  Ingeborg, 
Saa  lyder  jeg  dig  gierne  blindt  i  Alt. 

Ragnhild. 
Jeg  skaffer  meer,  end  det. 

Oluf. 

Det  kan  du  ei. 
Thi  der  er  ikke  meer. 

Ragnhild. 

Ak,  Ungdomstarlt, 
At  sætte  flygtig  Elskov  over  Alt! 

Oluf. 
Ja,  flygtig  blev  min  Elskov,  da  hun  flyede 
Fra  Norge;  men  den  flygted  blot  med  hende 
For  at  indhente  hende  strax  igien. 

Ragnhild. 
Altsaa  —  din  Ingeborg  —  hun  er  dig  Alt? 

Oluf. 
Alt! 

Ragnhild. 
Men  du  har  din  norske  Krønike 
Dog  taget  med  paa  Reisen. 

Oluf. 

Ja,  næst  hende 
Den  er  mig  kiærest;  thi  jeg  finder  der 
Berelningen  om  mine  Heltefædre. 

Ragnhild. 
Hvad  læste  du? 

Oluf. 
Om  Sverre. 
Ragnhild. 

Ha  —  Guds  Finger! 
Ræk  Bogen  mig,  min  Søn!  og  lad  mig  læse 
Lidt  med. 

Oluf 

rækker  hende  Bogen. 
Hvad,  Moder? 

Ragnhild. 

Kun  Begyndelsen. 

Læser: 

Kong  Sigurd  Haraldsøn  fik  en  Søn  med  en 
Qvinde,  som  Gunhild  hed;  den  lod  han  kalde  Sverre, 
og  det  skete  kort  Tid,  før  han  blev  slagen.  Efter 
Kongens  Død  blev  samme  Qvinde  gift  med  Unas  Smed, 
Bispens  Broder  paa  Færø;  og  blev  Sverre  Sigurdsøn 
opfødt  i  Norge,  indtil  han  var  fem  Aar  gammel,  og 
vidste  ikke  Andet,  end  at  Unas  Smed  var  hans  Fader. 
Og  der  Sverres  Moder  hørte,  at  Erling  Skakke  og  Kong 
Magnus  stode  efter  at  ødelægge  al  Kongeslægten  i 
Landet,  da  drog  hun  til  Færø  med  sin  Mand,  og  der 

blev  Sverre  opfødt  og  til  Skole  holden  hos  Bispen, 
saalænge  til  han  viede  ham  til  Præst.  Da  Gunhild, 
hans  Moder,  det  fornam,  begyndte  hun  at  græde.  Da 
sagde  Sverre:  Hvi  græder  du.  Moder?  Jeg  meente, 
du  skulde  glædes  ved  den  Ære,  som  mig  skal  skee. 
Hun  svarede :  Denne  er  ringe  mod  den,  dig  burde  med 
Rette  at  have ;  thi  du  est  Kong  Sigurds  Søn  af  Norrig, 
og  ikke  denne  Mands  Søn,  som  du  mener  — 
Hun  falder  i  dybe  Tanker. 

Oluf. 
Hvad  grunder  du? 

Ragnhild. 

Min  Søn!  jeg  tænker  paa 
Hvad  ogsaa  du  engang  vist  faaer  at  vide. 
Dog  veed  du  nok  alt,  for  at  lyde  mig, 
Naar  kun  du  veed,  du  stammer  ned  fra  Sverre. 

Oluf. 
Det  veed  jeg,  og  derfor  det  smerter  mig, 
At  Hakon  Jonson  Drost,  din  egen  Broder, 
Lod  sig  af  Algot  Magnussen  forkue  — 
Af  Henning  Podebusk  —  til  at  frasige  ' 

Sig  Ret  til  Norges  Krone. 

Ragnhild. 

Kiære  Barn! 
Han  tvungen  blev  dertil  af  Margaretas 
Haandlangere ;  og  vilde  Hakon  Jonson 
I  Norge  blive,  maatte  han  frasige 
Sig  Krav  paa  Riget.     Men  knap  var  det  skeet. 
Før  han  svandt  hen  af  Sorgen,  som  en  Skygge. 

Oluf. 
Vil  du  maaskee,  jeg  giøre  skal  min  Ret 
Til  Norges  Rige  gieldende? 

Ragnhild. 

Ja,  ja! 
Det  vil  jeg;  men  med  Vaaben,  som  du  eier. 
En  Krigshær  har  du  ei.     Med  List  og  Rænker 
Min  Broder  Hakon  overrumpledes  — 
Min  Søn!  med  Listen  maa  du  hevne  ham. 

Oluf. 
Gud  naade  mig,  jeg  er  kun  lidet  listig. 

Ragnhild. 
Saa  har  Naturen  været  det  for  dig. 
Det  kommer  an  kun  paa  din  egen  Villie, 
Saa  faaer  du  Ingeborg  til  Viv,  og  vorder 
En  Konge  for  de  stolte  Nordens  Riger. 

Oluf. 
Xu  drømmer  du! 

Ragnhild. 

Det  var  ei  første  Gang, 
At  man  har  drømt  sig  norske  Kroner  til. 
Hvis  Oluf  Tryggvason,  hvis  Hellig  Oluf 
Ei  havde  drømt  saa  godt,  saa  var  de  aldrig 
I  Norge  vordne  Konger.     Men  jeg  støtter 
Mit  Haab  til  meer,  end  til  en  flygtig  Drøm. 

Oluf. 
Hvorledes  da? 

Ragnhild. 
Man  lever  ikke  meer 
I  gammel  Tid,  da  mangen  Kongesøn, 
Da  mangen  Ætling  af  den  ægte  Rod 
Sig  kunde  skaffe  Ret  ved  Sværd  og  Jernbyrd. 
Kom  Harald  Gille,  Sigurd  Slemmedegn, 
Kom  Erling  Steinveg  —  Intet  vilde  lykkes. 

Nu  hersker  Listen,  soni  en  kronet  Qvinde, 
xMen  den  maa  fældes  med  sit  eget  Vaaben. 

Oluf. 
Saa  lær  mig  da,  hvordan  jeg  bliver  listig; 
^g  JGg  vil  gierne  vorde  det,  hvis  dermed 
Jeg  glæder  dig  og  vinder  Ingeborg. 

Ragnhild. 
Saa  Æren,  Oluf!  Æren  er  dig  Intet? 

Oluf. 
O,  jo!  hvis  jeg  kan  vinde  den  med  List, 
Saa  vil  jeg  ogsaa  gierne  vinde  den. 
Men  List  og  Ære  —  kan  de  følges  ad? 

Ragnhild. 
Naar  du  est  Nordens  Drot,  da  har  du  Æren  — 
Jeg  skulde  troe  —  fremfor  hver  Undersaat. 

Oluf. 
Ja,  det  er  sandt!     Og  Elskov  ynder  List. 
Velan,  min  Moder!  jeg  vil  være  listig. 

Ragnhild. 
Vær  ikke  saa  fremfusende  letsindig! 

Oluf. 
Fortryder  det  dig,  at  jeg  lyder  dig? 

Ragnhild. 
"Nei;  men  jeg  vil,  at  du  skal  tænke  ved  det. 

Oluf. 
Tænk  du  for  mig,  som  du  est  hidtil  vant; 
Saa  har  jeg  det  fornøieligst,  beqvemmest. 

Ragnhild. 
Selv  maa  du  handle  med  Selvstændighed, 
Skal  det  gaae  godt. 

Oluf. 
Saa  siig  mig,  hvad  jeg  skal! 
^      Ragnhild. 
At  Margaretas  døde  Søn,  Kong  Oluf, 
Du  ligner  paa  et  Haar,  det  veed  du  dog? 

Oluf. 
Ja,  ja!     Det  har  hans  Amme,  din  Veninde, 
Den  gode  Sara  mig  fortalt  saa  tidt, 
At  sagtens  jeg  maa  vide  det.     Jeg  veed 
Desuden  Alt,  hvad  der  er  hændet  ham; 
Alt,  hvad  han  talte  med  sin  Moder  om. 
Hans  Vaner  kiender  jeg,  og  har  dem  selv. 
Hans  Liv  var,  som  det  kunde  være  mit; 
Thi  Andet  hørte  jeg  i  fiorten  Aar 
Ei  af  den  gode  Saras  Mund;  det  var 
Jo  Emnet  for  jer  Aftenunderholdning. 

Ragnhild. 
Og  hvad  ham  hændtes  i  den  sidste  Tid, 
Erfared  du  af  Stein,  hafts  Kammersvend, 
Af  Saras  Søn,  som  efter  Olufs  Død 
Kom  til  sin  Moder  i  vor  Fieldehytte. 

Oluf. 
Ja,  ja!     Jeg  kunde  gierne  været  Oluf. 

Ragnhild. 
Velan,  min  Søn!  og  du  skal  vorde  ham. 

Oluf 

leer. 

Jeg  skal  udgive  mig  for  Konning  Oluf? 
Ha,  det  var  Løier  det! 

Ragnhild. 

Nei,  det  er  Alvor. 
Hør  mig,  min  Søn!     Tro  ei,  jeg  vil  forføre 

Din  Uerfarenhed.     Du  skiller  ei 
Ved  Riget  Margareta  med  dit  Udsagn; 
Nei,  tværtimod,  hun  skilte  dig  ved  .dit, 
Og  ved  din  List  du  vinder  kun  dit  Eget. 

Oluf. 
Ja,  ja!  det  er  iøinefaldende. 

Ragnhild. 
Og  hvis  Margreta  virkelig  har  elsket 
Sin  Søn  saa  høit,  som  hun  forsikkrer  Folk, 
Maa  det  jo  være  hende  ret  en  Glæde, 
Den  største  Fryd,  at  han  er  ikke  død. 
Som  Enkens  Søn  af  Nain,  kommer  du, 
Og  giør  den  stakkels  Moder  lykkelig, 
I  det  du  reiser  dig  fra  Dødningbaaren. 

Oluf 

leer. 

Som  Enkens  Søn  af  Nain  skal  jeg  komme? 
Seer  jeg  da  ud  vel  som  en  J)ødning,  jeg? 

Ragnhild. 
Jeg  taler  billedligt.     Et  fromt  Bedrag 
Dig  skienker  Dit,  og  Dronningen  sin  Søn. 
Lad  hende  styre  Landet  da  med  dig, 
Saa  har  hun,  hvad  hun  ønsker.     Selv  kan  hun 
Dog  ikke  længe  blive  Nordens  Frue; 
Hun  vælge  maa  en  fremmed  Fostersøn. 
Nu  faaer  hun  dig.     Maa  det  ei  glæde  hende 
Langt  meer,  at  herske  med  sin  egen  Søn, 
End  dele  Magten  med  ^n  ukiendt  Fremmed? 
Oluf 

kysser  hende  kiæiiigt. 

Men,  Moder!  troer  du,  jeg  vil  skifte  Moder? 

Digitized  by  VjOOQIC 


ANDEN  HANDLING. 

Troer  du,  jeg  vinde  vil  tre  Kongeriger, 
Og  miste  dig? 

Ragnhild. 
Du  skal  ei  miste  mig. 
Jeg  bliver  dog  din  Moder.     Ingen  veed  det; 
Men  det  er  nok,  naar  vi  To  vide  det. 

Oluf. 
Og  maa  min  Ingeborg  ei  vide  det? 

Ragnhild. 
Paa  ingen  Maade!     Nei,  for  Himlens  Skyld! 
Paa  Psalmebogen  maa  du  sværge  mig 
Ved  Gud  og  hellige  Mænd,  at  du  vil  tie. 

Oluf. 
Velan,  velan! 

Ragnhild. 
Jeg  venter  Biskop  Rudolf 
Af  Skara  hvert  et  Øieblik;  han  vorder 
Endnu  deelagtig  i  vor  Hemlighed. 
Thi  skiøndt  en  Qvinde,  som  med  Øinene 
For  nogen  Mand  ei  blinke  skal,  behøver 
Jeg  dog  en  Ven,  Raadgiver,  og  en  Mægtig, 
Der  understøtte  kan  med  Penge  mig; 
Thi  du  maa  træde  frem  i  nogen  Glands, 
Som  den  tilbagevendte  Konge. 
Oluf. 

Ha, 
Det  var  ret  skiønt!     Jeg  pynter  gierne  mig. 

Ragnhild. 
Snart  klædes  du  i  Fløil  og  Hermelin. 

Oluf. 
Ha,  det  var  herligt! 

Ragnhild. 

Gak  nu  ind  i  Kamret, 
Og  vent  derinde,  til  jeg  kalder  dig! 
Snart  skal  du  see  din  Ingeborg,  min  Søn! 
Thi  —  som  jeg  siger  —  hendes  Faders  Hauge 
Til  dette  Baghuus  grændser.     Derfor  satte 
Man  Vindverne  saa  høit,  for  at  der  Ingen 
Fra  Værelserne  her  skal  see  i  Haugen. 

Oluf. 
Nei,  er  det  sandt? 

Ragnhild. 
Kun  rolig  og  fornuftig! 

Oluf. 
En  Muur  kun  skiller  mig  fra  Ingeborg? 
O,  søde  Lykke!      oaaer. 

Ragnhild. 
Denne  Muur  er  ei 
Saa  let  at  sprænge,  som  du  tænker,  Oluf! 
Godt  nok,  at  han  er  barnlig  og  letsindig. 
Det  er  nødvendigt,  for  at  lede  ham; 
Men  kan  han  ogsaa  staae  paa  egne  Been? 
Frisk  Mod!     Den  vinder  ei,  som  Intet  vover. 
Biskop  Rudolf  af  Skara  kommer. 

Rudolf. 
Guds  Fred,  Veninde!     See,  her  er  din  Ven. 
Men  længe  kan  jeg  ikke  dvæle  her 
I  denne  slette  Vraa,  hos  Kirkens  Graver; 
Det  vilde  giøre  Opsigt.     Thi  du  veed  dog, 
Du  boer  hos  Graveren? 

anden  handling. 
Ragnhild 

leer. 
Ja  ja,  det  veed  jeg; 
Og  det  er  ei  for  Intet,  at  jeg  har 
Indgravet  mig  hos  ham. 

Rudolf. 

Du  stammer  ned 
Fra  Sverre;  Hakon  Jonson  Drost,  din  Broder, 
Blev  nødt  til  skriftligt  at  frasige  sig 
Sin  Ret  til  Thronen.     Du  har  al  din  Tid 
Som  Enke  levet  paa  en  eenlig  Gaard 
Bag  Fieldet,  langt  fra  Folk,  blot  med  en  Søn. 
Tilfældigviis  jeg  giorde  dit  Bekiendtskab 
For  trende  Somre  siden  hos  din  Broder; 
Din  Søn  var  ikke  med.     Da  viste  du 
Mig  Giestfrihed,  som  Rudolf  ikke  glemmer. 
Vort  Had  til  Margareta  fast  forbandt  os; 
Og  lunknere  blev  Hadet  ikke  siden. 
Da  Krænkelser  har  Hakon  lagt  i  Graven, 
Og  Margareta  haanlig  mig  har  skilt 
Ved  Skaras  Bispestol,  saa  her  jeg  vandrer 
Til  Spot  i  Sorø  mellem  andre  Klerker. 

Ragnhild. 
Den  Søn,  du  ikke  saae,  ham  seer  du  nu. 

Rudolf. 
Og  han  Margreta  skille  skal  ved  Riget? 

Ragnhild. 
Han! 

Rudolf. 
Og  ved  hvilken  Magt?     Thi  veed  du  ei. 
At  Ivar  Lykke,  Erik  Kieldsen  Vasa 

Har  slaaet  Albrecht;  at  han  sidder  nu 
Bag  Fængslets  tykke  Muur,  en  ussel  Fange? 
Ragnhild 

leer.  ^ 

Qg  troer  du  ei,  jeg  kiender  Olien  til 
Min  egen  Ild? 

Rudolf. 
Hvad  skal  da  tvinge  Magten? 
Ragnhild. 
En  uretfærdig  Magt  betvinges  billigt 
Med  en  retfærdig  List. 

Rudolf. 

Margreta  selv 
Er  listig  nok;  du  narrer  ikke  Ræven. 

Ragnhild. 
Jo,  med  et  Speil,  hvori  den  seer  sig  selv. 

Rudolf. 
Forklar  dig  tydeligt! 

Ragnhild. 
Ved  Olufs  Død 
Blev  Margareta  Nordens  Herskerinde; 
I  Fald  han  leved  end,  da  var  hun  skilt 
Ved  Riget  atter. 

Rudolf. 
Men  disværre,  Ragnhild! 
En  hidsig  Feber  Ynglingen  har  dræbt 
I  Fior  i  Falsterbo,  og  deAned  svandt 
Vort  sidste  Haab,  thi  han  var  god  og  svag, 
Og  Adel,  Geistligheden  under  ham 
Ei  havde  faaet  Vingerne  saa  stækket. 

Ragnhild. 
Men  —  om  han  leved  end? 

Rudolf. 

Det  Almuesrygte, 
Som  hver  Fornuftig  spotter,  vil  kun  hielpe 
Dig  lidt. 

Ragnhild. 
Siig  ikke  det!  En  liden  Tue 
Kan  undertiden  vælte  store  Læs. 
Thi  —  kort  og  godt,  som  selv  du  ønsker  det  — 
Kong  Oluf  er  ei  død.     Han  faldt  i  Sygdom 
I  Falsterbo,  og  døde  —  men  kun  Skindød. 
Hans  Hirdmand,  Byrge  Ulfsen,  som  var  hos  ham 
(Og  heldigviis  er  virkeligen  død), 
ar  en  Forræder. 

Rudolf. 

Byrge  Ulfsen,  Ragnhild? 
Det  var  jo  Margaretas  høire  Haand. 

Ragnhild. 
Just  han!  Han  tragted  Oluf  efter  Livet. 
Da  Kongen  laae  paa  Dødningbaaren,  hørte 
Han  Byrge  Ulfsen  sige  til  sin  Svend: 
»I  Fald  han  ei  var  død,  han  skulde  døe; 
»Den  svage  Ungersvend  forhindred  kun 
»Margreta  i  at  virke  med  den  Kraft, 
»Som  Himlen  hende  gav  til  Nordens  Frelse*. 
Knap  hørte  Kongen  det  i  Dødens  Slummer, 
Saa  vakte  Skrækken  ham;  han  reiste  sig 
Fra  Dødningbaaren,  hiulpen  af  en  Svend. 
Og  hyllet  i  en  ringe  Bondekofte 
Ved  Midnat  flygted  Oluf  op  til  Norge, 
Hvor  Hakons  Søster  ham  tilfældigviis 
Traf  i  en  Klippekløft,  og  hused  ham. 

Oehlenschiager.   Vin.  ^ 

Den  feige  Byrge  slagen  blev  af  Skræk, 
Og  skiulte  Flugten  selv  for  Dronningen. 
Til  Danmark  sendte  han  den  tomme  Kiste; 
En  ond  Samvittighed  har  dræbt  ham  alt. 
End  er  ei  Kisten  aabnet. 

Rudolf. 

Det  er  sandt, 
Den  er  ei  aabnet,  men  kan  aabnes  let. 
Der  ligger  Kongens  Liig. 

Ragnhild. 

Begriber  du 
Nu,  hvi  jeg  boer  hos  Graveren,  Herr  Bisp? 
Den  sløve  Gubbe  maa  du  overtale 
Ved  store  Løfter  om  Foræringer, 
At  tage  Liget  ud  og  giemme  det 
Paa  et  afsides  Sted,  hvor  det  ei  findes. 

Rudolf. 
Hvad  hielper  det? 

Ragnhild. 

Den  rette  Oluf  bringer 
Jeg  med. 

Rudolf. 
Din  Søn? 

Ragnhild. 

Der  ligner  hiin  saa  grandt. 
At  selv  du  vilde  troe,  det  var  Kong  Oluf, 
Hvis  du  ei  vidste  bedre. 

Rudolf. 

Ha,  i  Sandhed? 
Ragnhild. 
Du  Troen  strax  skal  faae  i  Hænderne. 

Men  tal  ei  længe  med  ham!  Oluf  er 
Vel  rask  og  smuk  og  stærk  og  hiertevarm, 
Men  Dømmekraften  er  kun  svag  i  ham. 
Letsindig  sværmer  han  end,  som  et  Barn, 
Forelsket  i  en  ung  og  deilig  Mø; 
Og  kun  med  denne  Mading  fik  jeg  ham 
Nedlokket  fra  sit  Field  til  grønne  Sorø. 
Tænk  ei,  han  higer  efter  Land  og  Riger! 
Blot  for  at  føie  mig,  blot  for  at  vinde 
Sin  Giente,  som  var  ellers  tabt  for  ham; 
Blot  for  at  glæde  hende  med  at  hæve 
Paa  Thronen  Ingeborg  —  samtykker  han. 
Vel  vogte  maae  vi  os,  at  ei  hans  Hierte, 
Kun  alt  for  blødt,  og  hvad  man  kalder  godt, 
Forfærdes  ved  en  Daad,  som  er  retfærdig. 
En  ædel  Hevn,  som  Hakons  Skygge  kræver. 
Nei!  selv  af  Kiærlighed  til  Margareta 
Leer. 

Han  handle  skal;  han  skienke  skal  en  Moder 
Sit  Barn  igien.     Det  har  jeg  bildt  ham  ind. 

Alvorlig. 

Men,  Rudolf!  vi,  som  bedre  Sligt  forstaae. 
Vi  kan  ei  ønske  lang  Sam  drægtighed 
Imellem  ham  og  hende.     Tværtimod, 
•  Det  vilde  lede  til  Opdagelser, 
I  Fald  han  længe  blev  hos  Dronningen. 
At  Margareta  elsker  ei  sin  Søn, 
At  hans  Tilbagekomst  forbittrer  hende, 
Fordi  hun  selv  gaaer  glip  af  Kronerne  — 
Det  maa  Almuen  troe.     Saa  gaaer  det  godt. 

4* 

Du  vorder  Skaras  Bisp  igieiij  og  Ragnhild 
Maaskee  ret  snart,  hvad  Margareta  var. 

Rudolf. 
Ha,  jeg  forbauses  ved  din  Dristighed. 
Men  hvis  nu  Skibet  strander? 
Ragnhild. 

Heller  drukne 
Brat  i  en  lystig  Storm,  end  smægte  svagt, 
Og  døe  af  Krænkelser  en  langsom  Sot. 

Rudolf. 
Og  Oluf? 

Ragnhild. 
Elsker  jeg,  som  nogen  Moder 
Sit  Barn,  og  derfor  giør  jeg  ham  til  Konge. 

Rudolf. 
Men  hvis  han  gribes  nu  som  en  Bedrager? 

Ragnhild. 
Det  kan  han  ei;  han  er  retmæssig  Arving 
Til  Thronen,  thi  han  stammer  ned  fra  Sverre. 
Og  har  han  først  en  Hær,  saa  kan  han  være 
Sit  Krigspuds  og  sit  rette  Navn  bekiendt. 

Rudolf. 
Og  denne  Liighed  —  den  er  virkelig 
Saa  skuffende? 

Ragnhild. 
Det  seer  du  nu  om  lidt. 
Men  husk,  hvad  jeg  har  sagt:  indlad  dig  ei 
Vidtløftigt  med  hamJ 

Kalder,  i  det  hun  aabner  Døren  til  Sideværelset: 

Oluf!  kom,  min  Søn! 

Her  er  vor  Ven;  den  bolde  Biskop  Rudolf 
Vil  dig  bestyrke  til  dit  raske  Forsæt. 
Oluf  kommer. 

Rudolf 

forbauset. 
Ha,  det  er  meer,  end  Mennesker  kan  troe! 

Oluf 

hilser  ham  smilende. 
Herr  Bisp!  I  finder  virkelig  min  Liighed 
Med  den  begravne  Drot  saa  skuffende? 

R4GNHILD. 
Tal  ikke  saa,  min  Søn!  Strax  maa  du  vænne 
Dig  til  at  være,  hvad  du  synes  blot. 
Du  est  Kong  Oluf;  intet  Spørgsmaal  om! 
Ei  sandt,  Herr  Biskop!  han  er  Nordens  Konning? 

Rudolf. 
Ja  ja,  det  er  han.     Han  maa  vænnes  til 
At. hedde  Oluf. 

Oluf 

leer. 
Det  er  let  for  mig, 
Det  er  mit  Døbenavn. 

Rudolf. 
Nei,  virkelig? 
Alt  træffer  sammen. 

Lægger  sin  Haand  paa  hans  Isse. 
Yngling!  jeg  indvier 
Dig  til  dit  høié  Kald.     Hvad  kun  du  syntes. 
Det  est  du:  Ætling  af  den  gamle  Stamme, 
Saa  godt  som  Oluf.     Vær  ham  selv!  Derved 
Du  sparer  Blod  —  og  Sorg,  og  Margareta 
For  Kronen  faaer  igien  en  elsket  Søn. 

Oluf. 
Ja,  Moder!  det  er  ganske  rigtigt:  Vindvet 
Derinde  vender  ud  til  hendes  Hauge; 
Og  naar  jeg  stiger  paa  en  Stol  paa  Bordet, 
Saa  seer  jeg,  hvad  i  Haugen  foregaaer. 
Jeg  tænker,  at  hun  kommer  snart. 

Rudolf. 

Hvo  kommer? 
Ragnhild 

ryster  paa  Hovedet. 
Han  mener  Ingeborg.     Han  tænker  kun 
Paa  Ingeborg.  —  Saa  gaa  kun  ind  igien, 
Mit  kiærc  Barn!  og  kig  af  Vindvet  ud 
—  Det  hielper  dog  ei,  jeg  forbyder  det  — 
Men  hold  dig  hemmelig.     Den  gode  Bisp 

Forkynder  os,  naar  vi  skal  gaae  til  Hove. 
Oluf  gaaer. 

Rudolf. 
Vel !  jeg  forstaaer  dig  grandt.     Med  denne  Liighed, 
Og  med  den  Mislighed,  der  finder  Sted, 
Kan  Alting  lykkes.     Margareta  staaer 
Paa  Lava,  som  end  ei  er  bleven  kold. 
Og  under  hende  brister  Skorpen  let. 
Hun  har  benaadet  Otto  af  Rupin, 
Grev  Geert  af  Holsteen;  men  de  hade  hende. 
Imod  sig  har  hun  end  en  mægtig  Deel 
Af  Adelen,  af  Folket.     Geistligheden 
Er  for  det  meste  vel  paa  hendes  Side; 

Smilende. 

Dog,  Ragnhild!  har  hun  ogsaa  Fiender  der. 
To  Ting  udfordres  kun  —  dem  sørger  jeg  for: 

Den  døde  Konges  Liig  maa  tages  bort  — 

Dertil  jeg  overtaler  Graveren; 

Kong  Oluf  bruger  Penge,  for  i  Glands 

At  træde  frem  og  blænde  Mængdens  Øine  — 

Dem  skal  han  ogsaa  faae.     Jeg  veed,  Kong  Albrecht 

Har  Guld,  som  Dronningen  ei  røver  ham. 

I  Fængslet  kan  han  lege  blot  dermed, 

Som  Regnepenge;  men  i  Olufs  Haand 

Det  vorder  Ædelstene.     Lad  mig  raade! 

Nu  vil  jeg  tale  først  med  Graveren. 

Ragnhild. 
Vel!  han  skal  tage  mig  mit  Haab  af  Kisten. 

Med  Ild. 

Ja  ja,  det  kommer!  Ja,  det  lykkes  brat, 

Hvad  længst  mig  bares  for  saa  mangen  Nat, 

Naar  vaagen  fra  min  Hyttedør  med  Gys 

Jeg  saae  paa  Himmelen  de  røde  Lys, 

Som  Aander,  dandse  frygteligt  i  Nord, 

Der  før  var  Konger  paa  den  norske  Jord. 

Tidt  blege,  tidt  i  Blus  paa  Kæmpeviis 

De  trued,  snart  med  Sværd,  og  snart  med  Riis. 

Høit  sused  over  Skoven  deres  Røst: 

Hevn  Halfdan  Svartes  Æt,  skienk  Valen  Trøst! 

Lad  Sydens  Ridder  ei  forfænglig,  svag 

Beherske  Nordens  Land!  Den  Atterdag, 

Der  kom  med  Valdemar,  med  ham  forsvandt; 

Men  Stormen  tuder  end  om  Klippens  Kant. 

Forfængligheden,  som  i  Syden  groer. 

Skal  ikke  trives  paa  den  norske  Jord. 

Bort,  Ridder!  til  Turnering  paa  din  Hest. 

I  Storm  paa  Snekken  Viking  kæmper  bedst. 

Bort,  spæde  Landse,  Skiærf  og  lumske  Dolk! 

Med  Øxe,  Breide  bedst  man  træffer  Folk. 

Bort,  Fløil  og  Silke!  langt  fra  Sund  og  Bælt; 

Til  Jern  og  Vadmel  trænger  kun  en  Helt. 

Og  Barkebeinen  kommer,  klædt  i  Bark, 

Med  Trøst,  som  Duen  før  til  Noahs  Ark. 

I  Svagheds  Syndflod  skal  vi  ei  forgaae; 

Det  Ny  skal  flye,  det  Gamle  skal  bestaae. 

Og  hvis  en  Qvinde  først  med  Giften  kom  — 

En  anden  Qvinde  bringer  Lægedom.  d©  gaae. 


HAUGEN  VED  NABOHUSET. 
Ingeborg 

alene. 

Saasnart  en  Stund  kun  skienkes  mig. 
Jeg  iler  herhid  alene 
Fra  Hoffets  Pragt,  fra  Støi  og  Larm, 
Til  Haugens  Abildgrene. 

Indsluttet  af  et  Plankeværk, 

Er  kun  Trægaarden  lille; 

Jeg  seer  ei  hisset  mit  sortgraa  Field, 

Ei  Miøsens  Bølger  trille. 

Dengang  jeg  vandred  ved  Miøsens  Bred, 
Det  var  Alt  andet  hiemme. 
Min  Gran,  min  Fos,  mit  Biælkehuus 
Ret  aldrig  kan  jeg  glemme. 

Og  mindre  glemmer  jeg  den  Svend, 
Hvis  Billed  lifligt  sidder 
I  dette  Hiertekammers  Krog, 
Skiøndt  han  er  ingen  Ridder. 

En  Fisker  er  han,  saa  rask  og  let; 
Skiøndt  ei  hans  Klæder  bramme. 
Han  stammer  ned  fra  gammel  Æt, 
Fra  norske  Kongestamme. 

Men  stammed  han  end  fra  Bønder  blot, 

Det  vil  jeg  ærligt  sige: 

Hytten  opveier  tidt  et  Slot, 

Elskov  giør  Alle  lige! 

Tager  en  Angelsnor  frem,  og  kysser  den. 

Med  denne  liden  Medesnor 

Han  fanget  har  mig  Arme. 

Maria,  Jomfru,  rene  Mø! 

Dig  over  mig  forbarme. 

Olut  stiger  ud  af  Vinduet  paa  Baghuset,  som  støder  til  Haugen, 
og  klavrer  ned  af  et  Træ,  som  staaer  ved  Muren. 

Ingeborg. 
Men,  ha!  hvad  seer  jeg?  Aabnes  hist 
Ei  Vindvet  der  paa  Huset? 
En  Yngling  stiger  ned  fra  Qvist. 
Er  denne  Svend  beruset? 

Er  det  en  Tyv,  som  stiæle  vil? 
Vil  han  mig  overfalde? 
Jeg  ængstes  af  en  selsom  Skræk; 
Skal  jeg  paa  Hielpen  kalde? 

Oluf 

kommer. 
For  Guds  Skyld,  nei,  min  Ingeborg! 
Til  Danmarks  Kongeborge 
Din  Oluf  drog  fra  Dovrefield, 
Han  fulgte  dig  fra  Norge. 
Ingeborg 

henrykt. 
Du  fulgte  mig?  . 

Oluf. 

Det  undrer  dig? 
Og  følger  ikke  gierne 
Med  Maanen  i  sin  blide  Glands 
Den  lykkelige  Stierne? 

Ingeborg 

omfavner  ham. 
Saa  vil  jeg  ogsaa  være  din, 
Og  altid  hos  dig  bygge; 
Og  ikke  skilles  fra  mig  du  før, 
End  Manden  fra  sin  Skygge. 

Oluf. 
Nei,  ikke  skilles  du  før  fra  mig  — 
Mit  Mod  skal  Intet  rokke  — 
Før  Klangen  til  min  Jordefærd 

Sig  skiller  fra  sin  Klokke. 

Steen  Benotsen  kommer. 

Steen. 
Hvad  seer  jeg?  Daarer  mig  et  Giøglebilled  ? 
Min  Datter  i  en  fremmed  Ynglings  Arm? 
En  Almuesmand  i  slette  Bondekofte? 
Forvovne  Niding!  ikke  kommer  du 

Herfra  med  Livet. 

Oluf  vender  sig  imod  ham. 

Jesu  Christ!  hvad  seer  jeg? 

Hielp  os,  Maria!  alle  Helgene! 

Han  slaaer  Kors  for  sig. 

Ingeborg 

holder  Oluf  endnu  i  sine  Arme. 
Hvad  seer  du,  Fader?  Vil  du  myrde  ham, 
Saa  myrd  mig  med!  End  er  han  ingen  Dødning. 
Hvi  blegner  du?  Hvi  slaaer  du  Kors  paa  Kors? 

Steen. 
Min  Datter!  frels  dig  for  et  Spøgelse, 
Rør  ei  den  luftige  Skygge;  thi  det  er 
£1  noget  Menneske,  det  er  en  Aand: 
Kong  Oluf  spøger  her  ved  høilys  Dag; 
Det  er  vor  døde  Konge. 

Oluf. 

Jeg  er  Oluf; 
Men  jeg  er  ikke  død. 

Steen. 

Det  er  hans  Røst. 

Oluf. 
Det  er  ham  selv,  Steen  Bengtsen!  Frygt  kun  ei; 
Jeg  lever  end. 

Steen 

slaaer  Hænderne  sammen. 
Saa  havde  Rygtet  Ret, 
Og  et  forfærdeligt  Bedrag  opdages. 

VU  knæle. 
Min  Konge! 

Oluf 

reiser  ham. 
Ven!  stat  op.     Er  jeg  dig  kiær, 

Saa  ti,  forraad  mig  ei!  Saaledes  kan 

Jeg  ikke  træde  frem;  det  var  imod 

Min  Kongeværdighed.     Jeg  kommer  lige 

Fra  Norge,  hvor  i  Fior  jeg  kiende  lærte 

Din  Datter,  Steen!  dig  uafvidende. 

Her  boer  jeg,  der  i  dette  Nabohuus, 

Med  en  Veninde,  som  mig  følger  tro. 

Og  som  har  været  mig  i  Moders  Sted. 

Endnu  i  Dag  fremtræder  jeg  som  Drot. 

Lad,  Ridder!  som  om  end  du  Intet  vidste. 

Naar  jeg  er  Konge,  hæver  jeg  din  Datter 

Til  mig  paa  Thronen.     Lad  mig  nu  i  Haugen 

Et  Øieblik  alene  med  den  Væne! 

Jeg  gaaer  den  Vei  tilbage,  som  jeg  kom. 

Steen, 
Er  det  en  Drøm?  Jeg  troer  endnu,  det  er 
En  Drøm. 

Oluf. 
Tro,  hvad  du  vil!  Læg  dig  til  Sengs 
Og  sov;  i  Morgen  vil  du  finde  mig, 
Naar  du  er  vaagnet. 

Steen. 
Herre!  du  vil  ægte 
Min  Datter? 

Oluf. 
Ja,  saa  sandt,  som  Himlen  hvælver 
Sig  over  Jorden  med  sit  luftblaa  Tag. 
Men  lyd  nu,  Steen!  i  Fald  jeg  er  din  Konge. 

Steen. 
Din  Undersaat,  min  Drot!  er  tro  til  Døden.       Gaaer. 

Oluf 

til  Isgeborg,  som  holder  sig  ængstelig  i  en  Afstand. 
Min  Ingeborg!  hvi  træder  du 
Tilbage  saa  urolig? 

Ingeborg. 
Ak,  Herre!  jeg  tør  ikke  nu 
Meer  være  saa  fortrolig. 
Oluf. 
Er  ikke  jeg  din  Oluf  meer? 
Nu  skal  ei  Haabet  glippe. 
Ingeborg. 
Jeg  ønsked,  at  I  var  endnu 
En  Fisker  fra  vor  Klippe. 

Oluf. 
Og  har  du  vundet  ei? 

Ingeborg. 

Nei,  tabt! 
Oluf. 
Hvad  tabte  du  da,  Pige? 

Ingeborg. 
Troen  paa  eders  Ærlighed. 
I  er  ei  meer  min  Lige. 

Oluf. 
Jeg  Konning  er,  og  vælge  kan 
Min  Hustru  selv  som  Konning. 

Ingeborg. 
En  Riddersmø?  det  gaaer  ei  an, 
Hun  tør  ei  vorde  Dronning. 

Oluf. 
Jeg  sværger  dig  — 

Ingeborg. 
Sværg  ikke  meer! 
Det  sikkrer  mig  ei  Freden. 
Den  Mand,  hvis  Ord  jeg  ikke  troer, 
Troer  ikke  jeg  paa  Eden. 
Oluf. 
Og  sveg  jeg  da  mit  Ord? 

Ingeborg. 

Ja,  ja! 
I  tåled  ingenlunde 
Med  Ærlighed.     Hvor  tidt  har  I 
Mig  sagt:  I  var  en  Bonde! 
Hvor  gierne  troede  jeg  det  ei! 
Hvad  kunde  meer  fornøie? 
Jeg  læste  Aabenhiertighed 
Af  et  uskyldigt  Øie. 
Men  det  bedrog,  og  medens  I 
Som  fattig  Yngling  sværmed, 
I  var  en  mægtig  Drot.     Ak,  I 
Har  grusomt  mig  fornærmet. 
Nu  forekommer  mig  hver  Stund, 
Da  vi  tilsammen  tåled, 
Blot  som  en  Drøm,  et  flygtigt  Blund, 
Før  Morgenhanen  galed. 

Oluf. 
Du  elsker  mig  da  ikke  meer? 

Ingeborg. 
Jeg  veed  det  ei.     Min  Smerte 
Bortjager  hver  lyksalig  Fryd 
Fra  det  beklemte  Hierte. 

Oluf. 
Du  gaaer  alt  bort? 

Ingeborg 

kæmpende  med  sig  selv. 

Og  det  med  Ret. 

Oluf. 
Bliv!  -T-  Dine  Taarer  trille  — 

Ingeborg 

med  udbrydende  Taarer. 
Jeg  er  til  Dronning  jer  for  slet, 
For  god  til  eders  Frille.  Qaaer. 

Oluf 

fortvivlet, 
O,  Gud !  hun  gaaer.  Jeg  Alt  har  tabt. 
Hvad  har  jeg  mig  formastet? 
Jeg  til  Ulykken  kun  er  skabt, 
Og  Tærningen  er  kastet. 
Hvad  hielper  det,  o  Moder!  nu, 
Du  loved  mig  et  Rige, 
Naar  glip  jeg  gaaer  af  Livets  Held, 
Og  mistet  har  min  Pige? 
Hvor  blev  hun  af?  Hun  smutted  ud 
Af  Haugens  lille  Laage. 
Jeg  tør  ei  følge  med.     O,  Gud! 
Jeg  svimler,  som  i  Taage. 
Ad  Landeveien  vel  hun  gaaer 
Til  Dronningen  tilbage. 
Mon  ei,  naar  jeg  i  Træet  staaer. 
Jeg  hende  kan  opdage? 

Han  stiger  op  i  et  Træ  1  Forgrunden,  og  seer  over  Plankeværket, 
men  springer  ned  iglen,  dødbleg  og  sklælvende. 

O,  Himmel!  hvilket  rædsomt  Syn! 

Alt  svandt,  hvad  mig  har  glædet. 

Det  traf  mit  Øie  som  et  Lyn  — 

Jeg  skued  —  Retterstedet! 

Ja  ja,  det  intet  Blændværk  var; 

Nei,  det  kan  ikke  feile: 

Derude  —  fiernt  paa  Marken  —  staaer  — 

En  Galge  med  en  Steile! 

Han  gaaer  fortvivlet. 

Baovhild.    Oluf  prægtig  klædt 

Ragnhild. 
Jbla,  hvad  den  Fløielskiortel  klæder  godt, 
Og  Sværdet  med  Guldhialte  ved  din  Side! 
Nu  ligner  du  først  Kongen.     Men  du  maa 
For  Alting  ei  see  saa  bedrøvet  ud. 

Oluf. 
Ak,  Moder!  hun  forlader  mig.     Hun  vil 
Ei  tiere  see  mig.     Ei  hun  tro  er,  at  jeg 
Kan  kaare  hende  til  min  Ægte-Dronning. 

Ragnhild. 
Ei,  Bømestreger!  Agt  ei  hendes  Tro! 
Naar  du  kun  først  er  Konge,  giør  du  hende, 
Saasnart  det  lyster  dig,  til  Landets  Dronning. 
Men  vogt  dig.  Søn!  for  al  Fremfusenhed. 
Fremfusende  det  var  i  største  Grad, 
At  stige  giennem  Vinduet  til  Gienten 
I  Ahildgaarden.     Men,  Gud  være  lovet! 
Det  vendte  sig  til  Held  for  os,  og  det 

Oehlenschlåger.  VIII.  5 

Bestemte  dig.     Det  første  Skridt  er  giorf. 
Steen  Bengtsen  tog  dig  strax  for  Konning  Oluf; 
Og  som  en  Gnist  i  tørre  Lyng  paa  Heden, 
Udbredte  Rygtet  sig.     Men  godt  og  vel, 
At  vor  utrættelige  Ven  Bisp  Rudolf 
Var  snar,  som  du!  Thi  Graveren  ham  lød. 
Og  Rudolf  var  i  Fængslet  hos  Kong  Albrecht, 
Som  sender  her  dig  denne  Pung  med  Guld. 
Deel  ud  deraf  til  Folket,  mens  du  gaaer 
Til  Dronningen  i  Hallen!     Det  vil  hielpe. 
Naar  Betleren  først  har  en  Skierv  i  Haand, 
Da  raaber  han  dig  ud  til  Konge  flux. 

Oluf. 
Men  —  det  har  rystet  mig,  og  det  har  giort 
Mit  Blod  til  lis  —  at  jeg  saae  —  Retterstedet! 

Ragnhild. 
Est  du  en  Karl,  som  eier  Mod  i  Barmen? 
Est  du  en  ægte  Gut,  en  Dalens  Døl? 
Fy,  skamme  dig!  Tænk  paa  den  fromme  Drot, 
Der  strakte  sig  i  Kors  for  Alteret, 
Og  lod  saa  Morderne  ham  spalte  Ryggen. 
Tre  Kroner  vinker  —  og  du  frygter  Døden  ? 
Hvor  mange  norske  Konger  døde'  Straadød? 
See!  Olaf  Tryggvason  i  Havets  Bølger 
Ved  Svolder  —  smiler  end.     Ved  Stiklestad 
Staaer  Hellig  Olaf  blødende  for  Øxen, 
For  Thorer  Hund  —  men  om  hans  lyse  Haar 
En  Gisel  staaer  af  Himmeriges  Straaler. 

Oluf. 
De  faldt  i  mandig  Kamp  —  men  jeg  bedrager. 

Ragnhild. 
Ja,  som  Kong  Alfred,  Barn!  bedrog  de  Danske, 
Da  han  i  Leiren  kom  som  Harpespiller. 
Du  kalder  dig  Kong  Hakons  Søn  — 

Kæmpende  med  sig  selv. 

Hvo  veed  — 
Jeg  kunde  sige  dig  — 

Afbrydende. 

Men  nei!  han  skal 

Ei  vide  det. 

Høit 

Du  stammer  ned  fra  Sverre, 
Det  er  dig  nok.     Og  Sverre  kalder  dig. 
Red  gamle  Norden  fra  Forkiælelsen. 
Søn!  red  den  norske  Tunge,  lad  vort  Sprog 
Beholde  Havels  friske,  bittre  Kraft, 
Ei  vorde  Brakvand  ved  at  blandes  sødt 
Med  Elbens  og  med  Rhinens  ferske  Floder. 

Oluf. 
Hvor  kan  jeg  hykle  Kiærlighed  og  Troskab 
For  Margareta? 

Ragnhild. 
Ha,  det  skal  du  ei! 
Hun  ei  erkiender  dig;  men  lige  godt, 
Naar  Folket  giør  det.     Du  forlader  hende, 
Naar  hun  har  seet  dig.     Jeg  dig  stander  nær, 
Og  hielper  dig.     Du  skal  kun  tale  lidet. 
Det  Høistnødvendige.     Det  lykkes  vist; 
Thi  vi  har  mange  Venner  alt  i  Landet. 
Herr  Ridder  Breide  Limbek  saae  dig  nys. 

Og  strax  han  hylded  dig.     Det  Samme  giør 

Grev  Otto  af  Rupin.     Saa  giør  de  alle. 

Bringer  ham  et  Bæger. 
Tøm  dette  Bæger,  nyd  den  gamle  Miød, 
Drik  Styrke,  Mod  og  Haab,  og  følg  din  Moder! 
Der  Jtommer  Skaren  alt,  at  hente  dig. 
Oluf 

drikker,  og  rækker  hende  Bægeret  tilbage. 
Jeg  beder  ei  til  nogen  Helgen  meer; 
Men,  Ingeborg!  af  Kiærlighed  til  dig 
Jeg  voved  Alt  —  din  Kiærlighed  beskytte!     De  gaae. 


LYSTSKOV  VED  KONGEBORGEN. 

Geert  ap  Holstben.    Otto  af  Rtjpik. 

Otto. 
Jeg  siger  dig  det.  Broder!  ved  Maria, 
Ved  alle  Helgene:  den  døde  Konge, 
Margretas  Søn,  opstanden  er  igien 
Frisk  fra  de  Døde.     Og  med  Oluf  reise 
Sig  alle  gamle  Haab  af  Marmorkisten, 
Og  ryste  Vingen,  for  at  flyve  kiækt. 

Geert 

spodsk. 
Ja,  som  en  Paafugl  breder  ud  sin  Vifte 
Med  Argusøine  stolt  i  Solens  Glands. 

Alvorlig. 

Hvad  er  nu  det  for  gammel  Kiærlingsnak? 

Otto. 
I  Fald  du  troer  ei  Otto  af  Rupin, 
Din  Vaabenbroder  — 

Gebet. 

Men  min  Vaabenbroder 
I  Viin  har  druknet  sin  Fortvivlelse, 
Fordi  han  Naade  fandt  hos  Munkedeien. 
Du  Taabenakke!  var  det  bedre  vel, 
At  smægte  med  Kong  Albrecht  i  et  Fængsel? 

Otto. 
Nu  kommer  snart  Kong  Albrecht  løs  igien, 
Saa  skal  vi  fiske  ret  i  oprørt  Vand. 

Geert. 
Godt!  Altsaa:  der  er  Een,  som  giver  sig 
Ud  for  Margretas  Søn? 

Otto. 
•  Det  er  ham  selv, 

Min  kiære  Broder!  Mange  store  Mænd 
Og  danske  Riddere  har  hyldet  ham 
Som  deres  Konge.     Han  besøger  snart 
Sin  Moder  med  et  talrigt  Krigerfølge; 
Og  Vee  Margreta,  hvis  hun  kiender  ei 
Sin  Søn  igien! 

Geert. 
Vee  hende!  Det  er  mit  Ord. 

Otto. 
Kom  med  at  see  ham,  at  du  ogsaa  strax 
Kan  hylde  ham. 

Geert. 
Behøves  ei;  jeg  hylder 
Ham  ubeseet.     Han  er  Margretas  Fiende, 
Vil  støde  hende  ventelig  fra  Thronen; 
Det  er  mig  nok. 

Otto. 
Jeg  siger  dig:  det  er 
Ham  selv. 

Geert. 
Kan  gierne  være. 

Otto. 

Troer  du,  han 
Er  en  Bedrager? 

Geert. 
Det  er  mig  det  Samme. 
Han  er  Margretas  Fiende,  det  er  jeg; 
Saa  er  vi  ubeseet  jo  Kammerater. 

Otto. 
Dit  Had  til  hende  tykkes  mig  for  strengt. 
Vi  var  i  hendes  Vold  —  hun  gav  os  fri. 

Geert. 
Ja,  ja!  den  Kone  veed  nok,  hvad  hun  giør. 
Min  Farbroer  Nicolai,  Grev  Gerhards  Søn, 
Forlened  hun  jo  moderligt  med  Slesvig'  — 
Fordi  hun  nemlig  ikke  kunde  Andet. 
Men  troer  du,  derfor  hun  har  vundet  os? 
Paa  ingen  Maade!  Gerhards  Slægt  er  stor 
Desuden,  og  hvad  kommer  mig,  hans  Fætter, 
Hans  Lykke  ved?  Han  deler  ei  med  mig. 
Jeg  er  en  fattig  Eventyrer,  som 
Den  store  Geert,  vor  fælles  Stammefader, 
Der  under  Taget  boede  paa  et  Kornloft, 
I  Gield  dybt  over  begge  Øren;  al 
Hans  Eiendom,  det  var  to  store  Hunde, 
Forsultne,  men  fortræflige  til  Jagt. 
Med  sine  Hunde  jog  han  danske  Harer, 

Og  Holsteen,  Slesvig,  Jylland,  næsten  Danmark 

Betvang  han;  til  den  jydske  Bondeknold 

Niels  Jepsøn  faldt  med  Døren  ind  i  Huset. 

End  er  jeg  ikke  Geert;  dog  lykkedes 

Det  mig  i  Sverrig  alt  at  faae  et  Banner. 

Og  jeg  er  Albrechts  redelige  Ven, 

Og  jeg  vil  hevne  ham.     Ved  dette  Sværd! 

Og  denne  Oluf  er  Margretas  Søn; 

Om  han  er  lille,  lang,  om  skiæv  og  krum. 

Dum  eller  klog,  Helt  eller  Niding  —  han 

Er  hendes  Søn!  Det  lader  jeg  mit  Liv  paa, 

Og  sværger  strax  til  Prætendentens  Fane. 

Thi  jeg  er  kied  af  Qvinderegiment, 

Og  Mange,  tænker  jeg,  gaaer  det,  som  mig. 

Otto. 
Ja,  ganske  vist!  Men  jeg  forsikkrer  dig. 
At  han  er  ægte. 

Geert. 

Det  kan  være  muligt. 
Dog  saae  jeg  næsten  helst,  at  det  var  Løgn, 
Thi  saa  blev  Spasen  meget  mere  morsom. 

Viggo  Moltke 

kommer. 
Jeg  siger:  det  er  Løgn,  du  frække  Geert! 
Og  jeg  vil  giøre  Spasen  dig  saa  morsom. 
Som  du  forlanger. 

Geert. 
Kiender  I  ham  alt, 
Herr  Viggo  Moltke? 

Moltke. 

Jeg  har  aldrig  seet  ham. 
Men  det  er  ligefuldt  en  Helveds  Løgn. 

Den  Kiæltring  vil  kun  skade  Dronningen, 
Hvejp  jeg  forsvarer  med  mit  Liv,  mit  Blod 
Mod  hver  en  Niding  til  den  sidste  Draabe. 

Geert. 
Og  jeg  har  heller  ikke  seet  ham,  Viggo! 
Men  dog  jeg  paastaaer:  det  er  ganske  sandt. 

Moltke. 
Du  lyver  i  din  Hals! 

Geert. 

Tag  jer  i  Agt, 
Mandhaftige  Ridder!  at  I  egger  ei 
En  kraftig  Kæmpe  mod  jer  Alderdom. 

Otto. 
Egg  ikke  to  med  plumpe  Uqvemsord! 

Moltke. 
Hvo  bruger  Uqvemsord  vel  meer,  end  I? 
Grødhoveder  I  kalde  kun  de  Danske. 
Al  Margaretas  Godhed  hielper  ei. 
Forlened  hun  ei  eders  Slægt  med  Holsteen, 
Da  Landet  hendes  blev  ved  Arveret? 
Og  dine  Fangelænker  har  hun  brudt. 
Men  Intet  kan  formilde  Bitterheden 
I  eders  Hierter  mod  den  danske  Dronning, 
Vort  Nords  Semiramis. 

Otto 

leer. 
Semiramis ! 
Hvem  var  Semiramis? 

Moltke 

hidsig. 

Det  veed  jeg  ei. 
Jeg  er  ei  kommen  her,  Grønskoldinger ! 
At  give  Jer  Leetion  i  Krøniken, 

Men  for  at  tugte  jer,  I  Spyttegiøge, 
Som  kaste  mig  min  Alderdom  i  Næsen, 
Og  som  fornærme  Dronning  Margareta! 
Jeg  tager  eder  begge  to  paa  min 
Samvittighed. 

Geert. 

I  have  maa  en  god 
Samvittighed. 

Moltke. 

Det  kan  jeg  ikke  sige; 
Thi  jeg  har  tvivlt  et  Øieblik,  jeg  Daare, 
Om  Margaretas  Uskyld,  hendes  Dyd. 
Det  kræver  billigt  et  Forsoningsoffer ; 
Og  derfor  vil  jeg  slaaes  med  jer,  og  give 
Jer  med  mit  gode  Sværd  to  Sandsekager. 
Saa  er  den  Times  Daarlighed  betalt. 

Otto, 
Med  sølvgraae  Haar? 

Moltke. 

Vi  rives  ei  i  Haaret, 
Min  gode  Dreng!  Følg  mig  kun  uden  for 
Den  kongelige  Lystskov;  thi  der  kommer 
Vor  Dronning  henne  med  sin  ældste  Jomfru. 
Hun  skal  ei  mægle  Fred  imellem  os. 
Vor  Kiv  skal  heller  ikke  volde  hende 
Meer  Kummer,  end  hun  har.     Men  Vee  den  Niding, 
Som  støder  lumsk  til  Vognen,  naar  den  helder, 
Og  lønner  hendes  Godhed  med  Foragt! 

Geert 

til  Otto. 
Det  er  en  Allerhelveds  Karl! 

Moltke. 

Ja,  Jyden 

Kan  ogsaa  skiende,  naar  han  bliver  vred.       i>e  gaae. 

DRONNnra  Margareta  kommer  grundende,  fulgt  af  Jomfru 
Kirsten. 

Margareta. 
Min  Søn  staaer  op  fra  Graven!  Er  det  ham, 
Hvi  flyver  han  ei  i  sin  Moders  Arm? 
Hvi  kommer  han  med  Stridsmænd,  som  en  Fiende? 

Kirsten. 
Hvor  kan  I  troe,  at  det  er  eders  Søn? 

Margareta 

seer  stivt  paa  hende,  og  trykker  hendes  Haand. 
Men  hvis  det  var,  Veninde!  —  hvis  det  var! 
Kirsten. 

Et  saadant  Eventyr  kan  giekke  jer? 

Margareta. 
Hæng  Moderhaabet  i  saa  tynd  en  Traad, 
Du  vil,  og  du  skal  see,  hun  tager  Traaden 
Dog  for  et  Ankertoug,  indtil  den  brister. 

Kirsten. 
Han  skulde  være  flyet  fra  Dødningbaaren 
Til  Norge,  blot  af  Frygt  for  Byrge  Ulfsen? 

Margareta. 
Som  aldrig  kunde  lide  ham,  som  altid 
Modsagde  vranten  ham,  og  forekasted 
Ham  Mangel,  snart  af  Mod  og  snart  af  Evner. 

Kirsten. 
Men  Byrge  Ulfsen  var  en  ærlig  Mand. 

Margareta. 
Nedslaaet,  dybt  fortært  —  af  skumle  Nag 
Maaskee  —  kom  han  ti^  Danemark  fra  Skaane, 
Taug,  søgte  Eensomhed,  og  visned  hen. 

Kirsten. 
Den  bolde  Ridder  mistede  sin  Helbred, 
Han  gik  og  droges  med  en  Leversyge, 
Som  lagde  ham  i  Graven. 

Margareta. 

Hvo  har  sagt  dig, 
At  det  var  Leveren?  Om  det  var  Hiertet? 

Kirsten. 
Men  — 

Margareta. 
Kirsten!  ti,  og  lad  mig  dømme  selv. 
Troer  du,  at  Moderøiet  laer  sig  daare? 
See  vil  jeg  ham;  men  inden  jeg  ham  seer. 
Vil  jeg  en  liden  Stund  henrykkes  ved 
Den  Tanke,  ved  den  Mulighed,  at  Oluf 
Er  ikke  død.     O,  Kirsten!  vidste  du. 
Hvad  det  har  at  betyde  for  en  Moder, 
At  faae  sit  Barn  igien.     Troer  du,  at  Danmark, 
At  Norge,  Sverrig  opveier  mig  min  Oluf? 
Den  gyldne  Krone  favner  koldt  min  Tinding, 
Mit  Hoved  gotter  sig  ved  Tanken  om 
Den  Magt,  jeg  har;  men  naar  mig  Oluf  favned. 
Da  frydedes  mit  Hierte.     Tidt  har  jeg, 
Naar  jeg  om  Aftenen  gik  i  mine  Drømme, 
Misundt  ved  Hyttens  Dør  den  Bondeqvinde, 
Som  sad  og  spandt  paa  Bænken  hos  sin  Søn.  — 
Han  var  vel  ingen  stærkbegavet  Aand, 

Lidt  blød  —  men  denne  Blødhed'  smelted  mig, 

Naar  jeg  igien  som  Qvinde  var  for  streng. 

Og  naar  han  med  det  ærligetore  Øie 

Saae  mig  i  Siælen  —  o,  da  tyktes  mig 

At  see  min  Hakon,  hans  udtrykte  Billed! 

Hans  Død  har  skilt  mig  ved  min  bedste  Glæde; 

I  Fyrstedaad,  i  Kunst  og  Videnskab 

Jeg  søgte  trøstelig  Adspredelse; 

Og  elske  vilde  jeg  mit  Folk  som  Dronning, 

Da  jeg  som  Viv  og  Moder  Ingen  fandt 

At  elske  meer. 

Henrykt. 

Men  skienk  mig  ham  tilbage, 
Og  gierne  kaster  jeg  det  tunge  Guld 
Fra  Tindingen;  og  gierne  Purpurkaaben 
Maa  glide  ned  fra  disse  Skuldre,  hvis 
Jeg  atter  trykker  Oluf  til  mit  Bryst.  Degaae. 

BIDDERNE  Breide  LiMBEK  Og  Hans  ABILDGAARD  kommc  fra  en 
anden  Side. 

LiMBEK. 

Det  trækker  herligt  op. 

Abildgaard. 

Ja,  det  er  lummert. 
Men  endnu  veed  man  ei,  hvor  det  slaaer  ned. 

LiMBEK. 

Margretas  Skaktavl  staaer  kun  maadeligt. 
Hun  tænkte,  fordi  Dronningen  er  stærk, 
Hun  kunde  gierne  flink  fortsætte  Spillet, 
Skiøndt  Kongen  alt  var  mat. 

Abildgaard. 
Nu  kommer  Kongen 
Tilbage. 

LiMBEK. 

Ja,  men  ei  til  hendes  Tarv. 

Abildgaard. 
Har  du  ham  seet? 

Limbek. 

Han  ligner  Konning  Oluf, 
Som  tvende  Draaber  Vand  hinanden  ligne. 
Der  er  slet  ingen  Tvivl  om,  det  er  ham. 

Abildgaard. 
Tak  skee  den  hellige  Jomfru!  Nu,  Margreta! 
Skal  du  ei  meer  ydmyge  Adelen. 
Hvorledes  var  det,  Breide  Limbek?  vilde 
Hun  ei  udtørre  Bækkene? 

Limbek. 

Hun  trued! 
Hvorledes  var  det  dog,  Hans  Abildgaard? 
Hun  vilde,  troer  jeg,  ryste  Abildgaarden. 

Abildgaard. 
Og  bryde  Bægret.     Rosenkrantzers  Vaaben, 
Det  lod  hun  skrabe  bort  af  Skabene, 
Fordi  det  var  for  prægtigt  til  en  Ridder. 

Limbek. 
Men  nu  skal  Most  af  Æblet  i  vort  Bæger 
Udstrømme  til  en  Bæk,  som  drukner  hende. 
Nu  skal  hun  ikke  gifte  gammel  Adel 
Med  ny,  som  Kirsten  Thott  til  Jesper  Muus, 
Saa  at  man  nødig  har  at  sende  Manden 

En  Kobbernagle  fséstet  i  en  Guldring 

Med  Indskrift:  >Arte  dig  nu,  Kobbernagle! 

Du  fattet  er  i  Guide     Kom,  kiære  Broder! 

Lad  os  som  bolde  danske  Herremænd 

Gaae  hen  og  sværge  til  Kong  Olufs  Fane.       b©  gaae. 


DRONNINGENS  HAL. 

Musik.    Hofmænd  og  Almue.    Dronningen  kommer  med  sine 
Jomfruer. 

Margareta 

afsides. 
Er  det  en  Sammenkomst  for  Søn  og  Moder, 
Naar  efter  Aars  Adskillelse  de  sees 
For  første  Gang?  Nei  —  det  er  en  Bedrager. 
Oluf  var  kommen,  som  en  Ørneunge, 

Der  iler  hiem  i  snelle  Flugt  til  Reden. 
Hun  sætter  sig  paa  Thronen. 

LiHBEK  og  Abildgaard  komme. 
LiMBEK. 

Vor  Frue,  vor  Formynderske!  vi  komme 
Fra  Oluf,  fra  din  kongelige  Søn, 
Som  ei  er  død,  som  vender  karsk  tilbage. 
Det  var  hans  egen  Drift  at  hilse  dig 
Først  hemmeligt  i  kiærlig  Eensomhed, 
Som  Hiertet  bød;  men  neppe  rygtedes 
Hans  Atterkomst,  før  Folket  sammenstimled, 
Før  Krigerne  strax  til  hans  Banner  svor. 
Og  samled  sig  i  Flokke  ved  hans  Bolig. 
Der  er  han. 

Musik.    Olxtf  ;  hans  Moder  Raonhild  følger  ham.    Drabanter. 

Mabgabeta, 

naar  Masiken  er  ophørt,  i  det  han  staaer  for  hende,  iler  ned,   og 

vil  omfkvne  ham,  men  gyser  tilhage,  og  siger: 

Nei,  nei!  det  er  ikke  ham. 

Oluf. 

Margreta!  kiender  du  ei  Oluf  meer? 

Mabgabeta. 
O,  Gud!  det  er  hans  Røst. 

LiMBEK. 

Det  er  ham  selv. 
Omfavn  dit  Barn! 

Mabgabeta 

vil  omfavne  ham,  men  gyser  atter  tilbage. 

Jeg  kan  —  jeg  kan  det  ei. 
Thi  det  er  ham  —  og  det  er  ikke  ham. 
For  eder  —  for  al  Verden  —  er  det  ham, 
Men  ei  for  mig. 

Betragter  ham. 
Og  dog  —  i  Fald  det  var! 
Saa  megen  Liighed  —  nei,  den  er  umulig 
Imellem  To.     Maaskee  dog  mellem  Brødre. 
Hvis  Oluf  havde  havt  en  Broder  —  da  — 
Thi  begge  ligne  Hakon  —  denne  meer. 
End  selv  min  egen  Søn. 

Folket 

med  høi  Bøst. 

Det  er  ham  selv! 

Mabgabeta 

dybt  rystet  og  bevæget. 
Tal,  du  besynderlige  Skikkelse! 
Est  du  en  Aand  fra  Graven,  eller  kun 
En  Giøgler  fra  forfængelige  Verden, 

Som  higer  efter  Guld  og  Magt  og  Glands? 

Est  du  min  kiødelige  Søn,  saa  tal! 

Hvi  stirrer  du  paa  mig,  stiv  som  en  Støtte? 

Beviis  mig,  at  du  est  mit  Barn!  Hvor  let. 

Hvor  let  for  dig,  hvis  virkelig  du  est! 

Hvad  binder  Munden  paa  dig?  Er  det  Angst? 

Er  det  Fortrydelse? 

Ragnhild 

træder  modig  frem. 

Hvor  kan  du  tvivle. 
Min  høie  Frue?  Maa  det  ei  fortryde 
Kong  Hakons  Søn,  at  holdes  af  Margreta 
For  en  Bedrager,  naar  han  barnligt  iler 
I  hendes  Favn? 

Margareta. 
Ha!  hvo  est  du,  som  giør 
Dig  egenmægtig  til  den  Stummes  Tolk? 
Ragnhild 

bittert  smilende. 
Hans  Pleiemoder  —  men  dog  moderlig. 

Margareta. 
Ha  —  Ragnhild? 

Ragnhild. 
Ja,  min  Dronning!  ganske  ret. 
Her  seer  du  Sverres  Ætling,  Søster  til 
Den  Mand,  som  dine  Sendebud  formaaede, 
Frivilligt  at  frasige  sig  sin  Ret 
Til  Norges  Throne.     Han  er  død.     Man  sagde. 
Det  var  af  Græmmelse;  jeg  kan  bevidne. 
Det  var  en  Feber,  som  rev  Helten  bort. 
Vi  alle  fandt  os  i  din  Villie  strax; 
Og  stor  var  mig  den  Fryd,  da  Hændelsen 
Kong  Hakons  Søn  indbragte  til  min  Hytte. 

Digitized  by  VjOOQIC 


TREDIE  HANDLING. 


77 


Jeg  hused  ham,  jeg  pleied,  styrked  ham. 

Og  skiøndt  man  siger,  at  du  skilte  mig 

Grumt  ved  en  elsket  Broder  —  som  er  usandt  — 

Jeg  bringer  gierne  dig  Kong  Hakons  Søn, 

Til  klart  Beviis  paa  min  Forsonlighed. 

Margareta. 
At  du  ham  bringer,  det  giør  Sagen  meer 

Mistænkelig. 

Ragnhild. 
Er  det  min  Tak,  fordi 
Jeg  pleiet  har  den  unge  syge  Konning 
Og  skaffet  ham  sin  Helbred  paa  min  Klippe? 

Margareta. 
Hvi  taug  du  i  et  Aar? 

Ragnhild. 

Fordi  man  sagde, 
Du  haded  og  du  efterstræbte  ham. 

Margareta. 
Tal,  Oluf!  selv.     Hvad  sagde  du  dertil? 
Oluf 

med  et  Blik  paa  sin  Moder. 
Jeg  sagde  steds:  min  Moder  elsker  mig. 

Margareta 

rørt. 

O,  Gud!  den  Tone  kom  fra  Sønnehiertet. 

Abildgaard. 
Tvivl  ikke  længer! 

Margareta. 

Ræk  mig  hid  din  Haand ! 
Han  giør  det,  hun  betragter  den. 
Ja  —  Haanden  ligner  ogsaa;  dog  ei  ganske: 
En  Vorte  mangler  der. 

Ragnhild. 

Den  skaffed  jeg 
Ham  af  med,  høie  Dronning!  ved  et  Huusraad. 
Er  Oluf  virkelig  din  Søn,  saa  kiendes 
Han  vel  paa  Andet,  end  paa  Vorterne. 

Abildgaard. 
Ja,  det  er  vist. 

LiMBEK 
sagte  til  Nogle  af  Folket. 
Det  lader  ikke  til. 
At  hun  just  gierne  kiender  ham  igien. 

Abildgaard. 
Min  Dronning!  hvis  du  tvivler  om,  at  han 
Er  Oluf,  er  din  rette  Søn,  vor  Konge, 
Saa  giv  ham  nogle  Spørgsmaal,  lad  ham  sige. 
Hvad  der  er  foregaaet  mellem  dig 
Og  ham,  som  ingen  Andre  veed;  deraf 
Opdage  vi  den  Sandhed  allerbedst. 
Der  er  dig  selv,  din  Adel,  Geistligheden 
Og  menig  Mand  af  største  Vigtighed. 

Margareta. 
Ja,  du  har  Ret.     Det  strax  afgiøres  maa. 
Og  Folket  selv  maa  være  Dommer.     Oluf! 
Dengang  din  Fader  døde  —  siig,  hvad  giorde 
Jeg  da  den  Aften  ved  dig? 
Oluf. 

Du  mig  tog 
Paa  Skiødet,  kyssed  mig.     Guldkronen  laae 
Paa  Bordet  —  du  den  satte  paa  mit  Hoved. 
Jeg  var  saa  liden,  at  den  gled  mig  ned 
Paa  Skuldrene.     Da  kom  just  Sara  did. 


d  by  Google 


TREDIE  HANDLING.  79 

Min  Amme,  bragte  mig  en  Hvedesimle. 
Jeg  skyndte  mig  at  faae  det  tunge  Guld 
Af  Halsen,  kasted  Kronen  af  paa  Gulvet, 
Og  greb  begierlig  efter  Aftensmaden. 

Makgareta. 
Hans  Røst,  hans  Udtryk,  Blik  —  dog  altid  Noget, 
Som  fremmed  blander  sig  i  det  Bekiendte!  — 
Ja,  det  er  rigtigt.     Men  det  kunde  Fieer 
Vel  have  hørt.  —  Hvad  sagde  jeg  dig,  Oluf! 
Dengang  din  Fader  jordet  blev? 

Oluf. 

Du  sagde: 
»Vox,  som  en  frodig  Gran  paa  Heltens  Grav, 
»Saa  visner  ei  den  gamle  Kongestamme«. 

Margareta. 
Ha  —  Gud  i  Himlen! 

Folket. 

Der  er  ingen  Tvivl  om, 
Det  er  ham  selv. 

Ragnhild. 
Du  troer  maaskee,  at  han 
Erfared  visse  Ting  ved  blotte  Sagn. 
Fortæl  da  noget  ganske  Ligegyldigt! 

Oluf. 
Erindrer  du,  da  selv  du  klipped  mig 
En  deilig  solklar  Sommermorgenstund 
Mit  Haar,  og  pusted  mig  paa  Hals  og  Ansigt, 
At  jeg  blev  utaalmodig,  vred,  og  skieldte? 
Du  gav  mig  Hug,  og  satte  mig  i  Krogen. 
Jeg  bad  dig  om  Forladelse,  da  kyssed 

Du  mig,  og  loved  mig,  at  Ingen  skulde 
Faae  det  at  vide. 

Margareta 

ryster  paa  Hovedet. 

Det  er  ganske  sandt. 
Jeg  holdt  mit  Ord,  og  sagde  det  til  Ingen. 

Oluf. 
Og  nu  i  ældre  Tid:  Erindrer  du 
Den  Hemmelighed,  du  betroede  mig. 
Om  den  Fyrstinde,  som  jeg  skulde  faae 
Til  Ægte,  hvis  jeg  vilde? 

Margareta 

hurtig. 

Ti  dermed! 
Ragnhild. 
Men  mindre  Ting  igien,  til  sandt  Beviis! 
Thi  Stort  kan  rygtes. 

Oluf. 

Mindes  du,  en  Aften 
Vi  sad  alene  to  paa  Vordingborg? 
Du  havde  faaet  skiønne  Blomsterløg 
Fra  Holland,  som  just  nys  var  sprunget  ud. 
Du  tog  en  Hyacinth  med  mørke  Lokker 
Paa  smalle  Stilk,  og  stak  den  i  min  Hat, 
Og  sagde:  Dette  Blomster  ligner  dig! 
Margareta 

betragter  ham  rørt  med  kæmpende  Uvished. 
Er  virkelig  end  Blomsten  ikke  visnet? 
Ivar  Lykke 

kommer.  ' 

Vor  Frue,  vor  Formynderske!  du  studser, 

Du  tvivler,  og  du  overtydes?  Os 

Det  gaaet  er,  som  dig;  men,  som  du  selv, 

Er  Ivar  Lykke  nu  fast  overtydet, 
Og  Hæren  er  det  med,  og  Almuen 
Kun  venter  paa  at  hylde  deres  Konge. 
Det  sikkreste  Beviis  dog  mangler  end, 
Hvorpaa  maaskee  du  selv  end  ei  har  tænkt 
I  Overraskelsen  af  dette  Særsyn. 
Margareta. 
Hvad,  Ivar  Lykke? 

Ivar. 
Du  har  jo  begravet 
Din  Søn;  der  kan  ei  være  To  paa  een  Gang, 
I  Hallen  levende,  som  død  i  Kisten. 

Til  Oluf. 

Hvis,  Herre!  du  est  virkelig 'vor  Drot, 

Jeg  tiener  dig  som  ærlig  Riddersmand 

Med  Liv  og  Blod,  og  hver  en  Dannemand, 

Som  jeg.     Men  du  kan  ei  fortryde  paa, 

At  jeg  er  ligerviis  Margreta  tro. 

Og  hvis  hun  er  din  virkelige  Moder, 

Maa  denne  Troskab  glæde  dig  som  Søn. 

Drabanterne  blev  sendt  til  Gravcapellet 

At  aabne  strax  den  skiønne  Marmorkiste, 

Der  —  efter  Rygtet  —  giemmer  Kongens  Liig. 

Ragnhild. 
Det  er  ham  kiært,  at  dette  skeer. 

Margareta. 

Ha,  Ivar! 
Du  staaer  mig  troligt  bi. 

Ivar. 

Der  kommer  alt 
Drabanterflokken. 

Drabanterne  komme. 

Margareta 

raaber  dem  i  Møde: 
Taler!  Fandt  I  Liget? 

Drabant. 
Nei,  Frue!  Marmorkisten  fandtes  tom, 
Det  lader  til,  at  der  har  aldrig  ligget 
Et  Liig  deri. 

Mumlen  iblandt  Folket 

Abildgaard. 
Ha,  det  er  meget  selsomt! 

LiMBEK. 

Ja,  det  er  meer  end  selsomt. 

Abildgaard. 

Danmarks  Frue! 
Formynderske!  du  har  ei  vidst,  at  Kisten 
Var  tom? 

LiMBEK 
spodsk. 

Nei,  hendes  Kiærlighed  til  Sønnen 
Tillod  ei  hendes  ømme  Moderhierte 
Det  fæle  Syn  —  at  see  den  Elsktes  Liig. 

Mumlen  iblandt  Folket. 

Ragnhild 

mere  modig. 
Saa  var  vel  Rygtet  ei  saa  ganske  falskt. 
Og  saa  var  min  Forsigtighed  vel  ei 
Saa  ganske  taabelig:  at  først  i  Hallen 
For  Folkets  Øine  jeg  tilbagebragte 
Den  tabte  Konge  —  som  nu  selv  vil  herske, 
Og  som  sin  Moder  takker  for  den  Omsorg, 
Hun  bar  for  ham  —  og  for  hans  Kongeriger. 

Margareta. 
Ha,  denne  Trods,  og  denne  lumske  Hevn, 
Hvis  Glæde,  Ragnhild!  tindrer  i  dit  Øie, 
Og  denne  Eventyrers  feige  Frygt  — 
See,  hvor  han  vakler,  skiælver,  tør  ei  see 
Mig  stivt  i  Øiet! 

Ragnhild. 
Fabelen  fortæller, 
At  den,  der  skued  Hov'det  af  en  Trold, 
Den  blev  til  Steen;  men  meer  forstener  det. 
At  see  en  unaturlig  Moders  Ansigt. 
Ivar 

med  et  vredt  Blik  paa  Margareta. 

Vor  Konge,  kom!  Vi  følge  dig. 

Alle. 

Vi  følge. 

Hil  Konning  Oluf!  Konning  Oluf  leve! 

Pauker  og  Trompeter.   Alle  forlade  Dronningen,  uden  hendes  Jorn- 
finier  og  Viggo  Moltke,  der  holder  sig  tilbage. 

Margareta. 
Saa  staaer  jeg  nu  forladt  af  mine  Mænd. 
Kirsten 

kommer  med  de  Andre,  undtagen  Ingeborg. 
Men  ei  af  dine  Piger,  elskte  Dronning! 

De  komme,  og  kysse  hendes  Hænder. 

Margareta. 
I  blive  hos  mig,  mine  stakkels  Duer? 

Kirsten  og  nogle  Flere. 
I  Liv  og  Død. 

Margareta. 
Vi  bygge  vil  et  Kloster. 
Et  Kloster  vil  dog  Danmark  unde  mig. 

Viggo  Moltke 

træder  frem. 
Min  Dronning!  du  skal  ikke  gaae  i  Kloster. 

Margareta. 
Ha,  Viggo  Moltke!  du  endnu  hos  mig? 
Du  drager  ikke  med  den  store  Flok? 

Viggo. 
Nei,  jeg  er  ingen  Trækfugl,  men  en  Glente, 
Som  bygger  helst  i  høie  Borgruiner. 

Margareta. 
Troer  du,  han  er  min  Søn? 
Viggo. 

Jeg  troer,  hvad  du  troer; 
Du  troer  det  ei,  og  Viggo  heller  ei. 
Dig  kiender  jeg  nu,  som  mig  selv,  min  Dronning! 
Men  flygtigt  giorde  jeg  kun  hans  Bekiendtskab. 

Margareta. 
Tro  —  tro  mig,  Viggo!  det  er  en  Bedrager. 

Viggo. 
Jeg  troer  dig.     Det  er  en  forbandet  Troldmand, 
Der  har  ved  Hexeri  og  Satanskunst 
Erfaret  Alt,  hvad  han  fortalte  dig. 
Margareta. 
Hvordan  det  er,  veed  jeg  saa  lidt,  som  du; 
Men  dette  veed  jeg:  han  er  ei  min  Søn, 
Om  ogsaa  tusind  Gange  han  fortalte 
Mig  Træk  af  sine  Barndomsdage;  hvis 
Han  ogsaa  ligned  Oluf  meget  meer. 
Men  —  det  behøves  ei;  thi  mine  Fiender 
Med  Glæde  puste  Sæbebobler  selv. 

For  at  beskyde  mig  med  disse  Kugler. 
Det  er  dem  om  et  Paaskud  blot  at  giøre; 
Og  slagne  mine  Venner  er  med  Blindhed. 

Viggo. 
Følg  mig  til  Jylland,  til  mit  gamle  Slot; 
Vær  Frue  der,  tag  dine  Piger  med! 
Der  findes  Kost  og  Plads  for  eder  alle. 
Der  kan  i  Ro  du  vente  bedre  Dage, 
Til  Sæbeboblen  brister;  til  man  gaaer 
El  meer  i  Taaget  efter  Lygtemanden. 
Margareta 

støtter  sig  til  Jomfru  Kirsten. 

Jeg  meget  har  udstaaet  denne  Dag, 
Og  det  er  intet  Under,  gode  Ridder! 
I  Fald  min  Kraft  forlader  mig  tilsidst. 
Man  vilde  skille  mig  ved  Land  og  Riger  - 
Det  lyktes  ikke  strax. 

Viggo. 

Man  vilde  skille 
Dig  ved  et  ærligt  Rygte;  men  din  Dyd 
Fremstraalede  kun  mere  klart  i  Mørke. 

Margareta. 
Det  værste  Stød,  det  træffer  nu  tilsidst. 
Berøv  mig  Kronen  —  det  er  vel  et  Tab 
For  et  høimodigt  Hierte;  men  det  kunde 
Jeg  snart  forvinde.     Forekast  mig  Letfærd 
I  Sæderne  —  ja,  det  er  vel  en  Plet; 
Dog  den  letsindige  Letfærdige 
Kan  være  god,  og  eie  sieldne  Dyder. 

Fortvivlet. 
Men  giør  .mig  til  en  unaturlig  Moder, 

Og  Alt  forsvinder,  som  et  Giøgleværk, 
Naar  Feen  vorder  til  en  hæslig  Hex, 
Kronen  en  flettet  Krands  af  vissent  Straa, 
Og  Kraften  selv  en  Flaggermuse-Vinge 
Paa  Diævleskikkelsen.     Det  er  Margreta, 
Det  gielder  hun  nu  for  i  Folkets  Øine! 

Hun  gaaer  fortvivlet  bort  med  sit  Følge. 

EN  UNDERJORDISK  HVÆLVING 

med  nogle  gamle  store  Kister.   Adskillige  Pergamentpakker  ligge 
paa  Gulvet 

Abbeden 

aabner  Døren,  og  kommer  ind  med  en  Lygte,  som  han  sætter  f^a 
sig  paa  Gulvet,  og  udbryder  i  dybe  Tanker: 


H 


un  os  forlader!     Det  mig  forekommer, 
Som  om  os  Solen  midt  i  feirest  Sommer 
Forlod,  reent  uden  Haab,  reent  uden  Trøst, 
Og  sendte  Vinter,  før  vi  havde  Høst. 
O,  nu  først  ønskte  jeg,  at  Aandens  Vælde 
Med  Legemsstyrke  Magten  kunde  fælde. 
Misbrugte  Magt!  Hvad  hielper  Tankens  Værk, 
Naar  Armen  ei  er  med,  som  Tanken,  stærk? 
Hvad  er  Nutidens  Helte?     Kaade  Drenge! 
Og  det  endnu  vil  vare  saare  længe, 
Før  de  blier  meer.     Minerva!  nej,  du  maa, 
Hvor  du  skal  virke,  stærk  bevæbnet  staae.  — 
Men  det  er  Drømme.     Mon  det  vel  sig  sømmer. 
At  i  en  vigtig  Stund  jeg  gaaer  og  drømmer? 

Hvad  kan  jeg  Andet?     Hvad  formaaer  mit  Ord? 

Hvor  væmmelig  er  mig  den  frække  Jord, 

Der  stormer  stedse  til  sin  egen  Skade! 

Jeg  stiger  fra  forfængelige  Flade 

Ned  i  dens  dunkle  Skiød:  en  Kielder  trang. 

En  trangere  skal  huse  mig  engang.  — 

Her  giemmes  længstforsvundne  Kj*igsbedrifter, 

Som  vissent  Løv,  i  støvbedækte  Skrifter; 

Dog  findes  hist  og  her  i  gustne  Krands 

Et  Blad  endnu,  som  ei  har  tabt  sin  Glands. 

Du  hulde  Digtekunst!  din  Kraft  kan  maale 

Bedrifterne  med  Evighedens  Straale; 

Du  falder  tidt  i  bælmørk  Hvælving  ind. 

Og  livner  op  det  Døde  med  dit  Skin. 

Hun  ønsker  sig  den  gamle  Kæmpevise, 

Og  nødig  vilde  jeg  den  selv  forlise, 

Thi  den  er  fuld  af  barnlig  Oldtids  Aand, 

Og  Absalon  den  skrev  med  egen  Haand. 

Svend  Vonved  var  paa  glubske  Kæmpemaader 

Jo  selv  en  Viis,  som  kunde  løse  Gaader, 

Og  som  forlangte  Gaader  løst  med  Kløgt.  — 

Men  jeg  maaskee  kun  har  forgieves  søgt. 

Hun  reiser  bort  til  Jyllands  golde  Heder, 
Hvor  Rolighed  dog  mildt  om  Sletten  freder. 
Før  hendes  Fødsel  kom  den  fule  Giest 
Og  hærged  Landet  rundt  —  den  sorte  Pest. 
Den  lagde  Jyllands  brede  Sletter  øde; 
Der  finder  neppe  nu  en  Fugl  sin  Føde. 
Hvo  veed,  om  ei  hun  bringer  did  den  Vaar, 
Som  bort  fra  Siælland  med  Margreta  gaaer? 

Hvor  gierne  drog  jeg  med!     Det  Intet  koster, 
At  rive  mig  fra  denne  By.     Et  Kloster 
Paa  Heden  gierne  bygged  jeg;  ja,  frit 
Jeg  klædte  mig  som  fattig  Eremit, 
I  Hytten  paa  mit  Lyng  Gud  Herren  loved. 
Og  Grucifix  og  Bibel,  Dødninghoved 
Var  nok  for  mig,  et  Tempel  blev  min  Vraa  — 
Hvis  jeg  kun  stundom  der  min  Dronning  saae. 
Viggo  Moltke 

kommer. 

Min  fromme  Broder!  man  har  mig  fortalt, 

At  I  var  her.     Jeg  ledt  har  overalt. 

En  Klerk  betroede  mig  det,  at  I  søger 

Blandt  Pergamenter  og  blandt  gamle  Bøger 

En  Vise,  som  I  Dronningen  har  lovt. 

Men  Ondskab  giør  det  hende  nu  for  grovt. 

Frivillig  selv  hun  Thronen  strax  forsager. 

Og  deler  Magten  ei  med  en  Bedrager, 

Til  Jylland  reiser  hun,  op  til  mit  Slot, 

Og  der  —  der  skal  hun  faae  det  ganske  godt. 

Og  Fieer,  end  hun,  skal  Viggo  Moltke  gieste; 

Thi  hendes  Venner  følge.     Blandt  de  bedste 

Hun  regner  jer.     Saa  kom!     Vil  I  gaae  med? 

Det  er  min  Bøn  paa  dette  øde  Sted. 

Vi  har  ei  Tid;  hun  ager  os  forud 

Til  Vordingborg  —  og  der,  ved  Sancte  Knud! 

Der  spøger  Valdemar.     Han  kommer  atter; 

Hans  Aand  skal  gaae  i  gien. 

Abbeden. 

Ja,  i  hans  Datter! 
Viggo. 
Vil  I  gaae  med? 

Abbeden. 
Jeg  gierne  did  vil  flytte, 
I  Fald  I  bygger  mig  en  lille  Hytte 
Paa  Heden. 

Viggo. 
Hav  for  Sligt  ei  mindste  Sorg! 
I  boer  hos  Viggo  paa  hans  egen  Borg. 
Jeg  skylder  eder,  Anders!  en  Erstatning; 
Men  her  i  denne  Tingenes  Forfatning 
Vi  har  ei  Tid  til  strax  at  drøfte  Sligt. 
Skynd  jer,  og  søg  kun  Dronningen  sit  Digt, 
Saa  gaae  vi.     Men  I  skal  dog  vide  dette: 
En  Usling  Ondt  for  eder  vilde  sætte. 
At  I  var  Niding,  mig  bevise  strax; 
Men  Ræven  faldt  kun  i  sin  egen  Sax. 

Tager  hans  Haand,  og  seer  ham  venligt  i  Øiet. 
Og  du  stod  reen.     Nu  skal  jeg  dig  husvale. 
Jeg  dybt  er  i  din  Gield; 

Trykker  hans  Haand. 

jeg  skal  betale! 
Abbeden 

rørt 
O,  ædle  Ridder! 

Viggo. 
Men,  i  Herrens  Navn! 
Hvad  Ædelt  er  i  det?   —  Og  giøre  Gavn 
Du  skal  hos  mig,  og  ørkesløs  ei  blive; 
Thi  du  skal  lære  mig  at  læse,  skrive. 
Vel,  Anders!  er  jeg  mig  en  Ridder  stolt; 
Men  at  jeg  ikke  blev  til  Bogen  holdt. 
Har  mig  dog  tidt  fortrudt.     Dog,  i  min  Have 
Der  har  vi  Tid  hver  Dag.     Og  lære  stave  — 

Troer  du,  det  gaaer  endnu,  er  ei  for  tungt? 
Maaskee  er  Hov'det  end,  som  Hiertet,  ungt. 

Abbeden. 
Ret  snart  I  læse  skal. 

Viggo. 

Bogstaver  er  der? 


Siig  mig,  hvor  mange 


Abbeden 

smilende. 
Sex  og  tyve.   ^ 

Viggo. 

Bange 
Jeg  er,  at  jeg  dem  ei  i  Hov'det  faaer. 
Og  troer  du  vel,  slig  barket  Næve,  haard. 
Der  førte  Sværdet  i  en  Række  Krige, 
Kan  rigtigt  skrive  Linierne  lige? 

Abbeden. 
Om  Linien  staaer  skiævt,  hvad  siger  det, 
Naar  Tanken  kun,  naar  Meningen  er  ret? 
I  skrive  skal,  hvis  det  kan  eder  more, 
Saa  godt  om  føie  Tid,   som  Carl  den  Store. 

Viggo. 
Nu,  hvis  det  kan  gaae  an,  saa  er  jeg  glad. 
Skynd  dig  at  finde  nu  det  gamle  Blad! 
Abbeden 

seer  sig  om. 
Her  Nogen  været  har  og  rørt  i  Gruset. 

Det  ligger  jo,  som  Fiær  i  Hønsehuset, 

Naar  Maaren  nyhg  hærged.     Kastet  ud 

Jeg  finder  Pakkerne.     Ja,  gode  Gud! 

Hvor  skal  jeg  nu  den  hlle  Vise  finde? 

Jeg  troer,  den  laae  i  Kisten  giemt  derinde; 

Men  alle  Bundter  er  paa  Gulvet  slængt. 

I  denne  Kiel  der  havde  jeg  dog  tænkt 
At  have  Fred.     Den  ellers  Ingen  søger; 
Det  var  et  Beenhuus  fordum,  hvor  det  spøger, 
Fortæller  man.     Men  i  Guds  Navn  jeg  gaaer. 
Og  Diævlen  skal  ei  krumme  mig  et  Haar. 
Og  høit  engang  hvert  andet  Aar  jeg  leder 
I  disse  Kasser  efter  Sieldenheder, 
Som  Ingen  bryder  sig  det  mindste  om. 
Hvo  har  forstyrret  mig  min  Helligdom? 

Viggo. 
Den  laae  i  Kisten,  siger  I?     See  efter! 
Maaskee  den  findes  end. 

Abbeden 

tager  Lygten,  aabner  Laaget,  og  seer  ned  i  een  af  Kisterne,  men 

lader  i  det  samme  Laaget  falde  iglen,  og  Her  skiælvende  og  bleg 

hen  i  Forgrunden. 

Gud!     Mine  Kræfter 
Forlade  mig.     Jeg  svimler  — 
Viggo. 

Broder!  siig, 
Hvad  har  du  seet  i  Kisten  der? 
Abbeden. 


Et  Liig! 


Viggo. 


Et  Liigr 


Abbeden. 
Den  døde  Konge!  —  Hielp,  Marie! 
Hielp,  Sanct  Christopher! 

Fatter  sig. 

Lad  ei  Natten  tie 
Med  sine  skumle  Synder!  Feige  Gys! 
Forsvind.     I  Mørket  opgaaer  mig  et  Lys. 

Viggo 

tager  Lygten,  gaaer  hen,  og  seer  i  Eisten. 

Ja,  det  er  ham!     Ja,  det  er  ham,  min  Broder! 

Sætter  Lygten  ned,  og  kommer  glad  tilbage  til  Abbeden. 
Nu  Danmark  meer  ei  miste  skal  sin  Moder. 
Kom,  kys  mig,  Munk !  vær  freidig,  og  vær  kiæk. 

Abbeden.     • 
Til  høie  Fryd  forvandler  sig  min  Skræk. 
Viggo 

gaaer  atter  hen,  og  seer  ved  Lygten. 
Ja,  det  er  ham.     Nu,  det  maa  jeg  dig  sige. 
At  skiønnest  Ansigt  paa  en  deilig  Pige 
Fortrylled  Viggo  her  ei  nær  saa  sødt, 

Som  dette  gustne  Billed,  hlegt  og  dødt. 

Kommer  lystig  frem  iglen. 
Nu  skal  Margreta  paa  sin  Throne  blive. 
Og  Viggo  hverken  læse  eller  skrive; 
Med  Sværdet  han  forfegter  hendes  Ret. 

Abbeden. 
At  blotte  nu  Bedrageren  er  let. 

Viggo. 
Der  slængte  de  ham  ned,  den  stakkels  Døde, 
Fra  Marmorkisten. 

Abbeden. 
Nu  skal  meer  ei  bløde 
Det  største  Hierte,  som  for  Danmark  slaaer. 

Viggo. 
Jeg  bringer  Nidingen  sit  Banesaar.  De  gaae. 

DEN  KONGELIGE  HAL. 

Rudolf  af  Seara.  Oluf. 

Rudolf. 
Ei,  Eders  Naade!  nu  kun  dristigt  Mod. 
Margreta  flygter  alt  til  Vordingborg, 
Derfra  til  Jylland  med  en  gammel  Ridder, 
Og  giør  os  Seiren  let,  ja  næsten  sikker. 
Her  hyldes  I  frivilligt  af  Enhver. 
Mit  Raad  er  dog,  at  ei  I  lader  eder 
For  meget  see,  men  helst  om  Aftenen, 
Ved  Lys  og  Kerter. 

Oluf. 
Saadan  bliver  jeg 
En  ængstlig  Fange  paa  min  egen  Throne. 
O,  det  var  et  fortræfligt  Hængedynd, 
I  bygged  denne  stolte  Throne  paa! 
Min  Ro  forsvandt,  som  munter  gik  i  Vadmel, 
Og  Purpur  hænger  du  omkring  min  Angst. 

Rudolf. 
Hør  mig,  min  Konge!  overlad  I  Sorgen     -  ^ 
Til  eders  kiække  Moder  og  til  mig. 
Jeg  var  alt  Bisp,  jeg  styre  kan  en  Stat; 
I  takker  min  hengivne  Hielp  for  Alt, 
Og  jeg  vil  vorde  jer  en  Absalon. 

Oluf. 
Tag  jer  i  Agt,  at  ei,  som  Absalon, 
I  hænger  eder  ved  jert  eget  Haar. 

Rudolf. 
Det,  som  forstemmer  Kongen,  jeg  begriber; 
Men  see  —  med  Lethed  jeg  kan  trøste  ham. 

Hvis  steds  I  skulde  gaae  i  denne  Spænding, 

Ei  noget  Øieblik  i  Sikkerhed 

For  hiin  Opdagelse,  som  kunde  styrte 

Fra  Høihed  eder  i  Fordærvelsen, 

Ja  —  da  var  Misfornøielsen  naturlig. 

Men  det  har  ingen  Fare. 

Oluf. 

Ingen  Fare? 
Rudolf. 
Nei!     Med  en  lille  Flaade;  som  alt  ligger 
Seilfærdig,  som  blev  rustet  ud  mod  Sverrig, 
Og  som  fornemmelig  bestaaer  af  Normænd, 
I  seile  maa  til  Norge  strax  i  Morgen. 
Her  hedder  det:     Nødvendigheden  kaldte 
Jer  did,  at  hyldes,  som  I  hyldtes  her. 

Oluf. 
Ja,  Ridderskabet  her  og  menig  Mand 
Har  hyldet  mig,  men  intet  Danehof. 

Rudolf. 
Det  er  det  samme.     I  maa  reise  flux 
Til  Norge.     Der  det  vorder  mere  let. 
At  være  Oluf;  thi  han  var  der  kun 
I  flygtige  Besøg.     Og  Bønderne, 
Som  aldrig  lide,  Kongerne  skal  døe, 
Troer,  at  han  lever  karsk  endnu.     Let  samler 
I  der  en  Hær,  som  trodser  Margareta. 

Oluf. 
Og  altid  skal  jeg  vide  hemmeligt 
Mig  dog  en  ussel  Løgner.     Thi,  Herr  Bisp  I 
Hvis  I  vil  vide  det.  Abbeden  Anders 
Har  været  her,  og  sagt  mig  Eet  og  Andet, 

Som  Ingen  før,  desværre,  mig  har  sagt. 
Han  aabnet  har  mig  Øinene  for  silde. 
Jeg  ubevæget  lod,  han  gik  bedrøvet; 
Men  hvad  mit  Hierte  følte,  veed  jeg  bedst. 

Rudolf. 
Den  Anders,  det  er  en  enfo^ldig  Mand, 
En  stakkels  Klerk,  ei  uden  Lærdom  just. 
Men  han  forstaaer  sig  lidt  kun  paa  en  Stat, 
Veed  ei,  at  hvad  Forbrydelse  man  kalder 
I  mindre  Forhold,  vorder  Heltedaad 
Tidt  i  det  Store,  naar  det  drives  kiækt. 
Alt,  hvad  I  giør,  er,  som  Fru  Ragnhild  siger: 
Et  Krigs  puds,  for  at  vinde  Land  og  Folk. 
Og  har  I  først  en  Hær  paa  Benene, 
Fremtræder  I  en  Dag  med  Mod  for  Hæren, 
Og  siger  Alting  reent  ud.     Og  jeg  vedder. 
At  Norges  Bønder  heller  vælge  jer, 
Kong  Sverres  Ætling,  end  en  fremmed  Fyrste, 
Som  Margareta  kaarer  til  sin  Stedsøn. 
Oluf 

afbrydende. 
Ja,  det  er  ganske  godt.    Jeg  takker  eder, 
I  hielper  mig. 

Rudolf. 
Det  er  mit  Ønske,  Herre  I 
Og  for  at  kunne  det  med  større  Ejraft, 
Var  det  af  Veien  ei,  for  min  Skyld  ikke. 
Men  for  jer  egen,  at  I  kaared  mig 
Til  Rigets  Drost. 

Oluf. 
Velan,  I  er  min  Drost. 

Rudolf 

kysser  hans  Haand. 

Med  Liv  og  Blod  jeg  eder  er  forpligtet 
Nu  til  min  sidste  Stund.     I  Aften  slippe 
Vi  Konning  Albrecht  løs  af  Fængselet. 
Et  Fartøi  bringer  ham  fil  Mecklenborg; 
Og  vist  I  har  i  ham  en  ærlig  Ven, 
Som  hielper  os  til  Danemark  og  Norge, 
I  Fald  vi  atter  hielpe  ham  til  Sverrig. 
Thi  —  alle  de  tre  Kroner  faae  vi  neppe. 

Oluf. 
Er  Ingeborg  reist  bort  med  Dronningen? 

Rudolf. 
Nei,  hun  er  med  sin  Fader  her  paa  Borgen. 
Han  glæder  sig  til  eders  Ægteskab. 

Oluf. 
Jeg  ønskte  først  at  tale  med  hans  Datter. 

Rudolf. 
Godt,  Herre!     Strax  jeg  sender  hende  hid. 
Kun  lystig,  modig!  saa  gaaer  Alting  godt.  Gaaer. 

Oluf. 
Den  gode  Bisp,  han  kunde  være  Kobler, 
I  Fald  det  skulde  gielde,  troer  jeg  næsten. 
Han  ligner  Judas,  som  paa  Altertavlen 
Med  Pengepungen  sidder  sidste  Aften 
Iblandt  Disciplene.  —  Og  han  skal  være 
Min  venstre  Haand!     Min  Moder  er  den  høire. 
O,  Moder!  hvortil  har  din  Hovmod  dog 
Forført  mig?     Men  jeg  gaaer  ei  længer  frem. 
Naar  jeg  har  vundet  Ingeborg,  saa  har 

Jeg,  hvad  jeg  søgte,  saa  maa  Margareta 
For  mig  ret  gierne  vorde  Dronning  atter. 
En  liden  Flaade  ligger  jo  bemandet 
Af  norske  Gutter.     Godt!  fortræfligt!  ha, 
Et  herligt  Indfald! 

Ingeborg  kommer. 

Oluf. 
Ak,  min  Ingeborg! 

Ingeborg. 
Min  kiære  Fader  hidsender  mig 
Til  Drotten  i  Kongesale; 
Han  beder,  at  I  tilgive  vil 
Min  før  forvovne  Tale. 
Og  selv  jeg  beder,  at  I  mig  vil 
Høimodigen  tilgive. 
Jeg  glemmer  ikke  min  Fiskergut, 
Den  Stund,  jeg  er  i  Live; 
Og  ei  formaaede  jeg  strax,  min  Drot! 
Naar  jeg  skal  tale  Sanden, 
At  glemme  Fieldene  for  et  Slot, 
Og  Beileren  for  en  Anden. 

Oluf. 
Min  Ingeborg!  du  farer  vild, 
Ja,  du  aldeles  feiler, 
I  Fald  du  Andet  i  Oluf  seer, 
End  din  trofaste  Beiler. 
I  Fald'  jeg  Konning  i  Danmark  blev. 
Da  Kronen  kun  jeg  skatter, 
Fordi  jeg  glad  den  dele  kan 
Med  Ridder  Bengtsens  Datter. 

Ingeborg. 
Ak,  hvorfor  blev  I  en  Fisker  ei 
Ved  Miøsen  og  paa  Fieldet? 

Oluf. 
Fordi  jeg  sukked  paa  eensom  Vei, 
Af  Elskov  overvældet. 
Hvad  nytled  mig  vel   min  Fiskefangst, 
At  Fugle  jeg  kunde  fange? 
Den  bedste  Fugl,  mit  Hierte  vandt. 
Den  fløi  til  Danavange. 

Ingeborg. 
Ak,  Herre!  hvor  var  det  muligt  dog, 
Jer  saadan  at  forstille? 
Hvor  ofte  sadde  vi  Arm  i  Arm, 
Hvor  Miøsens  Bølger  trille; 
Naar  Maanen  sank  i  Søen  rød. 
Mens  Granerne  monne  helde; 
Naar  slukt  var  Solens  sidste  Glød 
Bag  tierne  sorte  Fieide! 
Naturen  svandt  —  I  var  kun  der, 
Saa  ærlig  og  fortrolig. 
Men,  ak!  det  var  et  Giøgleskiær, 
Som  spøgte  ved  min  Bolig. 
En  Hemmelighed  I  skiulte  mig 
Trods  al  oprigtig  Stræben, 
Og  Sandheden  blev  dækt  med  Svig, 
Bedrag  kun  var  paa  Læben. 

Oluf. 
Jeg  holder  det  ei  længer  ud, 
Alt  vil  jeg  dig  opdage. 

Troer  du,  min  Ingeborg!  min  Brud! 
Dig  Oluf  kan  bedrage? 
Nei,  ærlig  var  din  Fiskergut. 
Først,  da  du  bort  var  fløiet, 
Da  var  det,  for  at  vinde  dig, 
For  Verden  han  har  løiet. 
Men  aldrig  hos  min  Ingeborg 
Jeg  Sandhed  meer  forsager, 
Om  end  jeg  for  den  hele  Jord 
Skal  staae  som  en  Bedrager. 

Ingeborg. 
Hvad  siger  du? 

Oluf. 
Hør  nu  i  Løn, 
Hvad  jeg  betroer  dig,  Pige! 
Jeg  er  ei  Margaretas  Søn, 
Ei  Danmark  er  mit  Rige. 
Men  Arving  er  jeg,  og  med  Ret, 
Til  Norge,  Norges  Herre. 
Jeg  er  af  gammel  Konning-Æt, 
Og  stammer  ned  fra  Sverre. 
Men  da  jeg  ligner  Oluf  grandt, 
Ja,  meer  end  Broder  Broder, 
Paa  denne  List  min  Moder  fandt. 
Hvad  giør  ei  Søn  for  Moder? 
Jeg,  som  et  Barn,  kun  hende  lød. 
Og  hendes  Ord  jeg  sanded; 
Den  voxne  Dreng  hun  Alting  bød  — 
Hvad  er  jeg  end  vel  Andet? 
Margreta  tog  vor  gamle  Ret, 
Vi  tog  igien  fra  hende 

Misbrugte  Magt;  retfærdig  List  — 

Det  maa  Enhver  bekiende. 

Men,  Ingeborg!  —  oprigtig  talt  — 

O,  gid  jeg  kunde  flyve 

Til  Verdens  Ende  bort  med  dig; 

Thi  —  jeg  kan  ikke  lyve. 

Den  fæle  Løgn  nødvendig  blev, 

Paa  den  jeg  ikke  tænkte; 

Og  knap  jeg  løi,  før  strax  min  Blomst 

Dybt  med  sit  Hoved  hængte. 

Min  Munterhed  mig  plat  forlod. 

Først  det  en  Spøg  mig  tyktes; 

Men  Alvor  kom  —  og  see,  min  Kraft 

Reent  op  med  Roden  ryktes. 

Da  saae  jeg  skumle  Rettersted; 

Og  —  det  maa  jeg  dig  sige: 

Paa  Ranild  Jonson  tænkte  jeg, 

Og  at  jeg  var  hans  Lige. 

>De  fulgte  Ranild  af  Roskild  ud, 

>Han  vred  sine  Hænder  saa  saare. 

>Alle  de  Fruer  i  Staden  var, 

>De  fældte  for  hannem  Taare.« 

Ingeborg. 
O,  Gud!  min  Oluf  dyrebar. 
Og  dobbelt  nu  i  Fare, 
For  min  Skyld  du  dig  styrtet  har 
I  denne  Dødens  Snare? 

Oluf. 
Jeg  Retterstedet  bag  Haven  saae. 
Ved,  Ingeborg!  din  Have, 

Og  tænkte:     Naar  du  did  skal  gaae, 

Mon  hun  den  sidste  Gave 

Tør  skienke  dig?     Naar  hun  dig  seer 

I  Døden  —  uforfærdet  — 

Mon  hun  en  Rose  tør  kaste  til  dig 

Paa  Veien  over  Gierdet? 

Ingeborg. 
O,  knuus  mig  ei! 

Oluf 

omfavner  hende. 

Nei,  Ingeborg  r 
Jeg  skal  dig  ikke  knuse. 
Forjage  vil  jeg  kiæk  din  Sorg, 
Og  nu  skal  Modet  bruse. 
Hør  mig:  i  Morgen  seile  vi 
Til  Norge  med  en  Flaade. 
Men  vi  forlade  vante  Sti, 
Og  stole  paa  Guds  Naade. 
Jeg  til  Skibsfolket  mig  betroer, 
Som  Ætling  af  Kong  Sverre. 
Vi  søge  vil  en  fremmed  Jord, 
Og  der  jeg  vorder  Herre. 
Det  fierne  Viinland,  som  engang 
To  norske  Kæmper  funde. 
Hvorom  man  intet  mere  veed, 
Thi  Sagnene  fors  vunde  — 
Det  jeg  opdage  vil  paany; 
For  Øxen  Skoven  falder. 
Der  bygger  jeg  en  prægtig  By, 
Og  Ingeborg  den  kalder. 

Ingeborg. 
O,  Gud!  min  Ven! 

Oluf. 
Saa  giv  mig  nu 
Et  Kys  til  Fæstensgave! 
Jeg  haaber  ikke,  jeg  trænger  til 
Hiin  Rose  fra  din  Have. 
Ingeborg 

*  kysser  ham. 

Du  elsker  mig,   og  du  er  tro; 
Din  Kiærlighed  mig  glæder. 

Oluf. 
Ei  længe  Margareta  skal 
Mig  kalde  meer  Forræder!         De  gaae. 

Oluib  Mannorkiste  staaer  paa  en  bred  Forhøiniog  med  Trin  til 

Siderne.  Laaget  er  opstillet  til  Væggen.  Ivab  Ltkkb,  Viaao  Moltke, 

Dbabantbb  med  Hellebarder,  Svende  med  Fakler. 

Viggo 

seer  ned  i  Kisten. 
See  saa!  nu  ligger  han  igien  saa  roligt 
Og  sover  i  sin  skiønne  Marmorseng, 
Som  om  slet  Ingenting  var  hændet  ham. 

Ivar. 
Jeg  kan  ei  sige  dig,  min  gamle  Moltke! 
Hvor  jeg  har  ærgret  mig.     Det  er  en  Skam; 
Og  aldrig  havde  Ivar  Lykke  tænkt. 
Han  skulde  skamme  sig. 

Viggo. 

Hvorfor  ei  det? 
Det  maae  vi  alle.     Vi  ere  Syndere 
For  Gud  tilhobe. 

Ivar. 
For  vor  Herre  —  ja, 
Det  laer  jeg  gielde;  men  for  Mennisken! 
At  jeg,  som  diærv  i  Spidsen  af  en  Flok 
Forvovne  Helte  drev  en  Hær  paa  Flugt, 
At  jeg  skal  lade  trække  mig  ved  Næsen 
Af  en  elendig  Qvinde,  hendes  Dreng! 
At  jeg,  som  vovet  har  mit  Liv  og  Blod 
For  Margareta  med  den  største  Fryd, 
Skal  være  den,  som  først  forlader  hende. 
Og  tvinger  hende  til  at  rømme  Landet  —  ^ 
O,  Viggo  Moltke!  som  de  gamle  Kæmper, 
Jeg  kunde  styrte  mig  i  eget  Sværd. 

Viggo. 
Saa  var  du  jo  en  Hedning,  ingen  Christen. 
Nei,  Ivar  Lykke!  lad  det  være.     Giør 
Det  godt  igien,  saa  har  det  ingen  Nød. . 
Og  lad  det  ei  forundre  dig,  at  du, 
Som  jager  let  fieer  tusind  Mand  paa  Flugt, 
Dog  kunde  fanges  i  et  Qvindegarn. 
Jeg  Jcunde  give  dig  Exempler  af 
Historien,  i  Fald  jeg  huskte  dem  — 
Det  vil  da  sige:  hvis  jeg  havde  læst  dem; 
Men  det  behøves  ei.     Tro  du  mit  Ord: 
I  snedig  List  ophamler  ingen  Mand 
Med  en  forslagen,  med  en  dristig  Qvinde. 

Ivar. 
Men  hun  skal  fanges  i  sit  eget  Net. 
Jeg  har  indbudet  hende  med  sin  Søn 
At  see  den  skiønne  hvide  Marmorkisté, 
Som  Margareta  listigt  hugge  lod 

Til  den  fraværende,  den  karske  Drot. 
Fru  Ragnhild  tåled  om  et  Troldehoved 
Til  Dronningen;  men  Olufs  Liig  i  Kisten, 
Jeg  tænker,  snart  forsiener  hende  meer, 
End  Synet  af  en  Giøgler  Margareta. 

Viggo. 
Og  var  hun  villig  til  at  komme  strax? 
Tidt  vil  ei  kloge  Fisk  paa  Krogen  bide. 

Ivar. 
Kraft  gav  mig  Vreden  til  Forstillelse. 
Jeg  fandt,  her  var  Forstillelse  nødvendig. 
Jeg  ei  paa  Skruer  satte  mine  Ord, 
Men  spurgte  ligefrem,  >om  hun  og  Kongen 
>Ei  vilde  see  den  skiønne  Marmorseng, 
»Hvori  han,  uden  selv  at  vide  det, 
»Saa  lang  Tid  havde  ligget«.     Underlæben 
Paa  hende  dirred  ved  mit  Ord;  jeg  saae  det. 
Hun  beed  i  Læben;  men  i  Øiet  vendte 
Den  Ild  tilbage  flux,  som  kort  forsvandt. 
Hun  følte  vel,  at  Frygt  var  farlig  her; 
Desuden  er  det  en  dumdristig  Qvinde. 
Hun  smiilte  naadigt,  hilste  mig  med  Haanden, 
Og  sagde:     »Gierne!     Gaaer  kun  ned,  og  lader 
»Dem  lufte  Hvælvingen  lidt  først!     Lad  Fakler 
»Nedbringe  did!     Jeg  kommer  med  min  Søn«» 

Viggo. 
Men  mon  han  kommer? 

Ivar. 

Ha,  den  Tossefugl 
Man  griber,  hvor  han  sætter  sig,  med  Haanden. 

Viggo 

lytter. 

Der  er  hun  all. 

Ivar 

til  Drabanterne. 

Nu  skiuler  jer  i  Krogen, 
Og  kommer  frem,  saasnart  jeg  gier  et  Vink! 

Drabanterne  skiule  aig. 
Ragnhild  kommer  med  sin  Søn  og  Følge. 

Ragnhild. 
Her  er  det  altsaa? 

Ivar. 
Ja,  min  ædle  Frue! 
Oluf. 
Der  Marmorkisten  staaer? 

Ivar. 

Hvis  tomme  Bug 
I  lang  Tid  skulde  daare  Danerfolket. 
Oluf 

seer  sig  om. 

Hu!  her  er  sørgeligt. 

Ivar. 

Ja,  høie  Konge! 
Det  sidste  Sovekammer  er  ei  muntert, 
Og  Døden  giør  ei  Forskiel  meer  paa  Kongen 
Og  Betleren.     En  Smule  kostbar  Pragt 
Kan  Levende  vel  ødsle  paa  den  Døde; 
Men  Pragten  selv  blier  næsten  til  en  Spot. 
Snart  æde  Møl  det  sorte  Fløil  til  Pialter, 
Og  Marmorsnørklen  blier  bedækt  af  Støv. 
Forfængelig  er  Livets  korte  Høihed. 
>Døer  Fæ,  døer  Frænder,«  siger  gammelt  Ordsprog, 
>Eet  veed  jeg  kun,  som  aldrig  døer,  og  det 
>Er  Dommen  over  hver  en  Død.«     Hil  den, 

Der  hår  en  god  Samvittighed!     Den  har  I, 
Og  saa  kan  Graven  ei  forfærde  jer. 

Ragnhild. 
Nei,  ingenlunde. 

Ivar. 
Vil  I  ikke  see 
Ned  i  det  tomme  Rum,  hvor  Kongen  savnes? 

Ragnhild  og  Oluf  stige  op,  hver  til  sin  Side;  den  Første  Mgt  af 
Ivar,  den  Anden  af  Viggo  Moltke,  der  holde  Fakler  i  Hænderne. 

Oluf, 

i  det  han  seer  ned,  og  Drabanterne  træde  frem  efter  Ivars  Vink. 

Jesu  Maria! 

Han  falder  besvimet  til  Jorden. 

Ragnhild 

efter  en  heftig  indvortes  Kamp,  med  stærk  Stolthed. 
Styrter  du,  min  Søn? 
Jeg  staaer. 

Viggo. 
Loths  Hustru!  som  en  Støtte  Salt, 
I  det  du  vender  dig  mod  Sodoma! 

Ivar. 
Der  ligger  virkelig  den  døde  Konge, 
Der  ligger  Margaretas  Søn. 

Ragnhild 

med  Fiølelse. 

Min  leved, 
Derfor  jeg  vilde  hæve  ham  til  Konge. 

Ivar. 
En  feig  Bedrager! 

Ragnhild. 
Sverres  Ætling! 
Ivar. 

Sverre 

Var  selv  maaskee  Bedrager.     Al  hans  Adkomst 
Til  Riget  var,  som  denne  Eventyrers, 
En  Moders  Ord. 

Ragnhild. 
Forstaaer  du  kolde  Mand 
Dig  paa  en  Moder? 

Ivar. 
Vil  du  prale  med 
De  Følelser,  som  Margareta  har. 
Og  som  ved  Løgn  du  vilde  røve  hende? 

Ragnhild 

ygaaer  hen  til  den  anden  Side,  hvor  Oluf  ligger. 
Min  Oluf!  est  du  død?     Ja,  dø,  min  Søn! 
Saa  sparer  du  derved  de  danske  Bødler 
Uleiligheden,  at  henrette  dig. 

Knæler,  og  kysser  ham. 

Farvel,  min  Oluf! 

Hun  staaer  op,  og  siger  stille  henrykt: 
Jeg  en  Drøm  har  havt 
I  Morges,  som  jeg  ikke  sagde  dig: 
Du  sad  paa  Bænk  med  mig  paa  Kirkegaarden 
I  Nidaros,  ved  Throndhiems  høie  Kirke. 
Det  var  en  tidlig  Morgen,  Stiernerne 
Var  endnu  ikke  ganske  slukt  paa  Himlen, 
Og  Solen  pibled  rød  i  Østen  frem; 
Da  luktes  Døren  op  —  den  store  Fløidør, 
Og  Hellig  Oluf,  med  sin  Helgengisel 
Om  Hov'det  og  den  gamle  norske  Krone, 
Kom  ud,  og  vinkte  dig.     Du  gik  med  ham* 
Jeg  vented  dig  —  men  du  kom  ei  tilbage! 

Hun  stiger  ned,  og  gaær  hen  i  Forgrunden,  fulgt   af  Ivar  Lykke 

Yiggo  Moltke  og  Drabanterne;  derpaa  siger  hun  til  de  Omkring- 

staaende  rolig  og  med  Kraft: 

Jeg  haaber,  han  er  død.     Mig  kan  I  let 

Faae  Livet  af.     Saa  skynder  eder  da; 

Men  skielder  ei  som  Qvinder!     Ragnhild  Jonsen 

Har  lært  at  gaae  i  Døden  som  en  Mand. 

Hun  gaaer,  de  følge  hende. 


Oehlenschlftger.    VHI.  8 

Landeveien  1  Baggrunden,  som  gaaer  forbi  Steen  Bengtsens  Hange, 
der  ligger  til  Hølre,  og  er  skilt  fra  en  lille  grøn  Plads  udenfor  ved 
et  levende  Gierde.   Ligeover  for  Gierdet  et  Træ  med  en  Bænk. 

Hans  og  Erik,  Drabanter  med  Hellebarder. 

Hans. 

tia,  vi  os  skynde  skal  har  Drosten  sagt, 
Med  han«  Henrettelse.     Den  være  maa 
Forbi,  før  Dronningen  tilbagevender, 
Og  hun  er  alt  paa  Veien  hiem  til  Sorø. 

Erik. 
Herr  Ivar  Lykke  frygter  vel,  hun  skal 
Benaade  ham. 

Hans. 
Og  det  var  ogsaa  farligt. 

Erik. 
Men  har  vi  Ret  at  dræbe  vel  vor  Næste? 

Hans. 
Ja,  den,  som  drager  Sværdet,  siger  Skriften, 
Omkomme  skal  ved  Sværdet. 

Eeik. 

Stakkels  Olufl 
Han  har  jo  intet  Sværå  uddraget  end; 
Han  løi  os  kun  lidt  for. 

Hans. 

Du  mener  altsaa: 
Mordbrænderen,  der  hængte  Lunten  tændt, 
Bør  slippe,  dersom  Ilden  kun  blier  slukt? 

Erik. 
Forbrydelsen  her  gielder  meest  Margreta. 

Hans. 
Den  gielder  hele  Danmark,  Norge,  Sverrig; 
Dog,  det  er  sandt:  den  gielder  hende  meest. 
Og  derfor  skaaner  Drosten  hende  for 
At  fælde  Dødsdom  over  egen  Fiende. 
Ung  Oluf  er  en  Majestætsforbryder, 
Det  kan  ei  negtes,  og  han  maatte  døe. 
Om  end  han  havde  tusind  Liv;   men  derfor 
Kan  man  som  Christen  gierne  vise  ham 
Barmhiertighed  i  Livets  sidste  Stund. 
Ærgierrigheden  er  en  farlig  Frister, 
Den  og  Letsindigheden  rev  ham  hen, 
Og  der  er  ellers  intet  Ondt  i  ham. 
Han  ønsker  her  ved  Ridder  Bengtsens  Hauge 
At  staae  alene  nogle  faa  Minuter, 
At  fatte  sig,  at  frydes  i  Guds  Vaar 
Endnu  et  Øieblik  blandt  Træ'r  og  Buske, 
Før  Marken  vinker  med  den  hvide  Bunke, 
Det  Sand,  som  drikke  skal  hans  unge  Blod. 
Desuden  vilde  han  vel  ogsaa  gierne 

Befries  fra  de  to  strenge,  glubske  Munke, 
Der  tordne  ham  dybt  ned  i  Helvede; 
Hver  mere  grum,  end  selv  Skarpretteren, 
Der  gaaer  bagefter  i  sin  røde  Kaabe, 
Og  skiuler  for  ham  gyselige  Sværd. 

Erik. 
Saa  hent  ham  da! 

Han  gaaer. 

Og  under  dette  Træ 
Skal  uden  Munke,  Bøddel  og  Drabanter 
Han  have  Lov  til,  stakket  før  sin  Død, 
Farvel  at  sige  Livet  og  Naturen. 

Man  bringer  Oluf  i  Lænker  og  i  sin  graa  KiorteL 

Oluf. 
Jeg  takker  eder,  gode  Danesvende! 
For  den  Husvalelse,  der  skienkes  mig. 

Hans. 
Vær  kun  et  Øieblik  dig  selv,  ung  Oluf! 
Før  du  er  Intet  meer  paa  denne  Jord. 
Gud  være  dig  i  Himlen  naadig! 

Oluf. 

Amen! 

Oluf 

alene. 
Det  vil  han  i  min  Frelsers  Navn, 
Naar  Straf  mig  har  med  ham  forsonet. 
Da  bringer  mig  i  Naadens  Favn 
Den,  som  for  mig  blev  tornekronet. 
Jeg  ønsker  meer  ei  noget  Døgn; 
Jeg  har  besmittet  Fædres  Aske, 


d  by  Google 


Be  gaaa 


femti:  HANDLma. 

Vanært  mig  med  en  ussel  Løgn  — 
Mit  Blod  kun  Pletten  kan  afvaske. 
Letsindig  tog  jeg,  som  i  Spøg, 
Forbrydelsen.     Nu  Dommen  lyder. 
Vel,  at  det  blev  ved  et  Forsøg, 
At  kun  jeg  blev  en  halv  Forbryder! 
Min  stakkels  Moder!     Gud,  tilgiv! 
Jeg  slutter  hende  varmt  i  Bønnen. 
Hun  synded,  vovede  sit  Liv, 
Og  blot  af  Kiærlighed  til  Sønnen. 
Mon  hun  skal  slukke  Hevnens  Tørst 
Og  i  mit  røde  Fodspor  træde? 
O,  Gud  skee  Lov,  at  jeg  gaaer  først, 
Saa  skal  jeg  Ragnhild  ei  begræde. 
Hun  græder  ei;  men  vel  jeg  veed. 
Hun  elsker  mig,  og  skal  hun  bløde. 
Vil  hisset  hendes  Kiærlighed 
I  Paradisets  Dør  mig  møde. 
Seer  sig  om. 
Naturen  munter  til  mig  leer  — 
Dog  skal  det  unge  Hierte  briste. 
Hvor  her  er  smukt!  Jeg  Siælland  seer 
For  første  Gang,  men  og  for  sidste. 
Du  stiger  af  dit  grønne  Græs, 
Du  vevre  Lærke!     Hvis  din  Vinge 
Har  Styrke,  flyv  til  Lindesnæs, 
For  Fieldet  mit  Farvel  at  bringe! 
Begræd  min  Død,  du  klare  Bæk! 
Vel,  at  jeg  skal  ei  Fossen  skue. 
Dens  Styrten  vilde  volde  Skræk, 
Den  vilde  mig  i  Døden  true. 

Og  nu,  min  Engd,  Ingeborg! 
Hef  knæler  Oluf  ved  din  Have. 
Du  sidder  hist  nedssenkt  i  Sorg^ 
Og  kan  ei  skienke  mig  din  Gave. 
Din  Rose  kaster  du  mig  ei 
Til  sødt  Farvel  her  over  Gierdet; 
Dog,  Oluf  gaaer  ad  Dødens  Vei 
Til  sin  Forløser  uforfærdet. 

Rosen  bliver  kastet  over  Havehækken. 
O,  Gud!  der  er  den. 

Tager  den  op. 

Elskte  Mø! 
Din  Kiærlighed  er  uforkrænket. 

Kysser  den. 
Ja,  nu  vil  Oluf  gierne  døe, 
Hanfi  Ingeborg  har  Rosen  skienket. 
Hans 

kommer,  og  kilder  i  Baggrunden: 
Kom,  Oluf!  nu. 

Oluf 

raaber  hen  imod  Gierdet: 

Vi  skilles  ad, 
Men  Modet  skal  min  Skræk  betvinge. 
Thi  denne  Roses  røde  Blad 
Mig  løfter^  som  en  Englevinge.    G^aer. 

DRONNINGENS  HAL. 

Maroarbta.   Ivar  Ltkke. 

Ivar. 
Min  Dronning!  see,  jeg  bringer  dig  mit  Hoyed, 
Og  uden  Blinken,  som  de  gamle  Helte, 
Skal  Ivar  rolig  see  det  Sværd  i  Møde, 
Som  slaaer  ham  det  fr&  Skuldrene.     Men,  ak! 
Hvad  hielper  Døden?     Hvis  jeg  lever  hist 
(Hvorom  jeg,  som  en  Christen,  ikke  tvivler). 
Da  vil  jeg  pines  i  en  evig  Skiærsild, 
Fordi  jeg  kunde  plumpt  miskiende  dig, 
Og  vende  dig,  min  ædle  Dronning!  Ryggen. 
Gud  er  mit  Vidne,  du  var  Ivar  kiær. 
Jeg  lærte  Ridderskab  ved  tydske  Hoffer, 
Var  ei  den  Sidste  ved  Turneringer; 
Men  ingen  Dame  der  begeistred  mig. 
Du  var  min  Dame.     Da  jeg  drog  fra  Danmark, 
Bandt  du  et  Baand  mig  om  min  høire  Arm, 
Og  det  gav  Siællands  Ridder  Kraft  i  Strid. 
Jeg  loe  ad  disse  Minnesangres  Sværmen, 
Af  deres  Elskov,  hentet  tidt  af  Luften. 
Mit  Bryst  var  koldt  for  Elskov,  men  min  Aand 
Erkiendte  din;  og  hvergang  Minnesangren 
Besang  sin  Skat,  jeg  tænkte:  Gid  kun  Ivar  — 
Gid  Ivar  Lykke  kunde  siunge  Drapa, 
Det  skulde  lyde  høit  om  Margareta. 
I  Slaget,  veed  dit  Folk,  jeg  stred  for  dig 
Som  ærlig  Kæmpe.     Men  jeg  sveg  min  Dronning, 
Jeg  har  forbrudt  mit  Liv,  og  ønsker  det 
Slet  ikke  frelst;  jeg  beder  ei  om  Naade. 

Den  Niding,  som  bedrog  mig,  er  alt  vandret 
Den  mørke  Vei  forud  paa  Ivars  Bud. 
Jeg  har  giort  Indgreb  i  din  Kongemagt 
Og  egenmægtig  dømt  en  Mand  til  Døde. 
Jeg  følger  villig  efter;  men  jeg  haaber, 
Vi  skal  ei  længe  følges  ad  paa  Veien. 
Herr  Christus  veed  at  giøre  Forskiel  paa 
En  ærlig  Mand  og  paa  en  feig  Bedrager. 

Knæler. 
Jeg  prøved  tidt  at  døe  for  dig,  min  Dronning! 
Det  lyktes  Ivar  ei  ved  Fiendehaand, 
Saa  lad  ham  falde  for  sin  egen  Dom! 
Margareta 

reiser  ham  op. 

Stat  op,  min  ædle  Drost!     Hvad  var  mit  Huus, 

Hvis  selv  jeg  oversauged  Stolperne, 

Som  bære  det?     Det  var  din  Troskab,  Ivar! 

Som  kun  forleded  til  Utroskab  dig. 

Du  var  din  Konge  tro;  han  le  ved  atter 

I  din  Formodning,  og  du  svor  igien 

Som  ærlig  Helt  til  Danerkongens  Fane. 

Fortiener  det  vel  Straf? 

Ivar 

kysser  hendes  Eaand. 

Jeg  var  en  Daare, 
En  blind,  kortsynet  Ugle.     Tag  til  Takke 
Med  min  Skarpsindighed,  saa  god  den  er! 
Send  mig  i  Slaget  —  og  jeg  slaaer  som  Mand; 
Og  den  Forstand,  som  man  i  Kampen  bruger     » 
Til  klogt  at  spille  paa  det  store  Skaktavl, 
Den  har  jeg  ogsaa,  troer  jeg.     Men  i  Fred 
Kan  Listen  giekke  mig.     Jeg  kan  ei  slaaes 

I  Mørke.     Det  er  ikke  første  Gang, 
At  Ivar  fanget  blev  af  lumske  Rænker. 
Margareta 

smilende. 

Hver  Skabning,  ædle  Ridder!  har  sin  Brøst. 

Ivar. 
Hvad  meest  mig  ærgrer,  er,  at  Viggo  Moltke, 
Der  dog  vist  ei  har  meer  Forstand,  end  jeg, 
Ei  lod  sig  daare,  blev  dig  tro  som  Guld. 
Det  kommer  af,  at  Gubben  har  et  Hierte, 
Som  jeg  misunder  ham. 

Margareta. 

Du  selv  har  Hierte. 

Ivar. 
For  koldt,  for  stolt,  for  heftigt.     Viggo  Moltkes 
Er  bedre.     Men  Abbeden  Anders  siger: 
At  Mennesket  selv  raader  for  sit  Hierte, 
At  han  kan  giøre  det  saa  godt,  han  vil. 
Velan!  det  vil  vi  prøve  paa  herefter. 

Margareta. 
Og  Mildhed,  Ivar!  er  det  første  Skridt 
Til  Hiertensgodhed.     Gid  du  havde  fattet 
Det  Forsæt  før,  saa  havde  du  ei  ladet 
Den  stakkels  Yngling  dræbe;  Margareta 
Benaadet  havde  ham. 

Ivar. 

Det  frygted  jeg. 
Og  derfor  voved  jeg  paa  egen  Haand 
At  straffe  ham.     Nei,  tro  mig,  gode  Frue! 
Barmhiertighed  kan  ogsaa  gaae  for  vidt. 
I  denne  vilde  Storm  af  List  og  Fiendskab, 
Af  Underfundighed  og  af  Bedrag 

Kan  ei  Retfærdighed  undTære  Skræk. 
Den  Last,  som  spotter  Gud  og  Christendom, 
Dog  blegner 'tidt  af  Angst  for  Bøddelsværdet. 
Vi  kan  ei  reent  undvære  det. 

Margareta. 

Velan! 
Det  er  nu  skeet,  og  den  Ulykkelige 
Faldt  i  den  Grav,  han  havde  kastet  mig. 
Men  Moderen  —  hun  fulgte  dog  ei  Sønnen? 

Ivar. 
Hun  lever  end.     Den  stolte,  frække  Qvinde 
Forlanger  før  sin  Død  at  tale  med  dig. 
En  Hemmelighed  har  hun,  siger  hun, 
At  aabenbare  dig,  saa  vil  hun  døe, 
Og  gierne  døe;  hun  følge  vil  sin  Søn, 
Og  hun  forbander  rasende  din  Naade. 

Margareta. 

Det  er  tilgiveligt.     Løvinden  raser, 

Naar  man  har  røvet  den  sin  Unge;  Ragnhild 

Har  meget,  tykkes  mig,  af  en  Løvinde. 

Lad  hende  komme!     Men  mit  hele  Hof, 

Som  venter  udenfor  i  Borgens  Forsal, 

Tilstede  være  skal.     Jeg  Intet  har 

I  Eenrum  at  afgiøre  med  Fru  Ragnhild. 

Hele  Hoffet    træder   ind.     Ragnhild   bringes    af  Drabanterne. 
Margai-eta  sætter  sig  paa  Thronen. 

Ragnhild 

er  dødbleg,  men  træder  stolt  hen  for  Thronen. 
Jeg  kommer  som  et  Gienfærd,  at  forfærde  dig. 

Margareta. 
En  selvbevidst  Uskyldighed  forfærdes  ei. 

Ragnhild. 
Alt  Morgenrøden  saae  min  Olufs  unge  Blod, 
Og  Lærken  sang  paa  Marken  for  Skarpretteren, 
Da  han  et  deiligt  Hoved  hug  fra  Skuldrene. 

Margareta. 
Ung  Olufs  Daad,  retfærdig  Straf  har  fældet  ham, 
Før  Naadens  Due  kom  med  Frelsens  Olieblad. 

Ragnhild. 
Tak  Hevnens  Ørn,  som  lynsnar  med  sit  skarpe  Næb 
Fløi  dig  forbi,  du  Naadens  alt  for  sene  Fugl! 
Nu  kan  du  smukt  bagefter  hykle  Skaansomhed, 
Naar  dine  Bødler  virket  har  i  Løn  for  dig. 

Margareta. 
At  Margareta  skaane  kan  den  Levende, 
Det  seer  du,  Ragnhild  Jonsen!  da  du  lever  end. 

Ragnhild. 
En  Gnist  du  skaaner,  som  i  Asken  ulmer  kun. 

Margareta. 
Jeg  agter  Moderhiertet,  naar  det  sønderknuust 
Sig  giver  Luft;  selv  om  det  dybt  fornærmer  mig. 

Ragnhild. 
Du  agter  Moderhiertet? 

Margareta. 

Ragnhild!  meer,  end  du 
Har  agtet  mit,  da  du  mig  vilde  negte  det. 

Ragnhild. 
Her  er  ei  Tid  til  lange  Taler.     Olufs  Aand 
Mig  utaalmodig  vinker  hist;  jeg  følger  ham, 
Men  kommer  før  min  Død  kun  at  forsvare  mig 
Mod  Nidingsangreb  paa  min  Ære*     Livet  kan 
I  røve  mig,  men  Æren  ei. 

Margareta. 

Det  troer  jeg  selv; 
Thi  du  har  ingen,  Ragnhild! 

Ragnhild. 

Du  forhaaner  mig 
I  Dødens  Stund? 

Margareta. 
O,  nei!     Jeg  skienker  Livet  dig; 
Men  vide  skal  du,  at  Margreta  kiender  dig. 

Ragnhild. 
Ei  Livet  kan  du  skienke  mig,  jeg  vil  det  ei; 
Og  ikke  dine  Bødler  skal  umage  sig. 
Arbeidet  har  jeg  sparet  dem.     Den  Gift,  jeg  tog, 
Vil  isne  snart  et  Hierte  —  ha  —  hvis  hele  Feil 
Var  den:  at  det  sig  følte  muligt  alt  for  stort. 

Margareta. 
Ulykkelige  Qvinde!  jeg  beklager  dig. 
Til  de  Omkiiogstaaende. 
Kan  hun  ei  frelses? 

Ragnhild 

barsk,  og  med  Aflaky. 

Ingen  Frelse! 
Margareta 

stiger  ned  til  hende. 

Nu,  saa  tag 
Til  et  Farvel  mit  Forsvar  med!     Det  sige  dig. 
At  der  er  Noget,  Ragnhild!  i  din  Siælekraft 
Og  vilde  Stolthed,  som  jeg  agter,  skiønt  du  ei 
Har  handlet  mod  mig  som  en  Christen.    Hvad  har  vel 
Margreta  syndet  mod  din  Broder?     Mine  Mænd 

Ham  foresloge:  skriftligt  at  frasige  sig 

Al  Ret  til  Thronen,  eller  Norges  Land  at  flye. 

Skal  Norden  aldrig  nyde  Fred?     Og  kan  den  det, 

Naar  daglig  andre  Arvinger  fremstille  sig? 

Og  myldrer  ei  i  Norge  trindt  en  Kongeslægt, 

Som  daglig  vilde  give  Stof  til  Borgerkrig, 

Hvis  ei,  een  Gang  for  alle,  Strømmen  standset  blev? 

Skal  atter  Harald  Gille  som  en  Kongesøn 

Ved  Jernbyrd  os  bevise  vel  sit  ægte  Blod, 

Og  blinde  Magnus,  gyseligt  lemlæste  ham? 

Skal  atter  Sigurd,  naar  han  først  en  Konge  blev, 

Af  andre  Kongesønner  knuses,  hænges,  flaaes. 

Og  kastes  til  en  Spise  saa  for  Ravnene? 

Nei,  det  er  Tid,  at  Orden  og  at  Pligtens  Bud 

Sig  viser  —  ei  ved  Jernbyrd,  ved  Tvekampen  ei. 

Men  ved  Fornuft  og  Christendom,  ved  vise  Lov. 

Kald  08  vilkaarligt  Herskende!     Retfærdighed 

Maa,  tænker  jeg,  dog  tage  sig  sin  Ret  engang, 

Og  kraftig  gribe  Sceptret,  som  saa  længe  var 

En  Svøbe  blot,  en  Morddolk  for  Forbrydelsen. 

Ragnhild. 
Det  Sprog  forstaaer  jeg  ikke,  som  du  taler  der. 
Du  bruger  Ord,  som  Nordens  Tunge  kiender  ei. 
Men  siden  Sverres  Ætling,  siden  Ragnhilds  Søn 
Du  agter  ei,  og  heller  ei  hans  Kongeslægt, 
Saa  hør,  hvad  jeg  i  Dødens  Stund  forkynder  dig, 
Hvad  aldrig  Oluf  vidste  selv.     Jeg  kaldte  ham 
Kong  Hakons  Søn  —  det  er  han. 

Margareta. 

Ha! 

Ragnhild. 

Din  Ægtemands! 
Ei  var  ban  Oluf,  som  i  Kiai&a  ligger  hist, 
Men  han  var  Olufs  Broder. 

Mabgabeta. 

Nu  er  Gaaden  løst, 
Den  ubegribelige  Liighed. 

Ragnhild. 

Skamme  maa 
I  Dødens  Stund  jeg  dybt  mig  for   min  første  Skam. 
Jeg  elsked  Hakon,  skiøndt  jeg  var  en  Andens  Viv, 
Og  Hakon  elskte  lang  Tid  Ragnhild,  glemte  dig. 
Ha,  Margareta!  lad  den  Tanke  pine  dig. 
Hvad  komme  Christendommens  Sæder  Ragnhild  ved? 
Du  kalder  dig  en  Christen  —  om  jeg  var  det  ei? 
Troer  du,  at  Hedenskabet  reent  er  ryddet  ud 
Af  hvert  et  nordiskt  Hierte? 

Mabgabeta. 

Ragnhild!  frels  din  Siæl. 
Lad  Diævlen  ei  med  Odins  Larve  friste  dig. 
Ragnhild' 

stolt. 
Til  Odin  har  jeg  heller  ei  stor  Kiærlighed; 
Til  Jetterne,  som  Odin  tvang,  men  ei  betvang, 
De  mægtige  Naturens  Kræfter.     Kun  paa  dem 
Jeg  troer  med  Haab  og  Tillid,  og  jeg  gaaer  til  dem. 
I  Fossens  Skum  min  Aand  skal  dandse  mangen  Nat, 
Regnbuen  speile  tidt  sig  i  min  hvide  Dunst. 
I  Nattens  Storm  jeg  hyle  skal.     Og  hører  du 
En  Nordenvind  ved  Midnat  i  din  Bøgeskov, 
Som  lynsnar  kom  fra  Kattegat  og  Dovrefield  —  , 

Ha,  det  er  Ragnhild  Jonsen  med  sin  blege  Søn, 
Som  frygteligt  til  Regnskab  atter  kalder  dig! 

Hun  falder  i  Drabaaternes  Arme,  døer,  og  bæres  ud. 

Margareta, 

efter  en  Tid  lang  rørt  og  med  dyb  Alvor  at  have  grundet  hen  for  sig. 
Hvor  mange  Storme  truer  end  at  mørkne  mig 
Min  Livets  Dag! 

Abbeden 

træder  frem. 

Min  ædle  Dronning!  Stormen  ei 
Vil  skade  dig;  den  renser  Luften.     Stormen  var 
Dig  steds  en  Ven,  en  Kæmpe  tro,  som  slog  for  dig. 
Det  Stormen  var,  som  Albrecht  tvang  af  Mecklenborg 
(Den  Gamle),  da  med  Avindskiold  han  giested  dig, 
Og  hiem  med  knuste  Flaade  drog  skibbrudne  Mand. 
Elisabeth  af  Stormen  blev  til  Danerkyst 
Henkastet,  da  hun  fra  din  Brudgom  Hakon  dig 
Grumt  skulde  skille.     Stormen  her  har  skilt  dig  ved 
Din  værste  Fiende.     Stormen  i  en  Pøbelsværm 
Har  hevnet  dig  paa  Skaras  Bisp,  den  tydake  Munk, 
Som  faldt  paa  Torvet,  truffen  af  en  Svenskes  Haand. 
Paa  Stormen  følger  venlig  Regn.     Tillad  endnu 
Til  Afsked  blot  en  from  uskyldig  J^orges  Mø 
At  lette  Hiertet  for  dig  i  en  Taareflod. 
Hun  elsked  Oluf,  som  en  Gut  fra  Gudbrandsdal ; 
Og  Kiærlighed  til  hende,  meer  end  Kongelyst, 
Drev  ham  til  Danmark,  hvor  hans  Letsind  fældte  ham. 

Margareta. 
Ha,  Olufs  Brud? 

Abbeden. 
Din  egen  Jomfru! 
Ikgbborg  triner  ind  i  en  ubleget  Lærredskiortel,  med  nedhængende 
Lokker,  en  Rose  i  Haand ,  og  neier  dybt  for  Dronningen. 

Abbeden. 

Ingeborg! 

Ingeborg. 
Min  naadige  Dronning!  I  høviske  Møer! 
I  ædle  Riddere  giæve! 
Tillader  Ingeborg  sidste  Gang 
Sin  Stemme  her  at  hæve. 

Hun  kommer  at  sige  sit  Farvel, 
Til  Norrig  drager  hun  atter. 
Hun  er  ei  Dronningens  Jomfru  meer, 
Ei  meer  sin  Faders  Datter. 

Hun  er  ei  længer  ung  Olufs  Brud. 
I  maae  ham  ei  foragte; 
Det  Elskov  var  til  Ingeborg, 
Som  ham  i  Døden  bragte. 

Min  Eiendom  er  en  Rosenqvist. 
En  Stilk  dog  blev  den  røvet; 

Peger  paa  Blomsten. 
Der  Blomsten  sad,  som  Oluf  fik. 
Den  faldt  til  ham  i  Støvet. 

I  ædle  Riddere,  stolte  Mænd, 
Som  nu  af  Æren  gløde, 
Med  kolde  Hierter!  der  var  en  Tid, 
Da  Hierterne  var  bløde. 

I  ædle  Riddere,  stolte  Mænd, 
Som  leer  ad  Elskovs  Vælde! 

Der  var  en  Tid  i  Ungdoms  Vaar, 
Da  den  jer  kunde  fælde. 

Og  den  har  fældet  Oluf  her. 
Det  var  ei  Danmarks  Rige, 
Som  lokte  ham;  men  Ingeborg 
Det  var,  den  norske  Pige. 

Det  var  ei  Had  til  Dronningen, 
Ei  Lyst  til  Guld  og  Ære. 
O,  lader  ei  den  sorte  Stang 
Hans  blege  Hoved  bære! 

Træder  op  for  Thronen,  og  knæler  paa  Trinet. 

Vor  Frue,  vor  Formynderske, 
Som  tidt  mig  Godhed  viste! 
Om  sidste  Naade  jeg  beder  dig: 
Skienk  Olufs  Liig  en  Kiste! 

Margareta 

rørt. 
Den  skal  han  faae. 

Ingeborg. 

Ved  Midienat 
Lad  christeligt  ham  begrave! 
Han  døde  som  en  Christen  from. 

Margareta 

klapper  hende  paa  Kinden. 
Vel  —  Graven  skal  han  have. 

Ingeborg. 
Og  lad  den  lille  Kirkeklokke 
Til  Jordefærden  klinge! 
Før  faaer  i  Graven  han  ei  Ro, 
Før  faaer  hans  Aand  ei  Vinge. 
Oehlenschlåger.    Vni.  ^ 

Margareta. 
En  Siælemesse  der  siunges  skal 
Hver  Maidag  for  den  Døde. 

Ingeborg. 
O,  Gud  skee  Lov!     Nu  smiler  mig 

En  himmelsk  Morgenrøde. 
Dronningen  kysser  hende,  hun  kysser  Dronningens  Haand. 

Nu  drager  jeg  i  min  Eensomhed, 
Paa  Klippen  vil  jeg  bygge, 
Og  vandrer  hist  ved  Miøsens  Bred 
Hver  Aften,  som  en  Skygge. 

stiger  ned,  og  neier  dybt  for  Alle. 

Farvel,  I  Fruer!  I  ædle  Mænd! 

Nu  iler  jeg  saa  saare. 

Foragter  ikke  min  Oluf  meer! 

Og  Tak  for  eders  Taare !  Hun  gaær. 

Viggo  Moltke 

træder  item. 
Nu  har  det  regnet  —  og,  min  ædle  Dronning! 

Paa  Regnen  følger  Solskin.     Vel  det  træffer: 

De  tre  Afsendinge  fra  Nordens  Riger, 

Den  danske  Podebusk,   samt  Fikke  Norby 

Fra  Norge,  Algot  Magnussen  fra  Sverrig, 

I  Landets  Farver:  rød  og  hvid  og  blaa. 

Et  Brev  dig  bringe  med  de  trende  Kroner 

Fra  Rigets  Raader  og  fra  Nordens  Folk. 

Henniko  Podebusk,  Fikke  Norby  og  Algot  Magnussen  komme 

under  klingende  Spil,  hver  med  en  Krone  paa  en  Fløielspude,  j 

og  knæle  for  Thronen.   Fodebusk  rækker  hende  et  Brev. 

Margareta  I 

læser:  i 

Eder,    mægtige   og   høibaarne  Fyrstinde,    Dron-  I 

ning  Margareta,  ved  Guds  Naade  Danmarks,   Sverrigs  j 

Og  Nomges  Dronning,  hilse  vi  ydmygeligen.    Vi  hylde 
eder  med  al  Troskab  og  Kiærlighed  — 

Hud  holder  inde,  skluler  sit  Ansigt  i  sin  Haand,  og  sarger  at  dæmpe 
sine  Følelser. 

Viggo. 

Lad  hende  fatte  sig! 

De  tre  Riddere  staae  op. 

Hun  er  en  Qvinde 

Stærk,  kraftig;  men  den  qvindlige  Natur 

Er  øm  og  følsom,  kræver  dog  sin  Ret. 

Til  en  Smaadreng. 

Du  Smaadreng!  bring  mig  hid  det  danske  Vaaben. 

Smaadrengen  bringer  ham  et  Skiold  med  de  tre  danske  Løver 
i  forgyldt  Grund. 

Viggo 

til  de  Omkringstaaende. 
Seer  I  de  trende  Løver  her  i  Skioldet? 
De  stred,  og  hented  hende  de  tre  Kroner. 
Tre  Angreb  skete  paa  vor  Margareta: 
Man  vilde  røve  hende  hendes  Rige  — 
Det  hindred  Tapperhed,  den  første  Løve. 

Peger  paa  Ivar  Lykke. 
Man  vilde  røve  hende  hendes  Ære  r— 
Men  hendes  egen  Dyd  var  selv  en  Løve, 
Som  stopped  Munden  paa  Bagtalelsen. 
Tilsidst  man  vilde  rive  hende  Hiertet 
Af  Livet  ud,  og  giøre  hende  til 
En  unaturlig  Moder. 

Peger  paa  Abbeden. 

Da  kom  Troskab, 
Den  tredie  Løve;  med  sin  stærke  Lab 

Den  kradsed  Jorden  op,  fandt  Sønnens  Liig  — 
Og  stivt  som  Liig  nu  slumre  hendes  Fiender. 
Margareta 

reiser  sig  begeistret. 
Tak,  mine  Mænd,  som  stod  Margreta  bi! 
Nu  er  jeg  atter  Dronning.     Længe  nok 
Har  Norden  spildt  sin  skiønne  Kraft  i  Strid; 
Tid,  at  den  nyder  Fred,  at  Videnskabens, 
At  Kunstens  Blomst,  at  Handelssnekkens  Flag, 
At  Plougens  Axekrands  sig  slynger  gylden 
Om  Heltedaadens  drabelige  Hielm.  — 
Vel  muligt,  al  min  Daad  kun  bliver  en  Skumblomst 
Paa  Bølgen,  som  forsvinder  med  min  Død; 
Jeg  haaber  dog,  at  den  skal  vorde  meer. 
Og  kommer  ei  med  mig  den  sande  Vaar 
Endnu  i  Nordensrigerne,  saa  skal 
Dog  denne  Marts  i  Tidshistorien 
Med  nogle  blide  duftende  Violer, 
Skiøndt  afbrudt  af  en  stormfuld,  kold  April  — 
Forløber  vorde  for  en  Fremtids-Mai. 

Viggo. 
Gud  signe  Nordens  Engel,  Margareta! 
De  tre  Afsendte  strække  Kronerne,  og  Viggo  Moltke  det  danske 
^aaben  hen  imod  hende. 

Folket. 
Vor  store  Dronning  Margareta  leve! 

Pauker  og  Trompeter. 

Sokrates. 

Xanthippe,  hans  Hustru. 

Daphne, 

Lamprokles,    \  hans  Børn. 

Kriton, 

Plato, 

Æschines, 

Phædon,       )  hans  Lærlinge. 

Epigenes, 

Kritobulos,. 

Melitos,  i 

Lykon,     i  hans  Fiender. 

Anytos,   i 

Aristophanes,)  _.  .  -,,         ... 

EupoLis,  /  ^'^^^  ^^  Skuespillere. 

Damon,         \  „.  , 

Mbnalkas,  )  ^^^^^^' 

Tvende  Bevæbnede. 

Prodikos,  Archont. 

ApoUons  Præst. 

En  Rhapsode. 

Ion,  en  Skipper. 

En  Fangefoged. 

Ellevemænd,  Borgere,  Vagt,  Sangere  og  Dandsere. 

Sokrates's  Dæmon,  et  Phantasiebilled. 


Handlingen  foregaaer  i  Athen  og  ved  Kysten 
i  Nærheden. 

PROPYLÆERNE  I  ATHEN. 

Melitos.    Lykon.    Anytos. 
SoKRATBS  gaaer  i  dybe  Tanker  forbi. 

Melitos. 


er  gik  Vidunderet.     Saae  I  ham  der? 

Lykon. 
I  pialtet  Kaabe.     Kongelige  Betler! 
Men  "stærkt  fordybet  i  sin  egen  Viisdom. 

Anytos. 
Hvor  gaaer  han  nu  vel  hen? 

Melitos. 

Til  Kilderne, 
Til  Vældene,  hvoraf  hans  Viisdom  flød: 
At  høre  Lærdom  hos  en  Skrædder,  Bødker, 
For  siden  Verdens  Kreds  at  sammenligne 
Med  Tøndebaand,  og  dens  Forfænglighed 
Med  bræmmet  Toga.     Hos  en  Hestepranger 
Han  seer  maaskee,  hvordan  man  strigler  Heste 
Og  det  anvender  han  paa  Mennesker. 

Lykon. 
Ja,  den  sublime  Trivialitet 
Er  hans  Gudinde;  det  er  just  den  Dæmon, 
Soin  hvisker  ham  i  Øret,  faaer  ham  til 
At  glemme  baade  Zeus  og  Aphrodite. 
Han  er  forladt  af  alle  Huldgudinder. 

Melitos. 
Det  er  naturligt;  thi  han  har  fornærmet 
Dem  uforskammet.     Veed  I  ikke  nok: 
Hans  Fader,  selv  en  ussel  Kunstner,  vilde 
Til  Billedhugger  danne  ham,  endskiøndt 
Der  ingen  Keithaand  findes  i  Athen, 
Som  overgaaer  vor  vise  Sokrates. 
Tre  Uglebilleder  hugged  han  i  Steen  — 
I  veed,  vi  føre  Uglen  i  vort  Mærke  — 
Det  skulde  være  da  Chariterne. 
De  staae  til  Spot  og  Skam  for  hele  Byen 
Endnu  ved  Porten  til  Akropolis, 
Drapperede.     Det  er  endda  det  Bedste; 
Thi  havde  han  dem  hugget  ganske  nøgne, 
Da  var  det  gaaet  vore  Qvinder  ilde. 
Og  lidet  havde  da  hans  egen  Moder 
Vist  faaet  at  fortiene. 

Lykon. 

Spot  ei  hende! 
En  af  hans  bedste  Lignelser  var  den: 
At  ligesom  hans  Moder  —  Jordemodren  — 
Forløste  fra  de  legemlige  Fostre, 
Saa  giør  han  det  fra  Siælens  aandelige. 

Anytos. 
Tys,  tys!  der  kommer  Æschines,  hans  Yndling. 

Melitos. 
Ha,  Spot  og  Skam,  at  han  fordærver  os 
Saa  mange  smukke,  kloge  Ungersvende! 
God  Morgen,  Æschines! 

ÆSCHINES 
kommer. 

God  Dag,  Melitos! 
Hvi  staaer  du  der  og  spotter  Sokrates? 
Jeg  saae  din  Mine,  da  han  gik  forbi. 
Hvi  vil  du  det?     Bestig  din  Pegasus! 
Jeg  veed  du  har  tilstrækligt  vandet  Øget; 
Og  det  maa  døe,  hvoraf  det  ellers  vil, 
Saa  veed  jeg  vist,  det  ikke  skeer  af  Tørst. 
Du  kommer  ingen  Sump  og  Pøl  forbi, 
Hvor  ei  du  standser  strax  og  laer  det  drikke. 

Melitos. 
Dit  Had  til  mig  kun  kommer  fra  din  Lærer, 
Det  veed  jeg. 

Æschines. 
Du  taer  feil;  jeg  hader  Ingen, 
Og  Sokrates  ei  lærer  Folk  at  hade. 

Melitos. 
Du  skulde  dog  engang  anmode  ham. 
At  gaae  i  mere  menneskelig  Dragt. 
Her  i  Athen  veed  du  at  Folk  har  Smag; 
Det  støder  Øiet,  ham  saadan  at  see 
I  denne  lurvede,  luvslidte  Kaabe. 

Æschines. 
Han  støder  eders  Øine;  men  hvor  Mange 
Blandt  eder  støder  ikke  Hiertet  ham? 
Den  gamle  Kaabe  driller  dig?     Hav  Agt 
For  denne  Kaabe!  den  er  skaaret  efter 

Det  gamle  Snit,  lug  den.  han  bar  som  Kriger 

I  Thracien,  hvor  han  udmærked  sig 

Ved  Tapperhed  og  Mod,  Udholdenhed, 

Saa  overordentligt,  at  Helteprisen 

I  Hæren  blev  af  Raadet  tilkiendt  ham. 

Men  han  —  høimodig,  som  han  altid  var  — 

Afstod  sin  Krands  til  Alkibiades, 

Hvis  Sind,  forgieves  desto  værre,  han 

Til  Dyden  spored.     Mens  paa  Bierget  hele 

Athenen  frøs,  barbenet  Sokrates 

Gik  varm  og  rolig  munter  —  som  i  Fred 

Sophisten  her  i  Propylæerne. 

Anytos. 
Til  Slud  og  Kulde  kan  man  vænne  sig. 

ÆSCHINES. 

Ja,  ganske  vist;  men  ei  til  Skam  og  Skiændsel. 
Det  var  i  slig  en  Kaabe  —  agter  den!  — 
Han  sad  i  Folkemødet,  just  som  Formand, 
Da  man  de  ti  Skibshøvdinger  anklaged, 
Fordi  de  strax  ei,  efter  vundet  Slag, 
I  Nattestormen  havde  fisket  op 
De  døde  Legemer  af  nogle  Landsmænd, 
Som  var  umuligt.     Man  henretted  dem, 
Fordi  de  Dødes  Liig  ei  blev  begravne. 
Han  mægted  ei  at  redde  Heltene, 
Som  Døden  fik  til  Løn  for  Heltemodet; 
Dog  underskrev  han  ikke  deres  Dødsdom, 
Undskyldte  sig  med:  han  ei  kunde  skrive. 

Melitos. 
Det  kan  han  sikkert  heller  ei. 

ÆSCHINES. 

Du  Daare! 

Gid  du  ei  kunde  skrive,  saa  fornærmed 
Du  Phantasien  ei  og  Muserne.  Gaaer. 

Melitos 

seer  til  den  anden  Side. 
Tys,  tys!   der  kommer  han  igien,  den  Vise. 

Lykon. 
O,  lad  08  give  os  i  Kast  med  haml 

Anytos. 
Og  lad  os  drille  ham!     Jeg  under  ham  det. 

Melitos. 
Men  han  er  snedig,  som  en  Ræv,  i  Talen, 
Og  naar  man  ikke  vogter  sig,  saa  kommer 
Man  let  til  kort. 

Lykon. 
Lad  mig  først  tale  med  ham! 

Melitos. 
Ja,  Lykon  er  Sophist  og  Philosoph. 
Jeg  tænker  nok,  du  stopper  Munden  paa  ham. 

Anytos. 
Vi  er  desuden  tre. 

Melitos. 
Ja,  til  at  prygle 
Ham  er  vi  nok;  men  naar  der  slaaes  med  Ord, 
Saa  viger  Sokrates  tidt  ei  en  Hær. 
SoKRATSS  kommer. 

Lykon. 
God  Morgen,  Sokrates!  Tilgiv,  at  vi 
•   Forstyrre  dig.     Du  vil  maaskee  spadsere 
Fra  Byen  ud  til  Kilden  ved  Platanen, 
Hvor  jeg  med  Phædros  dig  forleden  Dag 

Traf  i  en  vigtig  Undersøgelse, 
Som  Ingen  voved  at  forstyrre.     Køl 
Der  Luften  er,  og  suser  sommerligt 
I  Choret  af  de  lystige  Gicader. 

Sokrates. 
Nei,  Lykon!  hvis  jeg  her  kan  lære  Noget, 
Saa  blier  jeg  heller  her;  thi  Mark  og  Blomster 
Kan  Intet  lære  mig,  og  derfor  dvæler 
Jeg  helst  blandt  Mennesker  i  Hovedstaden. 
Jeg  seer,  du  har  en  Rulle  Papyros 
I  Haanden  der.     Det  er  den  rette  Madding 
At  angle  mig  med;  thi  som  Qvæget  lokkes 
Med  Hø  og  tørre  Løv,  som  holdes  det 
For  Munden,  saadan  kan  du  med  et  Skrift 
Mig  trække  giennem  hele  Attika. 

Lykon. 
Min  gode  Sokrates!  siig,  snakker  du 
Endnu  bestandig  om  de  gamle  Ting, 
Om  din  Retfærdighed,  hvormed  du  aldrig 
Kan  blive  færdig? 

Sokrates. 
Der  er  visse  Ting, 
Hvormed  man  aldrig  bliver  færdig,  Lykon! 

Lykon. 
Da  vil  jeg  tværtimod  beflitte  mig 
Paa  splinternye  Ting,  som  Philosoph, 
Og  ikke  bringe  seige  Meninger 
Til  Torvs,  som  gamle  Køer,  der  sælges  os  — 

Sokrates. 
For  unge,  møre  Stude?     Det  er  velgiort. 
Men  Noget  er  der  dog,  du  aldrig  kan 
Forandre,  naar  du  tale  vil  derom: 

Hvor  mange  Bogstaver  der  for  Exempel 
Optælles  kan  i  Navnet  Sokrates  — 
Det  bliver  aldrig  mere  dog,  end  otte. 
Og  naar  der  spørges  om  et  Tal,  som  Fem, 
Om  det  er  Fem  og  ikke  Ti  —  ei  sandt: 
Saa  lader  du  det  blive  ved  det  Gamle? 

Lykon. 
O,  ja!     I  Sligt  skeer  ei  Forandringer. 

Sokrates. 
Men  da  jeg  talte  sidste  Gang  med  Phædros 
Hist  ved  Platanen  og  den  friske  Kilde, 
Hvi  skyndte  du  dig  bort  igien  saa  brat. 
Som  om  Tarantlen  havde  stukket  dig? 

Lykon. 
Oprigtig  talt,  jeg  higer  ivrigt  efter 
At  vorde  ganske  ny,  original. 
Jeg  tænker  selv;  jeg  lærer  ei  af  Andre. 

Sokrates. 
Men  naar  en  Haandværksmand  skal  vorde  dygtig, 
Staaer  han  dog  først  som  Dreng,  som  Svend  i  Lære, 
Begynder  strax  ei  med  at  være  Mester. 

Lykon. 
Med  Aandens  Værk  er  det  en  anden  Sag. 

Sokrates. 
Ja?  jeg  forstaaer  dig  nok,  min  gode  Lykon! 
Og  jeg  kan  alt  den  Tale  udenad. 
Som  du  vil  holde  for  Athenerne, 
Naar  første  Gang  du  pryder  Talestolen. 

Lykon. 
Aa,  lad  os  høre  den! 

Sokrates. 
Athenere ! 

Du  vil  da  sige,  aldrig  har  jeg  lært 
Den  mindste  Ting  af  noget  Menneske; 
Og  skiøndt  man  siger,  flere  vise  Mænd 
Udmærke  sig  ved  Kløgt  og  Talegaver, 
Saa  søgte  jeg  dog  aldrig  deres  Omgang; 
Imidlertid  opkaster  jeg  mig  her 
Til  eders  Lærer,  Dommer,  og  vil  sige 
Og  raade  jer  —  hvad  der  mig  falder  ind. 

Melitos. 
Men,  Sokrates!  fortæl  os  dog  engang  — 
At  du  er  viis,  derom  er  ingen  Tvivl; 
Men  er  det  sandt,  at  virkelig  Oraklet 
I  Delphi  dig  har  kaldt  den  viseste 
Athener?     Var  det  Alvor,  eller  Spøg? 
Blot  Ironie,  hvoraf  du  veed  det  ofte 
Betiener  sig?     Det  gad  jeg  gierne  vidst; 
Og  Lykon,  Anytos,  de  dele  min 
Nysgierrighed.     Jeg  er  en  Digter,  veed  du; 
Lykon  Sophist  og  Taler,  Philosoph, 
Men  Anytos  en  Statsmand  — 
Sokrates. 

Og  en  Garver. 

Melitos. 
Det  borgerlige  Haandværk  driver  han 
Med  Æren. 

Sokrates. 
Ganske  vist;  og  kan  han  garve 
Saa  heldigt  Statens  stive  Lær,  som  Oxens, 
Da  vorder  Staten  snart  en  smidig  Fodsaal, 
Hvert  Been  kan  træde  paa. 

Melitos. 

Aristokrat! 
Foragter  du  en  Borger? 

SOKEATES. 

Nei,  ved  Hunden! 
Jeg  hader  ei  mit  eget  Kiød  og  Blod. 
Og  da  de  tredive  Tyranner  hersked, 
Jeg  voved  tidt  at  tale  diærve  Ord, 
Imens  I  andre  var  forkølede 
Og  taug,  fordi  det  trykked  jer  for  Brystet. 
Jeg  spøgte  tidt  med  Kritias,  Charikles, 
Endskiøndt,  I  veed,  det  var  en  farlig  Spøg; 
Jeg  sagde  dem  imod,  endskiøndt  jeg  vidste, 
Modsigelser  blev  straffet  tidt  med  Døden. 
^g  i®g  har  end  saa  reent  ei  Modet  tabt, 
^^  J6g  ei  spøge  tør  med  Anytos. 

Melitos. 
Min  gode  Sokrates!  du  vilde  gierne 
Ved  slibrig  Tale,  paa  din  gamle  Viis, 
Som  Aalen,  smutte  her  os  ud  af  Haanden. 
Du  er  i  Knibe.     Svar  mig  paa  mit  Spørgsmaal: 
Har  dig  Oraklet  kaldt  den  Viseste? 

SoKEATES. 

I  veed,  at  Ghærephon,  min  Ven,  er  ivrig 
I  hvad  han  foretager.     Han  var  just 
Engang  tilfældigviis  i  Delphi;  der 
Faldt  det  ham  ind  Orakelet  at  spørge, 
Om  nogen  Mand  var  mere  viis,  end  jeg? 
Det  negted  Pythia.     Da  jeg  det  hørte, 
Jeg  tænkte:  Hvad  kan  Guden  mene  dermed? 
Selv  er  jeg  mig  bevidst,  at  hverken  jeg 

Veed  Meget  eller  Lidt;  og  lyve  kan 
Oraklet  ei,  det  har  det  ikke  Lov  til. 

Anytos. 
Hvad  giorde  du  da,  for  at  faae  det  ret 
At  vide,  Sokrates? 

Sokrates. 

Jeg  gik  til  Een, 
Som  gialdt  især  for  viis  i  denne  By; 
Blot  for  Orakelet  at  overtyde 
Om  sin  Vildfarelse.     Det  var  en  Statsmand; 
Jeg  nævner  Ingen,  det  behøves  ei. 
Den  Mand  holdt  selv  sig  for  den  Viseste. 
Men  gav  derpaa  kun  maadelige  Prøver. 
Nu  søgte  jeg  at  overtyde  ham 
Om  hans  Vildfarelse;  da  blev  han  vred. 
Og  mange  fleer  Tilstedeværende. 
Da  tænkte  jeg,  i  det  jeg  vandred  hiem: 
Meer  viis,  end  denne  Mand,  er  du  dog  altid; 
Han  bilder  selv  sig  ind  at  være  viis, 
Du  derimod  —  du  veed,  du  er  det  ikke. 

Melitos. 
Og,  Sokrates!  hvor  gik  du  siden  hen 
For  at  opdage  dine  egne  Gaver? 

Sokrates. 
Til  Digterne,  saavel  de  tragiske, 
Som  dithyrambiske ;  og  der  erfoer  jeg: 
De  digted  ei  af  Viisdom;  deres  Værker 
Var  Frugten  af  Begeistring  og  Natur. 
Vel  fandt  jeg  nogle,  som  i  andre  Ting 
Indbildte  sig  at  være  saare  vise. 
Men  var  det  ei,  Melitos!     Og  det  var 
Dog  gode,  virkelige  Digtere. 

Lykon. 
Og  derpaa  gik  du? 

Sokrates. 

Til  Sophisterne; 
Thi  dette  Navn  betyder  jo  de  Vise. 
De  nøies  ikke  med  at  være  blot 
Viisdommens  Elskere,  blot  Philosopher; 
Nei,  de  har  fundet  Stenen  —  Diamanten. 
Men  om  det  gaaer  nu  dem,  som  andre  Rige, 
Der  sielden  skienke  Fattigdom  en  Skierv, 
Og  jage  den  med  Skieldsord  bort  fra  Dørene 
Som  andre  Gniere  —  det  veed  jeg  ikke; 
Men  dette  veed  jeg:  jeg  fandt  Døren  lukt, 
Hvor  jeg  forgieves  stod  og  banked  paa. 
En  kunstig  dreiet  Labyrinth  af  Ord 
Var  al  den  Gave,  som  der  skienktes  mig. 

Lykon. 
Og  nu? 

Sokrates. 

alvorlig. 

Indsaae  jeg  først  Apollons  Mening. 
Han  vilde  med  Oraklet  sige  mig: 
Kun  lidet  værd  er  menneskelig  Viisdom. 
Og  han  betiente  sig  blot  af  mit  Navn, 
For  dermed  at  forkynde:  Sokrates 
Er  blandt  Uvise  dog  den  Viseste, 
Fordi  han  indsee^  klart:  han  er  ei  viis. 
See,  Lykon!  see,  Melitos!  Anytos! 
Deri  bestaaer  den  hele  Stolthed,  som 
I  hade,  hvorfor  I  forfølge  mig. 
Men  I  har  Uret;  thi  det  Hverv,  som  Guden 
Har  paalagt  mig  —  udrette  maa  jeg  det. 

Oehlenschiager.    VIII.  10 

Indbildte  Viisdoms  Damp  maa  jeg  forjage, 

Om  end  den  hele  Stad  fortørnedes. 

Med  Aandens  Lygte,  med  min  Tankes  Lys 

Maa  jeg  opklare  Mørket,  og  bevise: 

Skatkielderen,  hvor  Guldet  skulde  giemmes, 

Er  oftest  blot  en  Tumleplads  for  Muus, 

Der  slaaes  i  Mørket  om  en  Spindevæv.  Gaaer. 

Melitos. 
Ha,  hvor  jeg  hader  dette  Menneske! 
Han  tykkes. mig,  i  gamle  brune  Hylster, 
En  Larve,  der  til  Bladene  sig  klæber 
Paa  Hellas'  Blomstertræ,  for  det  at  skille 
Lidt  efter  lidt  ved  hver  en  deilig  Knop. 

Anytos. 
Han  har  fordærvet  Alkibiades ; 
Og  Kritias,  en  af  de  tredive 
Tyranner,  og  maaskee  den  Allerværste, 
Gik  ogsaa,  som  en  Yngling,  i  hans  Skole. 

Lykon. 
Alting  foragter  han,  med  denne  falske 
Beskedenhed,  med  dette  Drilleri, 
Der  skal  betyde  Retfærd,  Maadehold. 
Han  dadler  Alt,  hvad  der  er  Stort  og  Skiønt, 
Fordi  det  kommer  ei  fra  ham.  Det  gamle 
Tomhoved  lider  af  en  hemmelig 
Misundelse,  der  kiender  ingen  Grændser. 
Med  platte,  flaue  Menneskeforstand, 
Som  skiller  os  paa  første  Trin  fra  Dyret, 
Troer  han  at  gaae  til  Bunds  i  Viisdoms  Dyb; 
Og  Viisdomsmændene,  Sophisterne, 
Dybsindighedens  Virtuoser,  spotter 

Det  svage  Hoved.     Ja,  det  Ord  Sop  hist 

I  denne  Gubbes  JMund  blier  til  et  Skieldsord. 

Moralen  er  ham  Alt;  dum  Sædelære. 

Det  Riis,  som  holder  Skolebørn  i  Ave, 

For  Mænd,  for  Stater  gielde  skal  som  Scepter. 

Hans  Flauhed  ei  begriber,  at  det  Maal, 

Med  Gharacteer,  Genie  at  yttre  Kraft 

I  høist  forskiellig  Glands,  i  modsat  Retning, 

Er  mere  værd,  end  blød  Eensformighed, 

End  Iagttagelsen  af  feige  Regler, 

Hvortil  den  Aand  ei  finder  sig  forpligtet, 

Som  er  guddommelig.     Det  Timelige 

Har  Pligter;  Guder  kiender  ingen  Pligt  — 

Og  det  er  stort,  at  efterligne  Guder. 

Melitos. 
Det  var  fortræfligt  sagt! 

Anytos. 

Ja,  ypperligt! 

Lykon. 
Det  lærte  Gorgias,  Protagoras, 
Og  Hippias,  og  Prodikos.     Jeg  har 
Ei  hørt  dem  selv,  men  veed:  det  er  omtrent 
En  Qvintessents  af  deres  hele  Viisdom. 

Anytos. 
En  Mand,  som  mig,  foragter  Sokrates, 
En  af  de  Rigeste,  der  bidrog  til 
At  jage  bort  de  tredive  Tyranner. 
Ei  ved  min  egen  Haand  —  jeg  fegter  ikke, 
Jeg  er  en  Fredens  Borger;  men  for  Guld 
Kan  man  sig  kiøbe  mange  Kæmpehænder. 
Det  kostede  mig  ingen  ringe  Sum, 

Det  kan  I  troe.     Det  svier  til  min  Lomme. 

Men  lige  meget!  Det  er  gierne  skeet. 

Det  lagde  Grunden  til  mit  Fædrelands 

Frihed  og  Fremtids  Lykke.     Nu  kan  selv 

Den  Fattigste,  den  usle  Almuesmand, 

Som  Intet  veed,  og  heller  Intet  har, 

Sin  Stemme  give  med  i  Folkemødet. 

Er  det  ei  billigt?     Det  er  ægte  Frihed. 

Jeg  er  en  simpel  Borger;  jeg  har  svunget 

Mig  op  ved  Flid,  Vindskibelighed.     Jeg 

Har  heller  Intet  lært  —  som  Lykon  der; 

Og  er  for  gammel  til  at  gaae  i  Skole. 

Min  Søn  er  ung,  men  han  skal  gaae  den  Vei, 

Hans  Fader  gik,  og  heller  Intet  lære. 

See,  det  forbittrer  Sokrates,  at  jeg 

Min  Søn  opdrager  ei  til  Videnskaber; 

Og  derfor  kaster  han  mig  Garveriet 

I  Næsen.     Ha,  men  jeg  skal  garve  ham! 

Melitos. 
Medborgere!  vel,  har  I  Mod,  saa  kommer 
Og  træder  flux  i  Forbund  med  en  Ven. 
Naar  Legemet  er  sygt,  og  skades  af 
En  usund  Føde,  som  ei  kan  fordøies, 
Da  maa  det  skilles  ved  den,  som  en  Gift; 
Og  det  kan  skee  blot  ved  en  kraftig  Modgift. 
Den  gamle  Sokrates  er  mere  farlig 
I  vort  Athen,  end  Mange  troe;  thi  her 
Vil  man  kun  Nyt,  og  det  Urimeligste 
Jo  finder  her  Tilhængere.  —  Han  troer  ei 
Paa  Guderne.     Han  spotted  med  Oraklet. 
Har  I  ei  hørt  det? 

Lykon. 
Ja,  det  giør  han  altid. 

Melitos. 
Og  han  forfører  Ungdommen.  —  Skal  vi 
Anklage  ham  for  Raadet,  og  paa  Livet, 
Som  Gudsbespotter,  Ungdommens  Forfører? 

Lykon. 
Han  har  fortient  det. 

Anytos. 

Meer,  end  mangen  Anden, 
Som  dræbtes  her  i  en  urolig  Tid. 
Men  dersom  Raadet  nu  frikiender  ham? 

Melitos. 
Ei  stævnes  han  for  Areopagos; 
De  gamle  Herrer  deelte  let  hans  Blødhed, 
Og  gik  en  Midd'elvei,  som  havde  Intet, 
Slet  Intet  at  betyde.     Lever  han, 
Saa  skader  han.     Nei  —  han  maa  døe. 

Anytos. 

Han  er 
En  gammel  Mand,  halvfierdsindstyve  Aar; 
Let  kommer  Døden  selv  i  slig  en  Alder. 
Var  det  ei  nok,  ret  at  beskæmme  ham   — 
Med  Pengestraf  —  Landflygtighed  — 

Melitos. 

Nei,  nei! 
Han  har  en  Sundhed,  som  kan  kappes  med 
Den  Sundestes,  og  der  er  mangen  Yngling, 
Som  ønske  maatte  denne  Gubbes  Helbred. 
Der  bider  Intet  paa  ham,  uden  Døden. 

Anytos. 
Saa  lad  den  bide  haml     For  mig  ret  gierne. 

Vi  vil  forklage  ham  for  Heliaia 
Paa  Folkethinget.     Jeg  har  Venner  nok, 
Og  Sokrates  har  giort  sig  nys  af  Folket 
Forhadt,  fordi  han  heftigt  ivred  mod 
Ochlokratie  og  vilde  Pøbelherskab. 

Melitos. 
Godt!     Folder  eders  Hænder  da  i  min, 
Og  lad  os  sværge  Fienden  Undergang! 

Saa  gaae  vi  hiem  til  Mit.     Jeg  skriver  Klagen. 

De  gaae. 
ÆSCHINES 
kommer  tilbage,  og  seer  foragteligt  efter  dem. 
Tre  Nidinger  hinanden  række  Hænder?  ' 
Ha,  det  betyder  sikkert  intet  Godt, 
Hvad  giftig  Øgle  ruges  nu  vel  ud 
Af  plumpe  Dumhed,  uforskammet  Had? 
Det  aner  mig,  det  gielder  Sokrates. 
Herakles!  ha,  det  er  den  høie  Tid, 
At  du  engang  igien  tilbagevender. 
At  rense  Stalden  for  Athenerne. 
De  trænge  meer  til  Røgt  i  deres  Baas, 
End  hos  Augias  de  tre  tusind  Oxer.  Gaaer. 


VÆRELSE  HOS  SOKRATES. , 

Sokrates.   Xanthippe. 

Xanthippe. 
Du  troer  maaskee,  naar  du  har  været  ude 
Og  kiævlet  først  med  alle  Borgerne, 
At  i  dit  eget  Huus  du  skal  faae  Ro? 

Sokrates. 
Ak  nei,  min  Hustru!  det  jeg  venter  ei. 
Og  Mennesket  har  heller  ikke  godt 

Af  alt  for  megen  Ro;  saa  dovner  han. 

For  Kraft  at  styrke,  trænge  vi  til  Kamp. 

Og  skiøndt  du  veed,  jeg  skiendes  ei  med  Nogen, 

Saa  er  dog  alt  den  indre  Kamp  i  Sindet, 

For  Lidenskaben,  for  Vredagtigheden 

At  hemme,  naar  den  vilde  bryde  løs 

Og  hevne  krænket  stolt  Ømfindtlighed, 

En  høist  fortræflig  og  høist  nyttig  Ting. 

Saaledes  bliver  du  min  Lærerinde 

Maaskee  tidt,  uden  at  du  veed  det  selv. 

Xanthippe. 
Ja,  drille  kan  du  godt! 

Sokrates. 

Jeg  vil  ei  drille; 
Men  ærligt  maa  jeg  tale  nu,  som  altid. 
Det  er  min  Hiertensmening. 

Xanthippe. 

Altsaa  ønsker 
Du  ingen  Ro? 

Sokrates. 
Den  finder  jeg  først  hist 
Hos  de  udødelige  Guder.     Her 
Er  Livet  stedse  Kamp.     Hvor  Mennesker 
Sig  tumle,  der  er  Strid.     Dog  er  Naturen 
Et  Billed  af  en  haabet  Salighed. 
Og,  tro  du  mig,  jeg  skiønner  ret  derpaa, 
Naar  uden  Porten  jeg  ved  min  Platan 
I  Fred  kan  sidde  ved  min  blide  Kilde, 
Som  mumler  kun,  som  skiender  ikke  paa  mig; 
Imellem  Blomsterne,  der  fredeligt, 
Som  gode  Genier  med  lette  Vinger, 
Staae  ved  hinandens  Side;  medens  Fuglen 

En  Ode  synger,  mig  langt  mere  værd, 
En  den  pindariske  ved  Veddekiørslen. 
Jeg  sagde  før  til  Lykon,  at  el  Blomsten 
Mig  lærte  Noget;  men  det  var  mit  Spøg, 
Thi  hvad  jeg  veed,  det  veed  jeg  af  Naturen 
Meer,  end  af  Mennesker. 

Xanthippe. 

Ja,  hvad  du  siger, 
Det  er  jo  altid  tornet  og  forblommet. 
Ha,  hvor  fordømmer  jeg  det  Øieblik, 
Da  jeg  dig  tog  til  Ægte!     Du  er  hæslig. 

Sokrates. 
Jeg  veed  det;  men  jeg  bar  dog  ingen  Maske 
For  Ansigtet,  dengang  du  valgte  mig. 
Held  den,  som  eier  Skiønhed!     Det  er  Præget, 
Som  alt  Naturen  ham  ved  Fødselen 
Gav,  til  at  vorde  god.     Vil  han  det  ei. 
Er  det  hans  egen  Skyld.     Det  saae  vi  jo 
Med  Alkibiades;  hans  onde  Hierte 
Fordreied  fælt  tilsidst  de  ædleste, 
De  bedste  Træk.     Jeg  haaber,  ærlig  Stræben 
Har  lagt  sit  Udtryk  i  mit  Satyransigt, 
Og  viist,  at  Siælen  var  et  bedre  værd. 

Xanthippe. 
Selvroes,  som  ogsaa  dengang  mig  forførte ! 
Nu  lever  jeg  i  Armod  med  en  Tigger. 

Sokrates. 
En  Tigger?  tigger  jeg?  —  Dog,  du  har  Ret, 
Om  vise  Tanker  tigger  jeg  Enhver. 

Xanthippe. 
En  Drømmer,  der  ei  sørger  for  sit  Huus; 

Som  saa  hovmodig  er,  at  ei  engang 
Han  taer  Betaling  for  sin  Underviisning. 

Sokrates. 
Jeg  underviser  ei;  jeg  taler  gierne 
Med  gode  Ynglinger,  som  mig  betaie 
Med  Agtelse,  Tillid,  Opmærksomhed. 

Xanthippe. 
Ja,  naar  du  snakke  kan,  saa  er  du  glad. 

Sokrates. 
Du  veed.  Xanthippe!  jeg  kan  ogsaa  tie. 
Den  Kunst  har  du  mig  lært,  og  tog  dog  ingen 
Betaling;  hvorfor  skulde  jeg  da  vel  betales? 

Xanthippe. 
Nu  kommer  han  igien  med  denne  flaue, 
Smagløse  Spøg,  og  med  sin  Ironie! 

Sokrates. 
Du  kunde  faaet  dig  en  bedre  Mand, 
Det  vil  jeg  gierne  tilstaae;  tilstaaer  ogsaa, 
Det  var  en  Svaghed  af  mig,  at  jeg  lod 
1  ældre  Aar  mig  daare,  til  at  offre 
Mit  Duepar  paa  Aphrodites  Alter. 
Og  derfor  har  du  Ret,  at  være  vred. 
Det  giør  mig  ondt  for  dig;  men  det  er  skeet. 
For  Een,  som  elsker  Pragt  og  Overflod, 
Er  dette  tomme  Huus  et  Sorgens  Huus. 
Men,  kiære  Hustru!  heller  ikke  skylder 
Jeg  mindste  Hvid  til  noget  Menneske, 
Og  det  Nødtørftige  har  aldrig  manglet. 

Xanthippe. 
Et  Dyr  blot  nøies  med  Nødtørftigheder. 

Sokrates. 
De  gode  Guder  gav  os  vakkre  Børn. 
Du  elsker  dog  din  Daphne,  lille  Kriton 
Og  din  Lamprokles. 

.  Lamprokles  kommer. 

Xanthippe. 

Min  Lamprokles!  jo, 

Det  er  den  rette  Karl.  I 

Lamprokles.  I 

Hvad  har  jeg  giort?  ! 

XANTHrPPE.  I 

Han  spørger  om,  hvad  han  har  giort,  det  Afskum!  I 

Du  Tølper!  slog  du  ei  min  Skaal  itu  I 

I  Morges,  da  du  vilde  drikke  Vand.  ' 

Lamprokles.  ' 

Ved  Zeus!  det  giør  mig  ondt.    Den  faldt  af  Haanden,  I 

Jeg  bad  dig  om  Forladelse  —  jeg  beder 
Derom  endnu.     Men  vær  dog  ei  saa  arrig, 
Og  skield  mig  ikke  ud  hvert  Øieblik! 

Xanthippe. 
Det  maa  jeg  høre  af  mit  eget  Barn! 
Og  hvis  er  Skylden?     Gamle  Taabenakke! 
Slet  Ingens,  uden  din.     Thi  Æblet  falder 
Ei  langt  fra  Stammen;  du  forkiæler  dem. 
I  Guder!  jeg  ulykkelige  Kone! 

Vrider  sine  Hænder,  og  gaaer. 

Sokrates. 
Min  Søn!  siig,  kiender  du  vel  Mennesker, 
Som  kaldes  Utaknemlige? 

Lamprokles. 

Ja,  Fader! 


d  by  Google 


FØRSTE  HANDLING. 

De  kaldes  Utaknemlige,  der  nyde 
Velgierninger  af  Andre,  men  som  dog 
Ei  vise  sig  erkiendtlige  derfor. 

SOKKATES. 

Saa  er  en  Utaknemlig  uretfærdig? 

Lamprokles. 
Tilvisse. 

Sokrates. 
Og  vel  altid  meer,  jo  større 
Velgierningeme  var,  som  vistes  ham? 

Lamprokles. 
Da  meer,  end  ellers. 

Sokrates. 
Men  hvo  har  os  viist 
Velgierninger  saa  store,  som  Forældre? 
Dem  takke  vi  for  Livet,  alt  det  Gode, 
Som  skienktes  Mennesker  af  Guderne. 
Især  fortiener  Moderen,  som  fødte 
Sit  Barn  med  Smerter,  og  som  gav  det  Die, 
Som  pleied  det  saa  mangen  søvnløs  Nat, 
Stor  Tak  —  og  just  fordi  hun  ædelmodig 
Slet  ikke  giorde  det  for  Takkens  Skyld. 

Lamprokles. 
Men  om  hun  end  beviist  mig  havde  den 
Og  mange  fleer  Velgierninger,  saa  kan  jeg 
Ei  meer  udholde  hendes  Arrighed. 

Sokrates. 
Men  da  du  sidst  var  med  mig  i  Theatret, 
Og  saae  Tragødien  —  siig  mig,  Lamprokles! 
Troer  du,  at  Skuespillerne  blev  vrede 
Da  paa  hinanden  for  de  Bitterheder, 
Den  Ene  sagde  der  den  Anden? 

Lamprokles. 

Nei, 
Det  er  en  anden  Sag;  de  sagde  det 
Ei  i  den  onde  Hensigt  at  fornærme, 
Ei  for  at  skade. 

Sokrates. 
Troer  du  da,  din  Moder 
Vil  skade  dig?     Mon  hun  ei  mener  dig 
Det  vel  saa  godt,  som  nogen  fremmed  Qvinde? 
Og  dog  giør  du  dig  vred  derover!     Troer  du. 
Din  Moder  hader  dig? 

Lamprokles. 

Det  giør  hun  ei.  , 

Sokrates.  i 

Og  ^og  —  dog  er  hun  dig  utaalelig!  ' 

Siig  mig,  mit  Barn!  er  der  vel  Folk  i  Verden, 
Som  du  maa  føie,  lempes  efter?     Eller 
Har  du  besluttet,  ei  at  eftergive 
For  Nogen,  ei  at  giøre  dig  til  Ven 
Af  noget  Menneske? 

Lamprokles. 

Det  vil  jeg  nok. 
Sokrates. 
Du  ønsker  altsaa  dog  at  leve  smukt 
I  Fred  steds  med  din  Nabo,  at  han  dig 
Kan  laane  Ild  og  Lys  og  være  dig 
Til  Tieneste  ved  mange  Leiligheder? 

Lamprokles. 
Ja,  det  forstaaer  sig. 

Sokrates. 
Reiser  du  i  Selskab, 

Til  Lands  og  Vands,  saa  ønsker  du  at  vinde 
Dens  Yndest,  som  du  reiser  med? 
Lamproklés. 

Det  giør  jeg. 
Sokrates. 
Men  hende,  som  dig  elsker  meer,  end  Alle, 
Med  hvena  du  giør  den  store  Livets  Reise, 
Kun  hendes  Yndest  vil  du  ikke  vinde? 
Og  veed  du  ei,  at  selve  Staten  straffer 
Bøms  Utaknemlighed?  at  den  foragter 
En  utaknemlig  Søn?  at  den  forlanger 
Ei  Duelighed  blot  og  Kløgt  og  Kundskab 
Til  sine  høie  Poster,  men  et  Hierte, 
Der  fyldes  af  Høimodighed?  at  den, 
Som  smykker  ei  sin  Faders,  Moders  Grav, 
Ei  vorde  kan  Archont?  —  Gaa,  kiære  Søn! 
Og  anraab  de  udødelige  Guder 
Først  om  Tilgivelsen;  at  ei  de  holde 
Dig  for  et  utaknemligt  Menneske. 
Naar  det  er  skeet  —  forlig  dig  med  din  Moder! 

Lamprokles  kysser  hans  Haand,  og  gaaer. 
Daphne  kommer  ind  ad  den  anden  Dør. 

Sokrates. 
Der  er  min  lille  Daphne.     Kom,  mit  Barn! 
Der  er  min  halve  Siæl,  min  egen  Psyche. 

Omfavner  hende. 
Du  veed  vel,  jeg  har  mange  Kiærester 
Og  Elskovshandler,  som  jeg  kalder  dem; 
Thi  hvor  min  Tanke  finder  Sympathie, 
Der  er  et  Stævnemøde  for  min  Aand, 
Og  der  er  Eros  med  i  Spillet,  nemlig 
Den  rette  Eros. 

Daphne. 
Jeg  forstaaer  dig  nok; 
Ei  Barnet,  Drengen  ei  med  Vingerne, 
Hephæstos',  Aphrodites  Søn,  der  løber 
Omkring  med  Pilekoggret.     Nei,  den  Rette, 
Den  Store  —  Ynglingen  —  den  skiønne  Gud, 
Som  var  før  Tidens  Fødsel  —  iblandt  Guder 
Den  Allerældste,  og  dog  ligefuldt 
Den  Yngste,  Skiønneste. 

Sokrates. 

Ham  mener  jeg. 

Daphne. 
Og  naar  du  nævner  Aphrodite,  mefter 
Du  ei  dermed  den  jordiske  Gudinde, 
Zeus'  Datter  og  Diones,  hun  som  boled 
Med  Åres  —  nei,  den  himmelske  du  mener, 
Reen,  som  det  hvide  Skum  paa  Havets  Barm, 
Hvoraf  hun  fremsteg,  at  beherske  Jorden. 

Sokrates. 
Min  lille  Daphne!  har  du  nylig  talet 
Med  Platon?     Som  det  synes,  sadler  du. 
Som  han,  en  dithyrambisk  Pegasus, 
Og  rider  dermed  giennem  Tankens  Rige. 

Daphne. 
Nei,  jeg  har  ikke  nylig  talt  med  Platon. 

Sokrates. 
Hvad  er  det  for  et  fiint  og  giennemsigtigt 
Smukt  Taageslør,  som  hænger  for  dit  Øie? 
Mig  synes,  du  er  ei  saa  munter,  som 
Du  pleier  være.     Og  skiøndt  jeg  maa  tilstaae, 
Du  taler  som  en  Bog,  saa  tykkes  mig, 

At  der  er  noget  Mystisk  i  din  Tale, 
Dit  hele  Væsen  —  og  du  ligner  næsten 
Præstinden  Pythia  i  Delphi,  naar 
Hun  sidder  paa  sin  Trefod,  og  begeistres 
Af  den  guddommelige  Røg  fra  Hulen. 

Daphne. 
Ak,  Fader!   det,  som  staaer  mig  nu  for  Hov*det, 
Det  er  den  Tanke:     Skiøndt  det  vist  var  bedst, 
At  hylde  den  guddommelige  Eros, 
Den  ældre,  himmelske  —  saa  er  der  dog 
Desværre  mange  Piger  i  Athen, 
Som  foretrække  Drengen. 

Sokrates. 

Du  er  dog 
Ei  alt  af  deres  Tal? 

Daphne. 
Man  siger,  at 
Han  skyder  med  forskiellig  Piil.     Den  ene. 
Som  vækker  Kiærlighed,  den  er  af  Guld; 
Den  anden  er  slet  ikke  skarp,  den  er 
I  Røret  fyldt  med  Bly. 

Sokrates. 

Den  flyver  langsomt. 
Men  træffer  ogsaa. 

Daphne. 
Ikke  altid,  Fader! 
Den  vækker  tidt  Koldsindighed  mod  den, 
Som  elsker  os.     Saa  gik  det  jo  min  Navne, 
Den  alt  for  knibske  Daphne,  som  foragted 
ApoUon  selv,  der  elsked  hende  høit. 
Hun  flyede  fra  hans  Barm,  og  lod  sig  heller 

Forvandle  til  et  Laurbærtræ,  end  blev 

Hans  Fæstemø.     Den  taabelige  Pige! 

Jeg  kunde  græde,  naar  jeg  tænker  derpaa. 

Den  stakkels  Gud !  hvad  hialp  ham  nu  hans  Guddom  ? 

Han  blev  forsmaaet,  foragtet  af  sin  Elskte. 

For  silde  først  fortrød  det  hendes  Hovmod; 

Det  stolte  Hierte  banked  under  Barken, 

Da  slog  det  ømt,  for  silde,  for  Apoll. 

Hun  blev  hans  Laurbærtræ,  og  hendes  Krands 

Blev  hans;  og  hun,  som  ikke  favned  ham 

Med  Elskovsvarme,  vandt  sig  nu  som  Løv 

Omkring  hans  skiønne  Hoved,  gav  ham  Æren, 

Men  Lykken  svigted  ham.     Jeg  kunde  græde, 

Hvergang  jeg  tænker  derpaa. 

Sokrates. 

Daphne!  Daphne! 
Betro  dig  til  din  Fader;  thi  du  elsker. 

Daphne. 
Nei,  kiære  Fader!  det  bedrøver  mig, 
Oprigtig  talt,  at  jeg  er  ei  forelsket. 

Sokrates. 
Fortæl  mig  Alting! 

Daphne. 
Du  har  jo  tilladt  mig 
At  gaae  imellem  ud  af  Byen,  Fader! 
Til  Fiskerleiet  ved  den  skiønne  Lund, 
Til  Damon  og  Menalkas,  til  de  gamle 
Ærværdige  Fiskere,  der  leve  med 
Hinanden  i  den  lykkeligste  Armod. 

Sokrates. 
Det  maa  du  gierne;  du  kan  trænge  til 
Lidt  Munterhed,  Adspredelse,  du  har 

Det  ei  saa  godt  her  hiemme.     Gaa  du  kun! 
Du  har  i  Haugen  pyntet  dig  med  Blomster. 
Ja,  seer  man  vel!     Hvortil  behøves  nu 
De  rige  Damers  Pragt  og  Ædelstene? 
Foraaret  selv,  det  er  en  Juveleer, 
Som  sælger  os  Rubiner  og  Smaragder 
For  Ingenting> 

Daphne. 
Naar  du  er  hiemme,  savner 
Jeg  Intet,  Fader!     Og  det  veed  jeg  vist: 
I  Fald  engang  jeg  faaer  en  Mand,  da  vil 
Jeg  aldrig  elske  ham  saa  høit,  som  dig. 
Kysser  ham. 

Sokrates. 
Det  skal  du  ikke  sige.     Dog  —  man  elsker 
Paa  høist  forskiellig  Viis;  den  Kiærlighed, 
Du  finder  hos  en  Fader,  kan  en  Elsker 
Ei  skienke  dig. 

Daphne. 
Nei  sikkert,  sikkert  ei! 

Sokrates 

smiler. 
Saa  siig  mig  da:  hvo  er  den  Mand,  som  ei 
Du  elsker,  og  som  giør  dig  saa  bedrøvet. 
Fordi  du  ikke  elsker  ham? 

Daphne. 

Det  er, 
Som  sagt  en  overmaade  deilig  Mand. 
Og  selv  du  sætter  jo  stor  Priis  paa  Skiønhed. 
Det  er  just  ingen  Yngling,  men  en  Mand 
1  sine  bedste  Aar;  det  er  en  Landmand 
I  Nærhed  af  Athen.     En  vittig  Mand 

Med  megen  Aand;  at  sige,  før  han  blev 
Forelsket  i  mig,  thi  nu  sukker  han, 
Og  bliver  næsten  stum,  naar  vi  er  sammen. 
Det  er  forskrækkeligt,  som  Kiærlighed 
Kan  giøre  Folk  enfoldige. 

Sokrates. 

Hvor  sees  I? 
Daphne. 
Han  tidt  besøger  mine  Fiskere, 
Og  der  —  der  har  vi  da  vort  Stævnemøde, 
Thi  ene  har  jeg  aldrig  talt  med  ham. 

Sokrates. 
Og  har  han  beilet  til  dig? 

Daphne. 

Ja,  det  har  han. 
Og  Fiskerne  forsikkre,  han  er  god. 

Sokrates. 
Saa  har  du  jo  to  Vidner;  det  er  nok 
For  at  bevise  det  lovformeligt. 

Daphne. 
Men  jeg  har  ei  ham  givet  mindste  Haab, 
Nei,  tværtimod  forstilt  mig,  som  om  jeg 
Slet  ikke  brød  mig  om  ham.     Jeg  har  været 
Koldsindig,  spodsk  imod  ham;  jeg  har  seet  ham 
Fortvivle  fast  —  og  det  bedrøver  mig. 

Sokrates. 
Det  burde  vist  bedrøve  dig,  om  end 
Han  var  dig  aldrig  saa  modbydehg. 
Thi  kan  du  ei  ham  giøre  lykkelig, 
Saa  bør  du  dog  ei  krænke,  skade ,  ham. 

Daphne. 
Ja  —  er  det  ikke  sandt? 

Sokrates. 

Men  deler  du 
Hans  Følelser,  da  er  det  daarligt  handlet, 
At  lyve  først  for  dig,  og  saa  for  ham; 
At  flagre  som  en  Lokkedue,  Daphne! 
Med  snedig  Flugt,  for  desto  sikkrere 
At  bringe  ham  i  Fælden. 

Daphne. 

Men,  min  Fader! 
Naar  Duen  selv,  et  saa  uskyldigt  Dyr, 
Kan  Sligt,  hvad  maa  da  ikke  Mennesket, 
Som  dog  langt  mere  fristet  er  til  Synd? 
Man  kalder  Duen  Aphrodites  Fugl, 
Den  trækker  hendes  Vogn;  og  tro  du  mig. 
Den  Dreng  med  Koggeret  er  dog  en  Gud, 
Og  i  den  skielmske,  lunefulde  Leg 
Bestaaer  maaskee  hans  største  Herredømme. 

Sokrates. 
Spøg  ei  med  Ilden,  Barn!  den  kunde  brænde. 
Besøg  igien  kun  dine  Fiskere; 
Jeg  kiender  dem,  og  det  er  vakkie  Folk, 
Skiøndt  lidt  enfoldige.     Hvad  hedder  Manden, 
Som  elsker  dig? 

Daphne. 
Han  kalder  sig  Patroklos. 

Sokrates. 
Bring  ham  til  mig,  lad  først  mig  tale  med  ham, 
I  Fald  du  ei  forsmaaer  en  Faders  Raad. 

11* 

Daphne. 
Har  jeg  forsyndet  mig  saa  haardt,  min  Fader! 
At  du  mig  straffer  med  et  saadant  Spørgsmaal? 

Sokrates 

smilende. 
Jeg  vil  ei  straffe  dig;  men  ofte  voxe 
Jo  Børnene  fra  Riset,  før  vi  veed  det. 

Daphne. 
Ak,  du  har  aldrig  revset  mig  med  Riis, 
Og  jeg  skal  aldrig  krænke  dig  med  Slethed. 

Kysser  ham,  og  gaaer. 

LANDLIG  EGN  MED  EN  FISKERHYTTE. 
HAVET  I  BAGGRUNDEN. 

Damon,  Mekalkas,  to  gamle  Fiskere. 

Damon. 
Man  siger,  Sommernatten  er  kun  kort; 
Men,  Broer  Menalkas!  den  kan  være  lang  nok, 
Naar  Drømmen  giekker  os.     Og  jeg  har  havt 
En  selsom  Drøm,  som  ængster  mig  endnu. 

Menalkas. 
Skiend  ikke  paa  den  skiønne  Sommertid! 
Den  efter  eget  Tykke  vexler  ei. 
Men  tidt  forstyrre  Sorgerne  vor  Søvn, 
Da  synes  Natten  uden  Ende  fast. 

Damon. 
Min  Broder!  kan  du  tyde  mig  min  Drøm? 
I  Aftes  sov  jeg  ind,  i  Tanker  om 
Vor  Fiskefangst;  vi  havde,  veed  du,  ei 
Giort  os  til  Gode,  og  min  sære  Drøm 
Var  Frugt  ei  af  et  overdrevet  Maaltid. 
Nu  tyktes  mig,  jeg  sad  paa  Klippen  hist 
Med  Angelen,  og  lurede  paa  Fisk. 
Da  kom  en  grumme  stor,  og  beed  paa  Krogen. 


d  by  Google 


162 


SOKRATES. 


Du  veed  nok,  Hunden  drømmer  kun  om  Brød, 

Og  Fiskeren  om  Fisk.     Jeg  trak  i  Snoren 

Med  begge  Hænder,  og  forsøgte  paa 

At  drage  den  uhyre  Fisk  i  Land. 

Dog  var  jeg  ængstelig  derved,  og  tænkte: 

>Vil  den  ei  bide  dig?«     Dog  lod  den  sig 

Taalmodig  fange.     Broder!  og  det  var 

En  deilig  stor  Delphin  af  pure  Guld. 

Da  gøs  jeg,  og  jeg  sagde  ved  mig  selv: 

*Mon  ei  det  er  Poseidons  Yndlingsfisk, 

*Den  vandblaa  Amphitrites  bedste  Skat?« 

Jeg  løste  den  omhyggeligt  fra  Krogen, 

At  ei  det  mindste  Gran  af  Guldet  skulde 

Med  Hagen  slides  af;  jeg  trak  den  op 

I  Strikker  bundet.     Ak,  da  giorde  jeg 

En  Ed:  at  aldrig  meer  jeg  vilde  vade 

I  Vandet  paa  min  nøgne  Fod,  men  leve 

Paa  Landet  mageligt  kun  af  mit  Guld. 

Brat  vaagned  jeg  —  og  borte  var  min  Fisk, 

Men  ei  min  Ed.     Den  ængster  mig  endnu. 

Menalkas. 
Din  Ed  var  jo,  som  Fisken,  kun  en  Drøm, 
Et  Blændværk,  der  forsvandt  med  samt  dit  Guld. 
Lad  det  ei  ængste  dig,  min  gamle  Broder! 
Vad  du  kun  ud  paa  dine  nøgne  Been 
Og  søg  i  Havet  dig  det  tørre  Brød! 
Thi  meget  mere  faae  vi  sielden,  veed  du. 
Men  ingen  Gud  vil  straffe  dig  for  Meened. 

Peger  hen  i  en  Krog. 

See  der!  der  har  jeg  samlet,  mens  du  sov, 

Endnu  i  Morges  tvende  Ballier  fulde 

Af  sort'  og  hvide  Steen,  som  sendes  skal 

Til   Heliasteme,  til  næste  Thing 
I  Hovedstaden.     Hvergang  der  ska,l  vælges, 
Og  der  skal  dømmes,  skeer  det  jo  ved  Steen. 
Nu  har  de  Noget  for  iglen.     Zeus  veed, 
Hvad  det  kan  være. 

.  Damon. 
Ja,  vi  samle  Stene 
Med  Ligegyldighed;  de  hvide,  sorte. 
De  er  os  lige  kiære.     For  en  Skieppe 
Faae  vi  et  Par  Oboler  —  det  er  nok. 
Men  hist  paa  Folkemødet  gielder  det 
Dog  mangen  Borgers  Liv,  og  derfor  gyser 
Det  i  mig,  naar  jeg  taer  den  sorte  Steen. 

Menalkas. 
Du  har  en  alt  for  øm  Samvittighed. 
Nu  veed  jeg,  hvad  din  Drøm  betyder. 

Damon. 

Nu? 

Menalkas. 
Patroklos,  som  besøger  os,  den  Rige, 
Som  boer  ei  langt  fra  dette  Fiskeri eie, 
Han  er  den  Guldfisk,  som  beriger  os. 

Damon. 
Men  du  vil  dog  ei  føre  dig  en  svag, 
En  uerfaren  Møes  Hengivenhed 
Til  Nytte? 

Menalkas. 
Kiender  du  mig  ikke  bedre? 
•  Han  elsker  hende,  han  vil  ægte  hende. 
Han  er  Athener,  han  har  Borgerret. 
Den  stakkels  Sokrates  er  yderst  fattig. 
Med  sine  Tanker  fanger  han  ei  Guldfisk, 

Saa  lidt  som  du  i  Drømme  med  din  Angel: 
Men  dette  Giftermaal  vil  giøre  ham 
Og  Datteren  saa  lykkelig,  som  hiin. 

Damon. 
Ja,  det  var  herligt,  hvis  det  kunde  skee. 
Men  hvordan  vil  du  vende  hendes  Sind 
Til  Kiærlighed? 

Menalkas. 
Derpaa  jeg  pønset  har. 
Imens  du  drømte  kun,  den  hele  Nat; 
Og  det  kan  skee  — 

Aristophanes  kommer  som  Patrokloa. 

Aristophanes. 
God  Aften,  Damon  og  Menalkas!     Kommer 
Hun  her  i  Aften?     Ikke  sandt,  hun  kommer? 

Damon. 
Det  kunde  være  vel,  hun  kom;  i  Fald 
Hun  faaer  den  lille  Nabodatter  med. 

Aristophanes. 
Jeg  er  ei  heller  kommen  ene.     Seer  I 
Den  Mand,  som  sidder  der  paa  Stenen  ude, 
Som  seer  paa  Bølgerne  ved  Brændingen? 
Han  fulgte  mig. 

Menalkas. 
Saa  er  det  da  dit  Alvor, 
At  ægte  Pigen? 

Aristophanes. 
Sikkert;  hvis  hun  vil. 
Menalkas. 
Man  maa  ei  tabe  Modet.     Da  din  Hensigt 
Er  ærlig,  vil  jeg  give  dig  et  Raad. 

Aristophanes. 
Et  godt  Raad  tidt  opveies  ei  med  Guld. 

Men  ALK  AS. 
Mit  faaer  du  for  en  Smule  Sølv;  jeg  tager 
Til  Takke  selv  med  Kobber. 

Aristophanes. 

Nu,  saa  siig  det ! 
Menalkas. 
Du  veed,  at  man  tillaver  Elskovsdrikke. 

Aristophanes. 
Fy,  fy! 

Menalkas. 
Jeg  mener  ei  de  fæle,  stærke, 
Som  kun  giør  Pigerne  forrykt  i  Hov'det; 
Men  der  er  visse  Kunster,  som  ei  skade, 
Og  som  man  kunde  dog  forsøge  paa. 

Aristophanes. 
Saa  siig  mig  een! 

Menalkas. 

Du  er  jo  ei  Kyklop 
Med  langt  og  laadent  Øiebryn  i  Panden, 
Som  fra  eet  Øre  gaaer  hen  til  det  andet. 
Din  Næse  bøier  sig  ei  tyk  og  bred 
Ud  over  Læberne.     Hvis  hun  er  smuk, 
Saa  er  du  med.  ^ 

Aristophanes. 

Er  Smiger  da  saa  stor 
I  det  forfængelige  Land,  at  den 
Forfølger  os  reent  ud  til  Havets  Bredder? 

Menalkas. 
Naar  her  hun  kommer,  pleier  hun  at  drikke 
Lidt  Vand  af  vores  Bæger. 

Hemmelighedsfuld. 

Inde  har  jeg 
HLidt  sort  Uld,  taget  af  vor  Naboes  Vædder. 
Snart  kommer  Maanen  frem,  da  maa  du  kalde 
Paa  Hekate,  og  paa  den  Underjords- 
Gudinde,  som  forfærder  Hundene, 
Naar  de  om  Natten  staaer  og  giøer  ad  Maanen. 
En  Laurbærqvist  om  Bægret  maa  du  flette 
Da  med  den  sorte  Uld,  før  Pigen  drikker. 

Aristophanes. 
Og  troer  du,  at  hun  drikker  Vand  af  sligt 
Et  Bæger,  som  omviklet  er  af  Uld? 

Menalkas. 
Saasnart  Besværgelsen  er  rigtig  skeet, 
Kan  Uld  og  Grenen  tages  bort  igien. 
Et  Biiled  maa  du  danne  dig  af  Vox, 
Som  forestiller  hendes  stolte  Hierte; 
Og  det  du  smelte  maa  i  Ilden,  før 
Hun  drikker.     See,  da  smelter  Hiertet  hende. 
Og  tro  mig,  hun  forelsker  sig  igien. 

Aristophanes. 
Jeg  takker  dig,  min  ærlige  Menalkas! 
Et  Venneraad  kan  aldrig  skade.     Jeg 
Skal  tage  det  med  Vennen  i  Betænkning. 
Der  kommer  han.     Tillader  I  mig.  Gubber! 
At  tale  først  et  Øieblik  alene 
Med  ham? 

Damon. 
Vi  vil  ei  være  dig  til  Hinder 
I  mindste  Maade,  dersom  du  os  lover 
At  ægte  Pigen.     Men  dersom  du  vil 

Kun  giekke  hendes  Uerfarenhed, 

Da  ramme  dig  med  Hevn  de  vrede  Guder! 

Aristophaneb. 
Fy,  kald  ei  Guders  Hevn  ned  over  mig! 
Min  Daad  fortørner  ikke  Guderne. 

Damon. 
Saa  gaae  vi  ogsaa  gierne  dig  til  Haande. 

Fiskerne  gaae  ind  i  Hytten. 
EUPOMS  kommer. 

Aristophanes. 
Min  Ven  og  Rival!  min  Eupolis!  Tak,  fordi  du  fulgto 

saa  langt  mig. 
Du    seer    mig   til   Yderlighed    bragt  —  vi  staae    ved 

Kysten  af  Havet, 
Og    der    forlader   du   — -  viid    det,    min   Ven!  —   en 
Sønderknuust  og  Fortvivlet. 
Eupolis. 
Hvad  hører  jeg?     Zeus  forbyde  Sligt!    Aristophanes ! 

siig  mig  dit  Vanheld. 
Vi   troede,    du  var   en  formuende  Mand.     Du   kiøber 

en  Gaard  dig  paa  Landet, 
Og   er    til    Bettelstaven   dog  bragt,    og   her   vil    ende 

fortvivlet? 
Fat   Mod,    min   Ven!   fortvivl   ikke   plat.     Tidt  Æren 

deelte  du  med  mig, 
Jeg  deler  atter  med  dig  mit  Guld. 

Aristophanes. 
Det  glæder  mig  Hiertet  at  høre  — 
For  Guldet  just   ei,    jeg   ønsker  ei   Guld;    men   det 

mig,  Eupohs!  glæder. 

At  du   er  en  Ven   af  det   ærlige  Slags,   som   hielper 

din  Broder  i  Nøden. 
Vel  ofte  misundte  du  mig  min  Krands. 

EUPOLIS. 

*  Ja,  Laurbærkrandsen  er  Andet; 

Men   Penge,   paa   dem    er  jeg  ikke   saa  gridsk.     Jeg 
deler  Talenterne  med  dig. 

ARISTOt>HANES. 

Selv  har  jeg  Talenter,  Eupolis!   har  kiøbt  en  Gåard, 

som  er  kostbar. 

Eupolis. 
Saa    har   du   maaskee   dig  slemt   forkiøbt,  og  nu,  da 

Gielden  skal  klares  — 
Aristophanes. 
Jeg  siger  dig:    nei!  thi  Godset  er  mit.     Der  mangler 

Intet  paa  Gaarden, 
Undtagen  en  Frue,   til   Hustru  mig,    og  Arbeidsfolket 

en  Madmoer. 
Eupolis. 
Du  spøger  da  blot  efter  gammel  Viis? 

Aristophanes. 

Nei!  jeg  vil  længer  ei  spøge; 
Thi  Spøgen  med  Krukken  gik  her  til  Vands  saa  længe, 

til  den  blev  Alvor, 
Og  lystig  jeg  kom  til  denne  Kyst,  for  hiem  at  vandre 

bedrøvet- 
Eupolis. 
Forelsket  maaskee? 

Aristophanes. 
Der  Gaaden  er  løst.     Du  finder  Veien  i  Mørke. 

Dog  det  var  just  heller  saa  bælmørkt  ei,    at   Næsen 

du  derfor  behøved 
Paa  Døren  at  støde  til  Blods. 

EUPOLIS. 

Fortæl,  fortæl! 
Aristophanes. 

Hvad  skal  jeg  fortælle? 
Er  jeg  en  Epiker,  kiæreste  Ven!  som  ud  kan  spinde 

Bedriften 
I  mange  Sange?     Hvor  snart  fortalt!     Jeg  elsker  en 

smuk  lille  Pige; 
Men  Eros,  som  til  min  Manddoms  Aar  jeg  hylded  ei, 

hevner  sig  paa  mig, 
Thi   Pigen   er   knibsk.     Men,    oprigtig  talt,   jeg  troer, 

hun  Comødie  spiller. 
Og  det  kan  jeg  ogsaa,  som  vel  du  veed. 

EUPOLIS. 

Hvad  vil  da  Fortvivlelsen  sige? 
Hvem  er  det? 

Aristophanes. 
Der  har  vi  Spørgsmaalet  ret;  der  ligger 
Hunden  begravet! 
Hvem  er  det?     Broder!  jeg  varer  dig,   naar  du  vil 

Gomødier  skrive. 
Da  spørg  dig  altid    først  for,    om  den,    som  du  med 

Svøben  vil  snerte, 
Ei  har  en  deilig  Datter  maaskee,  i  hvilken  du  bliver 

forelsket. 

EUPOLIS. 

Hvo  er  da  Manden? 

Aristophanes. 
Jeg  var  en  Knøs  i  Ungdomsaarene  kaade. 

Jeg  kiendte  ham  ei.     I  Bad   han  ei  gik,   og  slet  var 

hans  lurvede  Kappe. 
Han   stod    paa   Gaden    i    Tanker    tidt,    var  sær,    og 

hadede  Lystspil, 
Forbød  Tilhørerne  did   at   gaae.     Euripides  var  ham 

blandt  alle 
Den   kiæreste    Tragiker,    for  han  var  rig  paa  Tanke- 
sprog og  paa  GloseY. 
Man  sagde  —  thi  aldrig   havde  jeg  selv  et   Ord  end 

talet  med  Manden  — 
At  Guderne   han   foragted,    og   dem   dybt   under   Be- 
greberne satte. 

EUPOLIS. 

Du  mener  Sokrates. 

Aristophanes. 
Nu  jeg  det  veed:  jeg  giorde  ham  høiligen  Uret. 
Ved  Agathons  Giestebud  jeg  ham  saae;  hans  Viisdom 

der  jeg  beundred. 
Ja,    det  er  en  klog  og  en    ædel    Mand;    lidt   sær  — 

hvad  siger  det  mere? 
Men    ingen    Sophist.      Jeg  selv    kan    ei    meer,     end 
Sokrates,  hade  Sophister. 

EUPOLIS. 

Hans  Datter  elsker  du? 

Aristophanes. 
Eupolis,  ja!  den  skiønne,  den  yndige  Daphne. 
Men  ei    hun   veed,    hun   en  Beiler   har,   som  hendes 

herlige  Fader 
For  hele  Folket  engang  har  forhaant  —  og  det  dybt 

gnaver  mit  Hierte. 
Eupolis. 
Naar  kiærlig  du  fortryder  din  Synd,  saa  vil  Forladel- 
sen følge. 

Aristophanes. 
Hos  Faderen  vel,  men  hos  Datteren  ei.     Og  vil   han 

Samtykke  give 
Til  Giftermaal    med  saa  letsindig  en  Svend?     Thi  at 

jeg  reent  nu  er  omskabt, 
Det  veed  han  ikke. 

EUPOLIS 
leer. 
Det  veed  ikke  jeg,  som  lever  dog  dagligen  med  dig. 

Aristophanes. 
Og,  Eupolis!    dog,  dog  er  det  saa.     Jeg  viger  gierne 

dig  Pladsen. 
Jeg  af  Theaterlivet  er  mæt,  jeg  higer  efter  Naturens. 
Jeg  overlader  dig  uden  Sorg  de  brogetmalede  Skierme, 
Samt  Mændenes  Flok,  og  Ynglingers  Flok  med  deilige 

Pigemasker, 
Og    Fløitespillet,    og    talrige    Sværm,    Tilskuerflokken 

paa  Bænken, 
De  hurtige,  letforsvindende  Klap.     Naar   nu    et   Klap 

jeg  paa  Kinden 
Faaer  af  min  Daphnes  sneehvide  Haand,  da  glemmer 

jeg  Klapperne  hisset. 
Vel  har  jeg  med  en  forvoven  Spot  tidt  lagt   mig  ud 

med  Athene, 
Men  altid    har   jeg   en    evig   Natur    holdt    høit,    som 

billigt,  i  Ære. 
Og  Skyerne,  Fuglene,  Vesperne  har  ei  Aarsag  til  mig 

at  drille; 
Thi   jeg   ærbødigt  har   hyldet  dem  —  de  aldrig  ud- 

tømmede  Skyer, 
Som  af  en  bevægelig  Dugg-Natur  fra  Fader  Okeanos 

stige 

Til  Biergenes  Aas  med  Skove  bedækt,  hvor  sig  fiernt- 

lysende  strække 
Det     frugtfrembringende,     hellige     Lands     begeistret- 

sladdrende  Floder, 
Imens  udødelig  Skaberkraft  nedryste  de  qvægende  Skyer. 
Og  Fuglene  ville  vist  heller  ei   alvorligt  med    Næbet 

mig  hakke, 
De  snadskende  Fugle,   skiøndt  jeg  dem  tidt  har   høit 

paa  Scenen  forklaget, 
Fordi  de  Kornet  af  Furen  stial,  den  nyligpløiede  Fure, 
Og  pikked  i  Jordbærrets  rødmende  Frugt;  jeg   roste 

dem  kiærligt  dog  atter. 
Fordi   de   snapped   den   hæslige  Myg,   som   stikker    i 

fugtige  Dale. 
Og    Frøerne    selv  —  »Brekkekekex«  —  har    Aarsag 

ei  til  at  klage; 
Jeg   roste   dem  jo  som  Venner   især   af   de   sangfor- 
standige Muser, 
Af  den  hornføddede  Pan,  som  hos  dem  i  Sivet  skærer 

sin  Fløite. 
Ja,   Harpespilleren  selv,  Apoll,   der  finder  Skiold  til 

sin  Lyra. 
Men   stille,   Broder!    forlad    mig   nu,   tag   mit   Farvel 

for  bestandig; 
Hist  kommer  hun,  kold  som  Artemis,  skiøn  som  den 

friske  Demeter, 
Og  han,  som  ei   skialv   i   Musernes  Hal   for  et   Folk 

—  ei  selv  for  Athener  — 
Han   skiælver   nu    bag   Cypressens   Busk   i    Maanskin 

blot  for  en  Pige. 
De  gaae. 

De  Gamle  Fiskere  komme  ud  af  Hytten  igien. 

Menalkas 

seer  ud  af  Scenen. 

Der  er  hun  alt.     Han  hende  gaaer  i  Møde, 
Den  lille  Tvedragt  svinder  af  sig  selv. 
Vi  ere  Gubber,  Damon!  men  vi  glemte 
Dog  ei  den  søde  Spøg,  som  Eros  skienker. 
Det  ligger  nu  engang  i  Møens  Væsen, 
At  hun  maa  pine  lidt  den  Mand,  hun  ynder. 
Kom,  lad  os  gaae  tilside,  lad  dem  tale!        De  gaæ. 
Aristophanes  kommer  med  Daphne. 

Daphne. 
Jeg  træffer  dig  igien  ved  Fiskerhytten? 
Er  du  ei  kied  endnu  af  denne  Kyst? 

Afsides. 
Besynderligt!  min  Fader  har  forbudt  mig 
At  drille  ham,  og  dog  kan  jeg  endnu 
Ei  lade  være. 

Aristophanes 

sagte 
Aristophanes ! 
Beviis  nu,  at  du  est  en  Skuespiller, 
Vær  ikke  længer  øm,  vær  ikke  stum. 
Suk  ei,  vær  kiæk.     Den  Sukkende  foragtes. 
Men  den  Fortørnede  forsoner  man. 

Hjølt 

Min  smukke  Daphne!  jeg  er  ikke  kommen 
Herhid  for  din  Skyld,  det  kan  jeg  forsikkre. 
Du  mødte  kun  min  Elskov  med  Foragt, 
Jeg  sætter  ingen  Stolthed  i  at  haanes. 
Jeg  gik  just  fra  min  Gaard  en  Aftenvandring, 
Og  grubled  over  Kiærlighedens  Væsen; 

Da  fandt  jeg:  Havets  Kyster  ligner  det. 
Thi  Søen  tyder  Mandens  Kiærlighed, 
Alvorlig,  stærk  og  af  en  dyb  Natur, 
Skiøn  lidenskabelig;  men  Pigens  Elskov 
Er  kold  og  flad,  som  Jordens  Blomsterkyst. 
De  runde  Lili  er  bag  Sivets  Blade 
Forførisk  lokke  Voven  hid;  den  kommer, 
Den  vover  sig  mildtrislende  paa  Smaasteen, 
Som  skærer  den,  skiøndt  den  er  blød  og  venlig. 
I  høie  Dynger  bruste  den  derude, 
Paa  Klippen  knuust,  forhaant  af  Nattens  Blæst. 
Hvad  vandt  den  ved  at  snige  sig  til  Stranden, 
Til  Blomsterkysten  med  den  faste  Barm? 
Maaskee  et  flygtigt  Kys  —  saa  stødes  den 
Tilbage  stolt.     Og  hvad  var  Troskabs  Løn? 
Et  smukt,  et  løst.  et  øiebhkligt  —  Skum! 

Daphne. 
Den  Flygtige  sig  tænker  Elskov  flygtig. 
Men  ikke  hver  en  Beiler  tænkte  saa. 
Ei  for  Leandros  var  det  hvide  Skum 
Paa  Bølgerne  kun  snelle  Stierneskud 
I  Elskovs  Luft,  som  daled,  og  forsvandt. 
De  vaade  Nympher  vinkte  ham  til  Sestos 
Fra  sit  Abydos;  og  det  Hav,  som  skilte 
To  store  Verdensdele  fra  hinanden, 
Forbandt  to  Elskende,  thi  Hellespont 
Blev  ham  en  sikker  Vei  til  Kiærlighed. 

Aristophanes. 
Det  var  en  anden  Sag.     Den  skiønne  Hero 
Forsmaaede  haanligt  ei  hans  Elskov,  Daphne! 
Hun  lyste  ham  med  Faklen  fra  sit  Taarn, 

Da  slog  han  Bølgen  med  en  kraftig  Arm; 
Og  da  den  slugte  ham,  da  styrted  Hero 
Sig  ned  fra  Taarnet  til  det  elskte  Liig. 
Da  var  ei  Kiærligheden  Skum;  nei,  Skummet 
Blev  Kiærlighed  —   som  i  det  Øieblik 
Da  Aphrodite  steg  af  Bølgerne. 
Daphne 

rækker  ham  rørt  sin  Haand. 
Og  har  du  mig  i  Sandhed  da  saa  kiær? 

Aristophanes. 
Forfør  mig  ei  til  Svaghed,  for  at  haane 
Mig  atter. 

Daphne. 
Og  du  kalder  Elskov  Svaghed? 

Aristophanes. 
Ja,  den  fortvivlede  —  som  ei  giengieldes. 
Den  sømmer  sig  ei  nogen  Mand.     Lad  Jorden, 
Lad  Elementerne  bekæmpe  den  — 
Det  siger  Intet,  naar  den  finder  Gienklang 
I  Elskerindens  Hierte.     Men  hvis  Hiertet 
Er  koldt  og  lukt,  og  dog  han  staaer  og  banker, 
Som  en  elendig  Betler  om  en  Skierv; 
Da  havde  han  fortient  at  hidses  bort 
Med  Cerberus,  med  Helveds  værste  Hund, 
Fra  Hiertedøren. 

Daphne. 

Hør  mig  dog,  Patroklos! 
Jeg  kiender  dig  jo  ikke  ret  endnu. 
Man  siger,  du  var  Digter,  Skuespiller. 
Det  var  jo  Sophokles,  som  med  Perikles 
Feltherre  blev,  og  Æschylos,  den  Helt, 
Som  slog  ved  Marathon  og  Salamis. 

12* 

O,  det  er  skiønt  at  dyrke  Muserne! 
Kun  sielden  vel  har  jeg  seet  Skuespil, 
Men  lader  mig  dog  tidt  derom  fortælle. 
Hvi  har  du  da  forladt  din  skiønne  Kunsl? 

Aristophanes. 
Det  Ghor,  jeg  hørte  Vaarens  Roser  synge, 
Drog  mig  fra  Phøbos  mægtigt  hen  til  Eros. 
Daphne 

rækker  ham  sin  Haand. 

Jeg  kan  ei  længer  modstaae,  jeg  er  din! 
Aristophanes 

omfavner  li  ende. 

Det  er  du!     Ha,  jeg  vidste  det,  du  er  det  -- 
Ak,  i  det  mindste  for  et  Øieblik! 
Det  Øieblik  jeg  skynder  mig  at  nyde, 
Thi  jeg  er  bange  for  at  miste  dig. 

Daphne. 
Følg  til  den  ædle  Sokrates,  min  Fader. 
Han  bød  mig  bringe  dig;  han  vil  ei  negte 
Sit  Ja,  naar  du  ham  hilser  som  min  Beiler. 

Aristophanes. 
Det  troer  jeg  ogsaa;  men  jeg  frygter  for. 
At  den,  som  ønsker  det,   vil  negte  mig  det. 

Daphne. 
Tal  tydeligt!     Har  du  bedraget  mig. 
Og  er  du  ikke  den,  du  kalder  dig? 

Aristophanes. 
Jo,  Daphne!  jeg  er  Digter,  Skuespiller, 
Er  agtet,  yndet  af  Athenerne, 
Har  kiøbt  en  Gaard  herude,  har  Formue, 
Jeg  elsker  dig.     Det  synes  være  nok  — 
Det  Vigtigste.     Patroklos  er  et  Navn, 
Dig  ligegyldigt,  om  jeg  hedder  saa. 

Hvad  eller  anderledes,  naar  jeg  er 
Godseier,  Elsker,  Digter,  Skuespiller. 

Daphne. 
Ja,  det  er  ogsaa  ganske  mig  det  Samme, 
Min  kiære  Ven!  lad  det  ei  ængsle  dig. 
Patroklos  er  et  vakkert  Navn,  han  var 
Achilles'  Ven,  en  giæv  og  trofast  Helt; 
Men  han  blev  dræbt,  han  faldt,  før  Ilion 

Indtaget  blev  — 

Smilende. 

Du,  derimod,  du  har 
Jo  vundet  Borgen. 

Aristophanes. 

Elskelige  Daphne! 
Du  er  en  Pige  med  Forstand,  du  vil 
Ei  harmes  paa  en  ufornuftig  Viis, 
Naar  jeg  betroer  dig  —  ak,  en  Ungdomsdaarskab. 
Jeg  spilled  eengang  med  —  var  nødt  dertil  — 
1  dette  Lystspil  kaldet  Skyerne  — 
Som  Aristophanes  — 

Daphne 

forfærdet. 

O,  alle  Guder! 
Nu  falder  det  fra  Øiet  mig,  som  Taage  — 
Du  —  du  er  Aristophanes! 

Aristophanes 

forvirret. 

Hans  Ven! 
Tilgiv  ham,  Huldeste!     Ha,n  har  fortrudt 
Sit  Misgreb  mange  Gange.     Han  var  ung, 
Letsindig  —  ak!  —  ei  kiendte  han  din  Fader. 

Daphne. 
Og  stil  led  ham  til  Spot  dog  for  Athen, 
Den  ædleste,  den  bedste  Mand!  og  hængte 

Som  Giek  ham  op  i  Skyen  i  en  Kurv, 
Og  lod  ham  lære  Børn  at  slaae  Forældre, 
At  spotte  Guderne.     Jeg  seer  det.  Synder! 
Jeg  læser  i  dit  Blik  —  det  er  dig  selv. 
Og  brat  forsvinder  nu  min  Kiærlighed, 
Som  Nattens  Mosedamp  for  Dagens  Straale. 

Aristophanes. 
Jeg  har  dig  sagt:  ei  kiendte  jeg  din  Fader. 
Jeg  har  misbrugt  hans  ædle  Navn.     Det  passer 
Elendigt  paa  den  Last,  jeg  vilde  revse, 
Som  jeg  har  revset,  til  Athenes  Lyst. 
Sophister  hader  Sokrates,  som  jeg. 
Lad  Skyerne  bedække  da  mit  Misgreb 
Med  evig  Taage.     Stierner  kan  ei  slukkes. 
Mit  Værk  fordærver  ei  din  Faders  Ære, 
Den  daarligvalgte  Titel  ei  mit  Værk. 
Jeg  har  i  lang  Tid  agtet  Sokrates, 
Som  han  fortiener. 

Daphne. 

Ha,  det  kan  du  ei! 
Har  du  et  Hierte  til  at  fatte  ham? 
Og  kunde  du  i  al  din  Levetid 
Vel  giøre  slig  en  Ondskab  god  igien? 
Min  dyrebare  Fader!  tilgiv  mig. 
At  jeg  et  Øieblik  mig  daare  lod 
Af  denne  Slanges  Hvislen.     Nu  tyer  Daphne 
Tilbage  til  dit  faderlige  Bryst. 
Hun  deler  ei  sin  Kiærlighed  til  dig 
Med  nogen  Fremmed  meer;  hun  fatter  klart, 
Hvad  Skat  hun  var  paa  Veie  til  at  tabe. 
Antigone  forlod  ei  Ødipus, 

En  blind,  vildfaret,  hidsig,  syndig  Gubbe; 
Og  skulde  jeg  forlade  dig,  som  seer 
Meer  skarpt  og  klart,  end  hele  Attika? 
Hvis  Siæl  er  luttret  alt  i  Jordens  Modgang, 
Som  Guld  i  Ilden;  som  en  salig  Aand 
Befriet  fra  Støvet  i  Elysion? 
Nei,  Fader!  opluk  mig  din  lave  Gavl, 

^g  tag  igien  mod  en  forvildet  Due. 

Hun  flyer  fra  Arlstophanes,  og  vil  ile  ind  i  Fiskerhytten. 

Aristophanes 

fortvivlet. 
Zeus!  har  dit  Lyn  med  svovlblaa  Flamme  styrtet 
Mig  fra  Olympen  ned  i  Tartaros? 
Og  møder  mig  Empusa  der,  som  skrækker 
Sit  Bytte  med  forfærdelig  Forvandling, 
Før  hun  fortærer  det? 

MsafON  og  Antisthenes,  tvende  Bevæbnede,  komme. 
Da  Daphne  seer  dem,  bliver  hun  staaende  i  Hyttedieren. 

Menon. 
Der  staaer  han,  det  er  Aristophanes. 

Jeg  sagde  dig  det  nok!     Jo,  han  er  her. 

Griber  ham  i  Brystet,  og  drager  sit  Sværd. 
Du  kommer  ikke  levende  fra  Stedet! 
Aristophanes 

kold. 

Er  I  Herolder  fra  det  mørke  Rige?  ^ 

Vil  I  afhente  mig  i  Charons  Baad? 

Jeg  frygter  ei  for  at  bestige  den, 

Skiøndt  den  er  løs  i  Fugerne  —  skiøndt  den 

Vil  briste  med  mig.     Jeg  er  ingen  Skygge, 

Men  mindre  selv  end  den  —  jeg  er  et  Intet! 

Ménon. 
Tre  Nidinger  har  stævnet  Sokrates 

For  Raadet  og  anklaget  ham  paa  Livet 
For  Gudsbespottelse,  Ungdomsforføren. 
Vi  er  den  Vises  Venner,  vi  vil  hevne 
Misgierningen  her  allerførst  paa  dig, 
Som  i  et  nederdrægtigt  Skuespil 
Har  giort  ham  latterlig  i  Folkets  Øine, 
Og  været  første  Aarsag  i  hans  Fald. 

Aristophanbs. 
Her  er  mit  Bryst!     Jeg  skiøtter  ei  om  Livet. 
Jeg  takker  dig.     Stød  til!     Hvad  nøler  du? 

Menon. 
Det  er  mit  Alvor,  Niding!  tro  du  mig. 
Du  har  i  Dag  seet  Lyset  sidste  Gang. 
Han  vil  giennembore  barn. 

Daphne 

styrter  hen  imellem  Aristopbanes  og  den  Bevæbnede. 
Ha,  vil  du  dræbe  den  Uskyldige? 
Stands,  Morder! 

Menon. 
Daphne!  —  Ha,  jeg  kiender  hende. 
Det  er  den  Vises  Datter.     Jeg  vil  tugte 
Din  Faders  Fiende,  Daphne!  hold  mig  ei. 

Daphne. 
Forbandet  være  slig  en  Hevn  —  et  Mord! 
Troer  du  med  Mord  at  tiene  Sokrates? 

Menon. 
Ha,  du  forsvarer  Aristopbanes? 
Daphne 

omfavner  Aristopbanes. 

Det  Sværd,  som  ham  vil  dræbe,  først  maa  bore 
Sig  giennem  dette  Bryst.     Han  er  min  Brudgom. 

Menon 

traBder  forundret  tilbage. 

Din  Brudgom,  Daphne? 

Daphne 

i  Angst. 

Ja,  han  er  min  Brudgom, 
Forsonet  med  min  Fader.     Sokrates 
Tilgiver  ham. 

Menon. 
Nu,  dersom  det  er  saa, 
Saa  krumme  vi  et  Haar  ei  paa  hans  Hoved. 
Aristophanes 

henrykt,  med  Daphne  i  sine  Arme. 

O,  Kiærhghed,  som  gav  Naturen  Livet, 
Hvor  sødt  gienføder  du  mig  her  paa  ny! 

DET  HELIASTISKE  THING. 

Ea  Hal  med  Buegange  til  begge  Sider.  Man  seer  de  Cørste 
Bænkerader  i  Coulisseme  besatte  af  athenirnstskb  Bobgebs.  Foran 
dem,  paa  selve  Skuepladsen,  sidde  sex  Abcrontbb,  tre  paa  hver 
Side.  MxLiTos,  som  har  talet,  gaaer  hen,  og  sætter  sig  paa  Bænken 
bag  Archonteme. 

Sokrates 

midt  foran  paa  Skuepladsen. 
Hvad  Indtryk  Klagerne  paa  jer  har  giort, 
Athenere!  det  veed  jeg  ei;  men  hvad 
Mig  selv  angaaer,  var  det  ei  meget  langt  fra, 
De  havde  bragt  mig  til  mig  selv  at  glemme, 
Saa  overtalende  har  Alle  talt. 

Skiøndt  —  Sandhed  —  den  har  Ingen  af  dem  talt; 
Og  den  af  deres  Løgne  maatte  jeg 
Beundre  meest,  da  de  advared  jer 
For  min  Veltalenhed.     Det  tyktes  mig 
Den  næsten  største  Uforskammenhed. 
Thi  naar  jeg  taler,  vil  I  snart  erfare, 
Hvor  slet  og  ret  mit  Ord,  min  Talen  er. 
Og  hæsligt  vilde  det  mig  ogsaa  klæde 
I  slig  en  Alder,  som  en  Dreng,  at  komme 

Med  prægtig  Snak  og  med  høitravende  Floskler. 

Jeg  beder  eder,  tager  da  til  Takke, 

Naar  I  mig  høre  tale  ligefrem, 

Som  I  paa  Torvet  og- ved  Vexel  boden 

Er  vant  at  høre  mig;  og  larmer  ei! 

Først  altsaa  maa  jeg  da  forsvare  mig 
Mod  mere  farlige  Modstandere, 
End  disse  sidste;  skiøndt  vel  ogsaa  de 
Er  farlige.     For  lang  Tid  siden  har 
Man  sagt:  der  var  en  Sokrates,  en  Viis, 
Som  grubled  over  Himlens  skiulte  Ting 
Og  Underjordens;  og  hvad  der  var  Uret, 
Fordreied  han  til  Ret.     See,  det  var  farligt; 
Thi  slig  en  Mand  er  en  Ugudelig. 
Og  de,  som  vidned  Sligt  om  mig  dengang, 
Var  Mænd  med  Aand,  med  Fædrelandets  Agt. 
Værst  er  det,  at  det  er  saa  længe  siden, 
At  éi  jeg  kiender  dem,  og  blandt  dem  alle 
Jer  nævne  kan  høist  en  Gomødieskriver. 
Abistophanes 

træder  frem. 

Og  her  —  her  staaer  han  —  Aristophanes. 
Og  som  jeg  offentlig  dig  har  forhaant, 
Saa  skylder  jeg  dig  offentlig  en  Afbigt. 
Og  see,  den  giør  jeg  villig,  uden  Skam. 
Thi,  tværtimod,  det  vilde  være  Skam, 
Hvis  jeg  som  moden  Mand  ei  skammed  mig 
Ved  Ungdomsubesindigheden.     Navnet, 
Jeg  gav  mit  Lystspil  og  dets  Hovedmand, 
Var  usselt  valgt,  og  mere  —  det  var  dumt. 
Den  Vittige  kan  stundom  være  dum. 

Saagodt  som  Dumheden  kan  være  vittig. 
Orakelet  i  Delphi  vide  maa, 
Hvorfor  jeg  valgte,  Sokrates!  dit  Navn 
I  denne  store  By,  saa  rig  paa  Narre. 
Zeus  veed,  at  der  var  nok  at  vælge  blandt. 

Der  hysses  af  Forsamlingen. 

Aristophanes. 
Saa  sagte!     Vi  er  ikke  paa  Theatret. 
Her  er  vi  Heliaster,  Borgere. 
Jeg  har  den  samme  Ret,  som  I.     Og  jeg 
Udraaber  høit  paa  Thinge:     Sokrates 

Er  en  uskyldig,  viis,  en  ædel  Gubbe. 

Han  gaaer  hen  paa  sin  Plads  igien. 

Sokrates. 
I  Nøden  skal  man  kiende  sande  Venner.- 
Mig  glæder  høit,  min  Ven!  hvad  du  har  talt. 
Dit  Lystspil,  fuldt  af  Vid  og  sund  Forstand, 
Har  altid  moret  mig.     Jeg  saae  det  selv 
Med  stor  Fornøielse,  naar  det  blev  opført, 
Og  vidste  nok,  det  var  en  Misforstand, 
At  Navnet  Sokrates  du  havde  brugt. 
Mod  gamle  Anfald  har  jeg  for  det  første 
Da  Intet  meer  at  giøre.     Altsaa  til 
De  nye!     Oplæser  mig  endnu  en  Gang, 
Hvis  I  vil  tiene  mig,  Melitos'  Klage. 
En  Archont 

staaer  op,  og  læser  af  en  Tavle: 

Melitos,  Melitos's  Søn,  anklager  Sokrates,  Sophro- 
niskos'  Søn,  af  den  alopekiske  Demos,  som  Forbryder, 
skyldig  til  at  miste  Livet,  fordi  han  fordær\^er  Ung- 
dommen, og  dyrker  ei  de  Guder,  Staten  dyrker,  men 

kun  noget  Dæmonisk. 

Han  sætter  sig. 

Sokrates. 
Forbryder  kaldes  jeg,  Ungdomsfordærver. 
Athenere!  men  jeg  paastaaer:  Melitos 
Er  en  Forbryder,  der  kun  driver  Spot 
Med  vigtige,  med  høist  ærværdige  Ting, 
Med  hvilke  aldrig  han  alvorligt  har 
Befattet  sig.     Kom  hen  til  mig,  Melitos! 
Og  tal. 

En  Archont  vinker  ham,  han  kommer. 

Sokrates. 
Ei  sandt,  du  ønsker,  Ungdommen 
Skal  trives  vel? 

Melitos. 
Jeg  ønsker  det. 
Sokrates. 

Saa  siig: 
Hvo  giør  den  bedre?  —  Hvo  der  den  fordaerver, 
Har  du  alt  sagt;  men  siig  os  ogsaa:  hvo 
Forbedrer  den?  —  Du  tier?     Seer  du  vel. 
Hvor  lidt  du  dig  bekymret  har  om  Sligt? 
Og  tykkes  det  dig-  ikke  skiændigt  dog? 
Og  er  det  ikke  nok  Beviis  mod  dig? 
Tal  dog,  du  Gode!  hvo  forbedrer  den? 

Melitos. 
Nu  —  Lovene. 

Sokrates. 
Derom  jeg  spørger  ei. 
Min  Bedste!     Hvilke  Mennesker,  jeg  mener. 
Som  kiende  Lovene,  naturligviis. 

Melitos. 
Her  —  disse  Dommere. 

Sokrates. 

Hvad  siger  du, 
Melitos?     Disse  her  opdrage,  de 
Forbedre  Ungdommen? 

Melitos. 

Tilvisse,  ja! 
Sokrates. 
Og  —  Allesammen,  eller  nogle  Faa? 

Melitos. 
Nei,  Alle. 

Sokrates. 
Ha,  ved  Hera,  herlig  talt! 
En  sielden  Rigdom  til  at  fremme  Godt. 
Og  hine  Raadmænd  ligesaa? 
Melitos. 

De  med. 
Sokrates. 
Men  Fogderne,  Melitos!  mon  de  dog 
I  Sognet  ikke  stundom  dem  fordærve? 
Giør  de  dem  ogsaa  bedre? 

Melitos. 

Ogsaa  de. 
Sokrates. 
Tilhørerskarerne,  som  sidde  her 
Til  begge  Sider? 

Melitos. 
Iberegnet. 
Sokrates 

smiler. 

Alle 
Athenerne  forbedre  Ungdommen  — 
Det  er  din  Mening  da  —  undtagen  jeg. 

.     Melitos. 
Det  er  min  Mening. 

Sokrates. 
Jeg  Usalige! 
Men  svar  mig:  Dersom  Talen  var  om  Heste  — 
Troer  du,  at  Alle  kan  tilride  dem, 
At  Een  dem  kun  fordærver?     Eller  omvendt, 
At  Enkelte  —  Beriderne  —  dem  ave. 
At  Uerfarne  kun  skamride  dem?  — 
Du  kan  ei  negte  det,  Melitos!  om 
Du  ogsaa  gierne  vilde.     Lykkelig 
Var  Ungdommen,  hvis  Een  den  kun  fordærved. 
Men  jeg  vil  giøre  dig  endnu  et  SpørgsmaaJ: 
Hvad  er  det  Bedste,  mener  du,  at  leve 
Blandt  gode  Borgere,  hvad  eller  slette? 
Vil  man  vel  heller  hielpes,  eller  skades?  — 
Svar  mig,  du  Gode!     Loven  byder  dig 
At  svare  mig.     Vil  Nogen  gierne  skades? 

Melitos. 
Vist  ikke. 

Sokrates. 
Og  naar  nu  du  kalder  mig 
Ungdomsforfører,  mener  du  dermed 
Forsætlig,  eller  uforsætlig? 

Melitos. 

Ganske 
Forsætlig,  mener  jeg. 

Sokrates. 
Hvordan,  Melitos? 
Du  troer  mig  i  min  Alderdom  saa  dum, 
Forsætlig  at  forføre  Næsten  til 
At  skade  mig?  —  Det  troer  du  ei,  Melitos! 

Det  faaer  du  heller  Ingen  til  at  troe. 
Altsaa  fordærver  jeg  den  enten  ei, 
Hvad  eller  skeer  det  uforsætligt;  hvilket 
Ei  kræver  Lovens  Straf.     I  hvert  Tilfælde 
Har  du  jo  løiet.     Skeer  det  uforsætligt, 
Da  trænger  jeg  til  Varsel,  Underviisning ; 
Strafskyldig  er  jeg  ikke.   ~  Nu  til  Dadlen 
Om  Guderne!     Her  maa  du  give  mig 
Lidt  nøiere  Forklaring  om  din  Mening. 
Er  det  din  Mening,  at  jeg  dyrker  ei 
De  Guder,  Staten  dyrker;  eller  troer  du. 
At  jeg  er  reent  ugudelig,  og  ingen, 
Slet  ingen  Guder  dyrker? 

Melitos. 

Ja,  det  er 
Min  Mening  just:  du  dyrker  ingen  Guder. 

Sokrates. 
Du  selsomme  Melitos!  hvordan  kom 
Du  dog  til  denne  Mening?     Sol  og  Maane, 
Dem  holder  altsaa  jeg  for  Guder  ei. 
Som  andre  Mennesker? 

Melitos. 

Nei,  nei,  ved  Zeus, 
I  Dommere!  Han  troer,  at  Solen  er 
En  Steen,  og  Maanen,  troer  han,  er  af  Jord. 

Sokrates. 
Der  tog  du  mig  for  Anaxagoras; 
Ham  maa  du  stævne  hid  for  slige  Tanker. 
Altsaa  —  ved  Zeus  —  jeg  troer  paa  ingen  Gud? 

Melitos. 
Nei,  nei,  ved  Zeus,  Athener!  han  troer  ingen. 

Sokrates. 
Det  er  en  Ungdomsstreg,  Athenere! 
Melitos  her  opfundet  har  en  Gaade, 
Og  prøver,  om  den  vise  Sokrates 
(Som  Folk  mig  kalde,  mener  han,  til  Spot) 
Kan  løse  den.     Den  er  ei  vanskelig. 
Tillader  mig  blot  paa  min  vante  Viis 
At  svare  ham,  og  giører  ingen  Larm! 
Siig  mig,  Melitos!  gives  der  vel  Ting, 
Som  angaae  Mennesker,  men  derfor  dog 
Ei  Mennesker?  —  I  Mænd!  han  skal  mig  svare. 
Og  I  bør  rolige  forholde  jer. 
Svar!  gives  der  vel  Ting,  som  angaae  Heste, 
Men  ingen  Heste?     Ingen  Fløitespiller, 
Men  dog  vel  Ting,  som  angaae  Fløitespillet? 
Nei,  bedste  Mand!  der  gives  intet  Sligt, 
Du  maa  nu  svare  dertil,  eller  ei. 
Endnu  et  Spørgsmaal:  gives  der  vel  Folk, 
Som  troe  paa  det  Dæmoniske,  men  som 
Ei  paa  Dæmoner  troe? 

Melitos. 
De  gives  ei. 

Sokrates. 
Jeg  takker  dig,  at  du  engang  vil  svare. 
Men  naar  jeg  altsaa  paa  Dæmoner  troer, 
Er  de  ei  Guder,  eller  Gudesønner? 
Og  hvordan  kan  jeg  troe  paa  Sønnerne, 
Men  ikke  paa  Forældrene?     Nedstamme 
De  ei  fra  de  udødelige  Guder 
Ved  Nympher,  eller  Andre?  —  Altsaa  seer  man: 
Melitos  var  i  stor  Forlegenhed 

For  at  paadigte  mig  en  virkelig 

Forbrydelse;  men  da  han  ingen  fandt, 

Saa  digted  han  —  som  han  sædvanlig  pleier  — 

Os  noget  Slet. 

Melitos  gaaer  forbittret  hen,  og  sætter  sig. 

Sokrates. 
Men  det  er  ikke  ham, 
Det  veed  jeg  meget  vel,  som  styrter  mig; 
Jeg  underligger  ikke  Anytos'  og  hans 
Og  Lykons  Had,  men  Mængdens,  hvis  jeg  falder. 
Dog  —  hvis  det  skeer  —  troer  I,  jeg  frygter  Døden  ? 
Nei,  nei!  da  dyrked  jeg  i  Sandhed  ei 
De  høie  Guder,  hvis  jeg  frygted  den. 
At  frygte  Døden,  I  Athenere! 
Det  er  at  være  indbildt  viis,  og  bilde 
Sig  ind  at  vide,  hvad  man  ikke  veed. 
Thi  Ingen  veed,  hvad  Døden  er.     Maaskee 
Den  er  det  ypperste,  det  bedste  Gode; 
Og  dog  man  frygter  den,  som  om  den  var 
Det  største  Onde.     Hvis  maaskee  jeg  troer  mig 
Lidt  mere  viis,  end  Mange,  da  bestaaer  det 
Blot  i,  at  jeg  mig  ikke  bilder  ind 
At  vide,  hvad  ei  Mennesker  kan  vide. 
At  synde  derimod  mod  Lov  og  Sæder 
Og  mod  Retskaffenhed,  det  veed  jeg  at 
Jeg  ikke  bør.  —  Og  nu  opfordrer  jeg 
Enhver,  som  kan  bevise  mig,  at  jeg 
Var  Ungdommens  Forfører!  —  Alle  tie? 
Saa  træder  frem,  I  Mænd,  som  vidne  kan, 
At  jeg  var  dens  Forbedrer!     Kriton,  du 
Min  Ven,  og  Fader  til  Kritobulos! 

Lysanias,  du  Sphettier,  og  Fader 
Til  Æschines!     Antiphon,  kom!  du  Fader 
Til  min  Epigenes  —  og  Andre  fleer! 
Jeg  seer,  jeg  har  ei  nødig  jer  at  kalde, 
I  trænge  jer  frivilligt  giennem  Mængden 
Til  gamle  Sokrates. 

Fædrene. 

Vi  takke  dig, 
Du  ædle  Mand!     Du  opdrog  vore  Sønner 
Til  Dyd  og  Viisdom.  —  Leve  Sokrates, 
Den  viseste  Athener!     Guderne 
Beskytte  ham! 

Sokrates. 
Tak,  tak,  I  gode  Venner! 
Og  gaaer  nu  hen  paa  eders  Plads  igien, 
Og  lader  mig  et  Ord  først  tale  her 

Med  mine  Dommere,  før  de  mig  dømme. 

Til  Folket. 
Maaskee  vil  det  fortørne  Fleer  blandt  eder, 
At  ei  jeg  prøver  paa  at  røre  Hiertet. 
Thi  Mange  tog  i  mindre  farlig  Sag 
Hustru  og  Børn  fra  Hiemmet  med,  og  søgte 
Med  Taarer  at  formilde  Dommerne 
Til  Skaansomhed  og  til  Forbarmelse. 
Maaskee  det  krænke  vil  Forfængligheden, 
At  ei  jeg  griber  til  det  sidste  Middel, 
Hvad  let  jeg  kunde,  thi  jeg  stammer  —  som 
Homeros  siger  —  heller  ei  fra  Egen 
Og  Fieldene,  men  kun  fra  Mennesker. 
Jeg  efterlader  Hustru,  kiære  Børn, 
Som  vist  sig  vil  bedrøve  ved  min  Død. 
Men  ei  jeg  rokke  vil  Retfærdigheden; 

Meensvorne  giør  jer  ikke  Mines  Taarer. 

Jeg  kræver  intet  Andet,  end  min  Ret. 

Og  derfor  beder  jeg,  Athenere: 

Ei  kalder  det  Indbildskhed,  Ringeagt, 

I  Fald  jeg  uden  slige  Sørgescener 

Gaaer  bort  herfra,  og  venter  paa  min  Dom. 

Det  skylder  jeg  Retfærdighedens  Mænd, 

Det  skylder  jeg  min  Alder  og  mit  Rygte, 

Som  —  være  det  nu  grundet,  eller  ei  — 

Hos  Sokrates  udmærket  Noget  finder, 

Ei  ganske  hverdags,  der  har  bragt  ham  til 

Ei  at  foragte  —  ei  at  frygte  Døden.  Han  gaaer. 

Archonterne  reise  sig. 

En  Archont. 

Først  skal  der  stemmes  nu,  om  Sokrates 

Er  skyldig,  eller  om  han  er  uskyldig. 

Man  bringe  Krukker,  sorte,  hvide  Stene 

Omkring  til  Folket!     Men  for  Sindet  fromt 

At  stemme  til  Retfærdighed  ved  denne 

Høist  vigtige  Handling  —  lukker  Ghoret  ind, 

At  siunge  Hymnen,  medens  Folket  stemmer. 

Til  Adrasteia  Nemesis,  Athene; 

At  de  bevæge  Hierterne  til  Retfærd, 

Og  true  den,  der  handler  af  en  lumsk, 

Forblommet  Hevnlyst,  med  Giengieldelsen. 
Bagdørene  aabnes,  og  Choret,  som'  bestaaer  af  hvidklædte  Yng- 
LiNOER  og  Drengs,  træder  ind. 

Chor. 
O,  Adrasteia,  helhge  Nemesis, 
Du  Nattens  Datter,   som  med  dit  Fakkelblus 
Opklarer  Mørkets  Mulm,  og  rammer 
Snart  eller  silde  hver  fræk  Forbryder! 

Straal  ned,  som  Stierne  giennem  den  sorte  Nat, 
Vor  Aand  opklar,  som  hildes  i  Skumringen, 
Din  Vægtskaal  viis,  som  Retfærd  veier. 
Træf  med  dit  Spyd  den  Brødefulde. 

Og  du,  Athene,  der,  som  en  Tanke,  sprang 

Af  Gudens  Hoved  —  Mandens  og  Qvindens  Aand 

Forener  du,  blaaøiede  Jomfru! 

Theseus  at  bygge  sin  Stad  du  Jærte. 

I  faldne  Muur  af  gamle  Kekropia 
Kun  tuded  Uglen  —  ei  du  forsmaaede  den. 
Den  blev  din  Fugl,  den  saae  i  Mørke, 
Lær  dit  Athen  nu  i  Mørket  skue! 

Imidlertid  er  Stemningen  skeet.  Archonteme  mødes  med  Tavler 
fra  de  modsatte  Sider,  og  meddele  hinanden  Udfaldet.  Choret 
træder  tilbage,  og  gaaer.    Sokrates  indbringes  iglen. 

Archonten. 
To  hundrede  ott'  og  halvfierdsindstyve 
Frikiende  dig,  o  Sokrates!  men  du 
Fordømmes  af  —  to  hundred  een  og  fiirs. 
Melitos 

kommer  glad. 

Tre  meer?     Saa  maa  han  døe. 

Archonten. 

Da  ikkun  Tre 
Har  Overvægten  i  at  dømme  skyldig, 
Saa  kan  Archonteme  tillade  dig 
Din  Straf  at  vælge  selv.  —  Hvis  Pengebøder, 
Maa  Summen  være  stor;  men  kan  du  ei 
Udrede  den,  velan,  saa  vælg  imellem 
Landflygtigheden  eller  evigt  Fængsel! 

Sokrates. 
At  jeg  er  ikke  vred  paa  eder,  I 
Athenere!  for  I  fordømme  mig, 
Dertil  bidrager  meget. 

Archonterne  sætte  sig. 

Deels  er  det 
Ei  kommet  mig  uventet;  tværtimod, 
Jeg  havde  troet,  sX  mange  flere  Stemmer 
Mig  skulde  fælde.     Nu  er  Overvægten 
Saa  liden,  saa  høist  ubetydelig. 
At  hvis  Melitos  ikke  havde  brugt 
Den  her  nødvendige  Forsigtighed 
I  sit  Navn  blot  at  underskrive  Klagen, 
Saa  havde  Lykon,  Anytos  ei  her 
Havt  Lov  at  stemme  med,  og  jeg  var  fældet 
Da  blot  af  Een  imellem  flere  Hundred. 
Ja,  hvis  de  To  ei  havde  hvervet  for  ham, 
Saa  havde  han  ei  vundet  Femtedelen 
Af  Stemmerne  mod  mig,  og  tusind  Drachmer 
Han  havde  maattet  bøde  for  sin  Frækhed. 
Men  —  lige  meget!  Manden  vil  min  Død. 
I  derimod  tillade  mig  at  vælge. 
Hvad  jeg  fortiener.     Nu  er  altsaa  Spørgsmaal: 
Hvad  Sokrates  af  eder  har  fortient. 
Jeg  aldrig  brød  mig  om  at  vorde  rig. 
Og  Folketaler  og  Krigshøvding  vilde 
Jeg  heller  ikke  være;  ærlig  sagt: 
Fordi  jeg  fandt  mig  kaldt  til  noget  Bedre. 
Bilægge  den  udvortes  Tvist  med  Vaaben, 
Kan  Mange  lære  jer;  men  stifte  Fred 
1  Siælen,  vorde  noget  Dygtigt  der, 

Før  I  forlange  Pligter  kun  af  Andre  — 

Dertil  var  ikke  mange  Læremestre. 

Jeg  troer  at  have  været  jer  en  slig. 

Er  altsaa  Spørgsmaal  om  Fortieneste, 

Da  maa  den  være  god,  og  ikke  slet. 

Og  har  en  Fædrelands- Velgiører  da 

Bespiisning  ei  fortient  i  Prytaneion, 

Langt  meer  end  den,  som  i  olympisk  Leg 

Med  Tospand,  Fiirspand  først  til  Maalet  kom? 

Thi  hiin  forøger  ikkun  Statens  Glands, 

Og  trænger  ikke  til  et  saadant  Maaltid; 

Jeg  derimod  —  jeg  kan  behøve  det. 

Skal  altsaa  jeg  tilkiende  selv  mig  Ret: 

Bespiisning  vorder  det  i  Høitidshallen 

Paa  Statens,  paa  mit  Fædrelands  Bekostning. 

Der  hysses  og  trampes  i  Forsamlingen;  Nogle  af  dem,  man  seer 
paa  Bænkene,  staae  op,  og  trække  sig  tilbage. 

Melitos 

kommer. 

Du  hører  Folkets  Bifald,  Sokrates! 
Oprørende  Forbryder!     Bragt  til  Tærsklen 
Af  Dødens  Port,  og  neppe  viist  et  Smuthul 
Til  Redning,  fordrer  du  en  Hæder,  som 
Kun  Staten  viser  sine  største  Mænd. 

Sokrates. 
Der  gives  Øieblik  i  Livet,  hvor 
Fortienesten,  som  taler  men  ei  høres, 
Opforder  Mennesket  til  Selvforsvar, 
Hvor  det  var  Feighed,  Hykleri  at  tie. 
Den  Agtelse,  jeg  skylder  Folk  og  Stat 
Og  egen  Ærlighed,  skal  ei  fornærmes 
Af  slige  Kunster.     Dersom  ei  den  Lov 
Var  indført  her,  at  man  paa  een  Dag  kan 

Dødsdommen  over  den  Indstævnte  fælde, 
Da  vilde  selv  I  overtydes  snart 
Om  min  Uskyldighed.     Melitos  fordrer 
Min  Død,  om  hvilken  selv  jeg  yttred  nys, 
At  det  var  uvist,  om  den  kunde  kaldes 
Et  Onde.     Dog  I  vil,  at  jeg  skal  vælge, 
Hvad  klarligt  jeg  erkiender  for  et  sligt, 
Som  evigt  "^Fængsel.     Hvad  er  Livet  vel 
I  Trællelænker?    Eller  Pengebøder. 
Jeg  er  en  fattig  Mand,  og  har  ei  Penge. 
Saa  staaer  Landflygtigheden  da  tilbage. 
Men  alt  for  kiært  mig  maatte  Livet  være, 
Hvis  ikke  jeg  begreb,  at  den,  som  ei 
Kan  trives  i  sit  eget  Fædreland, 
Han  trives  slettere  blandt  Fremmede. 
I  slig  en  Alder  skulde  jeg  mit  Liv 
Begynde  forfra,  gaae  fra  By  til  By, 
For  atter  der  at  vorde  landsforviist? 
Thi  hvor  jeg  kom,  der  maatte  jeg  dog  tale, 
Og  sige,  hvad  jeg  tænkte;  uden  Grandsken 
I  Aandens  Dyb  var  Livet  mig  et  Intet. 
Sig  flokked  Ungdommen  at  høre  mig. 
Og  trued  ikke  da  den  samme  Skiebne? 
Og  naar  jeg  siger  eder,  at  min  Dæmon, 
Som  tidt  i  Eensomhed  mig  giver  Vink, 
Advaret  har  for  Sligt  —  saa  troe  I  mig 
Vel  heller  ikke.     Hvis  jeg  havde  Penge, 
Saa  vilde  jeg  betale  Bøderne, 
Som  I  paalægge  mig.     Men  Alt,  hvad  jeg 
Kan  give  jer,  det  er  en  Mine  høist. 
Dog  Platon,  Kriton,  og  Kritobulos, 
Apollodoros  have  tilbudt  mig. 

Hvis  det  behøves  skulde,  tredve  Miner. 
Saa  meget  vil  jeg  da  betale  jer, 
Og  disse  Mænd  vil  gaae  i  Borgen  for  mig. 
Aristophanes 

træder  frem. 
Jeg  byder  meer,  jeg  byder,  hvad  forlanges. 

Tag,  hvad  jeg  har,  tag  hele  min  Formue! 

Melitos 
kommer. 
For  silde!     Han  har  opbragt  Folket  med 

Sin  Indbildskhed,  sin  Særhed  og  sin  Dæmon. 

Og  mens  han  stod  og  roste  høit  sig  selv, 

Er  fiirsindstyve  Stemmer  gaaet  over 

Til  Modpartiet,  som  fordømmer  ham. 

Arohonten 

kommer,  op  siger  bedrøvet: 

Tre  hundred  een  og  tredsindstyve  Stemmer 
Mod  hundrede  ott'  og  halvfemsindstyve 
Har  dømt  dig  —  til  at  tømme  Giftens  Bæger. 
Der  opstaaer  en  dyb  Taushed. 

Sokrates 

bryder  den. 

Athenere!  det  vil  ei  vare  længe. 

Før  strengt  man  dadler  jer,  for  I  fordømte 

Den  vise  Sokrates  til  Døden;  thi 

At  jeg  var  viis,  det  vil  man  paastaae  dog, 

Om  det  med  Rette  skeer  nu,  eller  ei. 

Og  havde  blot  I  lidet  givet  Tid, 

Saa  havde  reent  I  kunnet  spare  jer 

Uleiligheden  og  Henrettelsen, 

Thi  da  var  Døden  kommen  af  sig  selv. 

Dog  træffer  ei  min  Dadel  eder  alle. 

Kun  dem,  der  fældte  mig.     Nu  staaer  tilbage 

Da  blot,  at  gaae  i  Døden  som  en  Mand. 

Thi  skammeligt  det  var,  saavel  i  Retten, 

Som  naar  man  gaaer  i  Krig,  at  kaste  Vaaben 

Og  tigge  sin  Forfølger  om  sin  Frelse. 

Men  hvad  nu  følge  vil,  det  spaaer  jeg  eder. 

Man  siger  jo,  at  Mennesker,  der  snart 

Skal  døe,  besidde  hellig  Spaadomskraft. 

Naar  jeg  er  død,  da  vil  snart  Straffen  følge. 

I  troe  at  stoppe  nu  den  Dadlermund, 

Som  kalder  jer  til  Regnskab  for  jer  Vandel; 

Men  mange  Stemmer  høiere  vil  raabe. 

Og  troe  I  med  Henrettelser  at  standse 

Den  Dom,  der  træffer  eders  slette  Handling, 

Da  feiler  I.     Athenes  Ugle  snart 

Vil  atter  flagre  til  Ruinerne 

Og  hyle  frygtelige  Varselslyd. 

Jeg  træder  hist  for  andre  Dommere, 

For  Minos,  Rhadamanthys,  Æakos  og 

Triptolemos  —  de  vil  mig  ei  fordømme. 

Jeg  træffer  Palamedes  hist  og  Aias, 

Og  mange  fleer  Uskyldigtmyrdede. 

Kiært  vil  det  være  mig,  med  dem  at  tale. 

Der  kan  man  tale  frit;  thi  der  henrettes 

Man  ei,  fordi  man  taler  Sandheds  Ord. 

Kun  een  Ting  beder  her  jeg  eder  om: 

Hvis  mine  Sønner,  naar  de  voxe  til, 

Om  Rigdom  sig  bekymre,  hvis  de  stræbe 

Til  andet  Maal  end  Dydens  —  straffer  dem 

Med  Dadel,  som  jeg  her  har  straffet  jer! 

Og  bilde  de  sig  ind  at  være  Noget, 

Og  er  dog  Intet  —  revser  dem,  som  jeg 

Har  revset  jer!     Og  det  vil  glæde  mig, 

Naar  hist  —  hvad  vist  jeg  troer  —  jeg  det  erfarer. 

Men  det  er  Tid  nu,  at  vi  skilles  ad  — 

Jeg  for  at  døe,  I  Andre  for  at  leve. 

Hvad  der  er  bedst  —  det  veed  kun  Guden  hist. 

Han  gaaer. 


SOKRATES'S  HUUS. 

Xanthippe.    Daphne.    Lamprokles.    Den  lille  Kriton. 

Xanthippe. 
Saadan  behandle  disse  Uslinger 
Den  største  Mand,  Athen  end  har  besiddet, 
En  Mand,  hvis  Aand  og  Hierte  rev  mig  hen 
I  Ungdomsaar  saa  stærkt,  at  reent  jeg  glemte 
Hans  Hæslighed  og  ringe  Herkomst,  da 
Jeg  i  min  Frændes,  i  Perikles'  Huus 
Ham  kiende  lærte,  hvor  Aspasia 
Gav  ham  den  første  Smag  paa  Videnskaber. 
Og  jeg  har  ogsaa  altid  holdt  af  dem. 
Faa  unge  Møer  havde  vel,  som  jeg. 
Glemt  alt  det  Øvrige,  glemt  Rang  og  Velstand, 
Og  sig  forelsket  i  den  blotte  Viisdom. 
Desværre,  jeg  var  fattig,  som  han  selv. 
Er  Krybben  tom,  da  bides  Hestene. 
Det  er  et  lavt,  et  pøbelagtigt  Ordsprog, 
Men  er  dog  sandt.  —  Dog  maa  jeg  give  ham 
Den  Roes:  det  var  ei  ham;  det  kom  fra  mig, 
Naar  Børnene  først  havde  giort  mig  vred, 
Naar  Naboerne  havde  ærgret  mig, 
Naar  Næringssorger  havde  ængstet  mig, 
Og  naar  hans  sære  Væsen  drilled  mig. 
Men  det  er  glemt,  det  er  tilgivet  Alt; 

Thi  han  er  god,  hans  Hierte  —  det  er  Guld. 
Og  han  vil  nok  forsvare  sig  saaledes. 
At  Fienderne  skal  alle  staae  til  Skamme. 
Han  vender  hiem  med  Seir,  det  veed  jeg  vist. 
Desværre  venter  ham  kun  atter  Sorg 
Og  Ærgrelser,  thi  Datteren  gaaer  hen 
Og  sig  forlover  med  hans  værste  Fiende. 
Det  var  da  Takken  for  den  megen  Godhed, 
Hvormed  han  overdynged  dig,  du  Slette, 
Du  Utaknemlige!  paa  min  Bekostning? 
Men  nu  —  nu  er  jeg  mere  tro  end  du. 

Daphne. 
Nei,  kiære  Moder!     Daphne  blev  sin  Fader 
Saa  tro,  som  du  din  Husbond.     Han  har  givet 
Sit  Ja  til  dette  Ægteskab,  før  han 
Gik  hen  paa  Thinget  at  forsvare  sig. 

Xanthippe. 
Den  Stakkel!  ak,  han  siger  Ja  til  Alt; 
Naar  blot  man  ikke  disputerer  med  ham. 
Og  han  beholder  sine  Meninger, 
Saa  faaer  man  ham  til  Alt.     Og  derfor  var 
Jeg  ogsaa  nødt,  at  tage  mig  af  Huset. 
Og  hvis  jeg  stundom  syntes  lidt  for  mandig, 
Saa  var  jeg  nødt  dertil;  thi  Sokrates 
Er  vel  en  Viis  for  hele  Grækenland, 
Men  ingen  Husbond  i  sit  eget  Huus. 

Daphne. 
Trøst  dig,  min  Moder  I  Aristophanes 
Vil  redde  ham,  hvis  han  til  Bøder  dømmes. 
Om  saa  det  var  med  hele  sin  Formue. 

Xanthippe. 
Nu,  det  er  ædelt,  det  er  vel  giort,  godt  giort. 
Saa  vil  jeg  ogsaa  da  tilgive  ham. 

Der  er  han. 

Aristophanxs  kommer. 

Daphne 

iler  ham  glad  i  Møde. 
Aristophanes ! 

Aristophanes 

bedrøvet. 

Min  Daphne! 
Ulykkelige  Hustru!     Arme  Smaae! 

Xanthippe. 
Hvad  er  der  skeet?     Du  tier.     Tal!     Din  Taushed 
Mig  skriger  værst. 

Aristophanes. 

Man  gav  ham  Valget  frit 
Imellem  Bøder,  Fængsel,  Landsforviisning. 
Han  afslog  Alt.     Jeg  vilde  bøde  for  ham 
Med  Penge  —  men  for  silde!     Sokrates 
Forbittred  Hierterne,  fordi  han  følte 
Sin  Værdighed,  og  tåled,  som  han  følte. 
Da  dømte  Folket  ham  til  Døde  —  til 
At  tømme  Giftens  Bæger. 

Børnene  græde. 

Xanthippe. 

Drikke  Gift? 
Saa  vil  jeg  drikke  med  dig,  Sokrates! 
Saa  vil  vi  dele  Bægret.     Du  har  deelt 
Den  bittre  Livets  Kalk  med  mig;  nu  er 
Det  billigt,  at  jeg  deler  din  igien. 
Uhyrerne  har  dømt  den  viseste. 
Den  bedste  Mand  til  Døden! 

Pludselig  greben  af  en  stærk  fortvivlet  Angers  Følelse. 

Men  jeg  vil 
Ei  kaste  Skylden  meer  paa  Fremmede. 
Hans  Død  opdirker  Laasen  for  min  Siæl, 
Og  sprænger  den  forfængelige  Dør, 
Hvor  Selvroes  sidder,  Egenkiærlighed, 
Og  sminker  sig.     Nei,  nu  skal  Sandhed  skrige! 
Jeg,  jeg  har  dræbt  ham.    Jeg  har  giort  ham  Livet 
Utaaleligt.     Jeg,  jeg  har  giort  ham  Døden 
Tillokkende.     Han  vil  ei  vende  meer 
Tilbage  til  den  Hule,  hvor  ham  Avind, 
Medusa  med  de  fæle  Slangehaar, 
Forstener  til  den  græsselige  Taushed. 
Som  et  fortvivlet  Vildt,  der  grumt  forfølges 
Af  glubske  Blodhund  ud  til  Søens  Kyst, 
Han  styrter  sig  i  Havet,  drukner  der. 
For  ei  at  faae  sit  Hierte  sønderrevet. 
Bort,  Maske!  bort.  Undskyldning!  bort,  hver  Løgn, 
Som  vil  forfegte  Synd  og  Skamløshed! 
Med  revne  Klæder  og  med  Flaggerhaar 
Vil  jeg  Athenens  Gader  giennemhyle. 
Vil  kaste  mig  paa  Tærsklen  til  hans  Fængsel  — 
Og  haaber,  at  der  Nemesis  mig  træffer. 
Før  Folkegiften  isner  Hiertet  ham. 

Vil  bort. 

Daphne 

kaster  sig  for  hendes  Fødder. 

O,  Moder!  bliv!  Bedrøv  vor  Fader  ei 
Med  slig  en  Handling,  som  du  veed  han  hader. 
Xanthippe 

mat.  • 

Nu  vel,  saa  slutter  jeg  mig  i  min  Vraa, 

Og  venter  der,  til  Solen  synker,  Daphne! 

Saa  drikker  han  sin  Kalk,  og  jeg  med  ham. 
Thi  der  er  Gift  i  flere  Bægre,  Daphne! 
End  det,  som  Bødlen  rækker  Sokrates. 
Hun  gaaer  ind  i  Sideværelset. 

Daphne. 
Den  arme  Moder!     Hellig  Veemod  kan 
Ei  lindre  Sorgens  Qval  i  hendes  Hierte. 
Forbittrelsen  ophidser  hendes  Blod; 
Og  nu  —  af  Kiærlighed  og  Troskab  til 
Vor  arme  Fader,  som  uagtet  al 
lilsindethed  hun  elsker  meer  end  Livet  — 
Maa  Braadden  saare  hendes  eget  Bryst. 

Aristophanes. 
I  arme  Smaae!  aftørrer  eders  Taarer. 
Min  Daphne!  Haabet  er  ei  ganske  slukt. 
Alt  vil  jeg  vove,  for  at  redde  ham. 
Jeg  staaer  jer  nu  i  Husbonds,  Faders  Sted. 
Det  Skib,  som  aarlig  gaaer  til  Øen  Delos, 
Med  Krandse  smykt,   med  Præster,  Sangere, 
At  helligholde  Festen  for  Apoll, 
Det  hellige  Skib  ei  kommet  er  tilbage. 
Mens  det  er  borte,  maa  der  ingen  Domfældt 
Henrettes  i  Athen.     Hvor  længe  det 
Kan  vare,  veed  man  ei;  maaskee  det  kommer 
I  Morgen  alt,  maaskee  om  nogle  Dage. 
Men  Tid  til  Redning  er  der,  som  I  see. 
Jeg  Alt  bereder  til  den  Vises  Flugt; 
Og  kommer  Skibet,  blier  det  mere  let 
I  Glædestummelen,  naar  Ingen  tænker 
Paa  skumle  Fængsel,  at  bortføre  ham. 
Vel  afslog  han  i  Dag  Landflygtigheden, 

Da  den  blev  budt  ham;   men  der  er  stor  Forskiel 

Paa  selv  at  dømme  skyldig  sig  for  Brøde, 

Paa  Thing  høitideligt  at  giøre  Løfter 

Om  evig  Fiemen  fra  sit  Fædreland; 

Og  paa  at  vige  for  en  opbragt  Pøbel 

En  Maanedstid,  til  den  faaer  Øiet  op, 

Og  kalder  selv  med  Hæder  ham  tilbage. 

Fat  Mod,  min  Daphne!     Græder  ikke.  Børn! 

De  Smaae  tiørre  Taarerne  af  Øinene,  og  see  glade  paa  ham. 
Jeg  skylder  eders  Fader  en  Erstatning. 
Jeg  hængte  ham  engang  i  Skyerne; 
Nu  standser  jeg  ham  paa  hans  Flugt  i  Sky 
Til  de  udødelige  Guder.     Der 
Han  kommer  tidsnok;  men  vi  Mennesker 
Behøve  lidt  Guddommeligt  paa  Jorden. 

EN  HAL. 

ÆscHiNES.    Platon.    Epigenes.    Kritobulos. 
ÆSCHINES. 

1  denne  Hal,  saa  nær  ved  Porten,  samles 
Vi  bedst;  og  jeg  har  hidb^stilt  en  Skipper, 
Der  boer  i  Nærheden,  hvis  Fartøi  ligger 
Seilfærdigt  i  Piræus.     Han  kun  venter. 
At  Skibet,  som  nu  kommer  hiem  fra  Delos, 
Indlægge  skal  i  Havnen,  og  at  Festen 
Skal  være  feiret,  for  at  lette  Anker. 
Jeg  haaber  vist,  vi  overtale  ham 
Til  at  bortføre  Sokrates. 

Platon. 
I  Fald 
Kun  Sokrates  sig  lader  overtale. 

ÆSCHINES. 

Naar  alle  vore  Penge  sammenlægges. 

Da  vil  den  Sum  ei  mangle,  som  behøves 

Til  at  bestikke  Fangevogteren 

Og  Skipperen;  til  at  betale  Fragten. 

Hvad  kun  mig  ærgrer,  er,  at  denne  Giøgler 

Deeltager  i  vort  Anslag. 

Kritobulos. 

Ja,  det  er 
Ret  ærgerligt.     Jeg  lider  heller  ei 
Den  falske  Karl. 

Platon. 
Hvem? 

ÆSCHINES. 

Aristophanes. 

Som  overalt,  jeg  ynder  ei  Poeter; 

De  efterligne  kun  det  Synlige, 

De  hildes  i  det  Sandseliges  Aag. 

En  Tragiker  —  det  faaer  endnu  saa  være; 

Men  denne  plumpe  Giøgler  — 

Platon 
venlig. 

Æschines ! 

Tillad  mig,  at  jeg  her  modsiger  dig. 

Æschines. 
Siig  du  mig  kun  imod!     Jeg  hører  gierne 
Vor  vise  Lærers  kiæreste  Discipel. 
Ak!  naar  vor  gamle  Sokrates  er  borte, 
Maae  Zeus  vi  takke  for  vor  unge  Platon. 
Du  sætter  selv  jo  Digtekunsten  dybt 
I  Rangen  i  din  Phædros? 

Platon. 

Saa  har  du 
Mig  ei  forstaaet  ret.     I  første  Rang 
Jeg  sætter  dem,  som  dyrke  Kiærligheden, 
Det  Skiønne,  Viisdommen  og  Muserne. 
Er  Sangen  Virkning  af  en  Skaberaand, 
Som  danner  Idealer  for  det  Skiønne, 
Da  er  den  ingen  smaalig  Efterligning, 
Ei  slaviskt  Billed  af  Naturen  blot, 

Ei  Smigreri,  der  pirrer  Aandens  Gane, 
Som  Kogekunstens  pirrer  Legemets; 
Og  da  tilhører  den  det  Ypperste. 
Thi  det  Guddommelige,  Æschines! 
Er  30  det  Skiønne,  Vise,  Gode  selv. 

Æschines. 
Til  slig  en  idealsk  Poet  vil  du 
Dog  ikke  stemple  Aristophanes, 
Som  søler  sig  kun  i  et  comisk  Dynd, 
Bestryger  end,  som  Thespis,  Ansigtet 
Med  Bærmen  af  den  lave  Pøbels  Fagter, 
Og  søger  Løn  i  denne  Pøbels  Latter. 

Platon. 
Det  giør  han  vel  —  tilsyneladende; 
Jeg  ogsaa  nok  vil  tilstaae  dig,  at  han 
Tidt  alt  for  længe  vælted  sig  —  og  ei 
Ironisk  blot  —  i  dette  Pøbeldynd. 
Dog  gik  det  ham,  som  Svanen,  Æschines! 
Thi  den  blier  ikke  vaad  i  Vandet,  veed  du, 
Og  Draaben  triller  af  de  hvide  Fiær, 
Der  ikke  plettes.     Overgivenheden 
Har  tidt  vel  plettet  Aristophanes, 
Men  kraftig  Lud  har  vasket  Pletten  bort. 
Nu  luttres  han  i  Kiærlighedens  Ild; 
Og  aldrig  var  han  blot  en  ussel  Giøgler. 
Hans  Skiemtestykker  er  politiske. 
De  angaae  hele  Folket,  Grækenland. 
Og  i  hans  Pølsehandlere,  hans  Narre 
Saae  Hellas  sine  vidtberømte  Mænd 
Paa  Vrangen  tidt,  men  ogsaa  tidt  i  Hiertet. 
Og  hvad  der  adler  Aristophanes, 

14* 

Det  er  den  skiønne,  yndige  Natur, 

Der,  som  en  Foraarskrands  af  bedste  Blomster, 

Maa  tiene  Spottebilledet  til  Ramme. 

Jeg  skatter  Rammen  meer,  end  Billedet. 

Hans  Chor  er  idealske ;  naar  han  lader 

Et  Element,  Naturen,  Dyret  tale. 

Da,  paa  sin  Maade  stor  som  Æschylos, 

Han  hæver  sig  ei  over  Tidens  Sæder 

Alene  —  nei,  høit  over  Tiden  selv. 

Og  dog  maaskee  blier  hans  det  bedste  Billed 

Af  vort  Athen  om  nogle  tusind  Aar. 

Thi  al  den  Ynde,  som  Chariterne 

Gav  Grækersproget  —  den  udtrykker  han. 

Stor  er  vist  Æschylos  og  Sophokles; 

Men  Grækenland  er  mere  skiønt,  end  stort. 

Den  muntre  Skiønhed,  dette  Skielmeri, 

Den  genialske  Overgivenhed 

Udtrykker  han.     Og  derfor  kalder  jeg  ham 

Chariternes  og  Grækersprogets  Yndling. 

ÆSCHINES. 

Jeg  troer,  min  Ven!  .at  du  omvender  mig. 
Jeg  stifter  Fred  med  Aristophanes. 

Platon. 
Og  hvad  maaskee  som  Digter  før  han  savned, 
Det  vil  han  finde  nu  som  Menneske, 
Naar  Kiærlighedens  hulde  Vanvid  har 
Giort  ham  til  trofast  Elsker  af  det  Skiønne. 
Da  voxer  Vingen  paa  hans  gode  Ganger. 
Som  alle  Andre,  har  han  tvende  Heste: 
Den  ene,  sort,  uædel,  tøileløs. 
Har  giort  ham  selv  og  Mange  meget  af  det; 

Den  anden,  viis  og  god  og  ædel,  vil 
Na  hæve  sig  til  Himlens  høie  Hvælving, 
Til  det  i  Sandhed  Værende,  og  den 
Vil  ikke  styrte  med  ham. 

ÆSCHINES. 

Godt!  jeg  troer  dig. 
See,  der  er  Manden,  som  jeg  hid  har  stævnet  — 

Ion,  en  Skipper,  træder  ind.    Æschines  gaaer  ham  i  Møde. 
og  trykker  hans  Haand. 

ÆSCHINES. 

Og  som  jeg  kort  og  godt  nu  giøre  vil 
Vort  Forslag. 

Ion. 
Hvormed  kan  jeg  tiene  dig? 

ÆSCHINES. 

Du  heiser  Seil  endnu  i  Aften,  Ion? 
Ei  sandt,  du  drager  til  Sicilien? 

Ion. 
Jo,  dersom  Æolos  kun  og  Poseidon 
Tillade  det,  og  Zeus.     Det  blæste  stærkt 
I  Nat,  og  Regnen  mægted  ei  at  slukke 
De  røde  Lyn.     Nu  lader  det  dog  til 
At  blive  klart  igien  til  Folkefesten. 

ÆSCHINES. 

De  mægtige  Guder  vil  ledsage  dig, 

I  Fald  du  øver  først  en  ædel  Handling. 

Ion. 
Jeg  har  alt  offret  Qvæg  paa  deres  Alter. 

ÆSOHINES. 

De  vil  ei  Qvæg  —  de  fordre  Mennesker. 

Ion. 
Der  tog  du  feil,  min  unge  Philosoph! 


d  by  Google 


210 


SOKBATES. 


I  gamle  Dage,  veed  jeg,  det  var  Skik 
At  offre  Mennesker,  men  nu  ei  meer; 
Og  den,  som  vilde  prøve  nu  paa  Sligt, 
Han  fik  at  giøre  med  Archonterne. 

ÆSCHINES. 

Du  misforstaaer.     Jeg  mener,  den  maa  være 
Et  dydigt  Menneske,  som  hielpes  vil 
Til  lykkelige  Skibsfart  af  Poseidon. 
'    Ion 

leer. 
I  Fald  saa  var,  da  frygter  jeg,  at  Kiølen 

Kun  sielden  vilde  pløie  Bølgens  Ryg. 

De  flesle  bedste  Søfolk,  jeg  har  kiendt, 

De  vare  nogle  ryggesløse  Knegte. 

ÆsCHINES. 

Men  Mordere  dog.  Ion!  var  de  neppe. 

Erindrer  du  dig  Sagnet  om  Arion, 

Som  ogsaa  reiste  til  Sicilien, 

Og  som  de  grumme  Skibsfolk  vilde  myrde? 

Delphinen  redded  ham,  og  Morderne 

Leed  Korsets  Død. 

Ion. 
Jeg  agter  ei  at  myrde. 

ÆSCHINES. 

Men  hvo  ei  redder  den  Uskyldige, 

Naar  let  han  kan,  den  myrder  middelbart. 

Ion. 
Hvem  skal  jeg  redde? 

ÆSCHINES. 

Sokrates,  den  bedste, 
Den  viseste  Athener,  som  et  daarligt. 
Et  uretfærdigt  Folk  har  dømt  til  Døde. 

I  Aften  skal  han  tømme  Giftens  Bæger, 
Naar  Solen  synker.     Du  kan  redde  ham. 
Tillad  os,  hans  Disciple,  dig  at  bringe 
Paa  Skibet  Gubben  ud  i  Mørkningen. 
Vel  kan  vi  ikke  byde  dig  ret  meget. 
Thi  vi  er  fattige;  men  tredve  Miner 
Faaer  du  dog  strax,  og  siden  faaer  du  fleer. 
Der  er  ei  Tvivl  om.  Folket  vil  fortryde 
Sin  Synd,  og  Staten  vil  belønne  dig. 
Du  redder  den,  at  ikke  den  begik 
En  Brøde,  som  i  mange  hundred  Aar 
Erindringen  os  vilde  skiændigt  plette. 

Ion. 
Jeg  færdig  er  at  tabe  Sands  og  Mæle. 
Du  vil  mig  her  bestikke,  til  at  vorde 
Oprører  mod  mit  Fædreland,  dets  Lov  — 
Og  mener.  Staten  skal  belønne  mig 
For  mit  Forræderi?  —  Det  er  dog  vist. 
At  disse  Philosopher  alle  have 
En  Skrue  løs.     Dog,  du  er  ung  endnu; 
Med  dig  maa  man  see  lidt  igiennem  Fingre. 
Men  denne  gamle  Skalk,  som  jer  fordærver. 
Han  sidder  som  en  Rotte  nu  i  Fælden, 
Med  samt  sin  brune  Kappe;  og  ham,  troer  du,, 
Jeg  skulde  laane  Skibet  til  hans  Flugt? 
Nei,  nei!  saa  kiender  du  ei  Ion  ret. 
Den  Sokrates  en  Viis  med  stor  Forstand? 
Ved  Bacchus!  han  har  ikke  meer,  end  jeg. 
Alt,  hvad  han  siger  —  har  jeg  ofte  hørt  — 
Er  ligefrem,  hvad  alle  Mennesker 
Begribe  kan.     Er  det  en  Philosoph? 

Ja,  var  det  Gorgias  og  Hippias! 

De  tale  lærd,  og  de  gaae  prægtigt  klædt, 

Og  deres  Viisdom  maa  man  dyrt  betale; 

Men  denne  Sokrates  jo  takker  Gud, 

Naar  man  for  Ingenting  vil  høre  ham. 

Han  har  fordærvet  jer,  det  er  en  Skam; 

Og  han  troer  ei  paa  Guderne.     Dog  mener 

Du  unge  Daare,  Guderne  mig  skulde 

Forunde  gunstig  Fart,  naar  han  var  med? 

Nei,  nei!  da  vilde  Æolos  begynde 

Ret  opbragt  først  at  spile  sine  Kiæver; 

Og  ei  Poseidon  synke  lod  sin  Fork, 

Før  han  os  alle  havde  stødt  til  Bunds. 

Der  bliver  Intet  af!     Dog  i  Betragtning 

Af  eders  Ungdom  og  den  gamle  Rævs 

Snaksomme  List,  hvormed  han  fanged  jer, 

Vil  jeg  for  denne  Gang  ei  røbe  dig. 

Og  ei  forklage  jer  for  Øvrigheden. 

Men  kommer  mig  kun  ikke  saadan  tiere! 

Aeistophanes  har  sneget  sig  i  Hælene  paa  Ion,  og  hørt  hans 
Samtale  med  Æschines,  uden  at  sees  af  ham  eller  denne.  I  Slut- 
ningen af  Scenen  taler  han  et  Par  Ord  hemmeligt  med  de  Andre, 
og  faaer  dem  til  at  gaae;  kun  Platon  er  bleven  tilbage,  som  nu 
tager  Æschlnes  ved  Haanden,  og  drager  ham  bort  med  sig. 

Ion 

leer,  1  det  han  opdager  Aristophanes. 
Hvad  seer  jeg  der? 

Aristophanes. 

Du  mærker.  Scenen  har 

Forandret  sig.     Der  er  dog  intet  Folk 

Saa  stolt  og  indbildsk,  som  de  Philosopher. 

En  stakkels  Digter  oversee  de  reent. 

Men  jeg  fortiener  ikke  bedre  Medfart, 

Thi  hvorfor  gav  jeg  mig  i  Kast  med  dem? 

De  troe,  der  gives  ii^en  Kunst  i  Verden, 

Som  ikke  de  kan  lære  Kunstneren. 

Jeg  tænkte  ret  at  høre  meget  her; 

Men  det  blev  Vind.     Den  kan  du  bruge,  Skipper! 

Men  Digteren  er  ikke  tient  med  den. 

Ion. 
Hvi  vil  du  give  dig  i  Kast  med  dem? 
De  lære  dig  jo  blot  Pedanterie. 
Du  veed,  jeg  er  en  stærk  Gomødiegænger. 
Jeg  morer  mig  i  alle  dine  Stykker; 
At  sige,  hvor  det  Løierlige  kommer. 
Hvor  de  hinanden  prygle,  hvor  de  skiendes 
Og  sige  Grovheder,  hvor  ubarmhiertig 
Den  ene  Pladsmand  du  til  Kagen  pidsker 
Strax  oven  paa  den  anden.     Det  er  herligt! 
Men  lad  kun  være  med  de  Anapæster, 
Med  de  ravgale  Ghor,  som  ingen  Siæl 
Forstaaer.     Jeg  i  det  mindste,  jeg  forstaaer 

Dem  ei. 

Aristophanes. 
Og  er  dog  Siæl,  saagodt  som  Nogen. 
Godt,  Ion!  godt!     Jeg  tager  mig  dit  Vink 
Til  Nytte.     Du  forstaaer  det  bedre  vist, 
End  disse  Philosopher;  revser  mig 
Med  større  Ret,  end  de. 

Ion. 
Jeg  revser  ikke, 

Jeg  siger  kun  min  Menings 

Aristophanes. 

Jeg  skal  rette 
Mig  efter  den.     Det  er  en  Skuespillers, 

En  Digters  Pligt  at  vinde  Folkets  Bifald; 
Og  det  kan  ubetinget  skee  blo^  naar 
Han  smukt  sig  retter  efter  Alles  Mening. 

Ion. 
Hvor  kan  du  rettes  efter  Alles  Mening? 
Det  var  at  seile  jo  med  alle  Vinde.    • 

Aristophanes. 
Man  maa  lavere,  Ven!  man  maa  lavere. 
Men,  hør!  een  Godhed  er  den  anden  værd; 
Og  naar  jeg  efter  Meningen  mig  retter, 
Saa  giør  du  mig  iglen  en  Tieneste. 

Ion. 
Ret  gierne,  hvis  jeg  kan.     Hvad  ønsker  du? 

Aristophanes. 
Jeg  maatte  lee,  da  jeg  tilfældigviis 
Kom  ind,  og  hørte  Philosopherne 
Her  handle  med  dig  om  at  føre  bort 
Den  gale  Sokrates,  som  selv  engang. 
Du  veed,  jeg  har  hængt  op  i  Skyerne. 

Ion. 
Ja,  det  var  skiønne  Spas.     Jeg  loe  mig  halv 
Fordærvet,  da  jeg  saae  ham  hænge  der. 
Og  da  Disciplene  —  erebuseerte, 
Vil  sige:  vendte  Bagen  op  mod  Himlen, 
Ved  alt  for  dybt  at  stirre  ned  i  Jorden. 

Aristophanes. 
Her  saae  jeg  dem  igien  fordybede 
Saa  stærkt,  at  ei  de  vogted  sig  for  Vidner. 
Dog  —  det  er  sandt  —  nu  er  jeg  Ven  af  Huset. 
Og  jeg  skal  ikke  røbe  dem,  saa  lidt 
Som  du  det  har  i  Sinde.     Men,  som  sagt. 
Jeg  kunde  fast  ei  bare  mig  for  Latter; 

Thi  skulde  du  vel  troe  del,  kiære  Ven? 

Jeg  søgte  dig  —  omtrent  i  samme  Ærind. 

Ion 
forundret. 
I  samme  Ærind,  Aristophanes  ? 

Aristophanes 

leer. 

Ja,  det  vil  sige  da  —  forstaa  mig  ret  — 

Jeg  er  forelsket  ei  i  Sokrates; 

Det  er  ei  ham,  som  jeg  vil  føre  bort. 

Men  —  sværg  ved  Zeus  og  ved  Poseidon,  at 

Du  ei  forraader  mig! 

Ion 

ryster  trohiertlgt  hans  Haand. 

Du  tager  her 
Din  Tilflugt  til  min  Vennehielp;  saa  maa 
Du  ogsaa  troe  mig  paa  et  ærligt  Ansigt. 

Aristophanes. 
Jeg  skammer  mig,  jeg  er  ei  længer  Knøs; 
For  gammel  finder  du  mig  vel  til  Sligt. 
Dog  —  Eros  spørger  ei  om  Alderen, 
Solviseren  for  ham  er  Sundhed srosen 
Paa  friske  Kinder;  hvor  han  finder  den, 
Han  spørger  ikke  smaaligt  meer  om  Tiden. 

Ion. 
Ja,  du  faaer  Alle  til  at  glemme  Tiden, 
Og  Amor  med;  men  han  ei  glemmer  dig, 
Saavidt  jeg  mærker.     Traf  han  dig  igien? 

Aristophanes. 
Glykera  elsker  jeg,  den  søde  Glut, 
Hipparchos'  Kiæreste,  den  deilige 
Hetære.     Har  du  set  det  skiønne  Barn? 

Ion. 
Nei,  aldrig! 

Aristophanes. 
Godt!     Saa  faaer  du  hende  heller 
Ei  nogentid  at  see;  thi  jeg  er  nidkiær, 
Og  Ingen  paa  den  hele  Reise  skal 
Min  Elskte  see,  mens  jeg  bortfører  hende 
Fra  den  forhadte  Mand,  med  hendes  Villie. 
Men  dersom  du  vil  skienke  mig  i  Aften 
En  Tilflugt  paa  dit  Skib  med  min  Glykera, 
Betaler  jeg  dig  fyrgetyve  Miner. 

Ion. 
Det  er  særdeles  godt  betalt.     Du  tager 
Hetæren  fra  sin  Kiæreste? 

Aristophanes. 
Aldeles 

Med  hendes  Minde.     Hun  er  ikke  bundet 
Til  ham  ved  nogen  Lov;  men  han  er  hidsig. 
Vi  flygte  bort,  til  Vreden  sætter  sig. 
Og  ei  mig  truer  meer  hans  Morderkniv. 

Ion. 
Den  Villighed  vil  jeg  nok  vise  dig. 
Aristophanes. 
I  Sandhed? 

Ion. 
See,  der  er  min  Haand  derpaa! 
Dit  Liv  skal  trues  ei  af  nogen  Kniv, 
Du  ei  for  Pigen  sukke  skal  forgieves. 
Synd  var  det,  hvis  Athen  dig  skulde  miste 
Ved  Dolkestik,  og,  hvad  som  værre  var. 
Ved  Smægten,  Sukken  efter  negtet  Elskov, 
Hvad  vingestække  kan  den  bedste  Fugl. 
Desuden  er  det  ikke  første  Gang, 
At  jeg  har  hiulpet  Elskere. 

Aristophanes. 

Det  veed  jeg; 
Det  gav  mig  Mod  til  at  betroe  mig  dig. 

Ion. 
Saa  bring  du  kun  Glykera  ud  til  mig, 
Indhyllet  i  en  Kappe  med  en  Hætte, 
I  Skumringen. 

Aristophanes. 
Og  selv  jeg  følger  med. 

Ion. 
Heel  vel! 
Gaaer  til  Djøren,  men  vender  tilbage  igien,  nærmer  sig  Aristo- 
phanes, stirrer  ham  i  Øinene,  og  siger  ganske  rolig: 
Men  det  er  sandt,  endnu  et  Ord! 
I  Fald  du  narrer  mig,  saa  kan  du  ei 
Fortryde  paa,  at  jeg  betaler  dig 
Med  samme  Mynt.     Det  er  just  ei  saa  let, 
At  give  Slip  paa  gammel  Vane;  hvis 
Du  spiller  her  Comødie  med  mig, 
Saa  driver  du  jo  blot  et  lovligt  Haandværk, 
Og  øver  smukt  dig  i  din  egen  Kunst, 
Men  find  dig  ogsaa  i,  at  jeg  giør  Giengield! 
Thi  jeg  maa  sige  dig  dog,  før  jeg  gaaer: 
Jeg  veed,  at  du  forlovet  er  med  Daphne, 
Med  Dattren  af  den  gale  Sokrates, 
Som  Talen  nys  var  om;  jeg  veed,  at  du 
Har  budt  i  Raadet  hele  din  Formue 
For  ham  at  redde.     See,  nu  byder  du 
Mig  fyrgelyve  Miner,  for  at  bringe 
Glykera  bort!     Hvad  siger  Daphne  dertil? 
Mon  ei  hun  blier  fortvivlet,  naar  hun  hører 
Din  Troløshed?     Og  hvis  hun  kommer  nu 

Paa  Skibet,  at  faae  Hevn  paa  Hæleren, 

Og  river  Hætten  af  den  smukke  Frille, 

Og  finder  kun  —  den  stygge  Sokrates, 

Saa  staaer  jeg  jo  til  Latter  for  mit  Mandskab. 

Nei,  kiære  Giøgler!  lad  de  Fagter  fare, 

I  Skielmeri  du  fundet  har  din  Mester. 

Men  vær  kun  rolig!     Jeg  har  ikke  glemt 

Den  Morskab,  som  du  tidt  forskaffed  mig; 

Jeg  lover,  jeg  skal  ei  forraade  dig.  Gaaer. 

ÆsoHiNBS,  Platon,  Kritobulos,  Epigbnes  komme  tilbage 
ind  ad  den  modsatte  Dør. 

ÆSCHINES. 

Fik  du  ham  overtalt? 

Aristophanes. 

Jeg  tænkte.  List 
Der  skulde  hielpe,  hvor  ei  Sandhed  hialp; 
Men  hverken  Listen  eller  Sandhed  bide 
Paa  dette  Sælhundsskind. 

Platon 

seer  ud. 
Hvo  kommer  der? 
Aristophanes 

ligesaa. 
Xanthippe,  den  Ulykkeliges  Hustru, 

Og  meer  ulykkelig,  end  hendes  Husbond. 
Vel  dog,  at  hende  her  jeg  seer  igien! 
Hun  løbet  er  i  Aftes  bort  fra  Huset, 
Hun  har  ei  været  hiemme  hele  Natten. 
Vi  frygted  for,  hun  havde  taget  sig 
Fortvivlet  selv  af  Dage.     Børnene 
Har  tilbragt  Morgenen  forfærdeligt. 

Æschines. 
Hvad  vil  den  galne  Qvinde  her  hos  mig? 

Jeg  kan  ei  taale  hende;  hun  har  giort 
Min  ædle  Lærer  Livet  suurt.     Vil  nu 
Hun  fylde  Huset  op  med  sine  Skrig? 

Platon. 
Hav  Agtelse  for  den  Ulykkelige! 
Est  du  en  Mand,  saa  flygt  ei  for  en  Qvinde! 
Xanthippe 

kommer  med  udslagne  Haar,  bleg  og  høist  uordenlig  i  sin 
Paaklædning. 

Nu  —  finder  jeg  jer  her  forsamlede? 
Zeus  være  lovet!  —  Lad  mig  sætte  mig 
Et  Øieblik  og  hvile  først;  jeg  er 
Saa  træt,  afmægtig, 

Sætler  sig,  men  springer  strax  op  igien. 

Nei  —  det  er  det  samme; 
Jeg  hviler  ei,  før  han  er  ganske  frelst. 
Og  kan  jeg  ikke  frelse  ham,  saa  vil 
Jeg  hvile  med  ham  i  den  sorte  Seng. 

Nu  hører  mig,  min  Husbonds  Lærlinge! 
I  vilde  gierne  redde  ham,  ei  sandt? 
Men  vide  dog,  med  samt  jer  Viisdom,  ei, 
Hvad  I  skal  gribe  til;  og  derfor  staae  I 
Raadvilde  her,  nedslagne,  uden  flaab. 

ÆSCHINES. 

Veed  du  da  Noget? 

Xanthippe. 
Stod  jeg  ellers  her 
Hos  dig?  tomhændet?     Mener  du,  jeg  kom 
For  at  besøge  dig,  at  klynke  med  dig? 
Jeg  veed  ret  godt,  du  kan  ei  lide  mig; 

Og  jeg  kan  heller  ikke  udstaae  dig. 

Saa  gaaer  det  op.     Men  vi  kan  begge  lide, 

Vi  ærligt  elske  begge  Sokrates, 

Og  det  forener  os  i  Nødens  Time. 

Saa  hører  mig!     I  Aftes,  da  jeg  fik 

Den  græsselige  Tidende,  da  blev 

Jeg  fast  forrykt.     I  Phantasien  giorde 

Jeg  mig  de  hæsligste  Bebreidelser, 

Og  jeg  beslutted,  ei  at  leve  længer. 

See,  Børnene  —  de  græd;  og  da  de  havde 

Sig  trætte  grædt,  saa  faldt  de  dybt  i  Søvn, 

Som  Børn  sædvanligt  pleie;  Daphne  med 

Tilsidst.     Jeg  som  et  Gienfærd  sad  ved  Leiet, 

Bleg  i  min  Qval  og  søvnløs.     Stormen  tuded, 

Og  Regnen  pidsked  ned,  og  Lynet  blaaned, 

Og  Tordnen  skraldede.     Da  brat  en  Tanke 

Nedsendte  Zeus  med  sine  stærke  Lyn, 

Og  den  opklarede  min  mørke  Siæl. 

Jeg  fatted  den  Beslutning  strax  at  gaae 

I  Natten  ud,  i  Storm  og  Regn  og  Torden, 

Til  Fiskerleiet,  til  de  stærke  Gubber, 

Om  hvilke  Daphne  havde  mig  fortalt. 

De  elsked  Sokrates.     Jeg  vidste  sikkert. 

Der  laae  et  Skib  i  Nærhec^en  derude. 

Som  vented  nogle  Baade  blot  med  Fragt, 

For  strax  at  lette  Anker,  seile  bort. 

Og  Skipperen,  min  Fætter  Pythias, 

En  ærlig  Siæl,  og  ingen  feig  Athener, 

Er  Sokrates  hengiven  i  sit  Hierte. 

Det  vidste  jeg.     Saaledes  gik  jeg  da 

Fra  Staden  ud  til  Fiskerleiet. 

Aristophanes. 

I 

Den  græsselige  Storm? 

Xanthippe. 

Det  stormed' meer, 
Det  tordned  mere  vildt  i  dette  Bryst. 
Jeg  mærked  Intet;  tværtimod,  det  Veir 
Var  mig  tilpas,  thi  det  var  kølt  at  gaae, 
Og  hverken  Lummerheden  eller  Folk 
Opholdt  mig.     Saadan  kom  jeg  ud  til  Hytten. 
Jeg  aabned  den  og  fandt  —  som  Børnene 
Derhiemme  —  de  to  gamle  Gubber  sove 
Sødt,  Arm  i  Arm.     Jeg  vækked  dem,  og  bad  dem 
At  lægge  Baaden  ud  i  Natten  flux, 
At  roe  mig  hen  til  Skibet,  for  at  tale 
Med  Skipperen.     De  studsed  lidt,  men  smiilte 
Dog  strax  derpaa.     Menalkas  sagde:   »Skal 
»En  Qvinde,  Broder  Damon!  os  beskæmme 
»I  Tapperhed  og  Mod?     Hun  vover  Livet 
»For  Manden;  vi  har  Ingenting  at  vove, 
»I  Fald  i  Nat  vi  miste,  hvad  i  Morgen 
»Maaskee  den  sidste,  blege  Færgemand 
»Alt  kommer  for  at  hente.     Kom!  vi  vil 
»Beskæmme  Charon;  han  kun  henter  Liig, 
»Men  vi  vil  hente  Levende.     Vi  redde 
»Den  gode  Sokrates«.     Saa  talt,  var  snart 
De  færdige.     I  Regn  og  Blæst  og  Lyn 
Vi  kom  derud.     Jeg  hialp  dem  med  at  roe 
Og  med  at  spænde  Seilet,  med  at  styre. 
Del  kan  I  see  paa  de  hudløse  Hænder. 

Hun  viser  dem  sine  Hænder. 
Poseidon  hialp  os,  vi  kom  lykkeligt 

Til  Skibet  ud.     Det  lyktes  mig  at  røre 
Min  Fætters  Hierte.     Godt!  i  Aften  kommer' 
Han  selv  med  Baaden,  for  at  hente  Fragt. 
Saaledes  let  vi  bære  Sokrates 
Indsvøbt  paa  Skibet  ud  —  og  han  er  frelst. 
Hun  falder  i  Afmagt 
ÆSCHINBS. 
Hielp!  hun  besvimer. 

Han  hæver  hende  halv  overende. 

Platon. 

Hvilken  ærlig  Siæl! 
Alt,  hvad  med  Lidenskab  der  kan  udrettes, 
Udretter  hun;  men  vil  Naturen  Ro, 
Da  maa  den  tvinge  hende  med  en  Afmagt. 

ÆSCHINES. 

Vi  hende  bære  vil  ind  paa  mit  Leie. 

Aristophanes. 
Hun  aander  alt,  hun  slaaer  alt  Øiet  op. 

Keiser,  hende  i  Velret. 
ÆsCHINES. 

Xanthippe!  denne  Dag  forsoner  dig 

Med  Æschines.     Nu  kiender  jeg  din  Kiærne. 

De  gaae  med  hende. 


TORV;  I  BAGGRUNDEN  APOLLONS  TEMPEL. 

Prodikos,  Archont.    Eustachios,  en  Kriger. 
I  Baggrunden  Bevjebnsdis. 

Eustachios 

melder. 
En  Skipper  ønsker  strax  at  tale  med  dig. 
Han  siger,  han  har  Ting  af  Vigtighed 
At  aabenbare  dig. 

Prodikos. 
Saa  bring  ham  hid! 
Her  midt  paa  Torvet  kan  jeg  tale  med  ham, 
Skiøndt  i  en  Kreds  af  Kæmper,  uden  Vidner; 
Thi  Ingen  hører  os,  Eustachios! 
Men  fiern  dig  ei  for  langt  herfra.     Maaskee 
Jeg  kan  behøve  dig. 

Eustachios  bringer  Ion,  og  træder  tilbage. 

Prodikos. 

Ei,  er  det  dig. 
Min  gode  Skipper?     Siig,  hvad  vil  du  mig? 
Du  seer,  jeg  er  beskiæftiget,  jeg  har 
Kun  liden  Tid;  thi  hvert  et  Øieblik 
Kan  Ghoret  ventes,  kommen  hiem  fra  Delos, 
Som  her  paa  Torvet  for  Apollons  Tempel 
Skal  feire  Festen,  før  det  skilles  ad. 

Ion. 
Est  du  ei  en  af  Ellevemændene, 
Som  vaager  over  Byens  Tarv  og  Orden, 
Og  sørger  for,  at  Dommen,  Folket  fælder. 
Fuldbyrdes  ordenligt  i  Fængslerne? 

Prodikos. 
Nei,  Ven!  jeg  er  Archont. 

Ion. 

Nu,  desto  bedre! 
Saa  har  du  jo  desmere  Myndighed. 

Prodikos. 
Men  jeg  har  ikke  Tid  at  tale  med  dig. 

Ion. 
Jeg  kiender  ingen  af  de  Elleve; 
Og  dersom  du  ei  vil,  at  Sokrates 
Skal  løbe  bort,  saa  maa  du  høre  mig. 

Prodikos. 
Hvorledes?     Tal? 

Ion. 
Man  sammenrotter  sig, 
Man  vil  bestikke  mig  til  ham  at  bringe 
Paa  Skibet  ud  i  Aften,  naar  jeg  seiler; 
Men  jeg  er  Slaten  tro,  det  lykkes  ei. 
Dog  muligt  findes  der  vel  andre  Narre 
Og  Sværmere,  som  lade  sig  forføre; 
Og  derfor,  Prodikos!  jeg  varer  dig, 
Benyt  mit  Vink. 

Prodikos. 
Godt!  jeg  benytter  det. 
Naar  Festen  er  til  Ende,  skal  jeg  tale 
Med  dig  i  Eenrum.     Lov  mig,  midlertid 
Ei  at  betroe  den  Sag  til  nogen  Anden! 

Ion. 
Jeg  lover  def. 

Prodikos. 
Besøg  mig  i  mit  Huus! 
Ion  gaaer. 

Prodikos 

vinker  Eustachios. 

Hold  Øie  med  ham,  medens  Festen  varer! 
Han  aabenbared  mig,  at  man  har  vendt  sig 
Til  ham  om  at  bortføre  Sokrates. 
Du  veed,  at  Raadet  —  det  vil  sige  da 
De  Fleste,  navnligen  Archonterne  — 
Ei  ønske  Noget  meer,  end  denne  Flugt; 
Thi  ene  den  os  redder  for  en  Brøde, 
Der,  som  en  Skamplet  paa  Athenes  Skiold, 
Vanære  Folket  vilde  for  hver  Fremtid, 
Saalænge  Verden  stod.     Ei  mægte  vi 

Selvraadigt  at  omstøde  Folkets  Dom; 
Men  derfor  glædes  vi  saa  meget  meer, 
Hvis  milde  Guder  skienke  Sokrates 
En  Vei  til  Frelse.     Denne  Vei  har  ei 
Den  hierteløse  Skipper  spærret  ham. 
Thi  Speiderne  har  alt  berettet  mig: 
Xanthippe  selv  i  Nat  har  været  hos 
Sin  Fætter  Pythias;  han  bringer  Baaden 
I  Mørkningen,  at  hente  Sokrates. 
Vi  Fangefogden  gav  Befaling  til 
At  bie  nogle  Timer  med  at  bringe 
Giftbægeret  i  Fængslet  til  den  Dømte; 
Og  dersom  man  bestikker  Fangefogden 
Og  Vagten  —  vove  de  ei  meget  ved  det. 
Gak  nu  med  Guderne!  Der  kommer  Toget. 

Under  en  Marsch  kommer  Sanger-  og  Dandserchorene, 
fulgte  af  Folket. 

Strophe 

medens  der  dandses^. 

Hil,  Hil  dig,  Moder!  hellige  Leto! 

Skiønne  Børn  Kronion 

Skienkte  du;  Phøbos  Apollon  takker 

Dig  for  Guddomslivet. 

Dig  Here  forfulgte  med  nidkiær  Harm, 

Og  forbød  hvert  Land,  som  med  faste  Støtter 

Var  til  Jorden  grundet,  at  modtage  dig; 

Da  fløi  du,  som  hiin  frygtsomme  Due 

Ved  Deukalions  Vandflod; 

Ei  en  Plet  du  fandt,  som  den  Trætte  modtog. 

Antistrophe. 
Men  Øen  Delos  svømmed  i  Havet, 
Ei  til  Jorden  grundet; 

Blomstrende  strakte  sin  Favn  den  mod  dig, 

Mens  du  fløi  fortvivlet. 

Da  daled  du  ned  ved  Klippens  Hang, 

Og  bag  Palmeskyggen,  ved  yndige  Bredder 

Af  den  forbi  dig  ilende  Strøm, 

Let  da  fødte  du  Phøbos  ApoUon. 

Og  Gudinder  ham  dypped 

I  den  Flod,  hvor  Iris  sin  Regnbue  slog. 
Sangen  tier,  Dandsen  standser. 

En  Rhapsode 

træder  frem,  og  taler: 
Men  da  Phøbos  Apollon  var  født  af  Leto  paa  Delos, 

Raabte  han  strax:    Min  Haand  skal  tvinge  Lyren  og 

Buen. 

Klinge  skal  hiin  livsaligt  i  Hal,  men  denne  paa  Valen 

Vække    forfærdelig    Skræk    med    sin    Klang    blandt 

blødende  Fiender. 

Phøbos,    Langtf ratræffer !     det    takkede    Kynthos 

besteg  du; 

Ofte  til   Øer  du  gik,   hvor  dig  reistes  de  skiønneste 

Templer. 

Men  af  Øerne  glæder  dog  ingen  dit  Hierte,  som  Delos. 

Der  du   bygte   dig  selv  af  Horn,   som  du  vristed   af 

Panden 

Paa  Steengeder,  dem  Artemis  traf,  din  jagende  Søster, 

Kunstigt  et  Alter,   af  Hornene  snoet.     Ei   Kalk   eller 

Leer  du 

Brugte  dertil.     Der  gav  du  Grækerfolket  Orakler, 

Mere  forstaaelige  tidt,   end  Pythias  Gaader  i   Delphi. 

Didhen  sender  Athen  hver  Sommer  et  Offer  og  Sangchor, 

Bragt  paa  det  selvsamme  Skib,   som  Theseus  bygte, 

dengang  han 

Spurgte  dig  første  Gang.  Thi  raadner  i  Skibet  en  Planke, 
Flux  indkiles  paa  Stedet  en  ny.  Saaledes  fornyer  sig^ 
Evig  den  hellige  Snekke,  med  Laurbær  smykt  og  med 

Blomster. 

Modtag,  Guldhaarfagre !  vor  Tak,  fordi  du  bevared 
Theseus,  vor  Stamfader,  da  fromt  han  bad  dig  om  Bistand 
Paa  hiint  hellige  Del  os,  ved  Altret  bygget  af  Krumhorn. 
Minotaur   han   betvang;    Labyrinthen   ei  længer  med 

hæsligt 
Echo  de  Myrdedes  Skrig  gientog,  de  deilige  Drenges, 
Yndige   Pigers,    som   sendtes    til    Straf  fra    sørgende 

Hiemstavn. 
Ingen  Sommer  skal  kalde  med  liflige  Straaler  i  Hellas 
Blomster,  Druer  og  Myrter  frem,  din  hellige  Laurbær 
Skal  ei  grønnes  —  og  savne  vor  Fest  paa  Klippen  i 

Havet. 

Slynger,  I  Dandsere !  nu  labyrinthiske  Bugter  til  Ære 
For  Stamfaderen.    Flygter,  I  lystige  Piger  og  Knøse! 
Spøgende  for  Minotaur,  og  forener  Jer  atter  i  Klynger. 
Choret  synger  de  sidste  tre  Linier,  medens  Dandsen  udføres. 

ÅRCHONTEN 
vinker. 
Nu  standser  brat  med  Sangen  og  med  Dandsen! 
Apollons  Præst  af  Tempelet  udtræder. 
Forkynder  os  det  hellige  Orakel, 
Som  Skibet  denne  Gang  har  bragt  fra  Delos. 

Basuntoner. 

Ypperstepræsten 

træder  ud  af  Tempelet,  og  siger,  naar  ban  staaer  midt  i  Kredsen: 
Oraklet  lyder  denne  Gang,  Athener! 
Som  det  i  Oldtidsdage  lød  for  Theseus: 

Da  vil  I  vorde  lykkelige,  naar 
I  lade  jer  af  Kiærligheden  lede. 
Basuntoner ;  Ypperstepræsten  gaaer  ind  i  Templet  igien. 
Der  hersker  et  Øieblik  en  dyb  Taushed. 

Platon 

træder  frem. 
Tillader  mig,  Athener!  som  en  fri, 
En  dristig  Borger,  og  som  Philosoph, 
Hvis  Hverv  og  Kald  det  er,  at  pønse  paa 
Forborgne  Ting,  og  at  forklare  de 
Forblommede  —  jer  at  meddele  her 
De  Tanker,  Følelser,  som  mægtigt  fyldte 
Mig  Aand  og  Siæl,  da  Præsten  os  forkyndte 
Orakelordet.     Hvad  i  Oldtids  Dage 
Tildrog  sig  som  Bedrift  blandt  Guder  og 
Heroer  —  det  tildrager  sig  endnu, 
Kun  paa  langt  mere  svag,  forblommet  Viis, 
Som  Drift,  som  Lidenskab  i  Mandens  Barm; 
Dog  vigtigt  nok  for  os  i  dette  Liv. 
Og  hist,  naar  Adrasteia  veier  Daad 
Paa  Evighedens  Vægtskaal,  vil  hver  Handling 
Tilregnes  os,  saa  liden  den  end  tyktes. 
Ja,  ofte  vorder  da  det  Lille  stort. 
Det  Store  smaat;  thi  Støvets  Kraft  mod  Guders 
Er  saare  ringe,  men  den  gode  Villie, 
Den  agter  Guden  selv  hos  Mennesket. 
End  raser  Minotaur  i  Labyrinthen, 
Som  daarlig  Lidenskab,  som  ond  Bedrift; 
End  er  det  Theseus'  Hverv,  med  Kiærlighed 
Til  Ariadne,  til  det  Evigskiønne 
(Som  Bacchus,  som  Begeistringen  har  kaaret 
Til  Himmeldronning)  at  forløse  kiækt 

£]i  Efterslægt  af  hulde  Møer  og  Svende. 

Ja,  Theséus'  Æt!  du  staaer  i  Labyrinthen. 

Grib  Kiærlighedens,  grib  Fornuftens  Traad! 

Thi  Minotauros  sluger  blot  ei  Børn; 

I  Dag  Uhyret  sluge  vil  en  Gubbe, 

Uskyldig  som  et  Barn,  vor  Sokrates. 

O,  redder  ham  fra  grusom  Minotaur! 

Da  vorder  hver  en  Borger  atter  Theseus. 

Frikiender  den  Uskyldige,  som  sidder 

I  Fængslet,  for  at  drikke  vamle  Gift, 

Naar  Solen  synker,  mens  I  fryde  jer 

Ved  Spil  og  Dands.     Vee  jer,  hvis  I  foragte 

Mit  Varsel,  da  vil  Lykken  svigte  jer. 

Ham,  hvem  Orakelet  i  Delphi  kaldte 

Den  Viseste,  ham  vil  i  Delos  Phøbos 

Apollon  redde  —  for  at  redde  jer; 

Thi  let  er  Død  for  den  Uskyldige, 

Men  sort  Fortvivlelse  vil  ramme  Brøden.  Gaaer. 

Archonten. 
Undskylder  en  bedrøvet  YngUngs  Tale! 
Medlidenheden  med  en  gammel  Lærer 
Aftvang  ham  Ubesindighedens  Ord. 
Ei  Folkets  Sværm  omstøder  Folkets  Dom. 
Nu  iler  med  Musik  og  Sang  til  Templet 
For  Artemis,  og  der  fortsætter  Festen! 

Under  Musik  gaaer  Sværmen  bort 

FÆNGSEL. 

Sokrates  i  Lænker.    Ellevemændens.    Æschines.    Fangefooden. 

En  af  Ellevemændene. 
Det  hellige  Skib  er  kommen  hiem  fra  Delos, 
Og,  Sokrates!  du  lide  maa  din  Straf 

Endnu  i  Dag,  naar  Aftensolen  daler. 

Thi  løse  vi  dig  her  af  Lænkerne, 

Det  skeer. 
At  uden  Tvang  du  dine  sidste  Timer 
Tilbringe  kan  med  from  Betragtning.     Fogden 
Vil  bringe  Bægret  dig,  naar  det  er  Tid. 
Og  nu  —  Farvel! 

Alle  Ellevemændene 

alvorlige  og  bevægede,  med  sagte  Røst 

Farvel!  Farvel!  Farvel! 

De  gaae  med  Fangefogden. 

ÆSOHINES 
griber  Sokrates'  Haand. 

Min  Lærer!  du  er  fri.     Selv  har  de  løst  dig 

Fra  Lænkerne.     Naar  Blomsterkalkene 

Sig  lukke,  aabnes  dig  dit  Fængselsbuur. 

Du  skal  ei  tømme  Giftens  Kalk,  din  Hustru 

Har  brygget  dig  en  Drik  af  Ægtetroskab, 

Langt  mere  sød.     Der  mangler  Intet,  uden 

Din  egen  Villie. 

Venlig. 

Vær  nu  ikke  sær, 
Og  giør  ei  med  en  overdreven  Stivsind 
Din  Vivs  og  dine  Venners  Hielp  til  Intet. 
I  Fald  du  ikke  flygter,  vil  man  troe. 
At  det  er  Dines  Skyld,  som  ikke  hialp, 
Og  dybt  vi  synke  vil  i  Folkets  Mening. 
Sokrates 

mild. 

Nei,  Æsehines!  jeg  er  ei  stiv  og  sær; 
Saaledes  har  du  hidtil  ikke  kiendt  mig. 

ÆSCHINES. 

Tilgiv  mig.  Fader!  Kiærlighed  til  dig 
Mig  kun  forledte  til  at  ivre  mod  dig. 

Sokrates. 
Saa  vented  du  dog  her  Modsigelse? 

ÆSCHINES. 

Jeg  er,  som  Lærling,  vant  at  høre  dig, 
Og  du  har  ofte  modsagt  mig. 

Sokrates. 

I  Fald 
Det  skeer  i  Dag,  da  er  det  ikke  mig, 
Det  er  Retfærdigheden,  det  er  Sandhed, 
Som  siger  dig  imod.     Dem  vil  vi  høre; 
Du  veed,  jeg  giør  i  Livet  intet  Skridt, 
Hvor  ikke  først  jeg  spørger  dem  til  Raads, 
Og  kun  af  dem  jeg  lader  mig  befale. 
Hvad  nu  Folks  Mening  angaaer,  kiære  Søn! 
Da  skal  du  ikke  bryde  dig  for  meget 
Om  den;  den  har  ei  meget  at  betyde. 
Men  lad  os  høre,  hvad  Fornuften  byder! 
Siig,  Æschines!  vi  talet  har  om  Retfærd 
Saa  tidt;  var  det  for  Spøg,  kun  Bameleg, 
Kun  et  Mundsveir,  phantastisk  Tidsfordriv, 
Naar  ei  vi  havde  Andet  at  bestille? 
Hvad  eller  var  det  Alvor?     Mene  vi 
Endnu,  at  Uret  bør  man  aldrig  giøre; 
Hvad  eller  har  vi  skiftet  ganske  Tro, 
Og  mene  nu:  ei  altid,  men  dog  stundom, 
Naar  det  kan  være  Meneren  til  Nytte? 

Æschines. 
Og  kalder  du  det  Uret,  at  du  flygter? 

Sokrates. 
Bør  man  sit  Løfte  holde,  eller  kan 
Man  bryde  det,  naar  der  er  Fordeel  ved? 

ÆSCHINES. 

Ha,  hvem  gav  du  dit  Løfte? 

Sokrates. 

Lovene. 
Dem  har  jeg  villig  underkastet  mig, 
Som  Statens  Borger.     Hvis  jeg  havde  været 
Med  Loven  utilfreds,  da  kunde  jeg 
Jo  reist  min  Vei  og  søgt  en  fremmed  Stat. 
Men  aldrig  dog  forlod  jeg  dette  Land, 
Som  mig  har  født  og  baaret  og  opdraget; 
Saa  kiært  det  var  mig.     Een  Gang  kun  til  Isthmos 
Jeg  drog,  tra  Gange  drog  jeg  bort  med  Hæren. 
Og,  Æschines!  hvis  jeg  nu  fulgte  dig. 
Og  Lovene  saa  traadte  frem  og  talte: 
>Du  kalder  dig  en  Viis,  og  veed  end  ei, 
>At  Fædrelandet  kræver  større  Pligt 
>Af  sine  Børn,  end  selv  Forældrene, 
»Ærværdigt,  helligt  hist  for  Guderne, 
>Som  for  hvert  Menneske,  der  har  Fornuft? 
>Veed  ei,  at  det  opbragte  Fædreland 
»Maa  lydes  meer,  end  den  opbragte  Fader, 
>Hvem  enten  du  bevise  maa  din  Ret, 
>Hvad  eller  ydmyg  taale  Revselsen. 
»Thi  bruge  Vold  mod  det,  det  er  langt  meer 
»Ugudehgt,  end  slaae  sin  egen  Fader. 
»Nu  nys  for  Retten  stævnet  yttred  du, 
»At  du  slet  ikke  frygtede  for  Døden; 
»Du  Døden  foretrak  for  Landsforviisning. 
»Nu  skammer  du  dig  ikke  ved  at  løbe 
»Som  Slave  bort  fra  sønderfilet  Lænke; 
»Nu  giør  du  dig  foragtet,  latterlig, 

♦Mens  daarlig  du  formummer  dig  ti!  Flugt; 
»Og  dine  Dommere,  som  fældte  dig, 
»Du  giver  Palmer  selv  i  Hænderne. 
»Du  dine  Børn  berøver  Borgerretten, 
»I  Fald  de  følge  dig;  og  blive  de, 
»Da  er  du  barnløs,  og  de  faderløse, 
»Og  stande  brændémærkt  af  deres  Fader. 
»Og  Vennerne,  som  hialp  den  feige  Gubbe 
»Til  nedrig  Flugt,  har  opbragt  Fædrelandet, 
♦Og  spærret  sig  hver  Vei  til  Fremtids  Held, 
♦Hvis  ei  de  straffes  som  Forbrydere«.  — 
Nei,  Æschines!  hils  mine  Venner,  hils 
Min  Hustru,  tak  dem  for  den  Kiærlighed, 
De  viste  mig;  men  —  Sokrates  maa  døe, 
I  Fald  hans  gode  Navn  skal  ærligt  leve. 

Særdeles  venlig  og  rørt. 
Og  lad  mig  nu  omfavne  dig,  min  tappre. 
Min  unge  Ven!  og  bliv  ei  vred,  fordi 
Din  gamle  Fader  siger  dig  imod. 
Der  komme  vil  engang  den  Tid  og  Stund, 
At  du  mig  giver  Ret,  naar  jeg  er  borte. 

ET  SKYGGEFULDT  STED  UDEN  FOR  ATHEN, 
VED  KILDEN  UNDER  EN  PLATAN. 

Platon 

ene. 
Det  hialp  mig  intet!     Som  Barbarerne, 
Der  dandse  vildt  og  slagte  Mennesker 
Til  deres  Fest,  saaledes  sprang  paa  Torvet 
Athenerne.     Fornuftens,  Tankens  Ord 
Var  Hagl  paa  Ubarmhiertighedens  Skiold; 
Samvittighed  i  Hiertet  ikke  vaktes. 
Thi  der  var  intet.     Egenkiærlighed 
Sad  i  det  tomme  Bryst,  og  kroede  sig, 
Mens  Hiernen  drak  Letsindighedens  Ruus.  — 
Saa  dø  da,  Sokrates!  for  evig  siden 
At  leve.     Jeg  begræder  ei  din  Død. 
Men  her  paa  dette  Sted,  hvor  du  saa  tidt 
Mig  underviste,  græde  vil  din  Kilde, 
Og  kalde  med  sit  veemodsfulde  Kluk 
Din  Aand,  til  den  paa  Zephyrvinge  kommer. 
Og  vifter  venligt  i  Platanens  Blad. 
Her  skal  Erindringen  om  dig  befrugte 
Min  Tanke.     Daglig  skal  din  gode  Dæmon 
Besøge  mig,  og  hviske  mig  i  Øret, 
Hvad  og  med  hvilke  Ord  min  Pen  skal  skrive. 

Men  hvad  er  det?    Det  rasler  hist  i  Busken  — 
Jeg  ser  en  Flok  Bevæbnede.     De  standse; 
Men  Høvidsm anden  kommer,-  hilser  mig. 
Jeg  skulde  kiende  ham,  hvis  ikke  Hielmen 
Og  Pandsret  giorde  ham  ukiendelig. 
Men  —  nei,  ved  Zeus  I  jeg  tager  ikke  feil, 
Det  er  min  Æschines. 

ÆSCHINES 
kommer  bevæbnet. 

Det  er  ham  selv. 
Og  nu,  min  Platon!  føler  jeg  mig  først, 
Som  Fisken,  i  mit  eget  Element. 
I  havde  fanget  mig  i  en  Spand  Vand, 
Og  lærte  mig  i  Vandet  flere  Kunster, 
Som  jeg  fortræffeligt  kan  gøre  Brug  af, 
Naar  atter  frit  jeg  svømmer  i  min  Sø. 
Det  skader  ei,  at  Krigeren  kan  tænke, 
Det  skader  ei,  at  Krigeren  er  god; 
Men  jeg  kan  ikke  slaaes  med  Syllogismer, 
Jeg  tænker  meer  med  Hiertet  end  med  Hov'det, 
Og  det  er  ei  saa  galt,  som  Mange  troe. 
Naar  Hiertet  kun  er  sundt  og  stærkt  og  reent, 
Saa  vogter  det  sig  nok  for  Sværmeri, 
Og  falder  ikke  til  Spidsfindigheder. 
Og  nu  begynder  jeg  min  første  Daad 
Med  hvad  vist  Xenophon  strax  havde  giort. 
Hvis  ei  han  var  i  Asien  hos  Kyros. 
Jeg  redder  Sokrates  med  Vaabenmagt. 
Naar  Folket  ei  vil  skienke  Livet  ham. 
Og  naar  han  ei  sig  selv  vil  skienke  Livet, 
Saa  maae  de  begge  tvinges.     Seer  du  hist 

Den  Sværm  af  Ynglinger?     Det  er  kun  lidet. 

Aristos  og  Melampos  hielpe  mig; 

Der  hverves  overalt  —  og  det  er  let. 

Et  Oprør  skal  forløse  Sokrates. 

Før  Solen  synker,  skal  jeg  sørge  for, 

At  ei  det  bliver  evig  mørkt  for  Hellas. 

Platon. 
Et  Oprør? 

ÆSCHINES. 

Som  bestaaer  kun  i,  at  vi 
Med  stærke  Landser  sprænge  Fængslets  Dør, 
Borthente  Sokrates  fra  Dødens  Hal, 
Og  bringe  ham,  bevæbnede,  til  Skibet. 
Saa  kan  han  siden,  bragt  i  Sikkerhed, 
Bevise  mig,  at  jeg  har  handlet  galt. 
Saa  maa  han  frit  mig  skiende  Huden  fuld 
Saa  meget,  som  han  vil.    Han  er  uskyldig. 
Det  er  mig  nok;  og  kan  jeg  redde  ham, 
Saa  vil  jeg  gierne  slrax  begaae  en  Synd. 

Platon. 
Besynderlige  Æschines!  jeg  veed 
Ei,  hvad  jeg  her  skal  svare  dig. 
Æschines. 

Saa  ti. 
Ti  stille,  Platon!  det  er  bedre.     Følg! 
Ord  er  der  vexlet  nok,  som  ikke  hialp; 
Hvor  Ord  ei  hielpe,  maa  der  Andet  hielpe. 
Men  ved  den  evige  Zeus  og  ved  hans  Lyn, 
Jeg  sidder  ei  med  Hænder  kun  i  Skiød, 
Mens  man  i  Mortren  støder  ham  Skarntyden. 
Et  Bæger  paa  hans  Sundhed  vil  jeg  tømme, 
Naar  hist  han  tumler  paa  den  aabne  Sø.        De  gaæ. 

FÆNGSELET. 

Abistophanes.    Daphne.    Fangefogden. 
FANaEFOGDEN. 

Her  er  hans  Fængsel;  vil  I  dvæle  her, 
Saa  kommer  han  vist  strax  og  taler  med  jer. 
Han  er  i  Badet  tæt  herved;  der  nyder 
Han  Vederqvægelsen  for  sidste  Gang.  Gaaer. 

Daphne 

seer  sig  om. 
Her  altsaa,  Fader,  er  dit  Sovekammer  ? 
Det  forrige  var  ikke  meget  bedre. 

Det  vordende  blier  ikke  slettere. 

•    Seer  paa  en  Lænke,  som  hænger  paa  Væggen. 
Jernlænken  har  man  taget  af  din  Fod; 
Jordlænken  vil  nu  ogsaa  briste  snart, 
Da  binder  intet  Baand  dig  Siælen  meer. 

Abistophanes. 
Min  Daphne! 

Daphne. 
Aristophanes !  her  tvinger 
Mig  Stedet  til  at  tale  Alvorsord 
Og  ærlig  Sandhed:  jeg  er  ikke  din. 
Jeg  vil  ei  daare  dig  med  Følelser, 
Som  dette  Hierte  kan  ei  længer  dele. 
Flau  forekommer  mig  og  saare  mat 
Den  hele  Drengeleg,  som  Eros  øver. 
Hvad  vil  det  sige?     Ynglingen  og  Pigen 
See  pludselig  hinanden,  og  forgabes; 
Den  ydre,  legemlige  Skiønhed  seirer. 
Og  der  er  intet  Spørgsmaal  meer  om  Siælen, 
Og  der  er  intet  Spørgsmaal  meer  om  Vennen, 

Til  hvem  os  Troskab  med  en  Kiæde  bandt, 
Som  Livets  bedste  Timer  sammensmedded. 
Og  dog  med  denne  løse  Rosenranke 
Du  troer  at  kunne  drage  mig  fra  ham, 
Som  jeg.  har  elsket,  fra  jeg  kunde  føle? 

Aristophanes. 
Jeg  river  dig  ei  fra  din  Fader,  Daphne! 
Dig  skiller  Døden  ved  ham. 

Daphne. 

Nei,  ved  Styx!  — 
Den  Ed  var  ikke  stærk;  thi  Styx  maa  være 
Saa  sort  og  bred,  den  vil,  saa  kan  min  Siæl 
Kiækt  overflyve  den  til  Sokrates, 
Saa  tidt  den  vil.  —  Ja,  hvis  han  leved  med  mig, 
Da  kunde  jeg  vel,  Aristophanes! 
For  Resten  leve  lykkelig  med  dig, 
Naar  hist  jeg  daglig  i  hans  lille  Kammer 
Først  havde  siddet  med  ham  paa  hans  Træbænk, 
Og  suget  Honningviisdom  af  hans  Læber, 
Og  seet  ham  i  et  venligt,  himmelskt  Aasyn  — 
Saa  venligt  og  saa  himmelskt,  at  det  kunde 
Forsmaae,  hvad  Sandsen,  hvad  et  jordisk  Øie 
Kun  kalde  Skiønt;  fordi  det  overgik 
Hvad  Sandsen  fatter,  og  hvad  Øiet  seer. 
Men  nu  —  nu  kan  ei  Eros  med  sin  Fakkel 
Antænde  meer  mit  Hierte;  det  er  dødt 
For  denne  Verdens  Lyst.     Nu  staaer  jeg  selv 
Som  Dødens  Dæmon  med  nedvendte  Blus, 
Der  sluktes;  stirrer  i  den  sorte  Jord, 
Som  sluger  Sokrates  —  og  al  min  Trøst 
Er  op  at  løfte  Blikket  mod  hans  Himmel. 

Aristophanes. 
o,  Daphne!  jeg  fortvivler  ei,  fordi 
Du  nu  forlader  mig.     Forlad  mig  kun 
I  sødt,  livsaligt  Pigesværmeri. 
Paa  Sorgens  Midnat  følger  dog  en  Morgen. 
Den  Mø,  der  elske  kan  saa  datterligt, 
Vil  ogsaa  skienke  Manden  Kiærlighed. 

Daphne. 
Ak,  jeg  har  Intet  meer  at  skienke  dig, 
Thi  Alt  jeg  misted,  da  min  Fader  døde. 
For  mig  har  Eros  ingen  Roser  fieer. 
Men  i  vor  lille  Hauge  staaer  et  Bed 
Violer  ved  den  Bænk,  hvor  med  min  Fader 
Saa  tidt  jeg  sad,  og  lytted  til  hans  Ord; 
Tidt  saae  jeg  ned  paa  dem,  naar  der  var  Noget, 
Han  sagde,  som  jeg  ikke  ret  forstod; 
Og  det  var  ligesom  Violerne 
Mig  hialp  til  at  forstaae  de  skiønne  Tanker. 
Dem  vil  jeg  plukke;  det  er  sidste  Gave, 
Jeg  bringer  ham,  før  Dødens  Kalk  han  tømmer. 
Tal  du  nu  først  med  ham,  siig  ham  Farvel, 
Og  forbered  ham  paa  hans  Datters  Komme !  Hun  gaaer. 
Sokrates 

kommer  fra  Badet. 

Nu  har  jeg  sparet  Qvinderne  det  Arbeid, 

At  bade  Liget;  jeg  har  aldrig  ønsket 

En  Andens  Hielp  for  hvad  jeg  selv  kan  giøre. 

Bliver  Aristophanes  vaer,  og  siger  muntert  smilende, 
i  det  han  rækker  ham  Haand. 

Ei,  Aristophanes!  Det  glæder  mig 

At  hilse  dig  som  Svigersøn,  min  Ven! 

16* 

Den  Seier  fik  jeg  over  dig  til  Straf 
For  Spotten  over  Eros  —  husker  du?  — 
Hos  Agathons.     Hvorledes  var  det' nu, 
Du  maled  ham,  da  Raden  kom  til  dig; 
Da  Druesaften  havde  muntret  os, 
Og  da  din  Læge  Eryximachos 
Først  maatte  give  dig  et  Raad  mod  Hikken, 
Som  vilde  standse  din  Veltalenhed? 
Aristophanes 

alvorlig  deeltagende. 
Endnu  du  spøger,  Sokrates? 

Sokrates. 

Hvi  skulde 
Jeg  ikke  spøge,  Aristophanes? 
Hvorledes  var  det.  Mennesket  var  skabt 
I  Tidens  første  Dage?  Som  en  Kugle, 
Med  fire  Hænder,  fire  Been,  ei  sandt? 
Og  hvor  han  gik,  man  saae  ham  vende  Mølle. 
Men  for  at  straffe  denne  vilde  Kaadhed, 
Skar  Zeus  ham  over,  som  man  med  et  Haar 
Igiennemskærer  Æg.     Da  smægted  Hælvten 
Bestandig  efter  anden  kiære  Halvdeel. 
Og  deraf  du  forklared  Kiærligheden 
Platonisk  —  men  dog  paa  din  egen  Viis. 

Aristophanes. 
O,  ædle  Sokrates!  jeg  klart  erkiender 
Din  Hiertensgodhed  selv  i  denne  Spøg. 
Du  vil  mig  skaane  for  Forlegenheden, 
I  det  jeg  første  Gang  i  dette  Liv 
Og  —  sidste  Gang  kan  tale  med  dig  ene. 
Jeg  kommer  ei  med  matte  Talemaader 

At  trøste  dig.     Jeg  veed,  at  du  stadfæster 
Dit  Heltelevnet  med  en  Heltedød. 
Jeg  kommer  meer  ei  for  at  redde  dig, 
Jeg  kommer  ei  for  at  beklage  dig. 
Din  Eiegodhed  fik  jeg  Prøver  paa; 
Men,  Sokrates!  den  er  mig  ikke  nok. 
Du  roligt  døer,  jeg  lever  ikke  roligt. 
Hvis  ikke  før  din  Død  du  skienker  mig 
Langt  meer  endnu. 

Sokrates. 

Og  hvad? 

Aristophanes. 

Din  Agtelse. 
Sokrates 

smilende. 
Du  underlige  Aristophanes! 
Hvor  falder  du  paa  Sligt?     Og  troer  du  da, 
Jeg  skienkte  dig  det  Bedste,  som  jeg  eied 
I  dette  Liv  —  min  Daphne  —  hvis  af  Hiertet 
Jeg  ei  dig  agted? 

Aristophanes. 
Du  har  viist  mig  Høimod; 
Vid,  Menneskeforstand  tiltroer  du  mig; 
Du  har  tilgivet  mig  en  Ungdomskaadhed ; 
Du  skienker  mig  din  Datter,  da  du  mener, 
Jeg  er  for  Resten  et  godt,  ærligt  Skind, 
Som,  hende  tro,  vel  kan  forsørge  hende  — 
Det  er  ret  godt,  men  mig  dog  ikke  nok. 
Det  piner  mig,  at  du  ei  ret  forstaaer  mig. 
Som  Yngling,  Ædle!  jeg  miskiendte  dig. 
Men  du  miskiender  mig  endnu  som  Gubbe. 

Sokrates. 
Siig  mig,  hvad  jeg  har  miskendt. 

Aristophanes. 

Sokrates! 
Vi  leve  blot  ei  for  at  handle  dydigt; 
Vi  handle  dydigt  for  at  leve  skiønt. 
Skiønhed  og  Dyd  er  begge  To  Gudinder; 
Jeg  var  den  Førstes,  du  den  Sidstes  Præst, 
Og  Aristophanes  fik  ogsaa  Noget, 
Der  seent  vil  gaae  i  Arv  fra  Slægt  til  Slægt, 
Skiøndt  paa  aldeles  modsat  Viis.     Jeg  var 
I  Eet  og  Alt  forski ellig  fra  dit  Væsen, 
Som  Morgenen  fra  Aftnen,  Sokrates! 
Men  ei  som  Nat  fra  Dagen. 

Sokrates. 

Gode  Ven! 

Aristophanes. 
Som  Morgenen  fra  Aftnen,  Sokrates! 
Thi  hiin  er  munter.  Aftnen  er  alvorlig. 
I  Morgenrøden  aabnes  alle  Blomster, 
Da  qviddre  Fuglene,  da  springer  Lammet 
Paa  Marken,  og  den  raske  Hiort  i  Skoven; 
Da  smykker  unge  Løv  den  unge  Vaar, 
Paa  Høien  sidder  Sundhed  som  Gudinde, 
Og  Overgivenhed  er  hendes  Datter.  — 
Men  kommer  Aftenen,  og  synker  Solen, 
Da  tindrer  Stiemen  frem  paa  Himlens  Hvælving, 
Og  hæver  Tanken  til  det  Evige; 
Da  kaster  Natten  Dagens  rige  Purpur, 
Og  hyller  sig  i  mørkebrune  Skind; 
Da  spøger  Aanden  ei  —  da  er  det  Alvor. 

Og  Ingen  saae  i  stiemeklare  Nat 

Saa  ^art,  saa  dybt,  saa  forskende,  som  du. 

Sokrates. 
Al  min  Fortieneste,  det  var  kun  den, 
At  ei  forsætlig  jeg  mit  Øie  lukked; 
Betvang  den  onde  Drift,  som  fristed  mig, 
Forfænglighedens  Blændværk. 

Aristophanes. 

Derfor  var  du 
Den  største  Kunstner  i  vort  Grækenland. 
At  danne  Steen  til  ædle  Bygninger, 
Til  Skikkelser  for  skiønne  Legemer, 
Og  Phantasie  og  Følelser  og  Sprog 
Til  Digte,  Folkesværm  til  kloge  Stater, 
Og  Ynglings  Mod  og  Snildhed  til  Bedrift  — 
Det  kunde  Fieer.     Men  danne  Hierter,  kiende 
Sig  selv,  i  tapper  Selvfornegtelse 
Heroisk  styrke  Dyden  i  sit  Bryst  — 
Deri  var  Ingen,  Sokrates!  dig  liig; 
Og  derfor  kommer  jeg  at  takke  dig 
Som  Ven,  som  Græker  og  som  Menneske. 
Og  skulde  jeg  end  ei  saa  heldig  vorde. 
At  du  tilstod  mig  meer  end  dagligdags 
Fortieneste,  saa  glæder  det  mig  dog, 
Hvis  du  erkiender  —  jeg  erkiendte  dig. 
Sokrates 

meget  mild. 
Min  gode  Ven!  du  vil,  jeg  skal  ei  spøge. 
Men  spøger  selv,  uagtet  saa  alvorlig. 
Var  jeg  en  Viis  —  som  selv  du  kalder  mig  — 
Hvis  jeg  var  blind  for  din  Fortieneste? 
Nei,  Aristophanes!  jeg  agter  dig. 

Og  til  Beviis,  saa  hør  mit  Skriftemaal: 
Hvert  Menneske  har  sine  Feil,  den  Bedste 
Kan  selv  vel  ikke  reent  aflægge  dem. 
Jeg  vil  ei  regne  til  de  Bedste  mig, 
Men  ærligt  regner  jeg  mig  til  de  Bedre; 
Dog  havde  jeg  en  Feil,  som  ei  var  liden. 
Thi  jeg  var  sær.     Og  havde  jeg  beundret 
Talentet  og  Geniet  meer  i  Hellas, 
Saa  havde  jeg  maaskee  giort  større  Fremgang. 
Gaa  nu  med  Gud,  med  den  Tilstaaelse! 
Dog  —  tag  endnu  den  Fyldestgiørelse : 

Gaaer  hen  til  et  Bord,  hvorpaa  der  ligger  en  Tavle. 
Den  Sokrates,  som  ei  sit  hele  Liv 
Skrev  Noget,  allermindst  Philosophie, 
Har  i  sit  Fængsel  i  de  sidste  Timer, 
For  at  adsprede  sig,  dog  skrevet  —  Digte, 
En  Ode,  seer  du,  til  Phøbos  Apollon, 
Og  sat  i  Vers  tre  Fabler  af  Æsop. 
Tag  disse  Smaating,  der  har  intet  Værd 
For  Kienderøiet,  til  Erindring  om 
En  gammel  Ven,  som  har  forsonet  sig 
Med  Digtekunsten  i  sin  sidste  Time. 

Aristophanes. 
O,  Sokrates!  hvor  smelter  du  mit  Hierte. 

Sokrates. 
Vær  lykkelig,  og  deel  din  Lykke  med 
Min  Øiesteen,  min  Daphne!     Hvor  er  hun? 

Artstophanes. 
Hun  kommer  strax,  hun  plukker  dig  Violer 
Kun  først  i  Haugen. 

Sokrates. 
Det  er  Dødens  Blomst 
Og  blid  Erindrings.     Aristophanes! 
Der  staaer  en  Laurbær  i  min  lille  Hauge; 
Siig  Daphne:  hun  skal  binde  dig  en  Krands 
Af  den.     Tag  den!     Den  kom  fra  Sokrates. 
De  omfkyne  hinanden,  Aristophanes  gaaer. 

SOKBATES 
ene. 
Man  blier  dog  bedre,  naar  det  lakker  nær 
Mod  Enden;  man  blier  blødere,  den  svage, 
Den  sidste  Rest  af  daarlig  Stolthed  svinder. 
Før  Øiet  brister,  aabner  Adrasteia 
Det  allerklarest  for  Retfærdigheden. 

Fajtobfoodbn  kommer. 

.    Fangefogden. 
O,  Sokrates!  din  Hustru,  dine  Børn 
Er  komne,  sidste  Gang  at  tale  med  dig. 
At  sige  dig  Farvel. 

Sokrates. 

Saa  lad  dem  komme! 
Hvad  Tid  er  det  paa  Dagen? 

Fangefogden. 

Der  er  godt 
Endnu  en  Time  til,  før  Solen  synker; 
Den  skinner  endnu  klart  paa  Biergene. 
Desuden  koster  det  dig  blot  et  Ord, 
Saa  faaer  du  Lov  at  leve  nogle  Timer 
End  efter  Solens  Nedgang.     Denne  Godhed 
Har  ofte  man  i  Fængslet  Fanger  viist; 
Og  der  var  Ingen,  som  ei  ønskte  det. 

Sokrates. 
De  havde  deres  Grunde,  jeg  har  min. 
De  troede  vel  at  vinde  ved  slig  Bøn; 
Jeg  troer,  slet  Ingenting  at  vinde  ved, 
Om  Giften  strax  jeg  drikker,  eller  siden. 
Det  vi] de  tværtimod  mig  forekomme 
Heel  latterligt,  hvis  jeg  ved  Livet  klæbte, 
Og  vilde  holde  paa,  hvad  ei  kan  holdes. 
Bereed  mig  Drikken,  lad  mig  vide,  naar 
Den  færdig  er;  men  bi  dog,  til  min  Hustru, 
Til  mine  Børn  er  borte. 

Fangefogden. 

Sokrates ! 
Du  vil  ei  hade  mig,  mig  ei  forbande. 
Som  Mange  giorde,  naar  paa  Øvrighedens 
Befaling  jeg  dem  bragte  besken  Skaal. 
I  den  Tid,  du  var  her,  har  jeg  dig  lært 
At  kiende  som  den  Ædleste,  den  Bedste, 
Som  den  Sagtmodigste.     Du  vredes  ei 
Paa  mig;  det  er  ei  mig,  som  dræber  dig. 
Saa  far  da  vel!     Og  søg  nu  at  udholde 
Saa  let  din  Skiebne,  som  dig  muligt  er  I     Han  gaær. 

Sokrates. 
Tak,  Tak,  min  Ven!  —  Hvor  fiint  dog  føler  ei 
Det  Menneske!     I  den  Tid,  jeg  var  her, 
Han  tidt  har  givet  sig  i  Tale  med  mig. 
Den  bedste  Mand!     Og  nu  deeltager  han 
Saa  varmt  i  Alt,  og  græder  ved  min  Død. 

Xaitthippe  kommer  med  Lamprokles  ved  Haanden,  og  har  den 
lille  Kbiton  paa  Armen;  i  det  hun  seer  Sokrates,  sætter  hun 
Barnet  ned. 

Xanthippe. 
O,  Sokrates!  saaledes  seer  jeg  dig, 
Saadan  beløntes  min  Anstrengelse, 
Min  Iver  for  at  frelse  dig,  mit  Slid. 
Ja,  du  var  reddet,  hvis  en  gyselig 
Haardnakkenhed,  en  Stivsind  uden  Lige  , 
Ei  ganske  havde  giort  mit  Værk  til  Intet. 
Som  Tigren  hierteløs,  du  sønderrev 
Den  Væv,  som  ærlig  Stræben  spandt  i  Nat, 
Der  skulde  klæde  din  og  Dines  Lykke. 
Nu  staae  vi  hielpeløsfortvivlede ; 
Vi  skulde  trøste  dig  i  Dødens  Stund, 
Men  kan  det  ei  —  saa  ulyksalige. 
Som  du,  vi  kan  kun  hyle  ved  din  Jammer. 

Sokrates. 
Min  ædle  Hustru!  her  er  ingen  Jammer, 
Og  din  Hengivenhed  er  ikke  Hyl, 
Om  end  den  skurrer  i  et  kiælent  Øre. 
Du  veed,  at  altid  jeg  forstod  dit  Sprog, 
Som  Andre  tidt  maaskee  dog  misforstod; 
Det  kom  fra  Hiertet.     Du  var  utaalmodig. 
Men  ei  du  svigted,  var  ei  lunken,  kold; 
Du  trak  dig  ei  tilbage  fra  min  Armod, 
Du  deelte  den,  og  du  formindsked  den 
Ved  Flid,  ved  dine  Hænders  travle  Gierning. 
Men  aldrig  end  har  dine  Hænders  Gierning 
Erhvervet  dig  en  Hæder,  som  i  Nat. 
O,  Børn!  seer  disse  Hænder,  kysser  dem. 
De  hellige  Hænder  modtog  disse  Saar 
Og  Vabler,  da  i  Nat  hun  spændte  Seil 
1  Tordenveir,  at  frelse  eders  Fader; 

Da  hun  med  Aaren  roede,  for  at  finde 
Den  Havn,  hvor  Trøsten  sad  paa  Haabets  Anker. 
Hun  fandt  den  ei  —  men  jeg  har  fundet  den. 
Jeg  gaaer  herfra  til  Guderne,  lidt  før 
Naturen  ellers  vilde  —  det  er  Alt. 
Men  ei  dit  Arbeid,  elskte  Viv!  var  spildt; 
Det  lærte  mig  og  Grækenland  at  kiende 
Din  skiønne  Siæl,  svøbt  i  en  selsom  Dragt. 
Sproglærer  blev  din  Daad:  den  siger  os 
Betydningen  af  dine  Vredesord, 
Og  viser  —  at  de  kun  var  Kiærlighedens. 
Xanthippe 

kysser  gientagne  Gange  hans  Haand. 
O,  Sokrates!  min  Ven!  jeg  ei  fortiener 
Din  Godhed.     Alt  for  slet  jeg  skiønte  paa 
Den  Skat,  jeg  eied  mellem  nøgne  Vægge. 
Nu  adler  du  en  ringe  Daad  til  Dyd. 

Sokrates. 
Xanthippe!  Hustru!  vi  maae  skilles  ad 
For  denne  Gang  —  i  dette  Liv.     Jeg  haaber 
Til  Guderne,  vi  samles  vist  igien. 
Men  denne  Stund  —  den  er  høitidelig, 
Og  ingen  Lidenskab  bør  plette  den. 
Ræk  mig  din  Haand! 

Hun  giør  det. 

Og  vil  du  nu  opfylde 


Min  sidste  Bøn? 


Et  helligt  Bud. 


Xanthippe. 
Den  er  Befaling  mig, 

Sokrates. 
Velan!  saa  ti,  giv  ei 

Dit  Hierte  Luft  i  Ord,  der  ikke  svare 

Til.  dine  Følelser  og  til  din  Tanke. 

See  blot  paa  mig,  og  smiil  —  gak  saa  med  Gud! 

O,  jeg  forstaaer  det  Smiil  og  dette  Blik. 

Det  stumme  Sprog,  Siæl  giennem  Øiet  taler, 

Er  mere  værd,  end  Smertens  vilde  Lyd 

Paa  Læberne. 

Til  Lamprokles,  paa  hvis  Hoved  han  lægger  sin  Haand. 
Min  Søn!  adlyd  din  Moder, 
Agt  hende,  vær  en  Støtte  for  din  Slægt. 

Tager  den  lille  Kriton  op  paa  Armen,  og  kysser  ham. 
Du,  lille  Lykkelige!  veed  endnu  ei, 
Hvad  Fadertabet  er. 

Kriton. 

Min  Fader!  kommer 
Du  hiem  i  Aften  til  din  lille  Kriton? 

Sokrates. 
Nei,  jeg  gaaer  hen  for  at  bestille  dig 
Og  Moder  og  de  kiære  Søskende 
Langt  bedre  Værelser,  hvor  vi  skal  samles. 
Han  giver  dem  et  venligt  Vink,  og  de  gaae. 
Hvor  er  min  Daphne?     Hvor  er  Platon? 

Daphne  kommer  med  Kebes  og  Phædon. 

Daphne. 

Her 
Er  Daphne  med  en  lille  Kurv  Violer 
Til  dig,  min  Fader! 

Sokrates. 
Tak,  min  gode  Pige! 

Daphne. 
Jeg  har  dem  plukket  i  vor  lille  Hauge. 

Sokrates 

tager  Kurven  smilende. 
Mig  synes  ogsaa,  jeg  skal  kiende  dem, 
Endskiøndt  de  see  livagtigt  ud  i  Kurven, 
Som  andre  Smaavioler.     Men,  mit  Barn! 
Vi  ynde  nok  Violerne;  de  dufte 
Saa  friskt  og  sødt,  og  de  skal  styrke  mig, 
Og  bringe  Vaaren  i  mit  skumle  Fængsel. 
Men  den  blaa  Dødningfarve  skal  ei  svække, 
Den  ei  maa  nedslaae  Sindet.     Matte  Veemod 
Sig  sømmer  vel  slig  spæd  og  lille  Blomst, 
Men  ei  et  Menneske,  der  staaer  for  Gud 
I  Livets  sidste,  store  Time.     Lader 
Os  altsaa  være  muntre!     Husker  du 
Det  Laurbærtræ,  der  skygger  over  hiint 
Violbed  i  vor  Hauge?     Du  skal  flette 
I  Morgen  Aristophanes  en  Krands 
Af  Laurbær.     Den  jeg  loved  —  skylder  ham. 
Vil  du  vel  det? 

Daphne. 

Ja,  Fader! 

Sokrates. 

Hils  ham  fra  mig. 
Og  husk  ham  paa  vor  Fest  hos  Agathon, 
Og  hvad  jeg  sagde  der  om  Kiærligheden, 
Om  Eros:  at  han  er  den  Stærkeste 
Blandt  alle  Guder,  thi  han  tvang  selv  Åres 
At  elske  Aphrodite;  at  han  er 
Den  største  Kunstner,  som  Hephæstos  lærte 
At  smedde  Malm;  at  det  er  ham,  som  sørger 
For  Ættens  Fremgang;  at  selv  Legemet 

Ved  ham  opnaaer  en  Slags  Udødlighed, 
Ved  at  gientage  sig  i  mange  Slægter; 
Men  at  hans  ædleste,  hans  bedste  Hverv 
Er  dog  —  at  avle  Dyd  og  elske  Siæle. 
Husk  ham  paa  det!     Tag  min  Velsignelse! 
Lad  ei  det  Tordenveir,  som  nedslog  i 
Din  skiønne  Vaar,  afsvie  dine  Blomster! 
Vær  lykkelig  —  og  tænk  paa  Sokrates! 

Daphne. 
Ja  —  din  Erindring  bringer  Solen,  mig, 
Hvergang  den  stiger,  og  hvergang  den  daler. 
Hun  omfavner  ham,  og  gaaer. 

Sokrates 

vender  sig  til  den  unge  Kebes. 
Hvi  saa  bedrøvet,  Kebes? 

Kebes. 

Sokrates! 
Snart  høre  vi  nu  ei  din  Viisdom  meer. 

Sokrates. 
Jeg  er  en  gammel  Gartner,  jeg  har  plantet 
Og  saaet  i  mange  Hierter,  det  vil  modnes 
Til  Høst  engang,  naar  jeg  er  ikke  meer. 
Hvor  er  min  Platon? 

Kebes. 

Han  vist  kommer  strax. 
O,  tal  endnu  en  Gang  med  dine  Venner, 
Og  trøst  os,  du  som  er  den  Stærkeste, 
Den  Muntreste  her  ved  din  egen  Død! 

Sokrates. 
Hvordan  kan  Døden  giøre  dig  bedrøvet? 
Den  være  kan  jo  dog  blot  Eet  af  To: 

Hvad  enten  Noget,  Kebes!  eller  Intet. 
Hvis  den  os  røved  hver  en  Følelse, 
Og  blev  en  Søvn,  hvori  den  Sovende 
Ei  ængstedes,  selv  ei  af  mindste  Drøm  — 
Da  var  den  alt  en  uskatteerlig  Vinding; 
Thi  vist  jeg  troer,  hvis  Nogen  sammenligned 
Shg  rolig  Nat  med  alle  Nætter,  Dage, 
Han  tilbragt  har  i  et  uroligt  Liv, 
Da  foretrak  han  slig  velsignet  Ro. 
Men  hvis  Bevidstheden  ei  Døden  dræber, 
Er  den  en  Siælsomskiftning,  en  Forvandling, 
En  Reise  til  et  Sted,  hvor,  efter  Sagnet, 
Man  atter  træffer  alle  sine  Kiære  — 
Tænk,  hvilken  Glæde  det  da  vel  maa  vorde, 
At  leve  der  med  Guder,  og  at  tale 
Med  Hesiod,  med  Orpheus,  med  Homer, 
Og  alle  store  Mænd,  som  var  før  os! 

Kebes. 
Du  tidt  den  Mening  yttret  har,  at  Alt, 
Hvad  man  i  Livet  lærer  og  erfarer. 
Er  kun  Erindring  fra  et  andet  Liv; 
I  Falu  saa  er,  da  har  vi  været  før. 
Men,  Sokrates!  hvormed  beviser  du 
Sandsynligt,  at  vi  blive  ved  at  være? 
Mon  Siælen  ei,  naar  Mennesket  udgiver 
Sin  Aand  i  Luften,  splittes  og  forsvinder? 
Sokrates 

smilende. 
Du  underlige  Kebes!  frygter  du. 
Som  Barnet,  Sligt?     Da  blier  min  Død  især 
I  Aften  farlig,  thi  det  blæser  stærkt. 

Kebes. 
Ja,  spot  mig  kun,  men  overtyd  mig  blot! 

Sokrates 

alvorlig. 
Din  Siæl  —  er  den  usynlig,  eller  synlig? 

Kebes. 
Usynlig. 

Sokrates. 
Hvad  ei  sees,  kan  ei  forsvinde 
For  Legemsøine,  som  det  aldrig  saae. 
Og  hersker  Siælen,  eller  Legemet? 

Kebes. 
Nei,  Siælen  hersker. 

Sokrates. 
Siig,  min  unge  Ven! 
Hvad  er  Guddommeligst,  det  Herskende, 
Hvad  eller  det  Beherskede? 
Kebes. 

Det  Første. 
Sokrates. 
Altsaa  maa  Siælen  ligne  Guder  meer. 
End  Legemet,  kun  dødeligt  og  svagt. 
Og  sammensat  blot  af  et  jordisk  Stof. 
Men  hvad  der  er  guddommeligt  og  evigt, 
Kan  ikke  være  jordisk  sammensat; 
Og  den  forløste  Siæl,  naar  den  forlader 
Sit  Støv,  maa  gaae  til  Gud,  hvorfra  den  kom, 
Hvis  den  var  reen,  retfærdig  og  uskyldig, 
Thi  ellers  klæber  den  ved  denne  Jord, 
Og  svæver  som  et  Gienfærd  om  sin  Grav, 
Og  pusler  som  en  Skygge  blot  om  Natten, 

Indtil  den  fundet  har  en  jordisk  Larve, 
Ved  hvilken  den  kan  vorde  Dyr  paa  ny. 
Og,  Kebes!  finder  du  det  ei  sandsynligt. 
At  slig  en  feig  og  graadig  Trællesiæl 
Blev  til  et  Æsel,  at  Tyrannens  Aand 
Blev  til  en  Ulv,  en  rovbegierlig  Grib? 

Kebes. 
Men,  Sokrates!  er  Siæl  i  Legemet 
Ei  Klangen  i  en  Lyra?     Uden  Lyren 
Er  ingen  Klang. 

Sokrates. 
Du  glemmer,  unge  Ven! 
At  det  er  Siælen  selv,  som  spiller  Lyra; 
Den  er  ei  Klang,  men  den  er  Klangens  Aarsag, 
Og  derfor  maa  den  give  KJangen  saligst, 
Naar  sidste  Gang  den  river  sig  fra  Strængen, 
Forenet  med  sin  Guddomsharmonie. 
Skal  Fuglene  beskæmme  Mennesket? 
Man  siger.  Svanen  siunger  Sørgesang, 
Naar  den  skal  døe  —  det  er  Bagvaskelse, 
Thi  ingen  Fugl  blev  endnu  hørt  at  siunge, 
Naar  den  var  hungrig,  tørstig  eller  syg, 
Nei,  tværtimod,  naar  den  befandt  sig  vel; 
Og  derfor  er  jeg  ogsaa  vis  derpaa, 
At  Svalen,  Viben,  og  at  Nattergalen 
Ei  klynke  sørgeligt  i  sidste  Stund. 
Som  hellige  Fugle,  der  tilhøre  Phøbos 
Apollon,  siunge  de  livsalig  Spaadom 
Om  Glæden  i  et  bedre  Liv;  det  kommer 
Kun  an  derpaa,  at  man  forstaaer  dem  ret. 

Men,  kiære  Børn!  nu  stunder  Timen  til. 
En  dyb,  en  uforklarlig  Følelse 
Forkynder  mig,  at  snart  min  Dæmon  kommer. 
At  give  mig  et  Vink  for  sidste  Gang 
I  dette  Liv.     Gaaer  bort  et  Øieblik, 
Og  kommer  saa  med  Fangefogden  atter, 
Naar  han  mig  bringer  det  bestemte  Bæger.     De  gaae. 

Sokrates  sætter  sig  hen  paa  Løibænken,  og  grunder.  En  skiøn 
sagte  Musik  lyder.  Hans  Dæmon  bliver  til  Syne,  som  en  Engel  i 
himmelblaat  Klædebon,  med  store  hvide  Vinger.  Den  træder  hen 
for  ham,  og  taler,  naar  Musiken  tier: 

I  Livet  sidste  Gang  jeg  til  dig  kommer. 
Jeg  vared  dig,  dengang  i  Morgenrøden 
Du  gik,  at  staae  for  Folket,  for  din  Dommer, 

At  ei  du  skulde  vogte  dig  for  Døden, 
At  ei  med  Feighed  du  besmitte  skulde 
Det  Hædersliv,  som  kiender  ei  til  Brøden. 

Du  tidt  niig  kaldte,  Sokrates!  den  Hulde, 
Du  undrede  dig  ved  min  Aabenbaring; 
I  Døden  vist  du  kiender  mig  tilfulde. 

Jeg  er  Samvittigheden  —  din  Erfaring  — 
Et  Tankebilled  af  dig  selv,  du  Gode! 
Der  tappert  sørged  for  din  Dyds  Bevaring. 

Men  ofte  Mennesker  kun  slet  forstode 
De  Anelser,  som  deres  Bryst  oprørte. 
Det  giorde  dem  urolige  til  Mode; 

Du,  lydig  som  et  Barn,  din  Engel  hørte. 
Ja,  Sokrates!  din  Uskyldsengel  taler, 
Som  Phantasiens  Magt  frem  for  dig  førte. 

Den  Fryd,  som  venter,  jeg  dig  ikke  maler; 
Men,  sendt  fra  Gud,  jeg  kommer  dig  at  trøste. 
Foragte  kan  du  Dødens  korte  Qvaler. 

Lad  denne  Spaadom  da  din  Aand  forlyste: 
Hvad  du  har  saaet,  skal  plat  ei  søndertrædes; 
Nei,  eengang  Jorden  rigeligt  vil  høste. 

Og  da  jeg  veed,  dit  gode  Hierte  glædes 
Ved  Andres  Lykke  meer  end  ved  sin  egen, 
Ynksomt  for  Hver,  som  udi  Nøden  stedes, 

Saa  hør:     Naar  nu  du  est  til  Himlen  stegen, 
Da  vil  din  Xenophon,  din  Platon  skrive 
Din  Lære;  den  er  ei  fra  Jorden  vegen. 

Dog  længe  skal  den  skiult  for  Verden  blive, 
Forvansket  lyder  den  fra  mange  Munde, 
Tre,  fire  hundred  Aar  vil  den  fordrive. 

Men  hvad  fra  Himlen  kom,  ei  gaaer  til  Grunde, 
Vankundighed  skal  ikke  Jorden  kue; 
Naar  disse  fire  hundred  Aar  henrunde, 

Da  skal  en  større  8ol  for  Jorden  lue, 

Da  vil  den  Gud,  du  aner,  sig  forbarme  — 
Og  Støv  skal  det  Guddommelige  skue. 

Da  favner  Alt  i  Kiærlighedens  Arme 
Den  Himmelske,  da  lyser  Troens  Kerte 
For  Kæmperne,  mens  vilde  Storme  larme. 

Da  hedder  det:   »Min  Søn,  giv  mig  dit  Hierte!« 
Og  ei  den  Vise  blot,  som  sindrigt  tænker. 
Med  farlig  Grandsken  lindre  skal  sin  Smerte; 

Men  Siælen  sprænger  sine  Slavelænker, 

Til  Himlen  den  paa  Trøst  og  Haab  sig  svinger 
Til  ham  —  hvem  ogsaa  grusomt  Jorden  krænker. 

Thi,  dalet  paa  Barmhiertighedens  Vinger, 
Vil  man  ham,  Sokrates !  som  dig,  forhaane. 
Man  Dødens  bittre  Kalk  ham  ogsaa  bringer. 

Han  vinker  dig  nu  ved  den  lyse  Maane 

Did  til  sin  Himmel.    Seer  du  vel:  han  strækker 
Mod  dig  sin  Arm,  hvor  hvalte  Buer  blaane? 

Og  Pagtens  hellige  Kalk  han  selv  dig  rækker. 

Synet  forsvinder. 

Phædon 

kommer. 
O,  Sokrates!  fortørnes  ei,  fordi 
Jeg  kommer,  uden  at  du  kaldte  mig; 
Men  Omhu  for  min  elskte  Lærer  kun 
Mig  driver  til  slig  Egenmægtighed. 
Vi  hørte  høit  dig  tale  med  dig  selv; 
Men  Fangefogden, 

Sukker. 
som  har  lavet  Giften, 
Dig  beder  om  at  være  ganske  rolig 

Og  ikke  tale  meget.     Man  har  havt 
Exempler  paa,  at  de,  som  hidsed  sig 
Med  alt  for  lange  Taler  Blodet  varmt, 
Har  maattet  tømme  Bægret  oftere. 
Sokrates 

munter. 

Ih  nu,  hvad  siger  det  saa  meer,  min  Phædon! 
At  drikke  Dødens  Skaal  tre,  fire  Gange? 
Jeg  lader  mig  af  den  ei  Munden  binde 
Med  blotte  Trusler;  den  maa  komme  selv 
Og  stivne  Tungen,  dersom  jeg  skal  tie. 

Alvorligere. 
Hvad  ellers  Talen  med  mig  selv  angaaer  — 
Har  virkelig  I  hørt  mig  tale  her? 

Phædon. 
Vi  hørte  tydeligt  din  egen  Røst 
At  raabe  høit  i  underlige  Versklang, 
Der  ikke  hører  Grækersproget  til; 
Men  hvad  det  var,  det  kunde  vi  ei  høre. 

Sokrates 

ryster  paa  Hovedet. 

Der  enten  jeg  er  skuffet,  eller  I. 
Du  veed,  at  jeg  mit  hele  Liv  har  troet 
At  see  en  Dæmon,  som  til  visse  Tider 
Advared  mig,  og  gav  mig  Raad  og  Trøst. 

Phædon. 
Har  denne  Dæmon  været  her  igien? 

Sokrates. 
Ja,  mere  tydelig,  end  nogensinde. 
Og  være  det  et  Jertegn  nu  fra  Guden, 
Hvad  eller  kun  min  egen  Siæls  Indbildning, 
Fra  Guden  kommer  det  dog  ligefuldt; 

Og  hellig  Spaadom  bragte  dette  Syn, 
Der  giør  mig  Dødens  Stund  saa  skiøn  og  munter, 
Som  Bryllupsdagen  er  for  Beileren. 
Og  derfor  maa  du  love  mig,  min  Phædon! 
Tager  venligt  med  sin  Haand  i  hans  Haar. 
Ei  at  afskære  disse  skiønne  Lokker 
I  Morgen,  naar  din  gamle  Ven  er  borte. 
Siig,  lover  du  mig  det? 

Phædon. 

Jeg  lover  det. 
Sokrates. 
Den  Tappre,  som  foragter  Døden,  uden 
At  være  viis  —  foragter  den  af  Frygt 
For  Feighed;  kun  den  Vise  kan  foragte 
Den  uden  Frygt,  fordi  han  mister  Intet, 
Der  var  ham  mere  kiært,  end  det,  som  Døden 
Ei  kan  berøve  ham. 

Phædon. 

Der  kommer  Fogden 
Med  det  usalige  Bæger. 

SOICRATES. 

Kald  det  ei 
Usaligt!     Det  er  Hebes  Skaal,  hvoraf 
Hun  skienker  til  Herakles.     Vaargudinden 
Har  ikke  bedre  Blomster  i  sit  Guldhorn. 

Fangefogden  kommer  med  Giftbægeret,  fulgt  af  Kbbbs  og  Kritok. 

Fangefogden. 
Jeg  paa  dit  Bud  har  tilberedet  Giften; 
Men  Solen  synker  om  en  Time  først. 
Archonterne  tillade  dig  at  leve 
Til  Midnat,  Sokrates! 

Sokrates. 
Min  Handling  aldrig 
Har  Lyset  skyet,  skal  det  ei  heller  nu. 
Jeg  Døden  dristig  skue  tør  i  Øiet 
Ved  høilys  Dag. 

Kriton. 
I  Fald  du  bier  noget, 
Da  kommer  Platon,  komme  flere  Venner. 

Sokrates. 
Jeg  ynder  ei  den  megen  Afskedstagen; 
Jeg  sparer  dem  et  Syn,  som  smerter  dem. 

Til  Kebes. 
Hvi  græder  du,  min  Kebes? 

Kebes. 

Ak,  det  saarer 
Mig  dybt  min  Siæl,  at  saa  uskyldig  du 
Skal  lide  Døden.    ' 

Sokrates 

klapper  ham  venligt  paa  Kinden. 

Underlige  Kebes! 
Saae  du  da  heller,  at  jeg  døde  skyldig? 

Til  Fangefogden. 

Hvordan  skal  jeg  forholde  mig,  naar  jeg 
Har  drukket  Giften? 

Fangefogden. 

Du  maa  gaae  lidt  op 
Og  ned  ad  Gulvet,  indtil  Benene 
Dig  blive  kolde. 

Sokrates. 
Godt!     Og  mener  du, 

At  Midlet  virker  snart?     I  Fald  der  skulde 
Behøves  meer? 

Fangefogden. 
Jeg  pleier  ei  at  lave 
Meer  end  et  Bæger  fuldt.     Dog  naar  du  tømmer 
Det  ud  til  Bunds,  saa  giør  det  nok  sin  Virkning. 

Sokrates. 
Godt!     Fly  mig  Bægeret! 

Kriton 
holder  hans  Haand  angst  tilbage. 
O,  Sokrates! 
Endnu  et  Ord  —  siig  mig  din  sidste  Villie  — 
Hvordan  vil  du  begraves? 

Sokrates 

vender  sig  smilende  til  de  Andre. 

Kiære  Venner! 
Hvordan  beviser  jeg  dog  denne  Kriton, 
At  jeg  —  den  Sokrates,  han  taler  med, 
Er  ikke  den,  han  siden  vil  begrave? 
Har  jeg  f orgie  ves  i  mit  Fængsel  da 
Sagt  ham  saa  tidt,  at  naar  min  Kalk  er  tømt. 
Da  tøver  jeg  ei  længer  her,  men  svæver 
Til  hine  salige  Boliger?     Dog  jeg  • 
Forstaaer  dig  nok;  du  mener,  ikke  sandt, 
Hvordan  du  jorde  skal  mit  Legeme? 

Trykker  hans  Haand. 
Og  hertil  svarer  jeg;  som  Skik  og  Brug  er, 
Aldeles  som  du  finder  det  for  godt. 

Men  nu  ei  meer  om  dette  Jordiske. 
Dog  bede  tør  jeg  først  til  Guderne  — 

Ei  sandt?     Og  det  maa  skee,  at  de  forunde 
Min  Vandring  Lykke.     Derom  beder  jeg. 
Han  knæler,  og  giør  en  kort  Bøn ;  derpaa  staaer  han  raek  op,  griber 
Bægeret,  og  tømmer  det  uforfærdet.    Kebes  ogTPhædon  græde. 

SOKEATES 
gaaer  frem  og  tilbage  med  lange  Skridt. 
I  underlige  Mennesker!  hvad  skal 
Den  Græden  til?     For  at  befries  fra  Graad, 
Jeg  sendte  Qvinderne  herfra.     Aftørrer 
Da  eders  Taarer!     Jeg  har  altid  hørt, 
At  man  maa  døe  med  muntre,  gode  Varsler.  — 
Nu  blive  Benene  mig  tunge. 

Fangefogden. 

Læg  dig 


Da  paa  dit  Leie! 
Dig  Benet  haardt? 


Han  giør  det 

Mærker  du,  jeg  trykker 


Sokrates. 
Jeg  kan  ei  føle  det. 
Fangefogden 

sagte  til  de  Andre. 
Saaledes  døer  han  nu  fra  neden  opad; 

Naar  Kulden   Hiertet  naaer,  er  det  forbi. 

Vaabenlarm  udenfor ;  Platon  træder  ind. 

Sokrates 

reiser  sig  halv  overende,  stirrer  paa  Platon,  og  raaber: 
Ha,  Platon!  jeg  har  lovt  Asklepios, 
At  offre  ham  en  Hane.     Glem  det  ei! 

Han  falder  tilbage,  og  døer. 
ÆscHiNES  styrter  ind  med  en  Flok  Bevæbjjede. 

Æschines. 
I  Guder!  er  det  sandt?  er  det  for  silde? 

Har  han  igien  giort  sine  Venners  Anslag 
Til  Intet? 

Platon. 
Han  er  død;  han  sagde  mig 
Sin  sidste  Villie.     Jeg  kom  ei  for  silde. 

ÆSCHINES. 

Vaagn,  Sokrates !  vaagn  op  af  Dødens  Slum ! 
Dit  Fædreland  fortryder  alt  sin  Daad. 
Hvi  tømte  du  den  ulyksalige  Kalk? 
Træd  i  din  Fængselsdør,  og  see  Athen 
Bevæbnet  imod  dine  Mordere. 
Melitos  bløder  alt,  og  Marmorblokke 
Paa  Torvet  reises  til  din  Ærestøtte.  — 
O,  han  er  død,  og  Alting  er  forbi! 
Ei  det  bundløse  Archipelagos 
Udtvætte  kan  den  sorte,  store  Skamplet, 
Som  Nidingsværket  sat  os  har  i  Dag. 
Pallas  Athene  græder  i  sin  Brynie, 
Hun  kaster  Hielm  og  Skiold  og  skarpen  Spyd, 
Og  Uglen  flagrer  vildt  om  hendes  Lokker. 
Platon 

til  Æschines. 

Mens  du  var  kiæk,  da  var  jeg  bange,  modløs, 
Nu  da  du  modløs  er  —  er  Platon  kiæk. 
Du  vilde  bringe  Sokrates  en  Hielp, 
Som  vel  jeg  vidste  var  ham  høist  imod; 
Dog  ikke  vilde  jeg  forhindre  dig, 
I  Fald  det  lyktes  dig  at  redde  ham. 
Men  han  har  reddet  selv  sit  sande  Liv, 
Ved  som  en  Helt  at  gaae  i  Døden  freidig; 
Og  tidsnok  kom  jeg  her,  for  at  modtage 

Hans  sidste  Bud:   »Asklepios  skal  offres 

En  Hane«   —  Lægekunstens  skiønne  Guddom! 

Fordi  du  bragte  ham  til  evig  Sundhed, 

Og  friede  ham  fra  Jordens  syge  Støv. 

Ja,  Menneskelighedens  Morgenrøde! 

Du  bryder  frem  —  høit  skal  din  Hane  gale 

Til  Ære  for  Asklepios,  og  Platon 

Skal  hielpe  Jorden  til  at  høre  den. 

Gaaer  hen,  og  lægger  sin  Haand  paa  Lieets  Pande. 

Min  elskte  Lærer!  aldrig  skrev  du  selv 

Et  Ord;  din  Lærling  intet  Ord  skal  skrive, 

Som  ei  han  sønligt  lægger  i  din  Mund. 

Thi  hvad  jeg  veed  og  kan   —  det  kom  fra  dig. 

Dronning  Margareta  er  skrevet  i  Aaret  1833,  før  Oehlen- 
schlSger  d.  26de  Juli  rejste  første  Gang  til  Norge.  Stykket 
blev  første  Gang  opført  d.  4de  December  samme  Aar  og 
udkom  kort  efter.  Sidst  opførtes  det  d.  10de  December  1894, 
i  alt  70  Gange. 


Side  4,  Lin.  4.  vakkert  skal  vel  her  forstaas  paa  Norsk 
som  smukt;   ligeledes  paa  næste  Side,  Lin.  12  f.  n. 

Side  4,  Lin.  11  f.  n.    Gi  en  te  (Norsk),  Pige. 

Side  4,  Lin.  6  f.  n.    Odelsbønder,  Selvejerbønder. 

Side  6,  Lin.  5.    Bro  gi  øs  (forældet),  Bukseløs. 

Side  6,  Lin.  9.    Munke deie  (forældet),  Munkefrille. 

Side  7,  Lin.  3.  Ik  kan  es  bettern  nicht,  min  leve 
Knecht  (Plattysk),  jeg  kan  ikke  ændre  det,  min  gode  Mand. 

Side  9,  Lin.  6.  Paa  vort  oldnordiske  Museum  lindes  en 
tifliget  Sølvskaal,  som  formentlig  skriver  sig  fra  Dronning 
Margaretas  Tid. 

Side  12,  Lin.  4.    Herthadal,  Sjælland. 

Side  13,  Lin.  15.  etQvindespeil,  et  Mønster  for  Kvin- 
der. 

Side  13,  Lin.  16  f.  n.  q  vin  dl  i  g;  saaledes  skriver  Oeh- 
lenschlåger  næsten  altid,  ogsaa  i  Prosa;  se  nedenfor  S.  127, 
L.  9. 

Side  15,  Lin.  12  f.  n.  bugne,  bøje  sig;  sammenlign  2det 
Bind,  S.  13,  L.  6. 

Side  15,  Lin.  11  f.  n.  Tacitus,  romersk  Historieskriver 
fra  det  første  A  århundrede  efter  Kristus. 

Side  16,  Lin.  14-16.  Her  sigtes  til  de  bekendte  plattyske 
Rimlinier,  hvori  Valdemar  Atterdag  som  Svar  paa  de  77 
Hansestæders  Krigserklæringer  sammenligner  dem  med  lige 
saa  mange  Gæs. 

Side  16,  Lin.  6  f.  n.  Pebersvende  staar  her  i  Ordets 
oprindelige  Betydning:  Kræmmere. 

Side  17,  Lin.  12.  Visen  om  Svend  Vonved,  se  Dan- 
marks Folkeviser  i  Udvalg  ved  Sv.  Grundtvig,  1882,  S. 
84-91. 

Side  19,  Lin.  3.    Fama,  Rygtets  Gudinde. 

Side  20,  Lin.  14.  skiules  staar  vel  i  Betydningen  skju- 
ler sig;  sammenlign  6te  Bind,  Anm.  til  S.  233,  L.  12,  og 
7de  Bind,  Anm.  til  S.  85,  L.  5. 

Side  22,  Lin.  4.  Dø  len  (Norsk),  Dalboeren;  her  brugt 
for  Nordmanden. 

Side  22,  Lin.  8-9.  Meningen  maa  jo  uden  Tvivl  være: 
Da  (Gud)  har  beskyttet  Danmarks  Flag  for  mig,  skønt 
Originaludgaven  har  Udraabstegn  baade  efter  mig  og  efter 
Flag.  Her  er  Interpunktionen  som  i  Digterens  to  sidste 
Udgaver  (1842  og  1849). 

Side  27,  Lin.  2  f.  n.  i  Brog,  med  Bukser  paa. 

Side  28,  Lin.  9  f.  n.  Den  Helgen,  Narren  paakalder, 
stjal  efter  Sagnet  det  Læder,  hvoraf  han  syede  Sko  til  de 
fattige. 

Side  29,  Lin.  2  f.  n.  til  S.  30,  Lin.  1.  Meningen  maa  jo 
være:  Selv  Bagtalelsen,  skønt  den  er  langt  lump- 
nere  (end  Daarskab,  Praleri  og  Hovmod),  tilgav  jeg 
ogsaa,  naar  den  ueftertænksomt  fløj  af  en  opbragt 
Mund. 

Side  32,  Lin.  11.  dine  Forsæt,  forældet  Flertalsform, 
som  Oehlenschlåger  ogsaa  bruger  i  4de  Akt  af  Olaf  den 
Hellige. 

Side  35,  Lin.  6  f.  n.  Bispens  Broder  paa  Færø, 
d.  e.  Broder  til  Bispen  paa  Færøerne. 

Side  37,  Lin.  13-12  f.  n.  Om  Oluf  Tryggvasons  forjæt- 
telsesfulde  Drøm  kan  læses  i  Oldnordiske  Sagaers  1ste 
Del,  1826,  S.  124-125,  og  om  Oluf  den  Helliges  i  samme 
Skrifts  4de  Del,  1831,  S.  54. 

Side  40,  Lin.  12-11  f.  n.  Et  fromt  Bedrag  .  .  .  skien- 
ker .  .  .  Dronningen  sin  Søn.  Denne  forældede  Sprog- 
brug (i  Stedet  for:  .  .  .  hendes  Søn)  forekommer  oftere  hos 
Oehlenschlåger. 

Side  45,  Lin.  11.    Hird  mand.  Hofmand. 

Side  48,  Lin.  9.  Sot  (Sygdom)  maa  vel  her  tages  i  Be- 
tydningen Død,  hvis  der  da  ikke  (imod  alle  Digterens  tre 
Udgaver)  skal  staa  Komma  efter  Krænkelser. 

Side  51,  Lin.  9  f.  n.  Valen,  som  egentlig  er  et  Kollektiv 
^de  faldne),  bruges  af  Oehlenschlåger  og  nogle  andre  For- 
rattere  om  den  enkelte  faldne  Helt;  sammenlign  4de  Bind, 
S.  58,  L.  1  f.  n.,  og  S.  175,  L.  2. 

Side  52,  Lin.  2.    Breide,  Bredøxe,  Stridsøxe. 

Side  62,  Lin.  12-10  f.  n.  Her  menes  uden  Tvivl  Knud 
den  Hellige. 

Side  62,  Lin.  3  f.  n.  Gis  el  (forældet),  Glorie;  se  i  det 
følgende,  S.  108,  L.  4  f.  n.  Helgen  gi  s  el. 

Side  63,  Lin.  2-3.  Den  udmærkede  engelske  Kong  Alfred 
den  Store  (i  det  niende  Aarhundrede)  maatte  en  Tid  lang 
vige  for  de  indtrængende  Danske  og  udspejdede  da  forklædt 
Fjendens  Lejr. 

Side  64,  Lin.  6  f.  n.  Ifølge  græsk-romersk  Mytologi 
havde  Ar  gu  s  hundrede  Øjne,  som  efter  hans  Drab  bleve 
satte  i  Paafuglens  Hale. 

Side  68,  Lin.  10  f.  n.  Se  miramis,  den  assyriske  Konge 
Ninus's  Dronning,  regerede  i  sin  Enkestand  med  stor  Dyg- 
tighed som  Formynderske  for  sin  Søn. 

Side  80,  Lin.  8.  i  ældre  Tid,  d.  e.  da  jeg  var  ældre. 

Side  81,  Lin  1.  fast  maa  vel  her  betyde  næsten. 

Side  87,  Lin.  4  f.  n.  Minerva,  Romernes  Visdoms - 
gudinde. 

Side  91,  Lin.  13  f.  n.  Carl  den  Store  lærte  først  som 
Mand  at  skrive. 

Side  97,  Lin.  3  f.  n.  din  Hovmod.  Om  dette  Ords 
Køn  se  1ste  Bind,  Anm.  til  S.  73,  L.  9  f.  n. 

Side  99,  Lin.  7  og  5  f.  n.  Om  Rim  som  mig  og  Svig 
se  1ste  Bind,  Anm.  til  S.  12,  L.  4  og  6,  samt  til  S.  205,  L. 
5-4  f.  n. 

Side  99,  Lin.  1  f.  n.  opdage  staar  her  i  den  forældede 
Betydning  aabenbare;  sammenlign  4de  Bind,  S.  137, 
L.  8  f.  n. 

Side  100,  Lin.  6-5  f. n.  Jeg,  som  et  Barn,  kun  hende 
lød,  og  hendes  Ord  jeg  sanded,  d.  e.  Som  Barn  lød 
jeg  kun  hende  og  indsaa,  at  hendes  Ord  vare  sande,  hendes 
Raad  gode. 

Side  101,  Lin.  14-9  f.  n.  Paa  Ranild  Jonson  tænkte 
jeg  o.  s.  V.  Ranild  Jonson,  som  forraadte  Erik  Glipping, 
blev  opsnappet  og  henrettet.  Af  Folkevisen  om  hans  Død 
ere  de  fire  Linier  tagne :  »De  fulgte  Ranild«  o.  s.  v.  (se  Oeh- 
lenschlågers  Gamle  danske  Folkeviser,  S.  198;  Sv. 
Grundtvigs  Danmarks  gamle  Folkeviser,  Nr.  149). 

Side  102,  Lin.  10  f.'n.  Viinland  kaldte  Nordboerne  en 
Del  af  Nordamerikas  Østkyst,  som  blev  opdaget  omtrent 
Aar  1000  af  islandske  Kolonister  fra  Grønland. 

Side  104,  Lin.  3.     Mennisken  (forældet),  Menneskene. 

Side  105,  Lin.  6  f.  n.  Jeg  kommer  med  min  Søn. 
Digteren  lader  her  imod  sin  Hensigt  Ragnhild  røbe  sig  ved 
at  sige  min  Søn  om  Oluf.  Hans  tyske  Oversættelse  har 
blot:  dann  komm'  ich  gleich. 

Side    106,   Lin.  3-1  f.  n.    Dette   Citat   af  Eddas   Hava- 

maal  findes  ogsaa  i  Hroars  Saga  og  i  Fostbrø- 
drene. 

Side  115,  Lin.  6  f.  n.    Drapa  (Islandsk),  Hædersdigt. 

Side  122,  Lin.  12  f.  n.  med  Odins  Larve,  i  Odins 
Skikkelse ;  se  i  det  følgende,  S.  254,  L.  1,  og  sammenlign  6te 
Bind,  Anm.  til  S.  221  L.  2  f.  n. 

Side  123,  Lin.  16-18.  Elisabeth,  Datter  af  Grev  Geert, 
blev  forlovet  med  Kong  Hakon,  efter  at  hans  Forlovelse 
med  Margareta  var  hævet.  Paa  Rejsen  til  Sverrig  blev  hun 
af  Stormen  kastet  ind  paa  den  danske  Kyst,  hvor  Valdemar 
Atterdag  holdt  hende  tilbage,  medens  han  fik  Brylluppet 
mellem  Margareta  og  Hakon  i  Stand. 

Side  125,  Lin.  4  f.  n.  Ved  den  lille  Kirkeklokke 
mener  Oehlenschlåger  uden  Tvivl  den  lille  Haandklokke, 
hvormed  der  efter  katolsk  Skik  ringes  ved  Alteret,  hver  Gang 
der  holdes  Messe.  Ingeborg  beder  altsaa  om,  at  der  ved 
Olufs  Jordefærd  maa  blive  læst  en  Messe  for  hans  Sjæl,  og 
Dronningen  svarer  med  Løftet  om,  at  der  aarlig  skal  blive 
læst  en  Sjælemesse  for  ham. 

Side  128,  Lin.  12.  bliver  er  en  overset  Sætterfejl  for 
b  1  i  e  r. 


Sokrates  er  forfattet  i  Vinteren  1834-1835,  blev  første 
Gang  opført  den  16de  December  sidstnævnte  Aar  og  udkom 
kort  efter;  sidst  opførtes  Stykket  d.  6te  Oktober  1836,  i  alt 
opført  4  Gange.  Ved  Teatrets  Sørgefest  for  Oehlenschlåger, 
den  6te  Februar  1850,  opførtes  et  Fragment  af  Sokrates. 

Paa  Personslisten  mangle  her  ligesom  i  Originalerne 
nogle  af  Stykkets  Bipersoner.  I  Stedet  forPlato  skulde  der 
(som  i  Originalerne)  have  staaet  Platon. 


Side  130,  Lin.  9f.  n.  Archonterne  vare  de  øverste 
Embedsmænd  i  Athen. 

Side  130,  Lin.  7  f.  n.  Rhapsoder  kaldtes  de  omvan- 
drende Sangere,  som  foredrog  Digternes  Værker. 

Side  130,  Lin.  4  f.  n.  Om  Ellevemænd  se  S.  223,  L. 
15-12  f.  n. 

Side  130,  Lin.  3  f.  n.  Dæmon,  Skytsaand.  Dæmoner 
vare  Mellem  væsener  imellem  Guder  og  Mennesker,  dels  af 
god,  dels  af  ond  Natur. 

Side  131,  Lin.  2.  Propylæerne,  den  pragtfulde  For- 
hal, som  dannede  Indgangen  til  Borgen  Akropolis. 

Side  131,  Lin.  3  f.  n.  Toga,  (romersk)  Mandskjortel. 

Side  132,  Lin.  2.  den  sublime  Trivialitet,  den  op- 
højede Hverdagsagtighed. 

Side  132,  Lin.  5.  Zeus  og  Aphrodite,  Gudernes 
Fader  og  Kærlighedsgudinden. 

Side  132,  Lin.  6.  Huldgudinder,  et  af  Baggesen  dan- 
net Ord  for  Chariter,  Gratier. 

Side  132,  Lin.  15.  vi  føre  Uglen  i  vort  Mærke.  De 
allerfleste  Mønter  fra  Athen  fremvise  paa  den  ene  Side  Ho- 
vedet af  Visdom sgudinden  Athene  og  paa  den  anden  en 
Ugle  tillige  med  Byens  Navn.  I  Folkemunde  kaldtes  disse 
Mønter  Ugler. 

Side  133,  Lin.  10.  Pegasus,  den  bevingede  Hest,  Digte- 
kunstens Symbol. 

Side  134,  Lin.  2.  Thracien,  Landet  Nord  for  Mace- 
donien. 

Side  137,  Lin.  13.  Tarantlen,  den  store  Edderkop  i 
Sydeuropa,  hvis  Bid  er  meget  frygtet. 

Side  139,  Lin.  5.  ved  Hunden!  Sokrates  svor  ogsaa 
ved  Gaasen,  ved  Platanen,  ved  Egetræet,  »ikke«,  siger  en 
senere  græsk  Forfatter,  >i  den  Tro,  at  det  var  Guder,  men 
for  ikke  at  sværge  ved  Guder*. 

Side  139,  Lin.  13  f.  n.  slibrig  Tale  vilde  vel  efter 
Nutidens  Sprogbrug  kun  kunne  betyde  letfærdig,  tvetydig 
Tale;  her  betyder  det  (efter  ældre  Sprogbrug)  falsk,  listig 
Tale. 

Side  139,  Lin.  3  f.  n.  Pythia,  Præstinden  ved  det  del- 
fiske Orakel. 

Side  140,  Lin.  7  f.  n.  De  dithyrambiske  Digtere 
forfattede  ubundne  Sange  i  frie  Former  til  Bacchus's  Ære. 

Side  141,  Lin.  4-16.  Ordet  S  op  hist  betydede  oprindelig 
Vismand,  men  gik  efterhaanden  over  til  at  betegne  en  ind- 
bildt Filosof,  som  ved  Spidsfindigheder  og  falske  Slutninger 
forvirrer  og  vildleder.  Paa  Sokrates's  Tid  var  der  mange 
Sofister  i  Grækenland. 

Side  141,  Lin.  11.  Dørene  er  en  overset  Sætterfejl  for 
Døren. 

Side  143,  Lin.  12-11  f.  n.  De  fire  her  nævnte  Mænd  vare 
Sofister. 

Side  143,  Lin.  9  f.  n.  Qvintessents,  en  ved  fem 
Gange  gentagen  Destillation  uddragen  Essens;  Kraftuddrag. 

Side  146,  Lin.  14.  Paa  Areopagos,  en  Høj  i  Nær- 
heden af  Athen,  samledes  et  Raad  af  forhenværende  Archon- 
ter  for  at  vaage  over  Lovene  og  dømme  i  Sager  om  forsæt- 
ligt Mord  og  deslige. 

Side  146,  Lin.  1.  Heliaia,  en  Domstol,  hvis  Medlemmer 
(Heliasterne)  aarlig  udtoges  af  alle  Athenere,  som  havde 
Borgerret  og  havde  fyldt  30  Aar. 

Side  146,  Lin.  5.     Ochlokratie,  Pøbelherredømme. 

Side  146,  Lin.  10  f.  n.  Stalden  hos  Kong  Augias  i  Elis 
Oehlenschlåger.    VIII.  •        18 

havde  i  30  Aar   ikke  været   renset,    da   den  paa   een  Dag 
bragtes  i  god  Stand  af  Herakles. 

Side  147,  Lin.  6  f.  n.  uden  Porten,  uden  for  Porten; 
sammenlign  1ste  Bind,  Anm.  til  S.  85,  L.  7. 

Side  148,  Lin.  2.  Af  den  græske  Lyriker  Pindar  i  det 
5te  Aarhundrede  før  Kristi  Fødsel  er  der  opbevaret  Sange 
til  Pris  for  Sejrherrerne  i  Væddekampene. 

Side  149,  Lin.  10  f.  n.  Duen  var  helliget  Afrodite  (sam- 
menlign nedenfor  S.  169,  L.  16). 

Side  152,  Lin.  16  f.  n.  lempes,  lempe  dig;  se  ovenfor, 
Anm.  til  S.  20,  L.  14,  og  i  det  følgende,  S.  214,  L.  6:  rettes. 

Side  152,  Lin.  14  f.  n.  eftergive  er  vel  for  Hiatens 
(Vokalsammenstødets)  Skyld  sat  i  Stedet  for  give  efter. 

Side  153,  Lin.  2  f.  n.    Eros,  Kærlighedsguden^ 

Side  154,  Lin.  4.  Hephæstos,  Gud  for  Ilden  og  for 
kunstfærdige  Arbejder,  som  udførtes  ved  Ildens  Hjælp. 

Side  154,  Lin.  15.    Dione,  en  Titaninde. 

Side  161,  Lin.  6.  Indholdet  af  denne  Scenes  43  første 
Verslinier  er  laant  fra  den  græske  Hyrdesangsdigter  Theo- 
kritos  (Meislings  Oversættelse,  den  20de  Idyl,  Vers  22  til  Enden). 

Side  162,  Lin.  10-11.  Poseidon,  Havets  Gud;  Amphi- 
trite,  hans  Hustru. 

Side  163,  Lin.  10.     O  bol,  en  lille  Skillemønt,  en  Hvid. 

Side  166,  Lin.  13  f.  n.  Kykloperne  vare  et  raat  Folke- 
færd paa  Sicilien  med  kun  eet  Øje  midt  i  Panden. 

Side  166,  Lin.  5-7.  Hekate  var  et  natligt,  hemmelig- 
hedsfuldt Væsen  blandt  Gudinderne.  Hvad  Oehlenschlåger 
har  tænkt  paa  ved  den  Underjords-Gudinde,  som  .  .  ., 
er  ikke  let  at  sige;  det,  der  siges  om  denne  Gudinde,  passer 
snarest  paa  Hekate;  om  Underverdenens  Dronning  Perse- 
fon e  kan  der  sikkert  ikke  være  Tale. 

Side  167,  Lin.  5  f.  n.    plat,  ganske. 

Side  168,  Lin.  5.  En  Talent  var  en  Regningsmønt, 
omtrent  4000  Kroner. 

Side  170,  Lin.  3.  Euripides  nævnes  altid  som  den 
tredje  af  Grækenlands  store  Tragediedigtere  efter  Æschylos 
og  Sofokles. 

Side  170,  Lin.  11  f.  n.  Om  Agathons  Gieste bud  handler 
Platons  Dialog  Symposion  (Drikkelaget). 

Side  171,  Lin.  3  f.n.  Skyerne,  Fuglene,  Vesperne 
og  det  paa  næste  Side  nævnte  Frøerne  høre  til  de  bevarede 
af  den  store  Lystspildigters  Arbejder. 

Side  171,  Lin.  If.  n.    Okeanos,  Verdenshavet. 

Side  172,  Lin.  7  f.  n.    Pan,  Skovguden. 

Side  172,  Lin.  9-6  f.  n.  Her  sigtes  til  Aristofanes's 
Komedie  Frøerne,  Vers  228-235,  som  i  Rektor  P.  Petersens 
Oversættelse  (København,  1894)  lyder: 

Ja,  med  Grund  vor  Sang  os  fryder, 

Thi  os  elsker  baade  Sangens  høje  Muser 

Og  Gud  Pan  med  Bukkefoden, 

Som  Rørfløjten  lader  tone. 

Lige  huld  os  er  Apollon,  Lyraspiller, 

For  det  Rør  til  Lyrens  Sangbund, 

Vi  i  Kærets  Vand  opelsker. 

Brekekeks,  koaks,  koaks. 

Side  172,  Lin.  4  f.  n.  Artemis,  Jagtens  Gudinde; 
Demeter,  Frugtbarhedens  Gudinde. 

Side  172,  Lin.  3  f.  n.  Om  Flertalsforraen  Athener  i 
Stedet  for  Athenere  sammenlign  7de  Bind,  Anm.  til  S.  5, 
Lin.  2.    Begge  Former  forekomme  i  dette  Stykke. 

Side  174,  Lin.  12  f.  n.  til  Side  175,  Lin.  3.  Hero,  en 
af  Afrodites  Præstinder  i  Sestos  paa  den  thraciske  Kyst, 
elskede  Le  andros,  en  ung  Mand  fra  det  lige  overfor  lig- 
gende Abydos.  Hver  Nat  svømmede  han  over  Hellespont 
for  at  se  hende;  men  engang  svigtede  Kræfterne  ham,  og 
hans  Lig  blev  kastet  op  ved  Foden  af  det  Taarn,  hvor  hun 
ventede  hans  Komme.  Da  hun  saa  det,  styrtede  hun  sig  i 
Havet. 

Side  175,  Lin.  9f.  n.  Cerberus  havde  tre  Hoveder  og 
bevogtede  Indgangen  til  Underverdenen. 

Side  176,  Lin.  7.    Phøbos,  Apollo. 

Side  177,  Lin.  8.    Ilion,  Troja. 

Side  178,  Lin.  1  f.  n.  Da  Ødipus  i  Fortvivlelse  over 
uafvidende  at  have  dræbt  sin  Fader  og  ægtet  sin  Moder 
havde  stukket  sine  Øjne  ud  og  forlod  sit  Fædreland,  fulgte 
hans  Datter  An  ti  go  ne  ham  troligt  til  hans  Død. 

Side  179,  Lin.  3.  A t tik a,  den  Del  af  Hellas,  hvori 
Athen  var  Hovedstaden. 

Side  179,  Lin.  6.  E  ly  s  ion,  de  saliges  Opholdssted 
efter  Døden. 

Side  179,  Lin.  13.  Olympen,  Gudernes  Bolig;  Tar- 
taros.  Underverdenen. 

Side  179,  Lin.  14.  Empusa,  et  af  Hekate  udsendt 
Skrækkebilled,  som  især  mødte  rejsende. 

Side  179,  Lin.  7  f.  n.  Færgemanden  Charon  satte  i 
sin  Baad  de  afdødes  Skygger  over  Floden  Styx  til  Under- 
verdenen. 

Side  184,  Lin.  6  f.  n.  Folket  i  Attika  var  delt  i  Phyler; 
en  Underafdeling  af  en  Phyle  kaldtes  en  Demos. 

Side  186,  Lin.  12.   Hera,  Zeus's  Søster  og  Ægtefælle. 

Side  188,  Lin.  5  f.  n.  Filosofen  Anaxagoras  var 
bleven  anklaget  som  Fornægter  af  Statens  Guder  og  for- 
dreven fra  Athen. 

Side  191,  Lin.  1.    Sphettier,  Mand  fra  Sphettos  i  Attika. 

18* 

Side  191,  Lin.  6-5  f.  n.  som  Homeros  siger.  Det 
paagældende  Sted  er  Odysseens  19de  Sang,  163de  Vers. 

Side  192,  Lin.  11  f.  n.  Adrasteia  er  et  andet  Navn 
paa  Nemesis,  den  uforanderlige  Retfærdigheds  og  Gen- 
gældelsens Gudinde. 

Side  193,  Lin.  5-6.  Da  Athene  kom  til  Verden,  sprang 
hun  fuldt  udviklet  og  fuldt  rustet  ud  af  Zeus's  Pande. 

Side  193,  Lin.  8-9.  Theseus's  Stad,  d.  e.  Athen.  Paa 
Akropolis  havde  før  Theseus's  Tid  Borgen  Ke kropia  staaet. 

Side  194,  Lin.  13  f.  n.  tusind  Drachmer  ere  omtrent 
660  Kroner. 

Side  195,  Lin.  7.  Prytaneion  hed  en  Bygning  i  Athen, 
hvor  den  af  Raadets  ti  Afdelinger,  som  efter  Række  havde 
Forsædet,  under  sin  Embedsførelse  boede  og  blev  bespist 
tillige  med  Mænd,  som  havde  gjort  sig  højt  fortjente  af 
Staten. 

Side  195,  Lin.  12-11  f.  n.  neppe  viist  et  Smuthul 
.  .  .  fordrer  du.  Om  denne  Konstruktion  sammenlign  6te 
Bind,  Anm.  til  S.  12,  L.  13  f.  n. 

Side  195,  Lin.  10  f.  n.  Kun  Staten  viser  o.  s.  v. 
for  Staten  kun  viser;  sammenlign  7de  Bind,  Anm.  til 
S.  14,  L.  11-10  f.  n. 

Side  196,  Lin.  3  f.  n.  Til  Ordet  Mine  føjer  Oehlen- 
schlåger  som  Anmærkning  >12  Rigsdaler*  (24  Kroner);  men 
en  Mine  er  omtrent  66  Kroner. 

Side  198,  Lin.  15-14  f.  n.  Minos,  Rhadamanthys, 
Æakos  og  Triptolemos  vare  Dommere  i  Underverdenen. 
Den  sidste  nævnes  dog  sædvadlig  ikke  mellem  disse  Dom- 
mere, men  som  en  Yndling  af  Demeter. 

Side  198,  Lin.  13  f.  n.  Da  Palamedes  havde  krydset 
en  bedragerisk  Plan  af  Odysseus,  skjulte  denne  i  Lejren  for 
Troja  Guld  i  hans  Telt,  anklagede  ham  som  Forræder  og  fik 
ham  stenet.  —  Aias  fra  Salamis  var  den  vældigste  Helt  i 
Grækerhæren  for  Troja  næst  efter  A  chiliens  og  blev,  da  den 
døde  Achilleus's  Vaaben  ikke  bleve  tilkendte  ham,  men 
Odysseus  som  nu  den  tapreste,  saa  rasende  herover,  at  han 
dræbte  sig  selv. 

Side  202,  Lin.  12.  Medusa  havde  fornærmet  Athene, 
som  derfor  omskabte  hendes  Haar  til  Slanger  og  lagde  for- 
stenende Kraft  i  hendes  Blik.  Heroen  Persens  dræbte  hende 
og  satte  hendes  Hoved  i  Athenes  Skjold. 

Side  205,  Lin.  8.    Piræus,  Hovedhavnen  ved  Athen. 

Side  205,  Lin.  10.  indlægge  skal  staar  vel  for  Hiatens 
Skyld  i  Stedet  for  skal  lægge  ind;  sammenlign  ovenfor 
Anm.  til  S.  152,  L.  14  f.  n. 

Side  206,  Lin.  9.  overalt,  i  det  hele  taget;  sammenlign 
1ste  Bind,  Anm.  til  S.  149,  L.  4. 

Side  206,  Lin.  10  f.  n.  Phædros  er  Navnet  paa  en  af 
Platons  Dialoger. 

Side  207,  Lin.  10.  The  spis,  Skaberen  af  theatralske 
Fremstillinger,  skal  ha*re  brugt  en  Vogn  som  Skueplads  og 
malet  sit  Ansigt  med  Bærme. 

Side  208,  Lin.  14.  vist  maa  vel  her  være  brugt  for 
ganske  vist. 

Side  209,  Lin.  14  f.  n.    Æolos,  Vindenes  Gud. 

Side  210,  Lin.  16-12  f.  n.  Sagnet  om  Citherspilleren 
Ar  ion  fortæller  Oehlenschlager  udførligt  i  Toget  tilThor- 
sing  (Langelands-Reise,  1804). 

Side  210,  Lin.  2  f.  n.  da  ar  ligt,  taabeligt;  ligeledes  i 
det  følgende,  S.  233,  L.  1. 

Side  213,  Lin.  15.  PI  ad  s  mand,  høj  Embedsmand, 
homme  en  place  Ordet  forekommer  af  og  til  i  Slutningen 
af  forrige  og  Begyndelsen  af  dette  Aarhundrede,  endnu  i 
Rahbeks  Erindringer,  3dje  Del,  1825,  S.  59  og  128. 

Side  213,  Lin.  15.  til  Kagen  pidsker,  pisker  ved 
Skam  pælen  (Kagen),  kagstryger,  hudfletter. 

Side  213,  Lin.  16  f.  n.  Versefoden  Anapæst,  der  kan 
høres  i  selve  dette  Ord,  brugtes  meget  af  Aristofanes.  Se 
ovenfor  Scenen  mellem  ham  og  Eupolis  i  2den  Akt,  der  er 
skreven  i  et  af  hans  Versemaal. 

Side  214,  Lin.  8.  lavere,  krydse. 

Side  214,  Lin.  12  f.  n.  det  var  skiønne  Spas  i  Stedet 
for  det  var  en  skiøn  Spas.  Denne  poetiske  Frihed  fore- 
kommer sjælden  hos  Oehlenschlager. 

Side  214,  Lin.  10  f.  n.  erebuseerte  er  et  til  dette  Sted 
af  Erebos  (Underverdenen)  dannet  Ord.  I  Skyernes  Origi- 
naltekst staar  her  et  af  Erebos  og  dt(pdoj  (udforsker)  dannet 
Ord.  Bonden  Strepsiades  har  spurgt  en  Discipel  i  Sokrates's 
Tænkeanstalt,  hvad  nogle  dybt  bøjede  Disciple,  som  han  ser 
der,  vel  have  for.  Den  adspurgte  Discipel  svarer,  at  de 
forske  ned  i  Dybet  under  Tartaros  (Helvede).  Strepsiades 
spørger  saa,  hvorfor  deres  Bag  skuer  mod  Himlen,  og  Di- 
sciplen svarer,  at  den  studerer  Astronomi  paa  egen  Haand. 

Side  215,  Lin.  13  f.  n.  Solviseren,  Viseren  paa  en 
Solskive. 

Side  215,  Lin.  3  f.  n.  Hetære,  et  anstændigere  Ord 
for  Frille,  Konkubine. 

Side  220,  Lin.  14.  Jeg  som  et  Gienfærd  sad  ved 
Leiet,  bleg  i  minQval.  Saaledes  har  Digteren  set  hende 
for  sig;  men  hun  selv  har  ikke  set  sin  Bleghed.  Oehlen- 
schlager er  her  kommen  til  selv  at  tale  ud  af  sin  opdigtede 
Persons  Mund,  noget,  der  hos  ham  —  uden  for  hans  Komik 
vel  at  mærke  —  er  et  rent  Særsyn,  hvortil  Udgiveren  intet 
Sidestykke  ved  at  nævne,   det  skulde  da  være,  at  Thuride  i 

Iste  Akt  af  Landet  fundet  og  forsvundet  omtaler  Island, 
paa  hvis  Grund  hun  staar,  som  »denne  fierne  Nordens  0«. 

Side  225,  Lin.  15  og  3  f.  n.  Ved  Strophe  og  Anti- 
strophe  forstaas  i  den  doriske  Lyrik  og  i  det  græske  Drama 
to  ensartede  Forbindelser  af  Vers,  der  afsluttes  med  en 
tredje,  anderledes  bygget,  som  kaldes  Ep  o  de. 

Side  225,  Lin.  13  f.  n.  til  Side  226,  Lin.  8.  Titaninden 
Let  o  blev  ved  Kronion  (Zeus)  Moder  til  Apollo  og  Arte- 
mis, men  maatte  for  at  undgaa  den  skinsyge  Hera  flygte  fra 
Land  til  Land,  indtil  hun  fandt  et  Tilflugtssted  paa  Øen  Delos, 
hvor  hun  fødte  sine  Tvillingbørn.  —  Deukalion  spiller  i 
den  græske  Mytologi  Noahs  Rolle.  —  Iris  var  Gudernes 
kvindelige  Sendebud. 

Side  226,  Lin.  14.  Valen  betyder  her  Valpladsen; 
sammenlign  ovenfor  Anm.  til  S.  51,  L.  9. 

Side  226,  Lin.  10  f.  n.  Kynthos  hed  det  Bjærg  paa 
Delos,  hvor  Letos  Børn  kom  til  Verden. 

Side  227,  Lin.  7.  Minotauros  var  et  Uhyre,  halvt 
Menneske,  halvt  Tyr,  som  var  indespærret  i  en  Labyrint  paa 
Kreta,  hvor  det  blev  fodret  med  Drenge  og  Piger,  der  sendtes 
som  Tribut  fra  Athen,  indtil  Theseus  dræbte  Uhyret. 

Side  227,  Lin.  11.  din  Laurbær,  dit  Laurbærtræ;  lige- 
ledes i  det  følgende,  S.  246,  L.  4 

Side  228,  Lin.  3  f.  n.  Da  Theseus  havde  fældet  Mino- 
tauros, slap  han  ud  af  Labyrinten  ved  Hjælp  af  et  Nøgle 
Traad,  hvormed  den  kretensiske  Kongedatter  Ariadne  havde 
forsynet  ham,  flygtede  med  hende  til  Naxos,  men  forlod 
hende  der.  Da  saa  Bacchus  den  forladte  og  gjorde  hende 
til  sin  Hustru. 

Side  229,  Lin.  4.  blot  ei  Børn  i  Stedet  for  ei  blot 
Børn;  sammenlign  7de  Bind,  Anm.  til  S.  209,  L.  1  f.  n.,  og 
se  i  det  følgende,  S.  242,  L.  6. 

Side  231,  Lin.  12  f.  n.  I  Ordet  Mundsveir  lægger 
Oehlenschlåger  altid  Tonen  paa  anden  Stavelse;  sammenlign 
6te  Bind,  S.  273,  L.  9. 

Side  232,  Lin.  11.  Isthmos,  Landtangen,  som  for- 
binder Halvøen  Peloponnes  med  Fastlandet. 

Side  235,  Lin.  4-5.  Meningen  maa  jo  være:  Han  synes 
mig  bekendt;  men  hans  Pjælm  og  Panser  gør  mig 
uvis  derom. 

Side  235,  Lin.  13  f.  n.    Syllogismer,  Fornuftslutninger. 

Side  235,  Lin.  6-5  f.  n.  Historieskriveren  Xenofon, 
Discipel  af  Sokrates,  fulgte  den  persiske  Prins  Kyros  den 
Yngre  paa  hans  Tog  imod  hans  Broder  Artaxerxes  og  førte 
efter  Kyros's  Fald  med  stor  Dygtighed  de  græske  Lejetropper 
tilbage. 

Side  238,  Lin.  4  f.  n.  med  nedvendte  Blus,  med  det 
nedadveadte  Blus,  den  nedadvendte  Fakkel. 

Side  240,  Lin.  2-3.  Spotten  over  Eros  hos  Aga- 
thons.    Se  Platons  Symposion,  Kapitel  14  og  flg. 

Side  243,  Lin.  11-20.  At  danne  Steen  til  ædle  Byg- 
ninger, o.  s.  V.  Disse  noget  ubearbejdede  eller  henkastede 
Linier  lyde  bedre  og  klarere  i  Digterens  tyske  Oversættelse 
(1839): 

Denn  Steine  haun  zu  Tempeln  und  Gebåuden, 

In  Mannor  schone  Menschen  bilden  kiJnnen, 

Geftihl  und  Phantasie  in  Worte  kleiden, 

Ein  wildes  Volk  in  einen  Staat  verwandeln 

Durch  billiges  Gesetz,  und  Heldenmuth 

Im  Kriege  zeigen  —  sieh,  das  konnten  Vie  le! 

Sien  aber  selbst  erkennen,  und  die  Tugend 

In  eigner  Brust  durch  Selbstverlåugnung  starken, 

Darin  hat  Keiner  dir  es  gleich  gethan; 

Und  dårum  komm*  ich  — 

Side  250,  Lin.  5  f.  n.    Åres,  Krigsguden. 

Side  252,  Lin.  16  f.  n.  He  si  o  do  s,  græsk  Oldtidsdigter. 
—  Orpheus,  græsk  Oldtidssanger. 

Side  254,  Lin.  1.  enjordiskLarve,  et  jordisk  Hylster; 
se  ovenfor,  Anm.  til  S.  122,  L.  12  f.  n. 

Side  258,  Lin.  16  f.  n.  i  underlige  Versklang.  Dæ- 
monens Replik  er  skreven  i  Terziner,  der  ligesom  alle  andre 
rimede  Vers  vare  Grækerne  ubekendte. 

Side  259,  Lin.  6-7.  At  afskære  sine  Lokker  omtales  flere 
Steder  hos  de  gamle  Forfattere  som  et  Tegn  paa  Sorg. 

Side  269,  Lin.  9-8  f.  n.  Hebe,  Ungdommens  Gudinde, 
var  gift  med  Herakles.  Hun  skænkede  Nektar  for  Guderne 
ved  deres  Maaltider. 

Side  262,  Lin.  6-5  f.  n.  Til  Asklepios,  Lægekunstens 
Gud,  ofrede  man  gerne  en  Hane,  naar  man  var  bleven  hel- 
bredet. 

Side  263,  Lin.  15.  Archipelagos,  det  græske  Archi- 
pelag.  Havet  med  den  store  Øsamling  imellem  Lilleasien, 
Tyrkiet,  Grækenland  og  Kreta. 

Dina Side      1. 

Landet  fundet  og  forsvundet —    131. 

Amleth —    187. 

Kiartan  og  Gudrun —    275. 

Anmærkninger —    395. 

ET  TBAGISK  DRAMA. 

PERSONERNE. 


Kong  Frederik  den  Tredie  af  Danmark. 

Corfitz  Ulfeld,  Rigshofmester. 

Eleonora  Christina,  hans  Frue. 

Walter,  Geheimeraad  og  Oberst. 

Hofmarsken  Lars  Lykke. 

Br,  theoL  Hennings. 

Dr,  med,  Otho  Sperling. 

Dina  Vinhofer,  en  ung  Pige. 

Rudolf,  hendes  Broder. 

Johanna,  hans  Kone. 

Lille  Dina,  deres  Barn. 

Otho  Krag,  Slotsherre. 

Paul  Gerhard,  gammel  Muursvend. 

En  Gartner. 

En  Fangefoged. 

En  Page. 

En  Tiener. 

FØRSTE  HANDLING. 
VÆRELSE  I  ULFELDS  PALADS. 

Ulfbld  i  Slaabrok.    Br,  Hskkings. 
De  sidde  ved  et  Bord  med  en  Foliant 

Hennings 

reiser  sig. 
Jeg  takker  jer  ydmygeligst,  Herr  Greve! 
Og  tilstaaer,  at  jeg  næsten  skammer  mig 
Ved,  som  en  Mand  af  Faget,  som  en  Lærd, 
At  undervises  i  det  græske  Sprog 
Af  Danmarks  Rigshofmester.    Men  —  det  veed  man 
For  Corfitz  Ulf  el  d  er  der  Intet  tungt. 
Og  næsten  Intet,  troer  jeg,  ubekiendt. 
Den  babyloniske  Forvirring,  da 
Man  talte  vildt  i  Munden  paa  hinanden. 
Hver  i  sit  Tungemaal,  har  ingen  Virkning 
Paa  eder  havt;  thi  hvert  et  Sprog,  Herr  Corfitz! 
Er  eders  Modersmaal.     I  kan  dem  alle. 

Ulfeld. 
At  kunne  mange  Sprog,  Herr  Doctor  Hennings! 
Dertil  udfordres  tidhg  Skolegang, 
En  god  Hukommelse,  samt  nogen  Flid; 
Oehlenschlåger.    IX.  1 

Men  vidner  ei  om  nogen  stor  Forstand. 
Det  forekommer  mig  omtrent,  Herr  Hennings! 
Som  godt  at  spille  Skak.     Thi  jeg  har  seet 
De  største  Dummerjahner  spille  ganske 
Fortræfligt  Skak  og  kunne  mange  Sprog. 

Hennings. 
Sandt  nok!     Det  ei  beviser  just  endnu 
Et  stort  Genie  og  nogen  kraftig  Aand, 
Men  er  dog  godt.     Det  er  en  dygtig  Grund 
At  bygge  paa. 

Ulpeld. 
Jeg  maa  modsige  jer; 
Thi  Grunden  har  alt  Aanden  i  sig  selv, 
Hvis  den  har  nogen.     Kunne  mange  Sprog, 
Er  ei  engang  at  eie  stort  Forraad 
Af  Bygningstømmer.     Nei,  men  det  er  Penge, 
Courante  Penge,  som  man  skaffer  sig, 
Og  som  man  med  en  god  Oeconomie 
Kan  kiøbe  meget  for. 

Hennings. 

Saa  takker  jeg 
Ærbødigst  da  for  Hielpen,  for  den  Agt 
Og  den  Bevaagenhed,  I  viser  mig. 

Ulfeld. 
Den  er  fortient.     Og  vær  ei  hiertegreben. 
Fordi  Lars  Lykke  viste  jer  Foragt, 
Og  lod  jer  staae  en  Times  Tid  og  vente 
I  Forgemakket  blandt  hans  Tienere. 
Det  er  en  Dosmer,  han  har  Intet  lært, 
Og  derfor  veed  han  ei  at  giøre  Forskiel 
Imellem  lærde  Mænd  og  Almuesfolk. 

Det  var  en  Feil  ved  Reformationen, 
At  Geistligheden  tabt  har  i  sin  Agt. 
I  veed,  jeg  er  en  ivrig  Adelsmand, 
Og  viger  ei  en  Fodbred  fra  min  Ret; 
Men  Geistligheden  —  den  har  ogsaa  Ret, 
En  Ret  vel  hævdet  i  Aarhundreder, 
Som  Adelens.     Den  høie  Ridderære 
Samt  Statens  Ror  tilhøre  Adelen; 
Men  Lærd  og  Præst  og  Kunstner  kan  en  Borger 
Med  Hæder  være.     Dengang  Ridderskabet 
Stod  høiest  i  sin  Flor,  lød  det  en  Præst, 
Der  stundom  først  var  fattig  Tiggermunk. 
Det  kommer  ikke  Slægten  ved.     Sin  Slægt 
Kan  Borgeren  ei  adle  med  sit  Hverv. 
Aarhundreder  maae  adle  Blod,  som  Rhinskviin. 
Men  hvo  der  negter  jer  personlig  Agt, 
Som  er  fortient,  fortiener  selv  Foragt. 
Hennings 

tager  Folianten. 
Jeg  takker  eder  for  den  gode  Mening 
Om  mig  og  om  min  Stand,  og  for  den  Hielp, 
Som  I  har  ydet  mig. 

Ulfeld 

bliver  siddende  i  Lænestolen,  og  siger  venligt: 

Guds  Fred,  Herr  Hennings! 

Dr.  Hennings  gaaer  langsomt  gravitetisk  bort,  og  møder  i  Døren 
hilsende  Lægen  Dr.  Otho  Sperling,  der  kommer  meget  hurtig. 

Speeling. 

bukkende,  med  Lune. 
Jeg  kommer  underdanigst,  Herr  Hofmester! 
At  see  til  eders  ene,  venstre  Been, 
Som  ikke  fattes  Noget. 

1*. 

Digitized  by  VjOOQIC 


0  DINA. 

Ulfeld 

leer. 

Sperling!  giør 

1  mig  til  Hest  med  tvende  venstre  Been? 

Speeling. 
Det  var  en  lapsus  linguæ^  naadig  Herre! 
Dog  —  I  har  Ret:  en  Doctor  loquens  bør 
Udtrykke  sig  præcist  i  daglig  Tale, 
For  ei  at  vænne  sig  til  Skiødesløshed 
Paa  Lærerstolen.     Altsaa  —  classisk  talt  — 
Hvordan  befinder  sig  jert  ene  Been? 

Ulfeld. 
Tvetydighed  endnu  bestandig]     Men 
En  Doctor  vænnes  til  Tvetydighed, 
Som  fordums  Tid  det  Delphiske  Orakel; 
Den  Form  er  netop  god,  naar  man  skal  spaae. 

Sperling. 
Det  glæder  mig  at  finde  jer  saa  lystig. 

Ulfeld. 
Der  har  maaskee  dog  Psychologen  stærkt 
Forregnet  sig.     Har  I  ei  mærket  tidt, 
At  Overgivenhed  er  Mismods  Søster, 
Og  vidner  om  et  mørkt,  uroligt  Sind?  — 
See  nu  mit  Been! 

Sperling 

blotter  det,  trækker  paa  Skuldrene,  og  siger: 
Det  fattes  Ingenting. 
Ulfeld. 
Den  Byld,  jeg  havde  der,  som  I  cureerte, 
Da  jeg  som  Brudgom  maatte  vente  lidt, 
Før  jeg  var  værdig  til  at  byde  Christian 

Den  Fierdes  Datter,  Frøken  Leonore, 

Min  Haand  —  maa  ikke  være  ret  cureert. 

Sperling. 
Den  er  cureert.     Men  mulig  trykker  eder 
En  anden  Byld,  som  jeg  kan  ei  curere, 
Men  som  der  hører  større  Doctor  til. 

Ulfeld. 
Jeg  vil  ei  volde  jer  Uleilighed, 
Dog  —  hvis  det  skulde  giøres  nødigt,  maa 
I  give  mig  Attest  paa,  at  mit  Been 
Ei  skikket  er  at  bære  mig  til  Hove. 

Sperling. 
Hvis  det  behøves,  faaer  jeg  vel. 
Ulféld. 

Fortæl  nu 
Lidt  Nyt,  der  kan  adsprede  mig.     En  Doctor 
Og  en  Barbeer,  der  har  saamegen  Liighed 
I  andre  Ting,  maae  begge  bringe  Nyt: 
De  komme  rundt  omlying  i  mange  Huse 
Fra  tidlig  Morgenstund,  og  høre  meget, 
Hvad  siden  da,  udpyntet  med  lidt  Kunst, 
Kan  more  mange  stakkels  Patienter 
Og  muntre  Sindet.     Jeg  har  ladt  mig  sige. 
At  Munterhed  er  bedste  Medicin. 

Sperling. 
Jeg  er  ei  stemt  just  til  at  muntre  Nogen; 
Thi  jeg  har  nylig  ærgret  mig. 
Ulfeld. 

Hvorover  ? 

Sperling. 
Hvorover?     Over  Peder  Vogensen. 

Han  kalder  mig  distrait.     Distraction 

Er  for  en  Doctor  en  afskylig  Feil. 

Men  jeg  er  ei  distrait,  fordi  jeg  stundom 

—  Og  just  fordi  jeg  har  saamange  Ting 

Af  Vigtighed  i  Hov' det  —  glemmer  Smaating. 

Ulfeld. 
Hvad  glemte  da  I  der? 

Sperling. 

At  tae  min  Hat, 
Da  jeg  gik  bort.     I  Fald  jeg  havde  glemt 
Mit  Hoved  —  det  vil  sige,  hvis  jeg  glemte 
Besindigheden,  hvor  jeg  skulde  handle, 
Var  det  en  anden  Sag.     Men  glemme  Hatten  I 
Jeg  nys  har  faaet  mig  en  ny  Paryk, 
Som  er  for  varm.     Der  hiemme  gaaer  jeg  altid 
Med  skaldet  Hoved;  men  naar  jeg  er  ude 
Med  den  formaledidede  Paryk, 
Mig  tykkes  tidt,  at  jeg  har  Hatten  paa. 

Ulfeld. 
Saa  tag  den  af  og  giør  jer  her  commode! 
Vi  er  jo  gamle  Venner. 

Sperling. 

Spøg  aparte! 
Jeg  kommer  fra  et  Sted,  hvor  ei,  desværre. 
Der  vanked  Spøg.     Gud  hielp'  os!  nei,  det  var 
En  Sag  af  alt  for  stor  Alvorlighed. 
Jeg  kommer  fra  en  gammel  gyselig 
Giftblanderske*     See,  her  er  Flasken,  Herre! 

Tager  en  sleben,  lille  Flaske  frem. 
Vi  har  forseglet  den,  som  den  er  funden. 
Og  som  det  medicinske  Faeultet 

Har  undersøgt.  —  Det  er  dog  skrækkeligt, 

Hvor  Sligt  taer  Overhaand.    Den  Synd,  den  Ondskab, 

Der  gaaer  i  Svang  i  Rom,  Italien, 

Hidplantes  strax.     Viindruer,  Appelsiner  — 

De  kan  ei  trives  her;  men  Synd  og  Ondskab 

Fra  Syd  —  de  finde  snart  en  frugtbar  Grund. 

Han  sætter  den  hen  paa  Kaminranden. 
Jeg  vil  ei  giøre  jer,  som  alt  er  trist, 
Meer  trist  med  slige  Ting.     Jeg  bringer  eder 
Langt  bedre  Sager,  mere  morsomme. 
See,  her  er  Ertser,  Sølv  fra  Norges  Bierg; 
Og  her  er  nogle  sieldne  Planter,  Herre! 
Til  eders  Gabinet,  som  jeg  bestyrer. 
Jeg  skal  nok  bringe  Sagerne  derhen. 
Han  lægger  det  paa  Bordet 

Ulfbld 

tager  Ertsen,  og  betragter  den. 
En  deilig  Erts!     Vist  rig  er  denne  Grube. 
Der  har  I  ogsaa  været,  Sperling!     Mindes 
I  vel,  dengang  I  vandt  Jens  Bielkes  Hierle, 
Statholderens,  med  Spil  paa  Clav'cembal? 

Sperling. 
Ja,  jeg  blev  Spillemester  for  hans  Datter. 

Ulpeld. 
Men  Juel  fraraadte  jer  at  gaae  til  Throndhiem, 
Fordi  Folk  der,  naar  de  er  syge,  selv 
Curere  sig  med  stærkt  Rostockerøl, 
Med  gammel  Miød  og  friske  Multebær. 
Ja,  ja!  der  stifted  vi  vort  Ungdomsvenskab. 
Lægger  Ertsen  hen,  og  tager  en  af  Planterne. 
Hvad  har  I  der  for  Planter? 

Sperling. 

Ogsaa  norske. 
Jeg  saae  dem,  da  jeg  var  der,  fik  dem  nu  først. 
En  Birk,  som  kryber  langs  ad  Jorden.     Jeg 
Har  kaldt  den  Chamæ-hetulam  repentem 
Norvegicam. 

Ulpeld 

betragter  Planten,  og  lægger  den  paa  Bordet  iglen. 
Erindrer  I,  dengang 
Paa  Rosenborg  Kong  Christian  den  Fierde 
Bød  jer  til  Taffels  paa  min  Anbefaling? 
Men  Jørgen  Vind  blev  vred,  da  salig  Kongen 
Kun  talede  med  jer,  og  ei  med  ham. 
Fra  Haugen  hented  han  en  Haandfuld  Nælder, 
Med  Handsker  paa,  bad  jer  benævne  dem. 
I  svared:  »Eders  Handsker  veed  alt  Navnet. 
»Men  Brændenælden  brænder  ikke  mig; 
»Naar  kun  man  griber  rask  om  saadant  Ukrud, 
»Saa  mister  det  sin  skadelige  Kraft«. 
Da  loe  Kong  Christian,  saa  Salen  rysted, 
Og  raabte:     »Jørgen!  kom  igien  og  spas; 
»Han  greb  dig  hårdt,  du  brænder  ikke  ham«. 

Sperling. 
I  forekommer  mig  som  stolten  Ørn, 
Der  lægger  Mærke  til  en  Spurv,  som  hopper. 
Vil  I  ei  ogsaa  rose  mig  for  Flid 
I  Padua  —  I,  som  har  været  med 
At  slutte  Fredstractater,  Alliancer 
Med  Axel  Oxenstierner,  Mazariner? 

Ulfeld. 
Jeg  faaer  kun  liden  Tak  for  Tienester, 
Jeg  viste  Fædrelandet. 

Sperling. 
Hvad  der  er 
For  stort,  misundes.     I  kan  speile  jer 
I  Tycho  Brahe. 

Ulpeld. 
Nei,  min  gamle  Ven! 
Det  Speil  ei  duer,  har  en  daarlig  Ramme. 

Sperling. 
Var  Tycho  ei  en  Vils? 

Ulfeld. 

I  Stiernetydning, 
Men  Daare  dog  paa  Jorden.     Hvordan  kan 
Man  fegte,  gifte  sig  og  døe,  som  han? 
Sperling 

afsides. 
Han  er  misundehg  paa  Ligemænd. 

Det  er  en  Feil;  men  vi  har  Alle  Feil. 

Høit 

Tilgiv  mig,  naadig  Herre!     Tycho  Brahe 
Var  dog  en  stor  Mand. 

Ulfeld. 
Der,  med  samt  sin  Storhed, 
Haardnakket  stred  imod  Copernicus, 
Forud  indtaget  af  sit  Hiernespind, 
Fordi  han  havde  læst,  at  Sol  stod  still' 
I  Gibeon,  og  Maanen  —  hvor  det  var  — 
I  Ajalon. 

Sperling. 
Tilgiv  mig!     Tycho  Brahe 
Var  dog  en  stor  Mand.     Dette  Hiernespind 
Var  troet  i  flere  tusind  Aar,  og  Biblen 
Gav  Tycho  Medhold.     Tycho  Brahe  var 

En  stor  Mand,  ikke  blot  som  Astronom, 
Men  som  Mechanicus  og  Physicus. 
Og  hvis  ei  Avind  og  Misundelsen 
Ham  havde  drevet  bort,  saa  havde  snart 
Vort  lille  Hveen  i  Danmark  overgaaet 
Det  store  Storbritannien,  ligesom  — 
Hvis  Ulfeld  maatte  raade  —  Kiøbenhavn 
Fordunkle  vilde  London  og  Paris. 

Ulfeld. 
I  klapper,  efter  Skik,  mig  venligt  paa 
Den  ene  Kind,  og  slaaer  mig  paa  den  anden. 
Men  lige  meget!     Jeg  forlanger  ei. 
At  Vennen  blot  mig  snakker  efter  Munden. 
Der  kommer  Frøken  Leonore.     Hun 
Vil  ei  forsvare  Tycho  Brahe,  tro  mig! 
Hun  holder  med  sin  Fader. 

Eleonora  Christine, 

som  er  kommen  ind,  og  har  hørt  Ulfeids  sidste  Ord,  siger  venligt: 

Corfitz  Ulfeld! 
Du  holder  ikke  med  ham,  hvis  du  roser 
En  Ungdomsdaad,  hvortil  man  ham  forførte, 
Men  som  den  modne  Konge  tidt  fortrød. 

Ulfeld. 
See  saa!  der  fik  han  Medhold. 
Eleonora 

til  Sperling. 

Hvordan  lever 
Jer  Hustru,  eders  Børn? 

Sperling. 

Godt,  ædle  Frue! 
De  gaae  i  Skole,  de  velsigne  jer, 
Som  overtaled  deres  blinde  Fader 

At  bringe  bort  dem  fra  den  Bondeby, 
Hvor  de  var  voxet  op  som  andet  Ukrad.  — 
Hvordan  befinder  sig  jet  Arip? 

Eleonora. 

Den  er 
Alt  lægt,  og  Ulfeids  med. 

Sperling 

slaaer  sig  for  Panden. 

Ak,  det  er  sandt, 

Jeg  reent  har  glemt  at  spørge  til  jer  Arm. 

Ulpbld 
leer. 

Af  lutter  Iver  for  mit  ene  Been. 
Jo  —  den  er  ogsaa  lægt. 

Sperling. 

Et  selsomt  Indfald, 
At  lade  Blodet  gaae  ved  Transfusion 
Fra  eders  Aare  hen  i  hendes  Aare! 

Ulfeld. 
Blot  nogle  Draaber  Blod,  hvad  siger  det? 
Det  var  ei  mit,  det  var  min  Dames  Indfald. 
En  Ridder  underkaster  sig  sin  Dame 
Selv  da,  naar  han  er  vorden  Ægtemand. 

Sperling. 
I  har  ei  mærket  Følger?     Jeg  tilstaaer, 
Jeg  giorde  del  ei  gierne. 

Eleonora 

sværmerisk. 

Det  ei  skader. 
Nei,  det  vil  gavne;  thi  det  sætter  mig 
Uskilt  i  nær  Forbindelse  med  den, 
Som  er  mig  Alt.     Der  komme  vil  en  Tid 
Maaskee,  da  man  adskiller  os  paa  Jorden; 

Men  om  end  Rummet  med  sin  Kæppearm 
Os  kaster  tusind  Mile  fra  hinanden, 
Skal  vi  dog  føle  Sympathie  og  Nærhed. 
Ulpeld 

griber  hendes  Haand. 
Med  Hiertet?     O,  min  kiære  Leonora! 
Dertil  behøved  vi  ei  Lægens  Hielp. 

Eleonora. 
Ja,  Hiertet  er  for  Evigheden;  men 
Peger  paa  8in  Arm. 
Paa  dette  Sted,  hvor  vores  Blod  blev  blandet, 
Skal  en  Fornemmelse  forkynde,  Corfitz! 
Naar  Døden  skiller  os  i  Tiden  ad. 
Ulpeld 

sagte  til  Sperling. 
Lad  hende  sværme!     Det  er  smukt  og  qvindligt. 
Berøv  ei  med  Forstandens  Fingergnidning 
Violens  Blad  sin  Skønhed  og  sin  Duft! 
En  Tiener 

kommer,  og  melder: 
Hofmarsken  Herr  Lars  Lykke  vilde  gierne  — 

Ulpeld. 
Siig,  jeg  er  syg! 

Tieneren. 
Han  kommer  fra  Monarchen. 
Ulpeld. 
Det  er  en  anden  Sag.     Saa  luk  ham  ind! 

Sperling. 
Der  Tausend!  saa  maa  jeg  jo  før  jo  heller 
Afsted  med  alle  mine  Siebensacher. 

Han  putter  Ertaeme  og  Planterne  i  Lommen,  men  glemmer 
Flasken  paa  Kaminen. 

Eleonora. 
I  Fald  I  ei  vil  møde  ham,  Herr  Doctor! 
Saa  gaa  I  kun  ad  denne  Vei  med  mig. 

Eleonora  og  Sperling  gaae  ind  i  Sideværelset  Ulfeld  giver  Tieneren 

et  Vink,  somaabner  Døren  i  Baggrunden' for  Hofmabsken,  og  sætter 

en  Stol  til  ham. 

Ulféld 

bliver  siddende. 
Velkommen,  Ridder  Lykke!     Megen  Ære! 

I  seer  til  mig,  imens  jeg  skranter  end. 

Lykke. 

Ja,  dertil  vilde  Venskab  drive  mig. 

Hvis  ikke  Pligten  drev  end  stærkere. 

Ulfeld 

smilende. 
Saa  driver  eder  ikke  Venskabs  Pligt? 
Lykke 

forlegen. 
Jo,  netop  den,  just  den! 

Ulfeld. 

Kort  sagt  —  I  drives; 
Og  ligegyldigt  er  det  mig  for  Resten, 
I  hvilket  Driveri  den  smukke  Blomst, 
Som  her  I  rækker  mig,  er  klækket  ud. 

Lykke. 
Jeg  kommer  fra  Hans  Majestæt  —  vil  sige: 
Jeg  kommer  ikke  fra  Hans  Majestæ: 
I  streng  Forstand,  jeg  kommer  fra  mig  selv. 
Et  Vink,  et  Venskabsraad  —  forstaa  mig  ret! 
En  Ting,  der  burde  meldes  jer  sub  rosa. 

Ulfeld 

leer. 
Nu,  bedre  Rose  kan  man  ikke  vælge. 

Lykke. 
Bestandig  munter,  altid  spøgefuld! 

Ulfeld. 
Ja,  hvorfor  skal  jeg  ikke  være  munter?         '^  I  C:V 

Lykke. 
Der  har  I  Ret;  I  er  en  Philosoph, 
Som  ikke  lader  jer  decontenancere. 
Og  hvad  jeg  har  at  sige,  kan  desuden 
En  Adelsmand  med  slig  Forstand,  som  eders, 
Ei  krænkes  over,  ei  bedrøves  over. 
Men  der  er  Noget  til  i  denne  Verden, 
Som  kaldes  Etiquette  —  den  er  dybt 
Rodfæstet  i  Naturen,  Staten  slet 
Bestaaer  kun  uden  den,  og  den  maa  følges. 

Ulfeld. 
Jeg  har  stor  Ærefrygt  for  Etiquetten, 
En  Menuet,  som  intet  andet  Dyr, 
End  Mennesket,  kan  dandse. 

Lykke. 

Spot  ei  Dandsen! 
Den  hører  til  en  god  Opdragelse. 

Ulfeld. 
Men  vi  beskæmmes  dog  af  Katte,  Høns, 
Som  gaae  paa  Tæer  uden  Dandsem ester. 

Lykke. 
Til  Sagen,  hvis  I  gunstigt  det  tillader! 

Ulfeld. 
Tal,  Ridder  Lykke! 

Lykke. 
Kongen  —  Dronningen  — 
Har  megen  Agt  for  den  høisalig  Kong 
Christian  den  Fierdea  Børn,  stor  Godhed  for  dem; 
Men  da  de  kiære  kongelige  Børn 
Er  af  et  morganatiskt  Ægteskab 
(yjl  sigh:  Ægteskab  til  venstre  Haand, 

Ei  med  en  Fyrstedatter,  men  en  Frøken 
Som  andre  Ridderfrøkner),  mener  man, 
De  kiære  Børn  herefterdags  vel  kunde. 
Som  andre  Hoffets  Damer,  Hoffets  Herrer, 
Staae  af  ved  Porten,  udenfor  ved  Slottet, 
Og  ikke  kiøre  meer  paa  Gaarden  ind; 
En  Ret  og  en  Udmærkelse,  som  blot 
Tilkommer  Kongehuset  —  Kongehuset 
I  streng  Forstand. 

Ulfbld. 
Jeg  takker,  Ridder  Lykke! 
Ei  blot  med  streng,  men  med  en  god  Forstand 
Har  I  fra  Hoffet  røgtet  eders  Ærind. 

Lykke. 
Jeg  beder  eder  ei  at  misforstaae  mig; 
Jeg  kommer  ei  qua  Marskal,  men  qua  Ven, 
At  give  jer  et  provisorisk  Vink. 

Ulfeld. 
Det  Vink  er  godt,  og  jeg  benytter  det. 
Naar  min  Upasselighed  mig  tillader 
At  giøre  min  Opvartning,  kommer  jeg 
Og  holder  udenfor  ved  Slottets  Port, 
Før  det  forbydes  mig. 

Lykke. 
Det  er  ei  sagt. 
At  det  forbydes  jer,  det  er  ei  sagt; 
Det  kunde  skee,  og  som  jer  gode  Ven 
Jeg  varer  jer  i  Tide. 

Ulfbld. 

Mange  Tak! 
I  Nøden  skal  man  kiende  sande  Venner.      ..   .  , 

Lykke 

buldcer,  i  det  han  gaaer. 
Mon  cher  ami,  å  revoirl 

Ulpeld. 

Adieu ! 
Lykke 

afsides,  i  det  han  gaærv 
Fordømt!  jeg  havde  haabet,  at  han  skulde 
Forløbet  sig.     Han  fandt  sig  dog  deri 
Med  mere  Fatning,  end  jeg  havde  ventet.  oaaer. 

Ulfeld 
ene. 
>  Alibier  agirt  der  Pickelhering«,  staaer 
Der  i  de  gamle  tydske  Sørgespil, 
Som  tidt  begynde  med  en  lille  Farce. 
Tieneren 

melder  igien: 

Herr  Greve!  Oberst  Walter,  kongelig 

Geheimeraad,  forlanger  Audients. 

Han  bringer  Budskab  fra  Hans  Majestæt. 

Ulpeld. 

Jeg  er  beredt  at  høre  Kongens  Bud. 

Tieneren  gaaer. 

Ha,  sagde  jeg  det  ei?     Nu  gielder  det 

For  Alvor.     Jeg  har  aldrig  seet  ham  før. 

Hvi  sender  Kongen  mig  min  Avindsmand? 

Walter  kommer,  Ulfeld  bliver  siddende  i  Lænestolen, 
og  hilser  fornemt. 

Walter. 
Herr  Rigshofmester!  —  tilgiv,  at  jeg  her 
Ei  siger  > Greve«.     Keiseren  har  givet 
Jér,\Grevietitlen ;  men  jeg  kommer  fra 

Hans  Majestæt,  i  Kongens  Ærinde, 

Og  bruger  Titlen,  som  han  skienkte  jer. 

Ulfeld 

smilende. 
Særdeles  smigrende.     Der  voxe  Titler 
Som  Blade  jo  paa  Træer;  en  Rigshofmester 
Er  mere  sielden  —  ja,  saa  sielden,  Herre! 
At  selv  jeg  neppe  troer,  jeg  er  det  ret. 
Saa  meget  er  da  i  det  mindste  vist: 
Jeg  intet  Rige  har  at  hovmestrere. 
Derfor  tilkommer  egentlig  slig  Titel 
Mig  heller  ikke.     Kald  mig  bare  Ulfeld! 
Det  er  et  gammelt  Navn,  som  jeg  har  Hævd  paa, 
Som  hverken  Konger  eller  Keisere 
Har  skienket  mig  —  og  kan  berøve  mig. 

Med  Foragt. 
I  hedder  Walter? 

Walter 

med  Fatning. 

Ja!     Men  dette  Navn 
Er  ikke  gammelt,  skriver  ikke  sig 
Fra  Paradiis,  hvor  al  den  ældste  Slægt 
Af  Adam,  af  Stamfaderen  fik  Navne. 
Af  Fødsel  er  jeg  borgerlig.     Jeg  takker 
Min  Kaarde  for  min  Lykke.     Da  de  Svenske 
Beleired  Rendsborg,  var  jeg  Commandant. 
Man  fandt,  at  Byen  skyldte  for  en  Deel 
Min  Tapperhed  sin  Redning.     Jeg  blev  Oberst. 
Hans  Majestæt  har  naadigst  skienket  mig 
Opmærksomhed.     Han  fandt,  jeg  kunde  tiene 
Ham  ikke  blot  med  Haanden,  men  med  Hoved, 
Og  kaared  mig  til  sin  Geheimeraad. 

Oehlenachlåger.    IX.  2 

Ulfeld 

spydig. 

Geniet  agter  ei  Sædvaners  Lov, 

Og  voxer  stundom  mere  snelt  i  Veiret, 

End  Paddehatten.     I  blev  nobliteert? 

Walter. 
Ja,  efter  Skik  og  Brug.     Jeg  takker  Kongen 
For  Æren,  for  det  Præg,  han  satte  paa  mig, 
Nødvendigt  til  at  møde  Mængdens  Fordom. 
Hvad  Tingen  angaaer  i  det  Væsentlige, 
Saa  troer  jeg  ei  at  være  bleven  meer 
Som  adelig,  end  før  som  borgerlig. 

Ulfeld 

stolt. 
Har  Adelsmanden  ikke  hævet  sig 
I  Verdenslivet  over  Borgeren? 
Walter 

ligesaa  stolt 
Nej,  det  benegter  jeg  aldeles. 
Ulfeld. 

Saa? 

Walter. 
Fra  Middelaldren  regnes  Begges  Aner. 
Det  store  Fremskridt  fra  vildt  Barbarie 
Til  Aandsforædling  kom  fra  Stæderne, 
Men  disse  var  beboet  af  Borgere. 
Fra  Stæderne  gik  Handel,  Industrie, 
Kunst,  Videnskaber  ud,  mens  i  Europas 
Afsides  fierne  Kroge  Jæger,  Bonde 
Vedblev  at  være  plumpe  Adelsmænd. 
Som  Helt  har  Borger  viist  sig  kiæk,  som  Adel. 
Italieneren  var  forfængelig: 

I  Florents,  i  Venedig,  Genua 

Sig  pynted  Borgeren  med  Adelskaaben. 

Germanen  følte  meer  sit  eget  Værd. 

Glem  ikke  Schweizerbonden!  glem  ei  Hanse'n! 

Syv  og  halvfierdsindstyve  »Hånse«  var 

Ei  »Gånse«,  skiøndt  en  ædel  Konge  dem 

Engang  saaledes  i  sin  Vrede  kaldte. 

Lybekkerne  har  spilt  en  vigtig  Rolle 

Den  sidste  Tid  i  Rigshistorien, 

Og  ofte  foreskrevet  Norden  Love. 

Ulfeld. 
Ja,  Jørgen  Wullenweber,  Marcus  Meyer 
Var  hele  Karle,  fik  fortiente  Løn! 

Walter. 
Vi  vil  ei  giennemgaae  Historien 
Om  Landsforræderi;  jeg  tænker,  hvad 
Det  angaaer,  staaer  ei  Adelen  tilbage 
For  Borgerne.  —  Men  til  mit  Hverv,  Herr  Corfitz! 
Jeg  kommer  i  min  Konges  Navn.     Han  har 
Ei  sendt  mig  efter  eders  Bifald  her 
Til  Naaden  og  til  Æren,  han  har  viist  mig; 
Ei  for  at  jeg  skal  høre  paa  jer  Dadel. 
Nei  —  jer  tilkommer  det,  Herr  Rigshofmester! 
At  komme  med  Undskyldninger  til  m  i  g. 
Thi  Kongen  spørger  eder,  og  ved  mig: 
Hvorfor  I  ei  besøger  ham  endnu. 
Aflægger  Regnskab  over  jert  Gesandtskab, 
Og  viser  skyldig  Underdanighed? 

Ulfeld 

fatter  sig. 
Sygdom  er  hver  Mands  Herre. 

Walter. 

Kongen  mener 
Tilgiv,  Herr  Rigshofmester!  det  er  hans  Ord: 
At  Skaden  el  er  saa  betydelig, 
At  Benet  vel  kan  bære  jer  til  Hove, 
Og  giøre  Regnskab,  hvis  I  selv  har  Lyst. 

Ulfkld. 
Naar  selv  jeg  taler  med  Hans  Majestæt 
(Jeg  haaber,  jeg  i  Morgen  ud  kan  kiøre), 
Skal  mundtlig  jeg  undskylde  mig  for  ham. 

Walter. 
Heel  vel,  saa  har  jeg  røgtet  her  mit  Ærind. 
Vil  gaae. 

Ulfeld. 
Men  siig  mig  dog,  Herr  —  Herr  Geheimeraad! 
Hvorfor  er  Kongen  vred  paa  mig?     Der  skulde 
Dog  aldrig  nogle  Skumlere  til  Hove 
Sat  ondt  for  mig  i  min  Fraværelse? 

Walter. 
Naar  selv  I  taler  med  Hans  Majestæt, 
Vil  han  nok  svare  jer.     Vel  er  jeg  hans 
Geheimeraad  i  hans  Forretningssager, 
Men  i  privatgeheime  Ting  indblander 
Jeg  aldrig  mig; 

Ulfeld. 
Det  giør  I  meget  vel  i. 
Man  siger,  han  er  vred,  fordi  jeg  ikke 
Har  faaet  Holland  til  at  giøre  meer 
For  Danmark. 

Walter. 
Jeg  har  ei  Befaling  til 
At  foregribe  Majestæten  i 

Hans  Meninger  og  Dom  om  eders  Daad. 
Det  vil  han  sige  jer,  saasnart  I  finder 
Det  passeligt,  at  træde  for  hans  Throne. 
Jeg  har  ei  meer  at  tale  med  jer  her 
Som  Sendebud  fra  Kongen;  men  da  I 
Mig  fast  behandler  som  et  andet  Bud, 
Der  gaaer  fra  Undersaat  til  Undersaat  — 
Saa  maa  jeg  sige  jer,  Herr  Corfitz  Ulfeld! 
At  siden  mig  min  Konge  slog  til  Ridder, 
Veed  jeg  at  værne  for  min  Ridderære; 
At  —  ei  Geheimeraad  —  men  Oberst  Walter 
Er  jer  til  Tieneste,  naar  I  forlanger. 

Ulfeld. 
Saa  sagte,  Herr  Geheimeraad!  saa  sagte! 
Det  er  ei  sagt,  at  Corfitz  Ulfeld  jer 
Den  Ære  giør,  at  slaaes  med  jer  som  Lige, 
Fordi  jer  Kongen  gav  en  nybagt  Adel. 
I  glemmer  vel,  I  er  en  Hiulmands  Søn? 

Walter. 
O,  nei!  saa  lidt,  at  Hiulet  tværtimod 
Staaer  i  mit  Vaaben.     Hiulets  Tegn  er  smukt: 
Det  tyder  paa,  at  man  maa  hurtig  frem, 
Ved  egen  Duelighed,  egen  Flid; 
Om  Lykkens  Hiul,  som  Ingen  kan  undvære; 
Om  Hiulet  minder  det  i  Pareens  Rok, 
Som  løber  snelt  afsted,  og  varer  os 
Om  vel  at  bruge  knap  tildeelte  Tid, 
Før  Lachesis  afklipper  Tidens  Traad. 
Men  Hiulet  truer  ogsaa  den,  som  stolt 
Henvandrer  Veien,  blind  for  alle  Farer, 
At  han  maa  vogte  sig  for  Overkiørsel. 

Herr  Rigshofmester!  jeg  er  eders  Tiener.  Gaaer. 

Ulfeld 
springer  forbittret  op. 
Fordømte  Træl!  du  truer  mig  med  Steilen? 
Ha,  var  han  kommen  ei  fra  Kongen  selv, 
Jeg  skulde  stoppet  ham  den  frække  Mund, 
Jeg  skulde  glemt  hans  usle  Byrd,  og  tugtet 
Den  Uforskammede,  saa  aldrig  meer 
Han  havde  denne  Tærskel  overtraadt. 

Eleokora  kommer  bekymret  ind. 

Ulfeld 

aitid  hidsigere. 
Hvad  siger  I  nu,  Frøken  Leonora? 
Indstormer  grumt  ei  Helvede  paa  mig 
Med  alle  Plager,  alt  sit  Raseri? 
Kun  Utaknemlighedens  Tornekrands 
Blier  flettet  mig.     Der  voxer  ingen  Laurbær 
I  dette  usle  Land  for  sielden  Daad; 
Nei,  Middelmaadighedens  Afgud  plumpt 
Med  tykke  Hoved,  dumme  Blik  tilbedes; 
Og  hvo  som  vove  tør  at  føle  meer. 
At  være  meer  end  Hverdagsstympeme, 
Det  er  en  farlig  Mand  for  Landets  Fred, 
Og  han  bør  foses  bort  og  trædes  ned.  — 
Hvi  vendte  jeg  tilbage?     Hvorfor  drog 
Jeg  bort  ei  med  den  herlige  Christina? 
Og  hvorfor  hades  jeg?     Fordi  jeg  vover 
At  vide,  hvem  jeg  er;  fordi  jeg  følte, 
Hvad  jeg  som  Herremand  var  Standen  skyldig: 
At  Adlen  vælger  sine  Konger  selv 
I  Danemark,  selv  Konge  paa  sit  Gods, 

Fri  for  hver  Skat,  Drot  over  Hals  og  Haand. 
Det  har  jeg  ikke  glemt,  det  fordred  jeg; 
Og  derfor  skrev  jeg,  som  mig  Æren  bød. 
For  Bremens  Erkebisp  Haandfæstningen 
En  Smule  hvast.     Det  blev  ei  heller  glemt. 
Han  gaaer  forbittret  hurtig  frem  og  tilbage. 

Eleonora. 
Hør  mig,  min  Corfitz! 

Ulfeld. 
Veed  du,  hvad  Besøget 
Af  Lykke  her  betød?     Dog  nei,  hvor  skulde 
Du  vide  det?     Jeg  veed  det  selv  først  nu. 
Saa  hør  da:  Fierde  Christians  elskte  Datter, 
Ham  af  hans  Børn  det  allerkiæreste, 
Christin'  Eleonora  maa  ei  meer 
1  Karmen  age  til  sin  Faders  Gaard, 
Hun  skal  staae  af  i  Skarnet  udenfor. 
Det  Bud  fra  —  Dronningen  dig  bragte  Marsken. 
Jeg  veed  det  nok,  det  kommer  dog  fra  hende. 

Eleonora. 
Og  om  saa  var  —  hvad  er  det  da  vel  meer? 
At  gaae  et  Par  Skridt  længer.     Ei  jeg  finder 
Min  Fader  længer  i  min  Faders  Borg, 
Om  agende  jeg  kommer,  eller  gaaer; 
Det  veed  jeg  nok. 

Ulfeld 

standser  i  sin  Frem-  og  Tilbagegang  for  Kaminen,  og  stirrer  paa 
Giftflasken,  som  Sperling  har  glemt. 

See  der!  Der  har  igien 
Den  gale  Doctor  glemt  —  ei  sin  Paryk, 

Men  —  næstendeels  sit  Hoved. 
Tager  Flasken. 

Denne  Gift 
Skal  være  fiin.     Var  jeg  en  Richelieu, 
En  Mazarin,  Cathrin'  af  Medici, 
Og  frygted  ikke,  nordiskangst,  borneert, 
Macchiavel!  din  raske  Politik  — 
Hvad  var  det  meer?     Han  hensov  i  en  Dvale, 
En  Drot  blev  atter  valgt,  og  Ulfeids  Navn 
Paa  Danmarks  Sletter  har  saa  god  en  Klang, 
Som  Vasa-Navnet  over  svenske  Fieide. 
Eleonora 

seer  forandret  paa  ham. 
Er  du  nu  færdig,  Ulfeld? 

Ulfeld, 
som  vaagnende,  sætter  Flasken  hen  igien. 

Hvad  for  Noget? 
Eleonora. 
Har  du  din  Crisis  overstaaet? 

Ulfeld. 

Hvad? 
Eleonora. 
Gud  være  lovet,  at  her  Ingen  var. 
Som  hørte  dine  Tanker,  uden  jeg. 
Jeg  kiender  dig,  og  kan  bedømme  dig. 
En  Anden  vilde  du  bedrage  til 
Din  egen  Undergang,  i  Fald  han  troede, 
Han  saae  dig  i  et  saadant  Øieblik 
1  Hiertets  Grund.     Men  det  er  ei  dit  Hierte, 
Som  handler,  kun  din  Phantasie,  som  sværmer. 
Det  er  en  Raptus  af  dit  stolte  Blod, 
Der  i  sligt  Øieblik  behersker  dig. 
Ulfeld 

rækker  hende  Haanden. 
Ak,  du  har  Ret! 

Eleonora. 

En  Ulf  el  d  —  kunde  han 
Nedlade  feigt  sig  til  et  usselt  Snigmord? 

Ulfeld. 
Før  Ørnen  skulde  søle  sine  Vinger 
I  Mudderpølen. 

Eleonora. 
Ha!  nu  taler  du 
Dig  værdigt.     Nu  din  gode  Engel  kommer, 
Og  frelser  dig. 

Ulfeld 

omfavner  hende. 
Du  er  min  gode  Engel. 
Eleonora. 
Jeg  kiender  dig:  naar  du  begynder  først 
Med  Had,  Foragt  mod  Bønder,  Borgere, 
Samt  med  din  Vrede  paa  Regieringen, 
Saa  er  der  ingen  Ende  paa  din  Støien. 
Dog  virked  du  som  Sendebud  fra  Danmark 
Alt,  hvad  dig  muligt  var  til  Landets  Tarv. 
Fortienesten  du  agter,  hver  Mands  Held; 
Din  Ret  du  roser  over  Hals  og  Haand, 
Dog  gav  du  stedse  ringest  Almuesmand 
Sin  Ret,  selv  naar  den  stred  mod  egen  Fordeel. 
Vær  nu  fornuftig!     Lover  du  mig  det? 
Ulfeld 

blød. 

Jeg  lover  det. 

Eleonora. 
Og  gaa  den  Dag  i  Morgen 
Til  Kongen,  til  min  Broder!     Han  er  god. 
Som  venlig  Biskop  i  en  rolig  Kreds, 

Hans  milde  Sind,  fri  for  hver  Lidenskab, 
Blev  modnet;  og  hans  Lærdom  og  Forstand 
Forstaaer  at  skatte  dine  Egenskaber. 
Men  ei  du  maa  fornærme  ham.     Sandt  nok, 
Mig  har  man  krænket;  men  det  siger  Intet 
Sophia,  Dronningen,  er  fremmed  her. 
Hun  troer,  jeg  trænger  mig  hovmodig  frem. 
Maaskee  jeg  stundom  var  lidt  utaalmodig; 
Hver  har  sin  Feil.     Det  vil  nok  give  sig. 

Ulfeld. 
Min  kiære  Hustru! 

Eleonora. 
Lover  du  mig  da, 
I  Morgen  Formiddag  at  gaae  til  Kongen? 

Ulfeld. 
Jeg  lover  det. 

Eleonora. 
Og  Walter  —  vil  du  ogsaa 
Forsone  dig  med  ham? 

Ulfeld. 

I  Fald  jeg  kan. 
Eleonora. 
Nu  er  du  ret  elskværdig. 

Ulfeld 

8tirrer  rørt  paa  hende. 
Leonora! 
Tidt  undrer  jeg  mig  over,  hvordan  du 
Kan  elske  mig  saa  høit. 

Eleonora, 

Jeg  kiender  dig. 

Ulfeld. 
Mit  Sind  er  vildt  og  stoU,  jeg  tilstaaer  det. 
Det  hede  Blod,  det  løber  af  med  mig; 
Dog  hersker*  Aandens  Kraft,  naar  Blodet  køles. 

Eleonora. 
Ja,  Corfitz  Ulfeld!  du  er  en  Vulcan. 
Men  det  gaaer  mig,  som  i  Sicilien 
Og  i  Neapel  Bønderne:  de  elske 
Dog  Bierget,  skiøndt  det  ofte  spruder  Ild. 
De  boe  der\ed,  de  bygge  deres  Hytter 
Derpaa;  thi  Grunden  er  velsignet,  frugtbar, 
Og  skienker  deres  Viingaard  ædle  Druer, 
Som  langt,  langt  overgaae  den  sikkre  Dals. 

Ulfeld. 
Men  —  hvis  engang  der  kom  et  Jordskiælv  med 
En  Lavastrøm,  som  slugte  dig  og  Bierget? 

Eleonora. 
Saa  synker  jeg,  som  alle  Mennesker,  • 
I  Jordens  Skiød.     Det  skal  vi  Alle  dog. 
Vogt  dig  for  Udbrud,  hvis  du  elsker  Danmark, 
Og  hvis  du  elsker  mig!     Da  vil  vort  Land 
Sundt  vederqvæges  af  din  ædle  Drue. 

Et  lille  Værelse  hos  Rudolf  Vinhofer,  med  tarveligt  Bohave 
Haks  Kone  gaaer  til  og  fra,  og  rydder  op.    Dina  klæder 

DEN  LILLE  DiNA  paa. 

Dina 

kysser  Barnet. 

JNu  er  du  færdig,  nu  skal  du  i  Skole. 

Johanna. 
Det  er  endnu  for  tidligt;  Klokken  har 
Endnu  ei  slaaet  tre  Qvarteer. 
Barnet. 

Saa  maa 
Du' først  fortælle  mig  det  Eventyr, 
Du  loved,  Faster!  • 

Dina. 
Nu,  saa  kom  da,  sæt 
Dig  paa  mit  Skiød! 

Hun  sætter  sig  med  Barnet. 

Her  er  i  Danemark 
En  Kyst,  hvor  Sandet  strækker  sig  i  Havet. 
Man  seer  ei  Andet  trindt  end  Sand  og  Vand, 
Og  naar  det  blæser,  seer  man  Ingenting, 
Saa  blander  Sandet  sig  med  Havets  Bølger, 

Og  man  kan  neppe  skimte  Lynet  ret 
Fra  Skyerne. 

Barnet. 
Naa!  hvad  saa  meer? 
Dina. 

Der  staaer 
En  Kirke,  hvor  engang  en  deilig  Brud 
Blev  dræbt  om  Natten,  og  begravet  der, 
Just  som  hun  viet  var  for  Alteret. 
Dog  —  det  er  sandt,  det  har  jeg  alt  fortalt  dig. 
Men  ikke  langt  derfra,  ved  Høiby,  kneiser 
En  Ridderborg;  der  staaer  en  anden  Kirke 
Med  Billeder.     Man  seer  to  Jomfruer 
Paa  Sottesengen,  blege,  de  skal  døe, 
Med  Afladsbreve  lagt  paa  Dynerne 
Fra  Paven  for  et  før  begaaet  Mord. 
Der  var  to  Riddere,  som  elskte  dem. 
Men  som  bedroge  dem,  og  giorde  dem 
Ulykkelige;  men  de  tvende  Frøkner 
Var  kiække  Piger,  lod  sig  ei  forhaane. 
De  gik  til  Kirken  med  to  skiulte  Knive; 
Der  traf  de  Ridderne,  som  gik  til  Guds  Bord, 
Og  stak  dem  strax  ihiel  for  Alteret. 

Barnet. 
Saa  kom  i  Himmelen  da  Ridderne, 
Fordi  de  havde  været  først  til  Alters. 

Dina. 
Ja!     Derfor  valgte  disse  Jomfruer 
At  straffe  dem  paa  denne  Viis.     De  vilde 
Kun  røve  dem  det  timelige  Liv, 
Men  ikke  deres  Salighed  hos  Gud. 

Og  Paven  gav  dem  ogsaa  siden  Aflad. 

Men  det  var  dog  en  stor  begaaet  Synd, 

Og  derfor  fandt  i  Graven  ei  de  Ro; 

1  Kirken  spøge  de  hver  Midnat  end, 

Naar  Maanen  skinner  bleg,  og  blander  sig 

Med  deres  løse,  lange  gule  Haar, 

Imens  de  svæve  hen  ad  Kirkegulvet, 

Og  bukke  sig  ned  mod  Blodpletterne, 

Med  hvide  Duge  bort  at  viske  Blodet; 

Men  ei  det  lykkes,  Pletten  gaaer  ei  bort, 

Og  naar  saa  Klokken  slaaer  i  Taarnet  tolv. 

Forsvinde  de  med  Suk. 

Stueuhret  slaaer  tre  Qvarteer,  den  lille  Dina  gyser, 
og  seer  bange  til  Uhret. 

Johanna. 

Der  slog  din  Klokke. 

I  Skole,  Barn!     Kys  Faster,  og  afsted! 

Dina. 

Kom,  lad  mig  først  ombinde  dig  din  Kyse! 

Hun  sætter  en  lille  Kyse  paa  hende,  og  binder  hende  den  under 

Hagen.   Barnet  tager  sin  Bog,  kysser  Moderen  og  Fasteren 

paa  Haanden,  og  gaaer. 

Johanna. 
Min  gode  Dina!  bliv  ei  vred  paa  mig, 
Fordi  jeg  tager  dig,  min  Svigerinde, 
Der  er  langt  klogere,  veed  meget  meer. 
End  jeg,  en  Smule  selv  i  Skole.     Du 
Fortæller  altid  Barnet  disse  fæle 
Historier.     Hvad  skal  det  til?     Fortæl 
Det  noget  Nyttigt,  Noget,  der  kan  giøre 
Den  Lille  klog  og  god.     Men  hvorfor  hidser 
Indbildningskraften  du  med  slige  Rædsler? 

Dina. 
O,  tro  mig,  der  er  Noget  i,  min  Søster! 
At  Aanden  styrkes  ved  at  rystes  stundom 
Af  en  høitidelig,  en  panisk  Skræk. 
Vi  stakkels  Mennesker  i  Hverdagslivet, 
Som  af  Naturen  skienktes  Phantasie 
Og  Følelse,  saa  gierne  vil  opleve 
Lidt  Usædvanligt  i  den  tomme  Verden; 
Dog  lykkes  det  saa  sielden.     Legemet 
Ei  trænger  meer  til  Næring,  end  vor  Aand 
Til  hvad  der  sætter  den  i  Samqvem  med 
Det  Høie,  Sieldne,  det  Forunderlige. 
Men  det  er  fast  forbi.     Kun  Børnene 
Og  Digterne  befatte  sig  med  Sligt, 
Og  Ridderne  —  især  i  gamle  Dage, 
Men  dog  tildeels  endnu. 

Johanna. 

Jeg  ei  forstaaer 
Mig,  kiære  Dina!  paa  dit  Væsen  ret. 
Mig  synes,  du  er  sammensat  af  to 
Forskiellige  Naturer. 

Dina 

leer. 
Ja  —  §om  Alle. 

En  god,  en  ond;  en  dum,  og  en  forstandig; 

En  sund,  en  syg;  en  rolig  —  det  er  den, 

Som  er  i  Slægt  med  Døden;  en  urolig  — 

Og  det  er  Livet  selv,  thi  Livet  er 

Kun  idel  Uro.     Nu  det  kommer  an  paa. 

Hvo  der  er  stærkest  af  de  to  Naturer.  . 

Den  ret  Phlegmatiske  —  han  vænner  sig 

Til  Døden  let,  og  sover  alt  saa  sødt 


d  by  Google 


34 


DINA. 


I  Lænestolen,  som  i  Graven  siden. 
Men  den,  der  lever  Livet  nogenledes 
Med  Levekraft,  den  nøies  ikke  med 
At  sove,  vaage,  spise,  drikke,  trælle. 
Paaklæde  sig,  afklæde  sig,  bevæges 
Som  en  Maskine  til  gientaget  Hverv; 
Den  trænger  til  Bedrifter,  til  at  glædes 
Og  gyse  —  til  at  folde  Vingen  ud, 
Som  Sommerfuglen  i  det  skiønne  Solskin, 
Og  flagre  lidt,  før  Vingen  falder  af. 

Johanna. 
Tilgiv  mig,  Dina!  det  er  Sværmeri. 
Du  læser  alt  for  meget  for  dit  Kiøn 
Og  for  din  Stand.     Du  har  et  herligt  Hoved, 
Det  veed  jeg  nok,  og  du  har  lært  dig  selv 
Fransk,  Engelsk,  troer  jeg,  Spansk,  Italiensk. 
Du  læser  Krøniker,  og  vover  dig 
Til  Grublerier  selv  i  Vises  Skrifter. 
Og  dog  opfylder  du  saa  tro  din  Pligt, 
Var  for  din  syge  Moer  en  kiærlig  Datter, 
Som  pleied  hende  med  Opoffrelser 
Af  egen  Glæde.     Du  er  kiærlig  Søster; 
Du  vasker,  stryger,  feier  Gulv,  og  spinder. 
Gud  veed,  hvorledes  du  faaer  Tid  til  Alt. 

Dina. 
Ak,  Gud!  jeg  spinder  den  dog  ikke  bort. 
Den  falder  tidt  mig  alt  for  grusomt  lang. 

Johanna. 
Din  Moder  døde. 

Dina. 
Ja,  det  Tab  var  stort; 
Og  mens  hun  leved,  glemte  jeg  alt  And^t. 

Men  neppe  var  hun  død  —  thi  jeg  kan  ei 
Med  Graad  og  Veemod  pleie  Sorgen,  som 
En  afbrudt  Blomst,  hensat  i  et  Glas  Vand. 
Jeg  finder  ingen  Salighed  i  Taarer; 
Forgietmigei,  Violen  er  kun  blaae, 
Som  ei  erstatte  mig  den  røde  Rose. 
Min  Moder  døde,  hun  var  knækket  længst 
Af  Svaghed;  det  var  Pligt  at  qvæge  hende, 
Mens  der  en  Oliedraabe  var  i  Tanden. 
Men  den  er  slukt.     Skal  jeg  nu  ogsaa  døe? 

Johanna. 
Gud  frie  os  fra  slig  Tanke!     Du  er  kommen 
Fra  Holsteen  atter  hid  til  Kiøbenhavn. 
Den  smukke  lille  Sum,  du  arved  efter 
Din  Faster,  som  du  først  var  hos  i  Høiby, 
Dig  muligt  giør  at  hielpe  paa  din  Broder, 
Min  stakkels  Mand,  som,  skiøndt  en  dygtig  Murer, 
Dog  aldrig  ret  forstaaer  og  er  i  Stand  til 
At  skaffe  sig  og  Sine  det  Fornødne. 
Du  boer  hos  os,  du  holder  af  vort  Barn; 
Men  troer  du,  jeg  forlanger,  at  du  skal 
Opoffre  dig  for  os?     Nei,  Dina!     Men 
Der  løber  mig  en  vigtig  Sag  i  Hov'det, 
En  Plan,  jeg  vil  meddele  dig.     Den  er 
Ei  hverdags;  hvis  den  lykkedes,  saa  vilde 
Den  sætte  dig  i  Høihed,  i  et  Lys, 
Hvor  du  fik  Evne  til  at  efterkomme 
Hvert  Ønske,  Dina!  fra  din  Phantasie, 
Som  du  jo  kalder  det. 

Dina. 
Siig  mig  din  Plan! 

Oehlenschiager.    IX.  3 

Johanna. 
Jeg  veed,  at  du  som  Barn,  halwoxen  Pige, 
Ja,  jeg  kan  sige  vel  heelvoxen  Pige, 
Har  kiendt  en  Mand,  der  holdt  saa  meget  af  dig, 
Skiøndt  ikke  du  af  ham.     Da  var  han  Lieutnant, 
Og  laae  en  Tid  i  Garnison  i  Holsteen; 
Nu  er  han  Oberst  og  Geheimeraad, 
Og  Kongens  Yndling,  siger  man. 
Dina. 

Du  mener 
Vel  Walter? 

Johanna. 
Ganske  rigtig!     Hvis  han  næred 
Endnu  den  gamle  Kiærlighed  for  dig? 

Dina. 
Det  skulde  giøre  mig  ret  ondt  for  ham, 
Johanna!  thi  jeg  nærer  end  for  Walter 
Den  gamle  Ligegyldighed.     Men  frygt 
Kun  ei  for  det!     Han  er  vist  alt  for  sindig 
Til  saadan  Daarskab,  saadant  Sværmeri: 
At  sukke  for  en  stakkels  ringe  Pige 
Saa  mangt  et  Aar,  selv  uden  Haab  om  Giengield. 
Det  skikkede  sig  ogsaa  slet  i  Sandhed 
For  slig  en  Oberst  og  Geheimeraad. 

Johanna. 
Hvad  har  du  imod  Walter?     Er  han  ei 
En  exemplarisk,  en  fortræflig  Mand? 

Dina. 
O,  alt  for  exemplarisk  og  fortræflig; 
Saa  regelmæssig,  troer  jeg,  at  der  i 
Hans  Liv  ei  gives  en  Undtagelse 

Fra  Reglen.     Han  fik  tømret  sig  en  Stige 
Af  godt,  forsvarligt  Træ  til  Lykkens  Tempel; 
Ad  den  han  klavred  op,  og  mens  han  klavred, 
Til  Høire  saae  han  ei,  og  ei  til  Venstre. 
Nu  er  han  der,  nu  er  han  kommen  op; 
Troer  du  han  skulde  stirre  ned  til  mig? 

Johanna. 
Den  Stige,  som  han  satte  til  sin  Lykke, 
Var  Tapperhed  som  Byens  Gommandant. 
Du  siger  selv:  han  holdt  bestandig  trofast 
Ved  sin  Beslutning,  med  sit  Maal  for  Øie; 
I  Fald  det  Maal  nu  havde  været  dig? 
Dina 

leer. 

Jeg?     Nei,  Jobanna!     Hvad  man  sigter  til, 
Maa  smukt  staae  stille,  det  maa  sidde  fasl; 
Og  jeg  var  alt  for  vild,  bevægelig 
Til  Plet  i  Skiven  for  slig  Lykkejæger. 

Johanna. 
Saa  meget  kan  jeg  dog  fortælle  dig: 
I  dette  store  Huus,  hvor  vi  har  faaet 
Os  nogle  ringe  Værelser  i  Q visten. 
Boer  der  i  Bel-Etagen,  som  den  kaldes, 
En  anden  høi  og  fornem  Officeer, 
En  Ven  af  Walter,  som  han  tidt  besøger. 
For  nogle  Uger  siden  mødte  jeg 
Paa  Trappen  Walter.     Herr  Geheimeraaden 
Mig  hilste  venligt,  spurgte  —  som  det  lod  — 
Deeltagende,  ret  hierteligt  om  dig. 
^g  ^^  jeg  h^im  fortalte,  du  kom  snart 
Til  Byen,  at  du  skulde  boe  hos  os  — 

Lod  det  til  at  fornøie  ham  særdeles. 

Dina 

neier. 

Særdeles  høfligt!  —  Bliv  ei  vred,  Johanna! 
Jeg  veed,  jeg  er  uartig;  men  jeg  kan 
Ei  lade  være.     Intet  forekommer 
Mig  meer  utaaleligt,  end  Baand  og  Tvang. 

Johanna. 
En  Mand  maa  tvinge  sig  imellemstunder, 
Naar  han  vil  frem  i  denne  strenge  Verden, 
Og  meer  en  Qvinde. 

Dina. 

Men  jeg  vil  ei  frem. 
Jeg  vil  ei  klinge  med  i  Melodien, 
Men  skurre  som  en  selsom  Dissonants; 
Den  løser  sig  dog  op  i  Harmonien. 

Johanna. 
Jeg  kiender  dig,  jeg  veed,  du  er  uskyldig. 
Jeg  er  derom  i  Hiertet  overtydet; 
Men  ved  din  Levemaade,  gode  Dina! 
Du  ofte  gav  Bagtalelsen  et  Vaaben, 
Som  kunde  skade  dig. 

Dina. 

Det  veed  jeg  nok, 
At  ikke  just  jeg  har  det  bedste  Rygte. 
Jeg  kiender  mange  knibske  Damer,  Hanna! 
Saa  gode  sikkert  ei,  som  deres  Rygte; 
I  Fald  jeg  —  til  Forandring  —  nu  er  modsat. 
Kan  det  vel  skade  mig? 

Johanna. 

Ja,  fra  maaskee 
At  giør  snarte  et  godt  Parti. 

Dina 

leer. 

Men  jeg 
Vil  ikke  giftes. 

Johanna. 
Og  dog  bærer  du 
En  Guldring  paft  din  Finger. 
Dina. 

Det  er  ei 
Paa  Giftefingren. 

Johanna. 
Altid  skiuler  du 
For  Alle,  hvo  dig  skienkte  denne  Ring, 
Hvad  den  har  at  betyde. 

Dina. 

Jeg  har  skiult  det 
For  Alle  hidtil;  men  for  dig,  Veninde! 
Vil  jeg  nu  aabenbare  det.     Jeg  veed, 
Du  er  mig  tro;  jeg  veed,  at  du  kan  tie. 
Lov  mig  at  giøre  det  for  Alle,  selv  for 
Din  Mand,  min  Broder! 

Johanna. 

Jeg  det  lover  helligt. 
Dina. 
Du  hørte  mig  fortælle  Barnet  nys 
Et  Eventyr  om  Ridder  Ebbes  Døttre 
Fra  Burø  —  hvordan  Sand  og  Vand  paa  Stranden 
Omtumles  —  om  den  Brud  ved  Midienat, 
Som  dræbtes  der.     Det  var  tilfældigt  ei, 
At  alle  disse  Syner  kom  tilbage. 
Min  Phantasie  har  slaaet  Rod  derude, 
Og  hvor  ei  Andet  trives  kan,  Johanna! 


d  by  Google 


40 


DINA. 


Der  voxer  min  Indbildnings  Tidselblomst, 
Og  folder  ud  de  store  Purpurblade. 

Johanna. 
Du  spænder  min  Nysgierrighed. 
Dina. 

Saa  hør! 
Jeg  var  hos  Faster  et  Aars. Tid,  og  vandt 
Den  gamle  Kones  Hierte;  men  det  var 
Et  Offer  vistnok  af  to  skiønne  Foraar. 
Gold  er  Naturen  der  og  sørgelig. 
Dog  boede  der  en  Ridder  nær,  paa  Burø, 
Og  han  fik  just  den  Tid  et  kort  Besøg 
Af  Een  fra  Kiøbenhavn,  en  anden  Ridder, 
En  deilig  Mand,  som  ofte  mødte  mig 
I  Ridderborgens  Hauge,  der  er  smuk. 
Og  hvor  jeg  søgte  hen,  fordi  det  var 
Det  Sted  i  Egnen,  og  det  eneste 
Med  grønne  Træer,  med  Urter  og  med  Blomster. 
Han  gav  sig  tidt  i  Snak  med  mig,  og  mor' des 
Vel  over,  i  en  simpel  Landsbymø 
At  finde,  hvad  han  just  ei  altid  fandt 
I  Byens  Damer.     Vi  blev  gode  Venner   — 
Forstaaer  si^  selv,  i  al  Uskyldighed. 
Han  sagde  mig  dog  ei  sit  Navn;  jeg  spurgte 
Ham  heller  ei  derom,  jeg  var  saa  stolt, 
Som  han,  og  det  var  ei  hans  Fornemhed, 
Jeg  brød  mig  om,  det  var  hans  Vid,  hans  Aand, 
Hans  Ild,  hans  Kundskab  fast  til  alle  Ting. 
Tidt  bad  han  om  et  Kys,  men  fik  det  ei. 
Nu  maa  jeg  sige  dig  —  du  veed  jo  nok, 
Jeg  er  catholsk,  det  er  min  Broder  ogsaa; 

Derfor  jeg  aldrig  gaaer  i  luthersk  Kirke, 

Naar  Klokken  ringer  til  Gudstieneste, 

Men  lidt  om  Aftnen,  naar  jeg  gaaer  forbi, 

Og  Kirken  aaben  staaer,  gaaer  jeg  derind. 

De  fleste  Kirker  vare  jo  catholske, 

Før  de  blev  lutherske.     De  gamle  Minder 

Staae  der  endnu  fra  den  catholske  Tid; 

Nu  maae  de  giøre  fremmed  Tieneste. 

Men  naar  i  Maanskin  jeg  seer  Altertavlen, 

Med  Englene  forgyldt  i  Skyerne, 

De  gamle  Helgenbilleder  af  Steen, 

Som  ei  er  sønderslagne  —  knæler  jeg, 

Og  holder  Bøn,  og  læser  Paternoster. 

Det  giorde  jeg  en  Aften  seent  i  Høiby. 

Men  tænk  dig  min  Forundring,  da  jeg  hæved 

Mit  Hoved  efter  en  andægtig  Bøn, 

Og  saae  en  Ridder  knæle  ved  min  Side. 

Det  var  min  Ridder.     Han  omfavned  mig. 

Han  stak  mig  denne  Guldring  paa  min  Finger, 

Og  sagde:     Dina!  nu  er  du  min  Kiærest, 

Og  naar  vi  kommer  ud  ^f  Kirken,  maa 

Du  give  mig  det  længst  forlangte  Kys. 

Bedøvet  stod  jeg  op,  og  fulgte  ham; 

Men  da  jeg  vendte  mig  i  Gangen  om, 

Steg  Ridder  Ebbes  blege  Døttre  ned 

Fra  Billedrammen  med  udslagne  Haar, 

Og  jamred  sig,  vred  Hænder,  trued  mig. 

Jeg  skyndte  mig  paa  Kirkegaarden  ud, 

Meddeelte  Ridderen  min  Skræk  —  han  loe. 

Han  fik  mig  til  at  gaae  i  Haugen  med  sig 

I  Maaneskin  —  der  tog  han  mangt  et  Kys; 

Saa  iilte  han  til  Borgen,  til  sin  Ven, 

Og  reiste  bort.     Jeg  har  ei  seet  ham  siden.  — 

Det  var,  mit  Liv!  din  lykkeligste  Stund. 

Det  var  den  herligste  Skiærsommerdrøm, 

Og  aldrig  Solen  straale  vil  saa  klart 

For  mig,  som  Maanen  sm  iilte  denne  Nat. 

Johanna. 
Og  fik  du  ei  at  vide,  hvo  han  var? 

Dina. 
Naturligviis !     Nu  var  det  mig  jo  vigtigt. 

Johanna. 
Hvad  hed  han? 

Dina. 
Corfitz  Ulfeld. 
Johanna. 

Store  Gud! 
Dina. 
Ja,  det  forundr  ed  mig  saa  stærkt,  som  dig, 
Da  jeg  det  hørte  første  Gang. 
Johanna. 

Veed  du. 
At  han  er  gift? 

Dina. 
Nu  veed  jeg  det;  dengang 
Fortaug  den  Skielm  mig  Alt. 
Johanna. 

Du  spøger  med  det? 
Du  kalder  ham  en  Skielm? 
Dina 

leer. 

Maa  den  ei  kaldes 

Saaledes,  som,  imens  hans  Kone  ligger 

I  Barselseng,  og  mens  en  gammel  Ven 
Til  Tidsfordriv  han  skienker  et  Besøg  — 
Indbilder  en  ung  Pige,  han  er  Ungkarl, 
For  at  faae  hende  ret  forelsket  i  sig? 

Johanna. 
Jeg  finder  det  afskyeligt. 

Dina. 

Ja,  vist! 
Jeg  ogsaa.     Men  af  hvem?     Af  Amor,  Hanna! 
Cupido.     Han  er  Gud,  men,  ak  desværre! 
Han  er  en  hedensk  Gud;  det  mærker  man. 
Hans  Lyst  er  Andres  Suk  og  Siælevee. 
Ulfeld  forelskede  sig  stærkt  i  mig. 
Og  derfor  drev  ham  Kiærligheden  til 
At  vinde  mig  igien. 

Johanna. 
Sand  Kiærlighed 
Tilbeder  ingen  hedensk  Gud,  i  den 
Man  lyder  Hiertet,  og  ei  Fristelsen. 

Dina. 
Det  er  en  anden  Sag,  naar  man  vil  giftes. 

Johanna. 
Ha,  Dina!  faa  mig  ikke  til  at  rødme, 
Jeg  vil  saa  gierne  agte  dig. 
Dina. 

Jeg  haaber. 
Al  ikke  jeg  forspilde  skal  din  Agt. 

Johanna. 
Forlanger  Kiærlighed  ei  Ægteskab? 

Dina. 
Indretningen  i  Verden  kræver  det. 


d  by  Google 


44  DINA. 

Og  Ærbarheden  kræver  det,  saasnart 
Blomsten  paa  Livets  Træ  skal  vorde  Frugt; 
Men  naar  man  nøies  med  den  blotte  Blomst, 
Hvortil  behøves  da  Forvandlingen? 

Johanna. 
Du  sværmer  altid.     Hvad  du  siger  der, 
Ei  grundet  er  i  Menneskets  Natur, 
Og  bringer  den  til  Fald  og  Undergang, 
Som  agter  ikke  Faren. 

Dina. 
Tapperhed 
Ei  agter  Faren.     Jeg  har  Characteer. 
Venus  er  sandselig,  Diana  kydsk; 
Men  en  forelsket  og  dog  kydsk  Diana 
Blev  noget  Nyt.     Jeg  holder  meget  af 
Originalitet,  og  troer  mig  stærk  nok 
Til  slig  Diana. 

Johanna. 
Gud  i  Himmelen, 
Hvor  dog  vort  Væsen  er  forskielligt,  Dina! 
Den  hele  Verden  bruger  du  letsindig 
Til  Tumlepladsen  for  din  Phantasie  — 
See  denne  lille  Stue,  dette  Bord, 
Dragkisten,  disse  Stole,  Speilet  der, 
Det  lille  bitte!     Alt  stort  nok  for  mig, 
I  Fald  jeg  maatte  kun  beholde  det. 
Min  Mand!  mit  elskte  Barn!     Men  —  gode  Gud! 
Min  lille  tarvelige  Nøisomhed 
Er  bygt  paa  Lava,  som  dit  stolte  Luftslot, 
Og  muligt  styrter  jeg  deri,  før  du. 

Dina 

bekymret 

Du  giør  mig  bange.     Naar  slig  Turteldue, 
Der  ellers  saa  taalmodigt,  venligt  kurrer, 
Slaaer  Vingen  ud,  og  skriger,  ængstes  man. 
Hvad  fattes  dig?     Er  ei  min  Broder  god 
Imod  dig? 

Johanna. 
God,  som  du;  men,  ak  desværre! 
Han  eier  Noget  af  din  Characteer, 
Og  agter  ikke  nok  en  daglig  Ordens 
Velsignede  Nødvendighed.  —  Du  troer, 
At  han  er  gaaet  til  sit  Arbeid  alt? 

Dina. 
Ja,  er  han  ikke  det? 

Johanna. 
Ak,  gode  Himmel! 
Han  har  ei  været  hiemme  hele  Natten. 
En  Sværm  Forførere  har  atter  faaet 
Ham  til  at  tage  Deel  i  Sviregildet. 
Det  er  ei  første  Gang. 

Dina. 

Det  giør  mig  ondt. 
Hvis  det  jeg  havde  vidst,  min  gode  Hanna! 
Jeg  havde  givet  Pengene  til  dig. 
Og  ei  til  ham.     Men  vær  du  rolig,  Barn! 
Han  kommer  snart.  —  Ei,  ei,  min  gode  Rudolf! 
Saa  har  du  ei  aflagt  den  gamle  Vane? 
Det  gaaer  ei  an.     Har  A  du  sagt,  saa  maa 
Du  ogsaa  sige  B.     Nu  skylder  du 
Din  Hustru  og  dit  Barn  at  være  stadig 

Og  sparsom.     Hvad  du  har,  er  ikke  dit. 

Lytter. 
Der  kommer  Nogen. 

Johanna. 
Ak!  jeg  gyser,  hvergang 
Der  gaaes  paa  Trappen.     Mon  det  er  min  Mand? 

Det  banker. 

Dina. 
Kom  ind! 

Walter 

kommer,  og  hilser  venlig  og  undseelig. 
Tilgiv,  at  jeg  saa  dristig  kommer! 
Dina 

forundret. 
Herr  Oberst  Walter! 

Neier  dybt. 

Johanna 

glad. 

Herr  Geheimeraad! 
Walter 

til  Dina. 
Madam  Vinhofer  har  fortalt  mig  alt, 
Hun  vented  et  Besøg  i  disse  Dage, 
Et  hende  kiært  Besøg  —  og  kiært  for  mig. 
Der  ikke  glemmer  Barndoms  hulde  Minder 
Og  Ungdomsvenskab.     Lykken  føier  det 
Saa  vel  for  mig,  at  jeg  i  Huset  her 
Har  alt  en  Ven;  hos  ham  erfared  jeg 
Den  kiære  Dinas  Komme.     Hun  tilgiver 
Min  Dristighed? 

Dina. 
Ak,  Herr  Geheimeraad! 
Den  Ære  var  for  stor.     Nu,  da  I  er 

Saa  fornem,  skikker  det  sig  ei  for  jer  meer, 
Åt  mindes  mig. 

Walter 

smilende. 

Jeg  veed  fra  gammel  Tid, 
At  Dina  synes  godt  om  Ironien, 
Og  tidt  betiener  sig  af  denne  Form. 
Særdeles  mange  Fortrin  har  jer  Aand, 
Jer  Siæl;  men  Ydmyghed  —  tilgiv  mig,  Dina! 
Den  troer  jeg  ei  kan  regnes  med  blandt  disse. 
Og  for  en  kiæk,  en  ædel,  stolt  Natur 
Var  det  ei  heller  Dyd,  men  Hykleri. 
I  veed  ret  godl,  I  viger  ingen  Damer 
I  Skiønhed,  Kundskab,  Yndighed,  Talent; 
Hvortil  da  Ydmyghed? 

Dina 

neier. 

Særdeles  artigt! 
Jeg  takker,  Herr  Geheimeraad! 
Walter. 

I  vil 
Ei  mindes  meer  den  Tid,  da  Walters  Fader 
En  Hiulmand  var  i  Rendsborg,  eders  Nabo, 
Og  da  jeg  som  Fricorporal,  Gadet, 
Besøgte  jer  i  mine  Ferier, 
Og  fandt  den  hulde  Dina  siddende 
Med  Bøger,  læsende  til  Morskab  for 
Min  stakkels  gamle,  blinde  Bedstefader? 

Dina. 
Det  mindes  jeg  heel  vel.     Og  eders  Spot 
Jeg  mindes  ogsaa,  naar  med  Hov'det  fuldt 
Af  eders  Videnskab  —  Mathematik, 
Og  Fortification,  og  hvad  det  hed  — 

I  giorde  Nar  af  mig,  fordi  jeg  holdt 
Saameget  af  de  gamle  Eventyr. 

Walter. 
Nu,  Herregud!  det  var  ei  heller  Bøger, 
Som  passede  sig  for  den  snilde  Dina; 
Men  det  var  barnligt,  og  det  var  naturligt. 
Og  af  en  næsviis,  halv  opdragen  Dreng 
Var  det  ei  mindre  barnligt  og  naturligt, 
At  spotte  Sligt  og  troe  sig  superklog. 

Dina. 
O,  det  var  Næring  for  min  Phantasie; 
Det  forberedte  mig  til  bedre  Kost. 

Walter. 
Jeg  mærker,  I  har  gammel  Kiærlighed 
For  Poesien.     Gammel  Kiærlighed 
Ei  ruster,  siger  man;  jeg  troer  det  selv. 
Et  Fruentimmer  ynder  Poesie  — 
Hvad  kan  der  vel  indvendes  derimod? 
Der  gives  ingen  Leg  og  intet  Spil 
Saa  flint,  saa  smukt,  saa  aandeligt,  som  det; 
Især  naar  man,  som  I,  forbinder  det 
Med  færdig  Kundskab  i  saamange  Sprog. 
Vi  Mænd  —  det  er  en  anden  Sag,  vi  maae, 
Naar  vi  vil  drive  det  lidt  vidt  i  Verden, 
Anvende  Tiden  paa  det  Nyttige, 
Paa  det  Alvorlige. 

Dina 

fortørnet. 
Nyttigt!     Alvorhgt! 

Er  Poesie  ei  nyttig  og  alvorlig? 

stamper  i  Gulvet. 
Man  kunde  springe  virkelig  til  Flint 

Digitized  by  VjOOQIC 


ANDEN   HANDLING.  49 

Af  Vrede,  ved  at  høre  Sligt  af  Een, 

Der  gielder  dog  for  en  fornuftig  Mand, 

Og  er  det  ogsaa,  men  i  andre  Ting. 

Foragt  kun  Poesie,  Begeistringen ; 

Bortjag  af  Livet  Alt,  hvad  der  er  sieldent 

Og  eventyrligt,  stort;  tag  jer  til  Mønster 

Spidsborgeren  og  Bonden  bag  sin  Ploug; 

Lug  alle  Blomster  ud  af  Livets  Hauge; 

Slib  Industriens  Øxe  paa  jer  Pande; 

Hug  hvert  et  Frugttræ  bort,  som  bar  ei  Brød; 

Saa  Havre,  Rug,  Byg,  Erter  overalt; 

Nedriv  hver  herlig  gammel  Ridderborg, 

Og  byg  en  Faaresti,  en  Lo  i  Stedet; 

Pløi  Kæmpehøien  bort,  som  staaer  paa  Marken! 

Hvad  skal  vi  ogsaa  meer  med  Kirkerne? 

Med  Taarnene?     Sløif  Kirketaarnene ! 

Man  træffer  dem  i  Krigstid  dog  med  Bomber. 

Giør  Alting  fladt  og  flaut,  og  byg  saa  smukt 

Paa  denne  Slette  Stræbsomhedens  Alter! 

Saa  har  I  virket  som  en  sielden  Helt, 

Og  Tiden  har  ved  jer  giort  Kæmpeskridt. 

Neier  dybt,  vender  ham  Ryggen,  og  gaaer  ind  i  Sideværelset. 

Johanna 

afsides. 
O,  Gud!  nu  har  hun  opbragt  ham  imod  sig. 
Walter 

afsides. 
Saa  yndig,  som  tilforn,  med  samt  sin  Særhed. 

Johanna 

som  før. 

Han  hevner  sig.     Nu  bliver  han  vor  Fiende. 

Walter. 
Skiøn  var  hun  før,  nu  er  hun  skiønnere. 

Johanna. 
Hvad  skal  jeg  sige  til  Undskyldning  dog? 

Walter. 
Det  gamle,  løste  Baand,  som  flagred  frit, 
Har  atter  Amor  bundet  i  en  Knude. 

Johanna 

høit. 

Tilgiv  os,  høivelbaarne  Herre!     Hun 
Er  taabelig,  uagtet  sin  Forstand. 

Walter. 
Det  klæder  hende  godt,  at  være  vred. 

Johanna. 
Saa  I  er  ikke  vred? 

Walter 

leer. 

Mig  vilde  det 
Vist  klæde  hæsligt. 

Johanna. 
Gud  velsigne  jer! 
Fat  ikke  Nag  til  fattigt  Folk;  betænk, 
At  hun,  uagtet  sin  Opfarenhed, 
Har  gode  Egenskaber. 

Walter. 
Jeg  betænker 
Det  saare  vel. 

Johanna. 
I  kommer  dog  engang 
Igien?     I  slaaer  ei  Haanden  af  os? 
Walter 

smilende. 

Dina 

Har  viist  mig  Døren,  men  I  er  Vertinden, 

Og  dersom  I  tillader  det  — 

Johanna. 

Hvor  gierne! 

Walter. 
Saa  vil  jeg  prøve  paa  engang  iglen 
At  slutte  Fred  med  hende. 

Johanna. 

Ædle  Herre! 

Walter. 
Det  hele  Skum,  hvoraf  saa  stolt  hun  steg, 
Som  Aphrodite  giennem  Havets  Bølger, 
Beroer  kun  paa  en  Misforstaaelse. 
Him  troer,  jeg  hader  Poesien. 

Johanna. 

Ak! 
Hvis  I  kun  ikke  hader  hende. 

Walter 

leer. 

Nei, 
Saa  lidt  som  Poesien. 

Johanna. 

Mange  Tak! 
Walter. 
Hils  hende! 

Johanna. 

Jo,  det  skal  jeg. 

Walter. 

Siig,  jeg  gaaer 
Aldeles  uden  al  Fortørnelse! 

Johanna. 
Det  skal  jeg. 

Walter. 
At  det  glæder  mig,  min  Mening 
Oehlenschiager.  IX.  ^ 

Om  hvad  hun  agter,  har  fortørnet  hende, 
Fordi  hun  troer,  den  mangler  Sympathie! 
Det  vidner  om,  at  Walters  Mening  er 
Ei  Dina  ligegyldig. 

Johanna. 
Godt,  Herr  Oberst! 

Walter. 
Lev  vel!     Og  har  I  Noget  mig  at  sige, 
Saa  veed  I  jo,  hvor  I  kan  træffe  mig. 

Johanna. 
Jeg  takker  ydmygst,  Herr  Geheimeraad! 
Walter  gaaer. 

Johanna 

alene. 
Jeg  arme  Kone!  hvordan  kommer  jeg 
Dog  ud  deraf  med  disse  Mennesker, 
Der  mangle  reent  sund  Menneskeforstand? 
Galt  var  det  før  i  Sandhed  med  min  Mand; 
Men  nu,  da  Søsteren  er  kommen  til, 
Blier  Faren  dobbelt.     Og  dog  elsker  jeg 
Dem  begge;  thi  de  er  elskværdige, 
Og  det  er  Jammerskade,  Jammerskade, 
At  ei  de  fik  lidt  mere  jævn  Fornuft. 
Paul  Gebhard, 

en  gammel  Muursveud,  kommer  med  Levningerne  af  en  Natteruus. 
O,  Gud!  Madam  —  er  det  Madam  Vinhofer? 
Tilgiv,  jeg  har  forglemt  at  banke  paa! 
Jeg  gierne  vil  gaae  ud  igien  og  banke 
Paa  Døren. 

Johanna. 
Bliv  kun  her!     Jeg  kiender  jer. 
I  er  — 

Paul  Gebhard. 
Ja,  ganske  rigtig  —  Mestersvend, 
Polerer,  af  jer  Mand  en  gammel  Ven  — 
Og  Broder. 

Johanna. 
Svirebroder! 

Paul  Gebhard. 

Ja,  desværre! 
Jeg  vil  ei  rense  mig,  undskylde  mig; 
Men  hvis  oprigtig  Sønderknuselse, 
Hvis  Taarer  kan  aftvætte  slig  en  Brøde, 
Saa  græder  jeg.     Jeg  græd  den  hele  Tid. 

Johanna. 
Hvor  er  min  Mand?     Han  er  dog  ikke  kommen 
Til  Skade? 

Paul  Gebhard. 
Tværtimod!     Nei,  han  er  heel 
Paa  alle  Lemmer,  han  er  rask  og  rørig. 
Gud  give,  han  var  falden  ned,  som  jeg, 
Engang  fra  Stigen,  slaaet  Benet  krumt, 
Saa  var  der  ikke  skeet,  hvad  nu  er  skeet. 

Johanna. 
Hvad  er  der  skeet? 

Paul  Gebhard. 

Men  det  forstaaer  sig  selv. 
Det  er  jo  Ærens  Vei;  og  en  Soldat 
Kan  avancere,  blive  General. 
Spørg  Oberst  Walter  kun!     Jeg  mødte  ham 
Paa  Trappen.     Han  kan  tale   med  om  Sligt. 

Johanna. 
Gud  frels'  os!     Rudolf  hvervet  til  Soldat? 

DINA. 


Paul  Gebhard. 
Ja  —  det  kan  ikke  negtes.     Han  har  taget 
Haandpenge  —  som  blev  drukket  op.     Jeg  selv 
Drak  med.     Det  giør  mig  ondt,  særdeles  ondt; 
Men  vi  er  alle  Mennesker,  Madam! 

Johanna. 

O,  Gud  i  Himlen! 

Paul  Gebhard. 

Jeg  skal  sige  jer, 

Hvordan  det  kom  sig.     Denne  Hververknegt, 

Der  sniger  sig  omkring,  som  en  Hyæne, 

Han  snuser  om,  hvor  han  kan  giøre  Bytte, 

Og  blander  sig  i  skikkeligt  Folks  Selskab. 

Vi  sammen  sad  in  hona  caritate, 

Som  Studioserne  jo  kalde  det. 

Og  drak.     Det  var  en  ærlig  Sag  —  Frimandag! 

Men  ei,  fordi  en  ærlig  Haandværksmand 

En  Ruus  sig  drikker,  skal  man  tage  ham 

Og  sætte  ham  derfor  i  Slaveriet. 

Det  er  upassende.     Den  Straf  er  alt 

For  exemplarisk,  og  den  Drik  for  dyr. 

Der  kommer  han. 

Rudolf  Vinhofer  i  Mundering,  med  Hat  med  Fiær  i,  Kaarde  ved 

Siden,  fulgt  af  en  Serge ant.    I  det  han  komme. ,  træder  Dnrx  ud 

af  Sideværelset 

Rudolf 

med  fortvivlet  Kiækhed. 

Nu  er  det  skeet,  min  Hustru! 
Min  Søster!  og  nu  hielper  ingen  Taarer. 
De  græd  ei  Baldur  ud  af  Helvede, 
Og  Rudolf  grædes  ei  af  Regimentet, 
Som  han  er  hvervet  til. 

Til  Sergeanten. 

Min  Herr  Sergeant! 
Gik  der  et  Bud  paa  Skolen  op  til  Barnet, 
Da  vi  kom  der  forbi? 

Sergeanten 

nikker. 
Hun  kommer  strax. 

Rudolf. 
Jeg  ogsaa  tager  Afsked  med  den  Lille, 
Og  saa  afsted!     Her  vil  jeg  ikke  blive; 
Vil  ei,  som  mig  Gaptainen  tilladt  har, 
Betale  for  en  Anden  i  mit  Sted, 
Imens  jeg  gaaer  paa  Arbeid.     Det  var  usselt. 
Er  jeg  Soldat,  saa  vil  jeg  ogsaa  slaaes. 
Jeg  vil  i  Krig.     Jeg  haaber,  vi  faae  Krig 
Vel  snart  igien;  saa  kæmper  jeg  mig  op 
Til  Lieutnant,  til  Captain,  og  kommer  hiem 
Med  Hæder,  Hanna!  giør  jer  lykkelige. 

Johanna. 
O,  Gud!  min  høist  ulykkelige  Mand. 
Dina 

dybt  bevæget,  men  søger  at  skiule  sin  Følelse  med  Raskhed. 
Gaaer  du  i  Krig,  saa  følger  Dina  dig. 
Ja,  jeg  vil  være  Marketenterske. 

Tørrer  sine  Øine. 

Jeg  altid  tyktes  godt  om  denne  Stand. 

Det  er  en  Slags  Valkyrie  —  forstaaer  sig. 

Lidt  travesteert,  men  dog  Valkyrie. 

Halvt  klædt  som  en  Soldat  og  haM  som  Qvinde, 

Gaaer  hun  omkring  og  skienker  Mod  i  Bægret 

Til  trætte  Kriger,  og  opmuntrer  ham. 

Der  farer  hende  en  Tanke  giennem  Hovedet. 

JVIen  bi  dog  lidt!     Jeg  faaer  en  god  Idee  — 
Min  Broder!  det  er  bedre,  meget  bedre. 
Vi  har  jo  Fred,  da  kan  ei  avanceres. 
Du  trækker  kun  paa  Vagt,  og  fryser  i 
Dit  Skilderhuus,  med  fingerløse  Vanter, 
Og  med  lidt  tørt  Gommisbrød  i  din  Taske. 
Det  duer  ei.     Bi  lidt;  jeg  kommer  strax. 

Hun  løber  ud. 

Paul  Gebhard 

nærmer  sig  Rudolf  med  Deeltagelse. 
Min  kiære,  gode,  gamle  Kammerat! 
Kan  du  tilgive  mig?     See  mine  Taarer, 
Min  Ruelse,  min  Bod  og  min  Forbedring! 
Vender  sig  til  Johanna. 

Mig  var  det,  som  forførte  ham,  Madam! 
Ja,  jeg  var  Slangen  i  hans  Paradiis, 
Og  derfor  græder  jeg.     Men  Gud  skal  vide. 
Det  er  ei  falske  Crocodilletaarer. 

Rudolf. 
Gaa,  gamle  Fiante!     Vil  du  bilde  Folk  ind. 
At  mig  en  saadan  Stymper  har  forført? 

Paul  Gebhard. 
Nu  er  du  bleven  stolt,  fordi  du  bærer 
Felttegnet,  Rudolf!     Nu  vil  du  ei  meer 
Vedkiendes  gamle  Venner.     Det  er  ei 
Saa  smukt  just,  som  det  burde  være;  men 
Det  er  jo  Mode  blandt  de  Militaire. 
Ja,  ja!  saa  gaaer  jeg  nu,  og  ønsker  Lykke 
Til  dit  fremtidige  Avancement.  Gaaer. 

Den  lille  dina  kommer. 

Rudolf. 
Min  lille  Dina!, Barn!  omfavn  din  Fader 
Til  Afsked.     Muligt  sees  vi  ei  saasnart. 
Barnet  trækker  sig  t)rygtsom  tilbage,  og  slduler  sig  bag  Moderen. 

Johanna. 
Hun  kiender  dig  ei  meer  i  denne  Dragt. 

Rudolf. 

Kom,  kiære  Barn!  du  ønskte  jo  saa  tidt 

At  see  en  Sabel.     Faer  har  faaet  een. 

See,  hvilken  deilig  Khnge! 

Han  drager  Sabelen  ud.  Barnet  skriger,  og  skiuler  sig  bag  Moderens 
SklOTt 

Rudolf. 
Men,  Dina!  kiender  du  din  Fader  ei? 
Walter, 

som  triner  ind  med  Dina. 
Du  kiendte  dig  ei  selv,  Forblindede! 
Tak  Himlen,  at  det  træffer  sig  saa  vel. 
At  just  du  styrted  dig  i  Havet  ud. 
Hvor  der  en  Fisker  sidder  i  sin  Jolle, 
Som  svømme  kan,  og  som  kan  redde  dig. 

Sergeanten. 
Herr  Oberst!  han  er  netop  hvervet  til 
Jert  Regiment. 

Walter. 

Jeg  veed  det.     Han  er  fri. 
Tag  Hatten,  Kiolen,  Kaarden! 

Til  Johanna. 


Giv  ham  atter 


Sit  Skiødskind,  Hue,  Muurskee! 
Johanna. 

Troer  jeg  mit  eget  Øre? 


Gode  Gud! 

DINA. 


Dina 

klapper  i  Hænderne. 

Det  er  herligt. 
Det  gaaer  jo  til,  som  i  et  Eventyr, 
Med  pludselig  Forvandling:  først  en  Murer, 
Saa  en  Soldat,  saa  Murer  strax  igien. 
Serfeanton  gaaer  paa  ^Walters  Vink  med  Munderingen.    Johanna 


henter  Hue,  Trøie  og  Skiadskind.    Dina  hinder  ham  Skiødskindet 
om  Livet,  sætter  Huen  paa  ham,  og  henter  en  Muurskee,  som ' 
giver  ham  i  Haanden. 

Dina. 
Nu  er  du  atter  Murer;  husk  nu  paa, 

At  du  skal  bygge  op,  ei  rive  ned! 

Den  lille  Dina  løber  hen,  og  kysser  ham. 
Som  Fader  kiender  dig  dit  Barn  igien. 
Rudolf 

kaster  sig  for  Walters  Fødder. 
Min  Redningsmand! 

Dina 

lidt  forlegen. 
Det  er  han  rigtig  nok.  — 
Herr  Oberst!  jeg  kan  ikke  knæle  for  jer, 
Men  jeg  kan  takke  jer,  og  Dinas  Tak 
Har  aldrig  mistet  sin  Hukommelse. 

Walter. 
O,  kiære  Venner!  hvor  det  glæder  mig, 
At  Skiebnen  føier  det  saa  let  for  mig, 
At  være  Jer  til  Redning  og  til  Nytte. 
Min  stakkels  Rudolf!  har  de  fanget  dig? 
Fordømte  Skik,  afskyelige  Daad, 
Hvorved  den  ædleste  blandt  alle  Stænder 
Nedværdiges,  og  taber  al  Betydning! 
Hvad  Ære  kan  det  være  vel  for  mig 
Og  andre  brave  Krigere,  med  Hug 

At  drive  frem  en  Skare  kiøbte  Trælle 

Til  —  Heltedaad?     Ha,  latterlige  Navn 

For  —  Slaver,  smeddede  med  Lænker  sammen, 

Som  Tyve  paa  Galeien!     Naar  skal  atter 

Fri  Landets  Søn  slaae  for  den  danske  Frihed? 

Naar  skal  han  atter  føle  sig  en  Helt, 

Med  Sværdet  i  sin  Haand  for  Fædrelandet? 

Naar  det  fordømte  Hververi  er  endt; 

Naar  fremmed  Skildvagt  ei  fortvivler  meer 

I  fremmed  Stad  og  Fæstning;  ha,  naar  Bonden 

Er  atter,  som  i  Oldtid,  Odeismand  — 

Da  skal  han  kæmpe  som  den  gamle  Helt, 

Og  skaffe  Danemark  sin  gamle  Ære. 

Johanna,  som  mærker,  at  Dina  er  rørt  over  Walter,  vinker  sin 
Mand,  og  gaaer  sagte  ind  i  Sidekammeret  med  ham  og  Barnet 

Dina. 
O,  Walter!  jeg  har  miskiendt  jer,  tilgiv. 
Altid  har  jeg  høiagtet  eders  Sind 
Og  Flid  og  Handlekraft,  men  troede  jer 
Kold,  som  de  Tal,  de  Linier  og  Cirkler, 
Hvormed  I  regned  eders  Planer  ud. 
Og  som  det  Sværd,  hvormed  I  tappert  slog. 
Hvor  taabelig  og  skiæv  var  denne  Mening; 
Nei,  Walter  er  en  stærkbevinget  Aand; 
Og  —  hvad  der  koster  mig  af  Alting  meest  — 
Frivilligt  jeg  —  ydmyger  mig  for  ham, 
Og  beiler  venligt  om  —  Tilgivelse. 
Taknemligheden  glemmer  ei  Velgierning; 
Men  Høimod  har  en  slet  Hukommelse 
For  Krænkelsen  —  der  ærlig  er  fortrudt. 

Walter. 
Man  lærer  stundom  i  et  Øieblik 
At  kiende,  hvad  ei  mange  Livets  Aar 
Tilforn  har  øinet.     Ogsaa,  Dina!  jeg 
Miskiendte  dig,  uagtet  varmt  mit  Hierte 
Hang  ved  Erindringen  om  dine  Fortrin. 
Jeg  troede  dig,  med  samt  hver  sielden  Evne, 
Behersket  af  et  daarligt  Drømmeri, 
Der  nød  kun  Livet  som  et  Skyggespil. 
I  denne  Morgenstund  opdaged  jeg 
I  Dinas  skiønne  Barm  et  kraftigt  Hierte. 
Den,  som  sin  Broder  elske  kan  saa  høit, 
Kan  ogsaa  vorde  Hustru,  Venneviv. 
Jeg  beiler  om  din  Haand.     O,  ræk  mig  den! 
Jeg  deler  med  dig  Rang  og  Lykke,  Dina! 
Jeg  ønsker  ingen  fornem  Ad  eisfrøken. 
Man  skal  ei  kalde  mig  Roturier 
Og  Parvenu;  jeg  agter  ei  at  trænge 
Mig  ind  i  deres  Æt.     Fortienesten 
Og  Kongens  Naade  har  ophøiet  mig; 
Det  skal  de  lade  gielde.     Vord  min  Viv! 
Med  Dina  ved  min  Side  —  begge  kiække, 
Skal  vi  nedlyne  dem  med  stolte  Blik, 
Som  vove  tør  vor  Adel  at  fornegte. 
Dina 

bedrøvet. 
O,  Walter!  hvorfor  hersker  Mennesket 

Ei  over  Villien,  over  Lykken  meer? 

Hvi  skal  en  Grille  lidt  bestemme  Hiertet 

Til  hvad  der  ofte  blier  vor  Undergang? 

Du  troede  mig  behersket  af  et  daarligt, 

Vildt  Drømmeri.     Maaskee  har  du  dog  Ret. 

Og  er  det  saa,  da  blier  vist  ikke  Dina 
Den  Eneste,  den  Sidste.     Hvad  er  Elskov 
Vel  Andet,  end  et  saadant  Drømmeri? 
Men  skiøndt  ei  Kiærligheden  har  Fornuft  — 
Hvad  er  vel  al  Fornuft  og  al  Forstand, 
Som  mangler  Kiærlighed? 

Walter. 

Hvem  elsker  du? 
Dina  yiser  ham  Ringen  paa  sin  Finger. 
Hvo  gav  dig  Ringen,  Dina? 
Dina. 

Corfitz  Ulfeld. 
Walter. 
Ha,  Ulyksalige!     Farvel  for  evig!  (jaaer. 

Dina. 
Ak,  der  bortstødte  jeg  min  sidste  Ven. 
Hvem  har  jeg  nu  —  hvem  har  jeg  nu  igien? 

Hele  Forgrunden  af  Skuepladsen  indtages  af  en  tæt  Løfviijrttegang 

med  klippede  buede  Aabninger,  hvorlgiennem  man  seer  en  smuk 

lille  Hauge  med  Frugttræer  og  Blomster,  og  TJlfelds  Palads, '  en 

gammel  gothisk  Borg  med  Spilr,  i  Baggrunden. 

En  Gartner.    Dina,  klædt  som  Amagerpige,  paa  Armen  har  hun 
en  Kurv. 

Gaktneren. 
i  kommer  for  at  sælge  Blomstersvibler? 

Dina. 
De  skiønneste,  de  bedste;  nylig  sendte 
Fra  Holland. 

Gartneren. 
I  vil  sælge  dem  til  Fruen? 
Dina. 
Jeg  tænker,  Blomstervæsnet  her  i  Hangen 
Vedkommer  hende. 

Gartneren. 
Ja,  for  saavidt,  naar 
De  staae  der,  kan  hun  plukke,  lugte  til  dem, 
Fornøies  over  deres  Farver;  men 
I  Fald  I  troer,  at  hun  umager  sig 

Med  Kiøben,  Planten,  Vanden  og  deslige, 
Saa  taer  I  feil.     Nei,  Frøken  Leonore 
Har  Andet  at  bestille. 

Dina. 

Saa?  hvad  giør  hun? 
Gartneren. 
Nu,  for  Exempel,  sidder  hun  og  læser 
Latin. 

Dina. 
Latin?     Det  er  Pedanterie, 
Det  skikker  sig  ei  for  et  Fruentimmer. 

Gartneren. 
Hun  skal  vel  lære  Sædlighed  af  jer? 

Dina 

fatter  sig. 

Bliv  ikke  vred!     Jeg  meente  kun  —  det  er 
En  Sieldenhed  blandt  Qvinder,  at  de  lære 
Latin. 

Gartneren. 
Hun  er  i  dette,  som  i  Andet, 
Undtagelse  fra  Reglen.     For  Exempel, 
I  troer  vel  ei,  at  hun  kan  giøre  Vers? 

Dina. 
Som  due  noget?     Dem  gad  jeg  dog  seet. 

Gartneren. 
Forstaaer  I  jer  paa  Sligt? 

Dina 

fatter  sig. 

Nei; 

Leer. 

men  bedømme 
Kan  man  jo  nok,  fordi  man  ei  forstaaer. 

Gartneren. 
I  er  satirisk,  mærker  jeg. 

Dina. 

Satirisk  — 
Hvad  er  da  det? 

Gartneren. 

Ja,  det  kan,  for  Exempel, 
Jer  Frøken  Leonore  bedst  forklare.  — 
Her  er  et  Vers  til  hendes  Ægteherre, 

Det  har  hun  giort  paa  Grevens  Fødselsdag. 

Rækker  hende  et  Stykke  Papir. 
Hvad  synes  jer  om  det? 

Dina 

efter  at  have  læat  det. 

Jeg  finder  det 
Lidt  mat,  en  Smule  flaut,  men  yderst  velmeent. 

Gartneren. 
Ja,  hvad  forstaae  vel  Bønder,  for  Exempel, 
Sig  paa  Agurksalat? 

Dina 

,  leer. 
Amagerbønder 

Forstaae  det  nok. 

Giver  ham  Verset  tilbage. 

Gartneren. 

Ja  —  hvad  jeg  vilde  sige  — 
Min  Frue  kan  I  neppe  faae  i  Tale. 
Jeg  kiøber  ingen  Svibler;  man  kan  ei 
Bedømme  deres  Værd,  før  Blomsten  kommer. 
Jeg  kiøber  ikke  Kat  i  Sæk. 

Dina. 

Men  Herren 
Maaskee? 

Gartneren. 
I  siger  Noget!     Han  bedømmer 
Ved  første  Øiekast,  hvad  ei  vi  Andre 
Forstaaer  os  rigtigt  paa  vort  hele  Liv. 
Ja,  ja!  jeg  henter  Herren,  for  Exempel; 
Han  lider  smukke  Blomster,  smukke  Piger.       Gaaer. 

Dina 

ene. 
Jeg  troer,  jeg  holder  mig  godt  i  min  Maske. 
Og  hende,  som  jeg  nødigst  seer  af  Alle, 
Jeg  lod  mig  melde  hos,  for  siden  ei 
At  overraskes.     Kom  hun  selv,  saa  lod  hun 
Formodentlig  mig  gaae  med  mine  Svibler, 
Og  Sagen  var  for  denne  Gang  til  Ende; 
Men  nu  —  nu  kommer  han  —  og  Fruen  læser 
Latin.     Det  træffer  sig  særdeles  heldigt. 

Gud,  hvor  mit  Hierte  slaaer!  —  Er  det  da  vist. 
Er  jeg  forelsket  end  i  Corfitz  Ulfeld? 
Hvad  hielper  det  at  negte  Sandheden?* 

Seer  sig  om. 

O,  hvor  forskiellig  er  Naturen  her 

Fra  den,  hvor  sidste  Gang  vi  saaes!     Der  kiendte 

Det  vilde  Sand-  og  Vandstøv  ingen  Skranker; 

Her  drømmer  Blomsten  bag  den  snevre  Muur, 

Som  om  den  sad  i  Fængsel.  —  Dina!  hvis 

Du  i  din  Blomsterungdom  saadan  sad 

Indsluttet  af  den  skumle  Fængselsvæg! 

Hvis  Blomster  her  du  saae  for  sidste  Gang!   — 

Hvor  falder  Sligt  mig  ind?     Den  Phantasie, 

Den  løber  dog  bestandig  af  med  mig. 

Og  viser  mig  tidt  Skrækkebilleder, 
Som  om  den  vilde  røve  mig  mit  Mod. 
Aandskraften  maa  bekæmpe  Phantasien 
Og  tvinge  den  til  Lydighed;  hvis  ei, 
Blev  alle  vi  Begavede  forrykte. 
Ulfeld 

kommer. 

Min  Gartner  siger  mig,  her  er  en  Pige 
Med  Blomstersvibler. 

Dina 

vender  sig  halvt  fra  ham,  og  rager  i  Kurven. 
Svibler  har  jeg  nok  af; 

Som  dunkle  Haab,  som  uopfyldte  Ønsker, 

Som  Børn  i  Svøbet  ligge  de  i  Kurven. 

Det  kommer  an  paa  eder  selv,  Herr  Greve! 

Om  de  skal  plantes  her  i  eders  Hauge, 

Om  der  skal  blive  Hyacinther  af  dem. 

Ulfeld 
forundret. 
Hvad  seer  jeg?  —  Dina! 

Dina 

neier. 

I  seer  ikke  feil. 

Ulfeld. 


Amagerpige ! 


Dina. 
Denne  Dragt  er  kun 


Et  Svibelskiul. 

Ulfeld. 
Der  skiuler  Skiønheden? 
Den  Lignelse  sig  passer  ikke  her; 
Thi  Dragten  klæder  dig  særdeles  godt. 

Søger  at  skiule  sin  Forlegenhed. 
Min  kiære  Dina  —  du  besøger  mig? 

^  Dina. 

Det  undrer  eder?     Mindes  I,  dengang  I 
Besøgte  mig? 

Ulfeld. 
O,  jeg  har  ikke  glemt  det. 
Dina. 
I  undres  over,  at  jeg  kommer  her; 
Forsikkrer  mig,  at  I  har  ikke  glemt  mig? 
Saa  har  I  glemt  mig.  —  Der  er  eders  Ring! 
Jeg  kom  kun  for  at  flye  jer  den  tilbage. 
Ulfeld 

smilende. 
Saa  kort  for  Hovedet,  som  hidindtil, 

Saa  ubetænksom  nu,  som  hidindtil! 

Dina 

næsten  med  Taarer. 

Ha,  det  er  smukt  af  jer,  at  forekaste 
Mig  Ubetænksomheden  —  I,  som  selv 
Benytted  jer  deraf! 

Ulfeld. 

Hvor  kan  du  dog, 
Med  samt  dit  gode  Hoved,  misforstaae  mig 
Saa  reent? 

Dina. 
Hvad  vil  I  sige  da  med  eders 
Forlegenhed  og  fornem  kolde  Tale? 

Ulfeld. 
Jeg  negter  ei,  at  jeg  er  lidt  forlegen. 
Du  søger  mig  i  Haugen  her  —  i  Fald 
Min  Kone,  Frøkea  Leonora,  kom? 

Dina. 
Saa  stod  jeg  ydmyg  som  Amagerpige, 
Og  solgte  Svibler.     Hvis  I  kun  er  bange 
Oehlenschiager.    IX.  ^ 

For  eders  Kone,  kan  jeg  trøste  jer. 
Hun  sidder  jo  fordybet  i  Latin, 
Hun  er  i  Rom;  imedens  kan  vi  to 
Vel  snakke  sammen  lidt  i  Kiøbenhavn. 

Ulféld. 
Raskvovende,  som  altid! 

Dina. 

Giør  I  atter 
Mig  Forekastelser,  saa  gaaer  jeg  strax. 
Der  har  I  eders  Ring! 

Ulfeld. 

Hvormed  har  jeg 
Forbrudt  det  Venskab,  som  den  skulde  tyde? 
Du  tog  den  selv  jo  som  et  Venskabstegn. 
Dina 

fatter  sig. 

Saa  lad  den  sidde!  —  Altsaa  —  Dina  kommer 

Her  som  Veninde.     Hun  besøger  jer, 

Og  gratulerer  jer  til  eders  Ankomst. 

Hvis  hun  var  fornem  nok,  lod  hun  sig  melde, 

Saa  kom  hun  i  en  Vogn  —  sex  Heste  for  — 

Drak  Thee  og  Kaffe  med  jer,  hos  jer  Frue, 

Og  spurgte,  hvordan  Eders  Excellence, 

Herr  Greven,  i  den  lange  Tid  sig  havde 

Befundet.     Men  —  da  jeg  er  borgerlig, 

Saa  maa  jeg  vælge  til  Audientsgemak 

Et  Sted,  som  det  kan  falde  sig.     Det  sidste 

Var  stort:  en  Ørk  —  en  Kirke;  dette  smaat. 

Mig  synes  selv,  at  I  er  bleven  mindre, 

Skiøndt  mere  trind.     Hielp,  Sanct  Christopher!  troer 

Jeg  ikke  næsten,  at  I  bær  Paryk. 

Ulfeld. 
Nei,  Dina!  nei.     Det  er  mit  eget  Haar, 
Men  langt  og  krøllet  efter  Tidens  Mode. 

Dina. 
Gud  være  lovet!     Hvis  I  bar  Paryk, 
Da  var  det  ude  med  os. 

Ulfbld. 

Du  henrykker 
Mig  atter  med  din  Kiækhed,  med  dit  Lune. 
Jeg  seet  har  mange  skiønne  Fruentimmer 
I  London,  i  Paris,     i  Wien,  i  Haag; 
Men  Ingen  lignte  dig. 

Dina. 

Dog  har  I  glemt  mig. 
Ulfeld. 
Nei,  paa  min  Ære,  nei! 

Dina. 

Paa  eders  Ære? 
Jo,  I  maa  tale  vel  om  Æren,  I, 
Som  sneg  jer  ind  i  Kirken  efter  mig, 
Og  profanerede  Guds  hellige  Huus  — 
Og  satte  denne  Guldring  paa  min  Finger. 

Ulfeld. 
Du  lille  Hedning!     profaneerte  du 
Ei  Kirken  først?     Hvor  tør  en  Catholik 
Indsnige  sig  vel  i  en  luthersk  Kirke? 

Dina. 
Hvor  tør  en  Rigshofmester  lyve  sig 
Til  Ungkarl,  naar  han  alt  er  Ægtemand? 

Ulfeld. 
En  Rigshofmester  og  en  Lutheraner 

Dog  aldrig  bavde  kunnet  ægte  dig, 
Den  Borgelig-Catholske,  om  han  altid 
Var  bleven  Ungkarl. 

DiNA. 

Derom  taltes  ei. 
Og  sæt  nu,  at  I  havde  fundet  ei 
Hos  mig  det  Sindelag,  den  Kraft,  Bestemthed, 
Som  dog  I  fandt  —  hvad  var  der  blevet  vel 
Af  Dina? 

Ulfeld. 
Hvad  Italien  og  Frankrig 
Har  mange  Mager  til :  den  skiønne  Dina 
Var  bleven  Ulfeids  Herskerinde. 
Dina. 

Nævn 
Ei  Ordet  mig  paa  Fransk,  saa  rødmer  jeg. 

Ulfeld. 
Hver  Tid  sin  Fordom  har.     Den  skiønne  Dina 
Var  altid  Hader  af  sin  egen  Tid 
Og  Tidens  Tænkemaade.     Men  hvorfor? 
Det  er  dog  den,  man  lever  i,  dog  den, 
Man  er  afhængig  af.     Den  skiønne  Dina 
Forelsked  sig  — 

Dina 

neier. 
I  Corfitz   Ulfeld. 

Ulfeld. 

Hør  mig! 
I  gamle  danske  Kæmpe-,  Ridderviser, 
I  engelske  Ballader.     Hun  fik. Lyst  til 
At  være  den  »nød brune  Pige«,  som 
I  Mandsdragt  fulgte  trolig  med  sin  Ridder. 

Jeg  fandt  i  den  vansmægtende  Natur, 
Som  hvirvler  Sand  hist  ved  et  stormfuldt  Hav, 
En  deilig  Mø.     Den  tryllende  Gontrast 
Stærkt  virkte  paa  mig;  jeg  forelsked  mig, 
Og  vandt,  det  veed  jeg,  atter  Dinas  Ømhed. 

.    Dina. 
Er  I  saa  vis  paa  det? 

Ulfeld. 
Dit  søde  Kys 
Har  sagt  mig  det.     Dog  vandt  du  ikke  blot 
Min  Elskov,  men  min  Agtelse,  da  du 
Dig  viste  stærk  nok  til  at  væbne  dig  — 

Dina. 
Imod  Forførelsen. 

Ulfeld. 
I  Edens  Hauge 
Forførte  Eva  Adam;  siden,  da 
Vi  joges  ud  af  Uskylds  Paradiis  — 

Dina. 
Forfører  Adam  Eva.     Nu  maa  Eva 
Beskæmme  Adam.     Mener  I  ei  såaV 

Ulfeld. 
Du  har  beskæmmet  mig,  jeg  tilstaaer  det, 
Og  bragt  tilbage  mig  paa  Pligtens  Vei. 
Saa  stærk  en  Gharacteer,  saa  usædvanlig, 
Som  din,  kan  trøstig  man  betroé  sig  til; 
Thi  du  er  ikke  som  en  anden  Qvinde. 
Saa  hør  da,  Dina!     Jeg  har  elsket  dig; 
Men  nu  —  nu  elsker  jeg  dig  ikke  meer. 
Nu  elsker  jeg  —  Eleonora  Ulfeld. 

Dina 

forundret 

Jer  egen  Kone? 

Ulfeld. 
Hendes  Fromhed,  Troskab, 
Deeltagelse,  Forstand  —  og  Modren  til 
Mig  kiære  Børn  —  Ledsagerskop  paa  Livets 
Tidt  tornefulde,  farefulde  Vei  — 
Har  ganske  vundet  Corfitz  Ulfeids  Hierte. 

Dina. 
Saa  at  der  er  igien  ei  mindste  Stykke 
Tilbage  nu  for  Dina? 

Ulfeld. 

Jo  —  for  Venskab 
Er  der  et  stort,  et  aabent  Hiertekammer. 

Dina. 
Hvor  der  er  Rum  nok,  tænker  jeg;  man  siger, 
I  har  ei  mange  Venner  just.     Nei,  Tak! 
Der  har  I  eders  Ring  igien. 

Ulfeld. 

Du  vil  ei 
Beholde  den? 

Dina. 
Hvad  skulde  jeg  med  den? 
Den  vækker  jo  kun  ærgerlig  Erindring. 
Jeg  vil  ei  giøre  jer  Bebreidelser. 
At  være  smukt  forelsket  i  sin  Kone, 
Det  er  jo  christeligt.     Men,  som  jeg  mærker. 
Har  I  saa  kiendeligt  forandret  jer, 
At  Følelsen,  jeg  havde  for  jer  før. 
Er  ogsaa  qvalt,  som  Sæd  i  Nattefrost. 
Jeg  saae  jer  sidste  Gang  —  dansk  Herremand, 

Der  mindte  mig  om  Oldtid,  Middelalder; 

Nu  er  I  bleven  —  fornem  Diplomat. 

Det  slebne  Frankrig  og  Italien 

Har  slikket  eder  Ridderminen  bort, 

Til  søde  Smiil  optrukket  eders  Læber, 

Og  giort  jer  til  —  en  fiin  Ambassadeur. 

Ulpeld. 

For  Himlens  Skyld,  skiul  dig!     Der  er  min  Kone. 
Dina  smutter  bag  Hækken. 

Eleonora  Christine 

kommer  med  Giftflasken. 
Min  bedste  Corfitz!  bliv  ei  vred  paa  mig, 
Fordi  jeg  varer  dig  med  denne  Flaske. 
Du  sagde  selv,  det  er  en  rædsom  Gift. 
Dit  Ord  om  Kongen,  da  du  var  fortørnet: 
»Han  hensov  strax  derved,  som  i  en  Dvale«, 
Mig  klinger  end  forfærdeligt  i  Øret. 
Jeg  skiælver  over  alle  mine  Lemmer, 
Naar  jeg  seer  Flasken  paa  Kaminen  end. 
Dog  stod  den  der,  uvogtet  som  i  Gaar. 
Jeg  har  ei  Ro,  før  denne  Dødens  Saft 
Er  heldet  bort  og  reent  tilintetgiort. 
I  Haugen  har  man  gravet  hist  et  Hul, 
Hvoraf  man  løftet  har  en  Kampesteen, 
Der  stod  i  Veien  for  Rabatterne; 
Lad  os  i  Hulen  gyde  Giften,  Corfitz! 
Vælt  Stenen  ovenpaa;  saa  er  det  glemt, 
Saa  er  det,  som  det  aldrig  havde  været. 
Ulfeld 

forfærdet,  men  med  Fatning,  tager  Giftflasken. 

Min  bedste  Leonora!  du  har  drømt. 
I  Middagsheden  er  du  slumret  ind 

Nok  over  den  latinske  Classiker, 

Der  stundom  er  kiedsommelig;  jeg  veed  det. 

I  Drømme  har  du  blandet  Tant  med  Sandt. 

Eleonora. 

Jeg  har  ei  sovet,  Corfitz!  jeg  var  vaagen; 

Hvis  Nogen  af  os  drømte,  var  det  dig. 

Ulfeld 

blinker  til  hende,  BlaaerØinene  fortvivlet  til  Himlen^  og  skotter  tU 

Siden. 

Jeg  siger  dig,  at  du  har  drømt,  min  Hustru! 

Gaa,  skynd  dig,  gaa  til  Sengs!     Du  er  ei  vel. 

Sov  Febren  bort! 

Eleonora, 

som  mærker  Uraad. 
O,  Gud  i  Himmelen! 
Hun  iler  ud. 

Dina 

kommer  langsomt  frem,  og  siger  forbauset,  i  det  hun  maaler  Ulfeld 
fra  Isse  til  Fodsaal: 

Vil  du  med  Gift  berøve  Kongen  Livet? 

Ulfeld. 
Hør,  Dina!     Doctor  Sperling  kom  i  Gaar 
Med  denne  Flaske,  der  var  vel  forseglet. 
Som  du  den  seer  endnu,  frataget  nylig 
En  farlig  Morderske.     Han  er  distrait. 
Som  Hvermand  veed;  han  glemte  den  hos  os. 
Min  Hustru,  der  er  noget  alt  for  følsom, 
Kom  til,  og  hørte  det,  og  gøs  for  Giften; 
Og  i  en  Drøm  nu,  i  den  hede  Middag, 
Hun  phantaseerte  lidt.     Det  er  ei  værd 
At  tale  meer  om  det. 

Dina. 

En  Sag,  som  denne. 
Fortiener,  Corfitz!  vel  at  tales  om. 

Jeg  gyser.     Hvad  betyder  denne  store 
Forlegenhed  og  Angst?     Jeg  seer,  I  ksemper 
Med  eder  selv.     Jesu  Maria,  frels  mig! 
I  være  vil  en  Kongemorder? 

Ulfeld 

med  Kraft  og  Stolthed. 
Nei! 
Saa  sandt. Gud  lever  og  min  Ridderære. 
Og  dette,  Dina!  maa  dig  være  nok. 

Dina. 
Nei,  Corfitz  Ulfeld!  det  er  ikke  nok. 

Ulfeld. 
Hør  nu  et  Alvors  Ord,  et  vigtigt  Ord, 
Som  ikke  spildes.     Jeg  har  leget  med  dig. 
Og  det  var  ikke  Ret. 

Dina. 

Ja  —  løiet  for  mig. 
Som  nu.     See,  det  er  Sandheds,  Alvors  Ord. 

Ulfeld. 
Ha,  driv  mig  ikke  til  det  yderste! 

Dina. 
O,  det  behøves  ei;  thi  efter  al 
Sandsynlighed  staaer  I  saa  yderligt, 
Som  I  kan  komme. 

Uldeld. 

Spænd  ei  Buen,  til 
Den  brister! 

Dina. 
Den  er  brusten. 
Ulfeld. 

Nei,  ved  Gud! 

En  Qvindehaand  skal  ikke  bryde  den. 

Hør  mig!     Du' kom  til  mig  —  og  du  har  Ret 

Til  dette  Møde;  jeg  har  elsket  dig, 

Og  jeg  bør  ogsaa  giøre  Noget  for  dig. 

Det  vil  jeg  gierne,  skiøndt  jeg  skammer  mig 

Ved  det  ungdommelige  Sværmeri, 

Hvortil  i  alt  for  modne  Manddomsaar 

Din  Deilighed  forførte  mig.     Din  Skiønhed* 

Anklage  du  derfor,  men  ikke  mig. 

Og  mine  Følelser  blev  mødt  af  dine; 

Du  kom  i  Møde  mig  den  halve  Vei. 

Det  er  forbi. 

Dina. 
Forbi! 

Ulfeld. 

Jeg  skienker  dig 
En  aarlig  Sum,  hvoraf  du  godt  kan  leve, 
Et  Huus  med  Meubler,  Hauge  —  hvad  du  vil. 

Dina. 
Saadan  belønner  man  —  sin  Herskerinde; 
Men  da  jeg  aldrig  var  det,  vorder  det, 
Saa  vil  jeg  ikke  nyde  denne  Gave. 

stolt. 
Jeg  har,  hvad  jeg  behøver  for  at  færdes, 
Som  andre  Dyr,  i  denne  usle  Verden. 

Ulfeld. 
Hvad  vil  du  daV 

Dina. 
Kun  sige  dig  Farvel, 
Og  give  denne  Guldring  dig  igien. 
Giver  ham  Ringen. 

Ulpeld. 
Til  Had  forvandles  da  din  Kiærlighed? 

Dina. 
Nei  —  til  Foragt! 

Ulfeld 

opbragt 
Ved  mine  Fædres  Ære, 
Den  har  jeg  ei  fortient.  —  Skomagerdatter! 
Hør  mig  for  sidste  Gang:  Jeg  er  uskyldig; 
Det  sværger  jeg  dig  til  ved  Frelsens  Gud. 
Men  dette,  Dina!  maa  dig  være  nok. 
Thi  dersom  du  anklager  mig  —  skiælv,  Dina! 
Man  siger:  Forord  bryder  ingen  Trætte  — 
Jeg  staaer  i  misligt  Forhold  her  til  Danmark, 
Har  mange  Fiender  og  Misundere, 
Kan  ei  indlade  mig,  og  vil  ei  heller 
Nedlade  mig  til  uanstændigt  Forsvar. 
Jeg  negter  Alt,  du  staaer  som  Løgnerske  — 
Og  Døden,  Dina!  blier  din  visse  Løn. 

Dina. 
Saa  er  det  ikke  første  Gang,  at  Døden 
Uskyldigheden  traf,  og  skaante 
Forbryderen. 

Gaaer  hurtig  bort 

Eleonora  Christine 

kommer  tilbage. 
Hvad  var  det  for  en  Pige, 
Som  talte  med  dig,  og  som  bragte  dig 
Ud  af  dig  selv? 

Ulfeld. 
Det  var  en  Hex  fra  Heden, 
Der  hilste  mig  til  Undergang,  som  Macbeth. 

Eleonora. 
Hun  vilde  sælge  Blomstersvibler,  sagde 
Vor  gamle  Gartner  mig. 

Ulfeld. 

Nei,  Leonora! 
Det  var  Skarntyder  —  dem  fik  vi  for  Intet. 

Eleonora. 
Min  Gud!  hvad  fattes  dig? 

Ulfeld. 

Alt,  Alt  maaskee, 
Og  derfor  takker  jeg  din  latterlige, 
Urimelige  Følsomhed.     At  du 
Bestandig  i  det  timelige  Liv, 
Med  al  din  Lærdom,  Viisdom,  bærer  dig 
Saa  keitet  ad  —  det  styrter  mig  til  Helved. 

Eleonora. 
Igien  du  raser. 

Ulfeld. 
Hvorfor  hader  os 
Vel  Dronningen?     Fordi  til  hendes  Kroning, 
Da  vi  besøgte  Juveleren,  du, 
Der  endelig  skal  prøve  hendes  Krone, 
Laer  Kronen  falde,  saa  en  sielden  Perle, 
Den  bedste,  springer  af,  og  sønderknuses. 
At  det  var  Hændelse,  det  vil  Sophia, 
Det  vilde  Kongen  selv  ei  troe;  de  troede. 
Det  var  af  Ondskab,  af  Misundelse, 
Du  lod  den  unge  Dronnings  Krone  falde  — 
Og  Hevnen  fletter  os  en  Tornekrone. 

Eleonora 

med  Taarer. 
Tidt  nok  har  du  bebreidet  mig  det  Misgreb. 

Ulfeld. 
Et  Misgreb  har  du  atter  giort,  langt  værre, 
Hvorfor  maaskee  der  ingen  Frelse  gives. 

Eleonora. 
Du  dræber  mig  med  Skræk. 
Ulfeld. 

Hvi  kunde  du 
Ei  lade  den  fordømte  Flaske  staae, 
Til  Sperling  hented  den  igien?     Hvad  skulde 
Den  ned  i  Haugen?     Hvorfor  plaprer  du, 
•Der  steds  vil  lære  mig  Forsigtighed, 
Saa  stor  en  Hemmelighed  ud  —  et  Ord, 
Som  selv  du  takked  Gud  for  Ingen  hørte; 
Der  nu,  som  Pest  bragt  i  et  uldent  Fnug, 
Udbreder  Ødelæggelser  for  os; 
Der,  som  en  Gnist,  der  kunde  været  slukt. 
Af  dig  oppustes  til  en  Ildebrand, 
Der  indebrænder  os  i  Husets  Aske ! 
Nu  løber  hun  maaskee  forrykt  til  Hove, 
Fortæller  der:   »Ulfeld  vil  myrde  Kongen«; 
Hvad  giør  vi  saa? 

Eleonora. 
'  O,  Gud  i  Himmerige! 

Min  elskte  Corfitz !  dyrebare  Ven ! 
Har  din  Eleonora  styrtet  dig 
Til  Undergang?     Da  —  da,  som  en  Alceste, 
Jeg  selv  nedstige  vil  i  Tartarus 
Og  redde  min  Admet. 

Ulfeld. 
Nu  taler  du 
Dig  værdigt.    Og  jeg  haaber,  vi  kan  reddes. 

At  ei  du  skal  opofFre  dig  for  mig. 
Men  denne  —  jeg  vil  ikke  sige  Last, 
Men  store  Feil,  hvormed  du  lidt  har  skadet, 
Den  alt  for  overdrevne  Følsomhed 
Maa  du  aflægge. 

Eleonora. 
Tal,  min  bedste  Mand! 
Ulfeld. 
Først  —  uden  smaalig  Qvindenidkiærhed, 
Som  her  især  var  yderst  slet  anvendt, 
Maa  du  taalmodigt,  uden  Klynken,  høre, 
At  denne  Pige,  som  besøgte  mig, 
Og  som  jeg  kiendte  før  vor  sidste  Reise, 
Kom  —  at  fornye  det  flygtige  Bekiendtskab, 
Men  harmedes,  fordi  jeg  elsker  kun 
Min  Hustru  Leonora.  —  Troer  du  mig? 

Eleonora. 
Ak,  gode  Gud!  hvor  mangen  bilter  Skaal 
Maa  man  udtømme  dog  i  dette  Liv. 

Ulfeld. 
Du  troer  mig  ikke? 

Eleonora. 

Ak,  jeg  faaer  vel  troe  dig! 
Ulfeld. 
Det  er  et  Barn,  en  Sværmerske,  men  just 
Derfor  saa  farlig.     Jeg  bortviste  hende 
Med  Strenghed;  hun  er  stolt,  fremfusende  — 
Jeg  frygter,  at  hun  hevner  sig. 

Eleonora. 

Saaledes 
Jeg  til  dit  Vanheld  Aarsag  er  igien! 

Ulfeld. 
Kun  Følsomheden  og  den  alt  for  store 
Betænkelighed  bort,  saa  er  vi  frelste. 
Jeg  strengt  har  varet  Dina;  røbes  jeg, 
Skeer  det  til  hendes  egen  Undergang. 
Jeg  negter  Alt;  hun  staaer  som  Løgnerske. 
Saaledes  maa  det  være.     Corfitz  Ulfeld 
Kan  ikke  staae  for  Kongen  som  Forbryder, 
Som  Fiende,  der  beslutter  Fredriks  Død 
I  Dag,  men  faaer  i  Morgen  andre  Tanker, 
De  forrige  maaskee  i  Overmorgen. 
At  det  var  et  Mundsveirs  Phantasteri, 
Der  aldrig  slog  i  dette  Hier  te  Rødder, 
Troer  Ingen,  som  erfarer  det.     Det  er 
Nu  eengang  Menneskets  Tilbøihghed, 
Om  Næsten  ahid  kun  at  troe  det  Værste. 
Hvis  du  vil  redde"  mig  —  du,  som  har  bragt  mig 
Til  Afgrundssvælget  —  maa  du  staae  mig  bi, 
Og  negte  Alt. 

Eleonora. 
Aflægge  skulde  jeg 
Falskt  Vidnesbyrd? 

Ulfeld. 

Nei,  sandt;  du  vidne  skal: 
Jeg  er  uskyldig,  vil  ei  Kongens  Død. 

Eleonora. 
Det  kan  jeg  godt,  thi  det  er  hellig  Sandhed. 
Men  —  tale  dog  med  Forbeholdenhed  — 

Ulfeld. 
Det  maa  du. 

Eleonora. 
Hvis  det  kom  til  Ed? 
Ulfeld. 

Saa  vidt 
Vil  Sagen  ikke  gaae.     Hans  Majestæt 
Vil  nøies  med  mit  Ridderord. 
Eleonora. 

Og  Pigen? 
Ulfeld. 
Jeg  frelser  hende,  naar  jeg  selv  er  frelst.    De  gaae. 


VÆRELSE  HOS  WALTER. 

Walter.    Rudolf  Vinhofer. 

Walter 

lægger  nogle  Papirer  hen. 
Hvad  du  har  skrevet  af  for  mig,  dermed 
Er  jeg  særdeles  vel  tilfreds. 

Rudolf. 

O,  Herr 
Geheimeraad!  saa  lad  mig  blive  hos  jer. 
Jeg  er  ei  uden  Kundskab,  jeg  kan  Tydsk, 
Min  stakkels  Søster  lærte  mig  lidt  Fransk. 

Walter. 
Fransk  har  hun  lært  dig? 

Rudolf. 

Og  Retskrivning  i 
Mit  Modersmaal. 

Walter. 
Forunderlige  Skabning, 
Af  stridige  Naturer  sammensat: 
Letsindig,  som  en  Sommerfugl,  og  flittig. 
Som  Spindevæven;  smidig,  vild,  som  Katten  — 

Rudolf. 
Og  tro,  som  Hunden. 

Walter 

med  Foragt 

Tro!     Hvem  er  hun  tro? 
Rudolf 

trækker  paa  Skuldrene. 
Den  Synder,  som  har  stiaalet  hendes  Ro. 
Det  banker.    Rudolf  lukker  op.    Dina  kommer  bleg  og  forvirret. 

Dina. 
Tilgiv  mig,  Herr  Geheimeraad!     Jeg  vidste. 
Min  Broder  var  hos  jer.     Jeg  trænger  høilig 
Til  Raad  —  af  Mænd.     Han  er  deji  Eneste, 
Som  jeg  tør  vente  Hielp  af  —  som  jeg  vover 
At  tye  til  i  min  Nød.     Men  Rudolf  er 
Hos  jer,  og  Sagen  kræver  Hast. 
Walter. 

I  har  jo 
Grev  Ulfeld;  gaa  til  ham! 

Dina. 

Jeg  kommer  fra  ham. 
Walter. 
Har  Greven  havt  en  Fest,  en  Maskerade? 
Jeg  seer,  I  er  formummet. 

Dina. 

Spot  ei  den 
Ulykkelige ! 

Oehlenschiager.    IX.  ^ 

DINA. 


Walter. 
Ha  —  saa  sander  I 
Mit  sidste  Ord? 

Dina. 
Araberen  i  Ørken 
Behandler  ædelmodigt  selv  sin  Fiende, 
Som  træder  over  Tærsklen  i  hans  Hytte. 

Walter. 
Med  eders  Broder  ønsker  I  at  tale? 
Velan,  saa  vil  jeg  Pladsen  vige  ham. 

Dina. 
Bliv,  Herr  Geheimeraad!     I  denne  Sag 
I  bedre  kan,  end  Rudolf,  raade  mig. 
Jeg  kommer  ikke  til  min  Ungdomsven, 
Til  Walter,  som  jeg  krænked  og  fornærmed; 
Jeg  kommer  til  Geheimeraaden,  Kongens 
Fortrolige,  den  Helt,  hvis  Pligt  det  er. 
At  staae  sin  Konge  bi  med  Sværd  og  Liv  — 
Til  ham  jeg  kommer. 

Walter. 
Atter  nye  Gaader! 

Dina. 
Jeg  gik  til  Ulfeld,  ham  Farvel  at  sige 
Maaskee  for  evig  —  og  det  blev  for  evig. 

Walter. 
Ei,  ei!  saa  har  I  ogsaa  brudt  med  ham? 

Dina. 
Det  Baand,  som  bandt  til  ham,  var  let  at  bryde. 
Det  var  ei  Løftets,  var  ei  Pligtens  Baand. 

Walter. 
Men  Hiertets! 

DtNA. 

Kald  det,  hvad  I  vil!     Hos  ham 
Ei  havde  Hiertet  Deel  deri;  og  muligt 
Var  det  hos  mig  meer  Lunets  Egensind, 
End  Følelsens.     Men  jeg  er  ikke  kommen 
For  at  forsvare  mig;  thi  der  har  Ingen 
Ret  til  at  spørge  mig  om  mine  Luner. 
Hvad  jeg  har  hørt  i  Haugen  hos  Grev  Ulfeld, 
Det  byder  Pligten  mig,  som  Undersaat 
At  aabenbare  tro  for  Kongens  Mand, 
Og  det  er  eders  Pligt  at  høre  mig. 

Walter. 
Hvad  har  I  hørt? 

Dina. 
Et  lavt  Forræderi, 
Som  aldrig  skulde  tiltroes  Corfitz  Ulfeld. 
Jeg  havde  klædt  mig  ud  som  Blomsterpige 
Og  kom  i  Haugen,  for  at  træffe  ham. 
Da  nærmed,  som  jeg  stod  og  talte  med  ham. 
Sig  Frøken  Leonora.     Ulfeld  bad 
Mig  træde  lidt  tilside,  til  hun  gik. 
Hun  viste  ham  en  Flaske  —  det  var  Gift, 
Og  forekasted  ham  med  Ængstelse 
Beslutningen,  i  Harm  han  havde  fattet, 
Dermed  at  dræbe  Kongen,  »saa  han  hensov, 
»Som  i  en  Dvale«.     Ulfeld  blev  forfærdet. 
Fordi  han  vidste,  jeg  var  nær  nok  til 
At  høre  hende.     Flux  hun  maatte  gaae, 

6* 

Og  mig  drev  han  med  Trusler  ogsaa  bort, 
Forsikkrende  sin  Uskyld,  men  desværre 
Med  Raseri,  som  vidned  om  hans  Brøde. 

Walter. 
Det  er  en  Sag  af  største  Vigtighed. 
Bi,  Dina!     Hurtigt  jeg  mig  klæder  paa, 
Og  strax  igien  skal  spændes  for  min  Vogn. 
Til  Slottet  maa  du  med,  maaskee  til  Kongen. 

Han  gaaer  ind  i  Sideværelset. 

Dina 

vender  sig  hurtig  til  Rudolf. 

Min  Broder!  elsker  du  den  stakkels  Dina? 
Troer  du,  du  skylder  hende  nogen  Godhed 
Og  Giengield  for  den  Kiærlighed,  hun  hidtil 
Har  viist  dig? 

Rudolf. 
Dina!  kan  du  tvivle  derom? 

Dina 

rækker  ham  et  Brev. 

Nu  vel,  saa  bring  det  Brev  i  største  Hast 
Til  Ulfeld,  giv  det  til  den  gamle  Gartner, 
Siig  ikke,  hvem  du  er,  men  ufortøvet 
Maa  Ulfeld  læse  Brevet! 

Rudolf. 

Og  hvad  skrev  du 
I  Brevet? 

Dina. 
At  hans  Liv  i  Fare  staaer, 
At  han  er  klaget  an,  og  at  han  strax 
Maa  flygte  bort. 


d  by  Google 


tredie  handling. 

Rudolf. 
Du  klager  over  ham, 
Og  du  vil  redde  ham? 

Dina. 
Jeg  klager  ikke; 
Jeg  redde  vil  min  Konges  Liv  — 

Sukker,  med  Haanden  paa  Hiertet. 

og,  hvis  det 
Er  muligt,  ogsaa  hans.     Afsted,  min  Broder! 

Rudolf  gaaor. 

Otho  Krag.    Tvende  andre  Herseb  fra  Retten. 
Dina  i  Lænker.    Tienere  i  Baggrunden. 

Otho  Krag. 

Vi  komme,  Dina!  for  at  sige  dig, 
At  Bytingsdommen  over  dig  er  fældet, 
Hvorefter  du  dit  Hoved  miste  bør. 
Og  Hovedet  skal  sættes  paa  en  Stage. 

Dina. 
Det  var  en  naadig,  en  retfærdig  Dom. 
Min  Boeslod  har  man  ei  berøvet  mig? 
Den  kan  jeg  skienke  mine  fattige  Frænder. 
Og  derved  bliver  det? 

Krag. 
Som  alle  Livs- 
Og  Æressager,  appelleres  den 
Til  Rigets  Raad;  men  trøst  dig  ei  med  det! 
Stadfæstet  vorder  vist  den  fældte  Dom. 
Der  gives  kun  eet  Middel  til  at  reddes, 
Og  det  er  Ulfeids  Forbøn,  Kongéns  Naade. 
Men  Greven  kan  ei  bede  for  dig,  Kongen 

Kan  ei  benaade  dig,  saalænge  frækt 

Du  bliver  ved  den  skiændige  Beskyldning. 

Dina. 
I  kalder  Sandheds  Udsagn  skammeligt? 

Krag 

streng. 

Løgn  var  ei  Løgn,  hvis  ikke  Løgneren 

Den  kaldte  Sandhed.     Men  hvor  sanfl  den  Løgn  er, 

Som  du  har  vovet  dristig  at  frembringe. 

Dertil  behøves  ei  Jurist  og  Dommer ; 

Selv  Uoplyste,  ringest  Almuesmand, 

Enfoldige,  ja  Børn  kan  skielne  det. 

Man  kiender  vel  dit  Forhold  til  Grev  Ulfeld: 

Du  været  har  hans  Frille,  som  det  lader, 

Før  sidste  Reise;  nu,  han  kommer  hiem, 

Besøger  du  ham  i  Amagerdragt, 

Maskeret  vil  du  skiules  for  hans  Frue, 

For  at  forføre  ham  til  gamle  Synder. 

Han  væmmes  over  din  Paatrængenhed, 

Og  viser  bort  dig  med  sit  Vredesord; 

Da  fatter  du  det  skammelige  Forsæt, 

At  hevne  dig  med  taabeligste  Løgn. 

Grev  Ulfeld  —  han  har  Feil,  det  veed  vor  Herre, 

Og  med  sin  Stolthed  egger  han  imod  sig 

Den  Adelige,  som  den  Borgerlige; 

Men  er  der  nogen  Riddersmand  endnu 

Fra  Heltefædres  Tid  med  Adelsaand, 

Da  er  det  Ulfeld.     Heller  troede  man. 

Han  havde  sat  sig  ned  at  sye  for  Penge 

Som  Skrædder,  end  at  Ulfeld  havde  havt 

Det  Forsæt,  Danerkongen  at  forgive. 

At  være  stødt,  at  være  vred  paa  Kongen  — 

Det  kyi  han  nok,  af  en  umættelig 

Ærgierrighed,  som  aldrig  tilfredsstilles. 

At  Hidsighed  og  Fusentasteri 

Ham  kunde  drive  til  et  farligt  Spil, 

Hvis  Diævlen  fristed  ham  —  det  var  vel  muligt; 

En  stor  Forbrydelse  var  tidt  beslægtet 

Med  kraftig  Aand  og  med  et  sieldent  Hoved. 

Men  offentligt  og  kiækt  maa  Ulfeld  handle; 

I  Mørke  koge  Seid,  som  gammel  Hex, 

Af  arrig  Hevnelyst  —  det  kan  han  ei. 

Dina. 
I  dømmer  haardt  den,  som  I  vil  forsvare. 

Krag. 
Det  giør  jeg,  Dina!  for  at  vise  dig, 
At  Sandhedskiærligheden  er  mig  hellig. 
Jeg  holder  ei  med  dig,  og  ei  med  Ulfeld, 
Men  med  Retfærdigheden.  —  Hør  da  nu 
Et  Venneraad,  og  lad  din  Galskab  fare; 
Du  kommer  jo  dog  ingen  Vei  dermed. 
Herr  Doctor  Otho  Sperling  var  hos  Kongen, 
Og  kiendte  Flasken  strax,  der  er  forseglet 
Med  Facultetets  Segl;  og  Doctoren 
Tilstod,  at  han  har  glemt  den  hos  Grev  Ulfeld. 
Grevinden,  Christian  den  Fierdes  Datter, 
Uskyld  og  Dyden  selv,  Eleonora 
Christina  —  hun  er  bleven  farlig  syg, 
Er  sengeliggende.     Saa  dybt  har  hende 
Din  Ondskab  krænket. 

Dina. 

Ja,  det  troer  jeg  nok; 
Lad  hende  negte  det,  i  Fald  hun  tør. 

Krag. 
Din  Frækhed,  Dina!  kiender  ingen  Grændser. 
Du  skal  bevise  dine  Løgne,  du! 
Grev  Ulfeld  vidned  for  sin  Gemalinde, 
Som  ikke  kunde  være  selv  tilstede: 
At  hun  var  kommen  ned  til  ham  i  Haugen 
Med  Flasken,  som  var  funden  paa  Kaminen; 
At  hun  af  overdreven,  ængstelig 
Forsigtighed  bad  Greven  om  at  kaste 
Giftflasken  i  et  Hul,  for  at  der  ei 
Ulykker  skulde  skee  dermed.     Det  havde 
Du  hørt,  der  smuttet  var  i  Hast  bag  Hækken, 
For  ei  at  vække  Fruens  Nidkiærhed. 
Og  nu  har  du  fordreiet  hendes  Ord, 
For  at  betiene  dig  deraf  til  Hevn. 
Jeg  selv  med  Vidner  været  har  i  Gaar 
Ved  Leonores  Sygeseng;  og  mat 
Forsikkred  hun,  med  Haanden  paa  sit  Bryst, 
At  Ulfeld  er  uskyldig,  og  at  du 
Har  misforstaaet  hendes  Ord,  hørt  feil. 
At  alt  Samvittigheden  dig  har  varet, 
Det  vidner  Sedlen  om,  du  skrev  til  Ulfeld, 
Hvori  du  raader  ham  at  flygte  bort. 
Fordi  der  Nogen  staaer  ham  efter  Livet. 
Mens  du  anklager  ham  som  Landsforræder, 
Vil  underfundig  dog  du  redde  ham. 
Vil  straffe  ham  paa  Æren,  ei  paa  Livet, 
Og  giøre  dig  troværdig  ved  hans  Flugt. 
Tilstaa  da,  Dina!  din  Forblindelse, 
Saa  svinder  Sagen  i  sin  egen  Taage; 

Grev  Ulfeld  beder  Kongen  om  Benaadning, 
Og  muligt  slipper  du  med  ringe  Straf. 

Dina. 
Og  Walter? 

Krag. 
Walter  gaaer  det  ikke  godt. 
Han  er  en  Mand,  en  høit  betroet  Mand, 
Som  af  Forbittrelse  mod  Corfitz  Ulfeld 
Giør  fælles  Sag  med  —  en  berygtet  Qvinde. 
Sit  Embed  mister  han  og  Kongens  Naade. 

Dina. 
Saa  mister  ogsaa  Dina  Livet.  —  Ha! 
Berygtet  Qvinde?     I  har  dræbt  mig  alt; 
Det  Bedste  har  I  dræbt,  det  Andet  kan 
I  ogsaa  tage. 

Krag. 
Du  fremturer  i  — 

Dina. 
At  tale  Sandhed.     Hvert  et  Ord  var  sandt, 
Og  ikke  viger  jeg  en  Fingersbred 
Fra  hvad  jeg  sagde.     Men  du,  Otho  Krag! 
Som  kalder  dig  Sandfærdigheden  selv, 
Mig  lyver  paa.     Jeg  var  ei  Nogens  Frille, 
Jeg  er  uskyldig,  sgm  den  stakkels  Blomst, 
Man  knækker  og  letsindig  træder  ned. 
Din  Themis  med  sit  Bind  for  Øinene, 
Sin  Vægtskaal  er  ei  mere  reen,  end  jeg. 

Krag 

ti*ækker  paa  Skuldrene. 
Saa  nødes  vi  da  til  at  gribe  til 
Det  haardeste,  det  sidste  Middel. 

Dina. 

Hvilket? 
Otho  Krag 

til  Tienerne. 

Luk  Døren  op ! 

FLøridøren  aabnes;  en  Lampe  brænder  under  Loftet  i  det  halvop- 
lyste  Værelse. 

Dina. 
Hvad  seer  jeg? 

Krag. 

Pinebænken. 
Dina 

forfærdes,  men  fatter  sig  kiækt. 
O,  det  er  herligt!     Hvilken  skiøn  Indretning, 
Til  at  faae  Sandheden  at  vide  paa; 
At  tvinge  Hieitet,  naar  det  ei  vil  lystre 
Fornuftens,  Dydens,  Religionens  Røst, 
Og  agter  ikke  meer  den  Pinebænk, 
Samvittigheden  bygged  i  hvert  Bryst. 
En  skiøn  Indretning,  saglens  noget  plump: 
Haandskruer,  Strikker,  Hiul  skal  giøre  fyldest 
For  Overtydning,  Villie,  Tanke,  Pligt  — 
I  Mennesket  det  Allerhelligste. 
Hvi  giør  man  ikke  Hierner,  ikke  Hierter 
Af  Jern  og  Træ?  —  Pilatus  spurgte  Christus, 
Hvad  Sandhed  er  —  her,  her  han   kunde  lært  det. 
Ved  Himlen,  en  fortræffelig  Indretning, 
Som  giør  vor  Tid  og  Christen  dom  men  Ære! 
I  offre  Mennesker  endnu  til  Moloch, 
Saa  godt  som  Mexicaner  og  Garthager; 
Og  saadan  dyrker  I  —  Retfærdigheden. 

Krag. 
Afstaa  fra  din  Haardnakkenhed,  bekiend! 
Saa  truer  Piinsler  ei,  maaskee  ei  Død. 

Dina 

efter  en  liden  Betænkning. 
Frisk,  Dina!     Mod!     Hvad  er  det  Hele  da? 
Dit  sunde  Legem  falmer,  disse  Former, 
Som  Ynglinger  beundred,  sønderslides; 
Det  smerter  —  men  dit  Rygte  har  du  frelst. 
Om  nogle  Dages  Tid  er  Alt  forbi, 
Du  efterlader  et  uplettet  Navn. 

Til  de  Omkringstaaende. 

Jeg  træder  ind  i  eders  Helligdom, 
Og  frygter  ei  den  røde  Offerpræst. 
Gab,  skumle  Crocodil!  og  slug  dit  Rov. 

En  Mand  i  røde  Klæder  træder  i  Dm-eii. 

Dina 

blegner  og  vakler. 

Aanden  er  villig  —  Kiødet  skrøbeligt. 
Jeg  tør  det  ei  —  jeg  holder  det  ei  ud. 
Jesu  Maria!  tilgiv  denne  Brøde  — 

Skriger  høit  til  Otho  Kragh: 

Jeg  tilstaaer,  jeg  har  løiet  Ulfeld  paa! 

Hun  falder  til  Jorden  i  Afmagt. 

Krag. 
Hun  er  besvimet.     Bringer  nu  med  Omhu 
Den  arme,  den  ulykkelige  Qvinde 
Til  Liv  igien,  og  vederqvæger  hende! 
Jeg  iler  med  al  bringe  dette  Bud ; 
Og  den  frivillige  Bekiendelse 
Har  —  haaber  jeg  —  for  Alle  bedste  Følger. 

Dina  bæres  bort. 

KONGENS  AUDIENTSGEMAK. 

Kong  Frbderik  den  Tredie.   Corfitz  Ulfeld. 

Kongen 

til  Ulfeld,  som  kommer,  og  bukker  dybt. 
Jeg  vil  dig  spare,  Corfitz!  for  at  komme 
Til  mig  med  alt  for  stor  Forlegenhed. 
Først  —  hvad  den  hele  Sag  angaaer  med  Dina, 
Saa  kiender  jeg  den  af  Processens  Acter, 
Og  tvivler  ei  om  din  Uskyldighed.  — 
Du  rødmer  stolt,  som  om  du  vilde  sige: 
Derom  bør  tvivles  ei,  selv  uden  Acter. 
Der  har  du  Ret.     Hvis  Sagen  angik  mig 
Og  dig,  var  Alting  afgiort  med  et  Ord; 
Men  da  det  gielder  Undersaatters  Liv 
Og  Ære,  maa  det  gaae  sin  Gang  ved  Retten. 
Og  snart  er  det  jo  skeet.     Bagtalersken 
Faaer  sin  fortiente  Løn,  og  Walter  straffes 
Med  Em  bedstab,  thi  under  Sagen  har 
Han  viist  saa  megen  Hidsighed  og  Had 
Mod  dig,  mod  Adelen,  mod  Rigets  Raader, 
Ja  dristig  selv  forløbet  sig  mod  mig  — 
Saa  jeg  kan  ei  beholde  ham.     Dog  skal 
Han  ikke  lide  Nød  i  fremmed  Land. 

Ulfeld. 
Min  Konge!  allerunderdanigst  Tak. 
Men  dersom  Eders  Majestæt  vil  lægge 
Til  Naade  Naade,  saa  forund  mig,  blot 
At  sanke  gloende  Kul  paa  Fiendens  Isse, 
Og  slraf  dem  ei! 

Kongen. 
Jeg  viser  dig  ei  Naade, 
Jeg  under  dig  din  Ret,  som  billigt  er, 
Og  Dina  heller  ei  skal  mangle  Ret. 
Men  Retten  dømme!     Ei  Retfærdighed 
Kan  være  naadig  mod  Forbrydelsen, 
Det  var  unaadigt  mod  Uskyldigheden. 
Tal  ikke  meer  om  hende!     Denne  Sag 
Er  sørgelig,  den  har  bedrøvet  mig. 
Forstemt  mig,  og  berøvet  mig  min  Ro. 
Derfor  vil  jeg  i  Dag  ei  heller  høre 
Forretningsting,  men  holder  mig  kun  til 
Hvad  der  personligt  angaaer  mig  og  dig.  — 
Du  troede,  jeg  var  vred  paa  dig,  fordi 
Du  ikke  havde  virket  meer  i  Holland. 
Der  tog  du  feil.     Jeg  veed  at  skatte  dig 
Som  Diplomat.     Det  var  ei  din  Skyld,  Gorfiiz! 
At  Fredens  Frugter  ikke  bedre  blev 
I  Holland,  som  tilforn  ved  Brømsebro. 
I  Gabinettet  var  du  altid  klog; 
D'Avaux,  La  Thuillerie,  samt  Oxenstierna, 
Ja  Mazarin  gav  dig  fortiente  Roes. 
Men  —  du  mig  forekommer,  som  en  Qvinde, 
Alt  for  forelsket  i  din  egen  Skiønhed. 
Ja,  du  er  en  forfængelig  Narciss. 
Hvor  du  kom  frem  —  i  Haag,  Paris,  i  London, 
Du  holdt  et  Indtog,  som  det  kunde  været 
Mig  selv. 

Ulfeld. 
Jeg  forestilte  din  Person, 
Min  allemaadigste  Konge! 

Kongen 

smilende. 

Alt  med  Maade! 


Der  er  dog  Forskiel. 


Alvorligere. 

Var  det  ogsaa  mig, 
Du  forestilte,  da  til  Frankrigs  Dronning 
Du  sagde:     »Frankrig  har  ei  Adelsmænd; 
>De  findes  kun  i  Danmark?«  Var  det  mig, 
Du  forestilte,  da  før  Hyldingen 
Du  bandt  mig  Haanden  ved  Haandfæstningen  — 
Thi  du  var  Siælen  i  den  hele  Modstand  — 
Saa  stærkt,  at  skiøndt  Gud  satte  mig  til  Hyrde 
For  Danmarks  Folk,  jeg  maa  dog  taale  daglig. 
At  Adelsmanden  hersker  selv  som  Drot 
Paa  Herregaarden,  klapper  Hund  som  Broder, 
Mens  Bonden  han  behandler  som  en  Hund, 
Foragter  Borgeren,  og  vil  ham  tvinge 
Igien  at  binde  Skoene  med  Bast? 

Ulfeld. 
Hvad  der  er  bundet.  Eders  Majestæt! 
Kan  atter  løses. 

Kongen. 
Ja,  det  haaber  jeg. 
Og  faaer  jeg  Haanden  fri  —  det  sværger  jeg 
Ved  den  Almægtige,  da  skeer  det  blot  for 
At  række  hver  en  Dannemand  min  Haand, 
Til  Tarv  og  Ret,  den  Lave  som  den  Høie. 

Ulfeld. 
Hvis  alle  Konger  vare  som  Kong  Fredrik, 
Da  blev  Haandfæstninger  nødvendig  ei. 
Det  er  for  Intet  ei,  at  Himlens  Gud 

Beskytter  Kongedømmet  paa  sin  Jord. 
Thi  Splid,  Misundelse,  Spidsfindighed 
Og  hidsig  Kappelyst,  der  aldrig  hviler. 
Oprøre  Staten,  som  et  Hav  i  Storm, 
Med  idel  Stranden,  Havarie  og  Skibbrud, 
Hvor  alle  Bølger  raade.     Kongens  Kraft 
Kun  skaffer  Medbør  til  den  sikkre  Havn, 
En  Medbør,  der  forstyrres  ei  af  Blæst. 
Og  Naade,  Herre!  Hiertets  skiønne  Ret, 
Ei  udelukkes  af  iiskolde  Form, 
Der  tidt  med  plumpe  Kæmpefingre  knuser, 
Som  Hiulet  i  en  maadelig  Maskine, 
Hvad  i  en  sindrig,  ædel  Kunstnerhaand 
Til  Fædrelandets  Nytte  kunde  trives. 

Kongen. 
Du  taler  smukt;  men  ei  du  taler  i 
Den  Aand,  der  drev  dig  hidindtil. 

Ulfeld. 

Talent 
Har  Manden  ung,  i  Fald  han  noget  fik, 
Og  Kundskab  bedst  erhverver  sig  den  Unge. 
Hukommelse  har  Barnet  allerstærkest. 
Men  Modenheds,  Dybsindighedens  Frugt 
(Ei  Skarpsinds  Blomst,  den  springer  tidligt  ud) 
Tilhører  Manden,  det  er  Mandens  Høst. 

Kongen. 
Jeg  altid  hørte  Corfitz  gierne  tale. 
Du  er  den  Klogeste  blandt  mine  Hofmænd, 
Det  smukke  Spil  af  Tanker,  Meninger 
Forstaaer  du  godt.     Jeg  spiller  gierne  med  dig. 

Ulfeld. 
Jeg  haaber  at  bevise  dig,  min  Konge! 
Alvorligheden,  Ærligheden  i 
Min  Siæl.     Jeg  leger  ei  med  Sandheden. 
Og  hvad  jeg  ikke  før  saa  ret  forstod  — 
Jeg  vover  at  tilstaae  dig  det,  min  Herre!  — 
At  skatte  Danmarks  Frederik  den  Tredie, 
Det  har  jeg  lært  i  Frankrig  og  i  England, 
Hvor  Frondens  Pøbel,  Puritanersværmen 
Beviste  Manglen  af  en  Kongesiæl. 
Men  det  beviste  ligerviis,  at  Pøblen 
Bør  aves,  hvor  den  ikke  rase  skal. 

KONGBN. 

Jeg  tænker,  det  er  netop  Kongens  Hverv, 
At  sørge  for  sit  Land  saa  faderligt, 
At  efterhaanden  Pøbelen  forsvinder, 
Og  han  behersker  kun  et  ædelt  Folk. 

Ulfeld. 
Skal  Nogen  virke  Sligt,  da  er  det  Fredrik. 
O,  det  var  ei  for  Intet,  ædle  Konge! 
Da  du  som  Yngling  gik  i  Sorø  Skole, 
Og  Egeløvet  nedfaldt  paa  din  Isse 
Som  Kongekrone,  skiøndt  din' Broder  leved. 
Jeg  stod  i  Saint  Denys,  jeg  saae  den  Krands, 
Den  hellige,  fromme  Ludvigs  Kongering, 
Som  passed  dig  —  den  Eneste,  skiøndt  Følget 
Var  stort.     Jeg  saae  den  gamle  Munk  i  Kirken, 
Som  spaaede  dig,  som  hilste  først  dig  Konge. 

Kongen. 
Du  saae  den  Gamle?    Lever  han  endnu? 
Oehlenschlåger.    IX.  7 

Digitized  by  VjOOQIC 


100 


DINA. 


Ulfeld. 
Han  lever,  og  velsigner  dig. 

En  Page  kommer,  og  bukker. 

Kongen. 

Hvad  vil  du? 
Pagen. 
Herr  Otho  Krag  beretter  underdanigst: 
>I  Fængselet  har  Dina  frit  bekiendt, 
»At  hun  har  skiændigt  løiet  Greven  paa. 
»Hun  underkaster  sig  fortiente  Straf«. 

Kongen  nikker,  og  vinker.   Pagen  gaaer. 

Kongen. 
Det  glæder  mig  —  for  dig.    Jeg  trænger  ei 
Til  slig  Forsikkring;  men  —  for  Folkesnak. 
Det  giør  mig  ondt,  at  du  har  ærgret  dig; 
Mig  har  det  krænket  ligerviis.     Nu  er 
Den  Sag  forbi,  og  den  Strafværdige 
Forsoner  Brøden  med  sit  Blod. 

Ulfeld 

dybt  hiertegreben. 

Min  Konge! 
Anvend  nu  Kongemagten,  brug  dit  Magtsprog. 
Nu  er  det  Tid,  nu  er  der  skiøn  Anledning. 
Lad  Naade  gaae  for  Ret!     Før,  da  jeg  stod 
I  Skyggen,  var  tildeels  mig  Tungen  bunden; 
Men  nu,  da  Dina  selv  frikiender  mig  — 
Nu  tigger  jeg  om  hendes  Liv. 
Kongen. 

Jeg  maa, 
Saa  nødigt  soift  jeg  vil,  afslaae  din  Bøn. 

Hilser  ham  naadigt,  og  gaaer  ind  i  sit  Cåbinet 

Ulpeld 

alene. 
Saa  kold  som  lis!     Han  troer  mig  ikke  ret, 
Og  har  just  heller  ingen  Grund  dertil. 
Men  ha^;i  begriber  ikke  Corfitz  Ulf  el  d, 
Han  skiønner  ikke  paa  ham.     Nei,  det  har 
Han  aldrig  giort.     Kun  den  Udmærkede 
Forstaaer,  hvad  der  udmærket  er  i  Verden. 
Han  er  en  Hverdagsaand ;  jeg  tilstaaer  det: 
En  lærd,  en  skikkelig,  fornuftig  Mand. 
Han  lader  sig  ei  rokkes,  aldrig  ledes; 
Det  passer  sig  godt  for  den  store  Hob, 
For  Pøblen,  som  han  giøre  vil  til  Folk, 
Men  ei  for  hvad  der  ædelst  er  og  herligst. 

O,  hvor  forskiellig  er  dog  du,  Christina! 
Du  er  en  Dina  —  men  i  større  Stiil, 
Som  Magt  har  til  at  bringe  Ridderaand 
Og  Poesie  og  Eventyr  tilbage.  — 
»Hun  er  forrykt,  den  store  Gustavs  Datter,« 
Skreg  Oxenstierna;  men  den  gode  Mand, 
Skiøndt  med  en  Oxepande  frem  han  stanger 
Med  sielden  Kraft,  har  heller  ei  den  Sands, 
Der  fatter  det  Elskværdige,  det  Skiønne. 

Her  er  mit  Hverv  forbi.     Jeg  drager  bort. 
Jeg  over  Holland  reise  vil  til  Sverrig, 
Og  prøve  Lykken  der.     Først  redde  Dina; 
Den  arme  Stakkel  skal  ei  lide  for 
En  taabelig  Haardnakkenhed  og  Hévnlyst.  , 
Nu  vil  hun  døe  for  mig  —  det  er  dog  smukt. 
Velan,  saa  lever  atter  jeg  for  hende. 

7* 

Min  Hustru  kan  ei  heller  trives  her. 
Hun  er  for  øm,  for  blød;  af  lutter  Omsorg 
Hun  vilde  vist  forraade  mig.  —  Afsted! 

Med  paatagen  Munterhed. 
Det  gaaer  paa  Jorden,  som  i  Skuespillet: 
Man  trænger  til  Forandring.     Nye  Skiermer 
Og  andre  Scener  for  os  voxne  Børn, 
Indtil  det  sidste  sorte  Tæppe  falder!  Gaaer. 


ET  VÆRELSE  PAA  SLOTTET. 

Walter.    Rudolf. 

Walter. 
Du  traf  ham  ikke  selv? 

Rudolf. 

Nei,  naadig  Herre  I 
Han  var  endnu  hos  Kongen;  men  jeg  bad 
Lakaien,  som  jeg  saae,  fortælle  ham, 
At  der  er  Nogen  her  i  denne  Stue 
Paa  Slottet,  som  ham  gierne  bringe  vil 
En  vigtig  Nyhed,  før  han  kiører  hiem. 

Walter. 
Godt!  godt! 

Rudolf. 
Min  stakkels  Søster  har  bekiendt 
Sig  skyldig  —  ak! 

Walter. 
Af  Frygt  for  Pinebænken. 


d  by  Google 


fibrde  handling.  103 

Rudolf. 
Der  er  han. 

Walter. 

Træd  tilside,  men  bliv  her! 

Ulfeld 
kommer. 

Man  siger  mig,  her  skulde  være  Nogen, 
Der  mig  en  vigtig  Nyhed  vil  berette. 
Maaskee  fra  Dina? 

Walter 

træder  ham  i  Møde. 

Ikke  just  fra  Dina, 
Men  fra  den  Ven,  hun  har  endnu  paa  Jorden. 
Ulfeld 

overrasket. 


Ha  —  Waher! 


At  Dina  løi 


stolt 

Hvad  har  I  at  sige  mig? 
Walter. 


Ulfeld. 
Jeg  veed  det,  jeg  har  hørt  det. 
Walter. 
Da  hun  af  Skræk  for  Piinslerne  bekiendte 
Sig  skyldig. 

Ulfeld. 
Atter  vover  frækt  I  her 
At  insultere  mig? 

Walter. 
Jeg  bød  jer  strax 
Satisfaction,  da  først  vi  saaes.     1  afslog 
At  duellere  med  en  Borgerhg. 
Nu  er  jeg  hverken  Adel  eller  Borger; 
Ved  eder  har  jeg  mistet  Alting.     Hvad 

Jeg  har  igien,  er  et  fortvivlet  Mod 

Og  denne  gode  Klinge.     Træk  fra  Lædret! 

Een  af  os  bæres  død  fra  dette  Sted. 

Ulfeld 
rolig. 
Og  hvis  jeg  trækker,  er  det  Begges  Død, 
Fordi  vi  Vaaben  drog  i  Kongens  Slot. 
Mød  mig  et  andet  Sted! 

Walter 

forbittret. 

Her  maa  det  skee. 
Her  fik  jeg  Ræv  i  Fælden.     Er  du  ei 
En  topmaalt  Niding,  Ulfeld!  saa  forsvar  dig. 

Ulfeld. 
Jeg  nødes  til  at  tugte  dig. 

De  fegte.    Walter  saares  i  Haanden,  og  taber  »in  Kaarde. 

Walter 

fortvivlet. 

Fordømt! 
Hvi  tog  du  ikke  Livet  fra  mig  reent? 
Min  Haand  er  saaret  —  jeg  kan  ikke  stride, 
Ei  give  dig  din  velfortiente  Løn. 
Rudolf  springer  til,  og  forbinder  ham  med  sit  Lommetarklæde. 

Ulfeld 

rolig. 
Da  jeg  har  givet  jer  Opreisning,  Walter! 
Behandlet  jer  som  Adelsmand,  vil  I 
Med  Uqvemsord  og  grove  Skieldsord  ei 
Nedværdige  jer  selv  til  Pøbelen. 
Hør  mig,  og  vær  fortvivlet  ei!     Fortvivle 
Det  er  det  Sidste  dog,  en  Mand  bør  giøre. 

Walter. 
Hvad  er  der  meer  for  mig  vel,  end  det  Sidste? 

Ulfeld. 
O,  meget!  —  Lad  os  slutte  Fred,  og  hør  mig 
Med  Rolighed!     Maaskee  min  Tale  vil 
Aldeles  til  min  Fordeel  stemme  jer, 
Naar  I  erkiender  klart,  at  jeg  vil  eders. 

Walter. 
I  min?  ^ 

Ulfeld. 
Kun  kort  var  vort  Bekiendtskab,  Walter  I 
Men  i  den  korte  Tid,  jeg  tilstaaer  det. 
Har  I  mig  tvunget  til  at  agte  jer. 

Walter. 
Jeg  ønsked,  at  om  jer  jeg  kunde  sige 
Det  Samme. 

Ulfeld 

smilende. 
Giv  kun  Tid;  det  kommer  nok. 
I  er  lidt  mere  langsom  af  Begreb, 
Men  jeg  er  en  taalmodig  Skolemester. 

Walter. 
Spot  kun!     I  har  jo  Magten. 
Ulfeld. 

Gid  jeg  havde!      ♦ 
Saa  var  snart  Sagen  endt  til  Alles  Fryd. 
Men  da  jeg  ikke  Magten  har,  da  Vinden 
Ei  blæser  gunstigt  os,  maae  vi  lavere. 
Saaledes  kommer  ogsaa  man  til  Maalet. 

Til  Rudolf. 

Pas  paa,  min  Ven!  hold  Vagt  ved  Døren  der. 

Rudolf  gaaer. 

Walter. 
Ha,  jeg  forstaaer  jer  ei. 

Ulfeld. 

Jeg  tvivler  ei 
Om  Dinas  Uskyld  —  om  Uskyldigheden 
I  Hiertet;  men  det  er  ei  nok  for  Verden. 
Uheldigviis  hun  agted  aldrig  Andet. 
Jeg  er  forsikkret  om,  hun  bilder  selv 
Sig  ind,  at  hun  har  hørt  mig  yttre  Brøden. 
Nu  vil  hun  i  en  Afgrund  styrte  mig, 
For  selv  at  staae  med  Palmer  i  sin  Haand. 
Det  kosted  hende  blot  et  lidet  Ord: 
»Maaskee  jeg  hørte  feil;  at  ikke  ret 
»Jeg  fatted,  hvad  jeg  lured  efter,  skiult 
>I  Busken,  da  fortrolig  Mand  og  Hustru 
»Tilsammen  tåled«.     Men  nu  er  det  skeet. 
Til  Yderlighed  er  alt  Sagen  bragt  — 
Til  Doms;  og  hun  kan  ikke  reddes  meer 
Ad  den  alfare  Vei. 

Walter. 
Men  reddes  dog? 
Ulfeld 

slaaer  paa  sin  Kaarde. 
Ja,  ved  Guldkorset  paa  mit  Riddersværd, 
Hun  er  mig  dyrebar  endnu,  den  hulde, 
Forunderlige  Sværmerske.     Hun  skal 
Ei  skiændigt  døe. 

Walter. 
Men  pines  skulde  hun  — 
Ulfeld 

falder  ham  i  Talen. 
Kun  trues  med.     Det  svor  mig  Otho  Krag, 
Hvis  Menneskelighed  og  Ædelmod 
Er  Borgen  for,  han  havde  holdt  sit  Ord. 

Men  dersom  Ulfeld  skulde  redde  Dina, 
Saa  maatte  selv  han  være  frelst;  og  derfor 
Den  Skiebne  vi  velsigne  bør,  der  bragte 
Tilstaaelsen  paa  hendes  stolte  Læbe. 

Walter. 
Hvad  har  I  da  i  Sinde? 

Ulfeld. 

Hun  skal  flye. 
Med  Guld  vil  jeg  bestikke  Vagterne, 
Og  let  det  vorder  mig  at  aabne  Fængslet 
For  Dina  Natten  før  Henrettelsen, 
Naar  Hiertet  stemt  er  for  Medlidenhed. 
Vil  I  ledsage  hende,  hielpe  hende? 
En  Baad  skal  ligge  færdig  ved  Blaa  Taarn, 
Som  bringer  eder  over  til  Landskrone. 

Walter. 
Godt,  Ulfeld!  —  Men  I  selv    -  hvad  vorder  I, 
Naar  I  har  reddet  Dina? 

Ulfeld. 

Ogsaa  Flygtning. 
Her  er  min  Magt,  her  er  mit  Hverv  forbi. 
Ei  Kongen  troer  mig  ret;  og  flygter  Dina 
Ved  Ulfeids  Hielp,  da  vil  han  mindre  troe  mig. 
Jeg  frygter  ogsaa  Frøken  Leonoras 
Bedrøvelse  paa  dette  Sørgested. 

Med  rask  Letsindighed. 
Nei,  vi  maae  prøve  Lykken  udenlands. 
Frygt  ei  for  mig;  jeg  skal  nok  h^ite  mig. 

Walter. 
Velan!    , 

Ulfeld. 
Naturligviis  maa  vor  Duel 

Her  holdes  hemmelig.     Hans  Majestæt 

Er  egentlig  just  ei  fortørnet  paa  jer; 

Han  er  kun  vred,  fordi  —  tilgiv  mig,  Walter!  — 

I  denne  Sag  I  ei  anvendte  meer  — 

Meer  Gonduite.     Hiertet  rev  jer  hen. 

Tilstaa  mig  det:     I  elsker  Dina,  Walter! 

Walter. 
Da  hun  fortiente  det,  var  hun  mig  kiær. 

Ulfbld. 
Saa  flygt  med  hende  til  et  fremmed  Land, 
Vær  lykkelig  med  Dina! 

Walter 

atter  fortamet. 

Corfitz  Ulfeld! 

Tak  Gud,  at  jeg  er  saaret  i  min  Haand. 
Du  har  den  Skamløshed,  at  byde  mig 
Til  Viv  din  Frille? 

Ulfeld. 

Dina  er  saa  reen. 
Som  Himlen  paa  en  deilig  Foraarsdag. 
Vi  har  kun  leget  lidt  poetisk  sammen; 
Mit  hele  Bytte  —  var  et  Kys  iblandt. 

Walter 

henrykt 

Du  taler  Sandhed,  jeg  kan  see  det  paa  dig. 
Men  er  det  Sandhed  —  da  —  da,  Corfitz  Ulfeld! 
Giør  du  mig  meer,  langt  mere  lykkelig. 
End  Kongens  Naade  kunde  trylle  mig. 

Bekymret 
Men  du  —  du  elsker  ogsaa  Dina? 

Ulfeld. 

Nei! 
Jeg  elsker  Leonora,  Christians  Datter. 


d  by  Google 


fierde  handling. 

Waltee. 
Jeg  svimler  næsten  af  Henrykkelse. 
Fortvivlelsen  og  Glæden  vexler  alt 
For  voldsomt;  jeg  kan  neppe  fatte  mig. 

Ulfeld. 
Drag  du  til  Holsteen,  eller  drag  til  Tydskland; 
Gift  dig  med  Dina,  kiøb  en  Herregaard, 
Saa  Rug  og  Hvede,  plant  fortræflig  Frugt 
I  venlig  Abildgaard;  lev  med  din  Eva 
Som  Adam  i  dit  Paradiis;  vær  rolig! 
Den  sande  Menneskelyksalighed 
Bestaaer  i  en  idyllisk  huuslig  Ro. 
Jeg  har  ei  Ro.     Som  Skyen  drives  jeg 
Omkring  —  snart  Regnsky,  og  snart  Tordensky; 
Snart  Slør  for  Maanen  i  phantastisk  Dæmring, 
Snart  kold  og  sort,  med  Nattefrost  og  Storm. 
Det  er  nu  min  Natur. 

Rækker  ham  Haanden. 

Walter  —  Farvel! 
Walter 

rørt 
Kan  I  tilgive  mig,  at  Uret  jeg 
Har  eder  giort,  og  tvivlet,  ædle  Mand! 
Om  jer  Uskyldighed? 

Ulfeld 

omfavner  ham  dybt  rystet 

Uret,  min  Ven? 
Ak,  hvilket  Menneske  giør  stundom  ei 
Det  andet  Uret?     Hvo  for  Himlens  Gud 

Kan  stole  vel  paa  sin  Uskyldighed? 

River  sig  fra  ham,  og  gaaer. 

En  aaben  Alkove  til  Venstre.    Til  Høire  Døren.    En  Lampe  under 
Hvælvingen,  paa  Bordet  et  Ibenholtskors,  en  Krukke  med  Roser, 
et  Par  Bøger. 
Dina  i  Lænker,  Johanna  med  sin  lille  Datter. 

Dina 

venlig  raunter. 
1  komme  for  at  sige  mig  Farvel? 

Johanna. 
Din  Broder  kommer  strax.     O,  kiære  Dina  — 

Drager  hende  tilside,  saa  at  Barnet  ikke  hører  det. 

Gud  evig  være  lovet!  som  jeg  hører, 
Er  der  ei  Fare  meer.     Du  flygter  bort. 
Dina 

smilonde. 

Saaledes  har  de  aftalt  Sagen  sammen; 
Der  mangler  kun,  at  jeg  samtykker  i  det. 

Johanna. 
Der  kan  dog  aldrig  være  Tvivl  om,  Dina! 
Du  vil  dog  redde  Livet? 

Dina 

alvorlig. 

Ganske  vist! 
Hvo  redder  ei  det  Bedste,  naar  man  kan? 

Lille  Dina. 
Boer  Faster  ikke  meer  hos  os? 

Dina. 

Nei,  Barn! 
Jeg  flytter  snart. 

Lille  Dina. 
Her  er  slet  ikke  smukt 
I  denne  Stue. 

Dina. 
Livet  er  et  Fængsel. 
Jeg  har  dog  Roser,  seer  du  —  Jomfruroser; 
Dem  sendte  mig  Grev  Ulfeld  fra  sin  Hauge. 
Vel  sandt,  fra  Roden  er  hvert  Blomster  brudt; 
Dog  dufte  de  saa  friskt  endnu  i  Krukken, 
Som  om  de  sloge  Rødder  i  Naturen. 
Min  lille  Dina!  hør  mig.     Hvad  jeg  eier 
Testamenteerte  jeg  din  Faer  og  Moer. 
Der  er  kun  lidt  igien;  men  det  faaer  du. 

Tager  en  Bog  af  Bordet.  ' 

Først  denne  skiønne  Samling  af  Legender. 
Vel  er  du  luthersk,  Dina!  men  din  Moder 
Vil  vist  tillade  dig  at  læse  dem. 
Det  er  Fortælliitger  om  stakkels  Christne, 
Der  led  i  denne  Verden  bitter  Modgang, 
Men  som  med  Kiækhed  mødte  Fare,  Død. 
Mens  Baalet  brændte.  Bøddelsværdet  blinkte, 
Steg  Engle  ned  til  dem  paa  Retterstedet, 
Og  tog  dem  med  i  Skyerne  til  Himlen. 
Lille  Dina 

kysser  hende,  og  tager  Bogen. 

Tak,  kiære  Faster!  mange  Tak  for  Bogen. 

DINA. 


Dina. 
Her  er  endnu  en  anden  Bog;  men  den 
Er  mere  verdslig.     Læs  dog  ogsaa  den! 
See,  det  er  vore  gamle  Kæmpeviser. 
Alt  Barnet  elsker  høit  sit  Fædreland; 
Og  naar  du  læser  disse  Viser,  Dina; 
Blier  Fædrelandet  dig  alt  mere  kiært. 
De  stærke  Træk  af  længst  forsvunden  Tid 
Vil  røre  dig,  vil  præges  i  dit  Sind, 
Og  giøre  dig  fortrolig  med  det  Skiønne. 

Lille  Dina 

tager  ogsaa  denne  Bog. 
Tak,  kiære  Faster!  for  de  rare  Bøger. 
Jeg  skal  nok  læse  dem. 

Dina. 

Og  mindes  mig! 
Og  for  at  du  skal  ikke  glemme  mig, 
Vil  her  vi  plukke  nogle  Rosenblade, 
Og  lægge  dem  imellem  Bladene 

Paa  Bøgerne. 
Hun  giver  Barnet  en  Rose  af  Krukken«  tager  selv  en,  sætter  sig 
paa  en  Stol,  lægger  Bogen  i  Skiødet,  og  plukker  Blade  af 
Blomsten,  Bom  hun  lægger  i  Bogen. 

Lille  Dina 
hielper  hende,  og  hopper  af  Glæde. 
Ja,  lad  os  det!     O,  det 
Var  morsomt. 

Dina. 
Naar  saa  Dina  bliver  stor. 
Og  sidder  med  sin  Bog  en  deilig  Vaardag, 
Selv  rosenskiøn  imellem  Roserne, 
Naar  da  dit  Øie  falder  paa  det  visne, 

Det  brune  Blad  —  da  tænker  du  paa  Faster, 
Der  ogsaa  var,  som  du,  engang  en  Rose  — 
Men  nu  —  et  Blad  hensmuldnet  længst  i  Støv. 

Lille  Dina. 
Ja,  ja!  det  skal  jeg  nok.  ' 

Dina. 

Og  saa  Farvel! 
Giv  mig  et  Kys! 

Til  Johanna. 

Er  Pigen  ei  derude, 
Som  bringer  hende  hiem? 

Johanna. 

Jo,  kiære  Søster! 

Dina 

tager  Barnet  paa  Armen. 
Farvel,  min  Navne!  Gud  velsigne  dig. 
Og  skienke  dig  et  langt,  lyksaligt  Liv; 
Saa  har  ei  Dina  Vennerne  forladt. 

Lille  Dina 

kysser  hende  heftigt  flere  Gange. 
Farvel,  min  søde  Faster!  og  Godnat. 

Moderen  gaaer  ud  med  Barnet.    Dina  sætter  sig  ved  Bordet,  tager 
Roserne,  og  lugter  til  dem. 

Johanna  kommer  tilbage  med  Rudolf. 

Dina 

gaaer  dem  rask  i  Møde,  og  griber  deres  Hænder. 
Hør  mig,  min  Broder  og  min  Broderkone! 
Nu  maae  vi  ogsaa  tage  kiærligt  Afsked. 
Jeg  venter  Walter  om  et  Øieblik, 
Og  ene  maa  jeg  tale  med  den  Gode 

DINA. 


Johanna. 
Min  Søster!  som  du  vil. 

Rudolf. 

Min  kiære  Dina? 

Dina 

tager  et  Papir  ud  af  Bordskuffen. 
See,  Rudolf!  her  —  et  lille  Gavebrev 
Paa  hvad  jeg  eier.     Gaven  er  kun  ringe, 
Al  min  Formue  dog  —  fem  tusind  Daler. 
De  giør  maaskee  dig  til  en  holden  Mand. 
Forsag  al  Drik  og  Sviir,  bliv  ved  dit  Haandværk, 
Og  stræb  forfængelig  ei  efter  Flitter. 
Frimester  er  du  nu,  da  vorder  du 
Laugsmester  —  og  Bygmester  kan  du  vorde. 
Naar  da  til  lille  Dina,  Rudolf!  du 
Af  egne  Midler  bygger  op  et  Huus, 
Og  hænger  Blomsterkrands  i  hendes  Sparværk  — 

Tager  Roser  af  Krukkep. 

Indbland  da  denne  Haandfuld  —  visne  Roser, 
Lad  ud  den  titte  fra  den  friske  Krands, 
Og  tænker  Alle  —  paa  den  svundne  Dina! 

Hun  giver  ham  dem. 

Rudolf. 
Ja,  ganske  sikkert  skal  jeg  giemme  dem. 
Men  du  er  saa  høitidelig,  min  Søster! 
Som  om  du  tvivled  om  din  sikkre  Redning. 
Vær  vis  paa  den;  den  sørger  Ulfeld  for. 
Og  derfor  maa  du  heller  ikke  skienke 
Mig  din  Formue.     Walter  mister  Alt 
Formedelst  dig;  selv  blier  han  trængende  — 

Dina. 
Nei,  Rudolf!     Kongen  sørger  ndk  for  ham, 
Det  har  han  lovet. 

Rudolf. 
Ikke,  naar  han  hører, 
At  Walter  flygter  bort  med  dig. 
Dina. 

Hvo  veed, 
Hvad  der  kan  hændes.  —  Giem  dit  Brev,  min  Broder! 
Giør  siden  med  det,  hvad  du  vil;  men  giem  det 
For  Øieblikket. 

Rudolf. 
Godt!  jeg  giemmer  det. 
Dina 

munter. 
Farvel  nu,  gaaer  med  Gud!     Der  kommer  Walter. 
De  omfavne  hende,  og  gaae. 

Walter 

kommer. 
Min  stakkels  Dina!  staaer  med  sorte,  tunge 
Jernlænker  om  de  åkiønne  hvide  Hænder. 
Dina 

smUenåe, 
Ja,  Walter!  ja,  det  er  Coquetterie. 
Jeg  seer,  at  eders  Haand  er  ogsaa  bunden. 

Walter. 
Jeg  troer,  ei  Sorg  og  Fare  selv  for  Livet, 
Kan  knække  dette  sieldne  Pigemod. 
Dina 

sværmerisk  drømmende,  halv  sagte. 
Man  siger:     Haaret  voxer  paa  den  Døde 
Lidt  frem  endnu,  naar  Aanden  har  forladt 
Det  kolde  Legem.     Men  det  er  ei  Liv, 
Oehlenschlåger.  IX.  8 

Som  nærer  Væxten;  det  er  kun  en  Vane, 
Som  ikke  Døden  selv  saa  strax  kan  standse. 

Walter. 
Snart  er  den  frygtelige  Lænke  brudt. 

Dina. 
Naar  jeg  betænker,  hvad  I  offrer  mig  — 
Hvad  I  vil  offre  mig  —  saa  gyser  jeg, 
Tilbagebæver  for  den  Tanke  meer, 
End  selv  for  Døden. 

Walter. 

Og  hvad  er  mit  Offer? 
At  offre,  hvad  jeg  sætter  mindre  Priis  paa. 
For  hvad  jeg  skatter  høist,  er  intet  Offer. 

Dina. 
Og  naar  det  rygtes,  at  I  redded  mig, 
Da  negtes  eder  selv  den  Naadepenning, 
Den  sidste  Rest  af  Kongens  Godhed,  Walter! 
Som  undtes  jer. 

Walter. 
Og  troer  den  stolte  Dina, 
At  Walter  leve  vil  af  Levninger, 
Der  faldt  fra  en  fortørnet  Fyrstes  Bord? 

Dina. 
Hvad  vil  han  da? 

Walter. 
Begynde  rask  fra  forfra. 
En  tapper  Kriger,  dygtig  Ingenieur 
Kan  komme  frem  i  Verden  overalt. 
Saa  længe  der  er  Liv,  er  Krig  og  Nød; 
Den  Ene  lever  af  den  Andens  Død. 

Dina. 
Jeg  ikke  leve  vil  af  Nogens  Død. 
I  Fald  jeg  havde  villet  det,  saa  havde 
Jeg  ikke  reddet  Kongen,  røbet  Ulfeld. 

Walter. 
Miskiend  ei  Ulfeld,  miskiend  ei  vor  Ven! 
For  os  han  offrer  Alt;  han  flygter  bort. 
Som  vi. 

Dina. 
Blot  for  at  vi  kan  reddes?     O, 
Hvor  godt  du  kiender  Ulfeld! 

Walter. 

Bedste  Dina! 
Du  har  hørt  feil,  har  misforstaaet  ham. 
Ulykkelig  var  denne  Misforstand, 
Den  bragte  dig  og  mig  og  ham  i  Nød. 
Lad  den  ei  rase  meer! 

Dina. 

Saa  raser  jeg? 
Og  det  var  mig,  der  som  en  daarlig  Qvinde 
Har  styrtet  dig  og  Ulfeld  i  en  Afgrund? 
Det  troer  du  nu? 

Walter. 
.Du  skulde  seet,  hvor  ædelt 
Han  taalte  min  Fornærmelse. 

Dina. 

Jeg  veed  det, 
Rudolf  har  sagt  mig  Alt.     I  duelleerte. 

8* 

Walter. 
Til  fælles  Ære  var  en  Kamp  nødvendig, 
Men  Venskabs  Blomst  steg  frem  af  denne  Kamp. 

Dina. 
En  herlig  Ananas  af  Giødskebænken ! 
Og  hvorfor  Skieldsord  først  mod  slig  en  Mand? 

Walter. 
Fordi  han  ikke  var  den  Mand,  jeg  troede. 

Dina. 
Saa  har  I  faaet  nu  en  anden  Tro? 
O,  hvor  dog  Livet  leger  Blindebuk, 
Og  leder  os  til  Bedstemoders  Dør, 
Den  Lem,  hvor  hun  steg  ned  —  og  hvor  vi  følge. 
Hvad  hielper  det,  at  rive  Bind  fra  Øiet? 
Vort  Øie  sløres  jo  dog  strax  igien. 
Ei,  stakkels  Amor!  du  er  ene  blind; 
Bhndt  Haabet  er,  og  Venskab  blindt,  som  Hadet, 
Og  først  bag  Gravens  Mørke  see  vi  klart. 

Walter. 
Du  er  forstemt,  og  det  er  saa  naturligt; 
Men  Klynkeri  var  aldrig  din  Natur. 
Jeg  venter  dig  paa  Skibet  denne  Nat; 
Og  Ulfeld  kommer  som  din  Redningsengel, 
Og  bringer  dig  til  mig. 

Dina. 
Velan,  velan! 
Saa  lad  os  være  muntre,  tvinge  Lykken! 
Jeg  troede  før  at  eie  kun  een  Ridder  — 
Det  var  et  Selvbedrag,  thi  jeg  har  to. 
Saa  gaa,  min  Helt!  og  vent  med  Munterhed 

Paa  Dina.     Snart  vi  sees  igien.     See  der, 
Der  har  du  Roser!     Det  er  Ulfeids  Roser, 
Jeg  ingen  andre  har  at  give  dig; 
Men  han  tillader  gierne  mig  at  dele 
Dem  med  sin  Ven.     Tag  disse  Blomster,  Walter! 
Hun  tager  de  sidste  Boser  ud  af  Krukken,  paa  en  eneste  nær. 
Og  giem  dem,  til  jeg  kommer. 

Walter 

tager  dem  henrykt,  og  siger: 

Dina!  ræk  mig 
Din  lænkebundne  Haand. 

Hun  rækker  ham  den,  han  kysser  hendes  Haand. 
Det  Kys  indvier 
Dig  til  min  Brud.     Lov  mig  at  vorde  min! 
Da  voxer  Vingen  til  fornyet  Mod. 
Det  er  ei  nogen  uerfaren  Dreng, 
Som  blusser  for  dig;  Manden  elsker  dig. 
Mig  gik  det  modsat  af  saamangen  Anden, 
Der  først  begyndte  Livet  med  at  føle. 
Mit  Ungdomssværmeri  bestod  i  Nyttens 
Tilbedelse;  jeg  agted  ikke  nok 
Den  skiønne  Kunst,  der  Livet  gi  ør  til  Kunst  — 
Men,  hulde  Dina!  vær  min  Musa  du. 
Og  gierne  slipper  jeg  da  Statens  Ror, 
Og  griber  Bondens  Ploug,  og  bygger  mig 
I  Kiærlighedens  Paradiis  en  Hytte, 
Hvoraf  ei  Herregunst  kan  jage  mig.  Gaaer. 

Dina 

ene. 
Nu  sværmer  han,  nu  kom  hans  Tid;  som  Yngling 
Han  rolig  var,  nu  blusser  han  som  Mand. 

Man  siger,  der  er  Oldinge,  som  først 

I  Vinteriis  af  Amors  Straale  rammes.  — 

Min  Ild  er  slukt  —   den  jordiske.     Nu  kiender 

Jeg  Giøglebilledet.  —  Nei,  Walter!  du 

Skal  ikke  nøies  med  Smaalevninger 

Af  dette  Hierte;  da  fortiener  vel 

Et  heelt,  et  stort,  et  friskt  og  et  uskyldigt.  — 

Jeg  føler  mig  dog  træt,  og  jeg  vil  sOve 

For  sidste  Gang  —  for  atter  op  at  vaagne 

Paa  Jorden.     Ulfeld  kommer  at  befrie  mig. 

Og  jeg  maa  møde  ham  med  Kraft,  for  ei 

At  lade  mig  forføre  til  en  Flugt. 

Modig. 

Du  skialv  for  Pinebænken,  Dina!  men 
Du  skiælver  ikke  for  en  Bøddeløxe. 

Gaaer  ind  i  Alkoven. 


VÆRELSE  HOS  ULFELD. 

Christian  den  Fierdes  Billed  i  Legemestørrelse  hænger  paa  den  ba- 
geste Væg.    Eleonora  Christine,  klædt  som  Fiskerinde,  med  en 
Maske  i  den  ene  Haand,  et  Papir  i  den  anden,  kommer  ind  ad  den 
ene,  Ulfeld  ad  den  anden  Dør. 

Eleonora. 
Min  Corfitz!  du  er  ikke  færdig  end? 
Vi  maae  dog  kiøre  sammen  snart  til  Slottet. 

Ulfeld. 
Ja,  vi  skal  ikke  skilles  ad,  min  Hustru! 

Eleonora. 
Men  det  er  seent  alt  hen  ad  Natten.     Vi 
Maae  være  der,  før  Dronningen  gaaer  bort. 

Ulfeld. 
Vær  ubekymret! 

Eleonora. 
Hvilket  herligt  Indfald  — 
Du  har  dog  mange  gode  Indfald,  Corfitz!  -** 
At  i  den  store  Maskerade,  holdt 
Paa  Slottet,  Deel  vi  tage,  klædt  som  Fisker 
Og  Fiskerinde.     Jeg  mig  nærmer  ydmygt 
Da  Dronningen,  og  overrækker  hende 
Det  lille  Dannebrog,  hvori  med  Perler 
Er  stukket  hendes  Navnetræk  med  Krone. 
Jeg  synker  paa  mit  Knæ,  og  rækker  hende 
Det  hlle  Vers. 

Ulfeld. 
Har  du  det  færdigt? 

Eleonora. 

Ja, 
Her  er  det. 

Rækker  ham  Papiret. 

Ulfeld 

læser  det 
Det  er  smukt,  men  alt  for  ydmygt. 
Tilgiv,  at  nu  jeg  først,  min  ædle  Hustru! 
Betroer  dig  Sagens  rette  Sammenhæng. 
Sandt  nok,  der  er  paa  Slottet  Maskerade; 
Men,  Leonora!  det  er  ei  den  Sal, 
Hvortil  jeg  bringer  dig,  skiøndt  den  er  stor. 
Men  min  er  større. 

Eleonora. 
Ha,  hvad  mener  du? 

Ulfeld. 
Det  sølvblaa  Hav.     Nu  er  det  vel  ei  blaat, 
Nu  er  det  sort;  men  Mørket  staaer  os  bi. 

Eleonora. 
Forklar  dig! 

Ulfeld. 
Dinas  Redning  ønsker  du 
Saa  høit,  som  jeg. 

Eleonora. 

Den  har  du  lovet  mig. 

Ulfeld. 
Paa  Slottet  feirer  Hoffet  Maskebal; 
Der  flagrer  Spøgen,  som  en  Sommerfugl. 
I  Morgen  tidlig  reiser  man  Skafot 
For  Dina  nær  den  samme  Plads;  da  hyler 
Natuglen  fra  de  gamle  Kobbertage. 

Eleonora. 
O,  gode  Gud! 

Ulfeld. 
Frygt  ei!     Jeg  driller  Spøgen, 
Og  giekker  Sorgen.     Dina  skal  ei  døe, 
Skiøndt,  som  en  Myg,  hun  flyver  selv  i  Lyset. 
Men  hendes  Redning  koster  os  endeel: 
Vor  Lykke  her  i  Danmark;  thi  du  indseer, 
Naar  Kongen  hører,  Dina  flygtet  er 
Ved  Ulfelds  Hielp,  saa  har  i  Danmark  Ulfeld 
Spilt  sine  sidste  Kort. 

Eleonora. 

Ak!  det  er  troligt. 

Ulpeld. 
Saa  bliver  Ulfeld  landsforviist,  som  Walter. 
Nu  veed  du,  jeg  har  altid  havt  den  Mening: 
Skee  raskt  og  snart,  hvad  dog  engang  skal  skee! 
Jeg  forekommer  Dommen,  reiser  bort, 
Og  sparer  mine  Fiender  Møien  med 
At  landsforvise  mig. 

Eleonora. 

Endnu  i  Nat? 

Ulfeld. 
I  Morgen  tidlig  var  det  alt  for  silde. 
Jeg  har  bestukket  Vagterne  med  Guld. 
Der  er  ei  sørget  for  at  vogte  hende 
Med  megen  Omhu;  slap  hun  ud,  jeg  troer 
Ei  Kongen  vilde  ærgre  sig  derover. 
Fra  Blaa  Taarn  bringer  hende  Vagten  ned 
I  Baaden  ,—  Vagten  flygte  maa  med  hende  — 
Hvor  Walter  venter. 

Eleonora 

bedrøvet. 

Skal  vi  flye  med  Dina? 

Ulfeld. 
Hvor  kan  du  troe,  jeg  skulde  giøre  dig 
Et  saadant  Forslag?  Stadens  Gouverneur 
Har  Stadens  Nøgler;  jeg  er  Gouverneur. 
En  Vogn  udruller  os  af  Østerport 
Til  Helsingør;  en  hollandsk  Galiot 
Der  venter  os.     Saa  seile  vi  til  Holland, 
Til  Sverrig,  hvor  du  vil,  kun  ei  til  Danmark. 
O,  hvor  jeg  kommer,  er  jeg  høist  velkommen. 
Det  veed  jeg  vist.     Propheten  agtes  ei 

I  eget  Fædreland ;  men  jeg  skal  lære 
De  gode  Jyder  at  høiagte  mig. 

Eleonora. 
Og  vore  Børn? 

Ulfeld. 
Dem  er  der  sørget  for. 
De  blev  alt  pakket  ind  og  sendt  forud, 
For  at  forhindre  Graad  og  ømme  Scener. 

Griber  hendes  Haand. 
Nu  maae  vi  selv  ei  være  Børn. 

Eleonora. 

Du  nænner 
At  saare  mig  endnu? 

Ulfeld. 

Nei,  paa  min  Ære! 
Men  jeg  er  oprørt,  denne  Stund  er  vigtig, 
Thi  Dinas  Frelse  ligger  mig  paa  Hiertet. 
Farvel  et  Øieblik!     Og  saa  til  Holland!  Gaær. 

Eleonora 

ene. 
Og  saa  til  Holland!  hvor  du  vil,  kun  ei 
Til  Danmark  atter!  —  Corfitz  Ulfeld!  o. 
Du  elsker  ei  dit  Fædreland,  som  jeg. 
Ei  Hollands  Sumper,  eller  Stenene 
Paa  Sverrigs  Bierge  faae  mig  til  at  glemme 
De  grønne  Bakker  og  de  gyldne  Marker, 
Hvor  Hytten  staaer,  og  Kongeborgen  staaer, 
Som  saae  mit  Barndoms-  og  mit  Ungdomsliv. 
O,  Fredriksborg  og  Rosenborg!  saa  skuer 
Jeg  eder  aldrig  meer?     I  vinke  mig 

Ei  fiernt  med  eders  Spiir.  —  Den  store  Mand, 
Som  leved  og  som  hersked  der,  er  død; 
Dog  glædte  det  mig,  og  det  trøsted  mig, 
At  gaae  i  Hallerne,  hvor  Christian  leved. 

Vender  sig  mod  Baggranden. 
Der  hænger  Carl  van  Manders  store  Billed 
Af  Christian  den  Fierde. 

Knæler. 

Elskte  Fader! 
Hvi  kan  dit  Billed  ikke  følge  mig? 
Det  er  for  stort. 

Lægger  Haanden  paa  Hiertet. 

Dog  større  staaer  det  her. 
Staaer  op. 
O,  saae  du  nu  din  kiære  Datter,  Christian! 
Som  Fiskerinde  staae  for  dig  til  Afsked, 
Du  vilde  signe  mig.     Saa  følg  mig  da, 
Du  høie  Skygge!  tilgiv  din  Christina; 
Hun  flygter  ikke  fra  sit  Fædreland, 
Hun  følger  sine  Børn  kun  og  sin  Mand.       Gaaer  ind. 


DINAS  FÆNGSEL. 

CJlfeld.    Fangefogdex. 

Fangefogden 

sagte. 
Hun  sover. 

Ulfeld. 
Hvilken  Aandskraft  i  den  Pige! 

DINA. 


Fangefogden. 
Hun  er  i  megen  Fare;  Tiden  er 
Forløbet  om  et  Øieblik,  thi  Vagten 
Blier  afløst  —  ikke,  som  vi  troede  først, 
Hver  anden  Time,  men  hver  Time,  Herre! 
Jeg  angst  var  for,  I  ikke  skulde  komme 
Til  rette  Tid.     Dog  har  vi  et  Qvarteer  — 

Ulfeld. 
Væk  hende! 

Fangefogden. 
Hun  er  vaagnet. 
Ulfeld. 

Træd  tilside! 
Fangefogden  gaaer  ud. 

Dina 

kommer  bleg  og  forvirret  ud  af  Alkoven. 

Hvo  vakte  mig?     Min  Bøddel? 
Ulfeld. 

Corfitz  Ulfeld. 
Dina. 
Ha,  ganske  rigtig! 

Ulfeld. 
Frelst  paa  Sverrigs  Kyst 
Vil  du  fortryde  snart  din  Haardhed  mod  mig. 

Dina. 
Ja,  Corfitz!  meget  har  jeg  at  fortryde, 
Men  fremfor  Alting,  at  jeg  ikke  strax 
Var  haard  imod  dig. 

Ulfeld. 

Kom  nu,  Dina!  kom! 
Den  Skildvagt,  som  bevogter  Fængslets  Dør, 
Er  vunden  for  dig.     Skynd  dig!  du  er  reddet. 

Dina. 
Min  Siæl  er  reddet,  haaber  jeg  til  Gud. 
Den  sidste  Naade,  jeg  bad  Kongen  om: 
En  Siælesørger  af  min  egen  Tro, 
Til  Trøst  og  Følge  paa  den  sidste  Vandring, 
Vil  ikke  negtes  mig. 

Ulfeld. 

Du  raser,  Dina! 
Ha,  dræb  dig  ikke  selv! 

Dina. 
Du  dræbte  mig. 
Da  du  til  nedrig  Løgnerske  mig  løi. 
Ulfeld 

heftig. 

Dit  sHierte  løi,  din  Siæl,  din  Aaand  beløi  mig, 
Da  du  om  Corfitz  Ulfeld  kunde  troe, 
Han  var  en  ussel  Morder. 

Dina. 

Skulde  jeg 
Ei  troe  mit  eget  Øre? 

Ulfeld. 

etolt  og  heftig. 
Dina!  nei; 
Thi  Hørelsen  er  kun  en  ussel  Sands, 
Og  Aanden  dømmer  ikke  sandseligt. 

Dina. 
Det  er  mig  alt  for  høit. 

Ulfeld. 

Jeg  redde  maa 
Min  Ære  for  dig,  før  jeg  redde  kan 
Dit  Liv.     Saa  viid:     Du  hørte  ganske  ret, 

Et  skiebnesvangert  Ord  om  Giftens  Virkning; 
Men  hvad  du  hørte,  var  en  Vredeslyd, 
Et  Skrald,  forstummet  hurtigt  som  det  kom, 
Et  Indfald,  yttret  i  Forbittrelsen 
Til  den,  der  har  sin  Mands  Fortrolighed 
Heel,  som  hans  eget  Hierte:  til  hans  Hustru. 
Du  snapped,  som  en  fiendtlig  Dæmon,  Ordet 
Fra  Hemmeligheds  Alter,  fløi  dermed 
Til  Landets  Domstol.     Aldrig,  aldrig  var 
Det  sat  i  Værk,  saa  sandt  Gud  Herren  lever, 
Saa  sandt  jeg  hist  vil  nyde  Salighed. 
Dina 

forfærdet. 
Ulykkelige!  hvorfor  sagde  du 
Mig  ikke  strax,  hvad  nu  du  siger  mig? 
Saa  havde  du  forseglet  disse  Læber. 
Det  var  din  Stolthed,  Corfitz!  og  din  Hovmod, 
Som  ei  tillod  dig  det.  —  Velan!  det  glæder 
Mig  dog  for  dig;  og  det  bedrøver  mig. 

Rækker  ham  Haanden. 

At  jeg  har  troet  saa  slet  om  dig.     Nu  døer 
Jeg  med  en  større  Rolighed. 
Ulfeld. 

Du  skal 
Ei  døe. 

Dina. 
Jeg  er  en  Synderinde,  Corfitz! 
Og  du  en  Synder.     Lad  ved  Hanegalet 
Os  ei  fornegte  Sandheden!     Hvad  skulde 
Jeg  længer  leve  for?     Min  Blomst  er  brudt. 
Min  Kiærlighed  til  dig  —  i  Grunden  slet  — 
Har  tabt  sin  Rose;  Tornen  staaer  igien.  — 

Jeg  vil  med  pralerisk  Veltalenhed 

Ei  sminke,  mens  jeg  skrifter,  mine  Lyder. 

Dumdristig  overtraadte  jeg  Naturen, 

Og  lefled  med  et  stolt  og  sværm  ersk  Lune, 

Der  mindst  tilkommer  Qvinden.     Ha!  men  du  — 

Du,  Corfitz!  spilled  ingen  bedre  Rolle. 

Jeg  vilde  Riddertidens  Eventyr, 

Og  du  dens  Magt  og  dens  Selvraadighed. 

Til  Qvinde  var  jeg  alt  for  meget  Mand ;     ^ 

Men  du  til  Mand  var  alt  for  meget  Qvinde, 

Forfængligheden  svækkede  din  Kraft. 

Selvkiærlighedens  Blus,  som  Lygtemand, 

I  Sumpen  leder  dig,  det  gaaer  dig  ilde. 

Det  kan  ei  Andet.     Corfitz  Ulfeld!  hør 

Min  sidste  Drøm:     Jeg  i  din  Hauge  stod, 

Hvor  sidst  vi  mødtes;  da  forsvandt  dit  Pallads, 

De  skiønne  Træer  og  Blomster  —  Alt  forsvandt. 

Kun  nogle  fæle  Stene  blev  tilbage. 

Da  saae  jeg  dig  landflygtig, "  ussel  døe 

I  dine  Sønners  Arme  ved  en  Sø, 

Og  næppe  fandt  dit  arme  Liig  et  Læ 

Paa  Marken  ved  et  trøsket  Piletræ ; 

En  Taarepiil  dig  dog  sin  Skygge  gav  — 

Og  den  blev  Monumentet  paa  din  Grav. 

Man  hører  udenfor  Geværklirren  af  Vagten,  8om  bliver  aflirøt. 

Ulfeld, 
Usalige!  du  kan  ei  reddes  meer. 

Iler  bort. 
En  Munk  træder  ind. 

Dina. 


Hun  tager  Korset  paa  Bordet  ud  af  Fodfestet,  og  den  sidste  Rose 
af  Krukken. 


Jo,  reddes  kan  jeg! 
)] 

Denne  sidste  Rose 
I  Ghristi  Kors! 
Hun  vikler  Rosen  om  Korset,  og  siger  til  Munken,  som  nærmer  sig : 

Kom  nu,  min  Skriftefader! 
Og  følg  mig  til  Barmhiertighedens  Dør; 
Men  styrk  mig  først  med  din  Velsignelse. 

Hun  knæler,  Munken  lægger  den  ene  Haand  paa  hendes  Hoved,  og 
peger  med  den  anden  til  Himlen.    Hun  kysser  nedbøiet  Korset. 

Tæppet  folder. 


d  by  Google 


LANDET 
PUNDET  OG  FORSVUNDET. 


ET  NORDISK  HELTESPIL. 


Oehlenschlåger.     IX.  ^ 

PERSONERNE. 


Hleb  Ægir,  Havets  Gud,  Prolog. 


Biørn  Asbrandson, 

Thuride  Snorresdatter. 

Steen,  Biørns  Staldbroder. 

Thorkil  Eigilson. 

En  Svend. 

Biørn  hhn  Unge. 

Halfdan  Gamle. 

Sigmund. 

Flere  Islændere. 

I    Trælle. 
:  Vilde. 

Hler  Ægir, 

i  Harnisk  af  Sølvskæl,  med  Koralkrone,  Tangskiæg  og  Baadshaga 
Hier  Ægir  seer  I,  gamle  Nordens  mægtige  Gud; 
Og  Gud  endnu,  thi  Guden  findes  ogsaa  der, 
Hvor  sløvet  Blik  ham  seer  ei  meer.     Min  Kongestol 
Ei  blot  paa  Hlesø  reist  jeg  har,  men  trindt  omkring, 
Hvor  Bølgen  fraader  i  vilde  Skum  paa  Kyst  og  Field. 
Mig  var  det,  som  i  fordums  Tid  Vikinger  drev 
Til  alle  Strande;  som  ad  Rhinen,  Seinens  Flod 
Dem  hialp  til  herlige  Seiervinding.     Mig  det  var. 
Der  drev  til  Island  tappre  Skares  ædle  Slægt, 
Da  Gorm,  og  Harald,  Erik  Nordens  Riger  tvang; 
Mig  var  det,   som  paa  svage  Plankers  møre  Bræt  — 
Veiviser  var  endnu  ei  Biergets  Tryllenaal  — 
Drev  Nordens  Helte,  hen  ad  skummende  Bølgeryg, 
Island  at  finde,  Grønland  med  sit  Straalefield. 
Men  ei  til  lis  blot,  længer  ned  jeg  viste  dem. 
At  træffe  mere  sydligt  Land,  hvor  DTuen  groer. 
Og  længe  før  Colombo  vandt  Opdagerroes, 
Fem  hundred  Aar  forinden,  lærte  Nordens  Mænd 
Af  Ægir  Vei  til  Verdens  endnu  skiulte  Deel. 
I  tykke  Taager  hyllet  længst  min  Ære  stod  — 
Den  Skiebne  deelte  jeg  med  Thor,  med  Odin  selv; 

9* 

Dog  —  Jordens  hellige  Levekraft  kan  ei  forgaae, 
Og  Tiden  skiuler  Sandhed  kun  en  stakket  Tid. 
Nu  veed  Heimskringla  meer  om  gamle  Nordens  Færd : 
Dets  Guder  blomstre  friskt  igien  i  Skialdeqvad, 
Og  vor  Bedrift  har  Mimers  Børn  i  Kilden  læst. 
Hvad  Urdur  saae,  forkynder  atter  Varandi, 
Og  Skuld  skal  hævde  søsterlig  den  gamle  Ret. 

Seer  her  et  Billed  af  den  Helte- Hyrdeslægt, 
Der  fandt  det  skiønne  Viinland,  som  igien  forsvandt! 
Men  ei  forsvinde  skal  den  Roes  i  Fremtids  Bog, 
Der  vel  tilkommer  Fædrenes  Opdagerfærd  — 
Og  Freias  Magt.     Thi  Hiulet  driver  Elskovs  Diis 
I  mange  Ting^  og  Hiulet  ogsaa  drev  hun  her. 

EN  HAL  HOS  EN  RIG  BONDE  PAA  ISLAND. 

Vindveslugerne  i  Baggranden  ere  borttagne,  saa  man  seer  Havet. 

BlJØRN   ASBBANDSON.     ThURIDE. 

BløEN. 

U,  kiære  Hal!  mit  Øie  seer  dig  glad  igien, 

Lidt  mindre  vistnok  nu,  end   før,  da  jeg  som  Dreng 

Halvvoxen  sad;  da  dobbelt  stor  du  tyktes  mig. 

Da  kiendte  jeg  saa  lidt  endnu  til  Verdens  Kreds; 

Men  Fædrenes  Bedrifter  stod  mig  straalende. 

Naar  gamle  Thiodolf  forelæste  Vøluspa, 

Greb  jeg  besiælet,  med  alt  hærdet  Drengehaand, 

Høisædeis  Stolper,  hvor,  ved  Knivens  kunstige  Snit, 

Thors,  Odins  Billeder  pryde  Knappen;  Stolperne, 

Min  Stammefader  Ingolf  kasted  fra  sit  Skib, 

At  finde  det  ham  af  Guderne  bestemte  Land. 

Her  sad  den  store  Vinterskare  lyttende 

Til  gamle  Sagn  — 

Thuride. 
O,  Biørn!  det  giør  den  tidt  endnu. 

Men  ei  blot  Oldbedrifteme  vi  glædes  ved, 

Men  Nutids.     Island  feirer  gierne  Glædesfest, 

Hvergang  tilbagevender  tro,  vidtfarne  Søn. 

Og  længe  vented  vi  dig.  Biørn,  navnkundig  alt 

Som  Skiald  og  Helt,  før  du  forlod  os!    Lampen  her 

At  tændes  ved  Midsommerstid  behøver  ei; 

Men  seent  i  Aftensvalingen  forsamles  vil 

Den  hele  Bøigde,  lyttende  til  dit  Reiseqvad. 

Biørn. 
Ja,  meget  vistnok  eder  jeg  fortælle  kan. 
Vidførle  har  man  kaldet  mig;  thi  Brødrene 
Paa  Sikilei  jeg  giested,  i  Dublin  jeg  var, 
I  Bretland,  Danmark,  Norge. 

Thuride. 

Bytte  rigeligt 
Du  vandt  paa  disse  Tog.    Hvad  bærer  der  din  Arm? 
En  Guldring? 

Biørn. 
Ja,  Thuride!  dette  Tryllemalm, 
Som  frister  Jordens  Børn  til  Blodsudgydelser. 
Før  bar  jeg  to. 

Thuride. 
Har  alt  maaskee  paa  fremmed  Kyst 
En  Brud  den  anden  vundet? 
Biørn. 

Jeg  er  Brudgom  ei, 
Forlovet  ei;  dog  blev  ei  derfor  Hiertet  frit. 

Thuride. 
Hvorledes  misted  du  da,  Biørn!  den  anden  Ring? 

Biørn. 
Jeg  misted  ei,  jeg  gav  den  bort. 

Thuride. 

Til  hvem? 
Biørn. 

Det  veed 


Jeg  ikke  selv. 


Thuridé 

leer. 

Giest  Blinde!  taler  Gaader  du? 

Biørn. 
Let  kan  jeg  løse  Gaaden  dig  med  korte  Sagn: 
Paa  Havet  traf  engang  en  mægtig  Viking  mig; 
Mit  ene  Skib  kun  stod  sig  slet  mod  Vendens  tre, 
Og  vist  han  havde  fanget  mig  og  solgt  som  Træl, 
Hvis  pludselig  til  Hielp  mig  ei  —  ham  sendte  Thor  — 
En  Landsmand  did  var  kommen.    Skibet  kiendte  jeg 
Af  Billedstavnen ;  Taagen  ei  forundte  mig 
At  see  min  stolte  Redningsmand,  som  søgte  bort 
At  smutte  fra  sin  Roes,  sin  Tak.    Dog  lyktes  mig  — 
Jeg  kaster  godt  —  at  værpe  Ringen  paa  hans  Dæk. 
Han  tog  den  op,  jeg  saae  hans  Haand  udstrakt  med  den, 
Og  Hovedet,  med  Hi  elm  og  stærke  Lokkers  Pragt, 
Tilvinkte  mig;  saa  svandt  han. 
Thuride. 

Selsomt! 

Biørn. 

Slige  Ting 
Paa  Eventyr  os  hænde  tidt.     Men,  væne  Mø! 
Mig  gaaer  det  Vøggur  modsat,  hos  den  danske  Hrolf : 
Den  ene  Arm  sig  skammer  over  gyldne  Pragt, 
Som  broderligt  den  offrer  med  den  anden  ei; 
Den  gavmild  være  vil,  som  hiin. 

Thueide. 

Hvad  .mener  du? 
Biørn. 
Jeg  mener,  at  jeg  byde  vil,  Thuride!  dig, 
Min  Pleiesøster,  kiær  fra  spæde  Barndomstid, 
En  Gave,  hvis  du  Gaven  ikke  stolt  forsmaaer. 

Thuride. 
Du  har  vel  nok  af  slige  Ringe? 
Biørn. 

Fieer  end  den; 
Dog  bød  ei  Biørn  Thuride  Ringen,  var  den  ei 
Hans  bedste  Smykke. 

Thuride 

kæmpende  med  sig  selv. 

Gode  Biørn!  jeg  takker  dig  — 
Vil  ei  med  Afslag,  Pleiebroder!  krænke  dig. 
Det  være  skal  —  min  Brudepynt. 
Biørn 

forfærdet. 

Din  Brudepynt? 

Thuride 

ængstelig  forlegen. 
Jeg  bøier  og  udvider  den,  den  holde  skal 
Mit  Hovedhaar  om  Issen.  —  Tak  endnu  en  Gang! 
Nu  Davren  jeg  berede  maa  til  Spisetid. 

Hun  hilser  ham  venligt,  og  skynder  sig  ud. 

Biørn 

stirrer  længe  taus  efter  hende. 
Det  var  et  Lyn  fra  uformodet  Tordensky, 
Der  sneg  sig  over  Hov'det  mig,  som  kulsort  Grif, 
1  lysblaa  Luft,  og  traf  —  men  ikke  dræbte  mig. 
Og  lamme  skal  det  heller  ei  det  trufne  Bryst. 
>Min  Brudepynt!«     Def  Ord  forandrer  alle  Ting. 

Naar  sydlig  Glæde  giøgled  og  forlysted  mig 

I  Sikilei  og  Velskland  —  stedse  tænkte  jeg: 

Det  var  Alt  andet  hiemme,  da  paa  Island  du 

I  Hallen  hos  Thuride  sad;  og  bedre  blier 

Det  først,  naar  du  hos  hende  sidder  der  igien. 

Naar  jeg  for  Danerkongen  sang  —  han  hædred  mig, 

Han  gav  mig  disse  Ringe,  der  igien  forsvandt; 

Naar  høit  i  Hal  han  satte  mig,  da  tænkte  jeg: 

Det  var  Alt  andet  hiemme,  da  paa  Island  du 

I  Hallen  hos  Thuride  sad;  og  bedre  blier 

Det  først,  naar  du  hos  hende  sidder  der  igien. 

Naar  Adelstein  mig  viste  Vennesalighed, 

Fordi  min  Hedningharpe  klang  til  Ghristendom, 

Hist  i  det  Land,  min  Bedstefader  brat  forlod, 

Fordi  han  stolt  foragted  Haralds  Enevold  — 

Sang  jeg  dog  tidt  om  Aftnen,  naar  jeg  ene  stod: 

Det  var  Alt  andet  hiemme,  da  paa  Island  du 

I  Hallen  hos  Thuride  sad,  og  bedre  blier 

Det  først,  naar  du  hos  hende  sidder  der  igien. 

Steen  kommer. 

Biørn. 
Fostbroder!  est  du  der? 

Steen. 
Og,  Biørn!  det  undrer  dig? 
Forundres  burde  meer  du  over,  Steen  ei  var 
Et  Øieblik,  hvor  Biørn  er;  han  er  dog  dit  Lam, 
Det  veed  du  nok,  og  du  —  du  est  hans  Klokkefaar. 

Biørn. 
Biørn  er  ei  Faar;  og  est  du  Lam,  da  synded  du 
Hårdt  mod  Naturen,  naar  som  Ulv  du  Lammet  beed. 

Steen. 
Du  est  lidt  vranten,  skiøndt  du  hykler  Munterhed. 

Biørn. 
Jeg  er  ei  Hykler. 

Steen. 
Nei;  men  du  est  trættekiær. 

Biørn 

rækker  ham  Haand. 
Tilgiv  din  Ven! 

Steen. 
Hvad  fattes  Vennen? 
Biørn. 

Ven!  —  en  Brud. 
Steen. 
For  første  Gang  din  Mund  mig  yttrer  sligt  et  Savn. 

Biørn. 
Min  Mund  fortaug,   hvad  Hiertet  daglig  sladdred  om. 

Steen. 
Saa  lidt  man  stole  kan  paa  Vens  Fortrolighed! 

Biørn. 
Med  ømme  Længsler  ei  man  plage  skal  sin  Ven. 
Og  nu  —  nu  vil  jeg  heller  ikke  kiede  dig 
Med  langsomt  at  fortælle  dig,  hvordan  mit  Haab 
Om  ung  Thurides  Elskov  —  før  en  Diamant  — 
Forsvandt  i  Dag  som  Dugg  for  hendes  Morgensol. 
Nei,  glæde  dig.  Fostbroder!  vil  jeg  tværtimod; 
Thi  nu  har  din,  nu  har  min  Attraa  lige  Meed. 
Før  hiem  vi  drog,  du  foreslog  mig,  først  at  gaae 
Paa  Eventyr,  Opdagerreiser.     Skiønne  Land, 
Af  Leif  og  Thorfin  fundet  alt  —  hvor  Vinen  groer  — 
Beboet  alt,  men  forstyrret  af  den  onde  Qvind, 

Af  Freiadiis,  der  som  til  Spot  bar  dette  Navn  — 
Ulykken,  troer  jeg,  kommer  meest  fra  Qvindeme. 

Steen. 
Et  spædt  og  nyfødt  Barn  er,  Biørn!  dit  Qvindehad. 
Thuridé,  tænkte  jeg  dog  vist,  var  from  og  god. 

Biørn. 
Det  tænkte  jeg  med;  men  man  kan  bedrage  sig. 

Steen. 
Og  hvormed  har  Thuride  da  bedraget  dig? 
Gav  hun  sit  Ord? 

Biørn. 
Nei,  Steen!  men  hun  mig  gav  sit  Blik; 
Og  bedre  taler  Øiet  Elskovs  Sprog,  end  Ord. 

Steen. 
Utydeligt  er  Sproget;  det  ei  negtes  kan. 

Biørn. 
Som  alle  Sprog  for  den,  der  ei  har  lært  dem  ret. 

Steen. 
Sprogmesterinde  blev  dig  da  den  Vænes  Blik! 

Biørn. 
Spøg  ei!     Jeg  er  til  Spøg  ei  stemt.     Men  ynder  du 
Endnu  din  Ven,  saa  følg  mig;   thi  med  Elskovs  Tab 
Mig  Venskabs  vilde  vorde  vistnok  alt  for  svart. 

Steen. 
Frygt  ei  for  det! 

BløBN. 

Du  følger  migV 
Steen. 

Til  Fensal  ei  — 
Usfdig  Elskov  finder  jo  sit  Gimle  lukt; 
Men  —  dersom  det  kan  trøste  dig  —  til  Jotunheim. 

Biørn. 
Du  est  en  ærlig  Ven,  det  veed  jeg:  Spøgen  kun 
Du  vikler  som  et  Bindsel  om  din  Broders  Saar. 

Steen. 
Hvo  er  Thurides  Brudgom? 
Biørn. 

Det  er  ikke  mig, 
Det  er  mig  nok;  og  mere  fik  den  Ilende 
Mig  ikke  sagt.     Gaa,  Steen!  og  giv  Befaling  til, 
At  Skibet  ikke  lenses,  men  at  tværtimod 
Alt  klart  er  inden  Borde  til  en  Atterfart. 
Vi  reise  bort  endnu  i  Aften. 
Steen. 

Alt  saa  snart? 
Biørn. 
Jeg  vil  ei  holde  Faklen  til  den  Bryllupsfærd. 
En  ordknap  Afsked  tager  med  Thuride  jeg. 
Der  kommer  hun  tilbage. 

Steen. 

Vel,  din  Villie  skee! 

Gaaer. 
Thurioe  kommer. 

Biørn 

gaaer  hende  rask  i  Møde. 
Vel,  at  jeg  træffer  ene  dig  en  Gang  endnu. 
See,  hvad  jeg  har  at  sige  dig,  er  hurtig  sagt; 
Dog  ønsker  jeg  til  Svaghedens  Bekiendelse 
Fieer  Vidner  ei,  end  dig  —  og  rigtigt  eftertænkt, 
Est  du  maaskee  alt  Een  for  mange. 
Thuride. 

Du  est  vred. 
Nys  var  du  mild;  hvad  har  saa  hurtig  omskabt  dig? 

Biørn. 
En  Troldmand;  Loke,  tænker  jeg,  der  blev  saa  glad, 
Dengang  skiøn  Freia  laante  ham  sin  Falkeham. 

Thuride. 
Jeg  ei  begriber  — 

Biørn. 
Du  begriber  Alting  let, 
Og  det,  hvorom  du  spørger  mig,  det  veed  du  alt. 
Min  Svaghed  har  du  længe  kiendt;  jeg  kiender  den 
Først  nu.     Hvis  Overraskelsen  lidt  ærgrer  mig, 
Er  det  et  Under? 

Thuride. 
Biørn! 
Biørn. 

Du  veed,  jeg  elskte  dig. 
Jeg  sagde  dig  det  ei,  og  deraf  vidste  du 
Det  allerbedst.     Mit  Blik  har  talt.     Dit  Øie  løi  -  - 
Tilgiv,  Thuride!  Venlige!     Jeg  misforstod 
Dit  Øie,  som  saa  kiærligt  seer  —  paa  alle  Folk. 

Thuride. 
Du  mig  fornærmer. 

Biørn. 
Ved  mit  Sværd,   det  vil  jeg  ei. 
Tilgiv  min  Svaghed,  Ophav  til  min  Svaghed  du! 
Og  blot  mig  ei  for  Andre. 

Thuride. 

Biørn!  miskiend  mig  ei. 
Biørn. 
Nei,  nei,  Thuride!  Biørn  skal  ei  miskiende  dig. 
See,  taabelig  er  Skialden,  som  indbilder  sig, 

At  finde  sine  Drømmes  skiønne  Billeder 
I  Virkeligheds  ynkelige,  magre  Land, 
Hvor  Vredens  Biergild,  Egennyttens  Vinteriis, 
Som  her  paa  Øen,  kue  Livet  vexlende. 
Hvad  er  en  Mø?  hvad  er  en  Datter?  —  Freias  Barn? 
Nei!     Freia  selv  er  kun  et  luftigt  Drømmetant, 
Men  Datteren  —  en  Deel  kun  af  sin  Faders  Bo, 
Som  sælges,  tuskes,  som  hans  Faar,  ved  Giftermaal. 
Hvem  har  din  Fader  solgt  dig  til? 
Thuride. 

Krænk  i  hans  Grav 
Min  Fader  ei  —  min  Moder  ei!     Hun  lærte  mig 
Med  egen  Vandel  lydigkiærlig  Datterpligt; 
Og  villig  skienkte  jeg  min  Haand  den  Mand,  min  Faer 
Bestemte  mig. 

Biørn. 
Dit  Hierte? 
Thuride. 

Det  forlangtes  ei. 
Biørn. 
Og  Ingen  fik  det?     Ei  din  Brudgom? 
Thuride. 

Beilet  har 
Han  ved  min  Fader;  ved  min  Fader  fik  han  Ja. 

Biørn. 
Thor  være  priset!     Altsaa  du  ei  elsker  ham? 

Thuride. 
Men  Troskab  har  jeg  lovet  ham  —  og  er  ham  tro. 

Biørn. 
Saalænge  som  han  lever;  det  ei  dadles  kan. 
Hvad  hedder  han?     Har  han  et  Navn? 

Thuride. 

Et  lidet  ei: 
Den  tappre  Thorkil  Eigilson;  paa  Viking  nu. 
Vi  vente  ham  hver  Dag  igien. 

Biørn. 

Det  glæder  mig. 
Jeg  strax  skal  hilse  paa  ham.  —  Hør,  Thuride!  nu, 
Hvad  ærligt  og  hvad  ligefrem  jeg  tilstaaer  dig. 
Jeg  ærgred  mig,  fordi  jeg  troede  taabelig, 
At  jeg  dit  Blik,  din  Hu  saa  længe  misforstod. 
At  sukke  for  en  Mø,  der  aldrig  loved  mig, 
Var  Daaredaad,  og  skammeligt  for  Ingolfs  Æt. 
Men  nu  forstaaer  jeg  dig  først  ret:  du  elskte  dog. 
Men  Skialden,  der  i  Sværmeri  drak  Freias  Luft 
Som  bedste  Mundgodt,  fandt  sin  Ild  for  himmelsk  reen, 
Til  at  den  skulde  brænde  fra  en  jordisk  Spaan; 
Jeg  gik,  og  efterlod  dig  ei  Forpligtelser, 
Og  hvad  der  i  mit  tause  Hierte  sig  tildrog, 
Det  skiulte  jeg.     Og  da  din  Fader  vilde  det, 
Du  rakte  fremmed  Ungersvend  din  Liliehaand, 
Den  Haand,  som  Skialden  ikke  greb  til  rette  Tid. 
Er  det  ei  saa? 

Thuride. 
Saa  er  det. 

Biørn 

tager  hendes  Haand. 

Nu  jeg  griber  den. 


Thuride. 


Hvad  vil  du? 

Biørn. 
See,  din  drømte  Ligegyldighed 
Forjog  mig  nys,  og  brat  jeg  gav  Befaling  til, 
At  Skibet,  som  i  nære  Fiord  jeg  efterlod, 
Skal  atter  klares.     Klart  var  dengang  Sindet  ei; 
Men  nu  er  Sindet  klart,  og  god  min  Ankergrund: 
Jeg  bliver.     Alting  gaaer  den  gamle,  lystige  Gang. 
Med  dette  Sværd  jeg  møder  Thorkil  Eigilson, 
Og  han  er  Mand  for  tappert  at  forsvare  sig. 
Saa  ruller  Dødens  Tærninger  i  Hierneskal 
For  den,  som  falder;  Freias  Roser  —  endnu  meer: 
Thurides  Roser  —  skienkes  den,  som  vandt.  —  Farvel ! 
Farvel  saalænge.  Brud!     Jeg  kalder  dig  min  Brud; 
Det  est  du  dog  i  Hiertet,  enten  saa  paa  Jord 
Jeg  Haand  dig  rækker,  eller  hist  i  Freias  Sal.  ^caaer. 

Thuride. 
Hvor  kan  dog  Skialden  skue  dybt  i  Hiertet  ind! 
O  Lykke,  som  saa  let,  hvis  du  det  vilde  selv, 
Lyksaliggiøre  kunde  Jordens  Skabninger! 
Hvi  dog  forvandles  du  saa  tidt  til  Skiebnetrold? 

Gaaer. 

Thorkil  Eigilson 

lister  sig  sagte  ind. 

Det  lyktes  mig;  jeg  smutted  ind  umærkeligt. 
Biørn 

følger  ham. 

En  fremmed  Mand  sig  sniger  ind  ad  Husets  Dør? 

Thorkil. 
Hvad  seer  jeg  der?    Biørn  Asbrandson!    Velkommen 

hiem! 

Biørn 

forundret 
Ha  —  vel  mødt,  Thorkil  Eigilson!  fra  Ledingstog. 
Tilgiv,  jeg  strax  ei  kiendte  dig!     Jeg  veed  det  nok, 
Du  kom  som  Brudgom;  du  est  hiemme,  Verten  her. 
Men  —  tilgiv  mig  den  Lignelse  —  hvi  sniger  du 
Som  Tyven  dig  forsigtig  ind  ad  Husets  Dør? 

Thorkil. 
Det  har  sin  Aarsag,  Biørn!  Du  maa  ei  røbe  mig. 
Jeg  overraske  vil  min  Brud. 
Biørn. 


Thorkil. 


Thuride? 

Ja! 


Biørn. 
Og  frygter  du  da  ikke  for,  hun  døer  af  Skræk? 

Thorkil. 
Det  har  vel  ingen  Nød;  endskiøndt  jeg  vel  har  hørt. 
At  stundom  ogsaa  Glæden  kan  slaae  Folk  ihiel. 

Biørn. 
Glad  vil  hun  sikkert  vorde. 

Thorkil. 

Ja,  det  haaber  jeg; 
Thi  dobbelt  rig  tilbagevender  Thorkil,  Biørn! 
Og  Rigdom  dog,  næst  Tapperhed  og  Sundhed,  er 
Vor  bedste  Velstand. 

Biørn. 

Skiønheden  forglemte  du. 

Thorkil. 
Skiønhed  er  Biting. 

Biørn. 

Denne  Biting  elsker  du 
Dog  i  Thuride? 

Oehlenschlåger.    IX.  10 

Thorkil. 
Var  hun  ei  af  gammel  Byrd, 
\,^.         Og  eied  hun  ei  Gaaden,  rig  paa  Mark  og  Fæ  — 
Saa  var  vel  Thorkil  gaaet  hendes  Huus  forbi, 
Og  havde  bankt  som  Beiler  paa  en  anden  Dør. 

Biørn. 
Det  egentlig  var  Fæet  da,  du  beiled  til.  — 
Mea  siig  mig,  Rige!  hvordan  blev  du  rigere? 
Var  du  i  Viinland,  hented  du  Klenodier  der 
Fra  mere  frugtbar,  solbarsydlig  Blomsteregn? 

Thorkil. 
Jo,  Viin  og  Blomster!  det  var  vel  slig  Heise  værd. 
Jeg  foretrækker  01  og  Mundgodt  langt  for  Viin; 
Det  er  en  alt  for  langsom  Fart  til  Rusen,  Biørn! 
Med  01  og  Miød  did  seiler  jeg  for  fulde  Seil. 

Biørn. 
Hvorhen  drev  da  Fornuften  dig? 

Thorkil. 

Til  nordligt  Hav. 
Fra  Skrællinger  jeg  tog  en  Mængde  Rensdyrsskind. 
En  Fiende  jeg  paa  Havet  traf,  som  var  mig  værd. 

Biørn. 
Beskedne  Thorkil !  nævn  hans  Navn. 
Thorkil. 

En  Kæmpehval, 
Som  fra  mit  Skib  —  ei    nær  saa  stort,   som   Dyret 

selv  — 
Jeg  lykkeligt  og  dybt  dog  med  Harpunen  traf. 

Biørn. 
Og  nu  du  kommer,  tranberiget,  hiem  til  Dit, 
At  holde  Bryllup.     Freia!  hvilken  Lampepragt. 

I  Hallen  jeg  i  Aanden  seer  Tranlamperne 
Til  Festen  blusse. 

Thorkil. 
Dersom  du  vil  dandse  med, 
Da  est  du  indbudt. 

Biørn. 
Dandse  med  dig?    Ganske  vist, 
Det  vil  jeg,  Thorkil  Eigilson!  en  Vaabendands. 

Thorkil. 
Tal  tydeligt!     Jeg  ei  forstaaer  dit  Skialdesprog. 

Biørn. 
Saalidt  som  Viin  og  Blomster  og  som  Skiønheden. 
Vel,  Thorkil  Eigilson!  jeg  taler  tydeligt: 
Jeg  elskte,  før  jeg  reiste  bort  paa  Vikingstog, 
En  Mø  —  jeg  veed  det,  Kiærlighed  foragter  du. 
Som  Skialdeqvad,  som  Skiønhed,  Viin  og  Blomsterne  — 

Thorkil. 
Enhver  kan  være  god  for  sig.     Du  est  en  Helt; 
Mig  nok.     Dit  Snurrepiberi  behold  for  dig! 

Biørn. 
Godt  nok!  men  Noget  af  mit  Snurrepiberi 
Vil  du  beholde. 

Thorkil. 
Jeg? 

Biørn. 
Mit  Hiertes  Halvedeel. 

Thorkil. 
Nu  taler  du  igien  forblommede  Skialdesprog. 

Biørn. 
Thuride,  Snorres  Datter.     Det  var  tydeligt. 

10* 

Thorkil. 
Min  Brud? 

Biørn. 

Min  var  hun,  hvis  jeg  havde  friet,  som  du, 

Til  rette  Tid;  men,  hvad  du  har  med  Viisdom  sagt: 

Nødvendige  Velstand  kræves  —  og  den  mangled  mig. 

Nu  har  jeg  ogsaa  Velstand,  men  —  du  har  min  Mø. 

Thorkil. 
Og  altsaa  — 

Biørn. 
Thorkil!  maa  du  tage  Livet  med; 
Thi  mens  jeg  lever,  ægter  ei  den  Væne  du. 

Thorkil. 
Det  i  mit  Bryllup  giør  ei  lang  Opsættelse. 

Biørn. 
Du  altsaa  tager  gierne  mod  Udfordringen? 

Thorkil. 
Ja,  det  forstaaer  sig.     Du  est  jo  en  tapper  Mand; 
Hvor  kunde  jeg  forsmaae  din  Kamp  og  negte  dig 
Den  Villighed? 

Biørn. 
Du  seer  det,  jeg  er  nødt  dertil; 
Thi  med  det  Gode  Bruden  vist  afstaaer  du  ei. 

Thorkil. 
Nei,  deri  har  du  ganske  Ret. 
Biørn. 

En  Holmgang  er 
Nødvendig  altsaa. 

Thorkil. 
Hvorfor   Holmgang?     Paa  vor  0 
Er  Kroge  nok,  hvor  Ingen  os  forstyrre  kan. 

Jeg  gaaer  kun  bort  et  Øieblik,  og  henter  først 
En  Gave,  som  jeg  skienke  vil  min  Fæstemø. 

Biørn. 
Til  Afsked! 

Thorkil. 
For  et  Øieblik. 
Biørn. 

Det  længste  Liv 
Er  ikke  meer. 

Thorkil. 
Hver  haaber  Lykken. 
Biørn. 

Uden  det 
Ei  Modet  trives. 

Thorkil. 
Ganske  vist! 
Biørn. 
,  Jeg  skynder  mig 

Paa  Skibet  ud,  at  give  mine  Folk  Besked, 
For  strax  igien  at  møde  dig.     Ræk   mig  din  Haand! 
Ei  hader  jeg  den  Mand,  som  Skiebnens  Lune  vil 
At  jeg  i  Dag  paa  Liv  og  Død  skal  kæmpe  med, 
Du  hader  heller  ikke  mig? 

Thorkil. 

Nei,  frie  mig  Thor! 
Man  gierne  gode  Venner  være  kan,  fordi 
Man  brækker  Halsen  paa  hinanden.     Lad  os  gaae! 
Vi  følges  end  i  dette  Liv  et  Stykke  Vei. 
Vel,  at  Thuride  var  ei  her  i  Hallen  strax; 
Samtalen  havde  neppe  hun  saa  rolig  hørt. 

Pe  gaae  ud  af  Huusdjøren. 

Thuride 

kommer  tankefuld,  med  Armbaandet  i  Haand,  ind  ad  den  indre  Dør. 
Alt  fra  jeg  var  en  liden  Mø  — 
Han  hialp  mig  Blomster  sanke  — 
Paa  denne  fierne  Nordens  0 
Var  Biørn  min  stadige  Tanke. 

Dengang  han  drog  i  Verden  ud 

Paa  Skibets  farlige  Planke, 

Jeg  bad  for  ham;  skiøndt  ei  hans  Brud; 

Han  var  min  stadige  Tanke. 

Da  bort  min  Fader  gav  min  Haand  — 
Jeg  frygted  Sværdene  blanke  — 
Thorkil  fik  Løftet;  men  du,  min  Aand! 
Biørn  var  din  stadige  Tanke. 

Dog  nu  en  Tvekamp  forestaaer, 
Og  høit  maa  Hiertet  banke; 
Men  —  hvo  der  ogsaa  Seier  faaer  — 
Biørn  blier  min  stadige  Tanke. 

Og  er  imod  mig  alle  Ting, 

Og  skal  jeg  ene  vanke, 

Jeg  eier  dog  med  den  gyldne  Ring 

Min  kiære,  stadige  Tanke. 

Jeg  giemmer  den  her  i  dette  Skriin  — 

Maaskee  min  Glædes  Skranke. 

Jeg  lægger  dig  ved  min  Liigsærks  Liin, 

Min  kiære,  stadige  Tanke! 

Hun  giemmer  Armbaandet  i  sin  Kiste. 

Thorkil  Eigilson 

kommer. 

Hil,  sæl,  Thuride!  her  er  Thorkil  Eigilson, 
Din  Fæstemand,  som  hilser  dig  med  Venlighed. 
I  Morgen  alt  vi  Brudefolk  til  Lunden  gaae. 
Jeg  har  besørget  vel  mit  Huus,  og  lover  dig, 
At  ingen  Hustru  boe  skal  i  en  bedre  Gaard. 
Og  Alting  skal  jeg  kiøbe,  hvad  du  peger  paa; 
Thi  rig  jeg  er.     Thuride!  du!  du  est  mig  kiær; 
Skiøndt  —  sværme  giør  jeg  ikke  for  dig,  kiender  ei 
Den  Elskovsruus,  der  dunster  bort  om  et  Par  Aar. 
Jeg  truffet  har  en  Ungersvend,  som  elsker  dig. 
Han  faaer  dig  ikke;  haabe  tør  jeg  ogsaa  vel. 
Du  deler  ei  hans  Sværmeri? 

Thuride. 

Jeg  lovet  har 
Min  Fader,  jeg  vil  ægte  dig.     Paa  Sotteseng 
Han  lod  mig  igientage  Løftet  —  Løftet,  som 
Ei  Igientagelser  trængte  til  —  du  fik  det  alt; 
Og  Løftet  er  mig  helligt. 

Thorkil. 

Nu,  det  er  mig  nok. 
Biørn  er  en  Skiald,  en  fager  Svend,  din  Ungdomsven; 
Naturligt,  at  du  ynder  ham.     Min  Nidkierhed 
Han  vækker  ei.     Du  seer  i  Dag  ham  sidste  Gang; 
I  Morgen  staaer  vort  Bryllup. 

Thuride. 

Est  du  alt  saa  vis 
Paa  Seiren? 

Thorkil. 
Ja!     Men  før  jeg  gik  til  denne  Kamp, 

Jeg  maatte  sige  dig  Goddag  og  skienke  dig 

Endnu  en  Fæstensgave. 

stryger  sit  Ærme  op,  og  tager  en  Ring  af  Armen. 
Denne  gyldne  Ring, 
Tag  den,  Thuride!  det  er  reent  og  ægte  Guld. 
Thuride 

forundret. 
Hvad  seer  jeg? 

Thorkil. 
Hvad  du  sikkert  aldrig  saae  tilforn ; 
Thi  god,  som  Guldet,  vistnok  er  den  sieldne  Kunst, 
Hvormed  den  snilde  Vaabensmed  har  hamret  den. 

Thuride. 
Ha,  Thorkil!  hvordan  fik  du  den? 

Thorkil. 

Den  er  ei  Rov, 
Som  meget  af  min  Eiendom;  den  skienktes  mig 
Paa  Havet  af  en  Vikingsmand  —  saavidt  jeg  troer. 
En  Landsmand  —  som  tre  Vender   snedigt  overfaldt 
Og  entre  vilde.     Jeg  forjog  dem;  det  var  let. 
Han  vilde  takke;  Takken  kom  mig  ei  tilpas. 
Det  kieder  mig,  at  høre  Roes  for  ringe  Ting. 
Men  hindre  kunde  jeg  dog  ei,  at  Manden  smed 
Mig  denne  Ring  paa  Dækket,  som  vi  skiltes  ad. 

Thuride. 
Ha  —  denne  Guldring! 

Thorkil. 

Ganske  vist  en  sielden  Skat! 
Afsides. 
Det  glæder  mig,  hun  har  dog  Sands  for  Guldets  Værd. 
Derpaa  kan  mere  bygges.     Næsten  frygted  jeg. 
Hun  var  befængt  af  Pleiebroderens  Barnesind. 

Biørn  aabner  Hnusdøren,  men  træder  tilbage,  da  han  seer  Thorkil. 

Thorkil 

kalder  paa  ham. 
Kom  du  kun,  Biørn!  og  siig  din  Søster  et  Farvel; 
Du  skilles  fra  Thuride  nu  paa  længere  Tid. 
Et  Øieblik  jeg  gierne  viger  Pladsen  dig. 
Han  gaaer  ind  i  Sidekammeret 

Biørn 

kommer. 
Hovmodige!     Det  hører  med  til  smaaligt  Sind, 
At  prale  med  den  Smule  Styrke,  Kroppen  har. 

Thuride. 
Ei  Sindet  er  saa  smaaligt,  som  din  Vrede  troer. 

Biørn. 
Thuride!  du  har  hurtig  lært  at  agte  ham. 

Thuride. 
Du  selv  vil  agte  Thorkil,  naar  du  kiender  ham. 

Biørn. 
Jeg  gaaer  at  kiende  ham;  han  skal  ogsaa  kiende  mig. 
Fornøi  blot  min  Nyfigenhed  og  viis  mig  først 
Det  Smykke,  som  han  skienkte  dig  og  vandt  dig  med ! 

Thuride. 
Jeg  vover  ei  at  vise  dig  det  Smykke,  Biørn! 

Biørn. 
O  du,  som  vover  meget,  vov  kun  dette  med! 

Thuride. 
Jeg  frygter  for,  det  Tryllemalm  nedslaaer  dit  Mod. 

Biørn. 
Glæd  dig,  i  Fald  maaskee  det  ogsaa  dræber  mig. 

Thuride. 
Saa  see  da  denne  Guldring,  Biørn!  og  døm  saa  selv. 

Biørn. 
Jeg  Thorkils  Gave  vilde  see,  min  egen  ei. 

Thuride. 
Jeg  viser  dig,  hvad  du  af  mig  har  selv  forlangt. 

Biørn. 
Jeg  gav  dig  Ringen. 

Thuride. 

Mage  til  den  gav  du  mig. 
Tager  den  anden  af  Kisten. 
Og  —  her  er  begge. 

Biørn. 

Asa-Thor!  — Din  Fæstemand  — 

Thuride. 

Den  Landsmand  er,  som  frelste  dig  fra  Vendens  Vold. 

De  staae  begge  tause,  og  stirre  paa  hinanden. 

Biørn. 
Min  Redningsmand!  —  O,  Freia!  Thorkil  Eigilson!  — 
Og  veed  han  det? 

Thuride.    . 
Han  veed  det  ei;  thi  Taagen  har 
Ham  hindret  i  at  kiende  dine  Ansigtstræk. 

Biørn. 
Thuride!  Taagen  falder  —  og  jeg  kiender  ham. 

Thuride. 
O,  Vee  mig  Arme!  Biørn!  nu  har  jeg  dræbt  dit  Mod; 
Han  fælder  dig.     Men  hvis  maaskee  du  fælder  ham, 
Vort  Fremtids-Held  er  bygt  paa  Utaknemlighed. 

Biørn. 
Ei  løses  denne  Knude  let  af  Qvindehaand; 
Men  overskæres  skal  den  ei  af  Mandesværd. 
Jeg  løser  Knuden  dog.     Du  har  ei  dræbt  mit  Mod, 
Nei,  tværtimod,  du  styrked  og  fordobled  det; 
Thi  Mod  nok  har  jeg  til  —  at  flye  fra  denne  Kamp. 

Thuride. 
Du  — 

Biørn. 
Viger  Thorkil  Pladsen.  —  Skiønne  Lykke!  du 
Kom  og  forsvandt,  men  lever  i  Erindringen. 
Farvel,  Thuride!  glem  ei  Biørn.     Din  Broder  gaaer 
Paa  Eventyr,  at  finde  Viinland.     Druknet  har 
I  Vinens  Bæger  mangen  Mand  sin  Kiærlighed; 
Min  drukner  ei,  og  Viin  erstatter  Elskov  slet, 
Men  Landet  vil  jeg  finde  dog,  til  Held  og  Gavn 
For  Fremtidsslægter.    Hils  din  Brudgom!  Thorkil  vil 
Ei  kummerligt  miskiende  mig,  det  veed  jeg  vist. 
Og  lykkeligt  du  ogsaa  leve  kan  med  hato: 
En  ædel  Funke  slog  jeg  af  hans  Flintesteen, 
Og  den  skal  tænde  huuslig  Arnes  Glædesild.  — 
Farvel,  mit  kiære.  Fædreland,  med  lis  og  Storm ! 
Jeg  bytter  dig  med  sydligt  Løv  og  Blomsterpragt. 
Farvel,  min  Ungdoms  Heltedaad  og  Tapperhed! 
Jeg  dyrke  vil  i  Eensomhed  som  Landmand  hist 
I  stille  Ro  den  Jord,  jeg  skal  begraves  i. 
Farvel,  Thuride!     Rose  du  i  Vintersnee! 
Ei  Sydens  Rosenknopper  hist  opveie  dig. 
Og  nu  afsted!  thi  Ordet  er  dog  alt  for  svagt 
Til  Talsmand  for  Bevægelsen  i  dette  Bryst.       Gaaer. 

Thorkil  Eigilson  træder  ind  ad  den  anden  Dør. 

Thorkil. 
Alt  borte? 

Thuride. 
Ja,  for  evig.     Aldrig  seer  jeg  meer 
Min  Pleiebroder  Biørn.     Du  seer  ham  aldrig  meer. 

Thorkil. 
Til  Enekampen  seer  jeg  ham  for  sidste  Gang. 

Thuride. 
Han  flyer  en  Kamp  med  Thorkil,   han  undviger  dig. 

Thorkil. 
Selv  har  med  stolt  og  haanligt  Ord  han  æsket  mig. 

Thuride. 
Det  ham  fortryder  hierteligt.     Han  seiler  bort, 
Og  overlader  Seir  og  Brud  dig,  uden  Strid. 

Thorkil. 
Fortæl  om  Biørn  mig  hver  en  mulig  Daarlighed, 
Jeg  troer  dig;  men  kun  ei,  at  han  er  nidingsfeig. 

Thuride. 
Nei,  nei!     Det  var  af  Tapperhed,  han  flyede  dig. 

Thorkil. 
Af  ham  du  lærte  gaadefulde  Skialdesprog. 

Thuride 

viser  ham  en  af  Ringene. 
See  denne  Ring! 

Thorkil. 
Jeg  kiender  den,  jeg  gav  dig  den. 
Thuride 

viser  ham  ogsaa  den  anden. 
Nei,  denne,  Thorkil!  gav  du  mig;  den  anden  gav 
Biørn  Asbrandson  sin  Søster,  da  de  skiltes  ad. 
Thorkil 

forundret 

To  lige  Ringe,  hver  af  drevet,  ægte  Guld? 

Thuride. 
Dem  bar  han  begge,  da  din  Høimod  frelste  ham. 

Thorkil. 
Ham  var  det,   som  paa  Dækket  kasted  Ringen  hen? 

Thuride. 
Han  sigter  godt.     Først  traf  du  hans  Taknemlighed, 
Og  nu  med  Stordaad  atter,  •  Thorkil  I  traf  han  din. 

Thorkil. 
Jeg  tilstaaer  dig,  det  giorde  han.     Jeg  bryder  mig 
Kun  lidt  om  Skialdskab,  men  jeg  agter  Mandedaad. 

Thuride. 
Og  mandig  her  var  Mandens  Flugt. 

Thorkil. 

Det  negtes  ei. 

En  Svend 

kommer  med  et  Skiold. 
Biørn  Asbrandson,  som  drager  bort  til  fremmed  Land, 
Og  seiler  med  sin  Snekke  Huset  tæt  forbi, 
Skrev  disse  Runer,  Thorkil!  paa  dit  eget  Skiold 
I  Vaabenhuset,  før  han  steg  paa  Skibet  ud. 
Han  ønsker,  at  Thuride  ~  du  vil  læse  dem. 
Og  vinke  ved  Bortseilingen  ham  et  Farvel. 
Giver  Thorkil  Skioldet,  og  gaaer. 

Thorkil 

rækker  Thuride  Skioldet. 

Læs  du;  du  kiender  Runer  bedst.    Læs  du  hans  Qvad! 
Thuride 

læser: 
Biørn,  Thurides  Broder, 
Bort  nu  drager; 
Held  han  ønsker  Huset, 
Hustruhallen. 
Thorkil!  din  Thuride 
Tag  til  Qvinde. 
Freia  Skialden  følger. 
Farten  leder. 

I  det  samme  kommer  Skibet  for  den  aabne  Svale  i  Baggrunden. 

BiøKS  staaer  i  Stavnen  med  sine  Staldbr£>dre,  og  synger  Qvadet 

ved  sin  Harpe.    Thuride  græder,  tørrer  sine  Øine,  og  vinker  med 

Tørklædet,  Thorkil  med  Haanden.    Skibet  forsvinder. 

Thorkil. 
Kom,  lad  os  see  ham  seile  bort! 
Thuride. 

Ja,  lad  os  det! 
Thorkil  gaaer. 

Thuride 

stiiTer  paa  Ringen,  og  siger,  i  det  hun  kysser  den: 
Min  kiære,  stadige  Tanke! 

Hun  følger  Thorkil. 

EN  SKIØN  KYST  VED  HAVET, 

omringet  af  fremmede  Løvtræer  og  Buske.   Man  seer  et  Skib  ligge 

for  Anker,  og  en  Baad  ved  Stranden.   En  stor  Kampesteen 

midt  paa  Skuepladsen. 

BijøTRN  HUN  Unge,  Halfdan  Gamle,  Sigmund  og  flere 
bevæbnede  nordiske  Helte. 

Biørn. 
Jia,  faste  Land!  dig  skiønner  først  dog  Manden  paa, 
Naar  længe  skilt  fra  Kyst  og  Træ  han  kastet  er 
I  Storm  omkring  paa  Skibets  alt  for  tynde  Bræt. 
Fastland  blev  skabt  for  Askurs  Børn,  men  salten  Hav 
For  Fiske,  Marsviin,  Hvaler,  Orme,  Troldeslægt. 
Vel  godt  er  Modet,  ærlig  er  den  Manddomskraft, 
Som  tvinger  Vind  med  stramme  Reb  og  stærken  Ror; 
Men  brøler  i  Vildskab  Asa-Thor  fra  Tordenvogn, 
Og-  gnistre  Bukkenes  Øine   Dødens  svovlblaa  Lyn  — 
Staaer  Ran,  af  graadige  Haier  fulgt,  paa  Bølgetop, 
Og  seer,  som  halvforraadnet  Liig,  paa  Skipperen: 
Da  synker  Armen  med  det  alt  nedslagne  Mod, 
Thi  hvad  er  stærkest  Kæmpe  mod  Naturens  Kraft  V 

Halfdan. 
Sandt  nok,  du  ligger  mere  trygt  i  Moders  Seng; 
Blaabolstrene,  med  Duun  udstopt,  kan  hviles  i 
Med  større  Mag.     Blaabølgen  er  vel  ogsaa  blød, 
Men  alt  for  dybt  'man  synker  i  den ;  Lagnerne, 
Skiøndt  vistnok  hvide,  blev  el  ret  uddampede. 
Og  farlige  for  Helbreden. 

Biørn. 

Du  spotter  mig? 

Halfdan. 
Nei,  Biørn  hiin  Unge!  du  har  teet  dig  som  en  Mand 
I  Farens  Stund;  jeg  saae  kun  faa  Begyndere, 
Der  første  Gang  har  havt  og  viist  et  Mod,  som  du. 
Men,  Biørn!  det  var  dog  første  Gang;  og  derfor  du 
Nu  kagler  over  Ægget,  som  dit  Mod  har  lagt. 
Med  Tiden  vil  du  vænnes  til  slig  Bølgedands, 
Og  glemme  Dandsen  strax,  naar  den  er  overstaaet. 

Sigmund. 
Hvor  er  vi  nu? 

Biørn. 
Her  er  saa  deiligt  overalt, 
Saa  frodig  Væxt  af  Busk  og  Træ'r  og  Blomsterpragt; 
Maaskee  vi  er  paa  Viinland. 

Sigmund. 

Gid  vi  først  kun  var 
Paa  Vandland;  thi  jeg  lider  fast  af  Febertørst. 
Det  er  en  Feil  ved  Havet,  dog  saa  rigt  paa  Vand, 
At  ei  den  mindste  Draabe  der  er  drikkelig. 

Halfdan. 
Nei,  see  mig  til  det  Ungnæbs  Utaalmodighed ! 
Han  kan  ei  tørste;  drikke  kan  han  heller  ei, 

Digitized  by  VjOOQIC 


ANDEN  HANDLING. 


163 


Naar  det  til  Stykket  kommer.    Giv  du  Tid,  min  Dreng! 
Jeg  drak  ei  mere  seent,  end  du,  og  Tørsten  skal 
Mig  dog  ei  kue. 

Sigmund. 
Hvo  har  lært  dig  denne  Kunst? 

Halfdan. 
Kamelerne.     Jeg  var  i  Blaaland,  veed  du  nok; 
Der  lærte  mig  Kamelerne  den  vise  Skik, 
At  drikke  dygtigt,  hvergang  Drikken  bydes  mig. 
Og  tørste  siden  med  en  taus  Beskedenhed. 

Sigmund. 
Jeg  din  beskedne  Taushed  dog  ei  rose  kan. 

Halfdan. 
Og  heldigviis  jeg  agter  ikke  stort  din  Roes. 

Biørn. 
Fred,  Fred,  Staldbrødre!  vogter  eder,  ypper  Kiv 
Letsindigt  ei  paa  fremmed  Kyst,  hvor  al  vor  Kraft 
Bestaaer  i  trofast,  broderlig  Samdrægtighed. 

Sigmund. 
Vi  spøge.     Halfdan  øver  blot  sin  Vittighed. 

Halfdan. 
Bevæger,  mener  du  maaskee,  det  gamle  Hors, 
At  ei  det  blive  skal  for  stivt  i  Benene? 

Sigmund. 
Hans  Spot  er  af  godmodig  Slags;   han  hugger  knap. 
Før  strax  han  lægger  Honning  selv  og  Lærred  paa. 

Biørn. 
Jeg  haaber,  at  de  tvende  Trælle,  jeg  har  sendt 
At  finde  Kilder,  bringe  snart  os  Glædesbud. 
Der  Didrik  er,  min  tydske  Svend.    Hvad  slæber  han? 
En  Stang  paa  Skuldren,  fuld  af  svulmende  røde  Bær. 

Oehlenschlåger.    IX.  11 

DiDRIK 

kommer. 
Ha,  glæd  dig,  Herre!  Viinland  fandt  du  vist  iglen, 
Thi  her  er  Vinens  ægte  Kilder. 

Biørn. 

Virkelig? 

DiDRIK. 

Jeg  kiender  dem  fra  Rhinen,  fra  min  Fødestavn. 
Saa  sandt  jeg  lever,  skiønne  Druer!     Rigeligt 
De  voxe  hist  i  Mængde  paa  Biergskraaningen. 
O,  de  vil  vederqvæge!     Jeg,  skiøndt  tørstig  selv. 
End  intet  Bær  har  stukket  i  min  Mund;  nei,  dig. 
Kun  dig  tilkommer  Æren  først  at  smage  dem. 
Du  rusted  Skib  og  Mandskab  ud  til  dette  Tog, 
Og  derfor  dig  tilkommer  første  Nydelse. 

Biørn. 
Saa  troer  du,  de  er  sunde? 

DiDRIK. 

Det  er  ægte  Viin, 
Det  døer  jeg  paa. 

Biørn 

smager  et  Bær. 

Men  suur  og  vist  udrikkelig. 
Uspiseligt  er  Bærret. 

DiDRIK 
smager. 

Ak,  desværre,  ja! 

Alle  smage  Bærrene,  og  kaste  dem  bort 

Sigmund. 
En  herlig  Viin  at  giøre  lange  Reiser  for! 
Halfdan, 

som  ogsaa  har  smagt  et. 
Dog  er  det  Viin,  jeg  kiender  den,  Didrik  har  Ret; 
Men  —  uopdragen.     Alting  kræver  Ave  jo 

I  Tide,  Pleie.     Hesten  vil  tilrides  først; 
Selv  Mennesket  maa  gaae  i  Moders  Ledebaand. 
Et  stakkels  Bær  sig  giver  ei  sin  Sødme  selv; 
Natur  først  vorder  god  Natur  ved  Kunstens  Hielp. 

Biørn. 
Der,  Halfdan!  kommer  uden  Kunsthielp  god  Natur. 
Thi,  hvis  ei  Synet  »kuffer  mig,  og  Haabet  ei, 
Hidiler  Leif,  vor  norske  Træl,  med  bedre  Drik, 
Hvorfor  vi  takke  blot  Naturen. 

Leif  bringer  Krukker  med  Vand. 

Biørn 

smager,  og  raaber  fomøiet: 

Kildevand ! 

AUe  drikka 

Sigmund. 
Hvad  lyder  hist?   En  Larm  af  Piber,   Trommeskrald. 
En  Hoben  Skrællinger  hist  paa  Vigens  anden  Kyst 
Sig  hurtigt  nærmer. 

Biørn. 

De  har  altsaa  hiemme  her. 
Sigmund. 
Bevæbnede. 

Biørn. 
Paa  deres  Vis;  som  Myggene, 
Med  svage  Braadde.     Hvis  de  træffe  godt  med  dem, 
Saa  rammes  vore  Skiolde,  som  er  stærkere. 
Hvor  mange  komme? 

Sigmund. 

Tredive  Stykker. 
Biørn. 

Vi  er  Ni; 
Saa  vove  de  vel  neppe  Striden  med  os  her. 

11* 

Halfdan. 
Ei  kiende  de  maaskee  vor  store  Tapperhed; 
Thi,  hører  dii?  der  skriges  Angreb,  Buen  spændt! 
De  Vilde  nærme  sig  njøfgne,  med  Bælter  om  Livet,  kobberfarvede, 
med  lange  Haar,  men  skiæggeløse;  mider  en  vild  Musik  dandse  de 
en  Krigsdands  i  Baggrunden,  mellem  Stranden  og  Nordboerne. 

Biørn. 
Ret  lystige  lade  disse  nøgne  Skrællinger. 
De  dandse;  det  betyder  Fred  og  Fiendskab  ei, 

Halfdan. 
Siig  ikke  det!  De  frygte  deres  Feighed  selv, 
Og  hidse  sig  til  Mod  med  vilde  Fagters  Dands. 
Afskaaret  har  de  Veien  os  til  Skibet  alt. 

Biørn. 
Bedækker  jer  med  Skioldene! 

Det  skeer  j  det  Øieblik,  de  Vilde  afskyde  deres  Pile,  som  kun  træffe 
Skioldene. 

Nu  ind  paa  dem 
Med  Sværdene,  før  de  faae  Tid  til  friske  Skud! 

De  forfølge  Skrællingerne  med  dragne  Sværd,  og  dræbe  nogla 

Biørn 

kommer  leende  tilbage  med  de  Andre,  og  stikker  sit  Sværd  i  Balgen. 

Let  var  den  Seir. 

Halfdan. 

Du  leer  alt,  Biørn?     Letsindige! 
Jeg  nylig  loe;  men  Skrællingebedriften  her 

Giør  mig  alvorlig. 

Biørn. 
Frygter  du  for  Myg? 

Halfdan. 

Ja,  Biørn! 

Nu  deler  jeg  den  Rædsel,  som  du  følte  nys 

For  Havet  —  der  af  lutter  Draaber  blot  bestaaer, 

Men  ødelæggende  Livet  ved  sin  Mængde  blier. 

Biørn. 
Du  troer  — 

Halfdan. 
At  denne  liden  Hob  en  Speiderflok 
Kun  var,  forsigtig  udsendt  af  den  større  Hær. 

Biørn. 
Hvad  er  det  mere?     Skal  vi  miste  Livet  —  ha, 
Saa  er  det  Arbeid  overstaaet.     I  Heltefærd 
Man  Alt  kan  vente;  Spilleren  maa  ikke  troe. 
Han  vinder  steds,  han  være  maa  beredt  paa  Tab. 

Halfdan. 
Det  tykkes  fast,  som  skiftet  havde  vi  Natur, 
Som  du  nu  var  den  Dristige,  men  Halfdan  spag; 
O,  tro  ei  dette  Selvbedrag!  det  er  ei  saa. 
Men  gammel  og  erfaren,  eftertænksom,  jeg 
Seer  klart  Alt,  hvad  i  Ungdomsruus  du  overseer. 

Biørn. 
Hvad  seer  du?     Døden? 

Halfdan. 

Døden  ikke  frygter  jeg, 
I  Fald  den  kunde  vorde  mig  en  ærlig  Død. 

Biørn. 
At  falde  for  Naturens  Kraft,  er  Skiændsel  ei. 
Skiøndt  disse  Vildmænd  agtes  ei  som  Helte  kan. 
En  værdig  Fiende  blier  dog  deres  Mængde  mig. 
Var  Skibbrud  vel  paa  Dybet,  Halfdan!  skammelig? 

Halfdan. 
Men  dersom  Haierne  slugte  dig? 
Biørn. 

Saa  fulgte  de 
Naturens  Krav,  og  ærlig  blev  dog  Døden  mig. 

Halfdan. 
Men  dersom  Mennesker  aad  dig  op,  siig,  unge  Biørn ! 
Fandt  ogsaa  du  det  blodige  Maaltid  hæderligt? 

BlØEN. 

Halfdan!  —  du  isner  Blodet  mig. 
Halfdan. 

Det  vil  du  ei? 
Du  vil  ei  steges,  som  et  velnært  Gimmerlam, 
Og  roses  af  din  Æder  som  en  lækker  Brad? 
Og  dog  er  det  Naturens  Drift.     Nu  fik  jeg  Ret: 

Natur  først  vorder  god  Natur  ved  Kunstens  Hielp. 
En  vild  Musik  lyder  atter  noget  borte. 

Biørn 
drager  sit  Sværd. 

I  Brødre!  fatter  Mod,  og  følger  Høvdingen. 

Af  Mennesker  fortæres  —  nei,  det  vil  vi  ei. 

Naturen  gyser  for  sin  egen  Rasenhed, 

Og  vender  blegen  Ansigt  bort  fra  blodige  Daad. 

I  store  Sværm  hidile  de;  Umulighed 

For  liden  Flok  med  Seier  at  bekæmpe  dem. 

Men  slaae  sig  giennem  disse  Vildmænds  nøgne  Sværm 

Til  Stranden  hist,  og  derfra  springe  kiækt  i  Sø, 

Det  kan  vi.     Muligt  svømme  vi  til  Skibet  ud, 

Og  seile  bort;  men  hvis  vi  end  ei  naae  saa  langt. 

Os  Haierne  medlidende  fortære  vil. 

Og  skaane  vilde  Mennesker  for  Skiændselsdaad. 

Vild  Musik.  Der  kommer  igien  en  med  Køller  angribende  Skare 
Vilde,  som  bliver  tilbagedreven.  Islænderne  foTtø]ge  dem  ud  af 
Skuepladsen,  men  komme  kort  efter  tilbage,  forfulgt  af  en  stor 
Mængde,  som  griber  dem,  og  hæver  EjøUeme,  for  at  ihlelslaae  dem. 
I  samme  Øieblik  hører  man  den  stærke  Lyd  af  et  Krumhom.  De 
Vilde  standse,  og  skue  op  til  Nabob  øien,  hvor  man  seer  en  Mand  i 
Skindklortel,  med  bart  Hoved,  hvide  Haar  og  langt  hvidt  Skiseg. 
Han  blæser  igien  i  Hornet,  og  giør  en  Bevægelse  med  Haanden. 
der  viser  de  Vilde  bort.  Disse  slippe  deres  Fanger,  lægge  Hænderne 

paa  Brystet,  bukke  dybt  for  den  Bydende,  og  forlade  langsomt  ær- 
bødigt Skuepladsen.    Manden  fra  Hjeden  nærmer  sig  med  to  vilde 
Drenge.    Han  rækker  den  ene  Ejnimhomet,  og  de  blive  staaende  i 
en  Afstand  paa  hans  Vink. 

Sigmund. 
Er  det  en  Gud,  som  kommer  os  til  Redning  der? 
Hvis  ikke,  døbt,  jeg  troede  paa  den  hvide  Christ, 
Jeg  tvivled  ei  derom,  det  var  As-Odin  selv. 

Biørn. 
Den  Skaber,  som  har  Himlen,  Jorden,  Alt  frembragt, 
I  Magt  for  Asa-Odin  ei  tilbage  staaer. 
Han  ynder  meer,  at  yde  Hielp;  Odin  er  ond. 
Men  Manden,  som  sig  nærmer  hist  med  langsomt  Skridt 
Og  Sværd  ved  Siden,  ligner  den  Apostel  meer. 
Der  afhug  Malchus  Øret,  end  en  hedensk  Gud. 

Sigmund. 

Hvis  nu  han  taler  til  os  i  et  fremmed  Sprog, 

Hvordan  forstaaliggiøre  vi  os  da  for  ham? 

Biørn. 

Med  Øiets  Blik,  med  Mundens  venligmilde  Smiil, 

Med  Haand  paa  Bryst  vi  komme  som  Bønfaldende. 

Thi  ikke  den  i  Fare  Stedte  giør  det  Skam, 

At  søge  Hielp  og  Bistand,  hvor  den  bydes  ham. 

Den  Fremmede,  som  man,  da  han  steg  ned  fra  Hiøien,  et  Øiebli^ 
ikke  har  seet,  mens  Klippen  skiulte  ham,  kommer  frem  paa  Skue- 
pladsen. Da  han  kommer  nærmere,  seer  man,  at  han  har  en  Guld- 
kiæde  om  Halsen,  og  et  Sværd  ved  Siden  med  Guldhialte. 

Manden. 
I  Fremmede!  hvo  I  end  er,  jeg  tale  maa 
Til  eder  i  et  muligt  ukiendt  Tungemaal. 
De  Vildes  Mundart  har  jeg  sagtens  ogsaa  lært, 
Dog  den  forstod  I  mindre  vel;  men  dette  Sprog, 
Den  danske.  Tunge,  Liighed  har  med  Saxernes, 

Med  Frankernes,  og  hvis  I,  som  det  lader  til, 
Fra  Norden  kom,  hvad  eller  fra  dets  Nabostrand, 
\uvt  Vil  I  forstaae  mig  —  skiøndt  maaskee  i  toti  Aar 

Og  fem  jeg  glemte,  hvad  jeg  gierne  mindes  vil. 

BlØEN. 

O,  Held!  en  Landsmand  træffe  vi  paa  vilden  Kyst. 
Den  Fremmede 

henrykt. 
Hvad?  Danske?  Normænd?  Svenske? 
Biørn. 

Nei!  Islændere. 
Den  Fremmede, 
O,  mine  Brødre!     Virkelig?  O,  tal  igien. 
Du  unge  Mand!  og  got  mit  Øre  med  den  Lyd, 
Det,  skilt  fra  Norden,  savne  maatte  mangt  et  Aar. 
Tal  atter! 

Biørn. 
Ha,  hvad  skal  jeg  tale?     Glæden  fast 
Mig  binder  Tungen. 

Den  Fremmede. 

O,  hvor  er  en  Sangfugl  her. 
Der  qviddrer,  siunger  lifligt  og  saa  sødt  som  du? 

Omfavner  og  kysser  ham. 

Biørn. 
Du  græder,  Gubbe? 

Den  Fremmede. 

Ja!  men  det  er  Svaghed  ei; 
Nei  —  det  er  Styrke.,  Tro  mig.  Yngling:  Kiærlighed 
Er  mere  Barn,  end  Had  og  Tvist,  af  Manddomskraft. 

Biørn. 
Din  Væxt  er  ædel,  og  dit  Aasyn  kongeligt. 
Hvidt  Haar  og  Skiæg;  men  synderligt  afstikker  til 
De  visne  Blade  Kindens  æblerøde  frugt. 

Den  Fremmede. 
Haar,  Skiæg  blev  hvidt  en  Sommernat  i  Ungdomsvaar, 
Da  Hierte  maatte  vriste  sig  fra  Hierte  bort. 
Mig  Tid  og  Selvtvang  atter  smeddet  har  til  Mand; 
Men  Arret  af  min  Ungdomskamp  — 
Biørn. 

Det  smykker  dig. 
Og  du  est  Høvding  over  disse  vilde  Mænd, 
Der  lystre  dig  som  Gud? 

Den  Fremmede. 

De  troe,  jeg  er  en  Gud* 
Da  jeg  for  toti  fem  Aar  siden  med  mit  Skib 
Blev  kastet  hid  paa  Stranden,  kom  de  rasende, 
Som  jer  i  Dag,  i  Møde  mig;  og  dræbte  blev 
De  troe  Staldbrødre.     Een  især,  min  Hiertensyen, 
Har  ofte  siden  jeg  begrædt;  hans  Navn  var  Steen. 
Mig  lod  de  leve.     Siden  først,  da  jeg  forstod 
De  Vildes  Mundart,  hørte  jeg,  at  Haar  og  Skiæg, 
Alt  sølvgraae  paa  den  ellers  unge,  kraftige  Mand, 
Forundred  dem,  og  gav  dem  en  Formodning  om 
Et  Guddomsvæsen,  som  de  skyldte  Lydighed. 
Knap  mærkte  jeg  slig  Overtro,  saa  iilte  jeg 
Paa  alle  Maader  listigt  at  benytte  den 
Til  egen  Redning  og  til  deres  Fordeel  selv. 
Thi  mange  Ting  jeg  lærte  dem  til  Livets  Hielp: 
At  bygge  bedre  Hytter,  kiøre  Ploug  og  Harv, 
Og  dyrke  Kom,  som  voxer  overflødigt  her. 
Men  ingen  Lyst  jeg  havde  til  hos  dem  at  boe. 
At  smykke  mig  med  Fiederpragt  som  Vildes  Drot. 
Paa  Høien  hist  i  Eensomhed  min  Hytte  staaer; 
Did  ile  stundom  de,  som  til  et  Gudehuus, 

At  hente  Raad.     To  Børn  af  deres  egen  Æt 
Opvarte  som  Smaadrenge  mig,  forstaae  mit  Sprog, 
Og  tiene  mig  til  Omgang,  som  jeg  næsten  dog 
£i  trænger  til,  thi  vant  jeg  blev  til  Eensomhed. 

Biørn. 
Dog  yttrer  du  Tilfredshed  med  vor  Ankomst  her, 
Vil  tale  med  os. 

Den  Fremmede. 
I  har  seet,  det  glæder  mig. 
Biørn. 
Du  ønsker  vel  at  høre  Nyt  derhiemme  fra? 

Den  Fremmede. 
Men  Gammelt  helst;  thi  kun  det  Gamle  kiender  jeg. 
Sær  gad  jeg  gierne  vide  —  siig  mig.  Ungersvend! 
Hvor  gaaer  det  Thorkil  Eigilson,  den  Hædersmand? 

Biørn. 
Ham  gaaer  det  godt. 

Den  Fremmede. 
Du  kiender  ham? 
Biørn. 

Saa  noget  nær. 
Den  Fremmede. 
Og  —  Hustruen  —  hans  Viv  —  hvor  gaaer  det  hende  ? 
Biørn. 

Godt. 
Syv  Børn  hun  skienket  har  sin  Mand,  og  seer  endnu 
Saa  frisk  ud  som  en  Jomfru. 

Den  Fremmede. 

Nu  —  det  glæder  mig. 
Os  Qvinden  tidt  beskæmmer  med  langt  større  Mod 
I  Livets  stille  Forhold,  end  vor  Tapperheds. 

Vi  møde  stolte  Fienden,  som  med  Larm  og  Støi 
Bekæmpende  vi  fælde.     Tro  mig,  Ungersvend  I 
Den  indre  Fiende,  Herren  i  det  tause  Bryst, 
Er  stærkere;  ham  vige  —  kaldes  ingen  Skam 
Af  Mænd,  der  drives  vildt  af  blinde  Lidenskab, 
Og  dog  de  mærke  stolt  i  deres  Seier  ei, 
At  seirende  —  de  sank  som  denne  Seiers  Træl. 

Biørn. 
Jeg  ei  forstaaer  din  Tale,  Gubbe!  veed  ei  ret, 
Hvortil  den  sigter. 

Den  Fremmede. 
Ungersvend!  tilgiv  en  Mand, 
Der  leved  lang  Tid  ene  her,  blot  med  sig  selv, 
At  —  høit  han  tænker;  at  i  Skovens  Eensomhed, 
Hvor  Ingen  kunde  svare  ham  og  trøste  ham, 
Han  væntes  til  med  Tanken,  som  en  liden  Fugl, 
At  flagre  paa  sit  Mindetræ  fra  Qvist  til  Qvist, 
Alt  efter  Sindets  Luner. 

Biørn. 

Gubbe!  tal  du  kun. 
Du  taler  godt,  selv  hvor  jeg  dig  ei  grandt  forstaaer. 

Den  Fremmede. 
Nei,  nei!  tal  du,  fortæl  mig  meer  om  Nordens  Land. 

Biørn. 
Det  Vigtigste,  fra  den  Tid  du  blev  skilt  derfra. 
Som  skete  der,  er,  at  den  hellige  Christendom 
Nu  overalt  er  indført. 

Den  Fremmede 

forundret. 

Norden  christnet  er? 
Biørn. 
Ja,  Gubbe!  neppe  kiendte  du  dit  Fædreland. 

I  Lunden  ei  om  nøgne  Blodsteen  samles  man, 
Ved  Lurers  Skrald  man  bloter  ei  til  Asa-Thor. 
Men  skiønne  Kirker  bygtes.     Sang  og  Røgelse, 
Og  hvide  Klæder,  Bispehuer,  Billeder, 
Og  Fester,  Gubbe!     Korset  med  den  hvide  Christ 
Har  Asers  Flok  fordrevet  fiernt  til  Troldene. 

Den  Fremmede. 
Har  Christendommen  mildnet  Norden? 
Biørn. 

Mildnet?  Nei! 
Saa  var  den  aldrig  indført.     Vi  ei  mildnes  vil, 
Ei  svækkes.    Men  det  har  ei  Nød.    Den  hvide  Christ 
Har  spændt  sig  i  Staalharnisket,  som  Thor  forlod. 
Og  kæmper  kiæk,  og  ikke  mindre  stærk,  end  han. 

Den  Fremmede. 
Saa  hader  du  vel  Asa-Thor,  du  raske  Svend? 

Biørn. 
Som  Christen;  men  som  Skiald  endnu  jeg  ynder  ham. 
Og  Bispen  har  tilgivet  mig  den  Skiødesynd. 
Han  siger:  det  er  Billeder,  Indbildninger; 
En  Skiald  Indbildning,  Billed  ei  undvære  kan. 

Den  Fremmede. 
Var  Norden  villig  at  modtage  Christendom? 

Biørn. 
Ja,  Danmark.    Mægtige  Knud  var  snild,  han  det  forstod : 
Han  listed  ind  i  Danskerne  sin  Christendom, 
Saa  knap  det  mærktes.     Men  i  Norges  stolte  Land, 
Der  gik  det  ei  saa  taaligt  til;  og  Tryggvason 
Og  Olaf  Digre  maatte  først  halshugge  Fieer, 
Ja  selv  af  Nogle  grumt  udspinde  Tarmene, 
Før  Daaden  lyktes. 


d  by  Google    . 


ANDEN   HANDLING. 


175 


Den  Fremmede. 
Odin!  det  var  Christendom.  — 
Du  smiler,  Odin? 

Biørn. 
Der  er  ingen  Odin  til. 
Den  Fremmede.    * 
Du  altsaa  nu  est  ivrig  Christen,  unge  Mand? 

Biørn. 
Det  er  jeg.     Du  est  Hedning  end  naturligviis; 
Men  strax  jeg  vil,  hvis  du  det  ønsker,  døbe  dig. 

Den  Fremmede. 
Jeg  takker  dig.     Dog  helst  endnu  jeg  bie  vil, 
Til  atter  hid  du  drager  med  en  viet  Præst. 
Og  denne  Gienkomst  attraaer  just  mit  Hierte  meest; 
Thi  nu,  skiøndt  eders  Afsked  mig  bedrøve  vil  — 
Tungt  skilles  fra  det  Kiære  man,  som  nys  man  fandt  — 
Maa  jeg  som  ærlig  Landsmand  dog  med  Vennesind 
Tilraade  jer  at  ile  snelt  fra  dette  Land. 

Biørn. 
Du  bort  o&  viser,  Høvding!  fra  dit  Kongedom? 

Den  Fremmede. 
Jeg  er  paa  disse  vilde  Kyster  Konning  ei. 

Biørn. 
Nei,  mere;  de  tilbede  .dig  jo  fast  som  Gud. 

Den  Fremmede. 
Den  Vildes  Gudsfrygt  er  kun  lidt  at  stole  paa. 

Biørn. 
Som  Træl  han  drives  af  en  mægtig  Overtro. 

Den  Fremmede. 
Men  slaaer  sin  Trægud,  naar  den  strax  ei  hielper  ham. 

Digitized  by  VjOOQIC 


176 


LANDET  FUNDET  OG  FORSVUNDET. 


Biørn. 
Har  disse  Nidinger  VQvet  at  mishandle  dig? 

Den  Fremmede. 
Nei,  med  mit  Blik  og  med  mit  Vink  jeg  tæmte  dem. 

Biørn. 
Saa  tæm  dem  atter! 

Den  Fremmede. 

Hvad  jeg  kan,  det  har  I  seet; 
Og  liden  var  ei  Virkningen,  thi  dette  Vink 
Har  reddet  jer,  da  grusom  Død  sin  Kølle  svang. 
Men  som  et  Sivrør  Menneskenes  Hierte  dog 
Let  svaier  hen  for  Vinden;  meer  den  Vildes  Sind. 
Et  Øieblik  mit  raske  Bud  beherskte  dem. 
Jer  overfalde  vil  de  sikkert  heller  ei, 
Saalænge  jeg  samtalende  tilstede  staaer; 
Men  blev  I  længe,  bygged  her  I  Hytter  op, 
Da  kunde  lét  den  første  Lyst  tilbagevendt 
Jer  farlig  vorde.     Derfor  følger  Venneraad: 
Indskiber  jer  som  snarest!     Men  til  næste  Vaar 
Kom,  Høvding!  med  en  mægtig  Flaade,  Landet  vind. 
Brug  din  Veltalenhed,  hvis  du  est  en  ægte  Skiald, 
Og  siung  ved  Harpens  Klang  det  Held,  der  venter  Nord, 
I  Fald  det  snart  i  mere  sydligt,  frugtbart  Land 
Den  Magt  udvider,  som  kun  spildes  andensteds. 
Ja,  ja!  de  Snekker,  som  ad  fehinens,  Seinens  Vei 
Og  langs  ad  Spaniekysten  giennem  Niørfasund 
Utallige  stimle  —  Skræk  for  hver  en  Velsk  og  Valsk  — 
Hvad  kommer  der  af  denne  stolte  Vildgæsflugt, 
Af  dette  Nordens  Herredom?     En  Foraarssnee, 
Der  dækker  Jorden  vidt  og  bredt,  men  smelter  flux. 
Og  efterlader  intet  Spor,  hvor  Sneen  faldt. 

Men  ile  de  forenede  til  dette  Land, 

Da  kan  de  bringe  Fædrelandet  med  sig  hid, 

Og  Sproget.    Thi  dog  Sproget  først  giør  Folk  til  Folk; 

Men  den,  som  tvinger  fremmed  Mand,  og  arter  sig 

Strax  efter  Mandens  Viis  og  Skik,  ja  selv  hans  Sprog, 

Han  blier  den  Overvundnes  Træl  —  saa  Nordens  Helt. 

Biørn. 
Du  taler  viist.     Som  Fædrene  til  Island  foer, 
Didbringende  Saga,  Skialdskab  og  Norrænasprog, 
Saa  bygge  vil  vi  atter  i  et  større  Land, 
Et  bedre  Land,  hvor  Navnet  Vi  in  skal  staae  for  lis. 

Den  Fremmede. 
Dertil  velsigne  Baldur  jer,  den  stærke  Thor, 
Eller  —  hvis  I  mere  troe  paa  ham  —  den  hvide  Christ ! 
Jeg  bliver  her  og  venter  —  hvis  jeg  lever  end. 
Kun  dette  maae  I  love  mig,  at,  seirer  Nord, 
Mishandle  vil  I  ei  den  stakkels  nøgne  Mand, 
^om  I  betvang. 

Biørn. 
Min  Gubbe!  det  har  ingen  Nød; 
Den  skader  sig,  som  slet  behandler  egen  Træl. 

Den  Fremmede. 
Saa  tager  mit  Farvel,  og  roer  med  Baaden  ud 
Til  Skibet  atter!     Men  dog  —  før  vi   skilles   ad  — 
Endnu  et  Ord  i  egen  Sag,  om  egne  Ting: 
Vil,  Høvding  du  en  Tieneste  vel  vise  mig? 

Tager  auldkiædea  af  sin  Hals. 
Tag  denne  Kiæde,  bring  du  den  til  Thorkils  Viv, 
Og  hils  fra  —  Ingen,  siig,  du  fik  paa  fremmed  Kyst 
Den  af  en  Mand,   som  gav  den  —  til  Thuride  dig! 

Biørn. 
Thuride  skal  jeg  bringe  den?     Det  kan  jeg  ei. 

Den  Fbemmede. 
Du  sagde:  Thorkils  Hustru  lever  frisk  og  vel. 

Biørn. 
Hans  anden  Hustru.     Anden  Gang  er  Thorkil  gift. 

Den  Fremmede. 
Thuride  — 

Biørn. 
Hviler  længst  i  Gravens  kolde  Skiød. 

Den  Fremmede 

stille  rørt. 
Saa  er  hun  død !  —  Og  efterlod  hun  ingen  Børn  ? 

Biørn. 
En  Søn. 

Den  Fremmede. 
En  Søn!     Og  lever  han? 
Biørn. 

Han  lever  end. 
Den  Fremmede. 
Hans  Navn  er? 

Biørn. 
Biørn. 

Den  Fremmede. 
Hans  Navn  er  Biørn !  Opkaldt  han  blev 
Ei  efter  Fader  —  Farfaer? 

Biørn. 

Nei!  Thuride  gav 
Ham  Navn  af  en  forsvunden  Ven. 

Den  Fremmede. 

Og  han  hed  Biørn !  — 
Hvordan  da  døde  denne  friske,  skiønne  Viv? 

Biørn. 
Hun  sygned  hen ;  man  veed  ei,  hvad  hun  skranted  af. 

Den  Fremmede. 
Saa  var  med  hende  Thorkil  vel  ei  lykkelig? 

Biørn. 
Ret  lykkelig;  hun  Venlighed  steds  viste  ham. 

Den  Fremmede. 
En  ærlig  Siæl!  jeg  hende  saare  vel  har  kiendt 
Fra  tidlig  Ungdom.    Spørg  ei,  Yngling !  om  mit  Navn, 
Før  du  med  flere  Landsmænd  drager  hid  paa  ny. 
De  vilde  Skarer  kalde  mig  Quetsalcoalt : 
Mand  med  den  hvide  Hud  og  med  det  lange  Skiæg ; 
Selv  kobberrøde,  med  en  ringe  Skiæggevæxt. 
Men  du  —  i  Fald  du  kiender  til  Thurides  Søn  — 

Biørn. 
Jeg  kiender  ham. 

Den  Fremmede. 
Giv  ham  den  Kiæde  da  fra  mig. 
Tager  Kiæden  af  sin  Hals. 
Og  dette  Sværd! 

Spænder  sit  Sværd  fi-a  Lænd. 

Til  Hæder  vil  han  bruge  det. 
Biørn 

modtager  Klenodierne. 
Skiøn  er  din  Gave,  kostbar,  Gubbe!     Kiæden  Guld 
Af  bedste  Slaga,  og  Sværdets  Hialte  ligerviis. 

Den  Fremmede. 
Og  Klingen  bedre :  Staal,  som  kløver  Hielm  og  Skiold. 
Jeg  ringe  Gave  sender  ei  Thurides  Søn. 

Biørn. 
Og  vide  maa  han  ikke  sin  Velgiørers  Nayn? 
Oehlenschiager.  IX  12 

Den  Fremmede. 
Det  er  en  Grille;  men  han  vil  dog  agte  den. 
Biørn 

smilende. 
Ei  dine  Gaver  bringer  jeg  Biørn  Thorkilson. 

Den  Fremmede. 
Du  vil  ei  bringe  Gaven  ham? 
Biørn. 

Han  har  den  alt. 
Den  Fremmede. 
O,  Freia!     Du  Thurides  Søn? 
Biørn. 

Quetsalcoalt! 
Det  er  jeg. 

Den  Fremmede. 
Saa  har  Fensals  Disa  skienket  mig 
Endnu  en  Blomst  i  sildig  Høst.     Det  glæder  mig 
At  see  dig  med  det  lange,  gule  Flaggerhaar; 
Det  fik  du  af  din  Moder.     Du  var  hende  kiær, 
Og  Moderglæder  vist  du  hende  skienket  har. 

Biørn. 
Et  Aar  jeg  var,  da  Døden  hende  røved  mig. 

Den  Fremmede. 
Ak!  du  har  ei  Thuride  kiendt? 
Biørn. 

Af  Rygte  kun; 
Men  det  var  godt,  og  elsket  var  hun  af  Enhver, 
Som  kiendte  hende. 

Den  Fremmede. 

Jeg  har  ogsaa  hende  kiendt. 
Men  drag  nu  bort;  thi  hisset  alt  bevæger  sig 
En  Flok  igien  med  Buer  og  med  Kastespyd. 

Jeg  iler,  for  at  møde  dem  og  standse  dem. 
Farvel,  omfavn  mig,  hils  din  Fader,  Fædreland! 

Til  de  Andre. 

Jeg  ønsker  eder  alle.  Landsmænd!  Held  og  Seir. 
Snart  venter  jeg  af  norske,  danske,  svenske  Mænd 
En  vældig  Flok,  naar  næste  Gang  vi  atter  sees. 
Her  har  I  Plads  nok,  her  indskrænkes  ei  af  lis 
Og  snevre  Dal  jert  Heltemod,  udarter  ei 
Til  smaalig  Kiævlen,  gyselige  Brodermord. 
Her  kan  I  skabe  Norden  stort,  som  tydske  Land, 
Som  Valland  og  som  Velskland;  brede  Sproget  ud. 
Farvel,  Farvel!  —  O,  glemmer  ei  Quetsalcoalt!   Gaaer. 

Biørn  hun  Unge. 
Hvo  er  dog  denne  sieldne  Mand? 
Halfdan  Gamle. 
,  Jeg  kiender  ham. 

Og  kiendte  strax  ham,  skiøndt  han  ei  gienkiendte  mig. 
Thi  Skrammen  over  Panden  og  det  andet  Arr 
Ved  Munden  har  omtegnet  mig  med  grove  Træk. 

Biørn. 
Hvo  er  han  da? 

Halfdan. 
Biørn  Asbrandson.    Han  reiste  bort 
Fra  Island,  da  din  Moder  Thorkil  gav  sin  Haand. 
Man  siger,  at  hun  var  ham  kiær. 
Biørn. 
'  Derom  har  man 

Ei  talt  til  mig. 

Halfdan. 
Man  taler  ei  til  Børn  om  Sligt. 
Thuride  død  —  du  stor   —   da  var  alt  Sagen  glemt. 

12* 

Biørn. 
Saa  vil  jeg  giøre  Giengield,  før  jeg  drager  bort. 
Een  Godhed  er  den  anden  værd;  og  denne  Ring, 
Min  Moder  bar,  den  vil  jeg  atter  skienke  ham. 

stryger  Ærmet  op,  og  tager  Ringen  af  Armen. 
Jeg  lægger  den  paa  Stenen  her.     Han  finder  den 
Strax,  naar  han  kommer;  finde  først  de  Vilde  den, 

Saa  bringe  de  ham  Gaven. 

Lægger  Ringen  paa  Stenen. 

Nu  afsted,  afsted! 

Christ!  skienk  os  Held  til  Hiemfart  og  til  Atterkomst. 

Alle  gaae.   Man  hører  en  vild  Musik,  som  lidt  efter  lidt  taber  sig- 

i  det  Fieme. 

Biørn  Asbrandson  kommer  tilbage,  fulgt  af  sine  vilde  Smaa- 
drenge. 

Biørn. 

Jeg  fik  dem  til  at  drage  hiem,  den  vilde  Flok. 

Og  hisset  mine  Landsmænd  alt  fra  Baaden  snelt 

Paa  Skibet  steg,  med  lettet  Anker.     Ægir  stærk 

Dem  blæser  Medbør  i  de  mægtige,  hvide  Seil. 

Tak,  Odin!  du  har  reddet  dem.    Den  svømmer  bort^ 

Den  raske  Snekke,   som  en  skiøn  og  fremmed  Fugl^ 

Med  spredte  Vinger  paa  Skumbølgens  Sølverryg. 

Men  —  skuffer  mig  mit  Øre?    Var  det  Vindens  Lyd 

Paa  Klippenæsset,  eller  Røst  af  Mennesker? 

Man  hører  et  tre  Gange  gientaget  Farvel,  slunget  ved  Lurernes 
Klang  fra  Skibet,  som  seiler  forbi  1  nogen  Frastand. 

Biørn. 
Farvel,  Farvel!  —  O,  kom  igien,  min  Navne  du! 

Og  udbred  Nordens  Ære,  styrk  dets  Herlighed. 

Skibet  forsvinder  bag  Næsset 
Biørn 

mørk,  stirrende  hen  for  sig. 
Men  —  sorte  Skyer  true  fælt  Synskredsen  mig; 

Jeg  seer  i  Aanden,  Loke  sig  forbandt  med  Ran, 
At  spærre  Veien  for  det  modige  Kæmpeværk. 
Ja,  Utgards  fæle  Drømmetrold:  Uvidenhed! 
I  Taagedamp,  med  tætte  Slør  for  Øinene, 
Inddysser  raske  Forsæt  du.     Erindringen 
Om  dette  Tog  forsvinder  uden  Virkning.     Snart 
Veed  Ingen  meer,  at  her  er  Land,   som  venter  ham. 
O,  men  paa  denne  store  Steen,  som  staaer  ved  Strand, 
Som  Bølgen  stundom  overskyller  i  Flodens  Tid, 
Men  Solen  brænder  tør  igien,  naar  Ebben  kom. 
Jeg  Runer  hugge  vil  om  vor  Opdagelse, 
Som  Sol  forvittre,  Bølgen  ei  bortvaske  skal. 

Til  en  af  Drengene. 

Hent  Huggejern  og  Hammer  mig! 
Drengen. 

Hvad  glimter  der 


Paa  Stenen? 


En  Ring? 


Løber  hen,  og  hentor  Ringen. 

See!  en  deilig  Ring,  Quetsalcoalt ! 
Biørn. 


Tager  den. 
Ved  Frei,  jeg  kiender  den.  Ja,  det  var  den, 
Thuride  fik  paa  Island  af  en  Ungersvend  — 
Nu  hendes  Søn  har  Gubben  den  tilbagebragt. 
Det  tyder  paa:  at  Livet,  som  en  liden  Ring, 
Er  sluttet  snart.  —  O,  kiære  Guld!  du  vækker  mig 
Erindringer  og  Følelser  i  Hiertets  Dyb, 
Som  længst  jeg  troede  slukte;  men  i  Asken  laae 
Den  stærke  Glød,   og  flammer  op,  før  den  gaaer  ud. 

Betragter  Ringen,  og  opdager  inden  i  den  de  Ord: 

>Min  kiære,  stadige  Tanke!* 

Det  skrev  med  Runer  sikkert  hendes  egen  Haand 
I  et  bedrøvet  Øieblik  —  det  gieldte  mig. 
Tak,  Tak,  Thuride!    Nu  din  Sorg  er  overstaaet, 
Maaskee  den  bærer  Glædens  Frugt  i  Tidens  Løb, 

Vender  sig  til  Drengene. 
I  Drenge!  nu  opmærksomt  hører  Herrens  Bud. 
Drengene 

bukke  med  Hænderne  paa  Brystet. 
Vi  høre  dig  med  Lydighed,  Quetsalcoalt ! 

Biørn. 
Naar  jeg  er  død,  da  skal  1  her  begrave  mig, 
Hvor  Runestenen  kneisende  ved  Stranden  staaer. 
Vil  I  vel  det? 

Drengene. 
Du  længe  med  os  leve  skal. 
Biørn. 
Ret  vel !     Men  døe  skal  eengang  alle  Mennesker, 
Og  jeg,  som  Alle.     Slægter  løse  Slægter  af. 

Drengene. 
Du  kan  ei  døe. 

Biørn. 
Min  Aand  ei  døer;  der  har  I  Ret. 
Den  iler  til  Sesvarne,  hvor  Thuride  boer; 
Men  Kroppen  blegner.     Lover  mig  da  helligt  hver, 
At  her  I  vil  begrave  mig,  med  denne  Ring 
Om  Armen,  naar  jeg  sover  hen! 
Drengene. 

Vi  love  det. 
Biørn. 
Liigkisten  skal  I  hule  mig  af  Kampesteen, 
Og  mure  Laaget  fast,  naar  først  det  slutter  ret, 
At  det  kan  trodse  Jordens,  Havets  Fugtighed. 

Saa  skal  engang,  om  flere  hundred  Aar  maaskee, 
Paa  denne  Strand  man  finde  gamle  Runesteen, 
Og  undre  sig,  og  grave  rundt,  opdage  meer. 
Saa  skue  de  min  Beenrad  med  den  gyldne  Ring, 
Og  læse  Runen,  skrevet  af  Thurides  Haand. 
Saa  vide  de,  at  Nordens  Mænd  fandt  dette  Land, 
Før  Andre  kom;  og  muligt  saadan  vriste  vi 
Den  Ære,  som  tilkommer  os,  af  fremmed  Haand. 
Thi  Saga,  som  kun  Sandhed  vil,  tillader  ei 
Usandhed,  at  den  Løgn  paa  hendes  Tavle  skrev. 

Drengene. 
Vi  lyde,  hvad  du  byder  os,  Quetsalcoalt ! 
Biørn 

betragter  Ringen  igien,  og  læser: 
»Min  kiære,  stadige  Tanke!« 

Fengo,  Konge  i  Jylland. 
Geruthe,  hans  Dronning. 
Amleth,  hans  Stedsøn. 
Sigrid,  Anileths  Brud. 
Humble,  Skiald. 
ViFiL,  Staller. 

RØRIK  og  )      .  ^      TT-   j 

HuGLEiK,  I    *^^^^^  Hirdmænd. 
Hadding,  Underdrot  i  Vensyssel. 
Thorald,  hans  Offergode. 
Gunhild,  Sigrids  Amme. 
En  Fiskerkone. 

Gyda,  en  gammel  Troldqvinde. 
En  Dreng,  hendes  Æthng. 
Fengos  og  Haddings  Huuskarle. 
Kæmper  og  Folk. 

EN  FISKERHYTTE. 

Amleth,  klædt  som  Fisker.    Husets  Qvinde. 

QVINDEN. 

JNu  est  du  tør  og  omklædt  alt,  min  Ungersvend! 
Men  ringe  blev  din  Dragt  mod  den,  du  skiftet  har. 
Amleth 

leer. 

I  Larven  brogede  Sommerfugl  tilbage  krøb. 

Jeg  takker  dig.     Dyngvaadt  var  mit   Skarl agensskind. 

Du  kiender  mig  slet  ikke? 

QviNDEN. 

Nei,  men  mærker  nok, 
Du  est  en  Dansk,  Hirdmand  maaskee  ved  Kongens  Hof, 
Thi  høviskt  er  dit  Væsen,  stolt  dit  Øiekast. 
Men  jeg  er  fra  en  fremmed  Egn,  og  nylig  gift; 
Jeg  kiender  lidt  til  Kæmperne  paa  Kongens  Gaard. 

Amleth. 
Et  Søtog  har  jeg  prøvet  nu  halvandet  Aar, 
Og  overalt  havt  Medbør;  det  var  ikke  Ret 
Af  gamle  Nordhav,  saadan  at  behandle  mig: 
At  sønderslaae  mit  gode  Skib  paa  Fædrekyst. 

Q  VINDEN. 

Min  Nabo  kommer  der,  en  saare  fornem  Mand; 
Hvis  du  est  en  af  Kongens  Kæmper,  finder  du 
I  ham  en  Broder,  som  kan  bedre  hielpe  dig.    oaaer. 
Humble  Skiald 

kommer,  og  raaber  forundret: 

I  Guder,  Amleth! 

Amleth 
glad. 

Humble  Skiald!  min  Barndomsven! 
Dig  seer  jeg  først?     Saa  er  al  Sorg  og  Nød  forbi. 

Omfavner  ham. 

Humble. 
Du,  Amleth!  her?  Du  —  du  est  den  skibbrudne  Mand, 
Som  hid  er  svømmet  fra  det  bølgeslugte  Vrag? 

Amleth. 
Jeg  haaber,  fleer. 

Humble 

ryster  bedrøvet  paa  Hovedet 

Nei,  Amleth!  du  kun  reddet  blev. 
Amleth 

med  en  rask  Følelse. 
Har  Ran  alt  dræbt  de  tappre  Brødre?  —  Lige  godt! 
Hler-Ægir  vristed  dem  af  Qvindens  Morderarm, 
Og  Niord  paa  Stormen  fløi  med  dem  til  Valaskialf. 

Humble. 

Ak,  Amleth!  du  est  her  igien! 

Amleth. 

Hvi  sukker  du? 
Beklager  du  min  Hiemvee?  Ja,  jeg  leed  deraf, 
Men  kalder  det  ei  Svaghed,  at  et  Træ  har  Rod. 
Jeg  kied  blev  af  den  gule  Frugt  paa  Sikilei, 
Og  længtes  efter  danske  Rug  og  dansk  Bedrift. 

Humble. 
Du  finder,  Amleth!  mange  Ting  forandret  her. 

Amleth. 
Som  Skyer  paa  Himlen  vexle  Livsbedrifterne. 

Humble. 
Din  Fader  — 

Amleth 

falder  ham  i  Talen. 
Lever,  haaber  jeg,  dog  karsk  og  vel? 
Humble. 
Nei  —  han  er  død. 

Amleth 

tvinger  sin  Sorg. 

Saa  svang  til  Valhal  Odin  ham, 
Og  ei  med  Graad  besmitter  jeg  hans  Bautasteen. 

Humble. 
Nei,  Amleth!  ei  din  tappre  Fader  faldt  i  Kamp. 

Amleth. 
Da  sørger  jeg  først,  hvis  han  sank  paa  Bænkehalm. 

Humble. 
Ei  Spæret,  men  hans  Livsbedrift  har  mærket  ham. 
iMan  mumler  om,  hans  Braddød  var  et  skummelt  Mord. 

Amleth 

fortvivlet 
Saa  er  end  ei  mit  Skibbrud  endt.     Kun  Børneleg 
Det  første  var.     Min  Aand  slog  nu  dit  Ord  i  Qvag. 
Min  Fader  myrdet !  —  Danmark  har  ei  hevnet  ham  ? 

Humble. 
Af  Hemmelighedssløret  dækt  er  denne  Daad. 

Amleth. 
Hvorledes  giennembrød  da  du  det  tætte  Slør? 

Humble. 
Mistanken,  Amleth!  Rygtet  og  Sandsynlighed  — 


Digitized  by  VjOOQIC 


192  AMLETH. 

Amleth. 
Er  Sladdersøstre,  fæstes  kan  til  dem  ei  Lid. 
Hvo  hersker  nu? 

Humble. 
Din  Faders  Broder. 

Amleth. 

Fengos  Hevn 

Traf  endnu  ei  Hardvendils  skumle  Banemand? 
Han  greb  ei  Morderen? 

Humble. 

Amleth!  ha,  jeg  frygter  for. 
Han  greb  ham,  hver  Gang  Fengo  greb  i  egne  Barm. 

Amleth. 
Du  troer  — 

Humble. 
Hvad  Mange  troe,  men  Ingen  yttre  tør. 

Amleth 

viider  sine  Hænder.  , 

Hvad  blev  der  af  min  Moder  da,  den  arme  Viv? 

Humble. 
Uskyldig  og  uvidende  Geruthe  blev 
En  Nidings  Hustru. 

Amleth 

forfærdet. 

Ægted  hun  hans  Banemand? 

Humble. 
Et  Aar  først  efter  Mordet.     Da  du  borte  blev. 
Og  Fengos  gamle  Lidenskab  var  vakt  paa  ny. 
Da  —  for  at  hævde  dig,  som  Søn,  din  Arveret  — 
Fandt  hun  sig  i  hvad  sikkert  hun  fortryder  nu. 

Amleth 

efter  et  Øieblik,  hvori  Lidenskab  og  Sorg  have  betaget  ham. 
Din  Tidende  som  Lynet  i  min  Steen-Eeg  slaaer; 
Den  knækker  Grenene  —splintrer  dog  ei  Stammen  reent. 

Humble. 
Nu,  Amleth!  hør  en  ærlig  Vens  velmeente  Raad: 
Tak  Guderne,  som  sendte  dig  paa  dette  Vrag, 
Og  lod  dig  svømme,  som  en  Sælhund,  skiult  i  Land; 
Thi  var  du  kommen  seilende  som  Kongesøn, 
Med  Lurers  Klang  og  Flaget  i  den  høie  Raa  — 
Som  Kongesøn  begrov  vi  dig  i  Morgen  alt. 
Saa  skynd  dig  snelt  herfra  igien,  som  snelt  du  kom ! 
Jeg  skaffer  dig  et  lidet  Skib  i  største  Hast, 
Og  følger  dig.     Snart  træffe  sikkert  Venner  vi 
Paa  fremmed  Kyst;  ei  Maanen  ofte  skifte  vil. 
Før  Brodermorderen  stødt  er  fra  sin  Kongestol. 

Amleth 

efter  en  kort  Betænkning,  ryster  paa  Hovedet. 
Nei,  Humble!  hvad  man  selv  kan  giøre,  bør  man  ei 
Raadvild  og  svag  bebyrde  sine  Venner  med. 
Men  før  jeg  hevne  kan  saa  svart  et  Nidingsværk, 
Med  Sikkerhed  jeg  kiende  maa  Forbryderen. 

Humble. 
Du  vil? 

Amleth. 
Med  Listen  fælde  List.     Rægrime  bandt 
Sig  Fengo  for  sit  Ansigt  —  jeg  har  ogsaa  een. 

Humble. 
Løs  mig  din  Gaade! 

Amleth. 

Skiebnen  er  mig  ikke  blid, 
Det  ærligt  maa  min  værste  Fiende  mig  tilstaae. 
Med  Længsel  iler  hiem  jeg  til  mit  Fædreland; 
Med  Lyst  og  Fest  jeg  haaber  snart,  som  Kongesøn 
At  hilse  Fader,  Moder  og  den  væne  Mø: 
Da  kastes  jeg  fra  Vrag  til  friske  Fadergrav. 

Drot  er  hans  Morder,  der  tillige  dræbte  mig 
Min  Moder;  Fengos  Viv  er  ei  min  Moder  meer. 
Nu  Raden,  troer  du,  kommer  ogsaa  snart  til  mig? 
Men  her  jeg  rækker  dig,  Fostbroder!  Haand  derpaa: 
Jeg  redder  end,  hvad  reddes  kan;  min  Fader  selv 
Af  Helheim  med  en  Hevn,  som  er  hans  Skygge  værd. 
Mig  venter  Døden?  Godt!  jeg  dræbe  vil  mig  selv 
En  liden  Stund:  min  Aand,  min  Siæl.    Den  frygtes  kun ; 
Ei  dette  Legem,  usselt  i  en  ussel  Dragt. 
Med  Levninger  af  en  forsvunden  Tænkekraft, 
Som  Daare  vil  jeg  møde  Fengo  —  daare  ham. 
For  Orm  i  Støvet  føler  han  Medlidenhed; 
Han  taaler  mig  i  Hallen,  til  jeg  grandt  har  læst 
Misgierningen  i  Øiet,  der  ei  tie  kan. 
Men  har  jeg  Vished,  Ven!    og  vinder  Folkets  Hielp^ 
Da  svulmer  til  en  Kæmpeslange  liden  Orm, 
Omfletter  glubsk  Forræderen  —  og  qvæler  ham. 
Nu  bring  mig,  Humble!  til  min  Faders  Banemand. 

De  gaaf*. 


KONGENS  HAL. 
Fengo 

alene,  grublende. 
Samvittighed!  Og  hvad  er  da  den  Afgud  vel, 
Som  Frygten  dyrker,  offrer  Suk  og  Skiælven  til? 
Et  Modløshedens  Giøglebilled,  flygtigt  malt 
Af  Ørkesløsheds  Pensel  i  vor  Pandeskal. 
Slig  Frygtbefængt  bør  aldrig  ville  noget  Stort, 
Der  dristig  ei  kan  adle  Last  en  enkelt  Gang. 
Den  bløde  Baldur,  som  man  ogsaa  kaldte  god, 
Sank  selv  til  Hel;  og  hvad  var  vel,  Hardvendil!  da 

Saa  stor  min  Synd,  at  jeg  —  til  Baldur  sendte  dig? 
Har  Odin  ei  opfundet  Seiden,  brugt  den  selv, 
Hvor  Sværdet,  hvor  ei  Kongespiret  rakte  hen? 
Saa  lad  os  ikke  synke  feigt  i  Trællefrygt, 

Men  nyde  Frugten  af  den  dyrtbetalte  Daad! 

Dronningen  kommer. 

Fengo. 
Hil,  sæl,  Geruthe! 

Geruthe. 

Fengo,  Fengo! 

Fengo. 

Ædle  Viv! 
Hvad  tyde  disse  Skygger,  som  omtaage  dig, 
Som  gynge  sig  paa  dine  Bryn,  og  vaske  bort 
De  Sundhedsroser,  Natten  før  og  Vinterkuld 
Ei  blege  kunde,  tværtimod  forfrisked  meer? 
Svandt  ogsaa  med  din  Styrke  din  Fortrolighed? 
Hvad  har  jeg  da  vel  her  igien? 
Geruthe. 

En  Beenrad  snart, 
Som  —  desto  værre  —  mindes  kun  og  angre  kan. 

Fengo. 
Geruthe ! 

Geruthe. 
Men  jeg  tale  maa,  før  Dødens  Diis 
Med  Jordbeg  mig  forsegler  denne  blege  Mund. 

Fengo. 
Saa  tal,  og  lad  os  jage  bort  med  Vexelord 
Den  stumme  Sorg,  der  voxer  i  din  Eensomhed, 
Som  Muggenheden  paa  den  skumle  Kieldervæg, 

Geruthe. 
Nei,  ikke  jeg  samtale  vil;  i  Strøm  af  Ord 
Jeg  give  maa  mit  Hierte  Luft. 

Oehlenschiager.    IX.  1^ 

Fengo. 

Nu  —  som  du  vil! 
Geruthe. 
Hardvendils  Død  var  pludselig;  men  Braddød  tidt 
Traf  stærkest  Mand,  som  segned  for  et  Krampeslag  — 
£i  unaturligt,  usandsynligt. 

Fengo. 

Ganske  vist! 
Men  hvordan  kan  Hardvendils  Død   da  ængste   dig? 

Geruthe. 
Den  ængsted  ikke  strax,  den  dybt  bedrøved  mig. 
Men  sukke  skal  selv  Kvinden  ei  sin  Levetid 
For  Held,  som  svandt,  som  Taaren  ei  tilbagegræd; 
Jeg  trøsted  mig,  og  rakte  dig  —  som  lignte  ham  — 
Min  Haand. 

Fengo. 
Og  det  var  velgiort. 
Geruthe. 

Der  er  Spørgsmaal  om. 
Du  lignte  ham  i  Aasyn,  men  i  Adfærd  ei. 

Fengo. 
Var  Fengo  steds  ei  vennesalig,  mild  mod  dig? 

Geruthe. 
Jo!  men  dit  Blik,  der  før  var  den  Begravnes  liigt. 
Blev  jordet  med  ham,  tykkes  mig. 
Fengo. 

Nu  sværmer  du. 
Geruthe. 
Din  Ærlighed,  din  Raskhed  sank  i  Qrav  med  ham. 

Fengo. 
Som  du  en  Husbonds,  følte  jeg  en  Broders  Død. 

Geruthe 

ryster  paa  Hovedet 
Du  føler  med  Indbildningen,  med  Hiertet  ei. 

Fengo. 
Du  krænker  mig  med  sygelig  Spidsfindighed. 

Geruthe. 
Selv,  Fengo!  du  forlangte  min  Oprigtighed. 

Fengo. 
Saa  tal,  hvis  det  kan  lette  dig;  jeg  tie  vil. 

Geruthe. 
I  Hallen  ved  mit  Sovekammer  staaer  en  Mand 
I  rund  Fordybning,  stoppet  ud  af  Hamp  og  Blaar ; 
En  Skikkelse,   Hardvendils   liig,   thi  Harnisk,    Hielm 
Og  Skiold  og  Sværd,   den  Døde  bar,    bedække  hiin. 
I  lang  Tid  stod  han  rolig  der;  men,  Fengo!  hør: 
I  disse  sidste  trende  Nætter  grandt  jeg  saae 
Ham  stige  rask  fra  Skamlen  ned;  i  Maaneskin 
Treen  Rustningskikkelsen  hen 'for  min  Sovekammerdør, 
Som  aaben  stod,  og  viste  mig  med  udstrakt  Haand  — 
Fengo 

ryster  smilende  paa  Hovedet. 

Hvad  viste  han?     Et  blodigt  Saar? 
Geruthe 

med  Gysen. 

Nei,  Fengo!  nei! 
Af  røden  Guld  det  var  et  lidet  Bæger  kun. 

Fengo. 
Nu  kiender  jeg  din  Sygdom,  og  forstaaer  den  grandt. 
Et  usselt  Rygte!     Hvilket  giftigt  Øgleæg 
Udklækker  ikke  Rygtet  med  den  skumle  Løgn? 
En  Dumhed,  mumlet  lumskt  af  mine  Fienders  Flok. 

Geruthe. 
Hvor  meget  gav  jeg  til,  at  Løgn  det  Rygte  var! 

13* 

Fengo. 
Slet  Intet  skal  du  give,  for  i  Damp  igien 
At  løse  Giøglebilleder,  som  ængste  dig. 

Geruthe. 
Men  Rustningskikkelsen  i  Fuldmaanens    Midnalsskin! 

Fengo. 
Og  veed  du  ikke,  Maanen  er  en  Løgnerske, 
Som  ved  sit  Dæmringslys  fortæller  Eventyr? 
Men  Børn  kun  troe  dem. 

Geruthe 

sukker. 

Fengo!  du  forsikkrer  mig 
Da  som  en  Mand,  som  Helt,  om  din  Uskyldighed? 

Fengo. 
Traf  du  mig  ellers  vel  saa  rolig? 
Geruthe. 

Fengo!  du 
Er  ikke  rolig. 

Fengo. 
Nei,  din  Tilstand  ængster  mig. 
Geruthe. 
Og  hvor  er  Amleth?    Hvorfor  kom  ei  Amleth  hiem? 
Halvandet  Aar  han  flakker  om  paa  Vikingstog. 
Hvi  dvæler  han  hos  Jarlen  paa  en  fremmed  Kyst? 

Fengo. 
Lang  Veien  er,  og  Ungersvendens  Prøvetid 
Maa  modne  Manden;  Trællen  kun  tilbringer  sløv 
Sin  hæderløse  Vaar  i  Arnens  Askehob. 

Geruthe. 
Naar  kommer  han? 

Fengo. 
Vi  vente  ham  hver  Dag  igien. 

Gebuthe 

med  et  Blik  til  Himlen. 
Skal  jeg  mig  trøste!  Frigga!  skal  jeg  trøste  mig? 

Hvor  gierne  griber  den  en  Trøst  —  som  ingen  har! 
ViFiL  kommer. 

Gebuthe 

vender  sig  fra  ham  med  Afsky. 
Bort!  bort! 

Fengo. 
Du  svæver  atter  til  din  Eensomhed? 
Gebuthe. 
Han  der  forjager  mig. 

Fengo. 

Har  han  da  fornærmet  dig? 
Gebuthe. 
Ja!  med  sit  Ansigt.     Sligt  har  ingen  ærlig  Mand. 
Fengo 

smilende. 
Vi  dig  mishage  begge  med  vort  Øiesyn. 
Med  Aarene  —  sandt  nok  —  vi  er  ei  smukke  meer; 
Det  Nederlag,  som  Tiden,  ofte  Sorgen  giør, 
Tidt  pludseligt,  skiøndt  Blomsten  længe  frisk  sig  holdt, 
Maa  man  giensidigt  finde  sig  taalmodigt  i. 
Du  selv  —  en  Rose,   frisk  endnu  i  Høstens  Tid  — 

Gebuthe. 
Er  visnet  i  din  Østenvind  i  kun  Tornen  staaer 
Paa  Stilken  end,  og  plager  dig  som  Spøgelse. 
Vel!  Spøgelset  tilbagegaaer  til  Spøgelset. 
Men  Hamisklarven,  hvori  før  Hardvendil  stak, 
Faaer  Liv  igien,  naar  Maanen  dysser  Liv  i  Blund, 
Og  siger  mig  —  hvad  du  f orgieves  skiule  vil.  oaær. 

Fengo. 
Falsk,  som  i  Alt,  Naturen  er  i  hende  med. 

Først  yndig,  let  og  liflig,  som  den  raske  Hind; 

Nu  —  langsom,  som  en  Lastvogn  med  den  Bautasteen, 

Der  slæbes  til  Hardvendils  Grav. 

ViFlL. 

Hun  tænker  kun 
Paa  ham. 

Fengo. 
Hvor  er  nu  Øiets  Glands  med  Freias  Hd? 
Slukt,  slukt !  Hvor  er  den  Jordbærfrugt  paa  hendes  Mund, 
Som  egged  til  at  plukkes  af  gientagne  Kys? 
Og  Barmen,  hvor  før  Sundhedssneen  bunked  sig? 
Hvad  blev  der  af  den  skiønne  Snee  ?  Kun  lis  igien !  — 
Hvad  skal  da  Hiertet  være  tro,  naar  du.  Natur! 
Som  skabte  Hierter,  os  med  Falskhed  foregaaer? 

ViFlL. 

Et  Aar  har  omskabt  Dronningen;  en  Skygge  kun 
Hun  er  af  hvad  hun  fordum  var. 

Fengo. 

Ja,  Skyggeværk 
Er  Livets  Lyst;  og  derfor  maa  den  korte  Fryd 
Frisk  nydes ,  som  en  Frugt,  der  raadner  næste  Dag.  — 
Hør  mig,  min  Siæls  og  min  Bedrifts  Fortrolige! 
Ung  Amleth,  siger  Rygtet,  kommer  hiem  igien. 
Fra  Vikingsfærden.     Folket  elsker  ham.     Hvorfor? 
Fordi  han  er  sin  Faders,  Kong  Hardvendils  Søn. 
Men  skaffed  Fødslen  Fordeel  ham,  gav  den  ham  Held, 
Saa  maa  han  taale  Skiebnen  med,  den  bringer  ham. 
Jeg  er  ei  grusom ;  stundom  dog  nødvendige  Daad 
Maa  Fyrsten  øve,  som  hans  Hierte  bløder  ved. 
Hvor  mangen  Høvding,  kæmpende  til  Ærens  Maal, 

I  Krigen  offred  Liv  i  Hundredtusindviis ! 

Jeg  offred  eet  —  høist  to;  dermed  er  det  forbi. 

VrpiL. 
Et  Mord  paa  den  Uskyldige  forfærder  os 
Ei  anden  Gang  —  det  er  den  Fordeel,  Brøden  har  — 
Thi  skaante  Blod  reenvasker  ikke  blodig  Haand. 
Men  farligt  vorder  Amleths  Drab;  thi  af  hans  Blod 
Vil  Gnister  springe  til  en  vældig  Oprørsild. 

Fengo. 
Der  seer  man,  Vifil!  hvor  nødvendig  Listen  blev, 
Saasnart  om  Rige,  Land  og  Folk  først  Talen  er. 
Ha,  Drot  maa^tidt  misunde  Træl,  som  ærligt  kan 
Med  Fryd  omfavne  Frænden,  der  hiemsøger  ham. 
Jeg  nødt  er  til  at  skiule  tung  Nødvendighed 
Bag  Falskheds  Kaabe. 

Med  en  Heftighed,  der  overvinder  hans  Forstillelse. 

Naar  han  kommer  paa  sit  Skib, 
Og  kaster.  Anker,  mød  ham  da  med  Baaden  flux! 
Sluproerne  med  festlig  Dragt,  med  Aarerne 
Hvidtmalede,  med  Flag  paa  Flag,  der  vinke  ham, 
Maae  hente  ham.     Du  selv  ham  række  Vennehaand. 
Men  Brættet,  som  fra  Heltens  Skib  til  Baaden  gaaer  — 
Forstaaer  du  mig? 

Vifil 
smilende. 

Heel  vel;  men  det  forundrer  mig. 
At  bedre  List  ei  øver  den,  som  dyrker  List. 
Troer  du,  et  Plump  i  Vandet  ender  Amleths  Liv? 
I  hver  en  Rorkarl  finder  han  en  Redningsmand, 
Og  tusind  Hænder  rækkes  ham  fra  Danerkyst 
Til  Hielp  og  Bistand.  —  Men  desuden  Brættet  er 
Alt  oversprunget  mellem  Skib  og  Fædreland; 

Det  vipped  voldsomt  med  ham,  men  det  brast  dog  ei. 
Lad  ei  min  stærke  Tidende  forfærde  dig! 
Ung  Amleth  kommer,  giester  om  en  liden  Stund 
Din  Hal,  min  Drot!  —  men  Amleth  er  ei  Amleth  meer. 

Fengo. 
Hvad  vil  din  mørke  Tale  sige? 

ViFIL. 

Den  er  lys.  — 
Paa  Jyllands  Kyst,  hiemseilet  til  sit  Fædreland, 
Leed  Amleth  Skibbrud ;  Skibet  sank  med  Mand  og  Muus, 
Og  Amleth  blot  blev  reddet  af  den  hele  Flok. 
End  lege  Rans  skumdækte  Døttre  Fiærbold  med 
De  tunge  Biælker  af  det  sønderslagne  Vrag, 
Og  Fiskene  sig  til  Gode  giør  med  Heltens  Liig. 
Han  takker  sieldne  Svømmekunst  og  Armens  Kraft 
For  Redningen.     Men  Alt  har   stakkels  Amleth   tabt 
Ved  dette  Skibbrud:  alt  for  stærkt  Anstrængelsen 
Paa  Hiernens  Nerver  virket  har,  paa  hans  Fornuft; 
Thi  som  en  Daare  stander  han  paa  Fædrekyst, 
Og  som  en  Daare,  klædt  i  slette  Sømandsdragt, 
Besøger  han  dig  i  din  Hal,  —  og  Folket  med, 
Der  følger,  som  nysgierrig  Sværm  en  drukken  Mand. 
Fengo 

seer  ud  af  Vinduet. 
Der  kommer  han  i  Trøien  blaa,  med  Haaret  vildt. 
En  løvrig,  nys  af  Træet  afslidt  Lindegreen 
Har  han  i  Haand.     De  stimle  til,  de  følge  ham. 

ViFIL. 

Umuligt  at  afholde  dem  fra  Hallen  her. 

Amleth  kommer,  fulgt  af  en  stor  Folkesvæbm.  Mænd  og  Qyindbb 
AF  Kongens  Hird  indtræde. 

Folket 

raaber: 

Velkommen,  Amleth!  hiem  igien,  vor  Kongesøn! 
Amleth 

vifter  med  Grenen. 

Hvordan  fra  Livet  holder  jeg  den  frække  Sværm? 
Jeg  frygter  for,  den  giftige  Bremse  stikker  mig. 

Fengo. 
Velkommen,  Amleth!  Ha,  min  kiære  Brodersøn! 
Hvordan  dog  kommer  du  i  dette  Optog  her? 

Amleth. 
Jeg  frygter  for  den  Bisværm,  som  forfølger  mig, 
Som  spotter  mig.     De  veed,  jeg  er  en  stækket  Ørn, 
Og  derfor  haanes  jeg  med  vilde  Spotteskrig; 
Men  var  jeg  Øm  endnu,  da,  ved  mit  Næb,  min  Klo, 
Jeg  skulde  knuse  disse  fi*ække  Spottere. 

Gnider  Panden,  og  skotter  til  Fengo. 

Sfciøndt  ei  det  er  saa  let  for  stærkest  Lammegrif, 
At  slaaes  med  Bier  og  Bremser.     Det  er  ikke  let. 

Fengo. 
Du  kalder  dig  en  stækket  Ørn? 
Amleth. 

Ja,  Herre!  ja, 
Det  var  jeg,  før  en  lumpen  Trold  omskabte  mig. 
Afhug  mig  først  mit   Vingepar,  hvormed  tilforn 
I  Luften  som  en  Alf  jeg  fløi,  og  hviilte  mig 
Paa  Klippetinder;  røved  mig  mit  krumme  Næb, 
De  skarpe  Kløer;  og  skammeligt,  da  det  var  skeet, 
Forvandled  han  mig  til  et  usselt  Menneske 
Med  Næse,  Fødder,  Arme  —  blotte  Stumper  af 
Den  fordums  Pragt  og  Herlighed;  og  gav  mig  Ord 

Til  sladdrende  —  den  Ret  har  Askurs  stolte  Slægt  — 
Med  Klynk  og  Suk  at  tolke  min  Elendighed. 

Fengo. 
Og,  Amleth!  ki ender  du  mig  da  slet  ikke  meer? 

Amleth. 
O,  meget  godt!  I  er  en  Slagter.     Sværmen  her, 
Der  først  mig  som  en  Skare  Bier  forekom, 
Det  er  jo  lutter  Oxer,  Stude,  som,  naar  Thor 
Til  Kampen  raaber,  følge  jer,  og  stange  kiækt 
I  Marken  andre  Stude.     Men  hiemkomne  Qvæg, 
Det  hænger  du  i  Porten  op  og  slagter  selv. 

Fengo 

sagte  til  Vifil. 

En  Dobbeltmening  ligger  i  hans  Daarskabsord. 

Hfifit 
Hvor  har  du  været,  Amleth? 
Amleth. 

Da  som  Ørn  jeg  fløi. 
Tilhørte  hele  Jorden  mig;  og  tro  du  mig, 
At  det  var  herligt.     Stundom  sad  jeg  høit  til  Fields 
Hos  Niord  i  Noatun,  og  laante  Raaberen, 
Hvormed  han  skraaler  Vinden  op,  og  blæste  selv. 
Sneboldte  sammenskrabed  jeg  paa  Biergets  Top 
Da  med  min  Klo,  lod  dem  som  Fieldskrid  glide  ned, 
At  dække  By  og  Kongsgaard.     Det  var  lystigt,  det! 
Saa  fløi  jeg  atter  paa  en  prægtig  Sommerdag 
Til  Blaalands  Ørk,  hvor  mig  fra  Skyen  Løver  som 
Jordlopper  tyktes,  der  sprang  om  i  tørre  Sand. 
I  Velskland  fandt  jeg  væne  Møer;  men  Blomsterne 
Der  dufte  mig  for  stærkt  og  for  bedøvende, 
Og  Pigerne,  som  Sole,  der  mishage  mig, 
Angribe  med  for  megen  Ild.     Jeg  lider  meer 

Den  danske  Freis  Violduft,  hendes  Maaneskin; 
Thi  gule  Haar  hun  spinder  af  sit  Maaneskin, 
Og  Pigeøine  skaber  af  Violer  hun, 
Som  her  paa  denne. 

^aIl  gaaer  hen,  og  tager  Sigrid  under  Hagen. 

Ha,  jeg  skulde  kiende  dig; 
Pikker  sig  med  Fingeren  paa  Panden. 
Men  mig  Hukommelsen  svigter  paa  den  sidste  Tid. 

ViFIL. 

Min  Broderdatter  Sigrid  kiender  du  igien? 

Amleth 

seer  paa  ham  med  Furagt, 
Slig  deilig  Sang^gl  er  ei  hornet  Ugles  Æt. 

Geruthe  kommer. 

Fengo. 
Du  kiender,  Amleth!  dog  den  Viv,  som  kommer  der V 

Amleth. 
Ret  godt;  det  er  en  Enke. 

Fengo. 

Nu  min  Venneviv. 

Amleth 

stirrer  paa  hende. 

Hun  bærer  ei  Hardvendils  Guldring   paa  sin  HaandV 
Blyringe  vil  hun  bære  snart  om  Øinene. 

Geruthe. 
Min  elskte  Søn!  kom  til  mit  Hierte. 

Amleth 

undviger  hende. 

Har  du  eet? 
Geruthe. 
Du  kiender  ei  din  Moder? 

Amleth. 

Jeg  har  Moder  ei. 
Hun  skudt  blev  af  fordømte  Jæger  høit  paa  Field, 

Og  styrted  ned  i  Afgrundssvælget,   sank  og  sank  — 
Jeg  troer  ei,   hendes  Liig  endnu  har  naaet  sin  Grav. 

Fengo. 
Han  troer,  han  er  en  Ørn,  den  stakkels  Ungersvend. 

Amleth 

stolt. 
Jeg  var  en  Ørn,  og  endnu  har  jeg  Synet  skarpt. 
Den  sidste  Rest  af  al  min  Ømeherlighed. 
I,  stakkels  Herre!  lader  til  at  lide  stærkt 
Af  Øiensvaghed.     Eders  Øie  taaler  ei, 
At  fæste  Blikket  længe  paa  en  ærlig  Mand. 
Men  jeg  har  lagt  mig  efter  Lægekunsten;  kom 
Og  lad  mig  see,  fæst  Øiet  roligt,  sllvt  paa  mig, 
Saa  skal  jeg  nok  helbrede  jer. 
Fengo. 

Nei,  Amleth!  nei, 
Mit  Syn  slet  Intet  fattes. 

Amleth. 

Nu,  saa  see  mig  da 
I  Øiet  stivt,  og  siig  —  hvor  blev  min  Fader  af? 

Fengo. 
Han  er  i  Graven,  Amleth!     Guder  røved  dig 
Forstandens  Brug;  ei  Livet  længer  undtes  ham. 

Amleth. 
Det  var  ei  milde  Guder.     Men  bespotte  dem, 
Det  vil  vi  ei,  fordi  de  vredes.     Alt  paa  Jord 
Gaaer  efter  Lune  —  Nød  og  Held.     Og  Guderne 
Helbrede  kan  igien  den  Barm,  de  sønderslog. 
Ei  sandt? 

Fengo. 
For  viist  du  taler  for  en  Daare  fast. 
Amleth. 
Ak,  Herre!  Viisdom  tales  tidt  af  Daarer  bedst.  — 

See  saa!  Først  har  jeg  her  besøgt  den  Levende; 
Den  Døde  maa  besøges  nu,  Hardvendils  Grav. 
Og  Runer  paa  hans  Bautasteen  er  der  fuldt  op. 
Ei  sandt,  Kong  Fengo? 

Fengo. 
Endnu  ei;  de  komme  snart. 

Amleth 

leer. 
Ja,  snart!  Steenhuggerkunsten  har  jeg  ogsaa  lært. 

Slaaer  paa  sit  Sværd. 
Her  er  den  Meisel,  som  jeg  hugger  Runer  med. 

Til  Sværmen. 
Kom  nu,  I  Bier!  I  Stude!  vil  I  følge  mig 
Til  Kongegraven? 

Mængden. 
Amleth!  ja,  vi  følge  dig. 
Amleth. 
Men  langsomt,  langsomt,  kiære  Børn!  Thi  nok  I  veed, 
At  flyve  rask  kan  ingen  vingestækket  Ørn. 

Afsides  til  Humble,  i  det  han  gaaer. 
Han  er  min  Faders  Morder,  og  jeg  træffer  ham. 
Alle  forlade  Hallen  med  Amleth,  undtagen  Kongen  og  Stalleren. 

Fengo. 
Mistænkeligt  mig  tykkes  dette  Giøglespil. 

ViFIL. 

Af  denne  Svaghed  leed  han  alt  fra  Liden  af. 
Indbildninger  og  Tankesprog  løb  af  med  ham, 
Alt  efter  Lune;  tynd  var  stedse  kun  den  Traad, 
Som  Ordet  bandt  til  Meningen. 

Fengo. 

Mig  tykkes  dog, 
At  der  er  Traad  i  dette  Virvar. 

ViFIL. 

Men  hvad  kan 
I  Verden  da  formaae  den  stolte  Kongesøn, 

At  give  Slip  paa  Høihed  og  paa  Værdighed, 
At  tabe  Folkets  Agt  og  Tillid  — 
Fengo. 

Vifil!  han 
Har  ikke  tabt  i  Folkets  Agt. 

Vifil. 

Det  ynker  ham. 
Fengo. 
Men  stærkere  med  Ynken  flammer  Kiærlighed. 
De  følge  ham;  han  har  en  sikker  Livvagt  alt, 
Meer  sikker,  end  den  Hirdmandsflok,  han  fik  af  mig. 

Vifil. 
Selv  har  han  sig  som  Daare  stødt  fra  Kongestol. 

Fengo. 
Som  Daare  springer  han  maaskee  let  op  igien, 
Og  støder  med  Haanlatter  mig  med  Foden  ned. 
Min  Siæl  ei  finder  Ro,  før  jeg  med  Vished  seer  — 

Vifil. 
Min  Pligt  det  er,  at  skaffe  dig  den  Vished,  Drot! 
Vor  Lykke  Skiebnen  til  hinanden  bandt  saa  fast, 
At  den,  som  født,  maa  døe  for  os  paa  samme  Dag. 
Jeg  prøver  Amleth.     Overlad  mig  dette  Hverv! 

Fengo. 

Saa  gaa,  vær  snild!    Gid  endt  var  dette  Mummespil! 

De  forlade  hinanden. 


VED  GRAVHØIEN. 

Amleth.    Humble.    En  Skare  Mbnneskbb.    En  STEEHHuaoER 
arbeider  paa  en  Steen,  men  standser,  da  Amleth  taler. 

Amleth. 
See,  her  er  Graven!     Hvilket  høit  Muldvarpeskud! 
Ha,  hvor  den  skiønne  Myretue  bovner  stolt! 

Er  det  ei  stort,  høitideligt,  at  samle  sig 

Om  sligt  et  Kæmpeminde? 

Til  Steenhuggeren,  der  begynder  at  hugge  igien. 

Træl!  hvad  giør  du  der? 
Lad  af  med  denne  Banken !  Du  forstyrrer  mig. 
Du  hører  jo,  at  jeg  vil  holde  Taler  her. 

Steenhuggeren. 
Steenhugger  er  jeg,    ingen  Træl.     Paa  Kongens   Bud 
Jeg  hugger  Runer  i  din  Faders  Bautasteen. 

Amleth. 
Paa  Fengos  Bud   og  for  hans  Guld?     Saa  est  du  jo 
Dog  Træl  for  ham.  Hvad  rister  du?  Kom  lad  mig  see! 

Læser : 

»For  Drot  Hardvendil  reiste  Fengo  denne  Steen«. 

Leer. 

O,  Fremtid!  hvilken  herlig  Kundskab  fik  du  der 
Om  Livsbedriften  —  Dødsbedriften.     Fuldeligt 
Den  Jordede  nu  du  kiender  —  og  Begraveren. 

Læser  igien: 

^For  Drot  Hardvendil  reiste  Fengo  denne  Steen«. 
Behøver  Sagas  Griffel  vel  at  tegne  meer?  — 
Men  hvor  er  Humble? 

Humble. 

Her. 
Amleth. 
Skiøndt  Hov'det  svimler  mig, 
Og  meget  sig  forandret  har  fra  fordums  Tid, 
Mig  tykkes  dog  —  mig  synes,  du  var  Skiald  engang. 

Humble. 
Det  er  jeg  end. 

Amleth. 
Saa  syng  et  Qvad  om  denne  Mand, 
Som  Alle  paastaae  var  min  Fader;  jeg  er  syg. 

Og  glemmer  let,  og  husker  meer  ei  Alting  grandt. 
Men  —  digt  et  Qvad  om  Drotten  dog,  og  syng  det  tidt 
For  Folket,  at  Hardvendils  Død  og  hans  Bedrift 
Og  Skiebne  vorder  dem  og  Fremtid  velbekiendt; 
Hvad  denne  lumske  Bautasteen  fortie  vil. 

Læser  igien: 

»For  Drot  Hardvendil  reiste  Fengo  denne  Steen«. 

Sparker  til  Stenen. 
Nei,  nei,  ved  Thor!  for  kort  er  dette  Levnetsløb. 
Men  jeg  har  sagt  jer,  at  jeg  selv  Steenhugger  er 
Og  Sagaskriver;  og  Hardvendils  Bauta  skal 
Med  dybe  Runer  præges  i  den  haarde  Blok, 
Der  sidder  hiertedannet  i  et  Nidingsbryst ; 
Hvis,  kiære  Venner!  I  kun  troligt  hielpe  mig. 
Nu  Haand  paa  Værket!  Vi  vil  slibe  Meiselen. 

Folket. 
Velkommen,  Amleth!  hiem  igien,  vor  Kongesøn! 

De  følge  ham. 

En  Hal,  som  med  sin  aabne,  store  Dør  vender  ud  til  en 
TraBgaard.   Maanen  skinner  giennem  Løvet. 

Sigrid.    Gunhild. 

Sigrid. 
Det  er  saa  luunt,  ei  mindste  Vind 
De  sorte  Blade  ryster. 

Gunhild. 
Jeg  veed  det  nok:  i  Mørke  du, 
Skiøn  Sigrid!  er  en  Kryster. 
Det  min  Skyld  er.     Du  stakkels  Glut! 
Jeg  næsten  mig  bør  skamme; 
Men  altid  maatte  Eventyr 
Fortælle  dig  din  Amme. 
Saa  sad  du  der  og  lytted  til, 
Forfærdelsen  dig  glæded; 
Men  turde,  naar  mit  Sagn  var  endt. 
Knap  røre  dig  fra  Stedet. 

Sigrid. 
Ja,  du  har  Ret,  jeg  var  et  Barn; 
Men  Modenheden  kommer. 
Og  man  faaer  meget  meer  Forstand 
Den  sextende  Skiærsommer. 
Oehlenschiager.  IX.  1^ 

Gunhild. 
Ak,  kiære  Barn!  hvad  det  angaaer - 
Ja,  man  blier  mere  kiælen; 
Men  sexten  Somre  virke  meer 
Paa  Legemet,  end  Siælen. 

Sigrid. 
Mig  Maanen  smiilte  før  som  Trold, 
Saa  bleg  den  øged  Skrækken; 
Svartalfer  som  Skarnbasser  hang, 
Og  sortnede  mig  Hækken. 
Nu  aner  jeg,  at  Freias  Magt 
Med  Skumringen  begynder; 
At  Stiernen  hist  paa  Himlen  klar 
Er  Kiærlighedens  Tønder ; 
At  Maanen  er  den  Siofna  blid, 
Som  følger  Freia  gierne. 
Maaskee  jeg  seer  skiøn  Freia  selv 
I  denne  store  Stierne. 

Gunhild. 
Mit  Barn!  hvad  giærer  i  dit  Bryst? 
Din  Raskhed  giør  mig  bange. 

Sigrid. 
Heltinde  kiæk  jeg  være  vil, 
Ei  Ængstlighedens  Fange. 
Valkyrien  jo  svinger  selv 
I  Striden  Seirens  Fane. 
Og  stammed  ei  min  Moder  ned 
Fra  Sigurd  Fofnersbane? 
Han'  dristig  gik  paa  Heden  ud, 
For  Dragen  at  forøde. 
Jeg  ogsaa  gaaer  paa  Heden,  jeg; 
Men  jeg  vil  Ingen  døde, 

Berøve  Dragen  ei  sit  Guld, 

Nei,  Guld  jeg  Dragen  bringer  — 

Sukker. 

Kun  maa  den  jage  Sorgen  bort 
Med  sine  brede  Vinger. 

Gunhild. 
Du  vil  i  Sommernatten  ud 
Bag  Hækkerne,  de  lune? 

Sigrid. 
Og  længer  ud,  hvor  Lynget  groer 
Paa  Hederne,  det  brune. 
Hvor  Haren  løber  om  i  Lyng, 
Og  kiender  ingen  Fare; 
Der  lader  sig  ei  Sigrids  Mod 
Beskæmmes  af  en  Hare. 

Gunhild. 
Hvad  vil  du  da,  mit  gode  BarnV 
Freia  din  Vid  beskytte! 
Sigrid. 
Der  Gyda  jeg,  den  gamle  Hex 
Besøger  i  sin  Hytte. 
Hun  er  halvfemsindstyve  Aar, 
Fra  Trolde  ned  hun  stammer; 
Hun  sidder  med  sneehvide  Haar, 
Som  Dødning  i  sit  Kammer. 
Men  den,  som  bringer  hende  Guld, 
Og  frygter  ikke  Døden, 
Den  ynder  hun,  den  er  hun  huld. 
Og  hielper  tidt  i  Nøden. 

Gunhild. 
Og  hvormed  skal  hun  hielpe  dig? 

14* 

Sigrid. 
Hun  Amleth  skal  helbrede, 
Hans  Hierne  trylle  karsk  igien, 
Som  er  i  Vilderede. 
Jeg  veed,  hun  kan,  og  vist  hun  vil 
Bidrage  til  min  Lykke. 
See  denne  kostelige  Bras, 
Et  uskatteerligt  Smykke! 
Klenodiet  jeg  fik  i  Arv, 
Da'Frigga  tog  min  Moder. 
Det  virke  skal  ung  Amleths  Tarv. 
Jeg  elsker  ham  -^ 

Sukker. 

som  Broder. 

Gunhild 

smiler. 
O,  meget  meer! 

Sigrid. 

Det  muligt  er. 
Sig  Lykken  vel  kan  vende. 
I  Dag  han  ret  ei  kiendte  mig  — 
Men  Amleth  skal  mig  kiende.  d©  gaae. 


I  SKOVEN. 

Nat.  .Maaneskin. 
Amleth.    Humble. 


Humble. 
Kun  nogle  Skridt,  saa  er  vi  ved  den  Bondes  Huus, 
Hvor  Natten  vi  tilbringe  kan  i  Fred  og  Ro. 
At  du  som  Daare  smutted  bort  fra  Fengos  Gaard, 

Var  velbetænkt;  thi  Daaren  følger  Lunets  Lyst, 
Og  saadan  fandt  du  Sikkerhed  for  denne  Nat. 
I  Morgen,  naar  du  viser  dig  paa  alfar  Vei, 
Vil  Folket  atter  sammenstimle,  følge  med; 
Og  Ingen  vover  offentlig  at  gribe  dig. 
Men  meget  jeg  fraraade  maa,  at  du  igien 
Tilbagevender  til  den  skumle  Fengos  Magt. 
Mistanken  er  alt  vakt,  han  troer  din  Galskab  ei, 
Og  tidlig  eller  silde  venter  Døden  dig. 

Amlbth. 
O,  Fædreland!  o.  Rige,  som  jeg  fødtes  til 
At  vorde  Drot  og  Fader  for!  du  støder  mig 
I  Natten  ud,  som  Røver,  som  Ildgierningsmand ; 
Din  Sol  bestraaler  Kongesønnens  Usselhed, 
Din  blege  Maane  først  jeg  tør  betroe  mig  til. 

Humble. 
En  hurtig  Hest  min  Bonde  dig  forskaffe  vil; 
Med  den  til  Færgestedet  iil,  og  flygt  til  Fyen! 
Der  raader  Erik,  han  dig  venhgt  favne  vil. 
Den  vilde  Hadding  hersker  os  vel  mere  nær; 
Men  ham  kan  man  ei  stole  paa,  thi  Fengo  selv 
Har  sat  ham  i  hans  Værdighed  som  Underdrot. 

Amleth. 
End  een  Gang,  før  jeg  flyer  og  søger  fremmed  Hielp, 
Tilbagevende  maa  jeg  til  min  Faders  Gaard. 
To  ædle  Siæle,  som  jeg  dybt  bedrøved  der, 
Maae  trøstes  først. 

Humble. 
Ha,  jeg  forstaaer  dig. 

Amleth. 

Fader  har 
Jeg  tabt;  min  Moder  lever,  og  min  Hiertenskiær. 

Geruthe  har  jeg  blodigt  saaret,  hvis  hun  er 
Uskyldig;  derom  maa  jeg  selv  forvisse  mig, 
Og  gyde  Balsom  atter  i  det  Saar,  jeg  slog. 
Og  hun  —  vel  ei  beslægtet  mig  ved  Byrd  og  Blod, 
Men  nærmere:  ved  det  skiønne  Valg,  som  Freia  giar. 
Vel  frit,  og  dog  saa  bindende,  saa  fast  bestemt  — 
Hun  vide  skal,  at  Amleths  Vanvid  kun  bestaaer 
I  Elskov  til  den  Yndige,  som  frygter  den. 
Thi  Elskov,  sige  gamle  Mænd,  er  Vanvid  selv; 
Men  Yngling  foretrækker  den  for  Oldings  Vid. 

Humble.' 
To  Skikkelser  jeg  hisset  seer  i  Maaneskin 

Sig  nærme.    Træd  bag  Busken,  lad  dem  gaae  forbi! 

De  skiule  sig  bag  Hækken. 
Sigrid  og  Gunhild  komme. 

Gunhild. 
Sigrid!  din  Ungdom  gier  dig  Kraft, 
Mig  Alderen  har  svækket; 
Nu  er  det  mig,  og  ikke  dig, 
Som  Mørket  giør  forskrækket. 
Mig  tykkes:   der  i  sorten  Skiul 
Jeg  hørte  Noget  brage. 
Sigrid 

rask. 
Nei!  det  var  kun  en  lille  Fugl, 
Som  smutted  til  sin  Mage. 
Kom!     Nu  er  vi  paa  Heden  strax 
I  Maaneskinnet  lyse. 
Saa  eensomt  Hexens  Hytte  staaer; 
Men  jeg  vil  ikke  gyse. 
Vi  banke  paa  den  lukte  Dør, 
Hvor  svagt  kun  Klinken  fæster, 

Thi  det  er  nok  om  Natten  meest, 
At  Gyda  venter  Giester. 

Gunhild. 
Saa  kiæk  du  søger  Hex  og  Trold? 

Sigrid. 
Slig  Trolddom  bør  man  ære. 
I  Løn  at  kaste  Runer  smaae, 
Det  skal  mig  Gyda\lære. 
Jeg  veed  det  vist,  jeg  til  min  Hielp 
Hos  hende  Trøst  vil  finde; 
Thi  Menneskenes  Vid  og  Sind 
Hun  løse  kan  og  binde. 

Gunhild. 

Og  ei  du  frygter  hendes  Hielp? 

Sigrid 

pegei'  paa  Brasen,  som  hun  har  paa  Brystet. 
Med  dette  gyldne  Smykke, 
Som  Midnatsmaanen  vier  ind. 
Betaler  jeg  min  Lykke. 

De  gaae  videre. 

Amleth 

træder  frem  igien,  i  stærk  Sindsbevægelse,  Mgt  af  Humble. 
Hvad  var  det  for  et  Giøglesyn,  som  blindte  mig? 
Mig  tykkes,  at  jeg  saae  en  ung  og  fager  Mø 
I  bræmmede  Skarlagensskind,  med  Kaaben  blaa, 
Men  Hov'det  kun  bedækket  af  det  gule  Haar, 
Der  fæstet  under  Barmen  i  en  Sløife  var. 

Humble. 
Ja,  det  var  Sigrid,  ganske  vist. 

Amleth. 

Hun  vandrer  ud 
Paa  Heden  — 

Humble. 
Med  sin  Amme  — 

Amleth. 

Til  en  gammel  Hex, 
At  lære  Trolddomskunster.     Ha,  jeg  kiender  nok 
Af  Rygte  fra  min  Barndom  Gyda;  nævntes  hun, 
Da  var  det,  som  om  Lokes  Slegfred  Angerbod 
Man  kaldte,  der  paa  Heden  havde  sat  sig  ned 
Til  alle  gode  Fylgiers  Skræk  og  Troldes  Lyst. 

Humble. 
Man  mumler  om,  athun  har  Fengo  lært  den  Kunst, 
At  kryste  Døden  i  din  Faders  sidste  Skaal. 

Amleth. 
Og  hende  nu  besøger  min  Hiertelskede ! 
Jeg  følger  hende  Skridt  for  Skridt  i  Afstand,  Ven! 
Jeg  kiger  ind  i  Hytten;  jeg  vil  see,  hvordan 
Man  lærer  kaste  Runer,   koge  giftig  Seid. 

Humble. 
Men,  Amleth !  du  maa  styrke  dig  med  Manddomskraft, 
At  ei  paatagne  Vanvid  vorder  virkelig. 

Amleth. 
Afskyelig  mig  tykkes  denne  Qvinde  nu  — 
Som  gyldenvinget  Guldsmed,  en  bevinget  Orm, 
Hvis  Øie  stort,  men  fælt  i  rædsom  Stirreglands, 
Udbovner,  mens  hun  flagrer  vildt  med  Vingerne. 
Mit  Hoved  svimler.     Før  var  ogsaa  Himlen  mørk; 
Een  Stierne  stod  dog  skiøn  i  lille  lysblaa  Plet, 
Og  vinkte,  klar  som  Haabet.     Nu  er  Stiernen  slukt, 
I  Mulm  jeg  raver  nu;  nu  er  mit  usle  Hverv, 
At  straffe  skumle  Nidinger  —  og  selv  at  døe. 

De  gaae. 

Gyda  kommer  ind  med  Thrtm,  sin  Sønnes^rnnesøn.    Han  sætter 

hendes  Træstol  i  Forgrunden  af  Skuepladsen,  og  sig  selv  paa  en 

Skammel  ved  hendes  Fødder. 

Gyda. 
Tidt  nok  har  jeg, 
Thrym!  fortalt  dig 
Fædreslægters 
Ældste  Frasagn. 
Ned  du  stammer 
Fra  stærke  Kæmper, 
Jotunslægter, 
Svartalfsætten. 

Dengang  Odin 
Ymer  dræbte, 
Drukned  Jetter 
I  Troldeblodet. 
Fra  Bergelmer, 
Frelst  i  Baaden, 
Atter  dog  stamme 
Nutids  Trolde. 

Hist  bag  Fieldet 
Fierne  Frænder 
Skiuler  den  hule 
Klippehvælving. 
Her  paa  Heden 
Leved  i  lang  Tid, 
Fiernt  og  frygtet, 
Din  Oldemoder. 

Men  skiøndt  Jylland 
Bierget  savner, 
Strækker  sig  Stenen 
Under  Jorden. 
Her  paa  Heden, 
I  Lyng  og  Sandet, 
Boe  vi  paa  knuste 
Klippetinder. 

Hør  nu  trofast 
Sidste  Tale, 
Sønnesøn  af 
Sønnen  kiære! 
Men  en  Ed.  du 
Først  mig  sværge: 
Oldemoderens 
Ord  at  lyde. 

Thrym. 
Jeg  det  sværger 
Ved  Frændeblodet, 
Hvori  Troldenes 
Stamme  drukned. 

Gyda. 
Visne  vil  du, 
Som  brudte  Vidie, 
Hvis  du  skulde 
Min  Villie  svigte. 

Levet  jeg  har 
For  Ondt  at  øve; 
Mennesker  kan  ei 
Trolden  ynde. 

Brøde  begik  jeg 
Tidt  og  ofte, 
For  at  skaffe  mig 
Guld  hiin  røde. 

Guld  er  Jetters 
Bedste  Glæde; 
Askurs  Sønner 
Det  tidt  mon  rane. 
Atter  at  fange 
Guld  ved  Galdren, 
Det  var  i  niti 
Aar  min  Tragten. 

Meget  fik  jeg 
Ved  Misgierning, 
Skiult  i  Hyttens 
Skumle  Kroge. 
Søn!  jeg  vil  dig 
Skatten  vise. 
Guldets  Glands 
Dit  Øie  fryde! 

Lukker  et  Skab  op  i  Væggen,  og  viser  ham  mange  skiønne 
Guldsager. 

Thrym. 
Hvilken  kostbar 
Sielden  Samling! 

Gyda. 
Blod  ved  mangt  et 
Smykke  klæber; 

Tyven  dog  takke  vi 
For  det  Meste. 
Dette  Bæger 
Er  bedste  Gave. 

Viser  ham  et  Guldbæger,  som  hun  sætter  paa  Bordet. 

Det  gav  Fengo 
Feigt  i  Hytten, 
Da  jeg  lærte  ham 
Seid  at  syde. 
Brødefuld 
Sin  Broders  Bane! 
Men  hvad  rage  mig 
Mandepligter? 

Hvad  vedkom  vel 
Mig  Hardvendil, 
Een  Gang  seet 
I  Ungdomsdage? 
Fager  var  han; 
Dog  min  Fiende. 
Askurs  Sønner 
Trolden  hader. 

Men  al  Skatten 
Jeg  erhverved 
For  at  give 
Tilbage  Fieldet. 
Gravet  har  jeg 
Grøft  i  Lynget; 
Mig  og  Guldet 
Der  du  jorde! 

Naar  jeg  lever 
Her  ei  længer, 
Skatten  og   mig  dybt 
Sandet  skiale! 
Jetten  i  Jorden 
Giengiv  Guldet!  — 
Svor  du  Meen-Ed, 
Meen  dig  ramme! 

Men  jeg  lugter 

Menneskeblodet. 

Larm  ved  Laagen! 

Nogen  kommer. 

Oplad  Klinken! 

Drengen  lukker  op,  Sigrid  og  Guithild  taræde  Ind, 
og  hilse  med  Ængstelse. 

Gyda. 
Tvende  Qvinder! 
Træder  med  Fred  over 
Gydas  Tærskel! 

Gunhild. 
Kunne  vi  ene 
Med  dig  tale? 

Gyda. 
Dreng!  hent  Vand 
Ved  Kildevældet. 

Thrym  gaaer. 

Gyda. 
Drengen  er  borte, 
Bange  begge. 
Frygt  forjager  for 
Gamle  Gyda! 

AHLETH. 

Tal,  du  Ældste 
Med  Erfaring! 
Hvi  besøger  du 
Troldeqvinden  ? 

Gunhild. 
Nei,  min  Jomfru 
Selv  maa  tale; 
Aabne  vil  hun 
Dig  sit  Hierte. 

Sigrid 

drager  Veiret  dybt. 

Tillad  mig  blot  en  liden  Stund 
At  fatte  mig  før  min  Tale! 
Din  Lampe  lyser  i  Hallen  svagt  — 
Jeg  hørte  Haner  gale.    > 

Gyda. 
Det  var  min  Hane.     De^  ude  gaaer 
Og  hilser  Natten  med  Haanen; 
Den  stolt  ildgule  Vinge  slaaer, 
Og  galer  ad  Midnatsmaanen.     . 

Sigrid. 
Jeg  voved  mig  til  din  Hytte  kiæk, 
Skiøndt  Mørket  Frygt  forøger. 
Men  Mulm  for  mig  har  tabt  sin  Skræk; 
Her  finder  jeg,  hvad  jeg  søger. 

Her  bringer  jeg  dig,  til  Tak  og  Løn, 
Af  Guld  et  kostbart  Smykke, 
Hvis  du  opfylder  Hiertets  Bøn, 
Og  skienker  det  sin  Lykke. 

Gyda 

glad. 

For  Guld  at  vinde,  min  sidste  Kraft 
Vil  jeg  dig,  Datter!  skienke. 
Hvis  du  er  gift,  og  hader  din  Mand, 
Og  ønsker  dig  heller  Enke  — 

Sigrid. 
O,  uei!     Jeg  elsker  tøit  en  Helt, 
Men  Skiebnen  ham  forbyder 
Gienkiæriighed.     En  Taage  fæl 
Indhyller  Heltens  Dyder. 

Gyda. 
Den  Taage  fæl  Medbeileren  er. 
Som  jeg  dig  bort  skal  skaffe. 
Velan,  mit 'Barn!  det  kan  jeg  nok; 
Din  Fiende  skal  jeg  straffe. 

Ved  Hel!  det  er  ei  første  Gang; 
Du  neppe  det  formoder  — 
Men  seer  du  dette  Bæger  her? 
Det  Broder  gav  for  Broder. 

Dermed  han  kiøbte  stærken  Seid 
Af  mig  graahærdede  Kone, 
Der  skaffed  ham  den  Forhadtes  Død, 
Hans  Viv  —  ja  meer:  hans  Krone. 

Sigrid. 
Ak,  Moder!  nei!  det  er  ei  saa; 
Jeg  kan  vist  Ingen  hade. 
Den  Sygdom  kun,  min  Beiler  har, 
Vil  jeg,  ham  skal  forlade. 

Den  væneste  Svend,  en  hugprud  Aand, 
Som  Alle  maae  berømme, 
Hårdt  bundet  er  af  Vanvids  Baand; 
Ung  Amleth  gaaer  i  Drømme. 

Han  kiender  ei  sin  Sigrid  meer, 
Han  giøgler  i  Hal  og  Kammer; 
Og  naar  jeg  græder,  høit^han  leer, 
Og  spotter  kun  min  Jammer. 

O,  skaf  ham  atter  sunde  Vid, 
Forløs  det  giæveste  Hierte! 
Da  lønner  jeg  dig  med  røden  Guld, 
Fordi  du  vog  min  Smerte. 
Gyda 

vred. 

Ved  Loke!  du  forbittrer  mig. 
Jeg  skal  ham  Glæder  unde? 
Det  ikke  jeg  kan,  og  ikke  jeg  vil. 
Om  ogsaa  jeg  det  kunde. 

Kun  dem  jeg  yder  kraftig  Hielp 
I  Løn,  som  Andre  hade; 
Jeg  Magten  har  —  en  sielden  Magt, 
Men  Magten  til  at  skade. 

Det  stolteste  Træ  kan  let  mit  Had, 
Som  Stormen,  overvinde; 
Men  ikke  jeg  det  mindste  Blad 
Kan  sætte  til  en  Kiærminde. 
Kom  ikke  med  din  kiælne  Snak! 
Den  giør  dig  ingen  Nytte. 
Og  har  du  her  ei  anden  Bøn, 
Saa  pak  dig  fra  min  Hytte! 

Ahleth  træder  ind   med  Hi  elm  paa  Hovedet,    draget   Sværd  ^ 
Haaud.    Sigrid  udstøder  et  Skrig,  og  flygter  hen  i  Hyttens  Bag- 
grund med  Gunhild. 

Gyda 

forfærdet  i  sin  Træstol. 
Utgarde-Loke !  ha,  hvad  sender  du  mig  der? 
Hardvendils  Aand!    Jegkiender  ham  fra  gammel  Tid, 
Fra  Ungdomstid.  —  Hvi  kommer  du  som  Ungersvend, 
Mig  at  forfærde?     Slap  dig  Hel  af  Hallen  løs, 
At  gieste  Gyda?     Kræver  du  det  Guld  igien, 
Der  først  var  dit,  hvorfor  din  Broder  kiøbte  Seid? 
Saa  tag  det  Bæger,  skynd  dig  bort !  —  Jeg  mærker  nok, 
At  jeg  er  gammel:  Skrækken  fylder  Blodet  mig 
Med  lis,  og  blæser  Marven  af  Beenpibeme. 

Amleth 

tager  Bægeret,  og  truer  hende  med  Sværdet 
Fordømte  Hex!  din  Alderdom  beskytter  dig. 

Gyda  døer. 

Amleth. 
Hun  døer  af  Skræk,  hun  tog  mig  for  min  Faders  Aand. 

Rusker  i  hende. 
Du  Gamle!  reis  dig,  see  paa  mig.     Jeg  er  en  Aand, 
Men  endnu  ikke  skilt  fra  sunde  Kiød  og  Blod. 

Forlader  hende. 
Hun  foer  til  Nastrond;  hendes  Beenrad  sidder  kun 
I  Stolen  der,  og  Øiet,  som  et  brustent  Horn, 
Vil  gierne  —  hvis  det  kunde   blot  —  forfærde  mig. 
Sigrid 

kommer  frem,  og  kaster  sig  for  hans  Fødder. 
Ak,  Amleth!  ædle  Kongesøn!  fortørnes  ei, 
Fordi  du  mig  i  Hytten  hos  Troldqvinden  seer. 
Ved  Freias  Magt,  jeg  er  uskyldig. 

Oehlenschlåger.    IX.  15 

Amleth 

griber  venligt  hendes  Haand,  og  reiser  hende. 

Ja,  jeg  veed. 
At  Snee  er  hvid,  at  Stiernen  blinker  uden  Røg, 
At  Nattergalens  Slag  er  uden  Svig  og  Falsk. 
Sigrid 

glad  forundret. 

Du  smiler  mildt?     Du  lider  ei  af  Vanvid  meer? 

Amleth. 
Din  Kiærlighed,  dit  Qvindemod  helbredte  mig. 
Fra  Døren  har  Samtalen  jeg  med  Hexen  hørt, 
Og  hvert  et  Ord  gød  Balsom  i  mit  Hiertesaar. 
Mit  Hoved  fattes  Intet,  det  er  karskt,  som  før; 
Af  Freias  søde  Sygdom  lider  Hiertet  kun. 
Det  har  jeg  længe  mistet,  kiært  mig  Tabet  var; 
Og  dersom  du  vil  atter  Amleth  skienke  dit, 
Saa  har  han  Vid  og  Hierte  nok  til  som  en  Mand 
At  møde  Skiebnen,  om  den  end  formummer  sig 
I  Fengos  Larve  med  det  lumske  Nidingsblik. 

Sigrid. 
Ak,  Amleth!  har  fra  Døren  du  min  Tale  hørt, 
Saa  ved  du  meer,  end  nu  min  Mund  tør  sige  dig. 

Amleth 

omfavner  hende. 
1  Hexehytten  trykker  jeg  dig  til  mit  Bryst. 
Og  som  den  Døde  sidder  der,  et  Spøgels  Hig, 
Giør  Amleth  sine  Fiender  snart  til  Spøgelser. 

DRONNINGENS  HAL. 

En  sort  Rustningskikkelse  staåer  i  en  Fordybning  i  Baggrunden. 
Fengo.    Vifil. 

Fengo. 
xlvor  er  min  Hustru? 

Vifil. 

Hvor  hun  fast  hver  Morgen  er. 
Naar  røden  Sol  igiennemstraaler  mørken  Krat, 
Gaaer  fra  sit  Leie,  hvor  hun  søvnløs  drømte  nys, 
Geruthe  til  Hardvendils  Grav  —  og  drømmer  der. 

Fengo. 
Jeg  væmmes  ved  det  evigsyge  Drømmeri. 

Vifil. 
Snart  sover  hun  vel,   hvor  der  ikke  drømmes   meer. 

Fengo. 
Det  ønsker  jeg  slet  ikke.     Jeg  har  vænt  mig  til 
At  leve  med  Geruthe,  da  hun  blomstred  skiøn. 
Hun  var  mig  kiær,  for  kiær;    og  Daaden,  jeg  begik,   , 
Den  dristige  —  det  var  tildeels  for  hendes  Skyld.        \ 
Hun  føler  og  hun  tænker  ikke  meer  med  mig; 
Men  leve  maa  hun  gierne.     Jeg  har  vænt  mig  til       ^ 
At  see  Geruthe ;  hvis  hun  svandt  —  det  blev  et  Hul, 
En  Tomhed  i  min  Dag,  som  ikke  fyldtes  meer. 

ViFIL 
afsides. 
Ved  hende  hænger  dog  endnu  hans  hele  Siæl. 
Han  veed  det  ikke  selv:  hun  er  den  Eneste 
Paa  Jorden,  han  er  tro. 

Fengo. 

Hvor  er  ung  Amleth  nu? 

ViFIL. 

I  Aftes  smutted  bort  han  fra  de  Bolstre  blaae, 

Der  kongeligt  beredtes  ham.     Han  foretrak, 

At  gaae  i  Nattens  Mulm  og  Blæst  i  Skoven  ud. 

Fengo. 
Det  Klogskab  er,  ei  taabehg  Afsindighed, 
Som  driver  Amleth.     Natten  ei  tilbringe  tør 
Han  i  min  Gaard;  han  frygter  mindre  Nattens  Kuld, 
End  Fengos  Sind  og  Fengos  Vennesalighed. 

ViPIL. 

Jeg  negter  ei,  jeg  selv  begynder  Sligt  at  troe. 
Han  kommer  snart,  omringet  af  en  Almuesværm; 
Men  jeg  fordoblet  Vagterne  paa  Borgen  har, 
Ei  Folkebærmen  trænge  skal  i  Hallen  ind. 
Formodentlig  sin  Moder  han  besøge  vil; 
Lad  dem  kun  tale  sammen  i  Fortrolighed! 
Ei  lægges  Baand  paa  Hiertet,  det  forraader  sig. 
Usynligt  Vidne  stander  jeg  i  Hallen  her. 
Fengo 

seer  sig  om. 
Hvor  vil  du  staae?   Hvor  finder  du  den  mørke  Krog, 
Som  dig  kan  skiule? 

ViFIL 
peger  smilende  paa  Rustaiingen. 

Dødningen  skal  hielpe  mig. 

Fengo 

lujørk. 
Spot  ei  den  Døde! 

ViFIL. 

Jeg  ham  kort  afløse  vil. 
Fengo 

stirrer  paa  Harnisket. 
Afskyelig  mig  tykkes  denne  Skikkelse 
Ved  høilys  Dag.     Det  er  naturligt,  Dronningen 
Har  Nattesyner;  heller  ei  det  undrer  mig, 
At  Søvn  flyer  hendes  Øielaag,  naar  Døren  staaer 
Paa  Klem  til  denne  Larve  —  sær  i  Maaneskin. 

ViFIL 
smilende. 

En  Straamand  kan  ei  skrække  mig. 

Fengo 

vred. 

Kro  dig  kun  ei 
For  meget  af  din  Tapperhed!     Seer  du  den  Klods 
I  Væggen  der?  Veed  du,  hvi  den  saa  rolig  er? 
Fordi  den  har  Indbildningskraft  saa  lidt,  som  du! 

ViFIL. 

Fortørnes  ei!  Min  Hu  staaer  til  at  tiene  dig. 
Jeg  slæber  ind  i  næste  Kammer  Rustningen 
Før  Dronningens  Tilbagekomst,  ifører  mig 
Hardvendils  sorte  Vaabendragt,  og  stander  selv 
Paa  Skamlen  atter,  Vidne  til  hvad  foregaaer. 

Fengo. 
Det  Indfald  finder  jeg  ret  snildt  og  velbetænkt. 
Saa  skynd  dig,  tag  den  bort!  Den  skal  ei  staae  der  meer; 
Thi  det  er  dumt,  at  sætte  Skræmsel  for  sig  selv. 

Gaaer. 
ViFIL 
seer  spodsk  efter  ham. 

Indbildningskraften  deler  du  med  Spurvene; 

Dem  jager  ogsaa  Skræmselet  fra  Ærterne. 
Men  har  du  kun  et  Spurve  mod,  saa  skulde  du 
Som  graadig  Høg  paa  Duen  ikke  styrtet  dig. 

Han  gaaer  ind  i  Fordybningen. 

EN  PLADS  UDEN  FOR  KONGSGAARDEN. 

HUGLEIK.     RØRIZ. 

RøRIK. 

Der  kommer  Amleth,  fulgt  af  store  Folkesværm, 
Ei,  som  i  Gaar,  iført  en  slet  og  paltug  Dragt; 
Han  er  i  Harnisk,  han  har  Vinger  paa  sin  Hielm. 
Nu  lad  08  lyde  Kongens  Bud  og  friste  ham 
Med  sære  Spørgsmaal,  for  at  see,  hvor  gal  han  er; 
Thi  Kongen  tvivler  meget  om  hans  Daarlighed, 
Og  troer,  det  er  Forræderi  og  Skalkeskiul. 

Amleth  kommer  ftUgt  af  Folkesværmen. 

Mængden. 
Hil  Amleth!  Hil  vor  Kongesøn!  vor  Kongesøn! 

Amleth 

sætter  sig  paa  en  Bænk  i  Forgrunden. 

Tak,  Tak,  I  gode  Mennesker!  I  paastaae  det, 
Og  Een  tør  ikke  sige  Mange  frækt  imod. 
I  mene,  jeg  er  Kongesøn?  Hardvendils  SønV 

Flere. 
Det  est  du,  Amleth!  Arving  til  din  Faders  Land. 

Amleth 

leer. 

I  Maanen  ligger,  kiære  Børn!  min  Faders  Land. 
Saa  var  det  godt  for  mig,  om  jeg  var  Ørn  endnu; 
Ei  vingestækket  —  den  kan  ikke  flyve  langt. 
Men  muligt  voxer  stækket  Vinge  frem  paa  ny? 
Griber  til  sin  Hielm  og  reiser  sig. 

Ja,  ved  Stærkodders  Manddomskraft!  thi  seer  I  vel? 
De  spire  stolt  mig  atter  giennem  Hielmens  Kam. 

Flere. 
Vor  Amleth  leve! 

Amleth 

sætter  sig  igien. 

Leve?  Ja,  det  vil  han  nok; 
Men  mon  der  ei  af  Mange  raabes:  Amleth  døe? 

En  Mand  af  Folket. 
Du  finder  lutter  Venner  her. 
Amleth. 

1  Gaarden,  ja! 
I  Stalden  ogsaa  muligt  mellem  Heste,  Køer; 
Men  oppe  der,  i  Høieloft  —  hvad  ønskes  der? 
Saa  tause,  saa  huuløiede  de  Vinduer 
Nedstirre  paa  mig. 

Manden. 
Du  har  Venner  overalt. 
Amleth. 
Saa  stop  mig  ud  da  som  den  største  Sieldenhed, 
Før  jeg  gaaer  i  Forraadnelse  som  Hvermandsven. 

Manden. 
Du  vorde  skal  vor  Konning,  Amleth! 
Amleth. 

Konning  alt? 
Og  hvor  er  da  mit  Kongespir? 

Seer  sig  om,  og  tager  et  Halmstraa  op  af  Jorden. 

Der  ligger  det. 
Af  ægte  Guld  —  lidt  knækket  —  men  det  siger  ei. 
Og  det  er  stærkt;  det  voxer  friskt  hvert  Aar  paa  ny. 
Og  frugtbart  Ax  det  baaret  har;  hvad  kan  det  for, 
At  det  fornedres  til  et  usselt  Bænkehalm, 
Som  Nidinger  døe  Straadød  paa? 

Med  Vægt. 

Jeg  siger  jer: 
Selv  Helten  døe  kan  denne  Død,  som  ei  det  vil. 

HuGIiEIK 
peger  paa  et  Ror  af  en  Baad,  som  bæres  forbi. 
Seer,  Amleth!  du  den  store  Kniv? 
Amleth. 

Ja,  den  er  stor: 
Men  større  dog  er  Fiesket,  som  den  skærer  i. 

RøRIK. 

Saae  du  paa  Stranden  alt  det  skiønne,  spildte  Meel? 

Amleth. 
Ja!   malet  af  Veirmøller  og  af  Havets  Skum. 

HUGLEIK. 

Men,  Amleth!  hvor  var  du  i  Nat? 
Amleth. 

I  Hytten  hos 
Min  elskte  Brud,  som  jeg  med  Had  forfulgte  did. 
Vort  Bryllup  stod  hos  Hel;  jeg  fik  den  gyldne  Skaal, 
Hvoraf  min  Fader  drak  sin  egen  bittre  Død. 

HUGLEIK 
sagte  til  Rørik. 

Det  er  jo  kun  forvirret  Tale,  Galmands  Snak. 

Rørik. 
Du  reist  har,  Amleth!  udenlands.     Hvorledes  fandt 
Du  Velskland?  Var  det  bedre  stort,  end  dette  Land? 

Amleth. 
Nei,  Landet  ei;  men  Himlen  meget  bedre  var. 
Jeg  veed  ei,  hvad  I  har  fortørnet  Solen  med. 
At  kold  den  vender  Ryggen  jer  hver  anden  Dag. 

Rørik. 
I  Syd  er  Himlen  blaa. 

Amleth. 

Men  Qvindens  Øie  sort; 
Her  smiler  Himlen  blaa  i  danske  Pigeblik, 
Men  sort  sig  hæver  Hvælvingen,  som  Fengos  Hal. 

HUGLEIK 


Han  taler  snildt,  det  er  jo  ingen  Daaresnak. 

Amleth. 
Som  eengang  jeg  blandt  Qvinder  sad  paa  Sikilei, 
Da  bragte  mig  en  liden  Fugl  et  Hovedhaar, 
Halvtredie  Alen  langt,  af  lyst  og  spundet  Guld. 
Jeg  kiendte  det,  jeg  greb  derefter;  Fuglen  fløi, 
Og  trak  ved  Haaret  mig  til  Jyllands  Lyng  igien. 

RøRIK 
sagte. 
Nu  drømmer  han. 

Amleth. 
Da  mødte  mig  en  ærlig  Ven: 
Hler-Ægir,  med  Baadshagen,  med  sit  Skiæg  af  Tang 
Han  sønderslog  mit  Skib,  saa  alle  Plankerne 
Føg  fra  hverandre,  som  i  Blæsten  Markens  Ax. 
Det  var  en  ærlig  Hilsen,  og  jeg  takker  ham; 
Thi  uden  dette  Skibbrud  var  jeg  druknet  alt. 

RøRIK 


Man  veed  el  ret,  hvad  man  skal  troe;  thi  Sindrighed 
Afløser  paa  en  selsom  Maade  Tant  og  Drøm. 
Man  seer  Dronningen  og  Sigbid  gaae  giennem  en  Buegang  til 
Slottet. 

Amleth 

staaer  op. 

Hist,  gode  Venner!  nærmer  sig  en  ædel  Viv. 
Man  siger,  at  hun  er  min  Moder;  det  er  ei 
Umuligt,  thi  jeg  selv  for  liden  var  og  spæd. 

Da  dette  hændtes,  til  at  mindes  Tingen  ret. 

I  meget  man  paa  Vidner  sig  forlade  maa. 

Jeg  troer  det,  da  I  sige  det.     Saa  troer  og  mig. 

At  Amleth  nok  skal  vorde  snild.    Han  drømmer  lidt. 

Han  ve  ed  det;  det  er  gode  Tegn  til  Bedring  alt. 

Den  Kloge,  som  for  klog  sig  troer,  fortørner  let 

De  Himmelske,  til  Vanvid  grændser  Indbildskhed; 

Med  et  alvorligt  Blik  til  Himlen. 
Men  den  Forladte,  som  sig  gav  i  Himlens  Vold, 
Ham  skienke  Gud.er  Bistand  og  Medlidenhed. 

Hilser  venligt  til  alle  Sider. 
Farvel!  Med  eder  Freiers  Fred!  Vi  sees  iglen. 

Han  .traaer. 


DRONNINGENS  HAL. 

ViFiL  staaer  i  Fordybningen  1  Hardvendils  Rustning. 
Gkruthe.    Siorid. 

Sigrid. 
Min  ædle  Dronning!  lad  ei  Amleth  ængste  dig: 
Paataget  er  hans  Vanvid ;  skarp  og  klar,  som  før. 
Er  Heltens  Aand.     Den  milde  Freia  selv  i  Nat 
Bortrev  i  klare  Maaneskin  det  Sorgens  Slør, 
Som  skrækte  mig.    Jeg  vandred  vildt  i  Natten  ud  - 
Jeg  har  fortalt  dig  det  —  mig  drev  Fortvivlelsen 
Til  Hexen  hist  paa  Heden;  men  der  voxte  mig 
En  Hederose,  skiøn  som  Freias  Morgenblomst. 

Geruthe. 
Omringt  af  Folket  sidder  han  i  Gaarden  hist 
Og  taler  Vanvid. 

Sigrid. 
Blandet  dog  med  Vid  og  Kløgt. 
Det  morer  Folket.     Amleth  var  dem  altid  kiær. 
Man  aner  —  hvad  man  ret  ei  veed  —  Forbrydelsen; 
Man  gietter — hvad  man  klart  ei  seer —  hvad  Amleth  vil. 

Geruthe 
seer  ud  af  Vinduet  med  Sigrid,  og  siger  bedrøvet: 
Han  bort  er  gangen,  kommer  til  sin  Moder  ei. 
Amleth 

træder  ind;  da  han  seer  sin  Moder  og  Sigrid  vende  ham  Ryggen, 
stirrer  han  paa  Rustningskikkelsen,  og  siger  sagte: 

Der  staser  han  —  Humble  havde  Ret  —  Haandlangeren 

Til  Kongemordet.     Ræv!  fald  i  din  egen  Sax. 

Geruthe 

vender  sig,  og  raaber  glad: 

Der  er  han,  Amleth  har  sin  Moder  ei  forladt! 
Amleth 

omfavner  hende. 
Nei,  Moder!  Amleth  kiender  dig.     Har  Sigrid  talt, 
Saa  kiender  du  nu  ogsaa  ham. 

Geruthe. 

Min  elskte  Søn! 
Umuligt  kan  din  Kiærlighed  gienkiende  mig; 
Naturlig  er  din  Strenghed,  jeg  undskylder  den. 

Amleth. 
Min  Faders  Mord  var  dig  en  skiult  Forbrydelse; 
Din  rene  Siæl  ei  anede  dens  Mulighed. 
Din  egen  Fader,  alle  Venner  raadte  dig 
At  ægte  Fengo,  for  at  sikre  mig  min  Ret. 

Geruthe. 
Jeg  blev  hans  Hustru.     Guder!  lidt  først  efter  lidt 
Opdaged  jeg  Forbrydelsen,  der  trykte  ham; 

Som  frækt  endnn  han  negter;  som,  uagtet  al 
Sandsynlighed,  mig  mangler  klart  Beviset  for. 

Amleth. 
Beviset  har  jeg. 

Viser  hende  Guldbægeret. 

Seer  du  denne  gyldne  Skaal? 
Den  skienkte  Fengo  Gyda,  Hedens  gamle  Hex, 
Til  Løn  for  Seiden,  hvormed  han  sin  Broder  vog. 

Kustningskikkelsen  gier  en  uvUkaarlig  Bevægelse. 

Geruthe 

forfærdet. 

O,  alle  Guder!     Amleth!  saae  du  dette  Syn? 
Den  sorte  Larve  der  bevæged  høire  Haand; 
Et  Suk  jeg  hørte  tydeligt. 

Amleth. 

Jeg  ligerviis. 

Smilende. 

Men,  kiære  Moder!  tidt  os  skuffe  Sandseme. 
Udstoppet  Straamand  med  min  Faders  Rustning   paa 
Ei  sukke  kan  og  ei  bevæge  tørre  Haand. 
Og  stod  min  Fader  der,  hvor  nu  hans  Larve  staaer, 
Ei  sukked  han  og  ængsted  sig,  fordi  hans  Død 
Blev  ærligt  hevnet.     Frygt  ei  for  den  hule  Mand! 
Og  for  at  vise  dig,  at  her  ei  findes  Liv, 
Jeg  borer  let  min  Daggert  i  det  døde  Straa. 

Han  giennemborer  Vifil,  der  med  et  Skrig  styrter  fira  Skam- 
melen til  Jorden. 

Amleth 

leer. 

Ei!  der  er  Muus  i  Halmen.     Hørte  du,  det  peb? 

Fengo  træder  ind  med  Bevæbnede. 

Fengo. 
Ha,  hvad  er  det?  Hvad  foregaaer  i  Hallen  her? 

Amleth. 
Jeg  dræbt  min  stakkels  Fader  har.     Der  ligger  han. 

Fengo. 
For  vidt  gaaer  denne  Vanvid. 

HUGLEIK   og   RøRIK. 

Ja,  den  gaaer  for  vidt. 

Amleth. 
Kan  Noget  meer  i  denne  Verden  gaae  for  vidt? 

Fengo. 
Hvi  stak  du,  Amleth!  efter  Rustningskikkelsen? 

Amleth. 

Mig  tyktes,  han  var  ret  ei  dræbt  den  første  Gang, 

Jeg  vilde  giøre  Pinen  kort. 

Fengo. 

Ha,  griber  ham! 

Amleth  gribes  og  bindes. 

Amleth. 
I  gribe  mig?     I  binde  mig? 
Fengo. 

En  Rasende 
Maa  bindes,  fængsles. 

Amleth. 

Bind  din  egen  Ondskab  da! 
Den  raser  værst. 

Fengo. 
Du  Daare! 
Amleth, 

Lad  mig  løs  igien 
Jeg  har  en  Kalk;  den  gav  du  for  min  Faders  Mord, 
Jeg  skienker  Skaalen  dig  igien  for  Amleths  Liv. 

Fengo 

tvinger  sig,  og  siger  med  Fabiing: 

Uværdigt,  grusomt  skal  ei  Fengo  hevne  sig. 
Din  Ankomst  her  var  selsom;  for  at  kiende  ret 
Din  Tilstand,  om  du  ei  Forstanden  skiulte  blot 
Af  sære  Griller,  faldt  min  Marsk,  min  Staller  paa 
At  staae  som  Vidne,  naar  du  ene  troede  dig. 
Den  bolde  Vifil  — 

Amleth. 

Faldt  paa  sine  Gierninger. 

Liget  bæres  bort  paa  Kongens  VinJc. 

Fengo 

med  hyklet  Følelse  og  Sagtmodighed. 

Ak,  det  er  ærlig  Troskabs  Løn  i  Verden  her. 
Dog  —  jeg  vil  ikke  hevne  ham.     Jeg  kiendte  ham, 
Og  veed,  at  Hevn  var  langt  fra  ham,  den  Dannemand 
Men  hvad  han  vilde,  har  hans  Død  opdaget  mig: 
Din  Daarskab,  Amleth!  og  din  vilde  Rasenhed. 
Hvis  Uqvemsord  din  Vanvid  drog  af  Skeden  blot, 
Lod  jeg  dig  gierne  gaae,  af  Agt  for  dig,  din  Byrd, 
Af  Skaansel  for  din  Moder,  mig  høist  dyrebar; 
Men  plat  umuligt  er  det  nu,  som  Hvermand  seer. 
Thor  veed,  hvad  meer  hans  Galskab  kunde  falde  paa 
At  hevne  blodigt,  drevet  af  en  Feberdrøm. 
Saa  bringer  ham  i  Sikkerhed  for  os    —  for  ham! 
Fornødent  dertil  er  dog  dette  stærke  Reb, 
Som  snoer  sig  dristigt  om  din  Haand,  og  træder  i 
Fornuftens  Sted,  der  burde  tæmme  dig  og  Hver. 
Nedbringer  ham  i  Hvælvingen,  hvor  Intet  dog 
Skal  mangle  til  Forpleielse;  til  Mimer  sig 
Forbarmer  over  Svendens  Aand,  og  læger  den. 
Nu  skynder  jer  afsted  med  ham! 

Amleth. 

O,  Asa-Thor! 
Hvi  staaer  du  mig  ei  bedre  bi?     O,  Loke!  nei, 
En  ærlig  Helt  du  aldrig  lærte  Kunsten  ret. 

Til  Fengo. 

Du  kalder  mig  Vanvittig,  du  Forhærdede? 
Hvis  Vanvid  slog  mig,  var  det  vel  at  undre  paa? 
Du  Brodermorder!  —  Hører  alle  Helte  her 
I  Nidingshallen,  hvad  jeg  stævner  Fengo  for: 
Hardvendils  Broder  dræbt  ham  har  med  lumske  Gift. 
Haandlangersken,  den  gustne  Hex,  jog  traf  i  Nat, 
Mig  tilstod  Brøden,  før  hun  qvalt  af  Skrækken  blev. 
Og  Hielperen,  Misgierningens  Medvider  her, 
Som  uforskammet  i  den  Dræbtes  Harnisk  krøb, 
For  at  forraade  Sønnen  med,  som  Faderen  — 
Ham  nu  med  tørre  Graad  begræder  Fengo  rørt. 
Farvel,  min  Moder!  og  Farvel,  du  Lilievand!       ^ 
Nu  vinder  dybt  i  Taarnet  mig,  f  Graven  ned! 
Begraves  skal  alt  Ærligt  dog  og  Godt  paa  Jord, 
For  at  det  Slette  trives  ret  og  blomstre  kan. 
Man  gaaer  med  Amloth. 

Geruthe. 
Jeg  skammer  mig;  for  stor  var  min  Kortsynethed. 
Alt,  hvad  mig  her  undskylde  kan,   er,  at  den  Mand, 
Som  meente  hele  Verden  Ondt,  mig  meente  Godt; 
Og  denne  Gnist  af  Freias  Ild,  den  eneste 
Som  mildned  ham,  var  ærhg  —  og  den  blindte  mig. 
Men  Larven  faldt,  og,  Fengo!  nu  jeg  kiender  dig. 
Saa  meget  blot  jeg  siger  end:  Geruthes  Liv 
Til  Amleths  bandtes,  da  hun  skienkte  Livet  ham; 
Og  dræbes  han,  da  dræber  du  din  Hustru  med. 

Men,  Fengo!  nei,  saa  vidt  gaaer  ei  din  Tapperhed; 

Thi  Amleth  elskes  høit  af  alle  Dannemænd, 

Og  alle  Danske  væbner  du  ei  mod  din  Barm. 

Men  værre  Fiende  fandt  i  eget  Indre  du, 

End  Fienden  ude;  bragt  har  du  din  Banemand 

I  Hiertet  selv:  den  myrdende  Samvittighed, 

Og  naar  det  allermørkest  er  —  den  træffer  dig. 

Gaaer. 
Paa  Fengos  Vink  forlade  Alle  Skuepladsen, 
undtagen  Rørik  og  Huglelk. 

Fengo 

med  forstilt' Selvtvang  og  Taalmodighed. 
Han  dræbte  mig  min  bedste  Ven;  men  jeg  har  fieer. 
Og  Rørik,  Hugleik  regnes  kan  i  Venners  Tal. 
Han  rækker  dem  Hænder. 

Rørik. 
Det  kan  vi.  Konge! 

Hugleik. 
'  Sikkert. 

Fengo. 

I  har  givet  mig 
Beviis  derpaa;  og  at  jeg  stoler  trygt  paa  jer, 
Derpaa  jeg  skienker  jer  i  Dag  Beviis  igien: 
Min  Skiebne  lægger  jeg  tildeels  i  eders  Haand.  — 
Ung  Amleth  kommer  hiem,  han  finder  Faderen 
I  Graven,  Kongespiret  i  en  fremmed  Haand; 
Det  gaaer  ham  nær,  det  ærgrer  ham,  forstemmer  ham. 
Et  Rygte,  dumt  og  ondskabsfuldt,  just  kommer  ham 
Som  kaldet,  og  han  teer  sig  paa  afsindig  Vils, 
For,  uden  Ansvar,  efter  Lune,  halvt  i  Spøg, 
At  handle,  som  hans  vilde  Sind  tilsiger  ham. 
Et  Mord  han  paa  min  Mærkismand  alt  grumt  begik, 

Og  næste  Stød  i  Morgen  vel  var  tiltænkt  mig. 

Mig  ingen  Mand  fortænker  i,  at  ikke  jeg 

Som  Daare  blotter  Barmen  til  mit  eget  Mord. 

Dog,  da  han  er  min  Brodersøn,   min  Hustrues  Barn, 

Og  Kongesøn,  for  Resten  en  ret  høvisk  Svend, 

Af  Barndomsaldren  nylig   traadt  —  saa   nænner   jeg 

Ei  haardt  at  straffe.     Fiernt  blot  fra  mit  Kongedom 

Han  søge  skal  sit  Held  paa  fremmed  Eventyr. 

I  denne  Nat  til  Hadding  jeg  ham  sende  vil, 

Vensyssels  Drot,  som  skylder  al  sin  Lykke  mig. 

Vil  I  vel  bringe  ham  derhen? 

RøRIK. 

Ja,  Herre! 

HUGLEIK. 

Ja. 
Fbngo. 
Men  da  det  ei  sandsynligt  er,  han  gierne  gaaer, 
Saa  maa  han  troe,  I  komme  som  hans  Redningsmænd, 
Som  Venner,  for  at  aabne  Fængslet  ham  til  Flugt. 
J^g  gode  Heste  skaffer  jer.     Og  han  maa  troe, 
At  Hadding,  eders  Ven,  hans  Flugt  befordre  vil  — 
Som  sandt  er. 

RøRIK. 

Godt! 

Fengo. 
Udretter  da  mit  Ønske  vel, 
Indretter  Alt  paa  bedste  Viis.     Men  kommer  dog 
Endnu  en  Gang,  før  I  med  Amleth  ride  bort, 
Til  mig  i  Eenrum.     Riste  vil  jeg  Runer  paa 
En  Stav  til  Hadding.    Den,  for  Alt,  ei  glemmes  maa. 

RøRIK. 

Godt,  Herre! 

Oehlenschlåger.    IX.  16 

Godt! 


De  gaae. 

Fengo 

ene. 
Hvor  godt  det  er,  det  faae  vi  see. 
For  Amleth  blier  det  neppe  godt  —  om  godt  for  mig. 

Grundende. 

To  Vidner  har  han  skilt  mig  ved  —  jeg  takker  ham. 
Han  dræbte  Vifil,  dræbte  mig  Giftblandersken; 
Der  lever  Ingen  længer,  som  kan  røbe  mig, 
Og  Ugiort  har  stor  Liighed  med  —  hvad  Ingen  veed. 

Gaaer. 

Amlbth.    Rørik.    Huoleik.    En  Tbæl. 
RøRIK. 

x!in  liden  Vei  kdn  er  endnu  til  Haddings  Gaard; 
Men  Stien  did  maae  vi  betræde  dog  til  Fods, 
Thi  Kongen,  som  ei  lider  Kæmper  i  sin  Hal, 
Tillader  ingen  Rytterflok  at  nærme  sig. 

Amleth. 
Saa  gaa©  vi  da.     Men  een  Ting  maae  I  love  mig. 
Jeg  tilstaaer  Eder,  jeg  er  træt  — 
Rørik. 

Naturligviis! 
Dit  Skibbrud  og  din  sønlige  Bedrøvelse, 
Kong  Fengos  Vrede,  Farten  hid  til  Hest  i  Nat 
Langt  over  Heden  — 

Amleth. 
Ja,  det  kan  vel  trætte  Folk; 
Dog  Sundhed,  Ungdom,  Styrke,  Trods,  Udholdenhed  — 
Staldbrødre,  der  ei  svigte  den,  som  eier  dem  — 
Har  fulgt  mig  hid,  skiøndt  tause.    Paa  den  hele  Vei 
De  har  ei  lukket  Munden  op. 

16* 

HUGLEIK. 

Hvad  mener  du? 
Amleth. 
To  falske  Svende  derimod,  som  fulgte  mig, 
Bevogted  mig,  har  uophørligt  sladdret  mig 
De  stakkels  Ører  fulde  med  Forsikkring  om 
En  løgnfuld  og  forræderisk  Oprigtighed. 
Jeg  beder  jer:  forskaaner  paa  det  Stykke  Vei, 
Vi  har  endnu,  mit  Øre  for  den  tomme  Snak! 
Jeg  kiender  jer.     Det  var  ei  dum  Lettroenhed, 
Som  fik  mig  til  at  følge  jer;  jeg  slap  dog  ud 
Fra  Fengos  Vold.     Han  sender  mig  til  Hadding  nu. 
Jeg  kiender  saare  lidt  til  ham;  men  Hadding  var 
Dog  ei  min  Faders  Morder.     Der  er  Mulighed 
I,  ham  at  vinde  for  min  Sag.     Og  tabes  den  — 
Saa  har  jeg  lært  at  døe  som  Mand;  henrettes  jeg, 
Og  synker  ned  til  Helheim  —  ha,  selv  der  er  Trøst. 
Jeg  deler  Skiebne  med  min  Fader.     Bleg  min  Aand 
Skal  sætte  sig  ved  Siden  af  den  Myrdede,    ♦ 
Der  ei  blev  hevnet.    Sønligt  drømmer  jeg  med  ham, 
Aarhundreder,  i  drøvelige  Nattemulm, 
Til  Ragnarokur  sønderbryder  Himmel,  Jord, 
Og  Helved  med  —  og  Gimle  stiger  saftiggrøn. 
Som  0  for  ny  Lyksalighed,  af  Havets  Skiød. 

RøRIK. 

Ung  Amleth!  du  miskiender  os,  fornærmer  os. 

Men  svagt  endnu  dit  Hoved  er;  hvor  kan  da  vi 

Vel  vente  bedre  Medfart,  bedre  Dom  af  dig. 

End  Kongen  selv,  hvem  du  med  Skieldsord  krænket  har. 

Fat  dig,  og  følg  os!     Jeg  Befaling  give  vil. 

At  vore  Trælle  holde  her  med  Hestene.  00««,. 

HUGLEIK 
sagte  til  Trællen. 
Hold  Øie  med  ham!  Gaaer. 

Amleth. 

Gode  Træl,  som  er  mig  tro, 
Og  som  beskæmmer  Helte  her  med  Trællesind! 
Vær  sikker  paa  din  Løn,  naar  Amleth  seiret  har. 
Du  troer  da  vist,  at  Humble  Skiald,  min  tappre  Ven  — 

Trællen. 
Brat  med  en  vældig  Krigerflok  indhenter  os, 
Forløser  dig,  og  overfalder  pludselig 
Den  stolte  Hadding,  som  sig  ene  sikker  troer. 

Amleth. 
Velan,  saa  lad  os  friste  Lykken,  Skiebnen  med! 
Ei  altid  hyller  den  sig  vred  i  sorte  Skrud, 
Maaskee  den  tog  i  Nat  sin  Stiernekaabe  paa.    De  gaae. 


HADDINGS  HAL. 

Han  sidder  alene  ved  et  lille  Bord,  hvorpaa  der  staaer  Dunk  og 

Drikkehorn.    Glum,  hans  Træl,  staaer  noget  fra  ham,  med 

foldede  Hænder. 

Hadding 

gnaven. 
Er  denne  Miød  af  bedste  Mundgodt? 
Glum. 

Herre!  ja. 
Hadding. 
Den  smager  ei,  den  er  ei  bittersød  og  stærk. 

Glum. 
Der  brygges  ingen  bedre  dog  i  Landet  rundt. 

Hadding. 
Der  er  ei  Gammen  ved  al  tømme  Bægeret 
I  Eensomhed;  til  Drikken  hører  Drikkelag. 

Glum. 
Hvi  byder  du  da  ikke  dine  gode  Mænd 
1  Hallen  hid? 

Hadding. 
Fordi  jeg  nu  er  Konge,  Glum ! 
I  Drikkelag,  naar  Hornet  ganger  tidt  omkring, 
Let  glemmes  Forskiel  mellem  Drot  og  Underdan; 
Det  huer  ikke  Drotten. 

Glum. 
Drak  Hrolf  Kraki  ei 
Med  sine  Mænd? 

Hadding. 
Letsindig,  til  han  Døden  drak. 
For  Resten,   Hrolf  var  kongefødt  —  da  væntes    man 
Fra  Barnsbeen  til  at  agte  ham,  som  Helt  ei  blot, 
Men  Overherre.     Vanen  er  en  halv  Natur. 
Mig  Fengo  Kongespiret  gav,  og  knap  et  Aar 
Henrundet  er,  fra  da  jeg  bar  det  første  Gang. 

Glum. 
Du  agtes  høit,  og  alle  Kæmper  frygte  dig. 

Hadding. 
Fordi,  som  Biørn,  jeg  sidder  eensomt  i  mit  Hiem 
Og  lurer.     Beiled  venligt  jeg  til  deres  Gunst  — 
Som  Svaghed,  Frygt,  foragtedes  min  Venlighed. 
Desuden  morer  Talen  mig  kun  lidt  med  de 
Hiemfødninger,  hvis  hele  Daad  maaskee  bestod 
I  Vikingstog  paa  Danmarks,  Norges,  Bretlands  Kyst; 
Men  den,  der  drog  ad  valske,  tydske  Flod,  som  jeg  — 
Utallige  Skibe,  Bønnebed  i  Haiigen  liig, 

Med  Stang  ved  Stang,  paa  Dækket  blanke  Spyd  ved  Spyd ; 

Hvor  det,  at  see  en  By  og  brænde  Byen  af. 

Var  samme  Tanke,  snel  som  Tanken  samme  Daad; 

At  giøre  Mand  til  Træl,  og  Viv  til  Enke,  let, 

Som  Haand  her  griber  Bægeret  —  for  den,  min  Søn! 

Er  Talen  flau  med  Bønderne  —  som  Miøden  her. 

Glum. 
Kan  Æren  ei,  kan  01  og  Miød  ei  muntre  dig, 
Hvad  kan  da  muntre  dig? 

Hadding. 

Bedrift.     Jeg  tænker  paa 
Et  Tog  til  Bretland;  ikke  for  at  vinde  Land, 
Dertil  min  Hær  for  liden  er,  men  vinde  Guld. 

Glum. 
Guld  har  du  nok. 

Hadding. 
Af  Guld  kan  aldrig  man  faae  nok. 
Glum. 
Der  kommer  Offergoden  Thorald. 

Haddlng 
mjørk. 

Uanmeldt! 

Offebgodbn  Thobald,  en  kraftig  Gubbe  med  et  langt  hvidt  Skiæg, 
træder  ind. 

Thorald 

stolt  og  kold. 
Hil,  sæl  dig.  Herre!     Det  i  Morgen  Festdag  er. 
Og  Freier  takkes  skal  for  et  velsignet  Aar; 
Der  blotes  skal.     Jeg  haaber,  at  du  tager  Deel 
I  Festen,  som  vor  Drot? 

Hadding 

bliver  siddende. 

Nei,  Thorald!  ærligt  —  nei! 
Jeg  hader  Løgn  og  Hykleri;  du  veed,  jeg  troer 

Paa  Valhals  Guder  ei,  men  paa  min  egen  Kraft. 

Jeg  tvinger  Ingen  til  min  Tro,  men  lader  mig 

Ei  heller  tvinges.     Gak  i  Offerlunden  du! 

Det  er  dit  Hverv,  dit  Embed,  derfor  lønnes  du 

Og  æres  du;  jeg  finder  det  høist  rimeligt, 

At  du  est  Blotmand.     Offret  har  jeg  —  Haner  ei, 

Ei  Heste,  Hunde  men  utallige  Mennesker 

Til  ham,  som  raader  over  Kamp  og  Manddomskraft. 

Hvis  du  ham  Odin  kalde  vil,  hvad  eller  Thor  — 

Kiært  Barn  har  mange  Navne,  kiære  Fader  med   — 

Mig  ligegyldigt;  men  forskaan  mig  for  din  Fest! 

Offergoden,  gaaer. 

Glum. 
Ei  heller  morer  Talen  dig  med  Goden,  Drot? 
Med  intet  Menneske?     Mig  det  kun  fornøier  dig 
At  sige,  hvad  du  mener,  i  Fortrolighed. 
For  stor  er  denne  Hæder  fast. 

Hadding 
leer. 

Hovmod  dig  ei! 
Med  Mennesker  at  tale  —  ja,  det  kieder  mig; 
Men  seer  du,  Glum!  med  dig  det  er  en  anden  Sag: 
Du  er  jo  intet  Menneske,  men  blot  en  Træl, 
Der  snakke  kan  og  tænke  lidt  til  Huusbehov; 
Og  deri  skiller  du  dig  fra  min  Støverhund. 
Du  veed,  jeg  godt  kan  lide  Dyr.     Jeg  gider  ei 
Til  Væggen  tale,  sielden  ogsaa  kun  med  Mænd. 
Men  har  jeg  dig  og  Hunden,  Glum!  saa  taler  jeg; 
Og  helst  med  dig,  thi  du  er  saa  en  Mellemting 
Af  Noget  og  af  Intet. 

Glum 

slukøret/  sagte. 

Det  var  Hæderen! 

Høit. 

Du  lever  saa  afsides  her  paa  denne  Gaard; 

Om  ikke  just  for  Samqvems  Skyld,   saa  tykkes  mig, 

For  Sikkerhedens  Skyld  det  altid  dog  var  godt  — 

Hadding. 
I  Fredstid  med  Bersærker  at  forskandse  mig? 
Nei!  et  Par  gode  Lænkehunde,  Glum!  en  Tylt 
Af  Trælle,  som  du  selv  —  du  er  den  feigeste   — 
Var  hidtil  meer  end  nok.     Jeg  lider  ikke  fleer. 
^  5;  ^  '' . .  En.  anden  Træl  kommer. 

En  Rytterflok  af  Hesten  steg  ved  Borgeled 
Fra  Konning  Fengo  — 

Hadding 

rynker  Panden. 

Det  Besøg  kom  noget  seent. 
Trællen. 
Vi  lod  kun  Tre  ad  Porten  ind.     Den  Ene  først 
Vil  gierne  tale  med  dig. 

Hadding. 

Lad  ham  komme  da! 

Trællen  bringer  Rørik. 
RøRIK. 

Hil!  sæl!  Kong  Fengo  ønsker  dig,   som   sendte  mig. 

Hadding. 
At  kræve  Skat?     Troer  han,  jeg  tæller  Penge   bedst 
I  Mørke? 

Rørik. 
Herre!  nei,  det  haster  ei  med  dem. 
Han  sender  dig  sin  Stedsøn,  og  han  beder  dig, 
At  huse  ham  paa  nogen  Tid. 

Hadding. 

Er  han  saa  stor, 
At  Fengos  Gaard  kan  ikke  længer  huse  ham? 
Min  Gaard  er  mindre,  mindre  min  Formuenhed. 

RøRIK. 

Hiemkommen  nys,  bedrøvet  over  Faderens  Død, 
Maaskee  just  ei  fornøiet  med  Kong  Fengos  Valg, 
Er  Amleth  vorden  hiertesyg  —  vanvittig  fast. 
Og  derfor  sender  Fengo  ham  paa  nogen  Tid 
Til  dig. 

Hadding 

leer. 

At  jeg  skal  arte  ham?  Det  Valg  var  godt. 

RøRIK. 

Du  er  os  nærmest;  og  det  gielder  her  kun  om 

Forandring  i  hans  Levesæt.  —  Der  kommer  han. 

Amleth  kommer,  Ailgt  af  Hugleik,  og  hilser  Hadding. 

Amleth. 
Est  du  Kong  Hadding,  som  mig  Fengo  sender  til? 

Hadding. 
Ja,  jeg  er  Hadding. 

Amleth. 

Tilgiv  et  saa  seent  Besøg  — 
Frivilligt  ei;  han  sender  mig  som  Fange  dig. 

Hadding. 
Som  Fange? 

Amleth. 
Jeg  har  dræbt  en  Træl,  som  stod  paa  Luur. 
Jeg  lider  ikke  Lureri. 

Hadding. 
Jeg  heller  ei. 

Amleth. 
Men  da  man  nu  den  Vane  har  i  Fengos  Gaard, 
Saa  frygter  han  maaskee  for  flere  Dolkestik, 

Og  sender  mig  til  dig.     Thor  veed  Bestemmelsen. 
Maaskee  han  vil,  Kong  Haddingl    du  skal  tugte  mig. 

Hadding. 
Jeg  tugte  kan,  men  er  dog  Tugtemester  ei. 

Amleth. 
Og  mindre  jeg  en  Pebling,  som  mig  tugte  lod. 

Hadding. 
Du  har  alt  tumlet  vidt  omkring  i  Ledingsfærd? 

Amleth. 
Ja,  jeg  har  vrede  Fiender  mødt  i  vilden  Sø. 

Hadding. 
Og  mange  Mænd  du  smage  lod  det  bittre  Vand, 
Naar  Spyd  først  eller  Sværdet  havde  mærket  dem. 
Du  har  dog  seet  dig  om  i  Verden. 

Amleth. 

Jeg  har  nydt 
De  velske  Druer  og  det  norske  Barkebrød; 
Men  overalt  forfulgtes  jeg  af  Dag  og  Nat, 
Og  hvor  jeg  kom,  var  Menneskene  —  Mennesker, 
Med  samme  Fagter,  Kiortlen  af  forskielligt  Snit. 

Hadding. 
Hvad  troer  du  din  Stedfader  vil,  som  sendte  dig? 

Amleth. 
Jeg  er  ham  til  Uleilighed;  han  ønsker  nok. 
At,  Hadding!  du  paa  sømmelig  og  høvisk  Viis 
Skal  faae  mig  bort  —  fra  Danmark  —  og  fra  Jorden  helst, 
Afsted  paa  et  Fribytterskib,  helst  hvor  det  gaaer 
Een  imod  Tyve. 

Hadding. 
Bliv  da  for  det  første  her! 
Et  Bord  skal  dækkes  eder  i  en  egen  Hal. 

Naar  du  har  vederqvæget  dig,  kom  ind  igien! 
Vi  tale  mere  sammen. 

Amleth. 

For  din  Giestfrihed 

Jeg  takker  dig. 

Sagte,  i  det  han  gaaer. 

Jeg  venter  intet  Godt  af  hana. 
Rencik  følger  ham. 

HUGLEIK 
bliver  tilhage. 
Tilgiv,  Kong  Hadding!  at  jeg  dvæler  lidet  end, 
Og  retter  ud  det  Ærinde,  som  gaves  os. 
Fuldstændigt.    Amleth  har  dig  sagt  alt,  hvad  han  veed; 
Men  Alting  veed  han  ei,  og  denne  Runestav, 

Tager  Runestaven  frem,  som  han  har  skialt  under  sin  Kaabe. 
Som  Fengo  mig  og  Rørik  gav  paa  Reisen  med 
Til  dig,  Kong  Hadding!  bedre  nok  vil  sige  dig 
Din  Herres  Bud,  end  Amleth  er  i  Stand  dertil. 
Rækker  ham  Staven,  og  vil  gaae. 

Hadding. 
Bi  lidt!  Forstaaer  du  Runer? 

Hugleik. 

Binderuner  ei. 
Sin  Hemmelighed  Fengo  bandt  til  denne  Stav; 
Din  egen  Viisdom  Gaaden,  Herre!  løse  maa.    Gaaer. 

Hadding 

ene. 
Min  Viisdom?  Spotter  mig  den  Træl?  Jeg  er  ei  viis, 
Vil  ikke  være  det;  Runer  har  jeg  aldrig  lært, 
Og  mindre  Binderuner,  disse  Hexetegn. 
Hvad  giøi  jeg  nu? 

Seer  ud  af  det  aabne  Vindue. 

Ha,  det  var  vel!     Derude  seer 
I  Maaneskin  jeg  Thorald  gaae  min  Hal  forbi 
Til  Hiemmet. 

Raaber  ud: 

Thorald  Gode!  tøv  et  Øieblik. 
Før  du  gaaer  bort,  jeg  tale  maa  et  Ord  med  dig. 
Thorald 

træder  ind. 
Hvad  har  du  end  at  sige  mig?    Jeg  veed  jo  alt, 
At  aldrig  meer  du  feirer  nogen  Høitidsfest. 

Hadding. 
For  Aserne!     Derfor  vi  Venner  være  kan 
Jo  ligefuldt;  jeg  agter  dig  som  Helt,  som  Mand 
Med  Mimers  Kløgt.     Og  til  Beviis  paa  Kongens  Agt, 
Saa  har  jeg  her  en  Runestav  at  vise  dig. 
Sendt  mig  fra  Fengo  med  hans  Stedsøn  Amleth  nys ; 
Jeg  beder  dig  at  læse  den,  og  tyd  mig  den! 

Thorald 

læser,  og  siger  med  undertrykt  Bevægelse: 
Ei  disse  Runer  læse  jeg  og  tyde  kan. 

Hadding. 
Forstaaer  du  ikke  Binderuner? 

Thorald. 

Saare  godt; 
Men  Fengo,  som  har  skrevet  dem,  forstaaer  dem  ei. 

Hadding. 
Han  skrev  dem  ikke,  hvis  han  dem  ei  først  forstod. 

Thorald 

med  Vægt. 
Man  meget  troer  at  vide,  som  man  ikke  veed. 

Hadding. 
Uvidenhed  du  skiuler  i  Foragt  mod  ham. 

Thorald. 
En  Gudsforagter  haaner  ogsaa  Goderne. 

Hadding. 
Ha,  vogt  dig,  Gubbe! 

Thorald. 

Ganske  vist,  jeg  vogter  mig. 
Hadding. 
For  mig  at  sige  Sandheden. 

Thorald. 

Jeg  tie  vil, 
For  ei  at  egge  Vreden.* 

Hadding. 

Ha!  den  egger  du 
Just  med  din  Taushed. 

Thorald. 

Snart  jeg  taler. 
Hadding. 

Gaader  meest 
Du  ynder;  det  er  Præsteskik. 
Thorald. 

Hver  følger  bedst 
Sin  egen  Skik. 

Vil  gaae. 

Hadding. 
Du  siger  mig  alt  stolt  Godnat? 
Thorald. 
Nei,  ingenlunde.     Jeg  Godnat  ei  siger  dig;    . 
Thi  god  blier  neppe  Natten.    Gaaer. 
Hadding 

spodsk. 

Flyve  Kragerne 

Til  Venstre?     Har  du  alt  i  Dyrs  Indvolde  rørt, 

Og  læst,  hvad  Frygt  og  Alderdom  tilsagde  dig?  — 

Ha,  eller  vil  et  Vink  maaskee  han  give  mig? 

Kalder  paa  Trællen. 
Hør,  Glum !  løb  ned  til  Kæmpegaarden,  hent  dem  hid ; 
De  komme  skal  i  Hundredvis,  bevæbnede. 

Glum  gaaer  igien. 

Hvad  er  dog  dette?     Hvermand  taler  Gaader  nu. 
Amleth  kommer  tilbage  med  Røbik  og  Hugleik. 

Amleth. 
Jeg  takker  dig  for  Maden.     Den  har  styrket  mig. 
Hadding 

til  Hugleik. 

Ei  Runestaven,  du  mig  gav,  jeg  læse  kan. 
Amleth 

seer  med  Foragt  paa  Rørik  og  Hugleik. 
En  Runestav?     Jeg  tænkte  nok,  der  bragtes  een. 

Hadding. 
Du  vidste  selv  ei.  Runestaven  fulgte  med? 

Amleth. 
Nei;  men  jeg  vidste,  Fengos  Ondskab  fulgte  mig. 

Hadding 

utaalmodlg. 
Jeg  kan  ei  læse  Runerne,  min  Gode  kan 
Ei  læse  dem. 

Amleth 

rolig. 
Ræk  Ståven  mig!     Jeg  læser  dem. 
Hadding. 
Du?     Men  hvis  det  er  Noget,  du  ei  vide  maa  ? 

Amleth 

leer. 
Saa  var  det  godt  for  mig,  jeg  det  at  vide  fik. 

Hadding. 
Men  hvis  du  læser  Andet,  end  paa  Staven  staaer? 

Amleth. 
Saa  vælg  en  bedre  Læser,  som  du  bedre  troer. 

Hadding 

rækker  ham  Staven. 
Læs  da! 

Amleth 

læser : 
iHvis  du  mit  Venskab  stadigt  nyde  vil, 

»Beholde  Riget  —  hæng  i  Galgen  Amleth  da 

»Flux,  naar  du  har  ham,  paa  et  mørkt,  forborgent  Sted. 

»Bred  Rygtet  ud:  han  død  er  en  naturlig  Død; 

»Og  send  hans  Liig  i  Kisten  mig  til  Jordefærd 

»Med  al  den  Hæder,  som  tilkommer  Kongens  Søn!« 

Hækker  ham  rolig  Staven  tilbage. 
Du  seer,  han  sørger  for  sin  Stedsøn  faderligt, 

Selv  efter  Døden. 

Hadding. 
Hvad?  det  staaer  i  Runerne? 
Amleth 

smilende. 

Troer  du,  jeg  skulde  lyve  mig  i  Galgen  selv? 

Hadding. 
Du  tager  det  som  lystigt  Spøg^  min  Ungersvend? 

Amleth. 
Naturligvis;  for  Alvor  voved  Fengo  knap 
At  giøre  Hadding  til  sin  Bøddel. 

Hadding 

mjørk. 

Det  er  kun 
En  Talemaade.     »Hæng  ham!«    Jeg  har  Trælle  nok, 
Som  lystre  kan  mit  Herrebud. 
Amleth. 

Jeg  tvivler  ei. 
Og  vil  du  give  sligt  et  Bud? 
Hadding 

efter  et  Øiebliks  Taushed. 

Det  sætter  mig, 

Forsikkrer  jeg  dig,  i  en  stor  Forlegenhed. 

Du  er  en  høvisk  Ungersvend,  jeg  lider  dig; 

At  ei  du  frygter  Døden,  at  du  spotter  den, 

Det  huer  mig.     Men  sæt  dig,  Amleth!  i  mit  Sted. 

Jeg  skylder  Fengo  Kongedom  og  Lydighed; 

Og  lystrer  jeg  ham  eij*feaa  er  vort  Venskab  brudt, 

Og  anden  Mand  da  vælger  han  til  Underdrot. 

Amleth. 
Usigeligt  jeg  elsker  din  Oprigtighed. 
Der  Noget  er  i  Verden,  kaldet  Adelsind, 
Høimodighed;  men  det  er  sagtens  Alfer,  som 
Du  ikke  kiender  meget  til. 

Hadding 

mjørrk. 

Med  Alfer  har 
Jeg  lidt  at  giøre. 

Amleth. 

Lad  dem  flyve!     Heller  vil 

Vi  holde  til  de  Nisser  os  i  Kielderen, 

De  Muus  og  Rotter,  som  hiemsøge  Hvermands  Huus ; 

Den  blege  Mide,  som  man  ikke  skille  kan 

Fra  Osten  —  og  fra  Egennytten  heller  ei. 

Men  Egennyttens  Madike,  jeg  tænker,  her 

Mig  bedre  hielper,  Hadding!  end  dit  Ædelmod. 

Hadding. 
Hvad  vil  du  sige? 

Amleth. 
Jeg  vil  sige:  Fengos  Land 
I  Oprør  er,  og  der  er  snart  ei  Spørgsmaal  om, 
Hvo  Herre  vorder,  Amleth  eller  Fengo. 
Hadding. 

Men  — 
Naar  du  er  hængt? 

Oehlenschlåger.    IX.  17 

Amlbth. 
Da  hevner  man  den  Hængte  snart : 
Og  selv  du  da  vil  sikkert  ride  Hagbarths  Hest. 

Hadding 
sagte. 
Hvad  giør  jeg  her?     Jeg  er  i  største  Raadvildhed. 

Skal  jeg  ham  hænge?     Skal  jeg  ikke  hænge  ham? 
Trælle  komme  med  Humble  Skiald  bagbunden. 

Trællen. 
Her,  Konge!  bringe  vi  en  dristig  Røver  dig, 
En  Stimand,  som  til  Hest  med  sine  Svende  kom, 
At  redde  Fangen,  sendt  fra  Fengo.     Listeligt 
Han  haabed  ind  at  smutte  med  forvovne  Flok; 
Han  vidste  vel,  at  ei  din  Hird  paa  Gaarden  var. 
Men  let  i  Fælden  lokked  vi  letsindige  Fugl; 
Thi  han  slap  ind,    og  Porten  luktes  for  hans  Mænd. 
I  Hornet  har  jeg  stødt,  og  snart  i  Hallen  staaer 
Din  Hirdmandsflok,  til  Skræk  for  hver  Ildgierningsmand. 

Hadding. 
Godt,  Skammel! 

Til  Amleth. 
Ha,  saaledes  Sagen  sammenhang! 
Nu,  Amleth!  jeg  forstaaer  dit  Mod,  din  raske  Trods. 
Men  synke  vil  den,  tænker  jeg,   nu  brat  som  Skum. 
Bagbundent  bringe  mine  Trælle  dig  dit  Haab. 

Amleth. 
Og  hvad  er  da  dit  Forsæt  nu? 

Hadding. 

At  hænge  dig. 
Helbredet  har  du  mig  for  blød  Tvivlraadighed. 
Og  som  en  Ulv  i  Galgen  dingler  ved  en  Tyv, 
Din  Skiebne  dele  skal  hiin  kiække  Hielper  der. 

Amleth 

til  Humble. 

Hugprude  Ven!   med  mig  du  tømmer  Dødens  Skaal. 
Ak,  meer  for  dig,  end  for  mig  selv,  jeg  græmmer  mig; 
Thi  Fader  havde  jeg  at  hevne.  Kongedom 
Mig  at  gienvinde  —  du  kun  Ven  at  være  tro. 

Humble. 
Det  er  ei  lidet  Hverv,  at  være  Venskab  tro. 
Vi  har  ei  blandet  Blod  i  Jord  tilsammen,  vi. 
Men  bedre:  thi  vi  blandte  Sind  og  Hiertelag. 
I  Grikland,  siger  man,  to  Brødre  var  engang, 
Paa  Jorden  uadskillelige;  døde  blev 
Der  Stierner  af  dem.     Saadan  ogsaa  her 
Skal  Amleth,  Humble  lyse  som  et  Stiernepar. 

Amleth. 
Du  gode  Skiald!  vor  blanke  Stierne  snart  er  slukt. 
Men  Modet,  Humble!  følger  os  selv  ned  til  Hel. 
Som  Regner  Lodbrok,  Drot  end  i  sit  Ormetaarn, 
Vi  siunge  vore  Sværdes  Priis  i  sidste  Qvad. 
Larm  udenfor. 

Hadding. 
Der  komme  Kæmperne. 

Han  tager  sin  Hlelm  paa. 

OFFERaoDEN  Thobald  træder  ind  med  sin  Hammer,  fulgt  af 

EN  Flok  bevæbnede  Kbioebe. 

Hadding. 

Hvad  betyder  dette  her? 
Er  Offergoden  vorden  eders  Høvedsmand? 
Hvad  vil  du,  Thorald? 

Thorald. 
Spørge  dig  for  sidste  Gang, 
Om  du  i  Morgen  bloter  paa  Gud  Freiers  Fest? 

17* 

Hadding. 
Nei,  har  jeg  sagt;  og  ingen  Træl  skal  tvinge  mig. 

Thorald 
hugger  ham  ned  med  Hammeren. 
Saa  slagter  jeg  dig  her,  som  Gudens  Offerqvæg, 
Da  selv  at  være  Menneske  du  ophørt  har, 
Elendige,  som  dyrker  høie  Guder  ei, 
Og  troer,  en  ærlig  Helteflok  skal  lystre  dig! 
Kæmperne  slaae  bifaldende  paa  deres  Skiolde. 

Thorald 

til  Trællene. 
Henbringer  Liget  flux  til  Freiers  Offerlund; 

Men  I!  befrier  den  giæve  Skiald,  og  fængsler  saa 

Peger  paa  Rørik  og  Hugleik. 
De  Skumlere,  de  Nidingens  Haandlangere. 

Det  skeer. 

Thorald. 
O,  Amleth!  vi  har  utaalmodigt  ventet  dig. 
Uværdige  Lænke,  smeddet  af  Ildgierningsmænd, 
Har  tynget  Nakken  paa  den  tappre  Vendilbo. 
Din  Atterkomst  opliver  os,  som  Sol  og  Regn 
Et  vissent  Græs.     Ei  Nidingen  skal  hænge  dig; 
Han  faldt,  og  frie  vi  følge  dig  i  Slagtningen. 

Amleth. 
Vel,  tappre  Jyder!  Asa-Thor  har  fostret  jer 
Med  eget  Blod  ved  Liimfiord  og  ved  Gudenaa; 
Og  ikke  tvivler  jeg  om  Seir  i  aaben  Mark, 
Naar  eders  Armkraft  svinger  Spyd  og  tunge  Sværd. 
Men  træffe  maa  jeg  selv  min  Faders  Banemand, 
Og  Døden  maa  med  egen  Haand  jeg  kryste  ham 
I  Hevnens  Bæger. 

Thorald. 
Skriinlagt  hiem  vi  bringe  dig 

Med  Lurers  og  med   Trommers   Klang;    men    staaer 

dit  Skriin 

I  Fengos  Hal,  da  lette  vi  dit  Kistelaag  — 

Du  slaaer,  som  Hasting,  da  han  indtog  Lunaby. 

Amleth. 

Saa  knæler  jeg  da,  Thor!  for  dig;  skienk  Daad en  Kraft, 

Og  sign  mig  med  dit  Hammertegn. 

Thorald 
berOTer  hans  Hoved  med  Hammeren. 

Det  giør  han  her. 

Til  Humble. 

Men  du,  mens  jeg  indvier  ham,  nu  digt  et  Qvad, 
Som  styrker  ham,  og  Vielsen  forherliger! 

Humble 

berører  den  knælende  Amleths  Skulder  med  den  ene  Haand 

og  strækker  den  anden  mod  Himlen.    Ofifergodens  Hammer 

berører  bestandig  Tindingen. 

Hielp  nu,  Thor!  at  stride. 
Maanen  ved  Nattetide 
Lader,  som  om  den  Freden 
Smiilte  klart  over  Heden. 
Dog  er  Kamp  paa  Færde; 
Heltenes  hvasse  Sværde 
Snart  i  Hallerne  klinge. 
Hanen  ryster  sin  Vinge. 

Amleths  Ungdomsvælde 
Kraftigt  Nidingen  fælde! 
I  det  natlige  Stævne 
Faderens  Død  han  hevne! 
Kongespiret  han  bære. 
Folket,  sig  selv  til  Ære! 
Bønnen  Skialden  dig  bringer, 
Thor!  paa  Haabets  Vinger. 

Tusmørke,  Maanen  skinner  ind. 

Fengo 

ene. 
*l!in  herlig  Aften!«  —  sige  Skialde,  Qvinderne, 
Naar  Høst  afløser  Sommeren,  naar  Maanen,  naar 
Tusmørket  kæmpe  vexelviis  om  Seieren. 
Jeg  maa  mig  vænne  til  det  skumle  Giøgleri, 
Der  hyller  Liv  i  Sort,  som  Dødt,  og  bringer  Dødt 
Til  Liv  igien  med  Vindpust  og  med  Skyggespil. 
Ei  Vifil  kiendte  slig  en  Frygt;  han  loe,  naar  jeg 
Var  hiertegreben.  —  »Faldt  paa  sine  Gierninger«, 
Var  Amleths  Ord.     Ei  Vifils  Død  bedrøver  mig; 
Han  var  mig  leed,  som  Snogen,  der  i  Haugen  os 
Skarnbasser  æder,  Oldenborrer,  der  vor  Frugt 
Fortære  vil.     Med  Ondt  man  Ondt  fordrive  maa. 

Seer  ud  af  Vinduet 
I  Nat  end  kommer  Toget  ei  med  Amleths  Liig. 
Liigvognen  knerker  langsomt  over  Heden,  mens 
De  lyse  Stierner  blinke  ned;  Medvider  hver 
1  Mordet.     Høit  de  raabe  Klagen;  men 
For  lang  den  Afstand  er,  man  kan  ei  høre  dem.   - 
Det  onde  Værk  er  overstaaet;  nu  skal  Ret 

Og  Skiel  kun  hædre  Kongen  —  Vennesalighed, 
Som  Morgenrødens  Straale,  født  af  Nattens  Mulm. 

Synker  hen  i  Grublen,  og  raaber  derpaa  høit: 
Du  aldrig  skuer  Morgenrødens  Straale  meer! 

Farer  forfærdet  sammen,  som  yakt  af  en  Drøm. 
Forræderi!     En  Morder  skiult  i  Krogene? 

Raaber: 
Folk! 

TvBNDB  Trælle  komme  med  Lys. 

Fengo 

drager  sit  Sværd. 
Hvad  er  dette?     Hvo  er  den  Dumdristige, 
Som  snige  tør  sig  ind  i  Kongens  Sovehal 
Og  giekke  ham? 

Trællene 

gaae  omkring  med  Lysene. 

Her  Ingen  er. 
Fengo. 


Alkoven ! 

Ingen. 


I  Krogen  der  — 


Første  Træl. 


Anden  Træl. 
Ingen. 
Fengo. 

Ingen?     Har  da  kun 
Mit  Øre  hørt,  hvad  ei  af  nogen  Mund  blev  sagt?  — 
Søg  om  igien! 

Trællen. 
Her  er  slet  Ingen. 

Fengo. 

Vel,  saa  gaaer; 
Men  sætter  først  dog  eders  Lys  paa  Bordet  der! 
Trællen  gier  det.   De  gaae. 

Fengo 

ene. 
Ha,  vogt  dig,  giør  dig  ikke  selv  til  Trællespot! 
Jeg  hørte  Stemmen  tydeligt,  jeg  kiendte  den: 
>Du  aldrig  skuer  Morgenrødens  Straale  meer!« 
Det  var  ei  tom  Indbildning  —  nei,  Hardvendils  Røst, 
Saa  sandt  jeg  lever  —  og  saa  sandt  som  han  er  død. 
Han  raabte  høit  og  tydeligt. 

Ryster  paa  Hovedet. 

Men  jeg  tør  ei 
Mig  troe  i  Sligt  —  og  ei  til  Andre  mig  betroe. 

Der  blæses  langt  borte  en  Gravmelodie. 
Der  komme  de  med  Amleths  Liig.     O,  drøvelig 
Er  denne  Nat;  men  Rædslen  selv  skal  hærde  mig. 

Gaaer. 

DRONNINGENS  HAL. 

Lys. 
Geruthe.    Sigrid.    De  have  hver  bundet  en  Kraiids. 

Geruthe. 
Dybt    nedbøiet   Moder   Krandsen    bandt    til    Amleths 

Kistelaag; 
Men  saa  farveløs  og  dunkel  end  den  breder  ud  sit  Blad, 
Er  den  dog  endnu  for  yndigfager  for  min  Modersorg. 
Thi  hvor  Frigga  pryder  Jorden  med   sit  grønne  Løv 

og  Græs, 
Spirer  Haab  i  alle  Knopper,  Haabet  i  det  mindste  Straa ; 
Mig  er  Haabet slukt,  ei  findes  Farver,  ingen  Jordens  Urt, 
Som  paa  Kistelaaget  tyde  kan  min  Ulyksalighed. 
Myrdet  og  vanæret  Amleth  sank  i  Helheims  Mørke  ned ; 
Ei  forløser  han  sin  Fader,  Q  vid  en  deler  han  med  ham. 
Hvad  paa  Jorden  har  tilbage  Moderen  ogQvinden  da? 

Ei  engang  den  raske,  stærke  myrdende  Fortvivlelse, 
Der  fra  Klippen  som  et  Vandfald  styrter  i  den  dybe  Sø. 
Nei,  som  Mosevandet  siver  langsomt  min  Elendighed; 
Gløder,  tykt  med  Aske  dækket,  ulme  mine  Følelser, 
Til  sig  ogsaa  Hel  forbarmer  over  mig,  og  jeg  er  bragt 
Did,  hvor  kolde,   hierteløse  mine  Skygger  vente  mig. 

Sigrid. 
Mig  har  Freia   skienket    Blomster,    Blomster    til    en 

Brudekrands, 
Røde,  blaae,  violne,  gule  Farver  af  forskielligt  Slags; 
Venlige,  dog  grumt  tillige  spotte  de  min  Skiebne  her. 
Thi  de  synes  muntre,  glade,  deilige  som  Vaarens  Dag, 
Visne  dog,  før  Aftensolei\  synker  i  sit  Vesterhav. 
Men  fordi  det  Skiønne  visner,  var  det  jo  dog  skiønt 

engang. 
Jeg  har  Lov  til  i  mit  stille  Sind  mig  at  erindre  det; 
Jeg  har  Lov  til  i  mit  stille  Sind  at  haabe  lidt  endnu. 
Og  skiøndt  Regnbu-Farvekrandsen  svinder  i  den  lette 

Dunst, 
Er  den  Broen,  som  forbinder  Himmelen  med  Jorden, 

dog. 
Alt  for  skiøn  var  denne  Lykke,  til  at  gaae  for  evig  tabt. 
Vredes  ei,  min  Amleth !  Haabet  —  Haabet  overlever  dig. 
Mange  troe,  at  Freia  Dise,  stærkest  i  Gudinders  Flok — 
Stærk  som  Odin  —  ei  vil   taale   Ran   af   sine  Børn 

hos  Hel; 
Fagert  snart  i  Falkehammen  flyver  hun  en  Sommerdag 
Ned    at    bryde    Helheims    Hvælving    med    sit    blotte 

Vingeslag. 
Da  forløses  Baldur,  Nanna,  Hagbarth,  Signe,  du  og  jeg, 
Og  bevingede  som  Alfer  flagre  vi  til  hendes  Hal. 

AMLETH. 


Humble  Skiald 

kommer. 
O,   hvor  skiønt  dog  ofte  Sorgen  aabner  Menneskenes 

Bryst! 
Den  nødvendig  er  som  Natten  med  sit  drøvelige  Mulm, 
For  at  Evighedens  Stierne  blinke  kan  fra  Siælens  Dyb. 
Jeg    har    hørt    jer    flette    Krandse:     Moderqval    og 

Jomfruhaab ! 
Og  hvad  Sigrid,  som  Præstinde,  har  i  kiæk  Begeistring 

spaaet, 
Kommer  jeg,  som  Asa-Hermod,  jer  at  tolke  Følgen  af. 
Amleth  lever  end,  han  blegned  ei  af  smædelige  Død ; 
Som  en  Skindød  kun  i  Kisten  giester  han  Stedfaderen. 

Man  h£Ter  Gravmelodien  igien  nærmere. 
Hører  I  de  dybe  Lurer  tone,  som  fra  brustne  Kløft 
Hel,  der  kalder  paa  sit  Offer,   eller  som  en  fængslet 

Aand, 
Der  endnu  med  sidste  Kræfter  stræber  op  mod  Vala- 

skialf? 
Følger  mig  i  Sørgehallen,  trindt  behængt  med  sorte  Bai ; 
Frygter  ikke  den  Forvandling,  som  I  snart  vil  skue  der, 
Naar  de  sorte  Tæpper  falde,  naar  ung  Amleth  springer 

frem, 
Solen  Hig,  der  kiækt  har  kløvet  morderiske  Tordensky. 

Sigrid. 
Skiønne  Haab!    nu  du  opfyldes.   Guder  hørte  Sigrids 

Bøn: 
Freia  skienker  mig  min  Beiler. 
Géruthe. 
Frigga  skienker  mig  min  Søn. 
De  gaae. 

HØITIDSHALLEN. 

Den  er   behængt  med   sorte   Tæpper.     Under  Sørgeklang  bliver 

Amleths  Liigkiste  bragt  ind,  fulgt  af  Goder  og  bevæbnede  Helte. 

Geruthe  og  Sigrid  komme  med  deres  Krandse.    Naar  Kisten  er 

sat  midt  i  Hallen,  og  Musiken  tier,  indtræder 

Fengo, 

stiller  sig  ved  Kisten  og  taler: 
Dyb  er  den  Ældres  Kummer  ved  den  Yngres  Død, 
Som  høit  var  elsket.     Sorgen  negter  Læben  Ord; 
Og  dog  fortiener  sielden  Dyd  en  billig  Roes 
Ved  Gravens  Rand.     Men  venter  ei  Veltalenhed 
Af  Amleths  nære  Frænde!  thi  skiøndt  mandig  Tvanig 
Tilsteder  her  ei  Taarer  og  Fortvivlelse, 
Veed  Ingen  bedre  dog,  end  jeg,  hvad  vi  har  tabt. 
Ja,  paa  en  sielden,  paa  en  usædvanlig  Viis 
Forened  Kløgt  med  Tapperhed  vor  Ungersvend, 
Og  Tapperhed  og  Kløgt  med  en  elskværdig  Hu. 
Desværre  sønderrev  den  alt  for  stærke  Sorg 
Ved  Faderdøden  Amleths  Vid;  til  Daarefærd 
Forvandled  sig  hans  Sindrighed,  hans  Daad  blev  Tant, 
Og  Manden,  der  i  Kuld  og  Kiøn  ham  havde  lyst, 
Hans  anden  Fader,  der  i  ham  sin  Arving  saae 
Til  Land  og  Rige  —  denne  Mand  mistænkte  han 
For  ussel  Brøde.  —  Men  ved  dette  Kistelaag 
Ei  Klager  lyde  skal,  ei  Forekastelser; 
Og  ei  vi  harmes  paa  den  før  saa  karske  Svend 

For  hvad  en  Daare  svagt  begik. 

Efter  et  Vink  af  Humble  falde  her  Lurerne  ind 
med  stærke  Toner,  og  afbryde  Fengo. 

Fengo, 

naar  de  atter  tie,  forbittret. 

I  standse  mig? 
Afbryde  Kongens  Tale  frækt  med  Lurers  Klang? 

AMLETH. 


Ha, 

hvo  er 

den  Forvovne,  som 

nedtræde  tør 

Sin 

Agt  for 

mig  i 

Støvet? 
Humble. 

Nei 

Jeg. 
Fengo. 

Alle 

med  een  Røst. 

Fengo. 

Ha, 

griber 

ham! 

Min€ 

'  Hirdmænd! 

Humble. 

Du  har 
Fengo. 

ingen 

Hvem 

har  jeg 

Til  Fiende 

da? 

Forsamlingen. 
Os  alle. 

Fengo. 

Ha,  jeg  er  forraadt! 
Humble. 
En  eneste  Forræder,  Fengo!  findes  her: 
Du  selv.     Fuld  vel  vi  kiende  dig.     Søg  ikke  meer 
Med  falske  Taler  os  at  blinde,  Larven  kast. 
Du  Hykler,  Selvbedrager,  som  din  feige  Frygt 
For  Guders  Straf,  naar  ene  du  med  Brøden  staaer, 
Beklager  som  en  alt  for  øm  Samvittighed! 
Hardvendil  myrded  du  med  Gift;  hans  ædle  Søn 
Til  Død  du  sendte.     Ha,   men  Bladet  sig  har  vendt, 
Og  hele  Landet  kiender  nu  dit  Nidingsværk. 

Ffngo. 
Jeg  har  ei  myrdet  Amleth.     Fræk  Bagvaskelse! 

Humble. 
Nei,  deri  har  du  Ret,  du  har  ei  myrdet  ham; 
Du  sendte  til  din  Bøddel  i  Vensyssel  ham, 
Men  Bødlen  selv  blev  dræbt,  og  Amleth  lever  end. 

Fengo. 
Hvi  bringes  da  Liigkisten  hid? 

Humble 

leer. 

Du  har  jo  selv 
Besørget  denne  faderlige  Jordefærd. 

Fengo. 
Er  Skrinet  tomt? 

Humble. 
Nei,  nei!  det  er  et  Ørneæg. 
Forfærdes  ikke,  naar  du  Skallen  briste  seer! 

Under  stærke  Toner  af  Lurerne  hæves  Laaget  fra  Kisten;  Aia^BTH 

springer  ud  i  Harnisk,  med  Sværd  og  Skiold.    Alle  sorte  Tæpper 

falde  fra  Væggene,  alle  Heltene  drage  deres  Sværd. 

Amleth 

til  Fengo. 
Ei,  Niding!  vil  jeg  spilde  meer  paa  dig  et  Ord. 
I  Taarnet  jeg  med  Rette  burde  kaste  dig 
Til  bitter  Død,  og  sikkert  nyde  saa  min  Hevn. 
Men  det  er  mod  min  Siæls  Natur;  min  Faders  Aand 
Af  Helheim  jeg  forløser  med  dit  Morderblod, 
Og  bløde  maa  du,  Fengo!  for  mit  eget  Sværd. 

Geruthe. 
Kom,  elskte  Søn!  og  lad  mig  pryde  Hielmen  dig; 
Den  Liigkrands,  jeg  dig  bandt,  dig  vorde  Livets  Krands, 

Det  friske  Grønt  af  Friggas-Egen  spaae  dig  Held. 
Hun  tager  L^rv  af  Krandsen,  og  stikker  ham  det  i  Hielmen. 

Sigrid 

tager  Blomster  af  sin  Krands. 
Og  Freias  Blomster  blande  sig  med  Friggas  Løv; 

Thi  ikke  blot  du  kæmper  til  den  Dødes  Hevn, 
Min  Amleth!  men  til  Glæde  for  de  Levende. 

Fengo. 
Vel!  jeg  er  rede.     Lad  os  gaae  i  Kredsen  strax! 
Men  denne  Tvekamp   vorde  Kampens  Voldgiftsmand, 
Og,  som  en  Dom  fra  Guderne,  bestemme  den 
Den  Skyldige!    Hvis  jeg  dig  fælder,   staaer  jeg  reen; 
Jeg  er  ei  Morder,  nei,  du  est  Bagvaskeren, 
Og  med  din  Død  har  jeg  beviist  min  Kongeret. 

Humble. 
Du  est  en  Helt  som  Tigren,  Fengo!  lumsk  og  feig; 
Men  grum  du  est,  som  lemmestærk,  og  troer  du  dig 
Først  sikker  paa  dit  Bytte  —  ja,  da  styrter  du 
Paa  Rovet,  som  den  gyselige  Kæmpekat. 

Til  Amleth. 

Kæmp  ikke  med  ham!  Straf  som  en  Misdæder  ham, 
Som  Broder  mord  er;  hevnet  er  din  Faders  Aand. 
Amleth 

ryster  paa  Hovedet 
Men  ei  forløst;  thi  det  maa  skee  ved  Enekamp. 

Fengo. 
Saa  kom  til  Døden,  Amleth! 

Peger  paa  Liigkisten. 

Kisten  venter  dig. 
Amleth. 
Den  er  saa  bred,  at  den  kan  ogsaa  rumme  dig. 
Fengo  gaaer  ind  i  Kredsen,  som  dannes  af  Kæmperne. 

Amleth. 
Naar  Svenden  føler  Kræfter, 
Naar  moden  Alder 
Ynglingen  kalder. 
Da  sig  hans  Øie  hefter 
Paa  Sværdet, 

Af  Skeden  draget; 

Og  uforfærdet 

Med  stærke  Kæmper  iler  han  i  Slaget. 

Naar  Pigens  Øine  smelte 

Ham  Ungdomsbarmen, 

Da  styrkes  Armen, 

Thi  Elskov  skaber  Helte; 

Da  stræber, 

Mens  Skialde  siunge. 

Den  Unge. 

Hans  bedste  Løn  er  Smiil  af  hendes  Læber. 

Hvad  kan  i  Verden  Andet 

Saa  helligt  være 

For  Heltens  Ære, 

Som  Kamp  for  Fædrelandet? 

Dog,  Thor!  du  mig  forlader: 

I  Dag  jeg  det  forgietter, 

Og  sætter 

Selv  over  Fædrelandet  —  dig,  min  Fader! 

Han   gaaer  ind   i   Kredsen,   som    slutter  sig  om  Tvekæmperne. 

Lurerne   tone.    Geruthe   og    Sigrid   bede   knælende  til  Guderne. 

Efter  en  kort  Kamp  skiller  Kredsen  sig  atter  ad,  man  seer  Fengo 

ligge  åøå  henstrakt    Musiken  tier. 

Amleth 

træder  frem. 
Han  faldt.  Men  det  var  Guderne,  som  fældte  ham; 
Thi  ringe  var  min  Styrke  mod  hans  Legemskraft, 
Dog  større,  som  en  ærlig  Helt,  som  Søn,  mit  Mod. 
Forløst  har  jeg  min  Faders  Aand.     Seer  I,  hvor  lyst 
Det  blier  derude? 

Alle  see  forundrede  ud. 

Sigrid. 
Hvilket  prægtigt  Stierneskud! 
Amlbth 

henrykt. 
Det  er  Hardvendils  Aand,  det  er  min  Faders  Aand, 
Som  ud  fra  Helheims  Hule  foer.     Han  svæver  let, 
Og  Sølverkaaben  har  Vaulundur  vævet  alt. 
Han  giester  Odin,  han  fortæller  Odin  Godt 
Om  Amleth,  om  sin  Søn,  og  Moder  Frigga  Godt 
Om  dig,  min  Moder!  og  den  skiønne  Freia  Godt 
Om  Sigrid ;  og  ved  Bragis  Harpe  roser  han 

Til  Humble  og  de  Omkringstaaendé. 
Dig,  ædle  Skiald!  dig,  trohengivne  Danerfolk! 
Saa  lad  os  leve,  virke  nu  med  Kraft  og  Mod, 
Og  glemme  Sorgen,  som  har  ingen  Aarsag  meer! 
Han  omfavner  Moder  og  Brud.    Festlig©  Lyd  og  Glædesgny. 

PERSONERNE. 


Olaf  Tryggvason,  Norges  Konge. 

Ingeborg,  hans  Søster. 

Olaf  Paa,  Eier  af  Hiardarholt  paa  Island. 

KiARTAN,  hans  Søn. 

Hrefna,  hans  Datter. 

Bod  LI,  hans  Brodersøn. 

GrUDRUN  OSVIFSDATTER. 

Brand,  en  Islænder. 

Orm  Lyrgia  og  flere  thrøndske  Høvdinger. 

Broder  Martin,  en  Munk. 

Cornelia,  Grudruns  Pleiemoder. 

Thorgerda,  Ingeborgs  Jomfru. 

En  Pige. 

Huuskarle. 

EN  SMUK  RUND  PLADS, 
INDHEGNET  AF  BIRKE-  OG  GRANTRÆER. 

I  Baggrunden,  ilcke  langt  tilbage,  et  Gudehuus,  hvis  Yægge 

ere  prydede  med  udskaarne,  malede  Billeder,  som  forestille 

Thors  Fiskeri  og  Baldurs  Død. 

KlARTAN     BODLI. 

KlARTAN. 

Mvo  skulde  troe,  paa  en  saa  deilig  Sommerdag, 
Han  var  paa  Island,  han,  som  aldrig  var  her  før? 
For  mig  og  dig,  som  ei  forlod  det  kiære  Land, 
Hvad  er  os  bedre? 

BODLI. 

Intet!  Men  det  er  ei  her. 
Oprigtig  talt,  i  denne  lille  Dukkekrog, 
Jeg  hylder  Landets  Skiønhed,  men  ved  Fieldets  Væg, 
I  Hulerne,  hvor  Solen  pryder  toppet  lis 
Med  alle  Farver.     Det  er  Geisers  hede  Sprud, 
Og  Heklas  Brand  — 

KlARTAN. 

Naturen  vistnok  først  og  sidst; 
Men  Kunsten,  Bodh!  heller  ei  foragte  du. 
Og  mere,  tykkes  mig,  min  Faders  Pleiesøn 
Ham  takke  skulde  for  det  sieldne  Kløgtens  Værk. 

18* 

BODLI. 

Skurdguder,  giort  af  Træ,  kan  ei  fortrylle  mig. 

Kjartan. 
Paa  Jorden  vise  høie  Guder  Hvermand  ei 
Fortrolighed;  det  blev  udkaame  Siæles  Lod, 
At  skue  dem,  og  vise  dig,  hvad  de  har  seet. 

BODLI. 

Oprigtig  talt,  mig  tykkes  Kunst  en  Trælledont, 
Usømmelig  for  Helten. 

KlARTAN. 

Og  —  oprigtig  talt  — 
En  Trælletanke  tykkes  mig  din  Mening,  Ven! 

BODLI. 

Vi  stamme  ned  fra  Helte. 

KlARTAN. 

Godt! 

BODLI. 

Og  Heltene 
Maaskee  fra  Guder. 

KlARTAN. 

Godt!  Men  stamme  Guderne 
Maaskee  fra  dumme  Jætter?  Guder  blev  de  først, 
Da  Jetters  Dumhed,  Jetters  Hovmod  de  betvang. 
Foragter  du  en  Skiald? 

BODLI. 

Nei,  ædel  Skialdesang 
Tilhører  Helten. 

KlARTAN. 

Og  hvorfor  ei  Kunstens  Værk? 
Vaulundur  er  en  Valhalsgud,  som  Bragi  selv. 
Jeg  dyrker  ham;  min  Fader  Olaf  lærte  mig 

At  bruge  Kunstner-Meiselen,  som  Spyd  og  Sværd, 
C^g  begge  Dele  —  naar  du  vil  —  jeg  viser  dig. 

BODLI. 

Vær  ei  saa  vild!     Var  Bodli  ei  den  Sindige, 
Saa  stod  i  Kamp  vi  begge  nu  alt  blødende. 

KlAETAN. 

Hvi  driller  du  mig  da?  Jeg  kan  ei  lide  det. 

Det  veed  du,  og  dog  giør  du  det.     Det  morer  dig 

At  ærgre  mig. 

BODLI. 

Hvor,  Kiartan!  kan  du  tale  saa? 
Fra  Barnsbeen  er  jeg  dog  din  Pleiebroder  jo. 

Kiartan. 
Det  har  du  ogsaa  pralet  af  heel  mangen  Gang: 
At  Thorleik,  at  din  Fader  mere  fornem  var. 
End  min,  fordi  han  fostred  dig  som  Pleiesøn. 
Det  Takken  var,  fordi  han  prøved  i  sin  Venlighed, 
At  giøre  Hoved  —  af  den  Knub,  som  intet  er. 

Bodli. 
Nu  gaaer  det  fast  for  vidt. 

Kiartan 

leer. 

Ja,  kæmpe  kan  vi  strax; 
Men  bedre  Hoved  faaer  du  knap,  om  ogsaa  du 
Afhugger  mit. 

BODLI. 

Hvad,  Kiartan!  giør  dig  dog  saa  vred? 
Kiartan. 
Dit  hele  Væsen,  hvormed  du  mishager  mig. 
Min  Faders  Fødsel  af  en  Trælleqvinde  lod 
Du  mig  da  tidt  nok  høre,  skiøndt  vi  Alle  veed, 
Melkorka  var  en  Kongedatter.     Gudrun  har 

Digitized  by  VjOOQIC 


280  KIARTAN  OG  GUDRUN. 

En  Vise  digtet,  hun  mig  forelæse  vil, 
Om  Olaf  Paas,  min  Faders,  Elskovseventyr. 
Jeg  vedder,  den  er  god;  thi  hun  er  øvet  vel 
I  Skialdekunsten,  Snillet  mangler  heller  ei. 

BODLI. 

Alting  forstaaer  hun  godt;  at  fange  Hierter  med. 

KlARTAN. 

Har  hun  maaskee  alt  fanget  dit? 

BODLI. 

Nei,  dit,  min  Ven! 
I  Fald  du  ikke  veed  det. 

Kjartan. 

Om  jeg  vidste  det, 
Saa  sagde  jeg  det  reent  ud;  thi  Oprigtighed 
Undvære  kan  en  ærlig  Kæmpe,  tykkes  mig, 
Saa  lidt,  som  solklar  Foraarsdag  det  Himmelblaa.  — 
Jeg  veed  det  ikke. 

BODLI. 

Kiartanl  jeg  det  veed  for  dig. 

KlARTAN. 

Hvo  bliver  klog  paa  Gudrun?   Hvo  forstaaer  sig  selv 
I  hendes  Selskab? 

BODLI. 

Er  der  intet  Himmelblaat 
I  hendes  Vaardag? 

KlARTAN. 

Jo!  tidt  yndigt  Himmelblaat; 
Men  pludselig  bedækkes  det  af  sorte  Sky'r. 
Jeg  negter  ei,  at  disse  Skyer  skienke  just 
En  broget  Farvepragt  til  hendes  Morgensol; 
Men  ofte  svigter  Solen  reent,  da  blier  det  morkt, 
En  regnfuld  og  en  stormende  Thormaanedsdag. 

BODLI. 

Du  finder  mange  Feil  hos  det  Beundrede. 

Kjartan. 
Man  veed  ei  ret,  om  hun  er  god,  om  hun  er  ond. 

BODLI. 

Ond,  god  —  de  Ord  er  Tankens  Overdrivelser, 
I  Livet  findes  lidt  af  begge,  blandede. 

Kl  ART  AN. 

Du  giør  da  ingen  Forskiel  meer  paa  Godt  og  Ondt? 

BODLI. 

Jo,  nogen,  Kiartan!   men  ei  nær  saa  stor,  som  du. 

KlARTAN. 

Hver  har  sit  eget  Tankesæt,  sin  Handleviis. 

BODLI. 

Din  Søster  Hrefna,  som  har  Gudrun  saare  kiær, 
Og  som,  i  dine  Tanker,  lutter  Godhed  er. 
Seer  altsaa  ei  det  Onde,  som  du  frygter  for. 
Gudrun  besøger  Hrefna  her  paa  Hiardarholt; 
Din  Fader  Olaf  har  tilladt  dem  begge  to 
At  boe  tilsammen  i  det  smukke  Giestehuus. 
Og  finder  du  da  farligt  ei  Besøget  der 
For  Hrefnas  Dyder? 

Kiartan. 
Jeg  har  end  ei  Staven  brudt 
Reent  over  Gudrun.     Tværtimod,  det  muligt  er. 
At  blodig  Uret  jeg  den  unge  Qvinde  giør; 
Thi  Siælero  behøves  til  retfærdig  Dom, 
Og  hvo  har  Ro,  naar  Gudruns  Øie  paa  ham  seer, 
Naar  med  sit  Blik,  saa  siælefuldt,  men  skottende 
Med  yndig  Kløgt,  hun  faaer  mig  til  at  rødme  for 

Min  egen  Svaghed,  og  til,  som  en  Pebling,  bly 
At  nedslaae  Øiet  for  min  egen  Modløshed? 

BODLI. 

Du  elsker  hende,  Kiartan!  det  er  alt  for  vist. 

Kjartan. 
Og  vide  maa  jeg  vist,  og  det  endnu  i  Dag, 
Om  Gudrun  ynder  mig  igien.     Jeg  holder  ei 
Den  Længsel  ud,  og  Veemod  skal,  som  Nattedugg, 
Ei  bringe  Koldesygen  i  mit  friske  Blod. 
Min  Fader  har  udrustet  alt  et  prægtigt  Skib; 
Til  Norge  vil  han  sende  mig,  og  til  Bedrift, 
At  jeg  skal  glemme  Qvindens  List  og  Underfund. 
Men  prøve  maa  jeg  Malmet  dog  endnu  en  Gang, 
Om  ei  maaskee  det  er  et  reent,  et  herligt  Guld. 
Hvis  jeg  en  ægte  Perle  fandt,  da  blier  jeg  her; 
Ei  hele  Havet  yder  end  en  Skat,  som  den. 
Men  greb  jeg  Skum,  da  bruse  skal  Skumbølgen  snart 
Om  Snekkens  begetsorte  Bryst;  i  Storm  og  Lyn 
Meer  tro,  end  hendes  rænkefulde  Svanebarm.     Gaær. 

BODLT 

ene. 

Ja  grandsk  kun,  Kiartan !  grandsk  for  dig  —  og  grandsk 

for  mig, 
Thi  elsker  hun  dig  ei,  da  vover  jeg  at  frie. 
Maaskee  da  skienkes  mig,  hvad  Freia  negted  ham. 
Hun  er,  som  han,  af  hidsigt  og  uroligt  Blod; 
Ei  ægte  nordisk:  han  er  irsk,  og  Moderen 
Til  Gudrun  en  sorthaaret  Viv  fra  Sikilei. 
Velsk,  siger  Kiartan,  flyder  Blodet;  ingen  Frugt 
Af  Yduns  Guldkar.     Gyldent  slutter  Skallen  dog 

Om  Saften  —  sød  —  men  uden  Fasthed,  uden  Stof; 
Dog  lædsker  denne  Saft  høist  vederqvægende.  — 
Jeg  ynder  hende  meer,  end  Kiartan;  skiøndt  jeg  har 
Fra  Barnsbeen  vænt  mig  til  hans  stolte  Hidsighed, 
Og  meget  taalt,  deels  af  en  Slags  Taknemlighed, 
Fordi  hans  Fader  fostred  mig.     Men  Alting  har 
Sin  Grændse.     Lad  nu  Freia  raade,  som  hun  vil! 
Halvparten  af  de  Slagne  hører  hende  til.  Gaaer. 

Gudrun,  Hbefna  og  Kiartan  komme  fra  den  modsatte  Side. 

Hrefna. 
Du  troer  ei,  Kiartan,  hvad  det  er  et  yndigt  Qvad, 
Som  hun  har  digtet  om  vor  Slægt,  om  dens  Bedrift. 
Gudrun!  jeg  beder,  lad  dog  Kiartan  høre  det.* 

Gudrun. 
Du  skader  mig  kun,   Hrefna!  med   for   megen  Roes. 
En  slet  og  ret  Fortælling,  Andet  er  det  ei. 
Det  er  kun  Rimet,  som  har  kildret  Øret  dig. 
Thi  Digtet  skurrer  ei  med  skarpe  Bogstavlyd, 
Som  eders  Skialde  bruge  det;  det  klinger  i 
Den  velske  bløde  Tone,  som  min  Moders  Sprog. 

Hrefna. 
O,  Kiartan!  det  vil  glæde  dig  at  høre  det; 
Det  siger,  hvad  at  vide  du  har  ønsket  længst. 

Kiartan. 
Jeg  beder,  Gudrun!  lad  mig  høre  dette  Qvad. 

Gudrun. 
Ja,  kostbar  vil  jeg  ikke  giøre  mig.     Jeg  har 
Alt  varet  dig:  det  er  kun  noget  Dagligdags. 
Men  Dagligdags  man  nøies  med  til  daglig  Brug. 
Den  Smule  Tid,  det  koster  dig  at  lytte  til. 
Anvendte  du  dog  knap  paa  noget  Bedre  nu. 

KlARTAN. 

Nei,  sikkert  ikke! 

Gudrun. 
See!  der  staaer  en  Bænk  af  Steen, 
Indbydende  til  magelig  Taalmodighed. 

KlARTAN. 

Saa  sætter  eder  begge!  min  Nysgierrighed 

Er  ei  taalmodig,  den  kan  ikke  sætte  sig, 

Og  mindst,  naar  du  mig  læser  om  Forfædres  Daad. 

Hrefna. 
Og  mindst,  naar  Kiartan  hører,  hvad  han  venter  mindst. 

Gudrun. 
Forfæ(Jfes  Daad  i  Qvindemund  kun  klinger  spag. 
Hun  sætter  sig  med  Hrefna,  tager  et  lidet  Pergament  frem,  og 
læser: 

Ketil  var  en  mægtig  Jarl 
Hist  paa  Thrønders  Klippeborge; 
Men  for  Haralds  Eneraagt 
Flyede  han,   og   drog  fra  Norge. 

Drot  i  Skotland   blev  han  snart, 
Ketil  vandt  sig  der  et  Rige; 
Men  hans  Datter  Aude  maa 
For  sin  Faders  Fiender  vige. 

Hun  til  Island  med  en  Skat 
Kom,  beundret  tidligt,  silde. 
Paa  sin  sidste  Levedag 
Giorde  hun  et  prægtigt  Gilde. 

Olaf,  hendes  Ætling,  der 
Blev  til  Arving  høit  forkyndet, 
Derpaa  gik  hun  til  sin  Seng, 
Hvor  hun  fandtes  død  paa  Hyndet. 

Høilagt  blev  hun  i  et  Skib, 
Guld  med  hende  man  begraved. 
Barn  af  hendes  Barnebarn 
Høskuld  var,  en  Helt  paa  Havet. 

Eengang  han  til  Siølund  drog, 
At  besøge  danske  Frænder; 
Paa  et  Marked  der  en  Mø 
Skuer  han,  som  Ingen  kiender. 

Deilig  var  hun,  ung,  men  stum; 
Taarer  ned  ad  Kinden  trille. 
Trælleqvinde  solgtes  hun; 
Høskuld  kiøbte  sig  en  Frille. 

Kommen  hid  til  Island,  hun. 
Vandrer  fiernt  paa  Fieldets  Stene; 
Høskuld  træffer  hende  der 
Eengang,  da  hun  troer  sig  ene. 

Kiærligt  med  sin  spæde  Søn, 
Skiult  af  Stenens  høie  Dysser, 
Taler  hun  et  fremmed  Sprog, 
Mens  hun  liden  Olaf  kysser. 

Det  er  irsk,  det  sære  Sprog, 
Og  snart  Fader  Høskuld  fatter: 
Moderen  Melkorka  var 
Konningens,  Myrkiartans  Datter. 

Snart  besøgte  Høskuld  nu 
Irlands  Drot,  sin  Svigerfader, 

Hialp  ham  udi  mangen  Strid, 
Hielmbedækt,  i  Staalets  Plader. 

Men  da  Kongen  byder  ham 
Arving  til  sit  Land  at  være  — 
For  at  undgaae  Brodertvist, 
Vægrer  han  sig  ved  den  Ære. 

Hiem  til  Island  længes  han 
Efter  gule  Marker  saare, 
Hvor  Melkorka  efter  ham 
Græd  en  utaalmodig  Taare. 

Hendes  Søn  er  Olaf  Paa, 
I  sin  Pragt  en  Paafugls  Lige. 
Olaf  blev  en  deilig  Mand, 
Hver  en  Svend  ham  maatte  vige. 

Een  dog  fandtes  mere  smuk; 
Hvor  forskiellig  er  dog  Smagen! 
Kiartan,  Olafs  egen  Søn, 
Høvisk,  tapper,  velopdragen. 

Jeg  af  Olafs  tvende  Børn 
Foretrækker  langt  hans  Datter. 
Hermed  ender  Gudruns  Digt  — 
Kan  I  bare  jer  for  Latter? 
Hun  springer  op,  og  leer. 

Hrefna. 
Det  sidste  Riim  ei  stod  der,  da  du  læste  det 
For  mig;  det  har  du  tilsat. 

Gudrun. 

Da  du  hørte  det, 
Var  det  ei  ganske  færdigt;  nu  er  Qvadet  endt. 

Hrefna 
river  Pergamentet  fra  hende. 
Det  staaer  ei  skrevet.     Kiartan!  vil  du  bare  see: 
Det  har  du  tilsat  siden  af  Skalkagtighed. 
Gudrun 

tager  Pergamentet  igien. 
Nu  —  skrevet  eller  ikke  skrevet  —  Vers  maa  først 
Man  digte,  Hrefna!  før  man  kan  nedskrive  dem. 

Kiartan. 
Min  Søster!  du  har  endnu  ei  vor  Fader  sagt 
Godmorgen. 

Hrefna. 
Nei;  og  Davren  ei  beredet  end. 
Og  muligt  har  den  væne  Gudrun  end  et  Riim 
Nys  faaet  færdigt,  som  ei  Hrefna  høre  skal, 
Men  Gudrun  læser  dig,  naar  I  er  ene  to.  Gaaer. 

Kiartan. 
Jeg  kan  ei  famle  længer  i  Uvidenhed, 
Som  i  en  bælmørk  Nat,  hvor  Himlens  Hvælving,  skiøndt 
Af  Stiemer  fuld,  er  uden  klare  Maaneskin. 
Lad  Maanen  lyse!  den  er  Kiærlighedens  Sol. 

Gudrun. 
Den  lyser  ei  stort  bedre  dog,  end  Stiernerne; 
Den  viser,  Kiartan!  dig  din  egen  smukke  Drøm. 

Kiartan. 
Nei,  Gudrun!  Freias  Maanskin  er  ei  Giøglelys. 

Gudrun. 
Hvad  vil  du? 

Kiartan. 
Komme  snart  til  Maalet. 

Gudrun. 

Daare!  ve  ed 
Du  ei,  at  Livets  bedste  Fryd  netop  bestaaer 
I  denne  Stræben?     Maalet,  Kiartan,  er  din  Grav. 

KlARTAN. 

Lad  som  et  Barn  mig  ikke  gaae  i  Freias  Lund, 
Og  steds  forfeile  Veien  til  Gudindens  Huus! 

Gudrun. 
Kun  liden,  Kiartan!  er  den  skiønne  Freias  Lund; 
Men  den  er  anlagt  med  særdeles  List  og  Kløgt, 
Med  mange  krumme  Gange,  der  bedrage  dig 
Med   indbildt  Strækning  —  vundet  ved   Tilbagegang. 
Gik  du  den  lige  Vei,  da  gik  du  ingen  Vei. 

Kiartan. 
O,  daar  mig  ei  med  Talemaader! 

Gudrun. 

Vel!  saa  lad 
Da  denne  Gienstand  fare,  der  saa  lidet  kan 
Undvære  smukke  Billeder,  som  Legemet 
Sit  Vintervadmel,  at  det  ei  skal  døe  af  Frost.  — 
Jeg  glæder  mig  særdeles  med  Veninden  her, 
Den  snilde  Hrefna.     Hendes  vakkre  Broder  er 
Mig  næsten  ikke  mindre  kiær.     Jeg  føler  mig 
En  Søster  mellem  jer;  og  til  Beviis  derpaa, 
Saa  tag  mit  Kys,  og  vær  mig  stedse  dyrebar! 

Hun  kysser  ham. 

Kiartan 

henrykt 

I  Guder! 

Han  vil  omfavne  hende,  hun  træder  tilbage. 

Gudrun. 
Kom  nu,  lad  os  nu  til  Davren  gaae! 

KlAETAN. 

Til  Davren?  Guders  Mundgodt  drak  jeg  af  din  Mund; 
Saa  sød  er  ikke  Odins  Viin,  Valkyriens  Miød. 
Meer,  end  dit  Ord,  dit  Kys  tilstod  din  Kiærlighed. 
Gudrun 

kold. 
Min  Kiærlighed?  Vist  nok!  min  Søsterkiærlighed. 

KlARTAN. 

Du  elsker  mig! 

Gudrun. 
Som  Søster.     Vær  en  Broder  mig, 
Og  uforandret  finder  du  mit  Sindelag. 

Kiartan. 
Som  Søster? 

Gudrun. 
Saadan  kun  kan  Gudrun  elske  dig. 
End  er  mit  Hierte  frit,  jeg  vil  ei  daare  dig. 

Kiartan. 
Du  daarer  mig!  Det  glæder  dig  at  pine  mig. 
Saaledes  kysser  Søsteren  sin  Broder  ei, 
Og  var  der  ikke  Kiærlighed  i  dette  Kys, 
Saa  var  der  Falskhed. 

Gudrun. 
Ret  saa!  du  fornærmer  mig. 

Kiartan. 
Du  leger  med  den  høie  Freias  Himmelild, 
Som  med  en  jordisk  Moses  kolde  Lygtemand. 
Endnu  en  Gang  jeg  byder,  Gudrun!   dig  min  Haand. 
Vær  min,  og  jeg  er  lykkelig.     Maaskee  dit  Ord 
Var  Følge  blot  af  Vaklen  og  af  Qvindefrygt. 

Gudrun. 
Oprigtig  talt  —  jeg,  Kiartan!  kan  ei  elske  dig. 


d  by  Google 


290 


KIARTAN  OG  GUDRUN. 


KlARTAN 
forbittret. 

Saa  sønderslider  jeg  den  Hiertets  Rosenkrands, 
Som  mine  Længsler,    og  som  Haabets  Ønsker  bandt. 
Igien  jeg  føler  mig  saa  fri,  som  Fugl  i  Luft, 
Der  slap  af  det  forræderiske  Fangebuur.  Gaaer. 

Gudrun 

ene. 
Ja,  flyv  du  kun!     Du  mærker  ei  den  Traad,  du  har 
Om  Benet;  Gudrun  holder  den,  din  Flugt  er  kort.  — 
O,  hvor  det  dog  er  kildrende  for  Qvindens  Hu, 
At  tvinge  Mandens  Stolthed,  hans  Selvstændighed! 
Hvad  Sødhed  eier  Elskov  vel  saa  sød,  som  den?  — 
Men,  Gudrun!  du  maa  vogte  dig  for  Svaghed  selv, 
At  du  kan  længe  trodse  som  den  Seirende.       Gaaer. 

Olaf  Paa 

kommer,  og  seer  tilfreds  paa  Bygningen. 
Mit  Gudehuus  bestraaler  Solens  varme  Glands. 
Ja,  det  er  Valhalsguderne,  som  hilse  mig, 
Fordi  en  Hal  jeg  bygged  dem  paa  Øen  her, 
Paa  denne  Steenkurv,   fuld   af  Nordens  bedste  Frugt. 
Hvi  staaer  du  dog  saa  høit  i  Nord,  du  skiønne  Kurv  ? 
Hvi  kiørte  dig  ei  Gefion  med  sit  Jettespand, 
Hvor  Irland  staaer,  min  Moders  Land?    Nu  spilder  sig 
Din  bedste  Kraft  i  golde  Dysser.     O,  men  dog 
Guldgule  Mark  henbølger  under  Fieldets  Hang; 
Og  end  har  Stormen  ikke  kuet  Skovens  Top, 
Som  vist  i  Fremtidsdagene  nedsynke  vil, 
Naar  Kraften,  naar  Begeistringen  er  siunken  alt. 
Da  staaer  ei  heller  længer  Olafs  Gudeskuur. 

Dog  ogsaa  den,  som  virker  i  sin  Samtid  stærk, 
Er  Fremtids  Kæmpe.    Christendommens  Drøm  skal  ei 
Saasnart  fortrænge  Guders  muntre  Heltekreds; 
Thi  Nordens  Guder  ei,  som  Irlands,  skotske  Fields, 
Er  Taare-Taagebilleder  paa  Klippen  kun. 
Og  kiært  er  mig  det  Hverv,  som  mig  Vaulundur  gav, 
Da  jeg  blandt  disse  Hyrder  ei  kan  svinge  Sværd. 
Men  Kiartan  duer  ei  til  Smed,  og  han  skal  bort. 
Ud  til  Bedrift,  og  bort  fra  Gudruns  Fange-Net. 
Kiartan  kommer. 

Olaf. 
Min  Søn!  jeg  tale  maa  med  dig  et  venligt  Ord. 

Kiartan. 
Glad  aabner  sig  min  Siæl  for  Fadervenlighed. 

Olaf. 
Til  Glæde  just  ei  egner  sig  min  Tale  dog. 

Kiartan. 
Vort  største  Hiertekammer  er  bestemt  for  Sorg. 

Olaf. 
Du  ynder  Kunsten,  som  din  Fader  lærte  dig. 

Kiartan. 
Du  lærte  Kiærlighed  til  den  mig  ligerviis. 

Olaf. 
Ei,  Kiartan!  vil  jeg  svække  denne  Kiærlighed; 
Men  Lyst  til  Kunst  at  øve  maa  jeg  røve  dig. 

Kiartan. 
Hvorfor  ? 

Olaf. 
Vaulundur  ei  til  Kunstner  stempled  dig. 
Kiartan. 
Det  veed  du  vist? 

Oehlenschlåger.    IX.  19 

Digitized  by  VjOOQIC 


292  kiartan  og  gudrun. 

Olaf. 
Jeg  vidste  det  alt  længst,  min  Søn! 
Men  taug,  og  skiulte   det  for  dig  —  og  for  mig  selv. 

KlARTAN 
tager  en  Hammer  af  sit  Bælte,  og  kaster  den  fra  sig 
Tak,  for  du  talte!  det  beviser  Agtelse. 
Jeg  lover,  Olaf!  at  du  aldrig  rødme  skal 
For  Fuskeren,  din  Søn. 

Olaf. 

Est  du  fortørnet? 

KlARTAN. 

Nei ! 
Jeg  veed,  det  koster  Fader-Overvindelse; 
At  gierne  du  en  kløgtig  Smed  i  Kiartan  saae, 
I  Fald  Naturen  vilde  det. 

Olaf 

trykker  venligt  hans  Haand. 

Den  vil  det  ei. 
Kiartan. 
Godt! 

Olaf. 
Jeg  begriber,  hvor  det  smerter  Hiertet  dig. 
At  skilles  fra  Vaulundur. 

Kiartan. 

Alt  er  Vane,  Faer 
At  skilles  fraV  Vi  fødtes  for  at  skilles  fra. 
Jeg  Freia  selv  har  sagt  i  denne  Stund  Farvel, 
Saa  kan  jeg  sagtens  skilles  fra  den  halte  Smed. 

Olaf. 
Fra  Freia  selv? 

Kjartan. 
Fra  Gudrun. 

Olaf. 

Hun  er  Freia  slet. 

KlARTAN. 

Sandt  nok,  hun  græder  ei  for  Ødur;  tværtimod, 
Hun  lader  Ødur  græde, 

stærk. 
men  han  græder  ei. 

Olaf. 
Min  Søn! 

Kjartan. 
Min  Fader!  du  et  Skib  tiltaklet  har, 
Som  Kiartan  bringe  skal  fra  Island.     Længe  holdt 
Et  Anker  ham  i  Havnen;  men  det  brast  i  Dag. 
Vaulundur  svigter,  Freia  —  lad  dem  fare  da! 
Jeg  tigger  ei  om  Gunst  af  den,  der  vrager  mig. 
Var  han  selv  Gud,  ja  var  det  en  Gudinde  selv. 
Men  skilles  fra  sin  Fader,  Søster  samme  Dag, 
Som  Kunsten  haaner,  Elskov  vender  Ryggen  mig, 
Det  kunde  synes  haardt  for  den,  som  ikke  veed. 
At  Skiebnen  træffer  haardest,  naar  det  ventes  mindst. 

Olaf. 
Det  Anker,  som  dig  brast,  som  Haab  du  kaldet  har, 
Var  kun  en  kulsort  Rod,  Rod  af  din  Lidenskab. 
Tak  Guder,  hvis  du^  rev  den  ud  med  mindste  Trevl ! 
Thi  Gudrun,  Søn!  fortiener  ei  din  Kiærlighed. 
Ei  hindre  kunde  jeg,  for  hendes  Frænders  Skyld, 
Til  Hrefna  det  Besøg;  men  Følgen  viste  sig 
Desværre,  som  det  aned  mig,  thi  hvor  hun  er, 
Der  gaaer  det  galt.     To  Gange  var  alt  Gudrun  gift, 
Skiønt  knap  hun  fylder  tyve  Aar.     Den  første  Mand, 
Man  siger,  ærgred  hun  ihiel.     Den  anden  faldt 
Fra  Skibet,  drukned;  hun  begræd  ham  saare  lidt. 

19* 

Paa  Mødreside  stammer  hun  fra  Sikilei,  | 

Hvor  Qvinden  lefler;  hendes  Fader  stammer  ned 

Fra  den  Halgerde,  som  i  Nials  og  Gunnars  Tid 

Blev  Manges  Bane,  stolt  og  deilig,  som  hun  selv.  i 

Snart  hentes  Gudrun  atter  hiem.     Men  reis  i  Dag!  I 

Den  Lidenskab,  som  slumrer,  kunde  vaagne  let.  I 

lil  til  Bedrift!     Jeg  vil  ei  foreskrive  dig 

Bedriften,  Kiartan!     Læremester  Hændelsen  I 

Er  ofte  bedst;  saa  var  den  mig,  saa  være  den  j 

Dig  med.     Jeg  Kunstnerhamren  har  berøvet  dig, 

Til  Giengield  tag  mit  Heltesværd!  ! 

Giver  ham  det. 

Det  bruger  du 

Som  ægte  Kunstner,  kiender  jeg  min  Ætling  ret. 
Begravet  blier  ei  Nordens  Rigers  bedste  Kraft 
Paa  disse  Klipper;  Kraften  vender  ofte  did. 
Hvorfra  den  udsprang.  Skialden,  som  er  Kongen  kiær, 
Slaaer  godt  med  Sværd,  som  godt  han  slaaer  sin  Harpe- 

stræng. 
Følg  mig  til  Stranden,  Søn!  hvor  Skibet  venter  dig. 

Kiartan. 
Jeg  følger  dig,  og  reiser  bort,  saasnart  jeg  har 
Min  gode  Søster  sagt  Farvel. 
Olaf. 

Men  Gudrun  ei! 

Kiartan. 

Paa  Klippen  staaer  hun  som  Thorgerdur  Horgabrud, 

Og  blæser  mig  fra  Landet  med  sit  Vægelsind.     De  gaae. 

GuDBUN  Og  BoDLi  komme. 

BODLI. 

Der  gaaer  han  ned  til  Stranden  med  sin  Fader  alt, 
At  see  det  Skib    som  seiler  bort  med  ham  i  Dag. 

Gudrun. 
Du  følger  med,  ei  sandt? 

BODLI. 

Jeg  hidtil  fulgte;  men 
Det  kieder  mig  tilsidst,  at  være  Følgesvend. 

Gudrun. 
Jeg  troede,  der  var  mellem  jer  Fostbroderskab. 

BODLI. 

O,  jeg  har  Kiartan  mere  kiær,  eud  han  har  mig. 

Gudrun. 
Hvo  veed,  hvad  Kiartan  svared,  hvis  han  roste  sig? 

Bodli. 
Heel  ordknap  var  han,  da  han  nys  gik  bort  fra  dig. 

Gudrun. 
Ei  munter,  som  den  Fugl,  der  slap  sit  Fangebuur? 

BODLI. 

Nei,  vred  som  Biørnen,  naar  ham  lægges  Mundkurv  paa. 

Gudrun. 
Det  glæder  mig. 

BODLI. 

Dig  glæder  hans  Forbittrelse  ? 
Gudrun. 
Du  veed,  man  siger:  jeg  er  ond  af  Sindelag. 

Bodli. 
Bagtale ! 

Gudrun. 
Hvoraf  veed  du  det? 

BODLI. 

Fortørnes  du, 
Fordi  man  tænker  Godt  om  dig? 

Gudrun. 

Nei,  tænk  du  kun! 

BODLI. 

Foragter  du  mig? 

Gudrun. 
Jeg  foragter  ingen  Helt. 

BODLI. 

Endnu  har  Heltegierninger  jeg  ikke  viist. 

Gudrun. 
Saa  vils  dem,  naar  du  følger  Kiartan  Olafsøn. 

BODLI. 

Os  begge  qvit  du  være  vil,  det  mærker  man. 

Gudrun. 
Maaskee  den  Ene  helst  jeg  dog  tilbageholdt. 

BODLI. 

Ham  lod  du  gaae. 

Gudrun 

leer. 
Jeg  holder  heller  ei  paa  dig. 

BODLI. 

Saa  skal  da  Bodli  dele  Kiartans  Skiebne? 
Gudrun. 

Ja! 
Men  Kiartan  ikke  Bodlis. 

BODLI. 

Det  er  Gaadesprog, 
Modsigelse. 

Gudrun. 
Som  dog  der  er  en  Mening  i. 

BODLI. 

Saa  meget  seer  jeg,  at  du  ikke  lider  mig. 

Gudrun. 
Hvad,  Kiære!  har  da  bragt  dig  paa  den  sære  Tro? 

BODLI. 

Som  Aalen  smutter  smidig  du  mig  af  min  Haand, 
Naar  den  vil  gribe. 

Gudrun. 

Det  beviser  Ingenting. 
Den  vil  ei  klemmes,  derfor  smutter  Aalen  ud. 

BODLI.  , 

Forklar  dig  mere  tydeligt! 

Gudrun. 

Det  skal  jeg,  Ven! 
Naar  du  tilbagevender  med  Berømmelse. 

BODLI. 

Du  giver  mig  da  Haab  endnu? 

Gudrun. 

Jeg  Haab?  Hvorom? 
Jeg  siger  blot:  saa  skal  jeg  tale  tydeligt. 

BoDLr. 
Farvel  til  den  Tid  da! 

Gudrun. 
Farvel! 

BODLI. 

Ræk  mig  din  Haand! 

Gudrun. 
Ja,  gierne! 

Rækker  ham  den. 
BODLI. 

Den  er  skiøn. 

Gudrun. 

I  Norges,  Danmarks  Land 
Du  vist  vil  finde  Hænderne  langt  smukkere. 

BODLJ. 

Men  Qvinderne  saa  stolte  knap  jeg  finder  der. 

Gudrun. 
Tak  for  din  Roes!  Det  huer  mig,  at  være  stolt. 

BODLI. 

Der  kommer  Kiartan  med  sin  Søster. 
Gudrun. 

Saa  FarveJ! 
Han  Skibet  har  beseet,  besee  det  ligerviis! 
Den  samme  Ganger  ogsaa  jo  bortbringer  dig. 

BODLI. 

Jeg  troede,  Gudrun!  at  du  før  bortviste  ham. 

Gudrun. 
Paa  ingen  Maade!  Utaalmodig  gik  han  selv; 
Jeg  havde  gierne  længer  venligt  talt  med  ham, 
Og  mit  Farvel  han  have  maa,  saavel  som  du. 
Du  fik  alt  dit;   tag  det  igien  for  sidste  Gang! 

BODLI. 

For  sidste  Gang? 

Gudrun. 
Jeg  ynder  intet  langt  Farvel; 
Et  langt  Velkommen  venter,  naar  vi  sees  igien. 

Bodli  gaaer. 
Kiartan  kommer  med  Hrefna. 

Hrefna. 
Min  Broder!  vær  nu  snild. 

Kiartan 

lægger  sin  Haand  paa  hendes  Skulder,  og  trykker  hendes  Haand. 

Din  Bøn  opfylder  jeg. 
Hrefna  gaaer. 

Kiartan. 
Min  Søster,  Gudrun!  vil,  at  jeg  skal  sige  dig 

Farvel,  før  bort  jeg  reiser.     Hun  har  ganske  Ret, 
Jeg  gik  fortørnet  fra  dig  før,  fomærmed  dig. 
Min  Beile  vil  du  ikke  være  —  du  er  fri, 
Og  man  skal  ikke  tvinge  Folk  til  Kiærlighed. 
Min  Søster  vil  du  være;  men  det  er  du  ei, 
Thi  Elskovslænker  smed  der  Freia  paa  en  Dag, 
Men  Broder-Søsterbaandet  væver  langsomt  først 
En  Levetid.     Dog  hvad  du  er,  og  hvad  jeg  ei 
Forglemme  burde:  du  er  Olafs,  Hrefnas  Giest. 
Paa  Giestevenskabs  Bud  tilbage  kommer  jeg. 
At  hilse  dig  til  Afsked  i  al  Høviskhed. 
Gudrun 

venlig. 

Jeg  takker  dig. 

KlARTAN. 

Et  roligt  og  et  mildt  Farvel! 
Du  har  helbredet,  Gudrun!  for  min  Svaghed  mig. 
Og  —  som  du  seer  —  mit  Øie  taaler  ganske  frit 
At  møde  dit. 

Gudrun. 

Farvel !  —  Men,  Kiartan !  da  du  dog 
Undskylder  dig  for  mig  i  bitter  Afskedsstund, 
Tillad  da  Gudrun  ligerviis  Undskyldningen. 
Tilgiv  mig,  hvis  et  daarligt  Ord  har  krænket  dig! 
See,  Kiartan!  Hiertet  lænker  ei,  det  føler  kun. 
Det  maa  betroe  sin  Sag  til  Tungen,  Sprogets  Tolk; 
Men  Sprogets  Tolk,  saa  flink  den  er,  dog  saare  slet 
Kun  oversætter,  hvad  ei  noget  Sprog  formå  aer. 
Du  harmedes,  fordi  jeg  før  ei  mere  snelt 
Dit  Ønske  kom  i  Møde.     See,  to  Gange  var 
Jeg  Brud  og  Viv  —  ulykkelig,  fordi  jeg  svag 

Strax  fandt  mig  i,  hvad  Frænder,  og  hvad  Beileren 

Af  mig  forlangte;  kan  jeg  da  fortænkes  i, 

Om  langsomt  jeg  betænker  mig  den  tredie  Gang? 

Kjabtak. 
Og  elsked  du  tilforn  ei  dine  tvende  Mænd? 

Gudrun. 
Nei,  ingen  af  dem;  ingen  af  dem  elskte  mig. 
Der  spurgtes  ei  om  Kiærlighed.     I  dette  Land 
Er  Bryllup  Brudkiøb:  Pengehandel,  intet  meer. 

Kjartan. 
Jeg  bød  dig  meer. 

Gudrun. 
Og  hvoraf  veed  da  Kiartan  vel. 
At  Gudrun  intet  meer  tilovers  har  for  ham? 

Kiartan. 
Du  selv  har  sagt  det. 

Gudrun. 

Kiartan!  tidt  er  Qvindens  Ord 
Kun  Klædebon  for  qvindelig  Undseelse. 

Kiartan. 
O,  jeg  Lyksalige!  elsker  du  mig  da  igien? 

Gudrun. 
Den  største  Gave,  Q vinden  give  kan  en  Mand, 
Er  Tilsagn  om  sin  Kiærlighed;  o,  skil  mig  ei 
Endnu  ved  denne  bedste  Skat!     Naar  du  den  har, 
Har  Gudrun  Intet  mere,  som  kan  fængsle  dig. 

Kiartan 

smilende. 

I  Fængsel  altsaa  stedse  vil  du  have  migV 

Gudrun. 
Jeg  med  et  Ord  ei  hæve  vil  dit  Trylleri; 
Maaskee  fordi  det  mig  fortryller  meer,  end  dig. 

KlARTAK. 

Forhadt  er  mig  den  Reise  nu,  jeg  lovet  har 
Min  Fader. 

Gudrun. 
Hold  dit  Løfte,  Ven!  Hiemfødning  maa 
Du  ikke  være,  reise  bør  hver  ædel  Svend. 

Kjartan. 
Jeg  loved,  ei  med  Gudrun  at  trolove  mig. 

Gudrun. 
Det  maa  du  holde.     Jeg  troloves  ei  med  dig; 
Det  har  jeg  sagt  dig  een  Gang  alt,  gientager  det. 
Lad  Tiden,  Skiebnen  raade!     Kommer  du  engang 
Tilbage  med  den  samme  Glød  i  Hiertet  end 
For  Gudrun,  nærer  hun  for  dig  en  lignende, 
Saa  vorder  hun  din  Hustru;  men  er  Ilden  slukt, 
Saa  blier  der  ingen  Troløshed  at  harmes  ved. 
Og  dermed  er  for  denne  Gang  Samtalen  endt. 
Dog  -  -  hvis  du  atter  ei  forsmaaer,  som  sidst,  et  Kys, 
Saa  gives  det  dig  her  i  al  Oprigtighed. 
Udtyd  det,  som  du  vil! 

Hun  kysser  ham. 

Kjartan 

henrykt. 

Nu  kan  jeg  tyde  det! 

De  skilles  ad. 

En  skiøn  gothisk  Sommerhal  i  Norge,  med  aabne  Buer 
til  begge  Sider. 

BoDLT.    Brand,  en  Skipper. 
BODLI. 

Hvor  glædeligt,  i  fremmed  Land  at  træffe  strax 
Saamange  Landsmænd;  fire  Skibe  fra  vor  0 
Ved  Nidarelvens  Bredder. 

Brand. 

Maa  jeg  raade  dig, 
Saa  søg  med  Landsmænd  ei  for  megen  Omgang  dog, 
Imens  du  reiser. 

BODLI. 

Hvorfor  ei? 
Brand. 

Du  reiser  ei, 
At  finde  Hiemmet  ude;  for  at  finde  det, 
Du  mageligst  var  bleven  hiemme.  Reise  giør 
Du  for  at  træffe  noget  Nyt. 

BODLI. 

Jeg  er  alt  kied 
Af  dette  Ny,  og  Hiemvee  stærkt  betager  mig. 

Braj^d. 
Søsyge  Hiemvee  kaldes  kan  paa  faste  Land; 
Betving  dit  Onde  mandeligt  i  Førstningen, 
Saa  har  det  ingen  Nød. 

BODLI. 

Jeg  kan  ei  tvinge  det. 
Brand. 
Saa  følsom?  Ei,  du  seer  just  ei  saa  følsom  ud; 
Det  er  vel  mere  Grille,  sikkert  Egensind. 

BODLI. 

Du  reiser  jo  alt  hiem  i  Dag? 

Brand. 

Jeg  reiser  hiem 
Med  Kiøb mandsvarer;  borte  var  jeg  dog  et  Aar. 
Knap  fiorten  Dage  var  du  her,  og  vil  alt  hiem, 
Som  lille  Barn,  der  holder  Moer  i  Skiørterne. 

BODLI. 

Hør,  Brand!  af  Alle  kaldes  du  den  Gavmilde, 
Viis  ogsaa  mig  din  Gavmildhed  og  tag  mig  med! 
I  Fald  du  vil,  betaler  gierne  Fragten  jeg. 

Brand. 
Du  vil  forlade  Kiartan? 

Bodli. 

Han  har  mig  forladt; 
Paa  Reisen  hat  jeg  mistet  hans  Fortrolighed. 
Før  skiendte  han  dog  tidt  paa  mig,  vi  klamredes; 
Det  var  vel  ogsaa  galt,  men  ei  kiedsommeligt. 
Nu  tier  han  og  sluger  mig  med  Øinene. 

Brand. 
Hvad  har  du  da  giort  ham  imod? 

BODLI. 

Jeg?  Ingenting! 

Jeg  er  forelsket  i  den  samme  Viv,  som  han ; 
Det  er  min  hele  Brøde. 

Brand 

leer. 

Den  er  liden  ei. 

BODLI. 

Maaskee  det  er  slet  ingen;  thi  det  muligt  er, 
Ja  meer,  sandsynligt,  at  hans  første  Kiærlighed 
Er  dunstet  bort  i  disse  fiorten  Dage,  da 
Han  ofte  seer  og  taler  med  skiøn  Ingeborg, 
Kong  Olafs  Søster. 

Brand. 
Mener  du,  at  Kiartans  Haab 
Tør  strække  sig  saa  vidt? 

Bodli. 

For  Kiartans  stolte  Sind 
For  lang  er  ingen  Strækning,  intet  Maal  for  høit. 

Brand. 
I  er  med  norske  Konningen  i  Fætterskab. 

Bodli. 
Hun  viser  ham  al  Venlighed;  de  sammen  gaae 
Hver  Morgen  lange  Veie.     Kongen  ventes  hiem. 

Brand. 
Han  overrumpler  os  maaskee  forklædt  i  Dag; 
Det  morer  ham  endnu  at  gaae  paa  Eventyr. 
Han  kommer  hiem  fra  et  mærkværdigt  Frieri. 

Bodli. 
Det  var  jo  til  den  svenske  Dronning  Sigrid? 

Brand. 

Ja! 
Bestemt  af  Statskløgt;  men  Naturen  overgik 
Optugtelsen:  da  Kongen  saae  den  gamle  Viv, 

Som  endnu  holdt  paa  Hedenskab,  da  kasted  han 
Opbragt  sin  Handske  Dronningen  i  Ansigtet 
Nu  frier  han  til  Svend  Tveskiægs  Søster. 

BODLI. 

Han  er   Helt 
Og  blot  ei  Helt,  han  har  opbygget  Nidaros, 
Den  skiønne  Sommersvale  her  er  Olafs  Værk, 
Og  Ormen  lange,  Skibet,  bliver  ogsaa  bygt, 
Og  Kirken. 

Brand. 
Deiligt  vistnok  lyder  Sangen  der. 
Jeg  frygter,  at  han  christner  os,  og  derfor  vil 
Jeg  skynde  mig  af  Sted,  før  Olaf  træffer  mig. 

BODLI. 

Og,  Brand!  det  er  en  Grund  endnu  til  Følgeskab. 
Jeg  vil  ei  heller  christnes,  kan  jeg  undgaae  det. 

Brand. 
I  Fald  han  overrumpler  os,  undgaaes  det  ei. 
I  denne  Sag  er  Olaf  ei  at  spøge  med; 
Og  den,  som  ei  afsværger  strax  sit  Hedenskab, 
Naar  Olaf  vil,  ham  træffer  ofte  piinlig  Død. 

BODLI. 

For  Valhals  Guder  lod  jeg  mig  kun  pine  kort.  — 
Der  kommer  Ingeborg. 

Brand. 

Farvel ! 
Bodli. 

Du  taer  mig  med? 
Brand. 
Paa  andre  Tanker,  mener  jeg,  du  falder  nok. 
Kom  du  alt  hiem,   da  vilde  Landsmænd  lee  dig  ud. 

BODLI. 

I  B'ald  jeg  reiser  hiem,  er  det  til  Landsmænd  ei; 
Det  er  til  Landsmandinder. 

Brand. 

De  kan  ogsaa  lee. 

Gaaei-. 

Ingeborg 

kommer. 

God  Morgen,  Bodli!  Hvor  er  Kiartan? 

BODLI. 

Gaaet  ud 
At  svømme;  det  er  Guttens  vante  Morgenskik. 

Ingeborg. 
Min  Broder  har  den  samme  Skik;  han  ligner  ham. 

BODLI. 

Kong  Olaf  kommer  hiem  i  Dag? 
Ingeborg. 

Maaskee  han  alt 
Er  kommen  hiem.  —  Saa  Kiartan  har  den  samme  Skik? 
Han  er  vel  stærk  i  Vaabenleg? 

BODLI. 

Paa  Island  er 
Der  Faa  hans  Lige. 

Ingeborg. 

Her  i  Norge  findes  ei 
Min  Broders  Lige. 

BODLI. 

Island  sammenlignes  kan 
Kun  slet  med  Norge. 

Ingeborg. 
Men  dog  eders  klække  Mænd 
Med  vore  Helte;  det  er  samme  Helteslægt. 

BODLI. 

Ung  Kiartans  Moder  var  en  Irsk. 
Ingeborg. 

Jeg  veed  det  nok; 
Det  har  han  selv  fortalt.     Jeg  kiendte  Frænderne, 
Da  jeg  som  Barn  var  hos  min  Broder  i  Dublin. 

BODLI. 

Saa  ynder  du  vel  Kiartan  for  hans  Frænders  Skyld? 

Ingeborg. 
Han  trænger  ei  til  Bistand  og  til  Andres  Roes. 

BODLI. 

Sandt  nok;  han  giør  sig  yndet  let  ved  eget  Værd. 
Paa  Island  selv,  hvor  Nidkiærhed  er  Skiødesynd, 
Misundtes  aldrig  Svenden,  naar  han  viste  sig. 

Ingeborg. 
Et  venligt  Blik  afvæbner  let  Misundelsen. 

BODLI. 

Ei  Mændene  misundte  Landets  bedste  Søn. 

Ingeborg. 
Og  Qvinderne? 

BODU. 

De  bare  ham  paa  Hænderne. 

Ingeborg. 
Og  Kiartan? 

BODLf. 

Bar  sit  Sværd   og  sin  Baadshagestang, 
Sin  Meisel  i  en  hærdet  Haand,  og  rakte  den 
Til  Qvinder  ei. 

Ingeborg. 
Han  seer  dog  ei  koldhiertet  ud. 

BODLI. 

Med  Tiden  træffer  ogsaa  ham  vel  Freias  Lyn. 
Oehlenschlåger.    IX.  20 

Ingeborg 

leer. 
End  traf  det  ei? 

BODLI. 

Saa  meget  veed  jeg,  Kongemø  I 
Paa  Island  har  endnu  ei  Straalen  truffet  ham. 
iNasBORGS  JoMFBu  træder  ind. 

Ingeborg. 
Jeg  kommer  strax,  Thorgerda! 

Til  Bodli. 

Vist   min  Broder    vil 
Indbyde  jer  til  Bords  i  Dag.     Fårvel  til  des! 

BODLI. 

Jeg  takker  dig. 

Ingeborg  gaaer  med  sin  Terne. 

BODLI. 
ene. 
Saadan  jeg  høist  forsigtigt  har 
En  herlig  Fremtid,  Kiartan!  her  beredet  dig. 
Du  elskes  af  den  elskelige  Kongemø. 
Det  unge  Hierte,  som  en  Knop  udsprunget  nys, 
Sig  selv  ei  kiender,  ei  sin  egen  Følelse; 
Og  derfor  skiuler  hun  sit  Hiertes  Tanker  slet. 
Hun  er  saa  skiøn,  som  Gudrun  —  o,  langt  skiønnere  ! 
Aldeles  ung,  fast  Barn  endnu,  og  Søster  til 
Den  store,  mægtige  Kong  Olaf  Tryggvason. 
Du  blier  hans  Svoger,  Kiartan !  Hvilken  Lykke !  Skiøn 
Paa  Lykken,  paa  din  Pleiebroder  Bodli,  som 
Dig  grunder  den.    Hvor  let  for  mig  her,  med  et  Ord 
At  røbe  ham,  at  søndersprænge  Broen  til 
Hans  Fremtids  Held;  men,  tværtimod,  den  Bro,  der  gaaer 
Til  dit  Fordærv,  og  om  just  ei  Fordaerv  —  dit  Tab, 

Den  vil  jeg  sprænge.     Gudrun  passer  ei  for  dig. 

Der  Trolddom  er  i  hendes  Ansigt,  hvo  det  seer, 

Ei  glemmer  det;  men,  Kiartan,  du  maa  glemme  det. 

Dit  hidsige  Væsen  taaler  hendes  Fagter  ei; 

Det  ærgrer  dig.     Jeg  leer  deraf,  jeg  taaler  dem, 

Og  finder  fuldt  op  Giengield  i  Forsoningen. 

Farvel  da,  Broder!  Hvis  du  troløs  kalder  mig, 

Velgiøreren,  din  Ungdomsven,  tilgiver  dig.  Gaaer. 

Olaf  Tryogvason  kommer  1  en  graa  Kaabe,  fulgt  af  Kia.bta.n, 
der  ikke  kiender  ham. 

Olaf. 
Du  svømmer  godt,  Islænder!     Hvis  du   dig  forstaaer 
Saa  vel  paa  anden  Idræt,  maa  man  rose  dig. 

Klartan. 
Kun  hden  Ære  skaffed  denne  Svømning  mig; 
Du  havde  nær  mig  dræbt,  da  dybt  i  Elven  du 
Mig  holdt,  som  liden  Hundehvalp,  der  druknes  skal. 
En  Blæsebælg  du  have  maa  i  breden  Bryst, 
Der  sluger  Luft,  som  Ørkenens  Kameler  Vand. 

Olaf. 
Det  er,  som  Alt,  en  Øvelse.     Du  holder  dig 
Saa  længe  fast  paa  Bund,  som  jeg. 
Kiartan. 

Ja,  hidindtil 
Fandt  ikke  jeg  min  Overmand;  men  Meget  vel 
Paa  Island  kaides  Idræt,  som  er  Smaating  her. 

Olaf. 
Ei  blot  i  Smaating  finder  du  din  Overmand; 
Din  Overmand  kan  være  stor  i  store  Ting. 
Du  skatter  dig  for  ringe,  hvis  maaskee  det  ei 

20* 

Af  krænket  Stolthed  kommer,  som  sig  troer  for  stor. 
Hvad  er  dit  Navn? 

KlARTAN. 

Jeg  hedder  Kiartan  Olafsøn. 
Olaf. 
Dog  ei  en  Søn  af  den  berømte  Olaf  Paa? 

Kiartan. 
Han  er  min  Fader. 

Olaf. 
Kiartan!  det  fornøier  mig 
At  see  dig  her. 

Kiartan. 
Det  morer  dig  at  see  paa  den. 
Som  nær  du  havde  druknet. 
Olaf. 

Det  var  aldrig  skeet. 
Jeg  mærkte  tydeligt  paa  din  Bevægelse, 
Naar  det  var  Tid  at  slippe  dig.     Bliv  ikke  vred! 

Kiartan. 
Jeg  var  ei  bange  for  at  drukne. 
Olaf. 

Kiartan!  jeg 
Er  bange  for,  du  er  for  stolt. 
Kiartan. 

Frygt  ei  for  det! 
Olaf. 
Jeg  kiender  dig,  jeg  veed  dit  Navn;  du  spørger  ei 
Om  mit?     Jeg  har  dog  ogsaa  et. 
Kiartan. 

Jeg  bryder  mig 
Ei  om  at  vide  det. 

Olaf 

leer. 
Du  skal  dog  vide  det. 
Kiartan. 
Hvad  hedder  du  da  vel? 

Olaf. 

Kong  Olaf  Tryggvason. 
Kiartan  vender  sig,  og  vil  gaae. 

Olaf. 
Du  gaaer?     Hvor  vil  du  hen? 
Kiartan. 

Strax  reise  bort  igien. 
Olaf. 
Hvorfor? 

Kjartan, 
Fordi  jeg  Lykken  her  alt  har  forspildt. 
Olaf. 
Paa  ingen  Maade.     Du  er  Yngling,  jeg  er  Mand; 
Og  troer  du  ei,  at  Olaf  i  et  broget  Liv, 
Hvor  Eventyr  og  hvor  Bedrift  afvexlede, 
Som  Sol  og  Regn  en  Foraarsdag  —  tror  du,   at  jeg 
Har  ikke  lært  at  slaaes  med  Ubesindighed, 
Ømfindtlighed,  og  mandigt  at  tilgive  Sligt? 

Kjartan. 
Jeg  takker,  Herre!  dersom  du  tilgiver  mig. 

Olaf. 
Jeg  let  tilgiver.     Kun  i  een  Ting  er  jeg  streng; 
Dog  derom,  Kiartan!  vil  vi  ikke  tale  strax. 
Du  er  min  Maag:  din  Stammefader  Ketil  var 
I  Slægt  med  min,  din  Bedstemoer  Melkorka  var 
Beslægtet  Gyda,  som  mig  skaffed  Riget  hist 
I  Irland,  i  Dublin,  nu  tabt  ved  hendes  Død 

Og  ved  mit  eget  Sindelag  —  jeg  foretrak 

At  vorde  Norges  Konning.     Vær  velkommen  mig! 

Dit  Væsen,  Kiartan!  og  dit  Ydre  huer  mig. 

Ja  selv  din  Stolthed.     Ynglingsoverdrivelsen 

Nødvendig  er,  og  der  for  meget  være  maa 

Af  det,  hvoraf  om  stakket  Tid  let  blier  for  lidt. 

Thi  Tiden  tærer.     Glem  da  nu  Forstemningen, 

Leer. 
Og  at  jeg  vilde  drukne  dig! 

Kiartan. 

Jeg  skammer  mig. 
Olaf. 
Det  skal  du  ei.     Hvor  kunde  du  da  troe,  at  den. 
Som  giorde  dit  Bekiendtskab  under  Badningen, 
Var  Norges  Konge?     Men  det  er  min  gamle  Viis, 
At  Overraske  Folk.     Fra  Reisen  kom  i  Nat 
Jeg  ubemærkt,  og  før  jeg  her  fik  Nogen  sagt 
God  Dag  —  min  egen  Søster  ei  —  var  Olaf  alt 
I  Vandet.     Dagen  bliver  heed,  og  Morgenen 
Var  køl  og  sval.     Jeg  trængte  til  Forfriskelsen. 
En  Huuskarl  træder  ind  med  tvende  Kaaber. 

Olaf 
til  Kiartan. 
Du  har  endnu,  som  jeg,  blot  Morgenkofte  paa. 
Min  Søster  kommer  strax,  og  snart  jeg  venter  her 
De  thrøndske  Høvdinger  i  denne  Sommerhal. 
Jeg  beder,  Kiartan!  du  tilstede  være  vil 
Ved  Sammenkomsten;  hvad  jeg  har  at  sige  dem, 
Vedkommer  vistnok  egentlig  kun  dem,  men  du 
Kan  ogsaa  høste  Nytten  af  Samtalen  dog. 
Modtag  en  bedre  Kaabe  her  af  Kongens  Haand 
Til  Velkomstgave!     Gaven  vil  du  ei  forsmaae 

Af  den,  som  saae  dig  i  Naturens  bedste  Dragt, 
Da  første  Gang  vi  taltes  ved, 

KlARTAN. 

J^  takker  dig. 
Trællen  hielper  dem  Kaaberne  paa. 
KlARTAN 
ai^ldes. 
Maaskee  vil  mine  Landsmænd  dog  bebreide  mig, 
At  jeg  har  taget  Kaaben;  de  vil  sige:  jeg 
Har  underkastet  mig  Kong  Olaf.     Men  det  er 
Umuligt  meer  med  Trods  at  møde  Venlighed. 

Olaf. 
Der  kommer  alt  min  Søster;  har  med  hende  du 
Bekiendtskab  giort? 

KlARTAK. 

Alt  flere  Dage  var  jeg  her, 
Og  Ingeborg  Vertinde  var,  som  Olaf  Vert. 

Olaf. 
Deri  hun  giorde  saare  vel. 

iNOEBORa  kommer. 

Olaf 

omfavner  hende. 

Min  Søster!  du 
Alt  kiender  Kiartan? 

Ingeborg. 

Ja,  min  Broder!  Kiartan  er 
Vor  Maag. 

Olaf. 
Jeg  veed  det.    Tal  med  ham  en  liden  Stund 
Mens  jeg  hidbringer  hine  thrøndske  Høvdinger! 
Mig  huer  Gutten  saare  vel. 

Ingeborg. 

Han  ligner  dig. 

Digitized  by  VjOOQIC 


314 


KIARTAN  Oa  GUDRUN. 


Olaf. 
Gid  han  i  Aanden  ogsaa  vilde  ligne  mig! 
Det  skulde  glæde  mig,  hvis  denne  fagre  Svend, 
Hvis  første  Blik  mig  mødte  som  en  gammel  Vens, 
Og  som  mit  Hierte  synes  det  har  længe  kiendt. 
Uagtet  al  den  Muthed,  der  indhylled  ham  — 
Det  skulde  glæde  mig,  hvis  han  gik  rette  Vei, 
Og  giorde  mig  det  muligt,  ret  at  elske  ham.       Oaaer. 

.KlARTAN. 

Hvad  mener  Kongen? 

Ingeborg. 

Kiartan!  ak,  hans  Venlighed, 
Saa  venlig  end  den  er,  mig  bringer  Hiertet  til 
At  isne. 

KlARTAN. 

Siig  mig,  Ingeborg!  hvi  frygter  du? 

Ingeborg. 
Saa  gierne  jeg  i  Norges  Land  dig,  Frænde!  seer, 
Jeg  ønskte  dog,  du  var  paa  Island  alt  igien 
Hos  Fædreguder,  ved  din  Faders  Gudehuus. 

KlARTAN. 

Jeg  har  jo  sagt  dig  alt,  jeg  duer  ikke  til 
Som  Faders  Medhielp  at  udhugge  Guderne. 

Ingeborg. 
Gid  da  i  Hiertet  heller  ei  du  præged  dem ! 
Troer  du  paa  Valhals  Guder? 

KlARTAN. 

Taler  jeg  med  dig, 
Saa  aabner  sig  mit  Hierte,  som  for  egen  Hu. 
Jeg  veed  ei,  om  jeg  troer  paa  dem;  jeg  troer  ei  ret, 

Oprigtig  talt,  paa  egen  Tro  —  en  Vane  mig 
Fra  spæde  Barndom.     Lunken  i  det  mindste  blev 
Mig  Troen  i  mit  Hierte.     Gudsbedrifterne 
Jeg  hørte  gierne,  som  et  andet  Eventyr, 
Heel  sindrigt,  smukt  og  yndigt  —  herligt  Skialdeværk. 
Ingeborg 

griber  benrykt  hans  Haand. 
O,  Kiartan!  hvor  du  glæder  mig.    Men  siig  mig  først: 

Hvad  Indtryk  paa  dit  Hierte  giør   vor  Ghristendom? 

Kiartan. 
Jeg  kiender  den  for  lidt  til  at  bedømme  den; 
Og  —  som  det  lader  —  ikke  den  begribes  vil 
Af  menneskelig  kort  Forstand.     Men  Himlens  Ting 
Begreb  vel  heller  aldrig  dette  Livs  Forstand. 
Just  det,  som  ei  begribes  kan,  maa  Siælen  troe. 
Det  Jordiske  —  dertil  behøves  Guder  ei; 
Og  Valhals  Guder  er  kun  Jordens  Billeder. 
Jeg  negter  ikke:  naar  jeg  hører  Sangen  hist, 
Det  Sprog,  som  hører  Hiernen  ei,  men  Hiertet  til; 
Naar  Røgelsen  opstiger  med  de  lette  Sky'r, 
Og  trodser  Støvets  Tyngselsmagt;  og  seer  jeg  ham, 
Paa  Korset  selv  guddommelig  og  kongelig  — 
Da  —  men,  som  sagt,  jeg  veed  det  ei  —  ei  ret  endnu. 

Ingeborg. 
Nu  frygter  jeg  for  Kiartan  og  for  Olaf  ei. 
Der  kommer  han  med  alle  thrøndske  Høvdinger; 

O,  gid  de  fromme,  gid  de  kloge  var,  som  du! 

Hun  gaaer. 
Kongen  kommer  med  Orm  Lybqia  og  de  andre  Hjøvdingeb. 
BoDLi  følger  med  paa  Kongens  Vink. 

Orm  Lyrgia. 
Du  har  i  Dag  indbudt  os.  Konge!  Bønderne 
Vil  snart  dig  alle  svare  høit  paa  Frostething. 

Olaf. 
Godt,  Orm!     Men  dog  med   eder  først  et  Alvorsord. 

Orm. 
Thi  kom  vi,  Herre!     Tal,  og  vi  skal  svare  dig. 

OLAIf\ 

Saa  siig  mig  først,  hvad  tykkes  Throndhiems  Bønder  vel 
Om  Olafs  Bud :     Omvendelsen  til  Christendom  ? 

Orm. 
Vi  Bønder  vil,  at  du  skal  holde  Landets  Lov, 
At  du,  som  Sigurd  Hladejarl,  som  Hakon  Jarl, 
Og  alle  Konger  hidindtil  før  dig  har  giort. 
Skal  blote  fromt  til  Guderne.     En  Christen  var 
Alt  Hakon  Athelstein,  som  du,  men  nødtes  til 
At  tage  Del  i  Off ringen,  i  Blotningen. 
Og  dig  vi  tvinge  vil,  som  ham;  og  hvis  du  ei 
Dig  lader  tvinge  —  nu,  saa  vil  vi  dræbe  dig. 
Saa  tale  Throndhiemsbønderne,  saa  tale  vi. 

Olaf. 
Ha,  det  var  tappert  tænkt,  ei  mindre  tappert  svart! 
Men  Olaf  mangler  heller  ikke  Tapperhed, 
Og  han  kan  svare  jer  igien.  —  Ja,  ret  betænkt, 
Saa  finder  jeg  betynget  min  Samvittighed 
Af  megen  Brøde:  jeg  har  haanet  Guderne, 
Vanæret  dem.     Jeg  med  min  guldbeslagne  Stok 
Slog  Thor  fra  Stolen,  sønderhug  hans  Billede; 
Som  Klods  i  Elven  og  med  Reb  om  Halsen  han 
Da  maatte  svømme,  bundet  til  min  Fiskerbaad. 
Og  Gudehuse  brændte  jeg,  Blodstenene 
Nedvælted  jeg;  jeg  føler  det,  jeg  egget  har 
Imod  mig  Guders  Harme,  maa  forsone  dem. 
Men  Offeret  maa  vorde  stort,  som  Synden  var. 

At  slagte  Trælle,  nedrige  forbrydere, 

Det  er  et  usselt  Offer,  der  fortørner  meer 

De  rige  Guder;  det  kan  ei  formilde  dem. 

I  andre  Lande,  hvor  man  offrer  Mennesker, 

Man  bringer  dem  det  Bedste.    Saa  har  Hakon   giort; 

Den  Jarl,  I  høit  beundre,  vog  sin  egen  Søn 

I  Nødens  Tid.     Det  hialp  ham  vistnok  saare  lidt; 

Vel  sandt!    Men  jeg  vil  blote  meget  meer,  end  han, 

At  jeg  kan  vinde  Gudernes  Tilgivelse. 

Jer,  Høvdinger!  jer,  Kiærnen  af  den  bedste  Kraft 

I  Throndelag,  som  jeg  har  stævnet  hid  i  Dag, 

Jer  vil  jeg  offre,  slagte  jer  paa  Guders  •  Steen. 

Da  smiler  Odin,  Asa-Thor  høit  skoggerleer; 

Og  I,  som  længes  efter  Valhals  Herlighed, 

I  selv  vil  række  Struben  froe  til  Godens  Kniv. 

Da  sender  eder  Odin  strax  sin  egen  Hest, 

Den  ottefodede  Sleipner;  og  Valkyrien 

Har  Bægret  fyldt,  før  I  betræde  Valhals  Gulv. 

Orm. 
Drot!  —  det  er  din  Beslutning? 

Olaf.  . 

Ja,  saasandt  mig  Gud 
I  Dødens  Stund  forløse  vil  med  Christi  Blod. 
I  Lunden  staaer  alt  Offergoden,  venter  jer 
Med  Øxen.  —  Hvorfor  blegne  Throndhiems  Høvdinger? 
Har  I  maaskee  ei  Lyst  til  denne  Fart  endnu? 
Ei  Skinkedampen  lokker  jer  til  Odins  Bord, 
Ei  Miød  og  Mundgodt,   Kamp  ei   med  Einheriar?  — 
O,  I  har  Ret!  Jeg  tvivler  meget  selv  derom. 
Jeg  frygter  selv,  det  er  et  farligt  Giøglespil 
At  Diævelen,  som  ganske  sikkert  venter  jer. 

Alt  skærper  Klø'r,  for  af  et  blodigt  Legem  grumt 

At  slide  bort  til  evig  Qval  den  syndige  Siæl.   — 

Men  hvis  I  heller  stemples  vil  til  Salighed, 

Da  venter  eder  Præsten  med  den  hellige  Daab 

I  Kirken,  hvor  til  eder  Kongen  Fadder  staaer. 

Da  sammenleve  vi  med  Held  et  jordisk  Liv, 

Til  Jesus  Ghristus  kalder  os  til  Paradiis. 

Hjørvdingerne  tale  sagte  sammen,  derpaa  træder  Omi  frem  for 
Kongen. 

Olaf. 
Nu  siger,  hvad  besluttet  er,  men  kort  og  godt! 

Orm. 
Dit  Bud  at  lyde,  Konge!  vi  besluttet  har; 
Vi  døbes  vil  og  offre  til  den  hvide  Christ. 

Olaf. 
Det  Svar  har  Himlens  Engel  lagt  i  eders  Mund, 
Den  harniskklædte  Michael,  Guds  Sendebud, 
Gaaer  hen  til  Kirken!  Skiønne  hvide  Særker  der 
I  Vaabenhuset  skienkes  jer;  paadrager  dem! 
I  Uskylds  Dragt  I  knæle  for  den  hvide  Christ! 

Høvdingerne  gaae. 

Olaf 

til  Kiartan  og  Bodli. 

Islændere!  tilstede  var  I  her  i  Hal 

Ved  dette  Møde;  hvad  er  eders  Mening  nu? 

Thi  hvad  der  gielder  Throndhiems    stolte  Høvdinger, 

Og  siden  alle  Bønderne  paa  Frostething. 

Det  gielder  —  tidligt  eller  silde  —  jer,  som  dem. 

Dog  overraskes  skal  I  ei.     Hvad  svares  mig? 

Bodli. 
Jeg,  Konge!  finder  stort  Behag  i  Ghristnes  Skik, 
Hvis  kun  den  ei  forleder  til  Blødagtighed. 

Olaf. 
Du  seer,  den  har  ei  Tryggvason  blødagtig  giort. 

BODLI. 

Velan,  jeg  vil  antage  den.     Du  sender  jo 
Thangbrand  til  Island,  for  at  christne  Landet? 
Olaf. 

Jaf 

BODLI. 

Saa  var  det  godt,  i  Fald  en  Indfødt  fulgte  med. 
Lad  mig  paa  Toget  følge  Bispen,  døbes  først! 
Jeg  lover  dig :  min  Daab  vil  som  et  Sædekorn 
Paa  Island  skaffe  Christendommen  frugtbar  Høst. 
Olaf. 

Velan,  det  skee! 

Bodli  hilser  og  gaaer. 

Olaf. 
Nu,  Kiartan!  Raden  er  til  dig. 
Du  tier?  mæler  ei  et  Ord?  hvad  giør  dig  stum? 

Kiartan. 
Forundring,  Drotf  Forundring  og  Forbauselse. 
Du  tvinge  vil? 

Olaf 

heftig. 

Ja,  jeg  vil  tvinge  Godt  i  Ondt. 
Kiartan 

rolig. 
Kald  selv  dig  god;  en  Anden  blier  ei  ond  for  det. 

Olaf. 
Jeg,  Kiartan!  har  for  længe  taalt  din  stolte  Trods! 
Tidt  døier  jeg  taalmodig  megen  Egensind; 
Men  i  det  Himmelske  forstaaer  ei  Olaf  Spøg. 

Kiartan. 
Jeg  spøger  ikke,  jeg  er  høist  alvorlig  stemt. 

Olaf. 
Saa  vil  du  ikke  være  Christen?  I 

KlARTAN.  I 

Derpaa  kan  I 

Og  vil  endnu  jeg,  Olaf!  ikke  svare  dig.  I 

Men  hvad  jeg  vil,  det  giør  jeg  efter  eget  Valg, 
Især  hvad  Hiertet  angaaer. 

Olaf. 

Hedninghiertet  tidt 
Er  haardt,  som  Steen. 

KlARTAK. 

Det  bliver  ikke  blødere. 
Om  end  med  Vredeshammeren  du  knuser  det. 

Olaf. 
Misbilliger  du  denne  Daad  mod  Thrøndeme? 

Kjartan. 
De  truede  dig  først  med  Døden;  Død  mod  Død! 
Jeg  ikke  vil  opkaste  mig  til  Voldgiftsmand 
Imellem  dig  og  dem.     Maaskee  haardnakkede 
De  lukked  lang  Tid  Øret  for  et  Viisdomsord. 
Det  tirrer,  det  tildels  undskylder  Strengheden. 
Jeg  kiender  dem  kun  af  en  angst  Taalmodighed ; 
Den  kan  jeg  ikke  lide. 

Olaf. 

Og  hvad  havde  du 
I  deres  Sted  da  giort? 

KlARTAN. 

Naar  først  det  kommet  var 
Saa  vidt  —  jeg  troer,  jeg  havde  ladt  dig  slagte  mig. 

Olaf. 
Kiartan!  det  giør  mig  ondt  for  dig. 

KlARTAN. 

Hvor  giør  det  ondt 
I  Hiertet  ei;  det  hærder  du  mod  Mildheden. 
Men  lad  saa  være!     Dine  Bønder  taalte  det, 
De  hylde  dig,  du  tvinger  dem  med  Sværdets  Ret; 
Men  Islands  Mænd  ei  agte  stort  dit  Kongesværd. 
Og  hvis  du  i  din  Hidsighed  forløber  dig, 
Og  dræber  her  en  fri,  en  uafhængig  Mand, 
Som  kom,  fordi  han  stolte  paa  din  Giestfrihed  — 
Saa  er  det  godt,  at  denne  Mand  er  Hedning  end. 
Der  stolt,  som  Harald  Hildetands  staalklædte  Helt, 
Med  Øiet  blinker  ikke  for  dit  Bøddelsværd, 
Om  ogsaa  du  afhugger  først  mit  Øipbryn.  Gaaer. 

Ingeborg, 

som  er  kommen  ind  ander  Slutningen  af  Olai^  og  Kiartans  Sam  - 

tale,  iler  hen  til  sin  Broder,  og  griber  ængstelig  hans  Haand. 
For  Himlens  Skyld! 

Olaf. 
Min  Søster,  du  har  Alting  hørt? 

Ingeborg. 
Og  kommer,  Olaf!  for  at  frelse  ham  og  dig. 

Olaf. 
Og  mig? 

Ingeborg. 
Fra  Døden  ham,  og  dig  fra  Skiændselen, 
Langt  værre,  end  Døden.     Vad  ei  i  for  meget  Blod, 
At  ei  tilsidst,  skiøndt  christen  Drot,  du  ligner  Hel 
Med  Dødningbeen  i  Haanden  for  et  Kongespiir. 

Olaf. 
Et  farligt  Saar  helbredes  kun  ved  dristigt  Snit. 
At  rask  jeg  mødte  Trods  med  Trods  hos  Thrønderne, 
Har  reddet  dem.     De  døbes  nu,  jeg  har  dem  frelst. 

Ingeborg. 
Du  straffer  grumt  den  Blinde,    som  i  Mulm   ei  seer. 

OLAi\ 
Forbi  er  Natten,  tændt  er  Kirkens  Altarlys. 

Ingeborg. 
Den  Døve,  som  endnu  ei  hørte  Troens  Ord  — 

Olaf. 
Høit  lyder  Ordet,  kraftigt  og  belærende. 
For  hver,  som  stopper  Øret  ei  med  Ondskabs  Vox. 

Ingeborg. 
Lød  strax  du  Herrens  Røst?  Lod  du  dig  tvinge?  Du 
Var  lang  Tid  Hedning  mellem  Christne,  til  engang 
Den  fromme  Mand  paa  Syllingøen  rørte  dig. 
Og  hvorfor  rørte  dig  og  mig  den  skiønne  Tro? 
O,  Blodtørst  har  alt  Hedenskabet  øvet  længst; 
At  taale  Forurettelser  af  Fienderne, 
Det  har  dig  Christus  lært. 

Olaf. 

Som  Qvinde  taler  du. 
Hvad  jordisk  rører  Hiertet,  sødt,  behageligt. 
Det  er  ei  Troens  Hovedsag;  det  hellige 
Mysterium  forlanger  strengt  engang  sin  Ret. 
Forgieves  lyser  Troens  Fyrtaarn  længer  ei, 
Som  Bannerne  paa  Dovrefield  og  Filefield; 
Hvo  nu  sig  ikke  vogte  vil,  maa  sønderslaaes 
Paa  Strengheds-Klippen,  det  er  Skipperens  egen  Skyld. 

Ingeborg. 
Som  Hedning  kaldte  du  din  Søster  Fylgie, 
Din  Engel  har  som  Christen  tidt  du  hende  kaldt. 

Olaf. 
Og  end,  som  før,  du  er  mig  kiær  og  dyrebar. 

Ingerorg. 
Men,  Olaf!  naar  du  straffer  denne  fagre  Svend 
Med  Døden,  straffer  du  med  Død  din  Søster  med. 

Olaf. 
Er  han  alt  vorden  dig  saa  kiær? 

Ingeborg. 

Ja,  saare  kiær! 
Hvad  aldrig  jeg  dig  havde  sagt,  og  ei  mig  selv 
Tilstaaet  klart,  det  tilstaaer  nu  et  Øieblik, 
Da  Døden  svæver  over  ham:  han  er  mig  kiær. 
Vi  talte  sammen,  vexled  Tanker,  Følelser. 
Han  aldrig  har  mig  sagt  et  ømt  og  kiærligt  Ord, 
Jeg  aldrig  ham;  behøves  det,  naar  Hierteme 
Forstaae  hinanden?     Olaf!  du  vil  dræbe  ham. 

Olaf. 
Nei,  Ingeborg!  jeg  vilde  gierne  skaane  ham. 

Ingeborg. 
Jeg  veed,  hans  Hierte  stemt  er  for  den  gode  Sag; 
Giv  Tid,  og  du  skal  see,  han  dig  i  Møde  gaaer. 
Olaf 

seer  ud. 
Der  sidder  han  paa  Stenen  hisset  tankefuld. 

Ingeborg. 
Og  venter  Døden! 

Olaf. 
Bi!  jeg  vil  dog  prøve  ham. 
Gaaer  hen  til  Indgangen,  og  raaber: 
Kom,  Kiartan!  Jeg  vil  tale  med  dig. 

Oehlenschlåger.   IX.  21 

KlARTAN 
kommer. 

Her  er  jeg. 

Olaf. 

Staaer  du  ved  din  Beslutning? 
Kjartan. 

Var  mit  Vægelsind 

Som  paa  dit  Tag  Veirhanens,  Olaf!  neppe  fik 
Til  Dreiningen  af  dig  det  den  fornødne  Tid. 

Olaf. 
Du  vilde  døe,  hvis  jeg  dig  tvang  til  Christendom? 

Klartan. 
Som  Olafs  Træl  kan  Kiartan  ikke  leve  meer. 

Olaf. 
For  Christi  Kors  du  foretrækker  Bøddelblok? 

Kiartan. 
Frivillig  har  jeg  intet  Valg  at  gi  øre  her. 

Olaf. 
Hvad  hindrer  Valget? 

Kiartan. 
Olafs  Utaalmodighed. 
Olaf. 
Men  om  nu  Kongen  lidt  kun  vilde  prøve  dig; 
Hvis  ei  han  vilde  skade  dig,  nei  tværtimod, 
Taalmodig  taalte  din  Foragt,  som  Frelseren 
De  blinde  Fienders;  overlod  din  Skiebne  dig  — 
Hvad  da? 

Kiartan. 
Saa  havde  selsomt  vexelviis 
Vi  giekket  her  hinanden. 

Olaf. 
Hvad? 

KlARTAN. 

Du  havde  dræbt 
Den'  som  en  Hedning,  der  paa  Blokken  havde  lagt 
Sit  Hoved  som  en  Christen. 
Olaf. 

Est  du  christnet  alt? 

KlARTAN. 

I  Sind  og  Hu. 

Olaf. 
Og  hvilken  Præst  omvendte  dig? 

KlARTAN 
peger  paa  Ingeborg. 
Der  staaer  min  Præst. 

Olaf. 
Og  dog  du  vilde  lide  Død? 

KlARTAN. 

Jeg  fik  jo  ikke  Tid  af  dig  til  bedre  Valg. 
Og  tvinge  lader  Kiartan  sig  til  Ingenting, 
Selv  ikke  til  at  leve. 

Olaf. 
Stolt! 
Ingeborg. 

Han  ligner  dig. 
Olaf. 
Bliv  hos  mig,  Kiartan!  deel  min  Lykke,  vær  min  Mand, 
Min  Jarl,  og  snart  maaskee  min  Ven,  Fortrolige. 
Jeg  trænger  til  en  Slig;  den  Slags  Erobringer 
Giør  ikke  man  med  Sværdet.     Der  er  Noget  i 
Dit  Væsen,  Kiartan!  som  forraader  Slægtskab,  blot 
I  Blodet  ei,  men  meer:  i  Aanden.     Bliv  hos  mig! 

Med  et  Blik  paa  Ingeborg. 
Med  os  forenet  vil  du  vorde  lykkelig. 

21* 

En  Huuskårl 

kommer. 
Herr  Konge!  Brand  hiin  Gavmilde  bortreiste  nys; 
Islænder  Bodli  Thorleifson,  som  fulgte  ham, 
Mig  rakte  dette  lidet  Skrift  paa  Faareskind 
Til  dig,  kort  før  han  steg  ombord. 
Olaf. 

Giv  mig  det  Brev! 

Huuskarlen  giver  Kongen  det,  og  gaaer. 

Olaf. 
Han  reiser  bort,  og  loved  dog  — 

Læser: 

»Herr  Konge!  jeg 
*  Benytter  Leiligheden,  reiser  alt  i  Dag 
»Med  Brand  til  Island;  men  hvad  jeg  har  lovet,  skal 
»Jeg  ærligt  holde:  Thangbrand  hist  skal  døbe  mig. 
»Jeg  flyer  ei  dig,  jeg  viger  Kiartan  Olafson, 
»Og  søger  hisset,  hvad  han  her  ei  agter  meer. 

»Guds  Fred!  Du  seer,  jeg  hilser  alt  paa Christenviis. * 

Seer  paa  Kiartan. 
Hvad  vil  den  Gaade  sige? 

Kiartan 

forbittret 

Den  Forræder  vil 
Bestiæle  mig,  og  flux  jeg  maa  forfølge  ham. 

Olaf. 
Og  hvad  vil  hap  frastiæle  dig? 
Kiartan. 

Min  Fæstemø. 
Olaf. 
Din  Fæstemø? 

Kiartan. 
Hvi  skulde  jeg  da  dølge  det? 

En  deilig  Qvinde  vandt  min  Hu;  Medbeiler  var 
Den  falske  Bodli.     Nu  han  min  Fraværelse 
Benytte  vil  — 

Olaf 

med  Fatning. 
Det,  Kiartan!  du  ei  taale  skal. 
Indhente  maa  du  den  Forræder,  straffe  ham. 

KlABTAN. 

Ja,  hvis  du  det  tillader  — 
Olaf 

stolt. 

Jeg^  befaler  det. 
Bestig  dit  Skib!  Farvel!  Jeg  ønsker  Lykke  dig.  — 
Kom,  Ingeborg! 

Ingeboeg 

bedrøvet. 
Maa  jeg  Farvel  ei  sige  ham? 
Olaf. 
Jo,  kort  og  godt,  som  det  Fyrstinden  sømmer  sig. 

Ingeborg. 
Reis,  Kiartan!  og  vær  lykkelig;  vi  sees  ei  meer. 
Men  aldrig  glemmes  du,  og  du  ei  glemmer  mig. 

Kiartan. 
Nei,  aldrig!  aldrig! 

Ingeborg. 

Selv  i  kiæriig  Hustrues  Favn. 
Hvad  hedder  hun? 

Kiartan. 

Hun  hedder  Gudrun. 

Ingeborg 

tager  et  Slør  af  sit  Hoved. 

Dette  Slør 
I  Morgengave  bringe  du  din  Brud  fra  mig! 

Hun  skal  dog  see:  Veninden  her  i  Norges  Land 
Var  ei  af  Trælles  Æt. 

Olaf.  j 

Kom,  Søster! 
Ingeborg. 

Broder !   sf rax. 
Kjartan. 
Et  kostbart  Slør,  og  dobbelt  kostbart  ved  den  Haand, 
Som  rakte  det.     Skiøn  Ingeborg!  jeg  takker  dig. 

Olaf. 
Kast  Sløret,  Kiartan!  over  disse  Hændelser. 

Ingeborg. 
Farvel ! 

Kiartan. 
Farvel ! 

Olaf. 
Reis  heldigt,  men  kom  aldrig  meer! 
Han  gaaer  med  Ingeborg. 

Kiartan 

ene. 

Kom  aldrig  meer?  Han  er  fortørnet;  Ingeborg 
Gik  bort  med  vaade  Øine.     Hvad  betyder  del? 
O,  alle  Guder!  nu  jeg  hende  først  forstaaer. 
Saa  venlig  aabenhiertig,  saa  veltalende 
Blier  Qvinden  først,  som  elsker.  —  Utaknemlige! 
Med  Hiertet  fuldt  af  den,  som  ei  er  hende  værd, 
Jeg  oversaae,  forstod  ei,  skiønte  slet  kun  paa 
Den  Ømhed,  som  Uskyldigheden  viste  mig. 
Ha,  hvilken  Forskiel!  Ærlighed  —  Forstillelse, 
Oprigtighed  og  Underfund.     Dog  elsker  jeg 
Den  Underfundigsledske;  den  Uskyldige 

Forlader  jeg,  forlader  Kongedatteren, 

Og  Olafs  Søster. —  Jarledom  — hvad  Livet  har 

Bedst  mig  at  byde  —  for  at  gaae  til  Jøklerne, 

Hvor  Enken  efter  tvende  Mænd  mig  Kurven  gav.  — 

Nei,  Kiartan!  Kurven  har  hun  ikke  givet  dig. 

Og  rig  og  stor  er  Gudruns  Aand,  skiøndt  Hiertet  ei. 

Men  Hiertet  snart  er  kiendt,   og  skiøndt  det  svæver 

høit, 
Det  kieder  let  med  Eenfold,  med  Eensformighed ; 
Men  Gudruns  Ild  og  Vid  og  Skiemt,  Indbildningskraft 
Frembringer  Vaar,  saasnart  hun  aabner  Læberne. 
Skiøndt  hendes  Øie  mere  jordisk,  sandseligt, 
Ei  søger  Uskylds  Himmel,  straaler  Yndighed 
Deraf  med  alle  qvindlige  Tillokkelser. 
Den  søde  Gift  inddrak  jeg  af  dit  Rosenkys. 
Den  Drukne  veed,  han  er  beruust  —  men  større  Lyst 
Ei  findes  dog  paa  denne  Jord,  end  Elskovs  Ruus. 

Gaaer. 

Gaardea  Lauge  i  Sælingsdal  paa  Island  hos  Gudruns  Fader 
Osvif  Helgesøn.    Smuk  Bondestue. 

Gudrun.    Hrefna. 

Hrefna. 
Din  Faders  Sygdom,  Gudrun!  er  betænkelig. 
Den  ængster  mig. 

Gudrun. 
Mit  Barn!  lad  den  ei  ængste  dig. 
Hvad  nytter  Angst  og  Sorgen  til?     I  to  Aars  Tid 
Han  skranted  af  det  Saar,  han  i  en  Tvekamp  fik. 
Det  er  det  Værste  ved  slig  Kamp  med  Følgerne. 
Slog  de  hinanden  strax  ihiel,  var  det  forbi; 
Man  græmmed  sig  da  datterligt,  som  billigt  var, 
En  Tid  lang  —  saa  har  Gudrun  giort.    Nu  skranter  han 
Bestandig  fort,  vredladen,  utilfreds  med  Alt. 
Det  er  ei  længer  Osvif,  ei  den  raske  Helt; 
En  Krøbling  ligger  der  med  Osvifs  matte  Træk. 
Den  stærke,  raske  Sorg,  med  Nornens  Vinger  paa. 
Til  ussel  Faarekylling  har  forvandlet  sig. 

Hrefna. 
Han  var  dog  rask,  dengang  vi  kom. 

Gudrun. 

Ja,  det  gaaer  op 
Og  ned  med  ham;  maaskee  Naturen  hielper  sig. 
Hvad  jeg  kan  giøre,  giør  jeg,  og  det  har  jeg  giort. 

Hrefna. 
Det  veed  jeg,  Gudrun! 

Gudrun. 

Jert  Besøg  har  glædet  mig. 
Jeg  trængte  til  Adspredelsen.  —  I  har  ei  hørt 
Fra  Kiartan  end? 

Hrefna. 
End  ei. 
.  Gudrun. 

Du  har  ham  kiær. 
Hrefna. 

Du  med. 
,     Gudrun 

Teer. 

Det  muligt  er;  thi  Hiertet  kiender  ei  sig  selv. 
Og  glemmer  sine  Hemmeligheder  tidt  saa  godt, 
At  det  kan  ikke  finde  dem. 

Hrefna. 

Nu  spøger  du. 

Gudrun. 
Din  Fader  er  alt  færdig  med  sit  Arbeid? 

Hrefna. 

Ja! 
Det   var  et  kløgtigt  Indfald,  Gudrun!  at  du  lod 
Ham  danne  dig  en  Freia  til  dit  Jomfrubuur; 
Thi  naar  han  kun  kan  snitte,  male,  glemmer  han, 
Alt  Andet.     Saadan,  skiønt  vi  var  en  Uge  her  — 
Uagtet  Vertens  Sygdom,  uden  Giestebud 
Og  Drikkelag,  sig  Olaf  mored  saare  godt. 

Og  du  —  med  din  Bestilling  har  du  vundet  ham. 
Oprigtig  talt,  han  leed  dig  ei;  men  medens  han 
Arbeided  paa  din  Freia,  gik  du  til  og  fra, 
Og  spurgte  ham,  og  roste  ham,  og  krammed  ret 
Din  Klogskab  og  din  sieldne  Kundskab  ud  for  ham. 
Nu  hader  han  dig  ikke  meer;  nei,  tværtimod    — 
Hvis  Kiartan  kom,  han  nidkiær  paa  sin  Fader  blev. 

Gudrun. 
Nu  spøger  du.  —  Ja,  vistnok  er  det  stundom  godt 
I  dette  Liv,  at  have  lidt  at  lege  med. 

Hrepna. 
Dog,  Guder  er  ei  Leg. 

Gudrun. 

Men  vi  en  Leg  for  dem. 

Hrefna. 
Ja,  naar  du  saadan  mener  det,  da  har  du  Ret. 
Olaf  Paa 

træder  ud  af  Sideværelset,  og  lader  Døren  staae  aaben  elter  sig. 
Nu  er  din  Freia  færdig,  Gudrun!  hilser  dig. 

Gudrun 

alaaer  Hænderne  sammen. 

O,  hvilket  Billed!  Olaf  Paa!  jeg  takker  dig. 

Olaf  Paa. 
Jeg  klart  erkiender,  hvor  umuligt  Mandens  Haand 
Det  er,  at  danne  Guder.     Det  er  blot  et  Tegn. 
Ja,  selv  at  danne  Mennesker  for  Mennesket 
Umuligt  er;  thi  Guder  ene  skabe  kan. 
Men  med  de  fromme  Tegn  henrykte  mane  vi 
De  høie  Valhals  Aser  ned  i  Billedet; 
Saaledes  vorder  det,  indviet  af  Goderne, 
Dog  helligt,  som  den  bedste  Helt  kan  knæle  for. 

Gudrun. 
Min  Andagt  jeg  forbinder  nu  med  Tak  til  dig. 

Olaf. 
Du  bidrog  ei  saa  lidet  selv  til  dette  Værk: 
Demanter  klare  gav  du  mig  til  Øinene, 
Den  gule  Hør  til  Haaret  yndigt  ordned  du, 
Og  selv  den  lysblaa  Silkekiortel  har  du  syet. 

Gudrun. 
Saaledes  har  vort  Arbeid  vi  forenet  her; 
Thi  Hørren  avled  Hrefna,  Hørren  selv  hun  spandt 
Med  sine  Piger,  den  har  hun  foræret  mig; 
De  hvide  Liin,  som  Freia  fik,  kom  ligerviis 
Fra  Hrefnas  Vintervævstol,  hvor  med  sine  Mø'r 
Hun  gamle  Viser  sang,  imens  hun  væved  dem. 

Olaf. 
Mig  glæder,  at  endnu  du  troer  paa  Guderne. 
Din  Faders  lange  Sygdoms  allerværste  Frugt 
Var,  at  han  lod,  af  Munkene  dertil  forført, 
Sig  christne,  bygge  Kirken  paa  sin  egen  Grund. 

Gudrun. 
Den  staaer  der,  men  jeg  mørkner  aldrig  Kirkens  Dør. 

Sagte. 
Tilgiv  den  lille  Nødløgn,  hellige  Jomfru!   mig. 

Cornelia 

kommer. 

Din  Fader  kalder,  Gudrun! 

Gudrun. 

Vel!  Jeg  kommer  strax. 
Olaf. 
Alt  sadlede  til  Reisen  vore  Heste  staae. 

Gudrun. 
Saa  tager  jeg  da  kiærligst  Afsked  med  jer  her. 
Og  takker  jer,  fordi  saa  smukt  og  nøisomt  I 

Til  Takke  tog  i  drøvelige  Sygehuus. 
Maaskee  jeg  lever  end  den  Dag,  at  vorde  jer 
Vertinde  paa  en  bedre  Viis.     Jeg  beder'  dig, 
Saasnart  du  Tidend  har  fra  Kiartan,  Olaf  Paa! 
Lad  mig  det  vide.     Hils  ham  paa  det  Venligste! 

Olaf. 
Det  skal  jeg  —  paa  det  Venligste. 
Gudrun. 

Jeg  takker  dig. 
Gaaer  med  Cornelia. 

Olaf. 

Jeg  skammer  mig;  jeg  feil  af  denne  Qvinde  tog. 

Hrefna. 
Det  glæder  mig,  at  du  har  hende  kiende  lærl. 

Olaf. 
Bag  Skiemt  og  Spøg  sig  skiuler  en  alvorlig  Siæl. 

Hrefna. 
Og  hendes  Alvor  er  ei  af  det  skumle  Slags. 

Olaf. 
Vel  sørged  hun  ei  over  sine  tvende  Mænd  — 

Hrefna. 
Som  ei  hun  elsked,  som  hun  tog  af  Fadertvang. 

Olaf. 
Jeg  troer,  hun  elsker  Kiartan  i  sit  stille  Sind. 

Hrefna. 
Vel  Sindet  er  ei  stille,  men  hun  elsker  ham. 

Olaf. 
Hun  hialp  mig  med  Demanterne  til  Freias  Blik; 
Med  Viddets  Demant  straaler  hendes  Øie  selv. 
Hrefna 

smilende. 

Vogt,  Fader!  dig  for  Freia,  som  du  satte  der. 

Olaf. 
Nu  billiger  jeg  Kiartans  Valg,  bifalder  det. 

Hrefna 

knæler. 

Jeg  takker  paa  min  Broders  Vegne,  Freia!  dig, 

At  Olaf  du  forsonet  har  med  Kiartans  Brud.   De  gaae. 

Gudrun  kommer  tilbage  med  Coekelia. 

Gudrun. 
Gik  de?     Gud  være  lovet!  Jeg  var  kied  af  dem. 

Cornelia. 
Det  er  dog  vakkre,  snilde  Folk,  skiøndt  Hedninger. 

Gudrun. 
De  snakkes  efter  Munden  skal,  det  trætter  mig. 

Cornelia. 
Den  Hrefna  er  et  vakkert  lille  Pigebarn. 

Gudrun. 
Med  Hrefna  kun  man  tale  kan  om  Hør  og  Liin. 

Cornelia. 
Men  Olaf  Paa  —  det   er  en  knøv,   en  høvisk  Mand. 

Gudrun. 
Ja,  han  er  smuk  endnu.     Det  har  Besøget  giort 
Mig  taaleligt;  thi  hvor  jeg  finder  noget  Smukt, 
Jeg  sætter  ogsaa  Priis  derpaa.     Dog  Aanden  først! 
Og  Olaf  er  ei  uden  Aand  —  nei,  tværtimod; 
Men  latterlig  indskrænket  og  vildfarende. 
Hvad  synes  dig  om  denne  Dukke,  som  jeg  selv 
Har  pyntet  ud  for  ham? 

Cornelia. 

Jeg  finder  den  for  god 
Til  Hedningdisa;  hvis  hun  fik  en  Krone  paa. 

Et  Barn  paa  Skiødet,  kunde  hun  ret  gierne  gaae 
For  en  Madonna,  som  hun  sees  paa  Sikilei. 

Gudrun. 
Ja,  Noget  er  der  virkelig  paa  hende  smukt; 
Som  Ansigtet  —  skiøndt  det  er  skiævt  —  og  Hænderne. 

Cornelia. 
Ja,  Genius  har  Olaf,  som  det  kaldes  paa 
Sicilien. 

Gudrun. 
Du  veed,  der  henrandt  ingen  Dag 
I  lang  Tid,  hvor  jeg  ønskte  mig  ei  bort  med  dig 
Tilbage  til  Sicilien,  min  Moders  0, 
Saa  høist  forskiellig  fra  den  0,  vi  leve  paa, 
Som  Himmelen  fra  Helvede.     Thi  skøndt  vel  lis 
Og  Sneen  hersker  her  i  Aarets  længste  Tid, 
Saa  strækker  Diævlen  dog  Ildtungen  vældigt  ud 
Af  Heklas  Svælg,  og  viser,  her  er  Helveds  Port. 
O,  drøveligt  tilbringes  Ungdomslivet  her! 
Den  christne  Tro,  som  hemmeligt  du  lærte  mig, 
Behøver  jeg  vel  ei  saa  strengt  at  skiule  meer, 
Da  selv  min  Fader  ikke  længer  skiuler  den; 
Men  Intet  kunde  dog  mig  giøre  taaleligt 
Mit  Fængsel,  dersom  ei  — 

Cornelia. 

Hvis  ei? 

Gudrun. 

Den  holdt  mig  fast. 
Som  er  her  ikke  længer. 

Cornelia. 

Kiartan  mener  du. 

Gudrun. 
Desværre,  ja,  Cornelia!  jeg  frygter  for, 
Den  Svaghed,  som  jeg  spotted,  grusomt  hevner  sig. 

Cornelia. 
Hvad  grusomt?  Det  er  sødt,  at  elske. 

Gudrun. 

Bittersødt. 
Cornelia 

leer. 
Du  selv  har  fyldt  med  Malurt  dig  den  gyldne  Skaal. 
Hvi  lod  du  Kiartan  reise? 

Gudrun. 

Hvi  er  Mennesket 
Forrykt  af  Særhed?     Men  det  hielper  Ingenting 
At  kæmpe  mod  sit  Lune;  hvad  Naturen  vil, 
De  vil  den  eengang,  og  kun  dum  Eenfoldighed 
Kan  troe,  med  kolde  Meninger  at  ave  den.  — 
Jeg  lod  ham  reise.     Skulde  han  da  mærke  vel. 
At  han  var  mig  saa  kiær?     Nei,  nei,  Cornelia! 
Min  Stolthed  overveier  langt  min  Kiærlighed; 
Og  før  jeg  skulde  døe,  før  noget  Menneske 
Behers  kte  mig  —  selv  Kiartan  ei. 
Cornelia. 

Som  giør  det  dog 
Adskillelsen  fra  ham  forbittrer  Livet  dig. 

Gudrun. 
Adskillelsen?  Hvor  kunde  du  mig  troe  saa  svag? 

Cornelia. 
Hvori  bestaaer  det  Bitre  da? 

Gudrun. 

I  Nidkiærhed. 

Cornelia. 
Hvad  giør  dig  nidkiær? 

Gudrun. 

Kiartan  er  en   åeilig  MaDd, 
Og  troer  du  ei,  de  norske  MøV  vil  elske  ham, 
Vil  vinde  ham,  i  Fald  de  kan?  Og  han  er  svag, 
Ei  ellers  —  men  i  Elskov;  han  er  alt  for  øm. 
Cornelia!  den  Ømhed  aldrig  hued  mig. 
Thi  den  er  Svagheds  Søskindbarn.    En  Drømmer  sød 
Beherske  mig?     Nei,  aldrig!  Derfor  stred  jeg  tidt 
Høimodigt  med   mig  selv;  jeg  frygted  Kiartans  Blik, 
Jeg  mærkte:  mod  min  Villie  det  betvang  min  Hu. 
Og  derfor  mored  det  mig  meest,  at  drille  ham, 
At  giøre  ham  fortvivlet  og  ulykkelig; 
Thi,  saadan  stemt,  var  Helten  i  en  Kvindes  Vold. 
O,  aldrig  burde  Qvinden  vælge  sig  til  Mand 
Den  Svend,  hun  elsker. 

Cornelia 

leer. 

Gift  dig  da  med  Bodli,  Barn! 
Gudrun. 
Den  lunkne  Knøs?     Han  er  mig  fad  og  væmmelig. 
Hans  Kiærlighed  paa  Sokker  gaaer,  at  Kiartan  ei 
Skal  høre  den;  han  følger  ham  af  Troløshed. 
Cornelia 

seer  ud. 

Ei  følger  Bodli  Kiartan;  er  os  Kiartan  nær, 
Saa  følger  Kiartan  Bodli,  thi  der  kommer  ban. 
Bodli 

kommer. 

Vær  hilset,  Gudrun!  Tilgiv  et  saa  brat  Besøg! 
Til  Hest  i  Gaarden  Olaf  jeg  med  Hrefna  saae ; 
Jeg  ikke  vilde  hilse  dem  i  fremmed  Huus 
For  første  Gang.     Den  første  Hilsen  skyldtes  dig. 

Gudrun. 
Du  vistnok,  Bodli !  selsomt  overrasker  mig. 
Du  kommer  uden  Kiartan?  Er  ei  Kiartan  med? 

Bodli. 
Nei,  Gudrun! 

Gudrun. 
Du  forlod  din  Ven? 
Bodli. 

Han  mig  forlod, 
Trolovet  med  Kong  Olafs  Søster  Ingeborg. 

Gudrun. 
Cornelia!  hvad  fattes  dig?     Du  blegner.     Kom! 
Du  vakler,  Gamle?     Hold  dig  ved  mig! 

Gudrun  holder  sig  ved  hende. 

Cornelia 

forstaaer  hende. 

Alderen 
Giør  skrøbelig. 

Bodli 

sagte. 

Jeg  troer,  det  var  nok  Ungdommen, 
Som  blegned  her. 

Gudrun. 
Ha,  Bodli!  du  bedrager  mig. 
Du  lyver  for  mig.     Ikke  sandt,  du  skiemter  kun? 

Bodli. 
Jeg  taler  Sandhed:  Ingeborg  er  Kiartans  Brud. 

Gudrun. 
Og  hiem  med  dette  skiønne  Budskab  sendtes  du? 

Bodli. 
Jeg  er  ei  Kiartans  Gangerpilt;  min  Faders  Søn 
Paa  Island  bos  de  Fleste  gielder  meer,  end  han. 

Oehlenschiager.    IX.  22 

Gudrun 

søger  at  fatte  sig. 
De  Fleste,  Bodli!  ei  de  Bedste.     Fleest  og  Bedst 
Er  to  forskiellige  Tanker. 

Sagte. 

Jeg  begriber  ei, 

Hvorledes  jeg  kan  tænke  selv.     Forstillelse! 

Kom  mig  til  Hielp. 

Høit  med  tilsyneladende  Ligegyldighed. 

Saa  Kiartan  har  trolovet  sig? 

Det  tænkte  jeg,  det  vidste  jeg  snart  vilde  skee. 

Hans  ømme  Siæl  er  en  fladbundet  Taaredam, 

Hvori  den  første,  bedste  Qvinde  speiler  sig, 

Naar  blot  hun  er  nærværende. 

BODLI. 

Ja,  du  har  Ret. 
Og  Ret  du  havde,  dengang  du  gav  Kurven  ham. 

Gudrun. 
Jeg  ønsker  ham  til  Lykke  med  den  smukke  Fugl, 
Som  ogsaa  nok  har  Fugls  Forstand,  hvis  man  kan  troe 
Hvad  Rygtet  siger. 

BODLI. 

Nei,  det  skal  du  ikke  troe. 
Skiøn  Ingeborg  har  god  Forstand. 

Gudrun. 

Hvor  veed  du  det? 

BODLI. 

Jeg  ofte  talt  med  hende  har. 
Gudrun. 

Kan  være  vel; 
Men  hvad  beviser  det? 

BODLI. 

Hun  talte  klageligt. 

Gudrun. 
Hvo  har  da  sagt  dig  det? 

BODLI. 

Jeg  mærker,  du  er  vred; 
Og  gyldig  Grund  til  Vreden  har  du  visselig. 
Men  hvorfor  straffer  du  den  høist  Uskyldige, 
Som  tænkte  kun  paa  dig,  skiøndt  du  foragted  ham? 
Men  da  jeg  saae,  at  Kiartan  ei  fortiente  dig. 
At  for  en  anden  Skiønhed,  Gudrun !  d  i  n  blev  glemt  — 
Da,  som  en  Dødssyg,  alt  forladt  af  Lægerne, 
Mit  Haab  sig  reiste. 

Gudrun 

spodsk. 
Kom  igien  paa  Benene? 

BODLI. 

Jeg  iilte  hiem,  saasnart  mit  Haab  paa  Fode  kom. 
Jeg  vrager  ei  din  Lignelse. 

Gudrun. 

At  bringe  mig 
Den  kiære  Nyhed. 

Bodli. 
Græmmer  dig  hans  Troløshed? 
Gudrun. 
Hans  Troløshed?     Hvis? 

Bodli. 
Kiartans. 
Gudrun. 

Han  har  ingen  Tro 
At  løse,  jeg  har  aldrig  troet  ham.     Ofte  har 
Han  kiedet  mig  med  et  blødagtigt  Sværmeri. 

Bodli. 
Jeg  sværmer  ei  blødagtig,  Gudrun!  drømmer  ei, 

Men  beiler  til  dig,  da  den  sidste  Sky  forsvandt. 
See,  Gudrun!  mens  jeg  borte  var,  har  Lykken  rigt 
Tilsmilet  mig. 

Gudrun. 
Ved  Frænders  Død?     Den  smiilte  dig 
Fra  Frænders  Liig. 

BODU. 

Nei,  deres  Død  bedrøved  mig. 
Gudrun. 
Men  arvet  Rigdom  glædte  dig. 

BODLI. 

Der  findes  Faa, 
Der  skumle  suurt,  naar  Lykken  byder  dem  sit  Guld. 
Guld  har  jeg  nu,  som  ingen  Mand  i  Landet  her; 
Det  deler  jeg  med  Gudrun,  dersom  Gudrun  viL 
Jeg  veed,  du  dyrker  hviden  Christ;  jeg  ligerviis. 
Jeg  er  alt  døbt. 

Cornelia 

forundret. 

Hvad?  du  er  Christen? 
Gudrun. 

Sandelig, 
Min  Pleiemoder!  du  forundrer  dig  med  Ret. 
Bodli  en  Christen! 

BODLI. 

Spot  du  kun!  jeg  kiender  dig; 
Jeg  veed,  du  mener   egentligt  ei  Ondt  dermed. 
iDet  er  kun  saa  din  gamle  Viis  — 
Gudrun. 

At  drille  Folk. 

BODLI. 

At  spøge,  bringe  Venner  i  Forlegenhed. 

Gudrun. 
Og  Fiender  med. 

BODLI. 

Er  jeg  din  Fiende? 
Gudrun. 

Endnu  ei; 
Men  snart  maaskee  —  i  Fald  du  blier  min  Ægtemand. 

BODLI. 

Jeg  veed,  du  lider  Livet  ei  paa  Island  her; 

Men,  Gudrun!  hvis  du  skienker  Tro  og  Love  mig, 

Jeg  gierne  reiser  bort  med  dig,  hvorhen  du  vil. 

Til  Syden,  Velskland,  til  det  skiønne  Sikilei, 

Og  kiøber  os  en  Eiendom,  en  Ridderborg  — 

Alt  hvad  du  vil,  i  Fald  du  skienker  mig  din  Haand. 

Cornelia. 
Han  er  en  Christen,  han  er  rig,  han  elsker  dig, 
Vil  lystre  dig  —  og  gaae  med  dig  til  Sikilei! 

Gudrun. 
Hvad  kunde  Gudruns  Hierte  da  vel  ønske  meer? 
Og  sandelig  jeg  indseer  ei,  hvorfor  jeg  da 
Mig  skulde  giøre  kostbar  længer. 

Rækker  ham  sin  Haand. 

Tag  min  Haand! 

Heftig. 

Men  kys  den  ei! 

BODLI 
glad. 

Hvordan?  du  skienker  mig  din  Haand, 
Og  jeg  maa  ikke  kysse  den?     O,  Gudrun!  hvis 
Du  kiærligt  dig  trolover  mig,  da  hører  mig 
Selv  Munden  til. 

Gudrun 

vred. 

Saa  slaaer  jeg  op  med  dig  igien; 
Thi,  Bodli!  jeg  trolover  mig  vel  her  med  dig, 
Men  ikke  kiærligt. 

Bodli 

sagte. 
Hvilket  selsomt  Qvindesind! 
Gudrun. 
Lad  mig  alene! 

Cornelia 

sagte  til  Bodli* 
Hun  maa  give  Hiertet  Luft. 
Følg  mig,  og  vær  fornuftig,  tirr  ei  hende  meer! 
Du  seer,  det  klarer  op  for  dig. 
Bodli. 

Ak,  virkelig? 
Var  det  dit  Alvor,  Gudrun? 

Gudrun. 

Seer  jeg  lyslig  ud? 
Forføi  dig  bort!     Jeg  har  dog  Lov  et  Øieblik 
At  være  sammen  ene  med  min  egen  Hu? 
Bodli  og  Cornelia  gaae. 

Gudrun 

ene. 
Foragtelig  er  Drukkenskab  —  selv  for  en  Mand, 
For  Qvinden  reent  afskyelig;  men  Elskovs  Ruus, 
Er  den  da  bedre?     Den  bebreider  Ingen  os. 
Den  varer  længer,  bringer  meer  Fordærvelse. 
Hvi  har  jeg  drukket  mig  en  Ruus  i  Kiartans  Blik? 
Skiønt  er  hans  Øie,  Siælen  staaer  i  Vinduet. 
Og  hvad  det  er  —  hvad  egentlig  Aarsagen  var 
Til  denne  svage,  latterlige  Kiærlighed, 

Det  veed  jeg  ei;  det  Ingen  veed,  som  var  forelskt. 
Men  at  jeg  elsker  længer  ei  den  Sommerfugl, 
Den  Hykler  for  sig  selv,  som  sukked,  græd,  og  løi  :— 
Det  veed  jeg.     Jeg  vil  hevne  mig  med   kold  Foragt, 
Og  ægte  den,  hvem  mindst  mit  Hierte  føler  for. 
Jeg  kan  jo  bilde  selv  mig  ind :  jeg  maner  op 
De  Dødes  Aander  —  skiøndt  den  hellige  Jomfru  veed, 
At  Aand  var  det,  som  mindst  besad  de  kiære  Mænd. 
Og  denne  tredie,  skiøndt  han  færdigt  sladdre  kan. 
Og  flette  visne  Krands  af  Andres  tabte  Blomst  — 
Velan  da!  jeg  vil  ægte  ham.     Men  Lænken,  som 
Han  kalder  Elskovs  og  en  hellig  Ægtepagts, 
Den  vorder  mig  et  Bidsel  i  den  Gangers  Mund, 
Som  paa  mit  Vink  skal  bringe  mig,  hvorhen  jeg  vil. 
I  Syden,  hvor  hver  Lidenskab  er  mere  stærk, 
Hvor  blegen  Yngling  ofte  døer  af  Kiærlighed, 
Jeg  Kiartan  med  de  røde  Kinder  glemme  vil. 
Til  Døden  visker  Rosen  af  min  egen  Kind.        Gaaer. 


I    NORGE. 


Samme  Hal  som  i  anden  Handling 
Kong  Olaf.    Thorgbrda. 

Olaf. 
Hvor  er  min  Søster?     Skibet  venter. 

Thorgerda. 

Ingeborg 

Er  færdig  alt,  hun  iled  kun  i  Lunden  ud, 

Endnu  en  Gang  at  gaae  den  kiære  Morgenvei. 

Olaf 

sagte. 
Som  hun  med  Kiartan  vandred. 

Høit. 

Reisen  er  ei  lang. 
Er  kun  til  Lyst,  Adspredelse;  med  næste  Vaar 
I  komme  jo  tilbage.     Lov,  Thorgerda!  mig, 
At  du  vil  troligt  vogte  paa  min  Øiesteen. 

Thobgerda. 
Saa  godt,  jeg  kan. 

Olaf. 
Er  Ingeborg  først  i  Dublin, 
Hun  finder  gode  Venner  nok  og  Frænder  der. 

Thobgerda. 
Herr  Konge!  from  du  taaler  gammel  Dristighed: 
Hvad  skal  den  Reisen  til? 

Olaf. 

Du  er  saa  gammel  ei. 
At  vel  du  end  kan  røre  dig.     Du  spørger:  hvad 
Skal  Reisen  til?     Saagodt  du  kunde  spørge:  hvad 
Skal  Livet  til?  thi  Livet  er  en  Reise  blot.  — 
Der  kommer  Ingeborg. 

Thorgerda. 

Jeg  gaaer  og  pakker  ind. 

Gaaer. 

Ingeborg  kommer  med  en  Birkeqvist. 

Olaf. 
Med  Birkeløv  i  Haand?     Jeg  vedder,  Ingeborg! 
Jeg  kiender  Træet,  som  du  hented  Løvet  fra. 

Ingeborg. 
Ja  —  det  var  Birken  — 

Olaf. 

Hvori  Kiartan  skar  dit  Navn, 
Før  han  forlod  dig.     Ingeborg!  hvi  hidser  du 
Det  Saar,  du  selv  vil  læge? 


d  by  Google 


TBEDIE   HANDLING. 


347 


Ingeborg. 

Jeg  har  intet  Saar 
At  læge.     Kiartan  har  ei  saåret  Hiertet  mig, 
Han  har  kun  rørt  og  varmet  det;  det  bløder  ei. 
At  stærkere  det  føler,  det  er  Kiartans  Værk. 

Olaf. 
Det  følte  godt  tilforn:  med  Søsterkiærlighed 
Du  elskte  mig. 

Ingeborg. 
Og  er  din  Broderkiærlighed 
Til  Ingeborg  dig  nok?  Er  det  af  Ild  for  mig, 
At  du  bereder  Bryllupsfest  for  Thyra  her? 

Olaf. 
Hun  kaared  mig,  hun  vorde  vil  min  Ægteviv; 
Men  Skiebnen,  Æren  fiernede  fra  Kiartan  dig. 

Ingeborg. 
Og  jeg  vil  aldrig  see  ham  meer  i  dette  Liv; 
Men  —  tænke  stundom  paa  ham  tør  jeg  dog  endnu. 

Olaf. 
Du  reiser  til  Dublin  just  for  at  glemme  ham. 

Ingeborg. 
Nei!  for  med  Veemod  ei  at  mørkne  Glæden  her. 
I  lang  Tid,  Olaf!  kun  min  Fryd  i  din  bestod; 
Tilgiv,  der  kom  et  Øieblik  i  Livets  Vaar, 
Hvor  Ingeborg  det  glemte,  hvor  hun  blev  sig  selv. 
Men  snart  du  seer  beskeden  mig  hos  dig  igien. 
I  Førstningen  ung  Ægtemand  har  Søster  ei; 
Tilovers  faaer  han  Intet  af  sin  Kiærlighed 
For  Ægteqvinden,  der  forlanger  Alting  selv. 

Olaf. 
Du  er  paa  Thyra  nidkiær  alt,  før  hun  er  her. 

Ingeborg. 
Og  du  paa  Kiartan,  skiøndt  jeg  seer  ham  aldrig  meer. 

Olaf. 
Hvor  nænner  du  til  Afsked  at  bedrøve  mig? 
Du  veed,  jeg  frygter  Pilen,  Spydet,  Sværdet  ei  — 
Uvenligt  Ord  af  dig  mig  giorde  stedse  feig, 
Det  vog  mit  Mod. 

Ingeborg. 
Naar.  har  mit  Ord  da  saaret  dig? 
Var  Ingeborg  ei  god  imod  dig? 
Olaf 

kysser  hende. 

Visselig ! 

Du  var  en  Engel,  som  jeg  ofte  dig  har  sagt. 

Jeg  lød  Naturens  Røst,  og  Elskov  bragte  mig 

I  Geiras  Favn,  i  Gydas  —  og  i  Thyras  nu; 

Ved  Siden  stille  gik  af  Elskerinderne 

Min  Søster  —  ei  en  Morgensol,  ei  Aftensol  — 

En  venlig  Maane,  stedse  roligtstraalende, 

Naar  Morgenrøden,  Aftenrøden  kom  og  svandt. 

Nu  skiuler  Irlands  Sky  min  blide  Maane  mig. 

Ingeborg 

venlig. 

Det,  Broder!  er  dit  eget  Ønske. 
Olaf. 

Ganske  vist, 
For  at  adsprede  dig  fra  din  Bedrøvelse. 

Ingeborg. 
Saa  lev  da  vel! 

Olaf. 

Jeg  følger  dig  paa  Skibet  ud. 

End  ei  Farvel! 

Vil  gaae. 

Ingeborg. 
Bi,  Olaf!  tag  den  halve  Deel 
Af  disse  Løv.     Det  er  den  bedste  Skat,  jeg  har. 

Deler  Løvene  med  ham. 

Olaf 

omfavner  hende. 
O,  Freia!  hvorfor  knuser  tidt  du  Hierterne?      Gaaer. 

Ingeborg 

ene. 
Han  nævnte  Freia,  giør  sig  til  en  Hedning  selv, 
Den  strenge  Christen!   Ja,  naar  Elskov  Magten  faaer, 
Saa  er  vi  Alle  Hedninger.     Sand  Kiærlighed 
Er  christelig,  som  lever  af  Opoffrelser; 
Men  hedensk  er  den  søde,  stærke  Ruus,  hvori    . 
Man  glemmer  Alt,  og  tænker  henrykt  kun  paa  Een. 
Den  stakkels  Freia,  skiøndt  en  Hedningdisa  selv, 
Var  dog  sagtmodig,  yndig  og  ulykkelig; 
Og  Freias  Ømhed  hører  kun  Ulykken  til. 
Jeg  glemme  Kiartan?  Aldrig,  Kiartan!  glemmes  du. 
Selv  at  du  mig  forlod,  forlod  dit  Jarledom, 
Var  Troskabs  Værk.     Saa  ærligt  intet  Hierte  slog. 
Og  naar  han  med  sit  Øie  mig  i  Øiet  saae  — 
Men  det  var  Blændværk.  —  Disse  Løv  tilhøre  mig. 
Og  Navnet  i  min  Birk  udvoxer  ei  saasnart. 
Men  dækker  ogsaa  Barken  hisset  Pigens  Navn  — 

Lægger  sin  Haand  paa  Hlertet. 

Her  staaer  hans  Navn,  detvoxerud  med  Døden  først. 

Gaaer. 

EN  EGN  PAA  ISLAND 
I  NÆRHEDEN  AF  EN  LILLE  TRÆKIRKE. 

Klart  AN. 
Hvor  selsomt  banker  Hiertet,  da  igien  jeg  staaer 
I  Gudruns  Nærhed!     Altid  forekom  det  mig 
Umuligt;  steds  en  Anelse  tilhviskle  mig: 
Forgieves  Haab!  du  vorder  aldrig  hendes  Mand. 
Og  allerfiemest  forekom  hun  mig,  naar  hun 
Var  ganske  nær,  og  talte  med  mig;  skilte  blot 
Os  Tid  og  Rum,  da  ængsted  ei  Skilsmissen  stort. 
Men  nu,  da  Jarledom  og  yndig  Kongemø 
Og  Konning  Olafs  Venskab  jeg  opoffret  har 
For  hendes  Skyld,  og  staaer  igien  ved   dette  Field. 
Som  eensomt  høiner  sig  ved    hendes  Faders  Tag  — 
Nu  tykkes  mig  —  at  jeg,  hiin  stakkels  Fisker  liig. 
Nedstyrter  mig  til  Døden  i  en  Havfrues  Arm. 

Man  høi'er  Sang  fra  Kirken. 

KlARTAN 
glad. 
Hvad  lyder  hist?  Hvad  stander  der?   En  Kirke?  Ha, 
Tilgiv  mig,  huldeste  Christinde!     Gudrun!  du 
Alt  længst  i  Hiertet  var,  hvad  seent  først  Kiartan  blev. 
En  Kirke  bygt  hun  har  i  min  Fraværelse; 
Der  sidder  hun  og  hører  fromme  Munkechor, 
Med  Bøn  i  Hiertet  for  sin  Vens  Tilbagekomst. 
En  lille  DBENa  kommer. 
KlABTAN. 

Du  liden  Gut!  siig  mig,  hvad  skeer  i  Kirken  der? 

Drengen. 
I  Kirken?  Der  er  Bryllupsstads  og  Lystighed. 

KlARTAN. 

En  Bryllupsfest?  Hvo  vies  der? 
Drengen. 

Veed  du  det  ei? 
Det  Gudrun  er,  som  Bodli  faaer  til  Ægtemand. 
Der  komme  de  med  Lurers  og  med  Trommers  Klang, 
Og  gaae  til  Gaarden  pyntede,  smukt  To  og  To. 
Det  maa  jeg  see.    Slig  Gammen  har  Jeg  aldrig  havt. 

Han  løber. 
ToGBT  nærmer  sig. 

KlARTAN 
fatter  sig. 
For  silde,  Kiartan?   Nei,  ved  Gud,  ret  —  ret  tilpas! 
Hvis  du  som  Brudgom  ved  den  Falskes  Side  gik, 
Du  kunde  kalde  det  for  silde  —  redningsløs! 

Spillemænd  komme  foran,  Gudrun  Haand  i  Haand  med  Bodli; 
en  Række  følger  af  derss  Fbændeb. 

KlARTAN 

bliver  roligt  staaende  med  Armene  over  Kors, 
og  spærrer  Toget  Veien. 

Gudrun 

forfærdet. 
Hvad  seer  jeg?     Hellige  Jomfru!  skuffer  Øiet  mig? 

Kjartan 

rolig. 

Det  træffer  godt,  at  Kiartan  er  den  Første  her. 
Som  Gudrun  efter  Vielsen  lykønske  kan. 

Gudrun. 
Du  kommer  — 

Kiartan. 

At  lykønske  dig! 

Gudrun. 

Fra  Ingeborg! 

KlARTAN. 

Som  jeg  forlod,  og  greb  et  luftigt  Gi  øgletant. 

Gudrun. 
Trolovet  ei  med  Ingeborg? 

Kjartan. 

Jeg  loved  dig 
Min  Tro,  skiøndt  ikke  du  med  samme  Løfte  mig 
Imødekom.     Du  har  tilbørligt  varskoet  mig; 
Og  selv  jeg  maa  tilskrive  mig  den  billige  Straf, 

Med  et  Blik  paa  Bodli. 
At  her  jeg  overrendes  af  din  Lykkes  Hest. 

Gudrun 

slaaer  Hænderne  sammeE. 
Trolovet  ei  med  Ingeborg! 

Opbragt  til  Bodil. 

Det  sagde  du! 

BODLI. 

Jeg  troede  det. 

Kiartan. 
Og  skyndte  dig  saa  flux  af  sted 
Til  Nidingsværket,  før  du  fik  en  bedre  Tro. 

Gudrun. 
Forræder!  Løgner! 

BODLL 

Jeg  har  ei  bedraget  dig. 
Det  var  et  almeent  Sagn,  at  Kiartan  beiled  til 
Skiøn  Ingeborg,  som  han  sig  giorde  Møie  med 
At  tækkes  efter  Evne. 

Kiartan. 

Jeg  foragter  dig 
Saa  dybt,  at  jeg  nedlader  mig  til  Forsvar  ei.  — 
Ulykkelige  Gudrun!  du  har  selv  beredt 

Din  Skiebne  dig,  spildt  Glæden  for  dit  Fremtidsliv. 

Gud  hielpe  dig!  Min  Lykke  blev  forspildt  med  din. 

Gaaer. 

Gudrun 

river  Brudekrandsen  af  sit  Hoved,  sønderriver  den,  og  raaber 
forbittret  tilBodli: 

Her  sønderriver  jeg  den  Krands,  du  satte  mig 
Om  Issen,  som  din  Brad.     Sig  Slanger  vinde  skal 
Nu  i  min  Lok,  som  biin  Medusas  —  pynte  mig. 
Skiælv,  Bodli!  for  den  Hustru,  du  blev  viet  til; 
Had,  Avind,  Hevn  skal  inden  for  din  Tærskel  boe, 
Hvor  Skiendegiesten  venter  dig  med  skumle  Blik. 
Kun  Nelde,  Tidsel,  Torn  dit  Hus  omflette  skal. 
Ei  trives  dine  Marker  meer,  de  tørres  ud 
Som  Ørkensand,  og  Melk  i  Qvægets  Yver  vil 
Du  aldrig  finde.     Thi  som  Trold  jeg  sidder  ved 
Dit  Arnested  og  maner  alle  Glæder  bort, 
Lyksalig  ved  din  Angst  og  din  Usalighed. 

En  smuk  stor  Stue  paa  Hiardarholt,  med  Døre  i  Baggrunden 
og  til  begge  Sider. 

Olaf  Paa.    Hrefna. 

Olaf. 
jLiar  jeg  dog  dig,    min  Hrefna?  Kiartan  misted  jeg. 

Hrefna. 
Hvor  kan  du  sige,  Fader!  at  du  misted  ham? 
Han  boer  hos  os,  forlader  næsten  Huset  ei. 
Han  er  saa  blid. 

Olaf. 
Ak,  alt  for  blid !  Hans  Blidhed  gaaer 
Til  Sygdom  og  til  Afsind. 

Hrefna. 

Kald  det  ikke  saa! 
Han  blev  en  Christen,  han  er  døbt.     Deri  maa  du 
Nu  finde  dig;  den  nye  Tro  udbreder  sig: 
Hveranden  Christen,  og  Hveranden  Hedning  er. 
Jeg,  kiære  Fader!  dyrker  Guderne  med  dig; 
Lad  Kiartan,  hvis  han  troer  det  bedre,  bede  til 
Den  hvide  Christ. 

Olaf. 
For  vidt  gaaer  din  Taalmodighed. 
Hrefna. 
Og  gik  den  ei  saa  vidt,  hvad  hialp  mig  Utaalmod? 


d  by  Google 


FIEBDE  HANDLING.  355 

Olaf. 
Der  ligger  Sandhed,  Datter!  i  dit  Eenfoldsord. 

Hrepna. 
Det  giorde  mig  for  Gudrun  altid  ondt,  naar  hun 
Med  alt  for  stor  Spidsfindighed  bedrog  sig  selv. 

Olaf. 
Men  hvad  for  Qvinden  alt  er  nok,  det,  Hrefna!   kan 
Ei  Manden  nøies  med.     Thi  Qvindens  Guder  er 
Dog  egentlig  Forældre,  Husbond;  deres  Hu 
Bestemmer  hendes  Leveviis  og  Livets  Tarv. 
Men  Manden  røres  i  en  større  Virkekreds, 
Hvor  Tidens,  Mængdens  Retning  og  dens  Tankesæt 
Er  Vinger  eller  Tømmer  for  hans  Livsbedrift. 
Blød  Christendom  har  stækket  Kiartan  Vingerne; 
Og  Gudruns  Trædskhed,  lunefulde  Vægelsind  — 

Hrefna. 
Det  er  ei  Trædskhed,  hun  har  selv  bedraget  sig. 

Olaf. 
Med  Gudrun  holder  du  endnu,  har  hende  kiær. 

Hrefna. 
Den  eengang  Kiære  Hrefna  slipper  ei  saa  let. 

Olaf. 
Jeg  selv  betvang  min  Stolthed,  min  Ømfindtlighed, 
Og,  som  hiin  snilde  Nial  i  iJheldsdagene, 
Der  slutted  Fred,  forsoned  ofte  Frænderne, 
Forliig  tilveiebragt  jeg  fik;  nu  leves  der 
I  Ro  paa  begge  Sider.     Men  ung  Kiartans  Ro 
Er  Gravens  liig;  i  Skrifter  han  begraver  sig. 
Han  faster  som  en  Munk,  har  lært  Latin,  og  snart 
Han  bygger  vel  et  Kloster,  før  vi  veed  deraf. 
Oehlenschlåger.  IX.  23 

Hrefna. 
Jeg  frygter  selv. 

Olaf. 
Og  derfor  tog  jeg  gierne  mod 
Forkyndelsen :  at  Gudrun  med  sin  Ægtemand 
Os  gieste  vil  som  gode  Venner,  der  har  glemt 
En  Mislyd,  der  forstyrred  gammel  Enighed. 

Hrefna. 
Ja,  det  var  velgiort. 

Olaf. 

Voveligt  det  vistnok  var; 
Men  Munk  maa  Kiartan  ikke  vorde.     Ei  hans  Siæl 
Skal  hærde  sig  endnu  mod  qvindlig  Yndighed; 
Nei,  heller  maa  for  Gudrun  Gnist  af  gammel  Ild 
Af  Asken  vækkes,  end  hans  Hierte  ligne  skal 
En  sortbrændt  Steen  paa  et  forstyrret  Arnested. 

Hrefna. 
Der  kommer  han. 

Olaf. 
Lad  mig  alene  lidt  med  ham! 
Hrefna. 
Jeg  vente  vil  paa  Giesterne,  modtage  dem. 

Gaaer  ud  af  en  Sidedør. 
KiABTAN  kommer  ind  ad  Døren  i  Baggrunden,  læsende  1  en  Bog. 

Olaf. 
Min  Søn!  du  læser  altid,  som  en  Klostermunk. 

Kiartan. 
Hvad  giør  vi  bedre  vel,  end  læse,  skrive,  nu? 
Et  Kloster  er  kun  Island. 

Olaf. 

Nei,  end  dyrkes  Thor! 

Kjartan. 
Desværre!  Det  er  Afsind.     Hedensk  Kloster?  Reen 
Modsigelse.     Steenkysten  har  os  sammentrængt 
Til  Broderskab,  Betragtninger,  Erindringer 
Om  hvad  vi  var,  om  hvad  de  stærke  Fædre  var, 
Vi  aldrig  vorde.     Vil  vi  slaaes  i  Cellerne, 
I  Sandhed,  da  vi  ligne  de  Forrykte  blot 
I  Daarehuset. 

Olaf. 
Ganske  vist!  Jeg  hader  selv 
De  smaae  Skiermydsler,  som  sig  give  Miner  af 
Forfædres  Krige.     Disse  Hyrders  Overfald 
Af  Tylfter  Mænd  mod  andre  Tylfter,  ofte  Fieer 
Mod  Faa,  kan  ikke  kaldes  Krig. 

Kiartan. 

Jeg  kalder  dem 


Mordoverfald. 


Men  Uret  i? 


Olaf. 
Ja,  deri  har  du  ganske  Ret. 
Kiartan. 


Olaf. 
O,  megen  Uret  har  du  vist. 
Du  spørger  mig,  du,  som  forlod  din  Fædretro, 
Om  du  har  Uret? 

Kiartan. 
Tiden  har  sit  Fremskridt  giort, 
Det  maae  vi  følge.  Fader! 

Olaf. 

Øieblikkets  Krav! 
Kiartan. 
Nei,  tværtimod. 

23* 

Digitized  by  VjOOQIC 


358 


KIARTAN  OG  GUDRUN. 


Olaf. 
Der  atter  komme  vil  en  Tid, 
Hvor  din  Tid  vrages;  har  da  denne  Fremtid  Ret? 

KlARTAN. 

Ei  Aandens  Rige  følger  gamle  Fordoms  Lov. 

Olaf. 
Og  var  der  Aand  i  Oldtid  ei? 

KlARTAN. 

Jo,  sandelig! 
Men  Barnet  først  maa  ret  udvikle  Legemet, 
Før  moden  Yngling  føle  kan,  han  har  en  Siæl; 
Før  moden  Manddom  fatter,  at  den  har  en  Aand. 

Olaf. 
Heel  megen  Viisdom  læres  Fader  nu  af  Søn. 

KlARTAN. 

Hvad  jeg  min  Fader  skylder,  lærte  jeg  først  ret. 
Da  jeg  blev  Christen. 

Olaf. 

Vidste  du  det  ikke  før? 

KlARTAN. 

Som  Hedning  ei;  en  god  Natur  har  sagt  mig  det. 

Olaf. 
Saa  følg  Naturen,  og  bliv  unaturlig  ei! 

KlARTAN. 

Hvori  bestaaer  min  Unatur? 
Olaf. 

I  Sværmeri. 
Hvi  trækker  du,  en  Ungersvend  i  bedste  Kraft, 
Tilbage  dig  fra  Livet  og  fra  Glæderne? 

KLA.RTAN. 

Fordi  mig  Livets  Glæder  først  har  Ryggen  vendt. 
Dog  ofte  voxer  Giften  nær  den  Sundhedsrod, 

Som  læger.     Jeg  paa  Skibet  slutted  Venskab  med 
Den  fromme  Broder  Martin;  han  omvendte  mig, 
Han  lærte  mig  den  sande  Tro,  det  hellige  Sprog, 
Hvori  snart  hele  Jorden  skal  sig  selv  forstaae. 
Thi  Tvedragt  er  blot  Tidsel  af  Uvidenhed; 
Men  snart  vil  Romersproget  og  den  christne  Tro 
Forene  Jordens  Børn  i  høi  Samdrægtighed. 

Olaf. 
O,  hvilken  Udsigt:  naar  først  Alt  er  lige  fladt. 
Hvert  Bierg  er  sløifet,  og  hver  Kløft  opfyldt  med  Gruus, 
Og  Menneskene  ligne  sig  fra  Nord  til  Syd, 
Som  Myrer,  Fluer,  Gedehamse,  Kø'r  og  Faar! 
Men  Thor  skee  Tak,  som  hærded  min  Eensidighed ! 
Ei  Bølge  vil  jeg  sluges  op  af  Bølgerne; 
Som  Klippe    fast  jeg  stander,    møder  bløden   Skum. 
Ei  Verden  atter  vorde  skal  Ginnungagap, 
Hvori  kun  Afgrund  findes,  ikke  mindste  Straa. 
Vor  Nutids  Ungdom  løber  løbsk,  den  steiler  frem; 
Men  ældre  Rytter  holder  kraftigt  Tømmen  stram, 
Saa  sagntes  Gangren  nok,  og  gaaer  i  Trav  igien. 

KlARTAN. 

Tænk  ei,  at  ægte  Ghristendom  er  nidingsfeig! 

Den  seirer  over  Hedenskabet  i  hvert  Land, 

Ei  med  Formaning,  Lærdom  blot,  med  Sværd  og  Mod, 

Til  Rædsel  for  Forstokkelsen.     Og  sandelig, 

Den  Ungdomskraft,  jeg  føler  i  mit  Hierte  slaae, 

Skal  ikke  mattes  i-  et  kiælent  Munkeliv. 

Til  Hedningerne  gaaer  jeg,  dvæler  ikke  her. 

Hvor  Alle  snart  for  Magten  Nakken  bøie  vil. 

Og  tvungne  Knæe  for  Korset;  nei,  til  Venderne 

Jeg  drager,  til  et  mere  vildt,  blodtørstigt  Folk, 

Og  præker,  som  Ansgarius  for  Sveeme, 
Som  Bonifats  for  Friserne  —  lyksalig,  hvis 
For  Jesu  Skyld  jeg  finder  salig  Martyrdød.         Gaaer. 
Olaf  Paa 

alene. 
Saaledes  har  paa  Lidet  nær  jeg  Alting  tabt! 
Han  var  mit  Haab,  min  Stolthed.     Denne  Siælesot 
Udbreder  sig  som  Pest,  bort  svinde  Guderne 
I  Taager,  knap  Indbildningskraften  holder  dem. 
Mig  tykkes,  jeg  er  selv  ei  saa  besiælet  meer. 
Thi  Soten  smitter;  dog  skal  Valhals  Aser  steds 
I  Olafs  Haller  finde  værdigt  Tilflugtssted. 
En  Huuskarl 

kommer. 
Et  Skib,  som  kom  fra  Miklagard,  hiembringer  dig, 
Hvad  du  har  lang  Tid  ønsket,  Husbond! 

Olaf. 

Hvad,  min  Søn? 

HUUSKARLEN. 

Et  Odinsbilled. 

Olaf. 
Værket  af  den  græske  Kunst? 

HUUSKARLEN. 

Jeg  troer  det.  Herre! 

Raaber  ud  af  Døren: 

Bringer  Skamlen  med  herind. 

Som  det  kan  staae  paa! 

Andre  Trælle  indbringe  en  tilhyliet  Buste,  med  en  hM 
Skammel,  hvorpaa  de  sætte  Busten,  og  gaae. 

HuUSKARLEN. 

Husbond!  her  er  Billedet. 
Skal  jeg  borttage  Linene? 

Olaf. 

Nei,  Leif!  bi  lidt. 

Gak  ogsaa  du!  Jeg  skal  nok  selv  afsløre  det. 
Trællen  gaaer. 

Olaf 

forven  tningsfuld. 
Et  Billed  af  den  græske  Kunst!  Han  loved  mig 
Det,  Asmund,  da  han  reiste  did.     Af  Jupiter! 
Saaledes  kaldes  Odin  der.     Mig  Hiertet  slaaer 
Af  sær  Forventning;  thi,  man  siger.  Grækers  Kunst 
Skal  overgaae,  hvad  Nogen  forestiller  sig 
Om  Skiønhed  og  Fuldkommenhed.    Jeg  længes  stærkt, 

Vil  dømme  selv,  om  ikke  Rygtet  overdrev. 

Han  tager  Indhyl  Ungen  af,  man  seer  det  bekiendte  skiønne 
Jupitershoved. 

Olaf 

staaer  længe  taus  henrykt,  og  betragter  det. 
Til  Sligt  man  aldrig  Mage  saae.     Det  Billedværk? 
Ha,  hvilket  Ansigt!     Det  er  Asa-Odin  selv. 
Som  høit  fra  Hlidskialf  skuer  paa  Bedrifterne. 
Hvor  muntert  kongeligt  han  bøier  Panden  ned, 
Med  Ynglingslokker,  med  en  Oldings  tykke  Skiæg, 
Med  Øine  —    styrkle  begge  to  i  Mimers  Brønd 
Til  Viisdom  og  til  Elskov.     Naar  Gunløde  seer 
Dig,  Odin!  maa  hun  elske  dig. 
Beføler  Billedet 

Dog  Marmelsteen! 

stirrer  længe  derpaa,  og  ryster  paa  Hovedet. 

Sig  Asa-Odin  hevner  paa  min  Indbildskhed: 
Som  jeg  ydmyged  Kiartan,  han  ydmyger  mig. 
Ei  prøver  jeg  f orgie  ves  Værk  fra  denne  Stund ; 
Forsvinde  Fædreguderne  nu  fra  vor  0  — 
Min  svage  Haand  kan  ei  tilbage  drage  dem. 

Han  grander  nogle  Ølebliki  derpaa  siger  han: 
Hvor  gierne  griber  Haabet  Sæbeboblen  dog, 
Hvor  villigt  tvivler  Hiertet  om  Sorgvarslerne; 
Men  Lykkens  Glimt  r-  dem  stole  vi  som  Stierner  paa. 
Den  skiæggede  Bragi  for  mig  med  sin  Harpe  stod, 
Da  jeg  paa  Bænken  fandt  min  vante  Middagsro. 
Først  sang  han   mørke  Sørgeqvad  om  Kiartans  Død, 
Saa  trøsted  han  mig  i  en  festlig  Glædessang: 
At  vist  en  Ætling  af  min  Rod  i  Fremtidsaar 
Den  Kunst  skal  øve  mesterligt,  som  svigter  mig. 
Jeg  kan  ei  troe  paa  Kiartans  Død;  en  Feighed  det 
Mig  tykkes,  angst  at  skiælve  for  den  tomme  Drøm, 
Men  Bragis  Løfter  —  Ætlingen  i  Fremtidsaar  — 
Dertil  har  jeg  langt  større  Lyst  at  fæste  Lid. 

Betænker  sig. 
Thorleif?  —  Mig  tykkes,  det  var  ikke  ganske  saa, 
Skiøndt  meget  nær,  i  Drømmens  Navn  var  ogsaa  Thor. 

GMad,  i  det  han  pludselig  husker  det  iglen. 

Thorvald!  Ja,  Bragi!  det  var  ham,  du  nævnte  mig. 

Han  gaaer.    Trællene  komme  ind,  og  borttage  Billedet. 

.     KlARTAN 
aabner  Døren. 

Gik  han?     Man  pleier  ellers  efter  Middag  mig 

At  unde  denne  svale  Hal  til  Læsested. 
Gaaer  ud  igien. 
Gudrun  og  Hbefna  snige  sig  ind  ad  den  modsatte  Dør,  hvor 
Kiartan  gik  ud. 

Hrefka. 
Der  var  han,  kommer  vist  igien  tilbage  strax, 
Og  læser  i  den  store  Bog  af  Faareskind. 

Gudrun. 
Indliste  maa  jeg  mig  til  ham  paa  sagte  Fod; 
Thi  seer  han  mig,  da  skynder  han  sig  bort  igien. 

Hrepna. 

Ja,  lal  nu  venligt  med  ham,  og  forsvar  dig  godt  I 

Saa  kommer  jeg,  og  viser  dig  Foræringen, 

Det  skiønne  Slør,  og  Kaaben,  han  af  Kongen  fik. 
KiABTAN  aabner  Dfren,  de  smutte  bort  igien.    Han  kommer  med 
en  Foliant,  tager  et  lille  Bord  frem,  og  sætter  sig  i  Forgrunden  af 
Skuepladsen. 

Kjartan. 
Mig  huer  den  Legende  fast  af  alle  meest 
Om  Kogleriet,  som  i  Field ets  Hule  traf 
Den  hellige  Antonius.     At  ei  han  sig 
Om  Slanger  brød,  om  Basilisker,  Flaggermuus  — 
Sligt  Giøgleri  foragtes  kan;  men  dengang  sig 
Den  Onde  viste  som  en  ung  og  deilig  Viv, 
Da  først  begyndte  Fristelsen. 

Gudrun  kommer,  og  lister  sig  hen  bag  ved  hans  Stol. 

KlARTAN 
læser,  men  standser  snart  igien. 

Hun  staaer  for  mig, 

Forstyrrer  mig,  i  hvad  jeg  giør.     Og  selve  paa 

Hvert  gustent  Blad  af  dette  gamle  Pergament 

Jeg  seer  et  Aftryk  af  den  skiønne,  hvide  Haand. 
Gudran  strækker  sin  Arm  ud  over  hans  Skulder,  og  lægger  sin 
Haand  paa  Bogbladet. 

KlARTAN 
springer  forfærdet  op,  og  raaber: 

Apage,  Satanas! 

Gudrun 

leer. 
Du  maner  Diævlen  bort? 

Du  læse  kan  Latin?     Det  har  jeg  ogsaa  lært; 

Og  er  der  i  Legenden  noget  Vanskeligt, 

Saa  skal  jeg  gierne  hielpe  dig. 

KlARTAN, 
som  har  fattet  sig. 

Du  kiender  den? 

Gudrun. 
Troer  du,  jeg  kiender  ikke  min  Antonius? 

Kjartan. 
Du  os  besøger,  Gudrun? 

Gudrun. 

Det  gaaer  mig,  som   dig: 
Jeg  stræber  ærligt,  men  jeg  kan  ei  glemme  dig. 

KlARTAN. 

Du  sniger  dig  med  List  i  min  Fortrolighed? 
Du  lytter  efter,  hvad  jeg  taler  med  mig  selv? 

Gudrun. 
Det  er  den  bedste  Viis  at  høre  Sandhed  paa. 
Nu  veed  jeg  vist,  du  lyver  ei. 

KlARTAN. 

Jeg  lyver  dog; 
Min  Sandselighed  tåled,  ei  mit  bedre  Jeg. 
Min  Daarlighed  er  Diævlen,  som  jeg  kæmper  med. 
Og  jeg  skal  overvinde  den.     Forlad  mig  blot! 

Gudrun. 
Jeg  dig  forlade?     Ja!  naar  jeg  endnu  en  Gang 
Har  talt  fornuftigt  med  dig,  og  det  kommet  er 
Til  en  Forklaring  mellem  os.     Thi  skilles  ad. 
Som  dumme  Folk,  i  Hidsighed  og  Lidenskab, 
Ei  huer  mig;  og  det  behager  Himlen  ei. 

KlARTAN. 

Dum  kalder  du  min  Vrede? 
Gudrun. 

Nei;  thi  hvad  der  end 
Kan  siges  om  os,  Ingen  af  os  begge  To 
Vil  selv  Bagvaskelsen  og  Løgn  vel  kalde  dum. 
Du  havde  Grund  til  Vreden;  jeg  indbildte  mig 
At  have  større  Grund,  og  stormed  meer,  end  du. 

Kjartan. 
Ja,  Gudrun!  jeg  har  smagt  din  Handlings  bittre  Frugt. 

Gudrun. 
Jeg  nød  af  denne  giftige  Frugt  vel  meer,  end  du. 
Det  var  af  Hevn;  jeg  troede  mig  forladt  af  dig, 
Og  styrted  blindt  og  vildt  mig  i  Fordærvelsen. 
Nu  kiender  jeg  din  Uskyld,  derfor  kommer  jeg, 
Udsætter  mig  for  din  Foragt,  og  finder  mig 
Med  Taalmod  i,  at  Døren  du  har  viist  din  Giest. 
Men  jeg  har  syndet  mod  dig  og  fornærmet  dig, 
Dig,  Kiartan!  med  den  rene  Siæl,  som  elskte  mig  — 
Og  derfor  staaer  jeg,  som  bodfærdig  Pilegrim, 
Giør  Valfart  til  min  døde  Lykkes  hellige  Grav, 
Nedbøiet,  kyssende  den  Haand,  som  mig  forskød. 
Hun  kysser  hans  Haand. 

Kiartan 

omfavner  hende. 
Ak,  Gudrun! 

Gudrun. 
Jeg  Lyksalige!  Kiartan  elsker  mig. 
Kiartan 

river  sig  løs. 

Nei,  Ulyksalige!  selv  du  sprængte  Haabets  Bro. 

Gudrun. 
Jeg  bygger  en  igien.     I  en  fornuftig  Hær 
Maae  Tømmermænd  med  Øxer  følge  Kæmperne; 
Hvad  Fienden  sprængte,  sammenføies  let  igien. 

Kiartan. 
Umuligt,  Gudrun!     Du  har  skilt  os  evigt  ad. 

Gudrun. 
Fra  Bodli  vil  jeg  skilles,  fra  den  falske  Mand. 

Kjartan. 
Ei  ganske  falsk.     Sandsynligheden  — 

Gudrun. 

Vel  forsvart: 
Ei  ganske  falsk!  Der  har  du  Ret;  thi,  Kiartan!  naar 
Var  Bodli  noget  ganske?     Gid  med  Liv  og  Siæl 
Han  var  en  Niding,  at  jeg  kunde  hade  ham; 
Men  denne  Halvhed  giør  ham  reent  utaalelig 
For  den,  som  lever  med  ham.    Ikke  ganske  dum  — 
O,  nei!  han  laaner  Tanker  af  den  Tænkende. 
Ei  ganske  styg  —  med  taalelige  Hverdagstræk; 
Ei  ganske  feig  —  han  stundom  Øxen  bruge  kan; 
Ei  ganske  lumsk  —  han  fulgte  dig  som  Speiderven; 
Ei  ganske  kold  —  han  elsker  mig  til  Ækelhed. 
Og  slig  en  Mand  skal  Gudrun  ganske  være  tro? 

Kiartan. 
Hvad  vil  du? 

Gudrun. 
Skilles  fra  ham,  jeg  vil  ægte  dig. 

Kiartan. 
Nei,  aldrig,  Gudrun!     Husk,  du  er  Christinde  selv, 
En  Christen  jeg.     Som  Hedninger  —  det  tilladt  var. 
Men  selv  for   Hedning  var  en  slig  Skilsmisse  Skam; 
For  Christne  — 

Gudrun. 
Nu,  hvad  er  den  da? 

Kiartan. 

En  blodig  Synd 

Gudrun. 
Man  mærker,  du  er  nybagt  Christen,  Kiartan!  du 
Har  alt  for  øm  Samvittighed. 

KlARTAN. 

Jeg  frygter  for, 
Du  har  slet  ingen. 

Gudrun. 

Kiartan!  hvad  jeg  skyldte  dig, 
Det  følte  min  Samvittighed.     Erkiendelsen 
Af  denne  Gield  har  giort   min  haarde  Stolthed  blød. 

Kiartan. 
Hvad  vil  du,  Gudrun? 

Gudrun. 

Kort  og  godt:  os  Bodli  har 
Fornærmet  —  dig  og  mig  —  med  listig  Underfund. 
Du  skylder  ham  ei  Pligt;  og  Troen,  tænker  jeg. 
Har  endnu  ei  med  alt  for  spag  Qvindagtighed 
Et  Manddrab  giort  saa  hedenskvederstyggeligt, 
At  Ingen  længer  vover  det.     Paa  Øen  her 
Vel  drives  megen  Daarskab;  een  og  anden  Skik, 
Skiøndt  taabelig  i  Grunden,  kommer  dog  tilpas. 
Paa  Fastland  strider  Hær  mod  Hær;  da  spørger  man 
Om  Tallet  ei,  den  Stærke  slaaer  den  Svagere. 
Her,  hvor  det  Store  med  det  Smaa  man  eftergiør. 
Her   fører  ogsaa  Gaardmand   kiæk  mod   Gaardmand 

Krig; 
De  mødes  ofte  Ti  mod  Een,  og  naar  kun  først 
De  undsagt  har  hinanden,  hver  er  varet  først, 
Saa  maa  den  Dræbte  tage,  hvad  der  følger  paa. 
Og  Seier herren  klarer  sig  med  Pengebod. 

Kiartan. 
Og  saadan  skal  jeg  fælde  Bodli? 

Gudrun. 

Kiartan,  ja ! 
Til  Tvekamp  med  ham  alt  for  god  og  alt  for  stærk. 

Han  svigted  dog  Udfordringen;  han  fik  den  alt, 
Da  du  i  Frænders  Paahør  dybt  foragted  ham. 

KlARTAN. 

Er  du  en  Christen? 

Gudrun. 
Offre  kan  i  Kirken  vi 
Til  Helg'ne  siden,  til  den  hellige  Jomfru  selv. 

KlARTAN. 

Du  ligner  Skyen,  Gudrun!  skiøn  i  Frastand,  Guld 
Og  rosenfarvet;  men  neddalet  favner  du 
Den  Vandrende  med  graaligkolde  Taagedunst. 

Gudrun. 
Var  det  din  Elskovs  Afskedsord? 

KlARTAN. 

Tag  dens  Farvel! 
Det  var  den  første  Dom  af  klar  Besindighed. 

Gudrun. 
Den  lærte  du  vel  af  den  fromme  Helgen  der. 
For  ham  du  sværmer  nu;  han  løste  Gudrun  af. 

KlARTAN. 

Spot  kun !  Jeg  veed,  Spot  er  dit  Hiertes  sande  Sprog. 

Gudrun. 
O  du,  som  veed  saameget!  veed  du  ogsaa  vel, 
At  ingen  Giødning  bedre  nærer  Hadets  Frugt, 
End  en  begravet  og  forraadnet  Kiærlighed? 

Hrefna 
kommer  med  Sløret. 
Forsonede?  —  Nu,  kiære  Børn!  det  glæder  mig. 
Her,  Gudrun!  bringer  Hrefna  dig  det  skiønne  Slør, 
Som  Kiartan  fik  af  Ingeborg.     Han  gav  mig  det 
Din  Bryllupsdag,  da  han  fortørnet  var  paa  dig; 

Men  nu,  da  gammelt  Venskab  faaer  sin  gamle  Ret, 
Nu  Søsteren,  med  Broderens  Tilladelse, 
Til  den  forærer  Sløret,  hvem  det  var  bestemt. 
»Giv  Gudrun  Sløret!«  saa  var  Kongedatterens  Ord; 
Det  lydes  bør.     Der  har  du  Sløret. 

KlAKTAN 
holder  hende  tilbage. 

Hrefna!  nei, 
Saa  var  ei  Ordet,  saa  var  ikke  Meningen. 
»Giv  Bruden  Sløret!«  saa  var  Kongedatterens  Ord. 
End  ei  forsvandt  al  Mulighed  om  Fremtidsheld ; 
Og  komme  vil  maaskee  endnu  den  Glædesdag, 
Da  Kiartan  med  sin  Søster  hist  i  Norges  Land 
Kan  bringe  Bruden  Sløret. 

Gudrun. 

Men  dit  Gieldsbeviis 

Til  første  Kiærest,  Kiartan!  maa  dog  klares  først. 
Hun  snapper  Sløret  fra  Hrefna,  sønderriver  det,  og  kaster  det 
for  Kiartana  Fødder. 

See  saa!   »Til  Tak  betalt!«   betyder  Riften  der. 

KrARTAN. 

Din  Ondskab  rangler,  Slange!  den  bortjager  os. 
Kom,  Hrefna!  Søster!  hun  foragter  ogsaa  dig. 
Lad  hende  hade!  Kiartan  sukker  ikke  meer 
For  Aanden  uden  Siæl.     Thi  du  har  ingen  Siæl, 
Du  høitbegavede  Qvinde!     Hiertet  mangler  dig; 
Og  derfor,  som  en  prægtig  Giftblomst,  Bulmesnog, 
Uagtet  al  din  Skiønhed  maa  dig  Livet  flye. 

Han  fjriber  Hreftias  Haand,  og  drager  hende  bort  med  sig. 
BODLI 
stikker  Hovedet  ind  ad  den  anden  Dør. 
Hvad?     Tvedragt  alt  igien? 

Kommer  Ind. 

Gudrun 

med  tilsyneladende  Rolighed. 

Paa  Kiartans  gamle  Viis: 
Med  Hov'det  skiørt,  han  bruser  ved  hver  Leilighed, 
Som  Skum  paa  Vand  i  Blæsten. 

BODLI. 

Hvorfor  støier  han? 
Gudrun. 
Det  spørger  du?     Du  gav  ham  just  Anledning  ei 
Til  rolig  Gammen. 

BODLI. 

Er  der  ikke  stiftet  Fred? 
Gudrun. 
Af  Faderen  og  Hrefna. 

BODLI. 

Budt  vi  blev  til  Giest. 
Gudrun. 
Af  Faderen  og  Hrefna. 

Bodli. 
Glemt  for  evig  reent 
Al  Tvedragt  skulde  være. 

Gudrun. 

Ja,  saa  blev  der  sagt 
Af  Faderen  og  Hrefna. 

Bodli. 

Kiartan? 
Gudrun 

leer. 

Paa  Latin 
Mig  måned  ned  til  Diævlen. 
Bodli. 

Vel  han  meente  mig? 

Gudrun. 
Du  bilder  dig  for  meget  ind.     Ret  oversat: 
Jeg  Diævlen  var,  som  han  til  Helved  sendte  ned. 

BODLI. 

Du  spøger. 

Gudrun. 
Katten  leger  lidt  med  Musen  først. 

BODLI. 

Dit  Øie  har  igien  det  fæle,  skumle  Blik, 
Som  mig  forfærder. 

Gudrun. 

Du  forfærdes  alt  for  let. 
Hvis  jeg  herefterdags  som  Mand  skal  agte  dig, 
Maa  du  dig  vænne  til  at  døie  Qvindeblik. 

BODLI. 

Hvad  vil  du?     Hvorfor  skuler  du? 
Gudrun. 

Kiartan  maa  døe. 

BODLI. 

Døe?  Hvorfor  døe?     Med  Guld  vil  vi  forsone  ham. 

Gudrun. 
Nei,  Guld  paa  ham  ei  bider;  vi  maae  bruge  Staal. 

BODLI. 

Hvi  maa  han  døe? 

Gudrun. 
Han  blodigt  har  fornærmet  mig. 

BODLI. 

Hvad  har  han  sagt? 

Gudrun. 
Dig  ogsaa! 

BODLI. 

Jeg  tilgiver  ham. 
Oehlenschlåger.    IX.  24 

Gudrun. 
Saa  vorder  du  min  Hu  saa  høist  forhadt,   som  han, 
Og  pønse  maa  jeg  paa  din  egen  Undergang. 

BODLI. 

Afsindig  giør  du  mig  tilsidst.     Jeg  holder  det 
Ei  længer  ud;  og  havde  jeg  det  forud  vidst  — 

Gudrun. 
Hvad  saa? 

BODLI. 

Du  veed,  jeg  sidder  i  dit  Fange-Net 
Saa  dybt  indviklet,  at  der  ei  er  Mulighed 
Til  Flugt  og  Redning;   selv  kun  kan  du  redde  mig. 
Foragt  du  siden  Bryllupsdagen  viste  mig; 
Og  skiøndt  dig  nær  —  din  Mand— jeg  lever  skilt  fra  dig, 
Som  før  jeg  beiled. 

Gudrun. 

Kun  det  kommer  an  paa  dig, 
Saa  er  jeg  din. 

BODLI. 

Hvad? 

Gudrun. 
Dræb  min  gamle  Kiærlighed! 

BODLI 
efter  en  kort  Betænkning. 
Jeg  giør  det  ikke  gierne;  men  hvis  du  det  vil  — 
Jeg  skylder  Kiartan  Intet. 

Gudrun. 

Intet?     Tværtimod, 
Du  skylder  ham  en  Blodhevn  for  en  dyb  Foragt. 
For  Niding  han  udskieldte  dig  i  Frænders  Kreds. 
Med  Ord,  med  Bøder  —  har  han  giort  det  godt  igienV 

BODLI. 

Velan!  jeg  vil  undsige  ham. 

Gudrun. 

Behøves  ei. 
Mig  tykkes,  Hevnen  kraftigt  nok  er  udtalt  her. 
Til  Hest  strax,  uden  Afsked! 

BODLI. 

Kiartan!  jeg  dig  flyer, 
For,  paa  en  Omvei,  snart  igien  at  møde  dig.    Gaaer. 
Gudrun 

ene. 
Ja,  Hunden  løbe  kan  i  mange  Svingninger, 
Mens  Manden  gaaer  sit  jævne  Skridt.  —  Det,  Kiartan !  er 
Din  egen  Skyld;  min  Hund  jeg  pudse  maa  paa  dig. 

Tager  SLøret  op. 
Det  sønderrevne  Slør  er  mig  et  Seierstegn; 
Mit  Mod  det  styrke,  egge  mig  min  Hevn   til  lil! 

I  en  blødere  Tone. 
Men  —  er  han  død  —  begraves  Sløret  skal  med  ham, 
Skiøndt  ikke  selv  i  Kisten  jeg  det  lægge  vil. 
Thi  smile  kunde  muligt  da  det  blege  Liig, 
Og  gammel  Ømhed,  som  en  Skindød,  vaagne  der. 
Før  vi  fik  Graven  lukket  og  med  Blomster  strøet. 

Hun  gaaer. 


24* 

BoDLi,  bevæbnet  med  Hielm,  Sværd,  Spyd  og  Skiold.    Gudruh 
sidder  og  spinder. 


JNu  er  jeg  færdig. 


BODLI. 


Gudrun 

ganske  rolig. 
Færdig  alt?  —  Ja  sandelig! 
Heel  drabelig  seer  Bodli  ud  med  Hielm  og  Spyd. 
Jeg  aldrig  havde  troet,  du  tog  saa  godt  dig  ud 
I  Vaabenklæder.     Olaf  Paa  bør  skære  dig 
I  Træ,  og  male  dig  med  Sønnens  eget  Blod, 
Naar  du  har  myrdet  Kiartan. 

BODLI. 

Hvad  jeg  giør,  giør  jeg 
For  din  Skyld,  Gudrun! 

Gudrun 

spinder  rolig  fort 

Lad  det  heller  være  da! 

BODLI. 

Nei!  nu,  det  kommet  er  saa  vidt,  nu  maa  det  skee. 
Han  uden  Orlov  træder  paa  min  Eiendom. 
Med  otte  Trælle  møder  jeg  vor  Helt  i  Dag. 

Gudrun. 
Lad  ind  dem  komme !    Jeg,  som  deres  Madmoer,  maa 
Dog  ogsaa  til  Bedriften  først  formane  dem. 

Gudrun 

staaer  op,  og  nikker  til  dem. 
Hvad  Bodli,  Børn!  har  sagt  jer,  var  naturlig\'iis 
Hans  Spøg;  han  vilde  prøve  Trællelydighed. 
En  Træl  maa  lystre;  Herren  tænke  maa  for  ham. 
I  indsee  selv  —  er  eders  Skarpsind  end  ei     stor  - 
At  slig  en  Daad  uværdig  var  en  Dannemand. 
Ung  Kiartan  drager  i  Besøg  vor  Gaard  forbi, 
Fulgt  af  en  Munk;  hvis  Bodli  nu,  selv  niende. 
Ham  overfaldt  og  vog,  det  blev  en  evig  Skam. 

Den  ældste  Træl. 
Som  Fiender  de  forlod  hinanden  sidste  Gang. 
Kiartan  fornærmet  Husbond  har  med  Uqvemsord, 
Og  Bøder  ei  betalt  derfor.     Han  vover  sig 
Paa  Bodlis  Grund,  og  uden  Leide;  ny  Foragt, 
Som  Bodli  hevner  med  en  udsøgt  Karleflok. 

Gudrun. 
Ja,  saadan  tsBnke  mange  Folk  paa  Øen  her; 
Det  har  vi  ogsaa  tænkt,  men  os  betænkt  igien. 
Nedlægger  eders  Vaaben,  henter  eders  Le'r! 
Det  sømmer  Trælle  sig,  at  meie  Korn  paa  Mark, 
Men  ei  at  myrde  Folk,  der  gaae  vor  Gaard  forbi. 
Og  stole  paa  vor  Giestfrihed. 

Trællene  see  paa  Bodli,  han  giver  dem  et  Vink,  de  gaae. 

Bodli. 

Dit  Væsen  er 
Og  vorder  steds  en  uforklarlig  Gaade  mig. 
Du  vil  beherske  Mænd,  og  mærker  ei,  at  du 
Beherskes  selv  af  latterligste  Vægelsind? 

Gudrun. 
Der  er  en  Ondskab  stundom  i  mit  Sind,  som  dog 
Ei  fæster  Rod.     Den  avles  af  et  hidsigt  Blod. 
Er  Vreden  kølt,  min  Ondskab  køles  ligerviis; 
Som  giftig  Orm,  der  døer,  hvor  Solen  brænder  ei. 
Da  Kiartan  nylig  havde  stygt  fornærmet  mig, 
Mig  tyktes:  Kiartan  maatte  døe;  men  alt  som  Dag 
Og  Nat  gaae  mellem  Forsæt  og  Fuldbyrdelse, 
Nu  tykkes  mig  —  og,  Bodli!  altid  meer  og  meer: 
Kiartan  maa  leve. 

BODLI 
sagte. 

Vistnok!  thi  du  elsker  ham; 
Forbittrelsen  var  en  formummet  Kiærlighed. 
Men  det  skal  ende. 

Gudrun. 

Lad  da  dette  Forsæt  flye, 
Viis  dig  din  Stamme  værdig!    Komme  vil  den  Dag, 
Da  Gudrun  faaer  dig  kiær;    men  hav  Taalmodighed, 
Til  Tiden  overlad,  hvad  kun  er  Tidens  Værk. 
Min  Godhed  for  dig,  Bodli!  langsomt  modnes  vil. 
Som  Frugten  i  et  Sommerliv;  men  riv  den  glubsk 
For  tidligt  ei  af  Qvisten!     Det  blev  bitter  Frugt. 

Fra  Kiartan  skiller  Skiebne  mig  og  Sindelag. 

Rækker  ham  Haanden. 
Lov  mig,  du  vil  ei  myrde  ham! 

BODLI 
tager  den. 

Jeg  lover  det. 
\  Gudrun 

venlig. 

Vind  først  mit  Sind,   saa  vinder  du  mit  Hierte  med. 

Oaaer. 

BODLI 
ene. 
Selsomt  at  vinde,  hvad  der  alt  er  lovlig  mit! 
Dit  Sind?  Saa  vil  jeg  ogsaa  gribe  Skum   paa  Vand. 
Dog  nei,  desværre,  Sindet  er  ei  længer  Skum, 
Naar  Talen  gielder  Kiartan.     Overfalde  ham 
Og  dræbe  ham  —  jeg  ikke  vil;  det  var  ei  mit, 
Men  hendes  eget  Anslag,  hun  forførte  mig. 
Men  kæmpe  med  dig,   stolte  Fiende!  som  en  Mand, 
Det  vil  jeg;  jeg  vil  æske  dig  til  Enekamp 
Paa  Liv  og  Død.    Thi  mens  du  lever,  veed  jeg  vist, 
At  Gudruns  Hierte  slaaer  for  dig;  hun  slukker  ei 

Med  hele  Læs  af  Hadets  Aske  Freias  Gnist.  Han  gaaer. 
Gudrun  kommer  ind  ad  en  anden  Dør  med  en  Pige. 

Gudrun. 
Du  veed  da  vist,  Cornelia  sig  skyndte  did, 
Hvor  Kiartan  ventes? 

Pigen. 

Ganske  vist  hun  træffer  ham. 

Gudrun 

sagte. 
Og  varer  ham.     Jeg  haaber,  det  behøves  ei; 
Men  sikkert  er  dog  bedre. 

Pigen. 

Gudrun!  har  du  hørt 
Den  store  Nyhed? 

Gudrun. 

Hvilken? 

Pigen. 

At  et  prægtigt  Skib 
Fra  Norge  kommet,  som  til  Irland  agter  sig, 
Af  Stormen  drevet  til  vor  0  —  er  løbet  fast 

Saa  lykkeligt  imellem  tvende  blinde  Skiær, 
At  uden  Tvivl,  naar  Ebben  er  forbi,  det  giør 
Sig  flot,  og  seiler  bort  igien. 
Gudrun. 

Fra  Norge? 
Pigen. 

Ja! 
Fra  Nidaros.     Og  dersom  man  kan  Rygtet  troe, 
Er  der  en  saare  fornem  Qvinde  med  ombord. 

Gudrun. 
Og  hun  er  strandet  paa  vor  0?     Hvor  langt  herfra? 

Pigen. 
Vel  knap  en  halv  Miils  Vei  herfra,  ved  Thorleifs  Gaard. 

Gudrun. 
Særdeles  heldigt,  Gunvar!     Vi  vil  ogsaa  did. 
Vi  stakkels  Øfolk  see  jo  næsten  Ingenting; 
Et  saadant  Syn  er  Morskab  for  det  halve  Liv. 

Pigen. 
Vil  du  ei  have  Bodli  med? 

Gudrun. 

Behøves  ei; 
Paa  Marken  høster  han,  han  har  Forretninger. 
Han  er  ei  Ven  af  Thorleif;  jeg  vil  mægle  Fred. 

Det  er  en  deilig  Dag;  det  blier  ei  mørkt  i  Nat. 

Tager  en  Bue  med  Pilekogger  af  YsBggen. 
Min  Bue  blot  jeg  tager  med;  og  Koggeret 
Mig  hænger  let  om  Skuldren.     Hent   mig  Sløret   der 

I  Sovekamret. 

Pigen  bringer  hende  Ingeborgs  Slør,  hun  tager  det  paa. 
Det  er  atter  sammensyet. 
Mod  Blæsten  det  mig  Ansigtet  forsvare  skal. 

Slaaer  det  tilside. 
See  saa!  nu  er  vi  væbnede  til  Fuglejagt. 

Pigen. 
Til  Fuglejagt? 

Gudrun. 
Ja!  møder  os  en  næsviis  Fugl, 
Hvi  skulde  vi  ei  skyde  den? 
Pigen. 

Du  træffer  godt. 
Gudrun. 
Ei  altid;  Haanden  ryster  i  den  sidste  Tid. 
Pigen 

leer. 

Det  er  dog  ei  af  Alderdom. 

Gudrun. 

Nei,  Gunvar!  men 
Naar  Blodet  bruser,  ryster  Ungdom  ofte  meer. 

De  gaae. 


ET  SNEVERT  STED  IMELLEM  FIELDENE. 

KiARTAH,  Bbodeb  Martin,  i  Reiseklæder. 
KlARTAN. 

Her  er  saa  stenet.     Trællen  leder  Hestene 
Hiinsides  Dyssen.     Lad  os  dog  paa  denne  Blok 
Lidt  hvile  først.     Mit  Hierte  føler  Trang  til  dig 
At  takke,  fromme  Mand!  du  Læge  for  min  Siæl! 
For  al  den  Godhed,  du  har  viist  og  viser  mig. 

Broder  Martin. 
Jeg  giør  kun,  Kiartan!  hvad  der  er  mit  Hierte  kiært. 
Troer  du,  det  for  en  stakkels  Munk  ei   var   et  Held, 

At  træffe  dig,  en  høitbegavet  Ungersvend, 
Fiernt,  i  et  vildt,  barbarisk  Land? 

KlARTAN. 

Barbarisk  ei! 
Du  kiender  Landet  ei.     Den  Aandens  Modenhed, 
Som  Hedenskabet  mægter,  du  beundrer  dog 
Hos  Græker  og  hos  Romer?  Jeg  forsikkrer  dig. 
Den  mangler  ikke  Nordens  bedste  Hedninger. 
Du  Skialde  finde  vil  og  Sagaskrivere, 
Som  høit  du  agter,  kiender  du  først  Sproget  ret. 

Martin. 
Jeg  kiender  det  ret  godt;  thi  jeg  er  født  en  Dansk. 
I  fremmed  Kloster  man  opdrog  mig  paa  Latin; 
Det  Hiemlige  mig  fremmed  blev.    Jeg  lærer  det 
Vel  snart  igien. 

KlARTAN. 

Og  kan  saa  meget  lettere 
Da  virke  paa  den  Aand,  du  er  beslægtet  med. 
Du  er  ei  Munk,  som  mange;  hvis  jeg  havde  vendt 
Til  andre  Munke  mig,  betroet  mit  Forsæt  dem. 
At  ville  gaae  som  Martyr  ud  blandt  Hedninger 
I  vilden  Ørk  —  de  havde  signet,  styrket  mig 
Til  dette  Forsæt.     Martini  du  beviste  mig. 
At  denne  Fromhed  af  en  ureen  Kilde  sprang: 
Det  var  fortørnet  Elskov.     Du  beviste  mig, 
At  Heftigheden  mod  min  Fader  ikke  var 
En  hellig  Iver,  men  blot  Ungdoms  Hidsighed. 
Du  mindte  mig  om  Herrens  Bud:  Din  Fader  ær! 
At  det  kan  gaae  dig  vel  paa  Jorden.  —  Stakkels  Mand !  — 
Tilgiv  mig,  raske  Fader!  at  jeg  stakler  dig; 
Men  Slag  paa  Slag  dit  Hierte  traf.     Din  Hrefna  kun 

Blev  tro,  hun  fulgte  med  dig  til  en  Giesteven; 
Dit  eget  Huus  du  flyede  for  din  vrede  Søn. 
Men  Kiartan  kommer  —  ei  som  den  forlorne  Søn. 
Cornelia 

kommer. 
Guds  Fred,  I  Fremmede!    Jeg  en  Christen  er,  som  I. 

Kiartan. 
Jeg  kiender  denne  Qvinde. 

Cornelia. 

Hid  fra  Gudrun  sendt, 
At  vare  dig. 

Kiartan. 

At  vare  mig?     Hvorfor? 

Cornelia. 

Du  slaaer 
Dig  her  til  Ro,  og  veed  ei,  at  det  Field,  hvorpaa 
Du  stander,  hører  Bodli  til? 

Kiartan. 

Jeg  veed  det  nok. 
Jeg  voved  denne  Gienvei;  Veien  rundt  omkring 
Var  mig  for  lang. 

Cornelia. 

Men  Veien  til  din  Undergang 
Her  kunde  vorde  let  for  kort. 
Kiartan. 

Du  truer  mig? 
Cornelia. 
Vogt  dig  for  Bodli,  Kiartan!  thi  han  hevner  sig 
Maaskee,  før  du  formoder  det.     Dig  følger  blot 
En  Træl  —  en  Munk. 

Kiartan. 
Ærbødig  tal  om  christne  Præst! 

Cornelia. 
I  Kirken  og  for  Altret  høit  jeg  agter  ham; 
Men  overfaldet  ei  af  ni  Bevæbnede. 

KlARTAN. 

Er  Bodli  slig  en  Niding? 

Cornelia. 

Muligt  har  han  sig 
Betænkt  igien;  men  muligt  driver  Hevnen  ham. 
Skynd  dig  afsted!  det  bød  mig  Gudrun  sige  dig. 

KlARTAJf. 

Jeg  takker  hende,  seer,  at  gammelt  Venskab  dog 
Ei  ganske  ruster. 

Cornelia. 
Kald  det  heller  Kiærlighed! 
Der  er  ei  meget  løiet  i. 

KlARTAN. 

En  Andens  Viv  — 
Cornelia. 
Kan  Vielsen  ei  reent  forandre  Hiertet  paa. 

Forskrækket 
Der  kommer  Bodli!  Ak,  for  silde  vartes  du! 
Red  dig  paa  Flugten,  Kiartan!  fly  til  Kløfterne. 

Iler  bort. 
KlARTAN. 

For  Bodli  flygte?     Heller  lide  bratte  Død. 
Træd  du  tilbage,  fromme  Mand! 
Broder  Martin 

drager  sit  Sværd. 

Jeg  har  et  Sværd, 
Som  du,  og  Leif  har  et,  som  jeg. 
Kiartan. 

Tre  kun  mod  Ni. 

BODLI 
kommer  bevæbnet. 
Frygt  ei!  Jeg  kommer  Een  mod  Een. 

KlARTAN. 

Hvem  gielder  det? 

BODLI. 

Til  Tvekamp  ud  jeg  æsker  dig,  du  stolte  Svend, 
Som  alt  fra  Barnsbeen  var  en  Torn  i  Øiet  mig! 

KlARTAN. 

Sin  Torn  berøvet,  seer  ei  Øiet  skarpere. 

BODLI. 

Som  med  dit  falske  Glimmer  overstraalte  mig. 

KlARTAN. 

Slet  Glimmer  straaler;  aldrig  jeg  bestraalte  dig. 

BODLI. 

Som  mødte  mine  Tanker  med  Modsigelser, 
Min  Følelse  med  kold  Foragt. 

KlARTAN. 

Ei  nær  saa  kold, 
Som  Følelsen;  og  skiæve  steds  var  Tankerne. 

BODLI. 

Som  røved  mig  min  bedste  Skat,  min  Elsktes  Hu; 
Kun  Gudrun  blev  af  Kiærlighed  til  dig  min  Viv. 

KlARTAN. 

Maaskee  af  Had  til  dig  hun  vorder  min  igien. 

BODLI. 

Men  ei  som  Jette  gaaer  jeg  meer  i  Gefions  Aag. 

KlARTAN. 

For  Plougen?     Bodli!  det  var  dog  dit  rette  Sled. 

BODLI. 

Du  haaner  den,  som  æsker  dig  til  ærlig  Kamp? 

KlARTAN. 

Jeg  blander  kun  dit  Pralerskum  med  Spottens  Vand. 

BODLI 
drager  sit  Sværd. 
Nu  strax  til  Tvekamp 

KlARTAN. 

Gieme;  men  dog  ikke  her. 
Du  er  jo  Christen,  agt  da  denne  fromme  Mand, 
Og  følg  mig  hen  i  Klippens  Krog!  Hans  Øie  skal 
Besmittes  ei  af  Fiendernes  udgydte  Blod. 
Men  falder  Een  af  os,  som  høist  sandsynligt  er, 
Han  bede  vil  til  Himlen  for  den  Faldnes  Siæl. 
Kiartan  og  Bodligaae. 

Leif 

kommer  bevæbnet,  og  siger  til  Broder  Martin: 
Lad  os  nu  overfalde  Bodli!  Kom,  Herr  Munk! 
Stor  Ret  vi  har  dertil. 

Martin 

holder  ham  tilbage. 

Nei,  Leif!  du  bliver  her. 
Leif. 
Vist  Kiartan  seirer;  dog  —  det  er  ei  ganske  vist. 

Martin. 
Hvis  det  var  vist,  begik  din  Husbond  her  et  Mord. 

Leif. 
Det  er  just  det,  han  vil;  han  Bodli  myrde  vil. 

Martin. 
Nei,  dræbe. 

Leif. 
Dræbe,  myrde  kommer  ud  paa  eet. 
Martin. 
Ei  ganske,  Leif! 

Leif. 
Og  hvilken  Forskiel  er  der  da? 

Martin. 
Til  Sædelære  her  er  ikke  Tid  og  Sted. 

Leif. 
Slip!  siger  jeg. 

Martin. 
Nei,  sandelig,  jeg  slipper  ei. 
Leif. 
Troer  du,  at  du  kan  holde  mig? 
Martin. 

Jeg  veed  det  vist. 
Leif. 
Saa  store  Kræfter  jeg  tiltroede  Munken  ei. 

Martin. 
En  Munk,  som  christner  Hedninger,  maa  være  stærk. 

Leif. 
Der  er  min  Husbond. 

KlARTAN 
kommer. 

Martin!  jeg  har  fældet  ham. 
Min  Plageaand  ei  plager  meer.     Nu  er  hun  fri. 
Hun  elsker  mig,  det  sagde  mig  Cornelia. 
Jeg  føler,  Haabet,  Glæden  vender  efter  kort 
Fraværelse  tilbage  til  min  unge  Barm. 
Først  til  min  Fader,  til  min  Faders  Giesteven! 
Lad  hende  finde  her  sin  Mand,  begrave  ham. 
Og  græde  for  ham,  hvis  hun  vil,  en  stakket  Tid! 
Snart  er  hun  trøstet.     Siælemesser  synge  da 
For  Bodlis  Ro  skal  Præsterne;  men  Kiartan  selv 
Skal  gribe  Lykkens  Sæbeboble,  fastne  den 
Til  Kugle,  hvorpaa  Lykken  staaer  og  snubler  ei. 

De  gaae. 

EN  HAL  PAA  THORLEIFS  GAARD. 

Hrefna.    En  Terne. 

Hrefna. 
Har  Kongedatteren  klædt  sig  om? 
Ternen. 

Er  færdig  alt. 


Ja,  Jomfru!  hun 


Hrefna. 
Og  bragte  du  den  varme  Drik? 

Ternen. 
Den  har  hun  nydt. 

Hrefna. 
Befinder  hun  sig  vel? 

Ternen. 

Heel  vel. 

Hrefra. 
Og  veed  hun,  hvor  hun  er? 

Ternen. 

Ja  vist!  i  Thorleifs  Gaard. 

Hrefna. 
I  Thorleifs  Gaard?  den  kiender  hun  ei  noget  til. 
Hun  troer  i  mig  at  see  Vertinden,  Husets  Viv  — 
Jeg,  selv  en  Giest,  der  ei  kan  Omsorg  drage  for 
Den  Fremmede  saa  godt,  som  det  sig  hør  og  bør. 
Mon  Thorleif  og  min  Fader  komme  snart  igien? 

Ternen. 
De  red  langt  ud  til  Markerne,  til  Sæterne. 

Hrefna. 
Og  tomt  imens  staaer  Enkemandens  store  Huus, 
Og  Hrefna  skal  — 

Sagte. 
Men  det  er  Himlens  Styrelse, 
Som  sammenbringer  Ingeborg  og  Kiartan  her. 

Ternen. 
Der  kommer  hun.     Gaaer 

Ingeborg 

venlig. 
Jeg  takker  for  din  Giestfrihed. 
Hrefna. 
Mig  skyldes  ingen  Tak,  jeg  selv  er  Husets  Giest. 

Ingeborg. 
Jeg  veed  det;  men  dog  takker  jeg.     Veninden  tog 
Sig  venligt  her  af  Huset  i  Vertindens  Sted. 

Hrefna. 
Du  kiender  mig? 

In.geborg. 
Ja!  jeg  formoder,  hvem  du  er. 

Opdager  Ringen  paa  hendes  Finger. 

Og  nu  —  nu  veed  jeg  det. 

Hrefna. 

Du  veed  det? 
Ingeborg 

peger  paa  Ringen. 

Denne  Ring 
I  Norge  tidt  jeg  saae,  men  paa  en  anden  Haand. 

Hrefna.  . 
Ja!  Kiartan  gav  mig  den  ved  sin  Tilbagekomst. 
Ingeborg 

tager  begge  hendes  Hænder,  og  betragter  hende  venligt 
Det  glæder  mig  at  see  dit  Ansigt  —  det  er  godt. 
Jeg  tilstaaer,  jeg  var  bange  for  at  træffe  dig; 
Og  meer,  end  Stormen,  som  paa  Grund  vor  Snekke  slog, 
Oehlenschiager.  IX.  25 

Den  Tidende  mig  trued:  jeg  paa  Island  var, 
Og  at  i  første  Huus,  som  jeg  betraadte  der, 
Mig  Olaf  Paa  —  med  sine  Børn  —  i  Møde  kom. 

Hrefna. 
Dog,  Kongedatter!  du  maaskee  bedrager  dig. 
Du  troer  i  mig  at  finde  Gudrun? 

Ingeborg, 

Kiartans  Viv! 

Hrefna. 
Nei,  jeg  er  Hrefna,  Kiartans  Søster;  Kiartan  er 
Ei  gift. 

Ingeborg. 
Ei  gift  med  Gudrun? 

Hrefna. 

Hun  er  Bodlis  Viv. 

Ingebojrg. 
Forladt  af  Kiartan? 

Hrefna. 

Kiartan  har  hun  selv  forladt 
I  overilet  Hidsighed,  forført  af  Løgn. 
Gid  det  var  hendes  værste  Synd!  Hun  yndig  er, 
Og  fuld  af  Vid  og  Snille;  hun  indlager  ei 
Blot  Mænd,  men  Qvinder,  og  det  varer  lang  Tid,  før 
Man  kiender  hende  ret.     Mit  Venskab  længe  har 
Jeg  hende  skienkt.  Men  Gudrun  stormer  alt  for  mørk  —        J 
Og  Guderne  maae  vide,  hvad  hun  ruger  ud 
I  skumle  Hierte;  thi  jeg  frygter,  hun  er  lumsk,  | 

Og  at  en  kulsort,  uheldsvanger  Tordensky 
Vil  træffe  Kiartan,  naar  han  det  formoder  mindst. 

Ingeborg. 
Saa  lad  osj  Hrefna!  da  i  Tide  redde  ham, 

Og  følger  begge  —  Broder,  Søster  —  Ingeborg 
Til  Irland!  Jert  Besøg  vil  glæde  Frænderne. 

Hrefna. 
Til  Redning  kom  os  Ingeborg.     Jeg  følger  med. 
Men  send  mig  til  min  gode  Fader  strax  igien, 
Naar  jeg  har  dig  og  Kiartan  fulgt  til  Alteret. 

iNaSBORG. 

Troer  du,  han  mindes  mig  endnu  med  Venlighed? 

Hrefna. 
Ja,  Kiartan  har  dig  saare  kiær;  det  veed  jeg  vist. 
Han  taler  tidt  om  dig  med  Suk,  Bedrøvelse. 
Og  hvis  ei  Gudruns  Skiønhed  havde  fængslet  ham, 
Og  hendes  Væsen  daaret  ham  — 

standser,  og  siger  undseelig: 

Men  tilgiv  den 
Fortrolighed,  som  jeg  dig  viser  første  Gang, 
Jeg  taler  med  dig. 

Ingeboeg 

trykker  hendes  Haand. 

Viis  den  kun!  Jeg  takker  dig. 
Har  Kiartan  ofte  talt  om  mig? 
Hrefna. 

Hvor  tidt!  hvor  tidtt 
Ingeborg 

forskrækket. 
Der  er  han! 

Kiartan 

kommer  henrykt. 
Ingeborg!  ha,  du  Huldsalige! 
Seer  jeg  dig  atter? 

Ingeborg. 

Stormen  slog  mig  til  din  Kyst. 
26* 

KlARTAN. 

Cherubens  Vinger! 

Hrefna. 
Kiartan!  hvilken  Lykke,  tænk! 
En  Engel  er  hun,  det  er  baade  vist  og  sandt. 
Og  vi  er  alt  Fortrolige.     Du  giør  dig  ei 
En  Forestilling  om,  hvor  hun  er  sød  og  god. 
Hun  troede,  jeg  var  Gudrun,  troede,  Gudrun  var 
Din  Hustru,  og  dog  tog  hun  vennesaligt  mig 
I  begge  Hænder,  skued  mig  i  Øiet,  som 
Om  søsterligt  hun  vilde,  kysse  Siæl  med  Siæl. 

Kiartan. 
Det  undrer  mig  slet  ikke.     Hrefna!  du  har  Ret: 
Hun  er  en  Engel,  kiender  ei  til  Nidkiærhed. 
Nu,  da  jeg  seer  det  kongelige  Himmelblik, 
Nu  føler  jeg  først  ret  igien:  det  Hierte  var 
For  stort  for  mig.     Jeg  sværmer  i  det  Lscvere; 
En  jordisk  Alf  har  mig  fortryllet,  fængslet  mig. 
Jeg  slipper  ei  af  hendes  Garn;  jeg  sprætted,  som 
En  Fugl,  var  vred  med  gyldig  Grund  —  men  Alfen  har 
Formildet  mig.     En  Slethed  jeg  tiltroede  den. 
Hvori  den  dog  uskyldig  var;  og  Gudrun  har 
Nys  reddet  mig  mit  Liv. 

Inoeborg. 

Dit  Liv? 
Kiartan. 

Til  Snigmord  alt 
Sig  Bodli  væbned,  for  at  overfalde  mig. 
Hun  vared  mig.     Da  mødte  han  til  Enekamp. 
Han  faldt.     Gudrun  er  Enke  nu. 


d  by  Google 


FEMTE  HANDLING.  391 

Ingeborg. 

Og  Kiartans  Brud! 
Skipperen 

aabner  Døren,  og  raaber  til  F3n:stlnden: 
Vort  Skib  er  flot  og  reisefærdigt,  Vinden  god. 
Ingeborg. 

Godt,  Halvor!  godt! 

Han  gaaer. 

Ingeborg 

til  Kiartan. 
Jeg  kom  til  dig  endnu  en  Gang 
I  dette  Liv,  at  see  dig  og  —  lykønske  dig; 
Men  det  er  vel,  at  Skibet  reisefærdigt  er  — 
Thi  Gudrun  vil  jeg  ikke  see. 

Kiartan. 

Du  kiender  min 
Uskyldighed.     Til  Afsked  vist  ei  nænner  du 
At  saare  den,  der  har  dig  som  en  Broder  kiær. 
Ak,  Elskov  høist  forskiellig  er  fra  Kiærlighed: 
Hiin  hører  Jorden,  denne  hører  Himlen  til. 

Ingeborg. 
Til  Afsked  da  som  Søster  jeg  omfavner  dig. 

Gudrun  træder  ind  med  sin  Bue;  da  hun  seer  Kiartan  i  Ingeborgs 

Arme,  lægger  hun  hurtig  en  Pill  paa  Strængen,  skyder  —  og  træffer 

Kiartan,  som  styrter  til  Jorden. 

Gudrun 

iler  fortvivlet  hen  til  ham. 
Dig  traf  jeg,  Kiartan? 

Med  et  dybt  Suk. 
Jeg  tog  feil. 
Peger  forbittret  paa  Ingeborg. 

Til  hende  var 
Min  Piil  bestemt. 

KlARTAN 
med  mat  Stemme. 
Gudrun!  du  tager  altid  feil; 

Men  Gud  skee  Tak,  at  den  Gang  atter  feil  du  tog. 
Han  døer. 

Ingeborg. 

O,  Himmel!  traf  ham  dødeligt  det  grumme  Skud? 

Hrefna 

knæler  fortvivlet,  og  lægger  sin  Broders  Hoved  i  sit  SkiBd. 

Til  Gudrun. 

Usalige!  med  Hiertet  fuldt  af  Kiærlighed 

Til  dig,  som  er  ham  ikke  værd,  du  dræbte  ham. 

Det  ædle  Hierte  bløder  kun,  det  slaaer  ei  meer. 

Ingeborg. 

O,  Kiartan!  den,  som  elskte  dig,  har  voldt  din  Død. 

Hvi  saae  han  mig?    Hvi  kom  jeg  til  hans  Undergang? 

Hvi  traf  ei  Pilen  den,  som  den  bestemtes  til? 

Hrefna 

heftig.  . 

For  at  han  skulde  vorde  denne  Svartalfs  Mand? 
Nei,  Odin!  Tak!  Med  Geirsodd  har  du  mærket  ham, 
Befriet  ham  fra  et  ulyksaligt  Tvedragtsliv. 
Gudrun 

drjømcmiende,  til  Ingeborg. 

Vel  talt!  Den,  som  ham  elskte,  bragte  Døden  ham. 

Mit  Blik  indhylled  Nidkiærhedens  Taageslør. 

Ljørser  Sløret  af  sit  Hoved,  og  rækker  det  til  Ingeborg. 

Jeg  bruger  det  ei  længer;  tag  dit  Slør  igien! 

Ingeborg. 

Det  dække  skal  hans  Ansigt  som  en  Svededug. 

Hun  knæler,  kysser  hans  Haand,  breder  Sløret  ud  over  ham, 
reiser  sig,  og  siger  til  Hrefha: 

Vil  du  vel  skienke  mig  den  Ring,  din  Broder  bar? 

Reliquier  af  I^artan  har  du  mange  fleer; 

Jeg  kun  en  Birk  i  Skoven  hist.     Giv  mig  den  Ring! 

Hrefna. 

Jeg  skienker  dig  den. 

Tager  den  af,  og  giver  hende  den. 

iNGEBOEa 
kysser  den,  og  sætter  den  paa  sin  Finger. 

Tak  for  det  Klenodie!  — 
Endnu  en  Gang! 

Blotter  hans  Ansigt 
Ak,  kort  er  Synet  her  paa  Jord 
Af  alt  det  Kiære! 

Hun  lader  Sløret  falde  over  ham,  og  gaaer. 

Gudrun 

med  vild  Kulde. 

Græd  hun,  den  Blødagtige? 
Taarer  betyde  lidt.     Her  grædes  Hierteblod.  — 

Hvi  skiuler  hun  hans  Ansigt  mig? 
Biver  Sløret  af  Liget. 

Det  haster  ei; 
Det  skeer  tidsnok,  naar  Kistelaaget  skrues  til, 
Naar  Jorden  ruller  over  ham,  hans  Bautasteen 

Paa  Graven  kneiser. 

Lægger  Haanden  paa  Hiertet. 

Ha,  der  sprang  den  sidste  Stræng 
I  Gudruns  Harpe!  Harpen  klinger  ikke  meer   — 
^g  j®g  ksm  ikke  tænke  meer  —  ei  føle  meer. 
Men  føle,  sagde  Kiartan,  har  jeg  aldrig  giort. 
Thi  jeg  har  ingen  Siæl.    Det  er  min  store  Trøst. 
Jeg  kommer  ei  til  Helved;  thi  der  straffes  kun 
Fordømte  Siæl.     Jeg  kommer  ei  til  Himmerig, 
Thi  Siæl  kun  nyder  Salighed.     Som  Jordens  Alf 
Jeg  spøge  vil;  som  Gienfærd  —  men   ei  græsseligt: 

Jeg  hyller  mig  i  Blomsterduft  og  sagte  Vind, 

I  Bølgeskum.    Mit  Skum  skal  sqvulpe  mod  hans  Grav. 

Som  Urt  jeg  staaer  derpaa,  som  Drossel  synger  jeg 

Om  Elskovs  korte  Fryd  og  lange  Hiertesorg. 

River  en  Blomst  fra  sit  Bryst. 
Men  denne  vilde  Rose,  som  paa  Veien  jeg 
Af  Gierdet  rev,  jeg  kaster  paa  dit  blege  Liig 
Til  Afsked,  Kiartan !  Gudrun  selv  var  slig  en  Blomst 
Vild  Rose  —  ganske  vakker  —  uden  søde  Duft, 
Der  stak  dig  med  sin  Torn,  til  du  forblødte  dig. 
Hun  kaster  Rosen  paa  hans  Liig;  Tæppet  falder. 

Dina,  som  er  skrevet  i  Aaret  1841,  blev  første  Gang  op- 
ført den  27de  Oktober  1842  og  udkom  i  December  samme 
Aar;  sidst  blev  Stykket  opført  den  8de  December  1897,  i  alt 
49  Gange.  Med  Hensyn  til  Skildringen  af  Eleonora  Christine 
maa  Læseren  mindes,  at  hendes  i  Fængselet  skrevne  Jam- 
mersminde, som  giver  et  helt  nyt  Syn  paa  denne  stor- 
slaaede  Skikkelse,  ikke  kom  for  Lyset  før  1869.  Stykkets 
Fremstilling  af  Dina  som  en  ædel  og  uskyldig  Kvinde  er 
uhistorisk.  —  Nogle  gode  Læsemaader  i  nærværende  Udgave 
ere  hentede  fra  et  (ikke  ganske  fuldstændigt)  Originalmanu- 
skript af  Stykket,  som  Udgiveren  ikke  før  havde  kendt,  og 
som  tilhører  Hr.  cand.  mag.  Jonas  Collin. 


Side  4,  Lin.  13-14.   Meningen  af  dette  noget  uklare  Sted 
er  tydeligere  i  Digterens  tyske  Oversættelse,  hvor  det  lyder: 
Den  Grund,  wenn  einer  da  ist,  muss  der  Geist 
Schon  in  sich  selber  finden. 

Side  6,  Lin.  6.    lapsus  lingt*æ  (Latin),  Fortalelse.    . 

Side  6,  Lin.  7.  Doctor  loquens.  Hermed  menes  maaske 
en  Doctor  (Indehaver  af  Doctorgraden),  som  holder  Fore- 
læsninger.   Det  latinske  loquens  betyder  talende. 

Side  6,  Lin.  16.  I  Delphi  i  Grækenland  var  Oldtidens 
mest  berømte  Orakel. 

Side  6,  Lin.  12  f.  n.    Psycholog  (Græsk),  Sjælekyndig. 

Side  7,  Lin.  1.  Benævnelsen  Frøken  brugtes  før  Chri- 
stian den  Femtes  Tid  alene  om  fyrstelige  Damer,  gifte  og' 
ugifte. 

.    Side  8j  Lin.  1.   Distraction  maa  læses  i  fire  Stavelser, 
skønt  det  i  Almindelighed  kun  udgør  tre. 

Side  8,  Lin.  15  f.  n.  for  mal  ed  ide  de  (forældet),  for- 
bandede. 

Side  8,  Lin.  12  f.  n.  giør  jer  c  ommode,  gør  jer  det 
geligt,  bekvemt. 

Side  8,  Lin.  9  f.  n.    Spøg  aparte,  Spøg  til  Side. 

Side  9,  Lin.  13.  C  ab  in  et,  Naturaliekabinet,  Samling  af 
Naturmærkværdigheder. 

Side  9,  Lin.  11  f.  n.  Clav'cembal,  Clavicymbal, 
Flygel  i  en  tidligere  Skikkelse. 

Side  11,  Lin.  12-13.  Her  sigtes  til  Tycho  Brahes  Duel 
med  Manderup  Parsberg,  i  hvilken  han  mistede  en  Del  af 
sin  Næse,  hans  Giftermaal  med  en  uadelig  Pige  og  hans 
Død,  soin  blev  foraarsaget  ved,  at  han  havde  holdt  sit  Vand 
for  længe. 

Side  11,  Lin.  8-6  f.  n.    Se  Josvas  Bog  10,  12-13. 

Side  13,  Lin.  1.  Sperling  bosatte  sig  ved  sin  Ankomst 
fra  Norge  i  Jærnløse  (nærved  Holbæk),  hvor  hans  Hustrus 
Slægt  havde  en  Ejendom.  At  Eleonona  Christine  raadede 
Sperling  til  at  flytte  Børnene  til  Hovedstaden,  fortæller  han 
i  sin  Selvbiografi  (Birket  Smiths  Udgave,  S.  79). 

Side  13,  Lin.  17.  Transfusion,  Indsprøjtning  af  Blod 
fra  det  ene  Menneske  i  det  andets  Aarer. 

Side  14,  Lin.  16.  qvindligt;  saaledes  skriver  Oeh- 
lenschlåger  næsten  altid  dette  Ord,  ogsaa  i  Prosa. 

Side  14,  Lin.  17-18.  Berøv  ei  .  .  .  Violens  Blad 
sin  Skiønhed  og  sin  Duft  i  Stedet  for  . . .  dets  Skiøn- 
hed  og  dets  Duft.  Denne  nu  forældede  Brug  af  Refleks- 
ivet findes  oftere  hos  Oehlenschlåger. 

Side  14,  Lin.  7f.  n.  Der  Taus  end!  Denne  tyske  Ed 
skal  vel  minde  om  Hamborgeren  Sperlings  Herkomst. 

Side  14,  Lin.  6  f.  n.  alle  mine  S  ie  ben  s  ae  her  (Tysk), 
alle  mine  Pakkenelliker. 

Side  15,  Lin.  8  f.  n.  suh  rosa  (Latin),  i  Fortrolighed, 
under  fire  Øjne. 

Side  16,  Lin.  3.  decontenancere,  bringe  ud  af 
Fatning. 

Side  16,  Lin.  8.    Etiquette,  Hofskik. 

Side  17,  Lin.  16.    qua  (Latin),  som,  i  Egenskab  af. 

Side  17,  Lin.  9  f.  n.  før  det  forbydes  mig  —  at 
køre  ind. 

Side  18,  Lin.  3.  Mon  cher  amiy  å  revoir  (Fransk),  min 
kære  Ven,  paa  Gensyn. 

Side  18,  Lin.  13.  Allhier  agirt  der  Pickelhering, 
nu  kommer  Narren. 

Side  20,  Lin.  5.  nobliteert,  nobili teret,  adlet ;  sammen- 
lign Anm.  til  5te  Bind,  S.  99,  L.  14  f.  n. 

Side  21,  Lin.  4-7.    Her  sigtes  til  de  bekendte  plattyske 

Rimlinier,  hvori  Valdemar  Atterdag  som  Svar  paa  de  77 
Hansestæders  Krigserklæringer  sammenligner  dem  med  lige 
saa  mange  Gæs. 

Side  22,  Lin.  6.  Og  giøre  Regnskab,  d.  e.  at  (for  at) 
gøre  Regnskab. 

Side  23,  Lin.  7  og4  f.  n.  Pareerne  vare  hos  Romerne 
Skæbnens  Gudinder:  Clotho  spandt  Traaden,  Lachesis 
bestemte  dens  Længde,  og  Atropos  klippede  den  over. 

Side  24,  Lin.  6  f.  n.  Det  lader  sig  vel  næppe  med  Sik- 
kerhed afgøre,  om  dermed  den  herlige  Christina  menes 
Eleonora  Christine  eller  Sverrigs  regerende  Dronning  Chri- 
stina, for  hvem  Ulfeld  i  det  følgende  (S.  101,  L.  15  og  flg.) 
udtaler  sin  Beundring,  men  med  hvem  han  paa  dette  Tids- 
punkt næppe  kunde  have  tænkt  paa  at  drage  bort. 

Side  25,  Lin.  4.  Bremens  Erkebisp.  Frederik  den 
Tredje,  som  havde  en  ældre  Broder,  var  i  sin  Ungdom 
bleven  holdt  til  Studeringer  og  23  Aar  gammel  udnævnt  til 
Ærkebiskop  i  Bremen,  men  senere  efter  sin  Broders  Død 
valgt  til  Kristian  den  Fjerdes  Efterfølger. 

Side  25,  Lin.  16.    Karm  (forældet),  Vogn. 

Side  26,  Lin.  1-2.  Denne  Gift  skal  være  fiin.  Med 
fiin  menes  vel:  af  en  særegen  stilfærdig  Virkemaade. 
Manuskriptet  har  først  haft  stærk. 

Side  31,  Lin.  6-9.  Her  sigtes  uden  Tvivl  til  Sagnet  om 
Bruden  fra  Rørvig  (se  Thieles  Danmarks  Folkesagn,  I, 
1843,  S.  194). 

Side  31,  Lin.  11  og  flg.  Til  Høiby  (i  Odsherred)  knyt- 
tede sig  Sagnet  om  Hr.  Ebbes  Døtre  (Se  Abrahamson, 
Nyerup  og  Rahbeks  Udvalgte  Viser  fra  Middelalderen, 
II,  1812,  S.  273-283). 

Side  33,  Lin.  4.  Grækernes  Skovgud  Pan  indgød  Men- 
neskene baade  Tillid  og  en  stærk  uforklarlig  Frygt. 

Side  33,  Lin.  6.  Som  af  Naturen  skienktes  Phan- 
tasie.  Om  denne  Konstruktion  sammenlign  Anm.  til  8de 
Bind,  S.  195,  L.  12-11  f.  n.  og  til  6te  Bind,  S.  12,  L.  13  f.  n. 

Side  35,  Lin.  5.  Forgietmigei,  Forglemmigej,  af  det 
gamle  Ord  at  forgætte,  glemme.  Formen  Migeif orgiet 
forekommer  i  7de  Bind,  S.  64,  Lin.  9. 

Side  37,  Lin.  9f.  n.  Bel-Etagen,  den  fineste  Etage  i 
et  Hus,  sædvanlig  første  Sal. 

Side  38,  Lin.  15.    Dissonants,  Mislyd. 

Side  39  Lin.  6  f.  n.  I  Højby  Sogn  nær  ved  den  nu  ud- 
tørrede Højby  Sø  findes  et  Voldsted  Borrebakken  eller  Store- 
borg, ogsaa  kaldet  Borret  eller  Burø,  som  efter  Sagnet 
skal  have  været  Hr.  Ebbes  Borg.  Efter  Slutningen  af  det 
14de  Aarhundrede  har  man  ingen  historiske   Efterretninger 

om  en  Hovedgaard  i  Højby.  (Meddelt  af  Hr.  cand.  mag.  H. 
Weitemeyer.) 

Side  41,  Lin.  13.    Paternoster  (Latin),  Fadervor. 

Side  43;  Lin.  9-10.  Amor  eller  Cup  i  do,  Kærligheds- 
guden hos  Romerne. 

Side  44,  Lin.  13.  Venus,  Kærlighedsgudinden ;  Diana^ 
Jagtens  Gudinde  hos  Romerne. 

Side  47,  Lin.  10  f.  n.  Fricorporal,  et  Slags  Kadet 
ved  Landarmeen. 

Side  47,  Lin.  If.  n.    Fortification,  Befæstningskunst 

Side  48,  Lin.  9.   superklog,  alt  for  klog,  indbildt  klog. 

Side  51,  Lin.  9-10.  Aphrodite,  hos  Grækerne  den 
samme  som  Venus  hos  Romerne,  fødtes  af  Havets  Skum. 

Side  53,  Lin.  3.  Polerer,  omtrent  det  samme  som 
Mestersvend;  sammenlign  Anm.  til  1ste  Bind,  S.  221,  L.15-16. 

Side  54,  Lin.  14.  in  hona  caritate  (Latin),  i  skøn 
Enighed. 

Side  54,  Lin.  3  f.  n.    Se  Baldur  hiin  Gode. 

Side  65,  Lin.  6-6  f.  n.  en  Valkyrie  ...  trave steert, 
en  af  Valhals  Kampmøer  i  Forklædning. 

Side  59,  Lin.  11.    Odel sm and,  fri  Selvejer. 

Side  60,  Lin.  14.  Jeg  beiler  om  din  Haand.  Al- 
mindelig Sprogbrug  vilde  fordre  ...  til  din  Haand;  sam- 
menlign Anm.  til  3dje  Bind,  S.  36,  L.  11. 

Side  60,  Lin.  16-15 f.  n.  Roturierog  P ar venu (Fransk), 
Plebejer  og  Lykkeridder. 

Side  64,  Lin.  2.    satirisk,  spotsk,  bidende. 

Side  69,  Lin.  6.  Da  var  det  ude  med  os,  d.  e.  .  .  . 
ude  mellem  os.  Ligeledes  i  1ste  Handling  af  De  italien- 
ske Røvere:  »forbi  med  os«;  se  ogsaa  Poul  Møllers 
Hans  og  Trine:  »Hans  kan  se  sig  om  en  Anden,  thi  med 
os  er  det  forbi«. 

Side  69,  Lin.  11  f.  n.    profanerede,  vanhelligede. 

Side  70,  Lin.  16.  Herskerinde  hedder  paa  Fransk 
Maitresse. 

Side  70,  Lin.  2-1  f.  n.  Her  sigtes  til  den  gamle  engelske 
Folkevise  The  Nuthrown  Maid,  som  ogsaa  omtales  i  2den 
Akt  af  Enk  og  Abel.  Af  begge  de.  Steder,  hvor  Oehlenschlå- 
ger  hentyder  til  denne  Vise,  fremgaar  det,  at  han  ikke  husker 
dens  Indhold  rigtig  (sammenlign  Anm.  til  6te  Bind,  S.  224, 
L.  12-13). 

Side  77,  Lin.  2-1  f.  n.  I  Shakespeares  Tragedie  møder 
Feltherren  Macbeth  paa  Heden  tre  Hekse,  der  hidse  hans 
Ærgerrighed  til  Ugerninger,  som  styrte  ham  i  Fordærvelse. 

Side  79,  Lin.  6-4  f.n.  Al  ces  te,  gift  med  den  thessaliske 
Konge  Admetos,  hengav  sit  Liv  for  at  frelse  sin  Mands,  men 
blev  af  Herakles  ført  tilbage  fra  Underverdenen. 

Side  81,  Lin.  12.  I  Ordet  Mundsveir  lægger  Oeh- 
lenschlåger  altid  Tonen  paa  sidste  Stavelse;  sammenlign 
8de  Bind,  S.  231,  L.  12  f.  n. 

Side  83,  Lin.  5.  Spindevæven,  d.  e.  Edderkoppen, 
som  Oehlenschlåger  oftere  kalder  Spindelvæven  eller  Spinde- 
væven; sammenlign  Anm.  til  1ste  Bind,  S.  72,  L.  20. 

Side  89,  Lin.  16  f.  n.  skiules,  skjule  dig;  se  Anm.  til 
8de  Bind,  S.  152,  L.  15  f.  n. 

Side  90,  Lin,  9.  At  koge  Seid  var  i  den  nordiske 
Oldtid  en  Form  for  Trolddom. 

Side  92,  Lin.  6  f.  n.  The  mi  s.  Retfærdighedens  Gudinde 
hos  Grækerne  og  Romerne. 

Side 93,  Lin. 5  f.  n.  Mexicaner  og  Carthager.  Slige 
Folkenavnes  Flertal  dannes  nu  ved  Tilføjelse  af  et  e; 
sammenlign  Anm.  til  8de  Bind,  S.  172,  L.  3  f.  n. 

Side  96,  Lin.  11  f.  n.  D'Avaux,  fransk  Statsmand; 
Oxenstierna,  svensk  Statsmand;  La  Thuillerie,  fransk 
Gesandt. 

Side  96,  Lin.  7f.  n.  Narcis  sus  var  efter  græsk-romersk 
Mytologi  en  udmærket  skøn  Yngling,  der  forelskede  sig  i 
sit  eget  Spejlbillede  og  døde  af  Længsel  derefter. 

Side  99,  Lin.  9.  Fronden  kaldtes  det  Parti  i  Frankrig, 
som  under  Ludvig  den  Fjortendes  Mindreaarighed  dannede 
en  Opposition  mod  Hoffet  og  den  mægtige  Mazarin.  — De 
fanatiske  Puritanere  havde  paa  Ulfeids  Tid  Magten  i 
England. 

Side  101,  Lin.  16-12  f.  n.  Christina,  Sverrigs  regerende 
Dronning,  Datter  af  Gustav  Adolf. 

Side  102,  Lin.  6.  Skiermer  i  Stedet  for  Skierme; 
saaledes  ogsaa  i  det  følgende  (S.  124,  Lin.  7  f.  n.)  Sumper. 
Oehlenschlåger  havde  Tilbøjelighed  til  at  bruge  saadanne 
Flertalsformer;  se  Anm.  til  7de  Bind,  S.  240,  L.  15. 

Side  103,  Lin.  7f.  n.    insultere,  fornærme. 

Side  105,  Lin  7  f.  n.    lavere,  krydse. 

Side  108,  Lin.  5.    Conduite  (Fransk),  Omtanke. 

Side  114,  Lin.  13.  Frimester,  en  Haandværksmester, 
som  ikke  hører  til  Lavet  og  derfor  ikke  maa  holde  Svende. 

Side  118,  Lin.  5.  Giødskebænken,  Mistbænken.  I 
4de  Sang  af  Hrolf  Krake  staar:  Giødningbsbnk. 

Side  123,  Lin.  5f. n.  Galiot  (egentlig  en  lille  Galej), 
et  Slags  Krigsfartøj. 

Side  124,  Lin.  2.  Jyder  bruges  her  haanligt  om  Danske 
i  Almindelighed. 

Side  128,  Lin.  16  f.  n.  din  Hovmod.  Om  dette  Ords 
Køn  se  Anm.  til  1ste  Bind,  S.  73,  L.  9  f.  n. 

Side  129,  Lin.  15-12  f.  n.    Ulfeids  Palads  i  København 

laa  paa  det  nuværende  Graabrødretorv,  hvorfra  Skamstøtten 
først  1840  blev  fjærnet. 

Side  129,  Lin.  11-6  f.  n.     Sammenlign  Oehlenschlågers 
Romance  fra  1819:    Den  selsomme  Jordefærd. 


Landet  fundet  og  forsvundet  er  skrevet  i  Paris  i  Slut- 
ningen af  1844  eller  i  Begyndelsen  af  1845,  udkom  i  Decem- 
ber 1846  og  blev  første  Gang  opført  den  17de  Maj  1846,  sidst 
opført  den  28de  November  samme  Aar,  i  alt  7  Gange.  Under 
Navn  af  De  to  Armringe  blev  Stykkets  første  Akt  opført 
første  Gang  den  17de  Maj  1865,  sidst  opført  den  30te  Novem- 
ber 1895,  i  alt  16  Gange.  Digteren  optog  1849  dette  »Helte- 
spil« imellem  sine  Tragedier. 


Side  183,  Lin.  10  f.  n.  Biergets  Tryllenaal,  d.  e. 
Kompasset. 

Side  134,  Lin.  3.  Heimskringla  (Islandsk),  Jordens 
Kreds. 

Side  134,  Lin.  6-7.  vor  Bedrift  har  Mimers  Børn 
i  Kilden  læst  o.  s.  v.,  d.  e.  den  nordiske  Oldtids  Bedrifter 
have  Nutidens  Videnskabsmænd  som  den  vise  Mimers 
Efterkommere  set  afspejlede  i  Kundskabskildens  Vover  (Mimer 
ejede  jo  en  Kilde  eller  Brønd,  hvori  Kløgt  var  gemtj  og  frem- 
draget for  Verden.  Hvad  Fortidens  Norne  eller  Sfcæbnegud- 
inde  (Ur  dur)  havde  for  Øje,  forkynder  Nutidens  (Var  an  di), 
og  det  vil  den  tredje  Søster,  Fremtidens  Norne  (S kuld), 
haandhæve  efter  Fortjeneste. 

Side  134,  Lin.  12.    Diis,  Disa,  Gudinde. 

Side  135,  Lin.  10  f.  n.  Vøluspa,  Vølvens  Spaadoro, 
Indledningsdigtet  i  den  ældre  Edda. 

Side  186,  Lin.  8.    Bøiffde,  Bygde,  beboede  Omegn. 

Side  136,  Lin.  11.   Vidførle  (Islandsk),  den  vidtberejste. 

Side  136,  Lin.  12.    Sikilei,  Sicilien. 

Side  137,  Lin.  8.  Giest  Blindel  taler  Gaader  du? 
Ifølge  Hervørs  og  Hejdreks  Saga  overvandt  Odin  i  Gest 
hin  Blindes  Skikkelse  Kong  Hejdrek  i  Gaadekamp. 

Side  137,  Lin.  13  f.  n.    værpe  (forældet),  kaste. 

Side  137,  Lin.  4-1  f.  n.  Se  Heltedigtet  Hrolf  Krake. 
6te  Sang. 

Side  189,  Lin.  2.    Velskland,  Italien. 

Side  139,  Lin.  12.  Med  Adelstein  maa  menes  Hakon 
Adelstensfostre. 

Side  139,  Lin.  16.    Harald,  d.  e,  Harald  Haarfager. 

Side  140,  Lin.  1  f.  n.  til  Side  141,  Lin.  1.    Om  Erik  den 

Rødes  ondskabsfulde  Datter  Freidis,  som  i  Begyndelsen  af 
det  Ilte  Aarhundrede  ved  sine  Rænker  forstyrrede  de  gamle 
Nordboers  vigtigste  Nybygd  i  Nordamerika,  kan  læses  i  Rafns 
Antiquitates  Americanæ,  1837,  S.  66-73;  eller  i  Hauchs 
Fortælling  om  Haldor,  19de  til  24de  Kapitel. 

Side  141,  Lin.  3-1  f.  n.  Fens  al,  Frejas  Bolig.  — 
Gimle,  de  saliges  Bolig  efter  Ragnarok,  —  Jotunheim, 
Jætternes  Hjem. 

Side  142,  Lin.  11.    Atter  fart,  gentagen  Fart,  ny  Rejse. 

Side  143,  Lin.  2-3.    Se  Ude  Sang  i  Nordens  Guder. 

Side  145,  Lin.  3.    paa  Viking,  paa  Vikingstog. 

Side  145,  Lin.  11.    lo  ved  (forældet),  elskede. 

Side  145,  Lin.  15  f.  n.  Det  forældede  Mundgodt  be- 
tydede 01;  hvad  Oehlenschlåger  mener  med  det,  er  ikke  helt 
klart,  maaske  dog  Mjød  (se  nedenfor,  S.  148,  L.  13). 

Side  148,  Lin.  11  f.  n.  Skrællinger.  Dette  Navn  gav 
Nordboerne  de  Folk,  de  traf  i  Vinland  (Nordamerika). 

Side  152,  Lin.  5.  Naar  Thuride,  som  selv  er  paa  Island, 
kalder  det  denne  fierne  0,  maa  det  vel  være  Digteren,  som 
her  taler  ud  af  sin  opdigtede  Persons  Mund;  sammenlign 
Amn.  til  8de  Bind  S.  220,  L.  14. 

Side  163,  Lin.  3.  sæl  (forældet  undtagen  i  Sammen- 
sætninger), lyksalig. 

Side  158,  Lin.  3  f.  n.  din  Hø  imod.  Om  dette  Ords 
Køn  se  Anm.  til  1ste  Bind,  S.  73,  L.  9  f.  n. 

Side  159,  Lin.  3  f.  n.  tag  til  Q vinde,  d.  e.  tag  til 
Hustru  (efter  forældet  Sprogbrug). 

Side  161,  Lin.  10  f.  n.  Askurs  Børn,  Mennesker.  De 
første  Mennesker  hed  Askur  og  Embla. 

Side  161,  Lin.  9  f.  n.  Orme,  Slanger  (efter  forældet 
Sprogbrug). 

Side  161,  Lin.  5  f.  n.  Tordenvognen  var  forspændt  med 
to  Bukke.    Verbet  gnistre  er  her  brugt  transitivt. 

Side  161,  Lin.  4  f.  n.    Ran,  Ægirs  bistre  Hustru. 

Side  163,  Lin.  7.    Blaaland,  Afrika. 

Side  169,  Lin.  1  f.  n.    Saxerne,  Tyskerne. 

Side  174,  Lin.  1  og  2.  Blodsteen,  Offersten;  blote,  ofre. 

Side  176,  Lin.  6  f.  n.    Niørfasund,  Gibraltarstrædet. 

Side  176,  Lin. 6 f.  n.  en  Velsk,  en  Italiener;  en  Valsk, 
en  fra  Valland,  Normandiet. 

Side  177,  Lin.  9.  Norrænasprog,  det  gamle  Nordens 
Fællessprog,  den  danske  Tunge. 

Side  182,  Lin.  4.  den  vil  jeg  atter  skienke  ham, 
d.  e.  den  vil  jeg  skænke  ham  til  Gengæld  (ikke:  den  vil  jeg 
give  ham  tilbage). 

Side  184,  Lin.  10  f.  n.    Sesvarne,  Frejas  Sal. 

Amletb  er  forfattet  i  Begyndelsen  af  Aaret  1846,  blev 
første  Gang  opført  den  14de  November  samme  Aar  og  udkom 
straks  efter.  Sidst  opførtes  Stykket  den  5te  Oktober  1848,  i 
alt  9  Gange. 


Side  188,  Lin.  8.    Hirdmænd,  Hofmænd. 

Side  188,  Lin.  11.    Offergode,  Offerpræst. 

Side  190,  Lin.  9  f.  n.  Niord,  Vindenes  Gud.  -  Vala- 
skialf,  en  Borg  i  Asgaard. 

Side  193,  Lin.  11  f.  n.    Ræ grime,  Maske. 

Side  195,  Lin.  8  f.  n.  Jordbeg  er  Asfalt;  men  Oeh- 
lenschlåger  mener  vel  blot  tillukker  min  Mund  med 
Jord  saa  fast,  som  om  den  var  forseglet  med  Beg. 

Side  199,  Lin.  5  f.  n.  Harnisklarven,  Hamiskskik- 
kelsen;  se  Anm.  til  6te  Bind,  S.  221,  L.  2  f.  n. 

Side  201,  Lin.  13.  hiemsøger  staar  her  i  den  for- 
ældede Betydning  besøger;  sammenlign  2det  Bind,  S.  207, 
L.  5  f.  n. 

Side  202,  Lin.  1  f.  n.    Hird  (forældet),  Hofstat. 

Side  204,  Lin.  1.  Askurs  Slægt;  se  ovenfor,  Anm.  til 
S.  161,  L.  10  f.  n. 

Side  204,  Lin.  12  f.  n.    Noatun,  Niprds  Bolig. 

Side  204,  Lin.  6  f.  n.  Blaaland;  se  ovenfor,  Anm.  til 
S.  163,  L.  7. 

Side  205,  Lin.  1.  Frei,  Freja;  sammenlign  Anm.  til 
4de  Bind,  S.  109,  Lin.  2  og  S.  180,  L.  14. 

Side  212,  Lin.  15.  At  Maanen  er  den  Siofna  blid, 
som  .  .  .,  d.  e.  den  blide  Siofna  ...  —  Siofna  var  en  af 
Frejas  Møer. 

Side  212,  Lin.  8  f.  n.  Valkyrierne,  Kampmøerne  i 
Valhal. 

Side  212,  Lin.  5-3  f.  n.  Helten  Sigurd  dræbte  den  til 
Drage  forvandlede  Fofner  paa  Gnitahede.  —  forøde  (for- 
ældet), tilintetgøre. 

Side  212,  Lin.  1  f.  n.    døde  (forældet),  dræbe. 

Side 213,  Lin.  1.  Berøve  Dragen  ei  sit  Guld  i  Stedet 
for  .  .  .  dens  Guld.  Denne  forældede  Sprogbrug  forekom- 
mer oftere  hos  Oehlenschlåger. 

Side  213,  Lin.  14  f.  n,    din  Vid,  dit  Vid,  din  Forstand. 

Side  214,  Lin.  7.    Bras  (forældet),  Brystsmykke. 

Side  217,  Lin.  10  f.  n.    bl  ind  te,  forblindede,  blændede. 

Side  218,  Lin.  7.  Asa-Loke  avlede  med  Jættekvinden 
Angerbod  Uhyrerne  Midgaardsormen,  Fenrisulven  og  Hel. 
Det  forældede  Slegfred  betyder  Frille. 

Side  218,  Lin.  9.    Fylgier,  Skytsaander. 

Side  218,  Lin.  9  f.  n.  Orm;  se  ovenfor,  Anm.  til  S.  161, 
L.  9  f.  n. 

Side  219,  Lin.  14-21.    Se  4de  Sang  i  Nordens  Guder. 
Side  221,  Lin.  10.     Galdren,   Trolddom,   som   øvedes 
ved  Hjælp  af  Tryllesange  og  Formularer. 
Side  222,  Lin.  9.    syde  (forældet),  koge. 
Side  222,  Lin.  11.    Bane,  Banemand. 
Side 222,  Lin. 8-5f. n.   Skatten  jeg  erhverve d  for  at 

give  tilbage  Fieldet,  d.  e give  den  tilbage  til  Fjeldet. 

Side  226,  Lin.  1.    hugprud  (forældet),  højsindet,  ædel. 
Side  226,  Lin.  12.    vog.   Datid  af  det  forældede  veje, 
dræbe,  fælde. 

Side  226,  Lin.  6-5  f.  n.  Hentydning  til  Brorsons  bekendte 
Psalmevers: 

Gik  alle  Konger  frem  i  Rad 
I  deres  Magt  og  Vælde, 
De  mægted  ej  det  mindste  Blad 
Åt  sætte  paa  en  Nælde. 

Side  227,  Lin.  Bf.  n.  Nastrond  (Naastrand,  d.  e.  Lig- 
kysten), et  slangefyldt  Straffested  i  Niflheim. 

Side  228,  Lin.  15.    længe,  d.  e.  for  længe  siden. 

Side  228,  Lin.  9  f.  n.  Larve,  Maske,  Skikkelse;  se 
ovenfor.  Anm.  til  S.  199,  L.  5  f.  n.  Ordet  kommer  flere  Gange 
igen  i  det  følgende. 

Side  232,  Lin.  9.    paltug  (forældet),  pjaltet. 

Side  283,  Lin.  2  f.  n.  et  usselt  Bænkehalm.  Oeh- 
lenschlåger  bruger  undertiden  et  Halm  i  Stedet  for  et 
Straa;  sammenlign  Anm.  til  1ste  Bind,  S.  52,  L.  12  f.  n. 

Side  234,  Lin.  7f.  n.    bedre  stort,  stort  bedre. 

Side  236,  Lin.  12.    Freier,  Frugtbarhedens  Gud. 

Side  239,  Lin.  7.  denne  Vanvid;  sammenlign  ovenfor 
S.  213,  Lin.  14  f.  n.    din  Vid. 

Side  240,  Lin.  16  f.  n.  opdaget  staar  her  i  den  for- 
ældede Betydning  aabenbaret. 

Side  240,  Lin.  3  f.  n.  Mimer,  som  i  de  mytologiske 
Kilder  er  en  uklar  Skikkelse,  er  hos  Oehlenschlager  en  Gud, 
som  repræsenterer  Visdom  og  Kløgt. 

Side  241,  Lin.  14  f.  n.  vinder,  (firer;  her  vel  blot  for 
bringer. 

Side  242,  Lin.  1  f.  n.    Mær  kismand.  Bannerfører. 

Side  246,  Lin,  15  f.  n.  Til  Helheim  kom  de  afdøde,  som 
ikke  vare  faldne  i  Kamp;  se  3dje  Sang  i  Nordens  Guder. 

Side  246,  Lin.  11  f.  n.  d  røve  lige  (forældet),  bedrøve- 
lice   sørselise. 

Side  246,  Lin.  10  og  9  f.  n.  Om  Ragnarok  og  Gimle 
se  den  sidste  Sang  i  Nordens  Guder. 

Oehlenschlager.    IX.  26 

Side  247,  Lin.  7  f.  n.  Om  Mundgodt  se  ovenfor,  Ånm. 
til  S.  145,  L.  15  f.  n. 

Side  248,  Lin.  2  f,  n.  Om  val  sk  se  ovenfor,  Anm.  til 
S.  176,  Lin.  5  f.  n. 

Side  254,  Lin.  10  f.  n.  Binderuner  eller  Samstavs- 
runer  kaldtes  saadanne,  paa  hvilke  flere  Bogstaver  bleve  for- 
enede til  sammensatte  Tegn. 

Side  260,  Lin.  3.  ride  Hagbarths  Hest,  d.  e.  blive  hængt 

Side  260,  Lin.  15  f.  n.  Ildgierningsmand,  Ugernings- 
mand,  Misdæder. 

Side  260,  Lin.  2  f.  n.  Ifølge  Saxe  (i  5te  Bog)  bestemte, 
Frode  Fredegode  at  »Tyv  skulde  nagles  til  Galgen  med  Jæm- 
spiger  gennem  Senerne,  og  en  Ulv  skulde  hænges  ved  Siden 
af  ham,  for  at  det  kunde  ses,  at  et  slet  Menneske  var  at 
regne  lig  med  et  vildt  Udyr,  idet  de  led  samme  Straf« 
(Winkel  Horns  Oversættelse,  I,  S.  193). 

Side  261,  Lin.  11-13.  I  Grikland,  siger  man,  to 
Brødre  osv.,  Castor  og  PoUux,  Stjærnebilledet  Tvillingerne. 

Side  261,  Lin.  15-14  f.  n.  Se  næstsidste  Sang  i  Helte- 
digtet Regnar  Lodbrok. 

Side  262,  Lin.  18  f.  n.    Atterkomst,  Tilbagekomst. 

Side  262,  Lin.  1  f.  n.  Om  Ordet  skriinlagt  se  Anm. 
til  2det  Bind,  S.  154,  L.  2  f.  n. 

Side  263,  Lin.  3.  Den  danske  Viking  Has  ting  indtog  i 
det  niende  Aarhundrede  Byen  Luna  i  Norditalien  ved  den 
samme  List,  som  her  foreslaas  Amleth. 

Side  267,  Lin.  4.  Gløder  .  .  .  ulme  mine  Følelser, 
d.  e.  som  Gløder  ulme  mine  Følelser. 

Side  267,  Lin.  6-5.  f.  n.  Freia  ...  ei  vil  taale  Ran 
af  sine  Børn  hos  Hel,  d.  e.  Freja  vil  ikke  taale,  athendes 
Børn,  de  elskende,  ranes  og  hensættes  hos  Hel  i  dennes 
Rige  Helheim. 

Side  268,  Lin.  8.    Hermod,  Gudernes  Sendebud. 

Side  270,  Lin.  9  f.  n.  blinde;  se  ovenfor,  Anm.  til  S. 
217,  Lin.  10  f.  n. 

Side  274,  Lin.  7.  Oehlenschlager  fortæller  i  Slutningen 
af  Vaulundurs  Saga,  at  den  kunstfærdige  Smed  efter 
Døden  blev  anset  for  en  Gud, 


Kiartan  og  Gudrun,  som  er  skrevet  inden  Midten  af  Aaret 
1847,  blev  første  Gang  opført  den  13de  Oktober  1848  og  ud- 
kom straks  derefter.  Sidst  opførtes  Stykket  den  7de  Marts 
1881,  i  alt  18  Gange.  

Side  276,  Lin.  4.   H  i  a  r  d  a  r  h  o  1 1 ,  en  Gaard  i  Vesterlandet. 
Side  277,  Lin.  6.    Om  Thors  Fiskeri  se  8de  og  9dc 

Sang  af  Nordens  Ouder;  om  BalduTS  Død  kan  læses  i 
Baldur  hiin  Gode.  • 

Side  278,  Lin.  2.  Skurdgud^r  (I&laUdskj,  udskaarne 
Gudebilleder. 

Side  278,  Lin.  2  f .  n.  Va« lun  dur  repræsenterer  Kunst-< 
færdigheden;  hans  Optagelse  i  Valhal  er  Digtning  af  Oeh- 
lenschlager  (se  ovenfor,  Anm.  til  S.  274,  Lin.  7j.  —  Bragi, 
Digtekunstens  •  Gud. 

Side  279,  Lin.  15-16.  I  Laxdæla  Saga  (Kapitel  29)  siger 
Olaf  Paa  til  sin  Broder  Thorleik  efter  at  have  tilbudt  at 
opfostre  hans  Søn:  ».  .  .  og  den  bliver  stedse  kaldet  mindre 
Mand,  som  fostrer  andens  Barn.«  Det  samme  omtales  flere 
Steder  i  Sagaerne. 

Side  280,  Lin.  1  f.  n.     Thormaaned,  Marts. 

Side  282,  Lin.  12.  Underfund.  Denne  forældede  Form 
for  Ordet  Underfundighed  kommer  nogle  Gange  igen  i 
det  følgende. 

Side  282,  Lin.  2-1  f.  n.  Bragis  Hustru  Ydun  gemte  de 
Æbler,  hvis  Saft  gav  Guderne' evig  Ungdom,  i  sin  Æske  — 
eller  efter  Oehlenschlager  i  et  Guldkar  med  en  mystisk  Ind- 
skrift; Se  13de  Sang  af  Nordens  Guder. 

Side  283,  Lin.  15-13  f.  n.  Den  gamle  nordiske  Poesi 
bmgte  i  Almindelighed  ikke  Enderim,  men  hyppigst  kun 
Bogstavrim,  som  i  sin  mest  regelmæssige  Form  bestaarderi, 
at  i  to  paa  hinanden  følgende  Verslinier  tre  betonede  Sta- 
velser begynde  enten  med  samme  Med  lyd  eller  med  Selv- 
lyde. Oehlenschlager  anvender  ofte  Bogstavrim,  ogsaa  i 
Forbindelse  med  Enderim;  sé  f.  Eks.  Digtet  Harald  Hilde- 
tand fra  1810.- 

Side  284,  Lin.  15  f.  n.  Thrønder,  Folkene  fra  Trond- 
hjem  og  Landet  deromkring. 

Side  285,  Lin.  1-2.  Hø  i  lagt,  lagt  i  Gravhøjen,  begravet. 
—  Det  var  almindeligt  at  lægge  Guld  og  Kostbarheder  i 
Graven  med  den  døde.  »Ofte  blev  den  døde  nedlagt  i  sit 
Skib  eller  i  en  Baad«  (se  Keysers  Nordmændenes  pri- 
vate Liv  i  Oldtiden,  Christiania,  1867,  S.  128). 

Side  289,  Lin.  2.  Om  Mundgodt  se  ovenfor,  Anm.  til 
S.  145,  L.  15  f.  n.  . 

Side  290,  Lin.  8  f.  n.    Myten  om  Gefion,  som  pløjede  Sjæl-  . 
land  l«st  fra  Sverrigs  Jord  og  drog  det  hen  til  dets  Sted  i 
Havet,  besynges  af  Oehlenschlager  saavel  i  en  n)eget  tidlig 
Romance  som  senere  i  20de  Sang  af  Nordens  Guder. 

Side  291,  Lin.  1-2.  ogsaa  den,  som  virker  i  sin 
Samtid  stærk,  er  Fremtids  Kæmpe.  Schiller  siger  i 
en  Prolog  til  W  al  lenstein  1798:  »Wer  den  Besten  seiner 
Zeit  genug  gethan,  der  hat  gelebt  flir  alle  Zeiten«. 

Side  292,  Lin.  5f.  n.     den   halte   Smed,   Vaulundur^ 

26*     . 

hvis  Ankelsener  Kong  Nidudr  havde  ladet  overskære;  se 
Vaulundurs  Saga. 

Side  293,  Lin.  4.  I  Nordens  Guder  og  i  Prologen 
Ewalds  Minde,  1831,  kaldes  Frejas  Mand  ligesom  i  de 
mytologiske  Kilder  O  dur,  men  i  Erik  Glipping  ligesom 
her  Ødur. 

Side  294,  Lin.  3. .  Om  Halgerde,  Nial  og  Gunnar 
kan  læses  i  Njals  Saga  i  3c[je  Bind  af  N.  M.  Petersens 
Islændernes  Færd,  1841. 

Side 294,  Lin. 6  f.  n.  Thorgerdur  Horgahrud,  enkri- 
gersk  norsk  Lokalgudinde;  se  2det  Bind,  Ånm.  til  S.  107, L.  5. 

Side  299,  Lin.  3.  I  ældre  Dansk  hetydede  Beile  en 
Bejler.   Oehlenschlåger  tillægger  det  Betydningen  Fæstemø. 

Side  300,  Lin.  8-9.  »Giftermaal  betragtedes  som  et  Køb, 
en  Handel  imellem  Brudgommen  og  Brudens  nærmeste 
Frænder;  heraf  ogsaa  Udtrykket  Bryllup,  som  egentlie  be- 
tyder Brudkøb«  (N.  M.  Petersen  i  en  Anm.  til  hans  Over- 
sættelse af  Njals  Saga). 

Side  300,  Lin.  12  f.  n.  elsker  du  mig  da  igien,  nærer 
du  da  Genkærlighed  til  mig. 

Side  301,  Lin.  10.  troloves,  trolover  mig;  sammenlign 
Anm.  til  8de  Bind,  S.  152,  L.  15  f.  n. 

Side  302,  Lin.  8.  Ved  Nidelvens  Udløb  anlagde  Olaf 
Tryggvason  Byen  Nidaros(Trondhjem);  se  nedenfor,  S.  305,  L.  6. 

Side  305,  L.  6.  blot  ei  i  Stedet  for  ei  blot;  se  neden- 
for, S.  325,  L.  4-3  f.  n.,  og  sammenlign  8de  Bind,  Anm.  til 
S.  229,  L.  4. 

Side  308,  Lin.  12.    til  des,  til  da,  saa  længe. 

Side  309,  Lin.  5.  det  ærgrer  dig,  d.  e.  det  ærgrer 
dig,  at  hun  har  disse  Fagter, 

Side  311,  Lin.  4  f.  n.    Maag,  Slægtning. 

Side  312,  Lin.  7  f.  n.    thrøndske,  trondhjemske. 

Side  315,  Lin.  If.  n.  Frostething  var  Tinget  for  det 
nordlige  Norge. 

Side  316,  Lin.  4  f.  n.  Om  Blodsten  se  ovenfor,  Anm. 
til  S.  174,  L.  1. 

Side  317,  Lin.  5-7.    Se  4de  Akt  af  Hakon  JarL 

Side 317, Lin.  11.  Throndelag,  Landet  omkring  Trond- 
hjem. 

Side  317,  Lin.  15.  Om  Goden  se  ovenfor,  Anm.  til  S. 
188,  L.  11. 

Side  317,  Lin.  16-15  f.  n.  Paa  to  Steder  i. Digtet  Helge 
fremstilles  det  som  en  Forret  for  Skjoldunger  at  ride  bort 
fra  Jordlivet  paa  Slejpner;  her  omtales  den  samme  Bortfart 
som  den,  alle  Asadyrkere  ventede.  Om  intet  af  dette  melde 
Eddaerne  noget;  i  dem  fortælles  kun  om  Hermods  Laan  af 
Slejpner  til  Helfarten  efter  Balders  Død  (se  Baldur  hiin 
Gode). 

Side  317,  Lin.  5  f.  n.  Galten  Sæhrimners  bestandig 
paa  ny  udvoksende  Kød  var  Heltenes  Spise  i  Valhal. 

Side  317,  Lin.  4f.  n.    Einheriar,  Valhalskæjmper. 

Side  318,  Lin.  16  f.  n.  Særker.  Oehlenschlåger  havde 
Tilbøjelighed  til  at  bruge  saadanne  Flertalsformer ;  se  Anm. 
til  7de  Bind,  S.  240,  L.  15. 

Side  319,  Lin.  4  f.  n.  megen  Egensind.  Om  dette 
Ords  Køn  se  Anm.  til  1ste  Bind,  S.  73,  L.  9  f.  n. 

Side  321,  Lin.  13-16.     I    Digtet    Harald    Hildetand 
(1810)  siger  Oehlenschlåger  efter  Saxe: 
Kæmper  var  i  Kongens  Gaard,  og  Kampen  de  forstode: 
Hug  sig  af  de  Øienhaar,  hurtig,  veltilmode. 
Klingen  ei  i  Kiødet  gik,  kun  den  raged  Brynet; 
Bort  med  Haan  af  Borgen  gik,  hvo  blinkede  ved  Synet. 

Side  321,  Lin.  2  f.  n.  Hel,  Dronningen  i  Dødens  Rige, 
er  skildret  baade  i  3dje  Sang  af  Nordens  Guder  og  i 
Baldur  hiin  Gode. 

Side  322,  Lin.  14  f.  n.  Paa  Syllin  gerne  (Scilly-Øeme 
ved  England)  var  et  Kloster,  hvor  Olaf  Tryggvason  blev  døbt 

Side  322,  Lin.  4-3  f.  n.  Forgieves  lyser  Troens 
Fyrtaarn  længer  ei,  som  Bannerne  paa  Dovrefield 
og  Filefield,  d.  e.  Det  er  ikke  længer  frugtesløst,  at  Troens 
Fyrtaarn  lyser  som  Bavnerne  o.  s.  v. 

bide  323,  Lin.  2.  Om  Fy  1  gier  se  ovenfor,  Anm.  lil  S. 
218,  L.  9. 

Side  325,  Lin.  4-3  f.  n.  blot  i  Blodet  ei;  se  ovenfor, 
Anm.  til  S.  305,  L.  6. 

Side  329,  Lin.  13.  qvindlige.  Dette  er  hos  Oehlen- 
schlåger  ogsaa  i  Prosa  den  sædvanlige  Form  for  kvindelige. 

Side 330. Lin. 2.  Sælingsdali Dalesyssel paaVesterlandet. 

Side  334.  Lin.  1.  Om  drøvel  i  ge  se  ovenfor,  Anm.  til 
S.  246,  L.  11  f.  n. 

Side  335,  Lin.  12  f.  n.    knøv,  rask,  vakker. 

Side  835,  Lin.  If.  n.    Hedningdisa,  hedensk  Gudinde. 

Side  342,  Lin.  13.  I  ældre  Sprog  kan  skumle  betyde  skule; 
Udtrykket  skumle  suurt  maa  da  vel  betyde  surmule. 

Side  350,  Lin.  15-16.  Hvad  der  her  har  foresvævet 
Digteren,  maa  vel  være  det  paa  Folkesagn  grundede  Indhold 
af  Goethes  bekendte  Romance  Der  Fischer,  som  Oehlen- 
schlåger  havde  oversat  til  sine  Digte  1803. 

Side  353,  Lin.  8-9.  Medusa  havde  efter  græsk-romersk 
Mytologi  fornærmet  Athene,  hvorfor  denne  forvandlede  hendes 
lokkede  Haar  til  Slanger  og  i  hendes  Øjne  lagde  den  Kraft 
at  forvandle  til  Sten  enhver,  som  saa  paa  hende.  Persens 
dræbte  hende  og  satte  hendes  Hoved  i  Athenes  Skiold. 

Side  355,  Lin.  7-6  f.  n.  Se  Njals  Saga  i  N.  M.  Peter- 
sens Islændernes  Færd,  3dje  Del,  1841. 

Side  369,  Lin.  11.    ligne  sig  i  Stedet  for  ligne  hin- 

anden  ansaas  i  Oehlenschlågers  yngre  Dage  endnu  ikke 
for  en  Germanisme. 

Side  359,  Lin.  16-15  f.  n.  Her  sigtes  til  et  Vers  i  den 
ældre  Edda,  som  i  Sandvigs  Oversættelse  lyder  saaledes: 
»Tidens  Fødsel  var,  da  Ymer  leved.  Ei  var  Sand,  ei  Søe, 
ei  kiølige  Lunde.  Jord  ei  fandtes  eller  HimmeL  Gab  [Gin- 
nungagap]  var  i  Afgrund,  men  Græs  ikke«. 

Side  360,  Lin.  1.    S  veerne,  Svenskerne. 

Side  361,  Lin.  14-15.  Nummer  240  i  det  københavnske 
Kunstakademis  Afstøbninger  gengiver  i  Gips  det  kolossale 
Marmorbrystbillede,  >som  er  det  betydeligste  større  Hoved 
af  Zeus,  der  er  tilbage  af  den  antike  Kunst«  (Julius  Lange). 
Originalen  blev  funden  i  Otricoli  under  Pius  den  6te  hen- 
imod  Slutningen  af  forrige  Åarhundrede  og  bevares  i  Museo 
Pio  Clementino  i  Vatikanet. 

Side  361,  Lin.  14  f.  n.  Fra  Højsædet  Hlidskialf  kunde 
Odin  overskue  Verden. 

Side  361,  Lin.  11-10  f.  n.  Odin  maatte  give  Mimer  sit 
ene  Øje  for  at  faa  Del  i  Drikken  af  hans  Visdomsvæld. 

Side  361,  Lin.  10-9  f.  n.  Den,  som  drak  af  Suttungs 
Mjød,  blev  Skjald.  Mjøden  gemtes  i  et  Bjerg  hos  Hrimthur- 
serne,  hvor  Gunløde  vogtede  den;   men  Odin  sejrede  over 


alle  Hindringer,  trængte  ind,   vandt  Gunl ødes  Kærlighed  os 

førte  op  til  Asgaara 
og  meddelte  Menneskene.   Se  21de  Sang  i  Nordens  Guder. 


fik  Lov  til  at  nyde  Drikken,  som  han  førte  op  til  Asgaari 


Side  361,  Lin.  7  f.  n.  Marmelsteen  er  en  gammel 
Form  for  Marmor. 

Side  362,  Lin.  15  f.  n.  Thorvald.  Saaledes  forkorter 
Oehlenschlåger  Thorvaldsens  Navn  i  Vers. 

Side  363,  Lin.  11.  Den  hellige  Antonius,  Munke- 
væsenets Fader,  levede  i  Øvreægypten  under  den  mest  vidt- 
drevne Askese 

Side  363,  Lin.  10  f.  n.  Apage,  Satanas!  (Græsk),  Bort,  Satan! 

Side  369,  Lin.  7  f.  n.  Én  B ulme  snog  skal  vel  blandt 
Slanger  være  noget  saa  giftigt  som  Bulmeurten  blandt  Planter. 

Side  375,  Lin.  7.  er  eders  Skarpsind  end  ei  stor.  Om 
Ordet  Skarpsinds  Køn  se  Anm.  til  1ste  Bind,  S.  73,  L.  9f.n. 

Side  383,  Lin.  7  f.  n.  Gefions  Plov  blev  trukken  af  fire 
forelskede  unge  Jætter,  da  hun  pløjede  Sjælland  ud  i  Havet; 
se  ovenfor,  Anm.  til  S.  290,  L.  8. 

Side  392,  Lin.  13  f.  n.  Det  var  ellers  den  usaarede  Helt 
selv,  der  mærkede  sig  med  Geirsodd  (d.  e.  Spydsod) 
for  at  indvie  sig  til  Døden. 

Side  392,  Lin.  6  f.  n.  bruger  staar  vel  her  som  oftere 
i  Betydningen  behøver. 

Side 392,  Lin.  4f.  n.  Svededug,  Klæde,  hvormed  Ligets 
Ansigt  tilhylledes;  sammenlign  Anm.  til  3dje  Bind,  S.  77,  L.  8. 

